
PREDGOVOR 


»SLAVNO JE OTKRIVATI DJELA BOŽJA« 

(Tob 12, 7) 

Javnosti se ponovo predaje životopis Sluge Božjega o. Leo- 
polda Manđich. On je bio čovjek Božji. Otkrivanje njegovog 
života otkrivanje je djela Božjeg. 

Svaki svetac je svjedok i svaki ostvaruje Isusovu riječ: 
» .. . Bit ćete mi svjedoci u Jeruzalemu, u svoj Judeji, u Saraa- 
nji i sve do kraja zemlje« (Dj 1, 8). 

Cijela je Crkva sjedok za Isusa Krista, Bogočovjeka Ali 
nježnu mučenici i njezini sveci su najčistije i najizrazitije 
svjedočanstvo prisutnosti Božjega Kraljevstva. 

Suvremenu civilizaciju duboko prožima nevjera. Postoii 
p anetarna strategija da se svijet gradi bez Boga. Teoretski 
materijalizam i praktički materijalizam jednako su uroćeni 
protiv Boga Stvoritelja i Isusa Krista, Spasitelja. 

U takvoj tami Bog ne ostaje šutljiv. On govori svojoj 
Crkvi; govori po njezinu Učiteljstvu. Ali na osobit način go- 
von po svojim svecima. Oni su očita djela, možemo reći, re- 
mek djela Duha Svetoga. U njima se u punoj čistoći ostvaruje 
Isusova riječ učenicima: »Vi ste svjetlost svijeta. Ne može 
se sakriti grad koji leži na gori... Vaše svjetlo neka tako 
zasja pred ljudima da vide vaša djela ljubavi te slave vašeg 
Oca nebeskog« (Mt 5, 14. 16). 

Sluga Božji o. Leopold Mandić bio je zapaljeno svjetlo 
oje su mnogi zapazili. Mnogim je savjestima pokazao put k 

Bogu. Mnogim je dušama vratio život Božji u sakramentu 
pomirenja. 

v . Su y em ena civilizacija niječe stvarnost grijeha; zatvara 
oci pred tim ropstvom; ne želi vidjeti da je grijeh najpodmu¬ 
klije rastvaranje čovjeka; da je grijeh razaranje svih ljudskih 
odnosa jer razara odnos čovjeka s Bogom. Suvremeni čovjek 

vjeruje da je grijeh uistinu smrt u naravnom i svrhunarav- 
nom redu. 

O. Leopold Mandić Božji je znak da se čovjek mora pomi¬ 
riti s Bogom i izliječiti od smrtonosne rane grijeha da bi bio 
uistinu čovjek, sin Božji, posjednik mira i nosilac Radosti. 
Samo od grijeha izliječen i s Bogom pomiren čovjek može 
živjeti istinske odnose ljubavi s braćom ljudima. 

O. Leopold Mandić je dugi niz godina, sjedeći u ispovje- 
daonici, dijelio skrušenim grešnicima plodove Isusovog ot¬ 
kupljenja: Božje oproštenje. Stoga je on svjedok spasiteljske 
ljubavi Isusa Krista »koji uzima grijeh svijeta« (Iv 1, 29). 

Svojim životom, služenjem i svetošću života o. Leopold 
Mandić svjedoči da je Bog živi Bog, da je Bog Stvoritelj čov¬ 
jeka i da samo Bog može biti sreća čovjeka. On svjedoči da je 
Isus Krist, Bogočovjek jedini Spasitelj. »Nema, uistinu, pod 
nebom drugoga imena dana ljudima po kojemu se možemo 
spasiti« (Dj 14, 12). 

Bog također svjedoči za svoje svece; potvrđuje njihovu 
vjernost i ljubav svojim djelima. Ta su djela znak Crkvi i svi¬ 
jetu. Potvrda su Crkve i potvrda Božje prisutnosti u svijetu. 
Čudesna ozdravljenja koja su se dogodila na zagovor o. Leo- 
polda Mandića govor su Božji kojim Bog izlazi iz svoje šutnje 
i govori svojom svemoći da bude darovan veliki znak ljudima. 

Sveci su znakovi Božji. 

O. Leopold Mandić rođen je u Iiercegnovom i nikada nije 
zanijekao svoje hrvatsko porijeklo. Ljubio je svoj hrvatski 
narod srcem kršćanina i zato je njegova ljubav bila otvorena 
prema svim narodima, želeći jedinstvo sviju u jednoj Crkvi 
Božjoj. Tu je ljubav živio i u svojoj novoj domovini Italiji 
gdje se osjećao također brat među braćom, za koju je trošio 
svoj život do posljednjeg daha. 

Sveci nikada ne dijele ljude i narode. Oni ih sjedinjuju u 
svom srcu jer l-jube Božjim srcem. 

O. Leopold Mandić je dar Božji Crkvi u Hrvatskoj, Crkvi 
u Italiji i cijeloj Crkvi u svijetu. Neka njegov nebeski zagovor 
bude svjetlost suvremenom svijetu da iziđe iz tame nevjere 
i da u vjeri u Boga i Isusa Krista, Spasitelja suvremeni čovjek 
ponovno nađe svoj mir i svoj smisao. 

Hvala Bogu za Božje darove u njegovim svecima! 


U Zagrebu, 30. prosinca 1975. 


^ * 

nadbiskup zagrebački 


* 

VRELA 


Kod pisanja ovog životopisa upotrijebljeni su ovi izvori: 

1. Spisi blaženika, koji se mogu podijeliti u tri skupine: 

a) Pisma. Pronađeno ih je dvije stotine. Budući da je blaženik 
imao veoma malo vremena za dopisivanje, a uz to je imao poteš¬ 
koće kod pisanja jer su mu prsti bili oštećeni zbog upale zglobova, 
većina njegovih pisama napisana je zapravo na posjetnicama, a 
one nisu bile uvijek sasvim ispisane. 

Velik je gubitak što su uništena pisma koja je o. Leopold 
pisao svom duhovnom vođi o. Odoriku iz Pordenona, u kojima mu 
je ocrtavao tešku borbu svog duha za najtežih duhovnih suhoća. 
Ipak je sačuvano dvanaest pisama o. Odorika kao odgovor o. Leo- 
poldu (usp. br. 5). 

' Zametnula su se i neka pisma što ih je o. Leopold pisao sluzi 
Božjemu don Giovanniju Calabria u Veronu, u kojima je od njega 
tražio duhovne savjete. Sačuvano je sedam pisama u kojima don 
Giovanni Calabria odgovara o. Leopoldu. 

Sva su ta pisma sačuvana u arhivu Vicepostulature. 

b) Članci objavljeni u mjesečniku Bollettino Francescano što 
su ga izdavali venecijanski kapucini za duhovnu izgradnju franje¬ 
vačkih trećoredaca: 1) skupina od jedanaest članaka o poslanju 
Trećeg reda sv. Franje, objavljenih od prosinca 1907. do veljače 
1910; 2) tri članka o Gospi pod naslovom Bezgrešna, kraljica mira, 
objavljena od veljače do lipnja 1916; 3) dva članka o Gospodinovu 
uskrsnuću pod naslovom Uskrsnuće (travanj 1912) i Ja sam uskrs¬ 
nuće i život (travanj 1941); 4) jedan članak o Svetom Franji (lis¬ 
topad 1911). 

c) Spisi što se odnose na njegov zavjet za spasenje Istočnjaka . 
Ima ih šezdeset i šest, svi su vlastoručno napisani na svetim sliči¬ 
cama ili na malim neuvezanim listićima (zbog čega su se mnogi 
izgubili). 

2. Sažetak biskupijskog i apostolskog postupka za proglašenje 
blaženim. 

3. Izvještaj osoba koje su poznavale blaženika. Ima ih u sto 
osamdeset i jednom svesku; čuvaju se u arhivu Vicepostulature. 

4. Uspomene preuzvišenog gospodina Sebastijana Cuccarolla, 
kapucina, nadbiskupa u Proconesu. Sadrže dvadeset i devet sve¬ 
zaka. 

5. Pisma o. Odorika iz Pordenona, duhovnog vođe o. Leopolda. 
Sačuvano je dvanaest pisama u kojima on odgovara na pisma 
što mu ih je pisao o. Leopold u trenucima duhovne suhoće. 

6. Pisma sluge Božjega don Giovannija Calabria iz Verone. 
Sačuvano je sedam pisama u kojima on odgovara na pisma o. Leo¬ 
polda koji je tražio savjeta u svojim duhovnim poteškoćama. 

7. Isprave o pohađanju o. Leopolda različitih samostana Vene¬ 
cijanske kapucinske provincije. Čuvaju se u arhivu Provincijalne 
kapucinske kurije u Mestre. 

8. Uspomene pisca ovog životopisa ili uspomene što ih je on 
sabrao od osoba koje su poznavale o. Leopolda. 

Kratice izvora 

AVP — Arhiv Vicepostulature o. Leopolda u Padovi 
BF — Bolletino Francescano 

BP — Redovni biskupijski postupak za proglašenje blaženim 
održan u Padovi ( Summarium ..., Romae, 1954) 

A p — Apostolski postupak za proglašenje blaženim održan u 
Padovi (Patavina Beatificationis et canonizationis Servi 
Dei Leopoldi a Castronovo — Summarium ... Romae, 
1969) 


BILJEŠKE O VJERODOSTOJNOSTI VRELA 


Svi izvještaji koje u ovoj knjizi upotrebljavamo, osobne su 
uspomene onih koji su kraće ili duže poznavali o. Leopolda- Napi¬ 
sani su dobrovoljno bez ičijeg traženja. Štoviše, tražila se pot- 
krepa njihovih izjava na temelju ćudorednih i intelektualnih zna¬ 
čajki osoba koje su poslale svoje izjave Vicepostulaturi. 

Najznačajnije tvrdnje u ovom životopisu temelje se na izja¬ 
vama vjerodostojnih osoba u čije riječi možemo imati povjerenja. 
Evo samo nekih. 

Msgr Karlo Agostini, biskup Padove a kasnije patrijarh Ve¬ 
necije. Izjava je napisana u Padovi 9. srpnja 1944. 

Msgr Sebastiano Cuccarollo, kapucin, naslovni nadbiskup 
Proconnesa. Živio je s o. Leopoldom od studentskih dana, a kasnije 
je nekoliko godina kao svećenik bio s njime u Padovi. Izjava je 
napisana 10. svibnja 1943. u Otrantu, gdje je tada bio nadbiskup. 
Druge izjave napisane su u Bassano del Grappa u drugo vrijeme. 

Msgr Carlo Margotti, nadbiskup Gorice. Mnogo je godina bio 
pokornik o. Leopolda. Izjava je napisana u Gorici 19. listopada 

1943. 

Msgr Vigilio Dalla Zuanna, kapucin, naslovni nadbiskup Mo- 
cissa. Godinama je živio s o. Leopoldom u Padovi, a kasnije je bio 
provincijal, general Reda, apostolski propovjednik i biskup u 
Capriju. Izjava je napisana u Capriju 24. ožujka 1944. 

Msgr Guido Mazzocco, biskup Adrije i Roviga. Kroz mnogo je 
godina bio pokornik o. Leopolda. Izjava je napisana u Rovigu 15. 
listopada 1943. 

Msgr Giacinto Ambrosi, kapucin, nadbiskup Gorice. Nekoliko 
je godina živio s o. Leopoldom u Padovi i bio mu je provincijal. 
Izjava je napisana u Chioggia 27. ožujka 1944. 

Msgr Girolamo Bortignon, kapucin, biskup Padove. Bio je 
provincijal o. Leopolda. Izjava je napisana u Bellunu 12. lipnja 

1944. 

P. Odorico da Pordenone. Bio je drug o. Leopolda već u sje¬ 
meništu, a kasnije provincijal i duhovnik. Izjava je napisana u 
Rijeci 23. lipnja 1943. 

Msgr Antonio Maria Bettanini, sveučilišni profesor u Padovi. 
Trideset i tri godine je pokornik o. Leopolda. Izjava je napisana 
u Padovi 24. svibnja 1944. 

Msgr Antonio Barzon, kanonik stolne crkve u Padovi. Mnogo 
je godina bio pokornik o. Leopolda. Izjava je napisana u Padovi 
12. rujna 1944. 

Msgr Giacomo Dal Sasso, profesor sjemeništa u Padovi. Mnogo 
je godina bio pokornik o. Leopolda. Izjava je napisana u Padovi 
17. kolovoza 1943. 

P. Alfonso Orlini, nekadašnji general konventualaca. Mnogo 
je godina bio pokornik o. Leopolda. Izjava je napisana u Rimu 4 
ožujka 1943. 

AT , ^° f ' Enrico Rubal telli i z Padove, specijalist za uho, nos i grlo. 

eto i vo je godina bio pokornik o. Leopolda. Izjava je napisana u 
Padovi 22. ožujka 1943. 

P. Venceslao Baggio. Bio je provincijal o. Leopolda. Izjava je 
napisana u Rimu 30. srpnja 1943. 

Msgr Rizzieri Zanocco, kanonik stolne crkve u Padovi. Dugo 
je godina bio pokornik o. Leopolda. Izjava je napisana u Padovi 
12. rujna 1943. 

Prvo poglavlje 

ŽIVOTNI PUT 

»Crkva Božja, pozvana da ljudski rod pri¬ 
vodi spasenju, ima pravo i dužnost pri¬ 
skočiti u pomoć ljudskom društvu. Mora 
stoga i na tom području imati osoba koje 
ju predstavljaju i bore se za Božju stvar. 
Potrebni su joj dakle katolici koji se bore 
u redovima takozvane Katoličke akcije.« 

(Iz spisa bi. Leopolda) 


Život na razmeđu dvaju svjetova 

Za bolje shvaćanje određenih, i to ne samo izvanjskih, 
strana života o. Leopolda, bit će od koristi da ga barem na 
brzinu promotrimo u okvirima mjesta i vremena u kojima se 
odvijao. 

Istina, ta mjesta nisu mnogobrojna, ali ona se nalaze na 
razmeđu Istoka i Zapada. Život je ugledao u Boki Kotorskoj, 
prekrasnoj po svom krajoliku, ali burnoj političkom i vjerskom 
poviješću. Djelovao je i završio svoj život u venecijanskoj 
ravnici čiji krajolik ne obiluje ljepotama Boke Kotorske, ali 
u zemlji koja je svojom stoljetnom predajom društveno mirna. 
Iz svog zavičaja kao da je ponio prirođenu sramežljivost i za¬ 
tvorenost, ali i »dalmatinski značaj«, kako bi to rekao njegov 
sunarodnjak sveti Jeronim. Zemlja u kojoj je djelovao dala mu 
je blagost koja je malo-pomalo obilježila njegov značaj i ve¬ 
drinu koju će on velikodušno širiti na mnogobrojne duše. 
Boka Kotorska, otvorena moru koje kao da zove na putova¬ 
nja i trgovinu, izgleda da mu je ulila žeđ i naum da postane 
apostol u dalekim zemljama te da se oduševljava velebnim 
pothvatima. Venecijanska ravnica, koja je postala plodna 
marljivim radom, kao da je na nj prenijela smisao za manje 
upadljive naume koji će ugasiti tu žeđ i ozbiljiti njegove 
apostolske namisli. On će postati skroman i radostan sijač 
koji ne teži da sam uživa plodove žetve. 

Ni godine njegova života, sedamdeset i šest, nisu odveć 
duge, ali taj svoj životni vijek proživio je na razmeđu starog 
poretka i buđenja novog. Kad se rodio, zaključena su dva 
mira, Praški (23. kolovoza 1866) kojim je u njegovoj domovini 
utvrđeno austrijsko gospodstvo i ugašene su drevne a i uvijek 
nove težnje za slobodom, i Bečki mir (3. listopada 1866) kojim 
je Venecija potpala pod Kraljevinu Italiju. Bio je to umjetno 

stvoren mir, poput poplave koja treba postati ledom i učvrstiti 
sne i pokrete naroda u korist vladalaca koji su svoje vladanje 
povezivali s Božjom voljom, ali se nisu brinuli da upravljaju 
narodima u skladu s tim njenim izvorom. Naš blaženik je 
završio svoj život na pragu novog poretka koji će nastati iz 
nevolja drugog svjetskog rata. Iz starog poretka o. Leopold 
je u svojoj duši naročito nosio privrženost rodnoj grudi, koja 
je kroz svoju povijest vazda bila plijen moćnih, a nikada 
svoja gospodarica, i zaprepaštenje zbog podijeljenosti Crkava, 
uslijed čega je stoljećima i njegova zemlja bila lomijena. No¬ 
vom poretku se unaprijed otvorio time što je nadnaravno po¬ 
stalo njegovom prirođenom ljubavlju, a težio je svom dušom 
za priprostošću i silno mu je na srcu bila stvar koja će kas¬ 
nije postati veoma živom: jedinstvo Crkve. 

To je o. Leopold preuzeo, a to je i prenio, mjestima i vre¬ 
menima u kojima je provodio svoj život ucjepljujući djelo¬ 
vanje milosti na trs naravi. Djelatnost dostojna tog pravednika 
koji, prema riječima Biblije »cvate kao palma«, 1 poput jedne 
od onih palmi koje niču na tlu rodne zemlje o. Leopolda te je 
svojim uresom krase. 

Rodno mjesto 

Herceg-Novi, divan gradić, smješten u divnom krajoliku 
sa sjeverne strane ulaza u Boku Kotorsku. Pred njim se pruža 
široko Jadransko more, koje znade katkad biti uzburkano snaž¬ 
nim vjetrovima, a mnogo češće je mirno i blještavo od sunčeva 
sjaja. Na istoku se proteže slikovita Boka Kotorska koja se 
pomalo gubi u prekrasnom zaljevu. Sa sjevera se diže opor 
gorski lanac i kao da ga izbliza pritišće te ga tako brani od 
hladnih vjetrova s unutrašnjosti. 

Podneblje je veoma blago; bujno sredozemno raslinje s 
palmama i maslinama kao da taj gradić utapa u more zele¬ 
nila. Uistinu, mjesto koje se samo može poželjeti za mirni 
boravak, omiljelo stjecište brojnih izletnika i turista koji se 
tu, u miru njegovih kuća i blagom osmijehu obale, izmjenjuju 
gotovo kroz cijelu godinu. 

Herceg-Novi je osnovao 1382. godine slavni bosanski kralj 
Tvrtko I. Htio je imati vlastiti izlaz na more, pristanište za 
karavane a osobito središte za proizvodnju i spremište soli. 
Tako je Herceg-Novi trebao Bosnu donekle osamostaliti od 
prevelike ovisnosti o kotorskoj i dubrovačkoj trgovini. Neko¬ 
liko godina kasnije Herceg-Novi je postao vlasništvo bosan¬ 
skih velikaša Kosača. Kad su oni u 15. stoljeću postali potpuni 

1 Ps 91, 13 

gospodari Hercegovine, podigli su ga do jednoga od najljep¬ 
ših i najutvrđenijih gradova svoje zemlje. 

Kad je 1482. Hercegovina pala pod Turke, posljednja tvr¬ 
đava koju su zauzeli bio je upravo Herceg-Novi. Novi su go¬ 
spodari prilično izmijenili izgled grada. On je sada postao više 
vojnička baza nego trgovačko središte. 1538. kršćanski savez¬ 
nici odlučiše da ga osvoje, i Mlečani ga zauzmu. Ali godinu 
dana kasnije Turci ga ponovo osvoje. Tako je sve do 1687. 
godine bio gnijezdo turskih gusara, kada su ga Turcima oteli 
Mlečani i pridružili svojim posjedima u Dalmaciji. 

Nakon pada Venecije Herceg-Novi je bio poprištem žes¬ 
tokih okršaja. 1814. zauzela ga je Austrija a nakon sloma Au- 
stro-Ugarske pridružen je novostvorenoj Jugoslaviji. 

Boka Kotorska, napučena hrvatskim stanovništvom koje 
je došlo nakon Ilira, pripojena je SFRJ, i to socijalističkoj 
republici Crnoj Gori, čiji je ona izlaz na more. Seljenje Crno¬ 
goraca prema morskoj obali izmijenilo je etničku i vjersku fi¬ 
zionomiju Boke Kotorske. I tako su u IJerceg-Novom katolici, 
koji su nekoć predstavljali veći dio stanovništva, svedeni na 
manjinu. 

Kao obalno pristanište s određenom važnošću, Herceg- 
-Novi je u svoje zidine primio ljude različitih zemalja i reli¬ 
gija. Glavni razlog tome jesu mnoga preseljavanja nastala 
uslijed turskih provala. Zbog toga je stanovništvo veoma 
šaroliko i ima sve prednosti i slabosti Istoka. Brojne crkve i 
samostani u gradiću svjedoče o katoličkoj vjeri. 

Mletački su kapucini više od dva stoljeća širili katoličke 
i franjevačke ideje. U Herceg-Novi su došli 1688. godine kao 
dušobrižnici na brodovima Mletačke Republike koja im je tu 
dala maleni samostan-gostinjac. Bili su dušobrižnici vojnika 
Mletačke Republike koji su bili stacionirani u Kotoru i uzduž 
Boke Kotorske kao i onih koji su se zaustavljali u Herceg- 
-Novom na svom putu za Levant. Kapucini, po svojoj naravi 
apostoli i misionari, svim su se silama zalagali za obraćenje 
Turaka i pravoslavaca nastanjenih u Herceg-Novom ili onih 
koji su tuda prolazili, no, na žalost, sa slabim uspjehom. Nji¬ 
hov je rad ipak bio uspješan u čuvanju vjere kod katolika 
u gradu i onih iz zaleđa što su dolazili na obalu i posjećivali 
kapucinski samostan. Njihov snažan glas često je odjekivao 
s propovjedaonica razasutih duž dviju obala Boke Kotorske 
Nakon propasti Republike ostali su u Herceg-Novom kao du¬ 
šobrižnici talijanskih doseljenika. Samostan-gostinjac su na¬ 
pustili 1903. 2 

Eto, to je rodno mjesto o. Leopolda. 




2 Arhiv venecijanskih kapucina (Mestre), fond Hospicij u Herceg- 
-Novom. 

Svibanjski cvijet 


Rodio se 12. svibnja 1866. Svibanjska se kraljica nježno 
nasmiješila tom novom cvijetu što je procvao na zemlji u nje¬ 
nom lijepom mjesecu i obasula ga svojom naročitom majčin¬ 
skom ljubavlju. 

Bio je tako slabašan i nježan da su ga tek nakon mjesec 
dana odnijeli na krštenje u katoličku crkvu sv. Jeronima. Po¬ 
novno je rođen milošću na novi život i dobio je ime Bogdan 
Mandić. Nisu mu mogli nadjenuti bolje ime, jer je on uistinu 
bio dar Božjeg milosrđa udijeljen svijetu za spas tolikih duša.- 

Obitelj Mandić je potekla iz Poljica kraj Splita, no njem 
počeci sežu još dublje u prošlost. 3 4 Pripadala je starom bosan¬ 
skom plemstvu zvanom »Didići« koje je u 15. stoljeću pod 
najezdom turske sile napustilo rodni kraj i pobjeglo na ja¬ 
dransku obalu. 5 Prvi Mandić o kome imamo pouzdane vijesti 
■est Mihovil, otac Nikole koji je početkom 18. stoljeća došao u 
Herceg-Novi i nastanio se u zapadnom predgrađu grada »Tin- 
turiji« u Starim lazaretima. Uspješno se bavio pomorskom tr¬ 
govinom tako da je kasnije njegov sin Ivan u župnim spisima 
nazvan paron de nave 6 (zapovjednik broda). Ivan Mandić 
rođen 1780, umro 1838 — jest djed po ocu o. Leopolda. 

Uz obitelj Mandić u Herceg-Novom je bila poznata kato¬ 
lička obitelj Carevića, koja je bila u rodu s grofovima Bujo- 
vić iz Perasta otkako se početkom 19. stoljeća Antun Carević 
oženio groficom Eleonorom Bujović. I Carevići su bili bogati, 
trgovali su sa svim jadranskim gradovima i posjedovali su 
poznatu bojadisaonicu robe na području mletačkih lazareta, 
tako da je po njoj cijeli taj kraj prozvan »Tinturij« (Tinto- 
rium), kako se zove i dan-đanas. 7 Dvije obitelji, Mandić i Ca¬ 
rević,’ koje su već bile povezane trgovačkim vezama i istom 


3 AVP Podaci iz Župnog ureda svetog Jeronima u Herceg-Novom, 
i 7 dani na zahtjev msgra Pavla Butorca, tadašnjeg kotorskog biskupa. 

4 sam ofic Leopold je zatražio od župnika sv. Jeronima u Herceg- 
-Novom genealoško stablo svoje obitelji (usp. bilješku br 8). Postoji ™ z hk 

iva dokumenta * iz Matice vjenčanih proizlazi da je Nikola Mandić 
noverao^ Iz aiz Matice krštenih II proizlazi da je Podrijetlom iz 

OmUr Vjerojatno je jedanput naznačeno veće 1 poznatije srediste (Om ), 
adruei put pravo mjesto podrijetla. Poljica su zaista izgubila svoje zna- 
fenie francuskim osvalanjem (1870) i pripojena su Ilirskim provincijama 
Prvo staro sjedište uvijek je sačuvalo svoju nezavisnost 1 imalo je svoje 
Dovfastice za hrvatsko-ugarske vladavine, zatim za turske i mletačke 
Omiš su u starini nastavali Iliri, zatim Romani, Goti, Avari pa konagno 

Hrvati.Avp dacl lz žu pnog arhiva Svetog Jeronima g - N ° VO "! | ) - 

6 Prema značenju te riječi (paron), kako se upotrebljavala u to vri- 

ieme znači da je Ivan bio gospodar ribarskih i trgovačkih lađa ko.ie^ su 

plovile u Jadranskom moru. Inače u starini riječ patronus označuje zapravo 

kapet 7 a AVP. r Genealoško stablo Carevića, ogranak II (podaci koje je dao 

župnik Svetog Jeronima). 


katoličkom vjerom, ušle su i u srodstvo 1845. godine, kad se 
Petar Mandić, sin već spomenutog zapovjednika lađe, oženio 
gospođicom Dragicom Carević, kćeri Antuna i grofice Eleo- 
nore Bujović. 8 

Bili su revni katolici. Kad su se susreli i upoznali, odlu- 
čiše sklopiti svetu ženidbenu vezu kako bi jedno drugome bili 
oslonac i Gospodinu dali brojno potomstvo koje će ga upoznati 
i uzljubiti. Doista, plod njihove ljubavi bijaše brojan: dvanae- 
stero djece razveseljavalo je njihovo obiteljsko ognjište, Bog¬ 
dan je bio najmlađi. 9 

Obitelj Mandić nije uvijek uživala dobro materijalno sta¬ 
nje koje je stekao Ivan, zapovjednik lađe. Uslijed loših poli¬ 
tičkih prilika koje su uzdrmale Herceg-Novi izgubio je svoje 
bogatstvo i gotovo upao u bijedu. Nisu nam poznate pojedi¬ 
nosti te njihove nesreće jer su Mandići kao pravi plemići znali 
u šutnji, bez žalopojki, prihvatiti novi položaj. Jedna reče¬ 
nica koja je jednoga dana izbjegla o. Leopoldu daje nam uvid 
u sve teškoće u kojima su se nalazili. Tješeći jednog siromaha 
koji je pao u bijedu i počeo očajavati, povjeri mu se: »Shva¬ 
ćam tvoje teško stanje, jer .. . i moja obitelj, jednom bogata, 
izgubila je sve svoje imanje i upala u bijedu. I ja sam to pro¬ 
živio, pa zato shvaćam tvoju bol.« 10 

Mandići su izgubili bogatstvo i društveni utjecaj koji su 
imali, ali nisu izgubili svoju urođenu plemenitost duha i revnu 
katoličku vjeru: dvije pozitivne stvari što ih je u punini bašti¬ 
nio mali Bogdan; to su ujedno i dvije najznačajnije osobine 
cijelog njegova života. 

Dakako da su Petar Mandić i njegova vrijedna žena Dra- 
gica bili duboko svjesni svojih roditeljskih dužnosti, pa su 
svoju djecu odgajali u pravom kršćanskom duhu; prije svega, 
sami su svojoj djeci prednjačili primjerom svoga života i 
postojanim vršenjem vjerskih dužnosti. 

Maloga su Bogdana posebno ljubili. Nisu ni sami znali za¬ 
što, ali nešto u dubini njihovih srdaca poticalo ih je da mu 
iskazuju naročitu ljubav. 

Štoviše, činilo se da i samo nebo na vidljiv način bdije 
nad tim djetetom. Jednog je dana njegova majka, silazeći niz 

8 AVP. Genealoško stablo obitelji Mandić. Otac Leopold je zatražio 

od župnika Svetog Jeronima iz Herceg-Novog da mu pošalje genealoško 
stablo (rodoslovlje) obitelji Mandić i Carević jer je čuo da je među nje¬ 
govim precima bilo i svećenika. Iz tog rodoslovlja proizlazi da je obitelj 
Carević imala dva svećenika: don Stjepana Carevića, rođenog 1738 (nadne¬ 
vak njegove smrti je nepoznat), i don Ivana Krstitelja Bogoslava Carevića 
(rođenog 1785, umro 1846). ' • v 

9 Ondje. 

10 AVP, omot. X, br. 22. 

stepenice u kuhinji s djetetom u naručju, iznenada pala preko 
stepenica i prilično se ranila, ali je mali Bogdan, koji je tada 
imao dvije godine, čudesno ostao posve neozlijeđen. 11 

Uzor mladeži 

Čim je Bogdan došao do dobi rasuđivanja, pokazao je svo¬ 
ju dosta žestoku ćud, ali i još veću odlučnost da je kroti. Svoje 
je roditelje veoma ljubio i uvijek ih je rado slušao. 

Već od najranijih godina odlikovao se dubokom pobož- 
nošću, koja se očitovala u velikoj ljubavi prema molitvi. Če¬ 
sto se znao povući nasamo u svoju sobicu i ondje je dugo 
molio klečeći na podu. Kad majka nije znala gdje je, bila je 
sigurna da će ga naći u sobi kako moli. 

Pobožni roditelji divili su se vrlini svoga sinčića, bili su 
njome duboko potreseni i nastojali 7 su u njegovoj nježnoj duši 
razvijati najplemenitije osjećaje i usaditi mu žarku ljubav 
prema Gospi i Euharistiji. 

Sve je to u toj duši, koju je Bog posebno ljubio, ostavilo 
dubok trag. I u poodmakloj dobi časni je otac znao često po¬ 
navljati: »Moja je majka bila veoma pobožna. Njoj na pose¬ 
ban način dugujem ovo što jesam.« 12 

Kako je rastao, mali je Bogdan sve više u sebi razvijao 
sabranost. Igrao se zajedno sa svojom braćom, ali se vidjelo 
da to više čini iz ljubavi prema njima negoli iz vlastitog užit¬ 
ka. Znao ih je ljubazno opominjati kad su se međusobno sva¬ 
đali; uvijek ih je uspio pomiriti. 

S ljubavlju i veoma uspješno pohađao je pučku školu. 
Poslije podne bi išao učiti u samostan male braće, ali nikada 
nije prolazio središtem grada. Išao je osamljenim ulicama, jer 
je tako mogao više biti sabran i moliti. 

Nije poznato kad je pristupio prvoj pričesti, ali znamo iz 
svjedočanstva jedne njegove sestre da je, čim mu je to bilo 
moguće, svako jutro išao s ocem na svetu misu i s njime 
pristupao euharistijskoj gozbi. 

U svom djevičanskom srcu njegovao je žarku ljubav pre¬ 
ma anđeoskoj vrlini i nikad nije dopuštao da se u njegovoj 
nazočnosti govori išta što bi bilo nepristojno. Kao četrnaesto- 

11 Anđelika Schwind rođ. Manđić, sestra oca Leopolda: AVP, kut. 
A, br. 9; AP, str. 339. 

12 AVP, kut. IX, br. 16. 

godišnjak uljudno je i odlučno pred svima ukorio neku go¬ 
spođu koja je bila došla u njihovu kuću i nešto se neozbiljno 
ponašala. 13 

Evo što piše župnik Herceg-Novog don Viktor Kaloćira: 
»Godine 1947. skupljao sam pismena ili usmena zapamćenja za 
životopis o. Leopolda. K meni je došao gospodin Adolf Benussi, 
sad već pokojni, i reče mi: ”Gospodine arciprete, i ja imam jed¬ 
nu lijepu uspomenu na o. Leopolda, onda malog dječačića 
Diodata, kako smo ga tada zvali, ili Bogdana ako smo govorili 
hrvatski. Jednog dana bili smo na obali odmah ispred njegove 
kuće, koja je tada bila nešto prostranija. Nama dječacima je 
dopuštao da trčimo i igramo se. Jednom sam s Diodatom i 
drugima igrao na ’patakune’. Ti veliki kovani novčići više su 
služili za igru negoli da se za njih nešto kupi, pa su za nas 
djecu bili veoma dragocjeni. Igrali smo se ili da sve dobijemo 
ili izgubimo, a silno smo bili žalosni kad bismo ih sve izgubili. 
Tog dana ja sam, na žalost, sve izgubio. Kad više nisam mo¬ 
gao izdržati, rekao sam jednu prostu riječ. Zapazio sam malog 
Bogdana kako blijedi i žalosno me gleda. Pozove me u stranu, 
na dlan lijeve ruke stavi mi sve svoje ’patakune’ i pruži mi 
svoju desnicu. Nisam mogao shvatiti, ali mu i ja pružih svoju 
ruku. ’Adolfe’ — reče mi — ’pazi! To su svi patakuni koje 
imam. Sve ti ih dajem, ali mi obećaj da više nećeš govoriti 
proste riječi. Razumiješ li?’ Stisnuh mu ruku: ugovor je bio 
svet. Bogdan je bio prema meni još bolji negoli ranije. Toliko 
mi je puta dok smo išli u školu dao svoj kruh ili što bi već 
imao, jer sam bio siromašniji od njega. No najljepši njegov dar 
bili su upravo ti ’patakuni’ i ugovor koji smo tada učinili.” 
Dječja stvar, kao što vidite, ali u malom Bogdanu već se krio 
o. Leopold. 

U dječačiću koji je žrtvovao sve svoje novčiće da iznudi 
to obećanje već se krio onaj koji će žrtvovati život i zdrav¬ 
lje da dušama dade milost i pomiri ih s Bogom.« 13a 

Takvo uzorno ponašanje svratilo je na nj pozornost svih 
koji su ga poznavali, a roditelji, oduševljeni njime, uvijek.su 
ga stavljali kao uzor svojoj djeci. 

Donosim dva svjedočanstva vršnjaka o. Leopolda, jer 
smatram da su veoma važna da bismo shvatili kakav je do¬ 
jam njegovo ponašanje ostavljalo na njegove drugove iz dje¬ 
tinjstva i koliko su ga oni cijenili. 

Gospođa Antonieta Nedogg pisala je 1946. godine iz Go¬ 
rice: »Vršnjakinja sam Bogdana Mandića. Zajedno smo išli u 

13 AVP, kut. A, br. 9; AP, str. 339. Svi podaci iz ovih prvih godina 
života oca Leopolda uzeti su iz pismenog izvještaja njegove sestre Anđelike 
Schwind rođ. Mandić, koje je ona napisala u Trstu 23. lipnja 1943, malo 
prije svoje smrti. 

13a Don Viktor Kaloćira (AVP, kut. V, br. 5). 


2 Blaženi Leopold kapucin iz Herceg-Novog 

školu i u crkvu. Jako se dobro sjećam da je Bogdan bio veo¬ 
ma pametan, kao uostalom svi iz njegove obitelji, i bio je 
potpuno privržen učenju. Bio je veoma dobar i pobožan. Nje¬ 
gov život je bio: kuća, crkva i škola. Nije se s drugima igrao 
ni zabavljao, već je radije ostajao sam, sabran kao da moli. 
Svi su govorili: ’Bogdan je svetac!’ Tako sam mislila i govorila 
i ja.« 14 

Gospodin Josip Bogdanović, rođen u Herceg-Novom, drug 
o. Leopolda iz djetinjstva, 1947. slučajno dobije u ruke njegov 
životopis. Veoma se začudio kad je u blaženiku prepoznao svo¬ 
ga starog znanca. Potresen, odmah je napisao: ”Već se četr¬ 
deset i pet godina nalazim u Americi. Sin sam hrvatske sla¬ 
venske majke domovine, katoličke vjere. Prijatelj sam o. 
Leopolda iz djetinjstva. Išli smo zajedno u školu. On je bio 
godinu dana stariji od mene. Sjećam se, bio sam veoma siro¬ 
mašan. On je rnoiio svoju majku da mu dade ne^tO \±se Kruna, 
jer ga je htio podijeliti sa mnom koji ga nisam imao. Sad se 
sjećam mnogih stvari koje su mi se onda činile neshvatljivima. 
Više puta kad sam mu što rekao, on je znao prekrižiti ruke na 
prsima i gledati prema nebu govoreći nešto u sebi. Nikada 
nije gledao druge u lice. Uvijek je bio sabran i glavu je držao 
spuštenu. Zajedno smo rasli sve do šesnaeste godine, a onda 
je on nestao i više o njemu nisam ništa čuo.” 15 

Prilikom Bogdanova ulaska u sjemenište njegov je župnik 
napisao: "Mladi je Bogdan najbolja vladanja i njegovo izvan¬ 
redno uzorno i pobožno ponašanje može služiti za primjer 
njegovim mladim vršnjacima.” 16 

A msgr Kazimir Forlani, biskup kotorski svjedoči: "Mladi 
je Bogdan od najnježnijih godina dao primjer svake kreposti, 
jer je cijelom dušom nastojao oko kršćanske savršenosti.” 17 

»Evo me, Gospodine, mene pošalji!« 

Tako je ovaj sin utjehe, u ljubavi i poslušnosti prema 
roditeljima, u školi i u trajnom vježbanju u molitvi i pobož¬ 
nim vježbama dosegao 16. godinu života. 

Međutim, Gospodin je imao s njime planove svoje ljubavi 
i milosrđa i polako mu je otkrivao svoju volju. 

Bogdan, kako je bio oštra i bistra uma, brzo je shvatio 
žalosno vjersko stanje u kojem se našao njegov grad, njegov 
narod i gotovo sav Istok. Privržen Katoličkoj Crkvi, s velikim 

14 Antonijeta Neđogg, Gorica, 14. svibnja 1946, ( „ A . P ’J jtl h 1 . 33 I ) 4, 

15 Joseph Bogdanović, Chicago, 26. prosinca 1947 (AP, str. 338). 

16 AP, str. 331. 

17 Ondje. 

je žaljenjem gledao nesreću svih onih koji su ležali u tmini 
raskola i osjećao je da manjak prave vjere utječe duboko na 
njihove duše. Sam je bio očevidac bratoubilačkih borbi, straš¬ 
nih i krvavih osveta koje su mu zauvijek ostale u sjećanju. 18 

Polagano se u njegovoj duši rađao osjećaj sućuti za toliku 
bijedu, osjećaj koji je poprimao sve određeniji izraz dok se 
konačno nije ozbiljio u jednoj prosvijetljenoj namisli: Zašto 
ne pokušati u ovčinjak Crkve katoličke privesti tolike zalu¬ 
tale i ne staviti na njihove duše slatki melem prave vjere? 
Dugo je razmišljao, molio te napokon donio herojsku odluku. 

»Da, reče, posvetit ću se radu oko spašavanja tih duša... 
Predat ću se tome djelu sjedinjenja!« 

I sama je njegova obitelj pomogla da mu se u duši porodi 
ta plemenita namisao. Obitelj Mandić, koja je živjela posve 
kršćanski, obdržavala je veoma lijep običaj: stoljećima je sva¬ 
ke godine na dan svetog Nikole slavila veliku obiteljsku sveča¬ 
nost početaka svoje vjere. Na to nas podsjeća i sam o. Leo- 
pold kad 1906. godine piše na jednoj sličici svetog Nikole: 
»Na današnji dan kad prema običaju moje domovine moja 
obitelj Mandić slavi početke svoje vjere, ja Leopold Marija, 
nekoć Bogdan Ivan Mandić, na vječni spomen toga događaja, 
obnavljam svoje zavjete.« 19 

Ali takvu zamisao nije lako ostvariti. Treba ostaviti sve: 
drage roditelje, braću, sestre . . . Srce mu se steglo, ali ga je 
milost Gospodnja ojačala i svim žarom i oduševljenjem svoje 
mladenačke duše velikodušno odgovori: »Evo me, Gospodine, 
mene pošalji!« 

»Idem u dom Gospodnji« 

Sasvim je jasno vidio cilj svoga života i donio konačnu 
odluku. Odmah je odlučio stupiti u Kapucinski red. Smatrao 
je da će kao kapucin moći najbolje ostvariti svoj veliki ideal. 

Kad su roditelji saznali naum svog Bogdana, neizrecivo 
se obradovaše. Istina, oni su u srcu osjetili bol i na samu 
pomisao da se moraju rastati od djeteta koje su toliko ljubili, 
ali pomisao da ga je Gospodin izabrao za sebe i da će on 
jednoga dana uzaći na oltar kao službenik Svevišnjega, bla- 
žila im je tu bol i promijenila je u radost, koju u takvim prili¬ 
kama mogu osjetiti samo duboko kršćanske duše. 

18 AVP, kut. VIII, br. 9. 

19 AP, str. 348. Prema starom običaju koji obđržavaju pravoslavci, pa 
i katolici koji s njima žive, svaka kuća ima svog zaštitnika. To je krsna 
slava. Tog su dana slavili obraćenje na kršćanstvo. U obitelji Mandić, pre¬ 
ma predaji, obratio se prvi član zvan Nikola, pa su zato slavili krsnu slavu 
na sv. Nikolu. 

Poslali su molbu ocu provincijalu u Veneciju, i on je po¬ 
voljno odgovorio. Mali je Bogdan imao ostaviti domovinu i 
otići u Udine (Videm) u serafsko sjemenište 16. studenoga 
1882. 20 

Pobožni dječak koji je s tjeskobom u srcu očekivao odgo¬ 
vor na molbu, vidjevši da su napokon uslišane želje njegova 
srca, sav je bio prožet radošću te je pohitio u crkvu da zahvali 
Gospodinu za primljenu milost. 

Spremiše mu ono malo opreme što je trebao ponijeti sa 
sobom. Svanuo je čas odlaska. Sve je zahvatilo uzbuđenje. Pla¬ 
kali su svi: roditelji, braća i sestre. Samo Bogdan, premda i 
sam ganut, nije ni suze prolio. Reknu mu: 

— Bogdane, ostavljaš nas, pa ne plačeš? 

— Ali ja ne mogu plakati — odgovori on. 21 

Išao je u kuću Gospodnju i nije mogao plakati! 

Nakon posljednjih majčinih zagrljaja i poljubaca otputuje 
s ocem put Udina. 

U serafskom sjemeništu 

Čim se Bogdan, onako malen, nježne građe i nespretna 
hoda, pojavio u sjemeništu, odmah je kod svih izazvao saža¬ 
ljenje. Sirota, kako će moći podnositi napor studija i stege?! 

No naskoro je mladi Hrvat stekao ljubav i poštovanje. 
Cijenili su ga svi njegovi drugovi i poglavari. Stupio je u sje¬ 
menište da se pripravi za veliko djelo. Zato je odmah ozbilj¬ 
no i zanosno stao koračati putem koji je vodio k tome cilju. 


20 Krajem 19. st. venecijanski kapucini našli su se u teškoćama zbog 
pomanjkanja zvanja. Prije ukinuća 1866. bilo je dosta zvanja i to su re¬ 
dovito bile starije osobe, od kojih je većina već bila završila studije u 
biskupijskim sjemeništima. Tako nije bilo teškoća za popunjavanje samo¬ 
stana. Ali nakon ukinuća stvari su se naglo izmijenile, jer je sve rjeđe 
bilo odraslijih osoba koje su tražile da ih prime u kapucine i pomalo 
takvih školovanih osoba više naprosto nije bilo koje su željele ući u Ka- 
pucinski red. Bilo je stoga nužno primati dobre mladiće koji su pokazivali 
zvanje za redovnički stalež pa ih onda odgojiti. Stvar nije bila laka, jer 
su se bojali da mladi redovnici neće moći podnijeti strogost kapucinskog 
života kao stariji pa da će tako doći do popuštanja stege. Poglavari nisu 
htjeli na sebe primiti tu odgovornost pa su zamolili da se u svim samo¬ 
stanima moli u tu svrhu a onda su zatražili i mišljenje svih redovnika. 
Većina je povoljno odgovorila pouzdajući se u Gospodinovu pomoć. Tako 
se otvori malo sjemenište u samostanu u Udinama. Počeci su bili skromni 
jer je većina mladića, nakon kratkog vremena, morala zbog zdravlja ili 
drugih razloga biti otpuštena svojim obiteljima. Kapucini se nisu obes¬ 
hrabrili, već su se još žarče molili i Gospodin je blagoslovio njihov pot¬ 
hvat. Za kratko vrijeme iz sjemeništa u Udinama, koje je kasnije premje¬ 
šteno u Rovigo, izišli su brojni, vrijedni i sveti redovnici. Dosta je spo¬ 
menuti biskupe msgra Sebastijana Cuccarola, otrantskog nadbiskupa, msgra 
Vigilija Dalla Zuanna koji je bio generalni poglavar cijelog Kapucinskog 
reda, papin propovjednik i kasnije biskup u Capri, msgra Hijacinta Am- 
brosija, nadbiskupa u Gorici, slugu Božjega oca Leopolđa i druge oce 
poznate učenjake, propovjednike i misionare. Otac Leopold je bio među 
prvim pitomcima kapucinskog sjemeništa. Sjemenište je otvoreno 1878. 
godine. 

21 Anđelika Mandić udata Schwinđ (AP, str. 339). 

Evo što o tom piše njegov suučenik kapucin msgr Seba- 
stijan Cuccarollo (čit. Kukarolo), nadbiskup u Otrantu: 

»Kad sam godine 1883. ušao u serafsko sjemenište u Udi- 
nama, našao sam ondje mladoga Bogdana. Naš učitelj otac 
Vilim iz Madrisija, a osobito ravnatelj sjemeništa i prosvijetlje¬ 
ni poznavalac duša otac Cezarije iz Villafranka, neograničeno 
su ga cijenili. Mi smo sjemeništarci to opazili, ali smo svi bili 
zadovoljni, jer je to cijenjenje Bogdan doista zaslužio: bio je 
savršen uzor u stezi, u marljivosti kod učenja, u ponašanju 
na šetnji i za vrijeme odmora, a nadasve u sabranosti u kape¬ 
lici, gdje je molio kao svetac, i njegovo je lice često bilo kao 
preobraženo. 

U mrtvljenju jezika nametnuo je sebi strahovito oštru i 
tešku strogost, koja mu je kasnije prešla u naviku. Ni jedne 
riječi ne bi rekao izvan određenog vremena za razgovor. To 
ga ipak nije priječilo da se veseli sa svojim drugovima i kat¬ 
kada sudjeluje kod naših igara samo da nam ugodi. 

I tada je već njegove tjelesne nesavršenosti i mane nado¬ 
knađivala ljubaznost u ponašanju i unutarnja ljepota, koja se 
mimo njegova znanja očitovala i izvana. To mu je pribavilo 
ne samo naklonost nego i poštovanje sviju.« 22 

A o. Odorik iz Pordenona, nekoć provincijalni poglavar 
mletačkih kapucina, piše: »S Bogdanom sam bio u serafskom 
sjemeništu u Udinama. Već onda je on bio svetac. Mogu za¬ 
jamčiti da je već od tih prvih godina najpažljivije izbjegavao 
svaku promišljenu pogrešku. Nipošto ne bi učinio nešto za 
što je znao da je nedostatak. Uvijek je bio sabran i nekako 
uronjen u Boga.« 23 

Bogdan je u serafskom sjemeništu u Udinama ostao dvije 
godine. Njegov uspjeh u naukama i njegovo vladanje bili su 
takvi te su ga poglavari smatrali vrijednim da uđe u novicijat 
i konačno obuče odijelo svetoga Franje. 

Ravnatelj sjemeništa o. Cezarije iz Villafranka tom je 
prilikom napisao: »Mladi Bogdan Mandić od svog ulaska u 
sjemenište uvijek je bio hvalevrijedan, uzorna vladanja i po¬ 
kazivao je očite znakove zvanja za naš Kapucinski red.« 24 

Nakon dvije godine Bogdan je ostavio kapucinsko sje¬ 
menište ali je uspomena na njegove vrline dugo ostala u sje¬ 
ćanju. O. Egidije iz Asola, kapucin, ostavio je pismeno svjedo¬ 
čanstvo: »Kad sam 1886. ušao u serafsko sjemenište u Udina¬ 
ma, prošle su već dvije godine otkako je Bogdan Mandić otišao 
u novicijat, ali spomen na njegovu naročitu dobrotu bio je 


22 AVP, kut. J, br. 8. 

23 AVP, kut. O, br. 12. 

24 BP, str. 364; AP, str. 332. 

još veoma živ. Dva časna brata laika, Dositej iz Garda i Se¬ 
rafin iz Reana, koji su posluživali u sjemeništu, često su znali 
reći: ’Oh, taj Mandić je bio zaista mali svetac’.« 25 

Uistinu, sve nestaje, ali spomen na vrlinu ostaje trajno. 


Kapucinski novak 


20. travnja 1884. došao je mladi Hrvat u kapucinski sa¬ 
mostan u Bassano del Grappu. Tu je kroz deset dana obavljao 
duhovne vježbe i 2. svibnja obukao sveto odijelo promijenivši 
svoje ime u fra Leopold. 

Započeo je novicijat. 

Novicijat je godina kušnje. Novak se vježba u svim duž¬ 
nostima redovničkog života; podvrgnut je posebnoj stezi kako 
bi potpuno upoznao život koji kani prigrliti; tu se očituje 
njegovo zvanje za Red. 

Godina novicijata kod kapucina bila je tada veoma stroga. 
Dugi postovi, koji traju gotovo kroz pola godine; kratak san 
na slamnjači; gotovo neprekidna molitva, i to dva dana usred 
noći; trajna šutnja i oči uvijek oborene prema zemlji; siro¬ 
mašno i nedostatno odijelo i bose noge. 26 

Fra Leopold, slabašan i nježan, tako reći sav izgubljen u 
gruboj haljini, jedva je vukao svoje slabe noge u siromašnim 


25 AVP, kut. E, br. 1. 

26 Držim da čitaoci žele nešto podrobnije znati o strogosti venecijan¬ 

skih kapucina u to vrijeme. Tako će moći sebi bolje predočiti herojsku 
odvažnost oca Leopolda u prihvaćanju takvog života, još k tome s tako 
nježnim tijelom kao što je bilo njegovo. . .. _ 

Kapucini venecijanske redovničke provincije cim su se malko opo¬ 
ravili od kobnog ukinuća 1866. godine, željeli su obnoviti svu strogost sta¬ 
rog kapucinskog života kako bi na taj način dobili blagoslov Gospodina 
i svetog Franje da ponovno napuče gotovo polunapuštene samostane i ožive 
stari duh revnosti. Na to su se dali svim žarom. Habit im je bio onakav 
kakav je dopuštalo Pravilo svetog Franje: hrapava redovnička odjeća 
(uistinu hrapava jer je bila šivena od platna otkanog u samostanu koje je 
bilo tako grubo da je habit stajao sam). Ispod habita redovnici su nosili 
još jednu haljinu koja je sezala do koljena, nešto deblja zimi, ali je bila 
tako loše skrojena da je kroz nju slobodno strujao zrak, a bila j"e i hra¬ 
pava te je zapravo predstavljala pravi kostrijet. Sasvim je bilo zabranjeno 
nositi maje i košulje. Noge su bile bose. Jedino su bolesnici za ciče zime 
mogli noge prekriti s dva komada starog platna, ali nikada nisu smjeli 
nositi čarape. U samostanu nije bilo grijanja. Mali prozorčići na sobicama 
nisu imali stakla, već su bili zatvoreni prozirnim kožastim papirom. Je¬ 
dino u oštrijim zimskim noćima, nakon dvosatne noćne molitve, prije no 
što su se vraćali na počinak, redovnici su se okupljali oko yelikog kamina 
da malko ogriju prozeble noge i ruke. Ležaj im je bila obična slamnjaca 
s pokrivačem, bez plahti. Uvijek se obdržavalo pravilo da ljeti i zimi spa¬ 
vaju obučeni. U ponoć su se budili i proveli bi u koru dobra dva sata. 
Hladna zima je bila pravo mučeništvo. Postovi su bili dugi i strogi. Ujutro 
nisu smjeli uzeti ništa za okrepu. Objed je bio obilan, a večera se svodila 
samo na komad kruha i čašu vina. U korizmi su se uzimala posna jela sa 
samim uljem. Nakon gotovo šest mjeseci takvog života, redovnici za Uskrs 
nisu imali veliku volju da pjevaju. To je samo dio strogosti, jer uz to se 
obdržavala stroga šutnja, bičevanje i sto drugih stvari, što je sve bilo 
pravi križ za redovnika. Nitko nije ni sanjao o praznicima, putovanjima, 
odmoru u brdima ili na moru. To je vrijedilo za sve, stare redovnike i 
mlade studente. (Prema O. Gerard iz Villafranca, kapucin, Uspomene na 
prve godine života među venecijanskim kapucinima, AVP, kut. G, br. 1). 

sandalama. Pobuđivao je osjećaj samilosti, osobito u krutoj 
zimi kad se gotovo ukočio od hladnog zraka što je iz Valsu- 
gane strujao preko rijeke Brente, na čijem ušću leži samostan. 

Ali u tome sitnom tijelu bila je velika i junačka duša, koja 
se nije plašila ničega i koja je znala tako snažno podnositi 
slabost krhke tjelesne građe da su svi bili zapanjeni. Zbog 
toga se on htio podvrći svim strogostima novicijata i nije tra¬ 
žio nikakva oprosta. Štoviše, i najmanje je propise najtočnije 
obdržavao, kako to tvrde subraća koja su s njime provela tu 
prvu godinu redovničkoga života. 27 

Pa ipak te godine za fra Leopolda nije od prvotnog zna¬ 
čenja bilo tek izvanjsko obdržavanje samostanske stege, već 
duhovna izgradnja. Već je prije bio naviknut da intenzivno 
provodi duhovni život, pa se zato u novicijatskoj tišini našao 
upravo u svom ambijentu. Čudesno djelo što ga je on pod 
utjecajem Božje milosti ostvario u svojoj nutrini nitko nije 
mogao upoznati, osim tek djelomično, ukoliko su se naime 
kreposti izvana očitovale. Ali je to djelo sigurno bilo veliko jer 
je postavilo temelje njegovoj svetosti. 

U dugim satima pobožne molitve on je oćutio da uzvi¬ 
šeno poslanje na koje se osjećao pozvanim može izvršiti samo 
duša puna Boga. Zato je odlučio da će svom snagom težiti 
za svetošću. Kao temelj stavio je poniznost, vjeru, ljubav pre¬ 
ma svima, pobožnost prema Presvetoj Euharistiji i sinovsku 
odanost prema Gospi. 

Imao je sreću što je imao vrlo sposobnog učitelja, o. Petra 
iz Avesa, redovnika uzornih kreposti i izvrsna poznavaoca 
duša. 28 On je odmah uočio da je fra Leopolda Gospodin poz¬ 
vao na velike stvari. Zato ga je brižno i očinski usmjeravao 
putem savršenstva. Dobar je novak spremno slušao svoga 
učitelja, vjerom je slušao njegove prosvijetljene savjete i kroz 
cijeli život nosio je u svome srcu ljubav i poštovanje prema 
njemu. 

Može se doista ustvrditi da je godina novicijata imala od¬ 
lučujuće značenje za život fra Leopolda, jer je odluke stvo¬ 
rene te godine savjesno i do u tančine obdržavao sve do smrti. 
One su ga dovele do prokušane kreposti i velikih dobrih djela. 

Kad je prošla po crkvenom zakonu određena godina no¬ 
vicijata, sabrala se samostanska obitelj — kako je to običaj 

27 o. Odorik iz Porđenona: "Mogu ustvrditi da je bio uzor svima: još 
se sjećam njegova stava kad su ga drugi poticali da govori dok je vladala 
šutnja Prekrižio bi ruke na grudima i tako davao do znanja da se tome 
opire i da želi obdržavati šutnju.” (BP, str. 29; usp. str. 47-48). 

28 o. Gerard iz Villafranca, nav. dj. 

— na sjednicu. Pošto su pretresli vladanje novaka, prešli su 
na glasanje. Fra Leopold je prema sudu svih bio vrijedan da 
načini jednostavne zavjete u Kapucinskom redu. 

Kakvog li veselja! Izdržao je kušnju i sad se konačno 
može posvetiti Gospodinu. Prvi je korak prema svijetlom cilju 
učinjen. Dne 4. svibnja 1885. fra Leopold je u Gospinoj ka¬ 
peli, koja se nalazila u dnu samostanskog vrta, podrhtavajućim 
glasom, sav uzbuđen, položio jednostavne zavjete. 29 

Tko bi tada mogao misliti da će taj ponizni brat, koji je 
bio sav ushićen od radosti što je sve ostavio i kao žrtva se 
prinio Gospodinu, jednom postati veliki apostol pred koga će 
dolaziti tolike osobe svih društvenih slojeva da kod njega 
zatraže utjehe i mira? Nedokučivi su putovi Gospodnji, jer on 
izabire stvari neznatne pred očima svijeta da izvrši svoja ču¬ 
desna božanska djela! 

Dan kasnije primio je fra Leopold iz Venecije naredbu 
(pismo poslušnosti) od svog provincijala o. Eduarda iz Verone 
koja je glasila: ”Budući da ste posebnom milošću Gospodnjom 
završili godinu kušnje i položili jednostavne zavjete i tako 
postali pravi redovnik, pod svetom vam poslušnošću određu¬ 
jemo da prijeđete u naš samostan u Padovi, gdje ćete se pod 
vodstvom svojih poglavara i otaca učitelja svom dušom pre¬ 
dati učenju humanističkih znanosti te ćete sve više usavrša¬ 
vati duh svoga tek prihvaćenog zvanja i tako se pripremati da 
se sasvim posvetite Gospodinu polaganjem svečanih zavjeta. 

Neka vas ojača naš blagoslov koji vam očinskom ljubav¬ 
lju podjeljujemo preporučujući se ujedno vašim molitvama.« 30 

Fra Leopold je poljubio to pismo i prema tadašnjem obi¬ 
čaju sačuvao ga za čitav život kao prvo svečano očitovanje 
volje svojih poglavara kojoj se uvijek želio ponizno podlagati. 


Stjecanje znanja 


U Padovi je fra Leopold započeo studij filozofije. 31 Čitavu 
godinu novicijata mislio je samo na dušu. Sad je trebalo ra- 


29 Arhiv kapucinskog samostana u Bassano da Grappa, Knjiga zav¬ 
jeta, str. 82 ; AP, str. 333. 

30 AVP, kut. S, br. 6. Autograf se nalazio u omotu u kojem je otac 
Leopold čuvao dokumente i najdraže uspomene. 

31 Krajem 19. stoljeća kad je otac Leopold bio student, u redovničkoj 
provinciji venecijanskih kapucina nije baš sjajno bio organiziran studij. 
Prije ukinuća 1866 (pošto je Venecija bila pripojena Italiji) kapucinski sve¬ 
ćenici su ulazili u samostan nakon ređenja ili barem nakon završene sred¬ 
nje škole te im je trebalo završiti samo teološke studije. Zbog toga je 
teološki studij bio dobro uređen. No nakon ukinuća, kad su se raspršeni 
redovnici počeli vraćati u samostane, najprije su se suočili s problemom 
kako oživiti sam redovnički život i stegu. A tada je ujedno došlo i do 
novih prilika. Da bi dobili zvanja, bilo je potrebno otvoriti sjemenište, 
primiti u nj mladiće i dati im cjeloviti odgoj. Stoga je bilo potrebno 
sasvim urediti studije, a posebno srednje obrazovanje. Najteže je bilo 

32 Msgr Cuccarollo, nadbiskup Proconnesa (AVP, kt. J, br. 6). 

20. listopada 1888. položio je on u Padovi svečane zavjete 
i tako se konačno potpuno posvetio Gospodinu. 33 Zatim je 
pošao u samostan u Veneciju da uči bogoslovske nauke i da se 
sprema na svećeništvo. 

Svećenik Svevišnjega 

Već od malih dana fra Leopold je naučio od svojih rodi¬ 
telja poštivati svećenike. Ali kad mu je studij a još više svjetlo 
za dugih i žarkih molitava otkrilo svu veličinu službenika 
Božjega, njegovo poštovanje prema tako uzvišenom zvanju 
naprosto nije imalo granica. 

Budući da ga je Gospodin posebnom milošću pozvao u 
tako uzvišeni stalež, htio se studijem i vršenjem svih vrlina 
pripraviti da što bolje primi Božji dar. Zbog svoje duboke 
poniznosti sav je drhtao pred veličinom svećeništva, ali pouz¬ 
danje u dobrotu Gospodina, koji ga je na tako jasan način 
izabrao, ulijevalo mu je nadu da će biti dostojan službenik 
Svevišnjega. 

Čim su njegovi roditelji doznali da se približava toliko 
žuđeni dan njegova svećeničkog ređenja, silno su bili sretni 
i u duhu su dijelili s njime njegovu neizmjernu radost. 

5. srpnja 1890. pisala mu je majka: ”Ne mogu ti, pre¬ 
dragi sinko, opisati svoga veselja i radosti što sam primila 
tvoje drago pismo. Moje se majčinsko srce veoma obradovalo 
kad sam saznala da će konačno doći dan, najsretniji u mome 
životu, kad će moj dragi sin služiti svetu misu. 

To je dan neizrecive radosti za svu našu obitelj. 

Preporuči me posebno Blaženoj Djevici Mariji i primi ti¬ 
suću srdačnih poljubaca od svoje majke 'koja te tako ljubi i 
nestrpljivo čeka čas da te mogne zagrliti.” 34 

Dne 14. rujna ponovno su mu pisali otac i majka: ”Možeš 
shvatiti, premili sinko, kakvu nam je utjehu, radost i veselje 
donijela vijest da ćeš 20. o. m. biti zaređen za svećenika. 

Neka je vazda blagoslovljen i hvaljen Darivalac svega 
dobra, koji je konačno ispunio tvoje želje i nama dao milost i 
utjehu da imamo sina posrednika između neba i zemlje. Da, 
dragi sinko, kad budeš uzašao na sveti oltar i imao u ruka¬ 
ma neokaljanog Jaganjca Božjega, sjeti se svojih roditelja, 
braće, sestara i sve rodbine. I mi ćemo sjediniti svoje slabe 
molitve s tvojim žarkim i gorućim uzdasima da se Gospodin 
udostoji razliti na te i na nas svoj obilni blagoslov. 

33 Arhiv padovanskog kapucinskog samostana. Knjiga zavjeta, str. 245. 

34 Dragica Mandić, Herceg-Novl, 5. srpnja 1890 (AVP, kut. M, br. 6). 

Žalosti nas jedino to što nećemo moći osobno prisustvovati 
tvojoj prvoj žrtvi. Ali budi siguran da ćemo srcem i duhom 
biti sjedinjeni s tobom. 

Tvoja majka i ja rado ti dajemo roditeljski blagoslov i — 
kada postaneš svećenik — od srca ti ljubimo svetu ruku, mo¬ 
leći te da nas se uvijek sjećaš i da nas blagosloviš.” 35 

Fra Leopolda je zaredio za svećenika 20. rujna 1890. Nje¬ 
gova Uzoritost kardinal Domenico Agostini u crkvi Gospe od 
Zdravlja u Veneciji. 36 

Kad je nakon svetog pomazanja biskup položio ruke na 
njegovu glavu i zazvao nad njega Duha Svetoga riječima: 
”Buđi sol zemlje i svjetlost svijeta”, osjetio se sasvim preob- 
ražen. Nije to više bio malen i slabašan o. Leopold, već novo 
biće, službenik Božji. Bio je sav potresen i suze su mu navrle 
na oči. S jedne strane nije znao kako to da je Gospodin upra¬ 
vo njega izabrao, tako slabašna u očima svijeta, za toliko do¬ 
stojanstvo, a s druge strane milost koju je primio ispunila je 
njegovo srce tolikom radošću da ju je mogao samo suzama 
izraziti. 

Hodočasnik poslušnosti 

Kad je o. Leopold svršio bogoslovske nauke i dobio doz¬ 
volu za ispovijedanje i propovijedanje, odmah je otkrio po¬ 
glavarima svoju želju da pođe za misionara u rodni kraj. Ali 
oni zbog njegove slabašne tjelesne građe nisu htjeli zasada 
uslišiti njegove molbe. Ponizno se podložio poslušnosti i samo 
je žarko molio Gospodina da On otkloni sve poteškoće. 

Budući da se zbog mane u govoru nije mogao posvetiti 
propovijedanju, odmah se dade na ispovijedanje da tako ko¬ 
risti dušama. Na taj je način, vođen rukom Božjom, započeo 
svetu službu u kojoj je imao utrošiti sav svoj život vršeći 
veoma velik apostolat u službi dobra. 

Sedam je godina ostao u samostanu u Veneciji vazda ispo¬ 
vijedajući i trudeći se svom dušom oko svoga posvećenja. Bio 
je veoma ponizan. Pomagao je braći laicima u samostanskim 
poslovima: prao posuđe, čistio sobe i spremao stol. Često je, 
pun poniznosti, išao u susjedstvo samostana od vrata do vrata 
moliti milostinju. 37 

U rujnu 1897. poslali su ga poglavari za upravitelja ka¬ 
pucinskog gostinjca u Zadar. On je odmah, sav radostan, ot- 

35 Petar i Dragica Mandić, Herceg-Novi, 14. rujna 1890 (AVP, kut. M, 

br * 7 36 svi dokumenti o svećeničkom ređenju oca Leopolda sačuvani su u 
Arhivu vicepostulature u Padovi (usp. BP, str. 367-372). 

37 Fra Osvald, brat laik kapucin (AVP, kut. O, br. 3; usp. BP, str. 31). 

putovao. Ta išao je u svoju zemlju, među svoj narod, gdje je 
vazda bilo njegovo srce. Držao je da će sada konačno svanuti 
dan kad će moći započeti svoje poslanje: da se žrtvuje za pra¬ 
voslavnu braću i dovede ih u krilo katoličke Crkve. Odmah 
se dao na posao, dolazio je u dodir s pravoslavcima da ih pouči 
i privede jedinstvu Crkve. Često je, kad bi dolazio koji brod, 
išao na obalu i govorio s prolaznicima pravoslavcima, baca¬ 
jući u njihovo srce sjeme istine. O njegovu se radu brzo pro¬ 
čulo pa su dolazili ljudi i iz Kotora da s njime govore. U srcu 
su mu se budile svijetle nade. No u rujnu 1900. poslušnost ga 
ponovno pozove u mletačku pokrajinu, u samostan u Bassano 
del Grappa. 

O. Leopold je ponizno priklonio svoju glavu i na ovom 
mjestu nastavio ispovijedati i moliti. Otac Rufin iz Cadore 
(Kadore), koji je tada bio samostanski poglavar u tom samo¬ 
stanu, tvrdi da je o. Leopold bio najuzorniji redovnik i da je 
uvijek molio. Za kratkoga popodnevnog odmora odlazio je u 
kor i molio sve do Večernje. Molio je i studirao, smatrajući 
studij uzdignućem k Bogu. Spomenuti ga je poglavar često 
našao u sobici kako proučava sv. Augustina klečeći na podu. 
Dok je boravio u Bassano del Grappa, žrtvovao se da svake 
nedjelje služi posljednju svetu misu i prema tadašnjim pro¬ 
pisima ostao sve dotada natašte. 38 

S kakvom je ljubavlju ispovijedao, može se zaključiti iz 
činjenice da su ga se još četrdeset godina nakon njegova od¬ 
laska iz tog samostana mnogi sjećali i dolazili u Padovu da 
se kod njega ispovjede. 39 

Na provincijalnoj skupštini 1905. bude imenovan vikarom 
samostana u Kopru, gdje je također ostavio nezaboravnu 
uspomenu. Gospodin Josip Norbedo, koji je tada bio sluga u 
tom samostanu piše: ”Oca Leopolda su mnogo tražili za svetu 
ispovijed. Svi su ga poznavali i cijenili kao dragu osobu i 
svetu dušu. Kad nije bio u ispovjedaonici, mogao si ga naći 
na koru u molitvi. Bio je vesele naravi i lijepo se sa svima 
slagao: bio je doista najbolji među najboljima. 

Kad sam ja radio na vrtu, često je znao doći k meni, raz¬ 
veseljavati me i zahvaljivati mi za kakvu sitnu uslugu što 
sam mu je učinio. Nije uopće htio čuti da se o ikome loše 
govori, jer je bio veoma dobar!” 40 

Godine 1906. određen je za samostan u Thiene. 

Gotovo četrdeset godina nakon ukinuća tog samostana, 
kapucini se opet vratiše u taj grad gdje su od XVII st. bili 
čuvari svetišta Majke Božje Olmske. 

38 AVP, kut. R, br. 3bis. 

39 AVP, kut. X, br. 20. 

40 AVP, kut. N, br. 10. 


Otac Leopold je pošao onamo zadovoljan. Misao da će bo¬ 
raviti na mjestu koje je posvećeno prisustvom Marijinim is¬ 
punjala ga je srećom, i to je donekle ublažavalo njegovu bol 
što je morao otići iz svoje zemlje. 

U dragom svetištu u Thiene on je uvijek živio pod no¬ 
gama Marijinim. Kad god je mogao, stajao je ili klečao pred 
njezinim oltarom uronjen u molitvu, tako ”da ga je više puta 
morao prodrmati njegov poglavar”. 41 Poslije objeda, dok su 
drugi redovnici odlazili u svoje sobice, on je ostajao ondje na 
koljenima i molio se slatkoj nebeskoj Majci. 

Tada su vrata svetišta bila otvorena i u prve popodnevne 
sate, dok su se redovnici odmarali. Radnice, koje su išle na 
posao, dolazile su u crkvu da pohode Gospu; kako su o. Leo¬ 
polda nalazile uvijek u molitvi, počele su ga vrlo cijeniti i po¬ 
štivati te su tražile da ih on ispovijeda. On je rado ispovijedao 
u koji god sat, ne mareći ni za kakve žrtve. No budući da su 
drugi redovnici bili time nezadovoljni, poglavar mu je zapo¬ 
vjedio da u prve popodnevne sate ne ide u crkvu na molitvu. 42 

Dobri je otac odmah poslušao i od tog dana nije više od¬ 
lazio moliti pred Gospin oltar, nego se povlačio u susjedni kor, 
da ga ljudi ne bi opazili. 43 , 

Godine 1909. bude premješten u Padovu, gdje je ostao sve 
do smrti. 

Ravnatelj studenata 

U listopadu 1910. o. Leopold je imenovan učiteljem kleri¬ 
ka, studenata filozofije u padovskom kapucinskom samosta¬ 
nu. On je novu odgovornu dužnost primio pouzdavajući se u 
Gospodina i vršio ju je četiri godine sve do listopada 1914. 
godine. Kroz to je vrijeme predavao patrologiju. 

U vođenju mladića koji su bili povjereni njegovoj brizi 
o. Leopold. je imao široke i jasne poglede. Uvijek je nastojao 
da u njima oblikuje duboko svjedočenje i da ih zagrije za apo- 
stolat. Postupao je tako očinski te se nekima činilo da je odstu¬ 
pio od tradicionalne strogosti Reda. Ali je on to činio da može 
od klerika tražiti veće unutarnje mrtvenje i da ih pripravi 
zdrave i jake za posao koji ih čeka u Gospodnjem vinogradu. 

Njegov učenik o. Hilarion Milardo piše: ”Otac je Leopold 
htio da studenti budu što više pošteđeni od oštrine studeni, 


41 BP, str. 31; AP, str. 243. 

42 AVP, kut. O, br. 3. 

43 AVP, kut. O, br. 3. 

pa ih je za najgore zime uvečer odmah nakon odmora slao u 
krevet i opraštao ih od pohoda crkvi govoreći: ’Ja ću za vas 
činiti pokoru! Ja ću za vas moliti!’ ” 44 

Volio ih je poput majke. Brižno je pazio na njihove po¬ 
trebe i velikodušno im udovoljavao. Često je znao ući u ku¬ 
hinju, dok je kuhar spremao jelo, pa reći: "Budite darežljivi 
prema studentima! Također na račun moje porcije!” 45 

O. Grgur Mastelotto, kapucin, piše: ”Kao ravnatelj vodio 
je veliku brigu oko duhovne izgradnje studenata. Želio je da 
s ljubavlju, a ne iz straha, čine ono što im je bila dužnost. 
Bilo je nemoguće odoljeti njegovu čaru i ne slijediti ga u sve¬ 
mu. Svakog je trenutka bila očita njegova pobožnost i mrt- 
venje. Poput majke se za nas brinuo i njegova ljubav prema 
svima i svakome pojedincu bila je bezgranična. Uspomena na 
njega ostala je neizbrisiva u svim njegovim učenicima, kao 
što je neizbrisiv miris svetosti.” 46 

Otac Leopold je istinski volio svoje učenike; nastojao je 
molitvom i žrtvom za njih postići svaki blagoslov s neba; 
prinosio je i sam sebe kao žrtvu za njihovo dobro. Godine 
1912. napisao je: ”Pred Gospodarom Bogom želim biti žrtva 
za svoje učenike.” 47 

U listopadu 1914. smijenjen je s dužnosti ravnatelja stu¬ 
denata i od onda se predao jedino ispovijedanju. 

Među ratnim izbjeglicama 

Prvi svjetski rat stavio je o. Leopolda na veliku kušnju. 
Padova je postala ciljem bombardiranja brojnih austrijskih 
zrakoplova. Opasnost je bila velika, ali o. Leopold nije htio 
ni čuti da prijeđe u drugi samostan gdje bi bio izvan opas¬ 
nosti. Želio je biti bl-izu svojih pokornika i tješiti ih u njiho¬ 
vim mukama i bolima. 

Ipak je 1917. morao otići iz Padove. Talijanska je vlada 
izdala naredbu da svi koji su rodom iz Istre ili Dalmacije, a 
borave u područjima uz austrijsku granicu, moraju primiti 
talijansko državljanstvo ili će biti interniran izvan Firence. 
Tko god je odbio da promijeni narodnost, nije zbog toga bio 
progonjen ili zatvoren u koncentracioni logor, već jedino, zbog 
sigurnosti, udaljen s područja gdje se vodio rat. Otac Leopold 
je bio veoma privržen svojoj rodnoj zemlji, pa se nije htio 
odreći svog državljanstva te dobije nalog od policije da ot- 

44 AVP, kut. I, br. 4. 

45 BP, str. 4. 

46 AVP, kut, G, br. 15. 

47 Padova 19. XI. 1912. AVP, rukopisi, br. 12; AP, str. 350. 

putuje iz Padove. Za njega su se zauzele utjecajne osobe. Po¬ 
svjedočile su nadležnim organima da se o. Leopold ne bavi 
politikom, već samo obavlja duhovni posao. Štoviše, prenijele 
su da bi bilo korisno u Padovi bodriti moral tako iskušavanog 
pučanstva. No, sve je to bilo bezuspješno te on pred svršetak 
srpnja 1917. zajedno s bratom laikom fra Šimunom iz Šibeni¬ 
ka otputuje prema Rimu, 48 "ponosan da jest i ostaje Slaven”, 
kako o tom piše njegov subrat o. Bernardin iz Cittadelle u 
"Osservatore Romano” od 1. kolovoza 1946. 

Bol oca Leopolda bila je vrlo velika, jer su ga već tada u 
Padovi tražile mnoge duše za ispovjednika, a osjećao je da ga 
uz njih veže čvrsta ljubav. Dugo putovanje i uvijek slabo 
zdravlje pribavili su mu teških patnja, ali je on sve podnio 
herojskom strpljivošću. Nikad nije iz njegovih usta izašla ni 
jedna riječ jadikovke. 

Generalni ministar Reda o. Venancije iz Lisle-en-Rigaulta 
(čit. Lil-an-Rigoa) nije bio u Rimu. Zato se o. Leopold, čeka¬ 
jući na njega, zadržao neko vrijeme u vječnom gradu. Pohodio 
je rimske bazilike i katakombe mučenika, služio svetu misu 
na grobu sv. Pija X i dobio je silnu utjehu da je bio prim¬ 
ljen u privatnu audijenciju kod Svetoga Oca Pape Beneđik- 
ta XV. 


48 Postupak oca Leopolda kojim nije htio uzeti talijansko državljan¬ 
stvo (nazionalita) te je radije otišao u internaciju u Južnu Italiju, bio je 
povod brojnim raspravama. 1866, kad se rodio otac Leopold, Herceg-Novi je 
pripadao Austro-Ugarskoj Monarhiji, pa je otac Leopold imao austrijsko 
državljanstvo. Razumije se da je to državljanstvo bilo samo formalno, jer 
mu nije pripadalo ni po rođenju a niti ga je tražio, već nametnuto stranim 
gospodstvom nad njegovom domovinom. Da je otac Leopold prihvatio da 
postane talijanski državljanin, bio bi se odrekao austrijskog državljanstva, 
to jest državljanstva strane zemlje i prihvatio bi bio opet državljanstvo 
druge strane zemlje. Jedino što mu je austrijsko državljanstvo bilo namet¬ 
nuto političkim okolnostima, a talijansko bi bilo slobodno izabrao. On pak 
nije bio ni Austrijanac ni Talijan, nego Hrvat. To jasno pokazuje rodo¬ 
slovlje njegove obitelji. Tada je Hrvatska postojala samo geografski, ali 
ratom i porazom Austrije Hrvati su smatrali da će sigurno dobiti svoju 
političku nezavisnost ili barem federaciju s drugim slavenskim državama 
na jugozapadnom dijelu Balkana. U tom slučaju bi otac Leopold auto¬ 
matski dobio hrvatsko državljanstvo, to jest postao bi državljanin svoje 
prave domovine Hrvatske. On se uopće nije bavio politikom, ali njegova 
je plemenitost (preci su mu bili hrvatski plemići) osjećala pravu ljubav 
prema svojoj domovini, domovini svojih pređa, i toga se ne bi ni iz kojeg 
razloga bio odrekao. To više što je shvaćao da mu nakon završetka rata 
Italija neće priječiti da zauvijek ostane u Padovi, premda nije talijanski 
državljanin. U takvim žalosnim prilikama površni ljudi, koji nisu poznavali 
veličinu i plemenitost, pa i čisto ljudsku, njegove duše, zadali su mu 
dosta boli nastojeći da ni na što ne gleda, već da se, samo da izbjegne 
neprijatnosti, odrekne svoga državljanstva i primi talijansko. Tvrdili su 
da je to puka formalnost. On je na to odgovorio: ”Ne, krv nije voda; ne 
može se izdati krv.” Mnogi su mu predbacivali da je tvrdoglav što je 
izabrao tolike neugodnosti radi tako neznatnih stvari. 

Osim toga otac je Leopold u svom postupku očitovao i još jedan 
drugi motiv, još plemenitiji i velikodušniji. Taj razlog nikome nije poka¬ 
zao jer ga ne bi bili shvatili. Kao što ćemo pokazati u daljnjem izlaganju, 
vrhovni cilj života oca Leopolda bio je povratak odijeljenih Istočnjaka u 
jedinstvo katoličke Crkve. Osjećao se od Boga pozvanim za to veliko 
poslanje. 

Već na početku svoga svećeničkog apostolata napisao je: "Zavjetu¬ 
jem i potvrđujem prisegom da ću sve snage svoga života staviti u službu 
otkupljenja svog naroda” (AVP, rukopisi, br. AP, str. 348). Pod svojim na- 


31 






Konačno je dobio naređenje da ode u samostan Tora-Pre- 
senzano kod Foggie (čit. Tora Prezencano kod Fođe). 

Tu je ostao sve dok se talijanska vojska nije morala po¬ 
vlačiti od Caporetta (čit. Kaporeta, Kobarid na Soči). Tom su 
prilikom mjesni framazoni iskoristili trenutak da ga o kleveću, 
da je svečano proslavio poraz Italije. Oca je Leopolda to veoma 
razljutilo, pa je odmah poslao svoga pratioca fra Simuna da 
prosvjeduje kod komesara, predstavnika državnih vlasti, i da 
izjavi da će u znak prosvjeda promijeniti boravište. Komesar 
uljudno reče da vrlo cijeni sve kapucine bez razlike, ali da će 
zbog slobodnozidarske okoline biti dobro da o. Leopold pro¬ 
mijeni mjesto. Pri tom spomene Nolu (Napulj). Tako je o. 
Leopold s poslušnim pismom oca generala otputovao u kapu- 
cinski samostan u Nolu. Tu je ostao sve dok nisu njemački 
avioni bombardirali Sv. Brigitu kod Napulja, što je izazvalo 
naredbu da svi strani državljani moraju seliti iz Nole. Zato 
je o. Leopold morao otići u samostan Arienzo al Cancello blizu 
Napulja. U tom je samostanu ostao do svršetka rata. 

Za čitavo to vrijeme, dok su ga zbog ljubavi prema nje¬ 
govu narodu gonili iz mjesta u mjesto, strahovito je mnogo 
trpio od neprestanih bolova u želucu, ali je sve podnio, kako 
tvrdi njegov pratilac i drug fra Šimun, s velikom strpljivošću 
tako da je na sve vrlo pobudno djelovao. 

Nije samo o. Leopold bio žalostan što nije mogao biti u 
Padovi, kraj svojih duhovnih sinova, nego su i Padovanci 
teško osjećali gubitak i željno očekivali njegov povratak. 

Otac Odorik iz Pordenona, koji je tada bio poglavar samo¬ 
stana u Padovi, pisao mu je: ”Vi osjećate prazninu, ali je osje¬ 
ćamo i mi, osobito ja. Kako je velika istina da čovjek više 
cijeni Gospodnju milost kad je izgubi!” 49 

rodom je podrazumijevao sve Istočnjake odijeljene od Rima. Iz dana u dan 
je očekivao Gospodinov poziv da može poći na Istok i ispuniti svoje veliko 
poslanje. Malo prije no što je ostavio Padovu i pošao u internaciju, na¬ 
pisao je: ”U ovom trenutku, 13. srpnja 1917, u šest sati poslije podne, 
obnavljam svoj zavjet za obraćenje svoga naroda” (AVP, rukopisi, br. 30). 
A kako bi se mogao pokazati svom narodu i kako bi mogao raditi na nje¬ 
govu obraćenju u katoličko jedinstvo da se odrekao državljanstva svoga 
naroda i uzeo državljanstvo jednog stranog naroda? Time bi odalečio od 
sebe duše svojih sunarodnjaka koji su tako ljubomorni na svoju narod¬ 
nost. Htio je pokazati svome narodu kako mogu ujedno ljubiti svoj 
narod i biti katolici sjedinjeni s Rimskom Crkvom. 

To ništa nije umanjilo ljubav prema njegovoj drugoj domovini — 
Italiji, koja ga je velikodušno primila i kroz šezdeset godina okruživala 
tolikom naklonošću i poštovanjem, smatrajući ga svojim preljubljenim 
sinom. Otac Leopold je osobito ljubio Italiju jer je ona sjedište Pape i jer 
je sav njezin narod katolički. Kad se Italija Lateranskim ugovorom 11. ve¬ 
ljače 1929. pomirila s Papom, pokazao je nevjerojatnu radost. Kroz ne¬ 
koliko je dana, što je za njega uistinu nešto posebno, čitao u novinama 
sve što se pisalo o tom velikom događaju. (O tom predmetu usporedi 
Članke koji su izišli u venecijanskom Gazzettinu od 8. i 17. kolovoza 1952, 
a napisali su ih Silvio Brunelli iz Bassano del Grappa i Antonio Meccoli 
iz Venecije. Usporedi također Osobne uspomene msgra Sebastijana Cucca- 
rolla, nadbiskupa u Proconnesu, koje su sačuvane u Arhivu vicepostula- 
ture u Padovi.) 

49 AVP, kut. O, br. 16. 

A msgr Josip Perin, profesor u sjemeništu, pisao je: ”U 
Padovi vas živo žele. Prekjučer mi reče dobri župnik Svetog 
Križa: ’Što mislite o ocu Leopoldu? Baš su nam ga ukrali!’ Taj 
izraz najbolje pokazuje koliku ljubav i poštovanje svi gaje 
prema vašoj osobi.” 50 

Otac se Leopold žarko molio Gospodinu da požuri dan 
žuđenog povratka. Gospodin usliša njegove molitve. Na zauzi¬ 
manje g. Bosellija, svoga velikog poklonika i štovatelja, on 
bijaše među prvima koji su se oslobodili internacije. 

Pohodivši s velikom pobožnošću Marijina svetišta: Pom¬ 
pe je, Svetu Filomenu u Mugnano del Cardinale, Camaldoli, 
Asiz, Santa Rosa da Viterbo i Svetu Katarinu u Bolonji, vratio 
se suznih očiju u svoju dragu Padovu. 51 

»Vratio se u svoje gnijezdo« 

Kad se o. Leopold vratio u Padovu, započne opet, revnije 
nego ikada, vršiti ispovjedničku službu. Srce mu je uvijek bilo 
okrenuto prema našim stranama, prema našoj pravoslavnoj 
braći. Neprestano je molio Gospodina da mu dopusti ostvariti 
taj san. Godine 1923. učinilo se da ga je Gospodin uslišao. 

Kad je Italija poslije prvog svjetskog rata pripojila sebi 
Rijeku, kapucinski samostan Gospe Lurdske u tom gradu, koji 
je prije pripadao hrvatskim kapucinima, potpao je sada pod 
mletačke kapucine. Samostanu je bila pripojena velika župa. 
Zato su poglavari odlučili da pošalju u Rijeku o. Leopolda, da 
ispovijeda Hrvate i druge Slavene. Nitko ne može sebi pred¬ 
staviti s kakvom je on radošću prihvatio tu odluku svojih 
poglavara. 

Ali Padova je zbog toga bila naprosto preneražena. Izgu¬ 
biti o. Leopolda značilo je nesreću za čitav grad. 

Evo što tom prilikom pišu ”Anali mletačkih kapucina”: 
”Među onima koji su bili premješteni prilikom sastanka pogla¬ 
vara od 16. listopada 1923. bijaše također o. Leopold. On je 
poslan u Rijeku da bude ispovjednik za Slavene. Ali taj dobri 
otac nalazio se kakvih dvadesetak godina u padovanskom sa¬ 
mostanu i ondje je, kao i svuda gdje je prije bio, činio mnogo 
dobra dušama vršeći ispovjedničku službu. 

To je zapravo njegovo pravo poslanje, jer zbog vrlo njež¬ 
ne tjelesne građe ne može preuzeti kakve druge službe. Ali u 
ispovijedi sve očara zbog svoje velike kulture, zbog svoje na¬ 
ročite intuicije, a osobito zbog svetosti života. K njemu hrle 

50 AVP, kut. P, br. 9. 

51 Svi podaci o internaciji uzeti su iz pismenog izvještaja fra Šimuna 
iz Šibenika, brata laika kapucina koji je pratio oca Leopolda na njegovu 
dugom putovanju. (AVP, kut. S, br. 6; AP, str. 340-342). 


3 Blaženi Leopold kapucin iz Herceg-Novog 

ne samo obični ljudi nego osobito naobražene i ugledne osobe, 
profesori i studenti sa Sveučilišta, svjetovno i redovničko sve- 
ćenstvo. 

Nikakvo dakle čudo što je grad sa silnim bolom i žalošću 
primio njegov odlazak. A on naprotiv — što je doista čudno — 
kad je čuo da je premješten, otrčao je u crkvu sv. Križa kraj 
samostana i u zahvalu izmolio pred Gospinim oltarom 'Tebe 
Boga hvalimo’.” 52 

Grad Padova nije se ograničio samo na to da pokaže svoju 
duboku tugu zbog odlaska o. Leopolda; on je pošto-poto htio 
da se o. Leopold vrati na svoje mjesto. Brojne su osobe otišle 
k tada novome biskupu msgru Iliji Dalla Costi i zamolile ga 
da on podupre njihovu molbu kapucinskome poglavaru. 

I biskup se 23. listopada 1923. osjećao dužnim da pošalje 
ocu provincijalu mletačkih kapucina molbu s ovim odličnim 
pismom: "Osjećam se ponukanim da Vas zamolim za veliku 
uslugu. Premještaj dobroga oca Leopolda na Rijeku uzbudio je 
u cijelom gradu osjećaj velike žalosti i prave klonulosti. Naj- 
odličnije osobe od klera i svjetovnjaka mole Vas, mnogopošto- 
vani oče, da on ostane. Shvaćam zahtjeve svetog franjevačkog 
Pravila, ali mi se čini da se za dobrobit ovoga velikog i slav¬ 
nog grada i biskupije može načiniti iznimka, koju će ovdie svi 
s oduševljenjem primiti. Preporučam se u Vaše molitve.” 53 

Otac provincijal Odorik iz Pordenona razmotrio je tu 
stvar, zatražio mišljenje svojih savjetnika i odlučio da će biti 
dobro ako privoli na biskupovu molbu i pozove natrag u Pa¬ 
dovu o. Leopolda. Znao je, doduše, kako će o. Leopoldu biti 
teško napustiti polje novog apostolata, na koje je toliko godina 
žuđeno čekao, ali je također bio potpuno uvjeren da će se 
najspremnije pokoriti poglavarevoj odredbi. Zato mu je 11. 
studenoga napisao iz Villafranca: "Sigurno će Vam ovo moje 
pismo, barem što se tiče njegova sadržaja, biti neočekivano. 

Na stalan pritisak klera i katoličkih svjetovnjaka iz Pa¬ 
dove, te na molbu preuzvišenog gospodina biskupa morao sam 
promijeniti svoju odluku u vezi s Vama i pozvati Vas natrag 
u Padovu. Tolike viđene osobe, osobe pobožne i religiozne, 
živo vas žele u Padovi. To znači da ste po riječima biskupo¬ 
vim činili ’brdo dobra’ i da Vaše poslanje u Padovi još nije 
dovršeno. 

Vidi se da Vas sveti Antun želi blizu sebe; prihvatite dakle 
Gospodinovu volju i vratite se u svoje gnijezdo.” 54 

52 Arhiv venecijanskih kapucina (Mestre), Anali, S. G., str. 650. 

53 AVP, kut. D, br. 16. 

54 AVP, kut. O, br. 13. 


Kad je otac Leopold primio to pismo, srce mu se steglo. 

Bio je u domovini i tako žuđeno područje njegova apo¬ 
stolata je tu pred njim, a sada je njegov ideal i po drugi put iš- 
čezao. Tko zna hoće li ga ikada moći ostvariti?! 

Ali volja Božja bijaše očita. A on je uvijek bio spreman da 
je sluša. Zato je odmah okrenuo svoje korake i prinio tu žrtvu 
Gospodinu. Vratio se natrag u Italiju i time je propao posljed- 
nji pokušaj da dođe u domovinu. 

U Padovi je bila opća radost. Vratio se dobri otac, sveti 
otac. Svi su se veselili, ali nitko nije ni slutio koliko je žrtve 
taj povratak stajao oca Leopolda. Ta, on se pokazao tako za¬ 
dovoljnim i veselim kao da se ispunila njegova najvruća želja! 


3 * 

Drugo poglavlje 

VJERA OCA LEOPOLDA 

»Mi smo ljudi koji idu i žive protiv stru¬ 
je; na silu moramo osjećati nasilje pokva¬ 
rene naravi koju nosimo. Ništa nas ne 
smije obeshrabriti. Moramo ići naprijed 
vazda sigurni da Bog cijeni sve napore i 
nagrađuje sve teškoće . Sve su žrtve bez¬ 
vrijedne u usporedbi s onim što nam Bog 
pripravlja u vječnosti. U magli ovoga ži¬ 
vota baklja vjere i pobožnosti prema Go¬ 
spi, našoj nebeskoj Gospodarici, pomažu 
nam da budemo nepokolebivi u nadi.« 

(Iz Blaženikovih spisa) 


Vjera, temelj svake vrline 

Bog, savršen svojom naravi, a to znači neizmjeran u svim 
savršenostima, nipošto nije ljubomoran. Htio je stvorenja 
kadra da prihvate njegov poziv te ga nasljeđuju u savršenosti 
do koje — ljudski govoreći — najviše drži: u svetosti. I. sam 
Krist, potičući nas da budemo savršeni kao što je savršen 
Otac nebeski, 1 misli upravo na svetost; ona je cilj svega nje¬ 
gova naučavanja i primjera što nam ga je dao svojim životom 
i smrću. Mnogi nisu ozbiljno uzeli taj poziv, pa su zato sveci 
naprosto rijetkost, imamo li u vidu toliki broj ljudi koji su 
prošli ovom zemljom. 

No, ni ti malobrojni ne bi postali svetima da im Bog, uz 
poziv što im ga je upravio, nije dao i sredstva da to ostvare. 
U prvom redu to su bogooblične ili teologalne kreposti, naz¬ 
vane tako jer omogućuju čovjeku da bude u dodiru s Bogom i 
da ima udjela u njegovim savršenostima. Vjerom je čovjekov 
um prosvijetljen u mnogim, božanskim istinama koje bi mu 
inače ostale nepoznate i nejasne. Ona mu je ujedno snaga i 
poticaj za njegovo ćudoredno ponašanje. Nadom čovjek na 
Božjoj dobroti temelji svaku svoju urođenu težnju za radošću, 
baca se u Božji zagrljaj i očekuje život vječni koji mu je Bog 
obećao i za koji ga je stvorio. Ljubavlju ljudsko stvorenje 
Boga čini glavnim predmetom i posvemašnjim razlogom svoje 
prirodne žeđi da ljubi i bude ljubljen. Kad se te kreposti 
ukorijene u čovjeku, one imaju toliku snagu da sa sobom 

1 Usp. Mt 5, 48 

donose druge naravne i nadnaravne kreposti pa su zato bit 
svakog istinitog kršćanskog života; štoviše, one su duša sve¬ 
tosti — života što ga netko provodi zauzeto kršćanski. 

I bogooblične kreposti međusobno imaju određen pore¬ 
dak. Prva je vjera. Bez vjere nam je nemoguće ugoditi Bogu. 2 

Čak da bismo mu se približili, mora u nama biti vjera u 
njegovu opstojnost i pravednost kojom nagrađuje. 3 Na taj 
temelj nadograđuju se ostale istine, koje je Bog objavio i koje 
prihvaćamo upravo na temelju Božje objave. To je vjera. 

Na krštenju nam je ulivena zajedno s ostalim bogooblič- 
nim krepostima. Ona je u nama poput klice bačene u zemlju. 
Naša je dužnost da je razvijamo i omogućimo da donese plod. 
No za nas mora biti i radost da vjeru njegujemo i od nje 
živimo. Jer "pravednik živi od vjere". 4 

»Čovjek koji živi od vjere« 

Otac Leopold je dobro shvatio tu rasporedbu Providnosti 
koja u čovjeku podiže zgradu svetosti na temelju vjere. Zato 
se svom snagom podvrgavao Gospodinovim naumima. Vjera 
mu je bila poput kruha svagdašnjega. Ona je bila i vrhovni 
cilj njegova života. Sasvim je u skladu s učenjem sv. Pavla 5 
kad piše 1908. godine: "Svetost, ili pravednost, dobiva svoj 
život jedino iz vjere." 6 Za njega se može, bez bojazni da ćemo 
pretjerati, ponoviti pohvala izrečena Abrahamu: "Abraham 
povjerova Jahvi, i to mu se uračuna u pravednost." 7 * 

Vjera je prianjanje našeg uma uz istine što ih je Bog ob¬ 
javio. Taj se pristanak temelji na autoritetu samog Boga. 
Boga objavitelja. No ta poslušnost našeg uma Stvoritelju ni¬ 
pošto ne umanjuje napor našeg uma, a još manje se može reći 
da ga uništava. Dakle, to je razumna poslušnost koja se mora 
oslanjati na proučavanje objavljenih istina. 

Kao pripravnik na svećeništvo, otac Leopold je sve godine 
svoje mladosti posvetio tome proučavanju. Ali vjerske istine 
su bile predmet njegova istraživanja i razmišljanja kroz sav 
njegov život. 

Prvo vrelo božanske objave jesu svete knjige. Jedan pa¬ 
dovanski svećenik svjedoči: "Otac je Leopold s velikim pošto¬ 
vanjem govorio o Svetom pismu i pokazivao je duboko poz¬ 

2 Heb 11, 6 

3 Ondje. 

4 Gal 3, 11; Hab 2, 4 

5 Usp. Rim 1, 17 

6 RF, studeni 1908, str. 11. U tom je razdoblju otac Leopold u tom 
časopisu venecijanskih kapucina za trećorece objavio jedanaest članaka. 

7 Post 15, 6; usp. Gal 3, 6. 

navanje Biblije"; 8 a jedan njegov subrat: "Imao je silno po¬ 
štovanje prema Svetom pismu. Često je od mene tražio da mu 
protumačim doslovni smisao kojeg mjesta u tekstu." 9 Jedan 
je drugi subrat primijetio da je blaženik "dok se za stolom 
čitao koji odlomak iz Evanđelja, odmah skinuo malu redov¬ 
ničku kapicu i ostao gologlav za cijelo vrijeme čitanja". 10 To 
je poštovanje prema Svetom pismu bilo toliko da je u svojim 
savjetima uvijek na prvo mjesto stavljao načela Božje riječi, 
kako je to sam ustvrdio jednom svom pokorniku i prijatelju: 
"U svom sudu uvijek polazim od svetog teksta." 11 

Uz Sveto pismo kao vrelo prosvjetljenja bili su mu svesci 
otaca i crkvenih naučitelja. Kroz nekoliko je godina produb¬ 
ljivao poznavanje otaca i za njih oduševljavao mladiće svoga 
Reda predavajući patrologiju i povijest dogmi. Uvijek je ga¬ 
jio tu ljubav prema debelim knjigama crkvenih pisaca (koje 
su često stajale na policama knjižnica pune prašine dok su se 
na čitanje uzimali mnogo lakši pisci). Posebno je volio svetog 
Augustina i svetog Tomu. 12 Često su ga znali naći među veli¬ 
kim svescima starih knjiga među kojima je, kako je duhovito 
znao primijetiti koji subrat, izgledao još manji nego što je za¬ 
pravo bio. 

Slične je osjećaje otac Leopold gajio prema Crkvi, čuvarici 
i tumačiteljici objavljene istine. "Silno je poštivao papu. Sva¬ 
kog je papu nazivao Petrovim imenom. O njem je govorio s 
dubokim poštovanjem i brinuo se da njegove riječi i želje svi 
slušaju i u život provode. ’Rekao je Petar’ — govorio bi — 
’i to je dosta!’ ”. 13 Čak "i stvari koje nisu spadale izravno na 
vjeru on je bezuvjetno prihvaćao duhom žive vjere ako bi to 
rekao papa“. 14 To je poštovanje to divnije što je otac Leopold 
imao bistriji um i prodornije rasuđivanje od tolikih drugih 
koji su odmah počeli kritizirati učenje i ćudoredne smjernice 
Crkve. 

Otac Leopold, željan da produbi svoju spoznaju istine, 
živo se zanimao za najvažnija sporna teološka pitanja; o tome 
je znao tražiti tumačenja stručnih osoba. Sam je pak svojim 
bistrim umom tražio nova rješenja za stare poteškoće i pred¬ 
lagao ih sudu učenjaka. 15 

Ipak, do one duboke spoznaje dolazio je trajnim razma¬ 
tranjem vjerskih istina, u dugim časovima žarke molitve u sa- 

8 AP, str. 28. 

9 AP, Str. 177. 

10 AP, str. 77. 

11 AP, str. 146. 

12 AP, str. 4. 

13 A P ctr 1Q3 

14 AP*, str. 243; usp. AP, str. 12, 80, 85. 

15 AVP, kut. O, br. 2. 

moči, usred noći pred euharistijskim Isusom. Gospodin se oči¬ 
tuje jednostavnim i poniznim dušama. On je i njemu ulijevao 
spoznaje i svjetlost koja se ne može naći ni u jednoj ovozem- 
noj knjizi. To je bilo izravno zrenje Božje istine. No, bijaše to 
tajna koju je on ljubomorno čuvao. 

Zbog svega toga vjera je nekako bila suživljena s dušom 
oca Leopolda. Za sve koji su se njemu približavali on je bio 
"čovjek koji živi od vjere“; 16 ostao je u sjećanju kao "čov¬ 
jek prožet vjerom, koji je živio u nadnaravnosti“. 17 Na sve je 
ostavljao dojam ne toliko da vjeruje koliko naprosto da vidi. 
Plod svega toga nije bila samo svetost njegova života već i 
radost koja je žarila iz njegova lica dok bi govorio o Božjim 
stvarima. 

A budući da vjera posve prirodno prelazi u djelo i širi 
se na druge, brinuo se za što veću spoznaju vjerskih istina; 
sve je, a naročito svoje pokornike, poticao da čitaju i razma¬ 
traju Evanđelje, taj prvi i najjasniji izvor kršćanske vjere. 
O tome piše kapucinski nadbiskup msgr Sebastijan Cucarollo 
koji je dugo godina bio drug blaženikov: "Otac Leopold se če¬ 
sto žalio što Evanđelje ne dolazi u ruke vjernika, napose onih 
izobraženijih. S velikom je radošću pozdravio pothvat proši¬ 
renja Evanđelja među vjernike što ga je početkom stoljeća u 
Rimu poduzelo Društvo svetog Jeronima. Iskreno priznajem 
da je otac Leopold u meni razvio ljubav za proučavanje Evan¬ 
đelja i poticao me da prelistavam brojne sveske tumačenja 
Svetog pisma što ih je napisao Cornelije a Lapide te sam u 
njima otkrio neiscrpni rudnik istine.“ i8 

»Vjerujem: zato govorim i djelujem« 

Ne samo da vjeru valja širiti već ju je potrebno i braniti 
jer često strasti pojedinaca i društvene prilike kao da je žele 
ugušiti. Najbolje oružje da se suprotstavimo tim opasnostima 
jest životno svjedočanstvo onih koji ispovijedaju da na Evan¬ 
đelju zasnivaju svoja uvjerenja i vlastiti život. To je zapravo 
najizravniji i najdjelotvorniji apostolat: "Ja ću tebi djelima 
pokazati svoju vjeru.“ 19 

Ideje oca Leopolda o svemu tome izražene su naročito u 
nizu od jedanaest članaka što ih je objavio u časopisu Bolletti- 
no Francescano između 1907. i 1911. godine. U njima uistinu 
apostolskim žarom i prodornošću svoga uma osvjetljava trećo- 

16 AP, str. 62. 

17 AP, str. 85. 

18 AVP, kut. J, br. 1. 

19 Jak 2, 18. 

recima nužnost življenja evanđeoske vjere i hrabrog njezina 
branjenja. Tu je napisao: "Vjera, nadalje, mora biti našim 
štitom. To znači: kao što je vojnik u starini držeći desnicom 
štit branio i zaštićivao cijelo svoje tijelo od neprijateljevih 
udaraca, tako mora činiti i trećoredac u više ili manje bolnim 
prilikama svoga života, uvijek imajući na pameti nauk svete 
vjere. 

Sveti je Pavao rekao: Vjerujem zato govorim i djelujem. 
Tako trebaju postupati trećoreci i svi kršćani. Mi vjerujemo 
u Boga, pa zato moramo biti spremni činiti sve što on od nas 
traži u svagdašnjem životu, bilo među zidovima svoje kuće bilo 
u javnom životu na svjetlu dana. Moramo biti nepokolebivi u 
ispovijedanju Evanđelja; stoga moramo sve učiniti da se Evan¬ 
đelje što više upozna i da se djelotvorno brani. Kad živimo 
vjeru, onda će se kao sama od sebe u nama roditi revnost za 
Kristovu stvar.“ 20 

Otvorenošću svoga uma i žarom svoje vjere otac je Leo¬ 
pold osjećao znakove vremena — imajući pri tom uvijek po¬ 
svemašnju odanost smjernicama pape 21 — i dobro je shvaćao 
koliko je potrebna pomoć laika da bi se kršćanska istina i po¬ 
gled prenijeli među najšire slojeve puka. Pravi katolik koji 
djeluje na socijalnom i političkom polju može doprijeti i ona¬ 
mo kamo svećenik ne može, a katkada i ne smije doprijeti. 
Pisao je 1909. godine: 

"Takozvana Katolička akcija iz dva je razloga naročito po¬ 
trebna u naše vrijeme. 

Ponajprije, sadašnje građansko društvo teži parlamentar¬ 
nom obliku vladavine i, više ili manje, sve skupine građana, 
ma za kakve se ideje borile, žele biti zastupane među onima 
koji u rukama drže javnu vlast. 


20 BF, rujan 1908, str. 252. 

21 Nakon 1870. katolici nisu htjeli politički surađivati s onima koji 
su Crkvu lišili njezinog povijesnog i zakonitog vremenitog gospodstva. 
Neizbježno je takav njihov stav uvjetovao antiklerikalno držanje. No 
unatoč svemu tome taj je stav ozakonila poznata formula »non expeđit« 
(nije prikladno) kojim im je Sveta Stolica dala podršku u njihovu nesudje¬ 
lovanju u političkoj borbi: Nije prikladno da budu »birani niti da sudje¬ 
luju u izborima«. Tako se djelovanje najboljih katoličkih umova moralo 
ograničiti na spekulativno područje rada s utjecajem na socijalnom polju. 
Taj »non expedit« ublažio je papa Pio X i onda je talijanski parlamenat 
dobio prva dva »katolička poslanika«. Prije no što su se uključili u par¬ 
lamentarni život, katolici su se dugo borili da bi zadobili jamstvo da mogu 
surađivati zajedno s ostalim političkim snagama. Ta su jamstva zadobili 
»ugovorom Gentiloni« od 1913, koji je imao dobar uspjeh, ali je bio povod 
velikim neslogama i raspravama. Tek 1919, okupljeni u Pučkoj talijanskoj 
stranci, uspjeli su dobiti u skupštini sto i tri poslanika. Taj broj ipak 
nije, zbog unutarnje podijeljenosti u idejama i pristupu akciji, uspio do- 
mti svoj puni izražaj. Te povijesne bilješke pomažu nam da shvatimo 
ozračje u kojem je govorio i pisao otac Leopold: to je područje na kojem 
su mnogi pronicavi i revni katolici mogli raditi. Ali tu je bilo i moguć¬ 
nosti da mnogi u ime nedovoljno življene vjere pokušaju tražiti i svoju 
osobnu korist. 

Zatim, sadašnje se društvo velikim dijelom odalečilo od 
Boga i zbog toga je potrebno privesti ga ponovno k istini i pra¬ 
vednosti. Oni građani koji su vjerni Crkvi moraju nastojati 
i sve činiti da među onima koji su na vlasti bude i njihovih 
predstavnika. Ti se katolici bore za Božju stvar braneći vjeru. 
Od njih se pak traži dvoje: da budu dobro ukorijenjeni u 
Evanđelju i da budu tijesno združeni s Crkvom čiji su posla¬ 
nici i zastupnici." 

Uistinu su to mudre riječi, ali ne riječi nekog zanesenja¬ 
ka, jer je dobro shvaćao sve teškoće koje stoje na putu nji¬ 
hova ostvarenja. A kao čovjek vjere ukazivao je na pravi uz¬ 
rok prvih žalosnih neuspjeha. Stoga odmah nadodaje: "Sigurno 
se neće iznevjeriti općim nadanjima i očekivanjima oni koji se 
budu pokazali kao borci za Božju stvar, samo ako budu imali 
čvrstu podlogu, ako ne budu težili samo za izvanjskom ak¬ 
cijom." 22 

Na tako plemenit pothvat bodrio je svoje pokornike koji su 
bili zauzetiji za obranu vjere. Evo izvatka iz pisma sluzi Božje¬ 
mu Gvidu Negriju: .. Vidim da Gospodin pod moje vodstvo 
upravlja dušu punu apostolskih osjećaja... Krist Gospodin 
posebno izabire nekoje, ispunja ih svojim duhom, daje im 
široko srce, velike poglede, čini ih u pravom smislu riječi 
ljudima rada i vodstva. Krist Gospodin daje da taj posebni 
apostolat sja osobito među onima koje On zove u svećeništvo, 
ali, kad to vremena zatraže, i među onima koji su u Crkvi 
obični vjernici. Među tim vjernicima koji su na osobit način 
izabrani, nalazite se i Vi." 23 

A jednom drugom svom pokorniku je pisao: "Dobro vam 
je poznato koliko vas cijenim i kako visoko pred Bogom 
smatram važnim vaš rad za našu vjeru. Pred Bogom smatram 
svojom dužnošću isprositi što više milosti onima koji su poz¬ 
vani izvršiti velike stvari za njegovu slavu.” 24 

Kad je govorio o ”velikim stvarima", o "svjedočanstvu is¬ 
tine," o "Božjoj stvari", tada nije mislio na blagorječivost 
propagande, već poglavito na primjer uistinu kršćanski živ- 
ljenog i svetog života. Evo kako je sam točno odredio svoju 
misao u jednom članku iz 1909. godine: "Vjerske istine ponaj¬ 
prije navješćuju apostoli i njihovi nasljednici u svećeništvu. 
No, i na revne kršćane spada da navješćuju Evanđelje sve- 
tošću svoga života i provođenjem u život evanđeoskog savr¬ 
šenstva. Kad u apostolu i revnom kršćaninu zasja svetost 

22 BF, u veljači 1909, str. 83. 

23 Gvidu Negriju, bez nadnevka i mjesta (AVP, kut. IV, br. 34* AP. 
str. 345-346). 

24 Arturu Gherlandi, Padova, 10. listopada 1912 (AVP, kut. V, br. 

života, onda je svima očito njihovo unutarnje uvjerenje u vje¬ 
ru koju žele svjedočiti; tada će ljudski um, koji po učinku 
dolazi do uzroka, dati slavu Bogu koji je djelitelj svakog 
dobra." 25 

On je bio posebno potresen i svetom se radošću radovao 
videći te velikodušne duše, svjedoke vjere. Svome bratu An¬ 
driji je pisao: "Jedna mi je od najslađih utjeha kad, posred 
neizmjerne ljudske zloće i iskvarenosti, vidim da još ima iza¬ 
branih duša, pravih svjedoka vjere, i to ne samo u kasnoj i 
klonuloj starosti nego i u prvom cvijetu mladosti, pa i posred 
ovozemnog blagostanja." 26 

Na granicama vjere 

Njegov duhovni vođa otac Odorico da Pordenone, ro¬ 
đen dvije godine nakon oca Leopolda, dugo ga je još nadživio. 
Prigodom postupka za proglašenje blaženim, sjećajući se za¬ 
jednički provedenih mladenačkih godina, rekao je: Što se tiče 
apostolske revnosti, a naročito obraćenja krivovjeraca, htio bih 
reći da je to bila njegova osnovna misao; mi smo to nazivali 
njegovom svetom ludošću." 27 I ustvrdio je: Znam da je otac 
Leopold molitvom, žrtvom i mrtvenjem želio proširenje vjere, 
obraćenje zalutalih, osobito odijeljenih." 28 A jedan njegov 
subrat, gotovo vršnjak, kasnije nadbiskup, rekao je: "Otac 
Leopold je imao misionarsku dušu i nju je usađivao i mladim 
studentima. Više sam ga puta čuo kako je rekao da je spreman 
svoj život položiti samo da postigne obraćenje zalutalih, odi¬ 
jeljenih kršćana, a naročito svojih Slavena. Kad su ga pogla¬ 
vari odredili da bude ispovjednik u Rijeci, to je prihvatio sa 
silnom radošću, jer mu se činilo da je sam Bog uslišao nje¬ 
gove želje i molitve te ga poslao onamo da bi još djelotvor¬ 
nije mogao raditi na obraćenju tih naroda." 29 

Opširnije ćemo govoriti 30 o toj njegovoj velikoj želji da 
bude misionar na Istoku, i kako je to, na sebi svojstven način, 
i uspio. No, valja nam ovdje spomenuti da ništa manje nije bilo 
njegovo zanimanje za granice vjere, kao što su misije. I kao 
klonuli starac, videći da je već zatvoren put za te granice, 
sa zabrinutošću je pratio napredak katoličkih misija, radovao 
se uspjesima i pokazivao je bol zbog bezbrojnih teškoća s koji¬ 
ma su se one susretale. Posebno se zanimao za misionarski rad 


25 BF, u veljači 1909, str. 124. , ATT _ , . XTTT 1QQ * 

26 Andriji Mandiću, Padova, bez nadnevka (AVP, kut. VII, str. 198). 

27 AP, str. 241. 

28 AP, str. 242. 

29 AP, str. 249; usp. str. 4, 121, 131, 255, 265, 301. 

30 usp. cijelo XVI poglavlje. 

svoje subraće mletačkih kapucina. Bio je radostan kad je saz¬ 
nao koju pojedinost njihova rada u naviještanju Evanđelja. Kad 
se za vrijeme oproštajnih svečanosti misionara, prilikom nji¬ 
hova odlaska u misije, davalo raspelo, on je tom činu prisu¬ 
stvovao s tolikom pobožnošću i uzbuđenjem te je zadivljavao 
sve koji su ga vidjeli. Zajedno s radošću mogla mu se na licu 
čitati sveta zavist što i sam ne može poći s njima. 31 

Misionare je podržavao molitvama i žrtvama; uvijek bi, 
u vezi s misijama, nekome od njih kazao takve riječi koje su 
često bile prava proročanstva. Otac Gaetano Grotto, kapucin, 
vratio se 1938. godine iz misija u Etiopiji vrlo lošeg zdrav¬ 
stvenog stanja. Njegovo dugotrajno i herojsko boravljenje 
u jednom lječilištu za gubavce u Hararu, gdje je njegovao za¬ 
ražene, budilo je loše slutnje. Dakako, misionar se našao u 
dosta teškom duševnom stanju. Otac Leopold ga je hrabrio 
te mu je, zajamčivši mu da će ozdraviti, rekao: ”Sinko, kad 
prestanu ovi politički prevrati, u ime Božje zamolite da se 
ponovno vratite u misije, i to upravo u našu misiju, jer ako 
zatražite da pođete u koju drugu misiju, to vam neće dopustiti. 
Sinko to je u ime Božje vaše mjesto. u Prošlo je nekoliko go¬ 
dina. Venecijanski su kapucini svi bili istjerani iz Etiopije i 
nisu se mogli više onamo vratiti. Otvoriše misiju u Angoli, 
ali je otac Gaetano trajno ostao u Italiji te je izgledalo da su 
misije za njega sad već bile samo san. Želeći se vratiti među 
svoje gubavce u Harar, prema savjetu oca provincijala, obrati 
se molbom ocu generalu Reda. Car Haile Selasije, koji je, una¬ 
toč negdašnjim političko-vojnim prilikama, bio sklon da Tali¬ 
jani ponovno dođu u Etiopiju i budući da je posebno poznavao 
zasluge oca Gaetana, bio je voljan da mu dopusti provratak te 
da se pridruži francuskim kapucinima koji su na to mjesto 
došli nakon talijanskih. Izgledalo je da će sve dobro svršiti, 
kad najednom otac general sasvim odbije njegovu molbu. Ri¬ 
ječi oca Leopolda su se ostvarile tek napola, a 1954. godine 
potvrđena je i druga polovica. Kad je otac Gaetano zatražio da 
pođe u misije u Angolu, konačno mu to bi odobreno. Otputuje 
sav sretan, siguran da je to upravo njegovo mjesto, kako mu 
je bio prorekao otac Leopold. 32 

»Riječ Božja« 

Božjom Riječju nazivamo vječnu Očevu Riječ — Sina 
koji je postao čovjekom radi našeg spasenja i ostao nam bliz 
u zajednici Crkve, a napose u euharistijskom otajstvu. Bož- 

31 AVP, kut. X, br. 8. 

32 AVP, Libri firme, sv. 68, str. 850. 


jom riječju nazivamo također i riječ Pisma koja se trajno 
prenosi u Crkvi navještajem propovjednika. Duboka i živa 
vjera oca Leopolda prihvaćala je Božju riječ u oba ta zna¬ 
čenja. Pisao je 1908: 

”Sveti Pavao kaže: 'Živa je, uistinu, Riječ Božja i djelo¬ 
tvorna; oštrija je od svakoga dvosjekla mača; prodire dotle da 
dijeli dušu i duh, zglobove i moždinu te prosuđuje nakane i 
misli srca/ 33 

Tako snažna i djelotvorna Božja Riječ, sveznajuća i sve¬ 
moguća, zapravo je sama Supstancijalna Riječ Uma Boga Oca, 
koja nam je postala opipljiva u otajstvu Utjelovljenja; to je 
Riječ Božja koja je postala čovjekom i trajno živi među na¬ 
ma u euharistiji. 

Sveti Pavao u svoje ime i u ime svih katoličkih svećenika 
kaže: Kristovi smo poslanici i On nas našom službom nago¬ 
vara i zaklinje. 34 Zato svećenici s pravom prihvaćaju tu riječ 
Apostola i s punim je pravom šire, jer je na njih prešla apo¬ 
stolska vlast. Zbog toga, kad zakoniti službenici vrše svoju 
službu i navješćuju Evanđelje narodima, zapravo sam Krist 
Otkupitelj po njima govori i poučava. A njegova je riječ živa 
i djelotvorna, kao što je On sam živ i neizmjerno moćan. To je, 
eto, silno oružje Božje Riječi koju mi svećenici prema Aposto- 
lovu nalogu moramo uzeti u obranu Evanđelja/ 05 

Redovnici pak, željni da uvijek rade na djelu širenja 
Evanđelja, osobito su pozvani na to sveto djelo. Evo njegovih 
riječi: "Oni koji su pozvani da prigrle redovnički stalež, samim 
time su pozvani u apostolsku službu, jer upravo je redovnički 
stalež po svojoj naravi veoma prikladan za apostolsku službu. 
Naime, budući da su pozvani da što prisnije ispovijedaju sve¬ 
tost Evanđelja, oni tako mogu još bolje zastupati i stvar Evan¬ 
đelja/ 06 

Želimo li kao siromašni ljudi prosuđivati postupke Provid¬ 
nosti, ona će nam uvijek ostati tajanstvena. Kao što je otac 
Leopold imao žarku misionarsku dušu, a nikada nije mogao 
nogom stupiti u misijski kraj, tako je isto imao vruću želju 
prema Božjoj riječi, ali nikada nije mogao postati njenim apo¬ 
stolom preko propovijedanja. Tada još nisu postojala tehnička 
sredstva koja omogućuju nama danas pojačanje i najslabašni- 
jeg glasa, kao što je bio njegov. Od rođenja je o. Leopold ba¬ 
štinio manu u izgovoru, koja ga je pratila sve do smrti. Izgovor 
mu je bio isprekidan. Jezik mu se zaplitao kod izgovaranja 

33 Heb 4, 12. 

34 Usp. 2 Kor 5, 20. 

35 BF, studeni 1908, str. 11. 

36 BF, prosinac 1907, str. 29. 

riječi i rečenica, pa je znao zastajkivati i zamuckivati kad je 
htio izgovoriti riječi sasvim jasno, kao na primjer kod podje¬ 
ljivanja odrješenja ili izgovaranja riječi posvete. 

No otac Leopold je svim sredstvima nastojao kod drugih 
buditi ljubav i oduševljenje prema tom obliku apostolata. 

Msgr Sebastijan Cuccarollo piše: "Premda je otac Leo¬ 
pold bio bogato obdaren Božjim darovima, nije imao dar go¬ 
vora, no znao je kod drugih buditi osjećaj za propovijedanje 
na temelju svetog Evanđelja. Volio je govorništvo i uživao 
je u velikim govornicima. Dobro je poznavao i s oduševlje¬ 
njem je govorio o djelima Bossueta, osobito o Govorima na 
blagdane Isusa Krista i Presvete Djevice Marije. Svake godine 
o blagdanu svetog Ivana Zlatoustog i nekoliko dana nakon to¬ 
ga, predmet našeg razgovora bile su Homilije toga velikog 
naučitelja. Zahvaljivao je svetom Piju X koji ga je imenovao 
zaštitnikom propovjednika. Na žalost, posljednjih desetljeća 
19. i početkom 20. stoljeća propovjedaonica je postala profano 
mjesto tribunskog govorništva. Naprosto, skup svih tih krivo¬ 
vjerja, kako je sveti Pio X označio modernizam, svećenici su 
iznosili s propovjedaonice i nisu više propovijedali Isusa Kri¬ 
sta, već su se zapravo sami stidjeli Evanđelja, Svetog pisma i 
svetih otaca. 

Otac Leopold, sav gnjevan, raspaljivao se kad bi čuo sve¬ 
ćenike i redovnike gdje se razmeću učenošću, umjesto da vjer¬ 
nike hrane Riječju Božjom. Tresući se, govorio je o očaju koji 
će zahvatiti te propovjednike na smrtnom času, jer su izdali 
Božju Riječ.“ 37 

Apostolska revnost 

Međutim, Gospodinu je iskazivao veliku zahvalnost na 
milosti što nije dopustio da kapucini tako zastrane. Posebno je 
hvalio svoju subraću u području Venecije koji su, predvođeni 
velikim govornikom ocem Robertom iz Nove, 38 propovijedali 
uistinu Isusa Krista, a ne isprazno znanje ovoga svijeta. S lju¬ 
bavlju i oduševljenjem, što je inače odudaralo od njegova tako 
ozbiljnog i strogog života, savjetovao je mlade propovjednike 
i vodio ih ispravnim putem. 

Subrat o. Rajmund iz Herna piše: "U prvim godinama svo¬ 
je svećeničke službe, 1938. godine, živio sam uz oca Leopolda. 

37 AVP, kut. J, br. 26. 

38 otac Robert rodio se u Nove (Vicenza) 1869. Već je bio svećenik i za¬ 
vršio je filozofiju i kanonsko pravo kad je 1898. postao kapucin. Odmah 
je počeo raditi kao propovjednik. Imao je široku kulturu, fizičke i mo¬ 
ralne kvalitete koje su mu pomogle da postane jedan od najvećih propo¬ 
vjednika svoga vremena. Gotovo trideset godina propovijedao je u naj¬ 
poznatijim crkvama Italije. Napisao je vrijedne spise. Umro je 1939. 

Brzo sam opazio da je bogat dobrim savjetima i poticajima. 
Divan je bio kad mi je govorio o studiju i propovijedanju. I 
kako je žalio stanovite tradicionalne nedostatke! Izgledao mi 
je kao mladić moje dobi, pun ideala i zanesenosti u traženju 
novih putova k uspjehu. Zadivljen, rekoh mu jednoga dana: 

— Oče, ta vi ste mladić po svom načinu mišljenja! Imate 
najbolje i najsuvremenije poglede u pitanju propovijedanja! 

— Eh, nego što! — odgovori mi on smiješeći se — istina 
nikada ne stari, ona je uvijek moderna! 

Gotovo svaki put kad sam došao k njemu, poticao me na 
studij. Katkada se digao sa svoje stolice, uzeo jednu knjigu 
sv. Augustina, koju je držao u svojoj sobici gdje je ispovije¬ 
dao, i otvorivši tu knjižurinu gotovo veću od njega, pokazivao 
mi svojim grbavim prstima stanovite rečenice bogate istinom. 
Kad sam se vratio s kakvog propovijedanja, odmah me pitao 
kako je bilo. Pri tom je vidljivo uživao i sokolio me. Kad 
sam znao klonuti duhom, bilo zbog poteškoća bilo zbog oštre 
kritike, kod njega sam uvijek nalazio oslonac i ohrabrenje. 
Osjećao sam da on trajno prati moje korake i očinski se za me 
zanima. Zato sam se trudio da propovijedam što sam bolje 
mogao. “ 39 

Cim je saznao da je sin njegova prisnog prijatelja Andrije 
Kornera izabrao svećenički život, napisao mu je: ”S tobom se 
radujem što je i jedan od tvojih sinova pozvan u svećeništvo i 


39 AVP, kut. R, br. 1. Otac Rajmund rođen je u Herne u Njemačkoj 
1918. od talijanskih roditelja. Kao mladić se vratio u Italiju i ušao je u 
Kapucinski red u venecijansku provinciju. Cim je zaređen za svećenika, 
počeo je vršiti propovjedničku službu za koju je imao velike darove: ši¬ 
roku kulturu, dobar glas i kretnje. Riječ mu je bila tečna, prožeta nutar¬ 
njom toplinom pa je za kratko vrijeme dobio opću privrženost. Propo¬ 
vijedao je po selima i velikim gradovima. Otac Leopold ga je veoma cije¬ 
nio i njegov je rad pratio živim zanimanjem. Njegovo duhovno vodstvo 
i mudri savjeti bili su od velike pomoći ocu Rajmundu. Od oca Leopolda ^ 
je na poseban način primio ovu pouku: svećenik mora sav svoj život 
žrtvovati za spas duša, on mora umrijeti od rada za druge. Takav je bio 
njegov život. Nekako predosjećajući da će njegov zemaljski život biti 
kratak (kao što je bio i život jednog njegova brata), posve se predao 
apostolatu bez i časa odmora. Cesto je znao ponavljati jednu rečenicu koju 
mu je jednom rekao otac Leopold: »Bolje je živjeti koju godinu manje, 
ali predanije raditi i spasiti koju dušu više.« To je bio program njegova 
kratkog života. 

Teško je obolio od policistitisa. Dok je propovijedao u Zurichu, dao 
se pregledati od jednog specijalista 'za tu bolest i dobio je jasan odgovor: 
nema nade u spas, preostaje mu još samo jedna ili dvije godine života. 
Jake je duše primio taj strašan pravorijek i mjesto da klone, imajući na 
pameti što mu je uvijek govorio otac Leopold, još više se dade na rad, 
a da nikada ni s kime nije govorio o strahovitim bolima koje su ga mučile 
danju i noću. Nekoliko mjeseci pred smrt, ne mareći za mišljenje poz¬ 
natih specijalista iz Padove, želio je propovijedati u korizmi u katedrali 
u Messini, a zatim je održao i konferencije u velikom kazalištu u Palermu. 
Vratio se sav uništen u Padovu, ali sretan da je do kraja radio. Samo 
mjesec dana kasnije, 22. lipnja 1950, u svojoj 38 godini, Gospodin ga je 
pozvao na vječnu nagradu. Svi su ga oplakivali u Padovi i u drugim 
gradovima gdje je odjekivala njegova žarka apostolska riječ. 

Htio sam ovdje kratko prikazati lik tog kapucina, jer u njem se jas¬ 
no vide plodovi duhovnog vodstva i savjeta oca Leopolda. 

na apostolat. Bodri ga da nastavi na započetom putu. Istina, to 
’je mukotrpan put, L«va m a .spunjen, ah Onaj hop sa dostop 
pozvati nas u službu svetog Evanđelja, učinit ce jos i vise. 

Jednom subratu koji je od njega zatražio savjet da li da 
zamoli poglavare oslobođenje od nekih službi jer je smatrao 
d“e odvi zaokupljen, odgovori odmah bez i^a krzma- 
nja: ”Ne, ne; radi, radi! Pozvani smo da radimo za duše, 
pozvani smo za spas svijeta. 

Kad su mu kapucinski klerici iz samostana u Uđmama 
nisali prigodom njegove zlatne mise, odgovorio im 1 ; p 
štite mi da vam jedan vaš stan subrat, pngo om svečane p 
desete obljetnice svećeništva, rece;ednu riječ. Rođeni smoza 

napor. Najveća je radost kad možemo rad . napora “ 42 

njeg Gospodara da mognete umrijeti od apostolskog na P° ra - 
Tu je rečenicu često ponavljao kad bi dolazio u susre 
ricima u svom samostanu. 

Međutim, on nije samo poticao druge na apostolski rad, 
već je i sam u to ulagao sve svoje snage, predavao mu se po¬ 
svema i trajno, naprosto herojski. Taj napor je smatrao 
bitim Božjim darom i na njemu je trajno zahvaljivao. isa ° je 
svom prijatelju Antunu Settinu: "I dalje sam zauzet za duše. 
Zahvaljujem Gospodinu koji mi daje tu milost. 


40 Andriji Korneru, bez nadnevka i mjesta (AVP, kut. I, br. 5). 

41 AVP, kut. A, br. 33. 

42 AVP, kut. VI, br. 178 bls - . « 1)TCad ie govorio s nama stu- 

43 jedan od njih je rekao na postupku. »Kad jej; ^ kak0 Wsm0 

dentima, uvijek nas ) e P°‘ lca '°. gov0 rio: 'Svećenik mora umrijeti od na- 
poimog'^ostolskcig^^rada’. ^Nikakva druga smrt nije dostojna svećenika.« 

(AP ’ M Antunu Settinu, Padova, 12. prosinca 1914. (AVP, kut. V, br. 167.) 

Treće poglavlje 

SVEĆENIČKA VJERA 

»Kad čovjek koji ima vjeru nastoji živ¬ 
jeti prema Evanđelju i prema mjeri mi¬ 
losti što mu je Gospodin udjeljuje te pre¬ 
ma zahtjevima svoga staleža, kad nastoji 
obdržavati sve njegove zakone, on tada, 
nasljeđujući Krista, jeca i pati u neiz¬ 
mjernim jadima i bolima ljudskog života, 
prinosi se i žrtvuje Bogu Ocu kao ugodna 
i mila žrtva. Kad se tako u kršćaninu is¬ 
punjaju otajstva strpljivog Krista, u svoje 
vrijeme će se na njemu ostvariti i otaj¬ 
stva uskrslog Krista.« 

(Iz Blaženikovih spisa) 


Veličina svećenika 

Ako postoji netko među kršćanima koji treba posjedovati 
življu vjeru i neprekidno je provoditi u život, onda je to sve¬ 
ćenik. Mnogi obični vjernici izgledaju kao da samo nastoje, a 
koji put se i boje, naći priliku da očituju svoju vjeru. Među¬ 
tim, za svećenika je sam njegov životni položaj i rad nepre¬ 
kidan čin vjere. Bez vjere svećenik ne može vjerovati ni u sa¬ 
ma sebe. Bilo da otpušta grijehe ili posvećuje euharistijsku 
žrtvu, bilo da krštenjem prima novog člana Crkve ili ga po¬ 
sljednjim pomazanjem otpraćuje u vječni život, on tada ne 
samo u sebi već i u drugima ostvaruje vjeru. Štoviše, on se po¬ 
istovjećuje sa samim tvorcem vjere, Kristom, jer djeluje u 
njegovo ime i kao njegovo sredstvo. Vjera i svećeništvo su 
neodjeljivi, i svećeništvo u kršćanskoj zajednici zauzima mje¬ 
sto koje vjera zauzima među ostalim krepostima. 

Nikakvo zato čudo da je oca Leopolda upravo njegova 
duboka i živa vjera privukla u katoličko svećeništvo, među 
najuzvišenija Kristova stvorenja za spas svijeta. Za njega 
mudrost, bogatstvo, ljepota i bilo koja druga ne znam kako 
čudesna ovozemna stvar ne bijahu drugo doli sjena, zapravo 
ništa, pred jedinom, istinitom veličinom: svećeništvom. U to 
je bio duboko uvjeren, u skladu s time je i postupao. Dok je 
ispovijedao, davao savjete i tješio, bio je siguran da to ne 


4 Blaženi Leopold kapucin iz Herceg-Novog 

Kristov; štoviše, da sam Krist po njemu djeluje. Iz te nepoko¬ 
lebive sigurnosti proizlazili su njegovi postupci i riječi koje 
c;ii D0 zhurk’vale one koji ea nisu poznavali. U teškim je 
prilikama znao reći: r 'Tko je govorio? ua ii ja, siromašan Fra¬ 
tar? Ne, govorio je svećenik, to jest Krist! Dosta.‘ £l Takvo je 
bilo njegovo uvjerenje i sigurnost kad je druge uvjeravao ili 
ih oslobađao od sumnjičavosti, pa i u rješavanju najsloženijih 
slučajeva. 


Naročito je cijenio svećenika zato jer on služi misu, jer 
prinosi Bogu božansku Žrtvu. Evo što piše Andriji Korneru, 
svom prijatelju iz djetinjstva: "Približava se radostan dan 
svećeničkog ređenja tvog sina don Jere. Sigurno je to velika 
utjeha tebi kao ocu i vjerniku. Zato već sada upućujem svoje 
najljepše želje obitelji Korner za taj sretan događaj. Nemam 
sreće poznavati tvoga dobrog sina Jeru, ali dobro poznajem 
tebe i molim te da ispričaš svome sinu kako smo ti i ponizni 
pisac ovih redaka prijatelji od malih nogu pa sve do naše već 
poodmakle dobi. Izrazi, dakle, svome sinu moje želje i reci mu 
kako ga ovaj stari svećenik što piše, a koji se uzda u božansku 
dobrotu da će za dvije godine moći proslaviti svoju zlatnu 
misu, već sada priznaje svojim drugom u apostolskoj službi. 


Dobro ti je poznato da svećenik, slaveći sveta otajstva, 
prinosi Bogu Ocu njegova Sina i na nekrvni način obnavlja 
žrtvu križa. Naime, slaveći misu, prinosi mu Neizmjerno Do¬ 
bro, samog Sina Božjega prinosi Bogu Ocu. Zato kad služi mi¬ 
su, svećenik izvršuje najviše poslanje što se može izvesti na 
zemlji. I to će veliko poslanje za kratko vrijeme izvršavati i 
tvoj sin. Imaš stoga razloga da se već sada veoma raduješ tom 
danu kad će tvoj sin prvi put slaviti sveta otajstva. 


Molim te još za jednu uslugu: kad tvoj sin postane sve¬ 
ćenik, poljubi mu ruku i umjesto mene.“ 1 2 

Kasnije je opet htio podsjetiti svoga starog prijatelja na 
neizrecivu milost koju mu je udijelio Gospodin kad je njegova 
sina počastio svećeničkim dostojanstvom: "Sve donedavna 
imao si u mojoj poniznoj osobi prisnog prijatelja svećenika, 


1 AVP, kut. Y, br. 67. Jedan njegov pokornik, svećenik i profesor na 
Sveučilištu u Padovi, iznio je na postupku: »Otac Leopold je imao veoma 
visoko poimanje svećeničkog dostojanstva i vlasti. Ponavljao nam je da 
se moramo, prema riječima Apostola, smatrati Božjim zastupnicima. Dok 
nas je ispovijedao, znao je uvijek podsjetiti na te riječi navodeći evan¬ 
đeoske riječi: ’Tko vas sluša, mene sluša’« (BP, str. 97.) Isti svećenik svje¬ 
doči također i ovo: »Kad sam ga pitao kako da se ponašam sa svojim 
sveučilišnim kolegama, savjetovao mi je da budem razborit i dodao je: 
’S dostojanstvom nositi svećeničku odjeću već je po sebi apostolat.’ (BP, 
str. 94.) 

2 Andriji Korneru, Padova, 25. lipnja 1938. (AVP, kut. I, br. 6). 

ali sada ti je Gospodin udijelio da imaš i sina svećenika. Ti 
koji imaš vjeru revnog kršćanina, dobro znaš kakvu ti je 
milost udijelio Svevišnji Gospodin." 3 

Poštovanje prema svećeniku 

Priča se da se jednom nasamo nađoše dvojica poganskih 
svećenika kojima je bila dužnost da zakolju žrtve i zajedno po 
njihovoj utrobi gataju budućnost. Nasmijaše se jedan drugome 
i namignuše: znali su da su obadvojica varalice svijeta. Kod 
katoličkih svećenika, ili barem među onima koji imaju življu 
vjeru, događa se obratno. Kad se susretnu, obuzeti su veliči¬ 
nom svećeništva koju drugi posjeduje. Krepost kao da se kat¬ 
kada znade našaliti: svećenik može smatrati svoje svećeništvo 
velikim ali ono kao da je nekako prisiljeno da živi u slabaš¬ 
nom čovjeku koji se priznaje malenim. Skromnost je tada po¬ 
put zadimljenog stakla koje mora omogućiti da blještavilo 
svećeništva promatramo tako da ne budemo zaslijepljeni od 
njegove uzvišenosti i veličine. No kad isto bogatstvo proma¬ 
tramo kod drugih svećenika, tada pada svaki zastor i sunce 
bljesne u svem svom sjaju. To nam omogućuje da shvatimo 
zašto je otac Leopold, koji je i sam bio svećenik, tako otvore¬ 
no pokazivao svoje poštovanje prema drugim svećenicima. 

U kapucinskim samostanima u venecijskoj pokrajini za 
života oca Leopolda bio je običaj da braća laici i klerici kad 
sretnu patra (oca, svećenika), pokažu svoje poštovanje prema 
njegovu svećeničkom dostojanstvu. Ustupali su mu prolaz, 
naklonili bi glavu i skinuli kapicu s glave ako su je nosili. 
To je bio čin vjere u svećenika. Otac Leopold, koji je taj obi¬ 
čaj naučio u svojim mladim godinama, obdržavao ga je savjes¬ 
no čitava života. Uistinu je bilo pobudno vidjeti ga kako 
iskazuje te znakove poštovanja ne samo pred starijim očima 
već i pred mlađima, tek zaređenima. 

To je poštovanje on protegnuo na sve svećenike. A brojni 
su svećenici dolazili k njemu na ispovijed. 

Jedan gospodin iz Padove reče jednom ocu Leopoldu da 
ide u Veronu k don Ivanu Calabriji. Bio je jako zadovoljan i 
reče mu: ”Kad vidite don Ivana, poljubite mu ruku umjesto 
mene.“ 

Čim je taj gospodin došao k don Ivanu, on ga upita: 

— Kako je otac Leopold? 

— Dobro. Zadužio me da Vam namjesto njega poljubim 
ruku. 


3 Istome, Padova, 19. listopada 1939. (AVP, kut. I, br. 7). 


4 * 

— E, to ne! — usklikne don Ivan. — Ja moram njemu po¬ 
ljubiti ruku. Kad se vratite u Padovu, odmah to učinite u 
moje ime. Otac Leopold je svetac. Slušajte ga i nek vam ni 
jedna sitnica ne izmakne, jer u njemu govori Gospodin. Recite 
mu da se moli za ovoga siromašnog svećenika." 4 5 

Za svećenike je bio spreman učiniti svaku žrtvu. Kad su 
ga iz različitih sjemeništa venecijanske pokrajine prigodom 
duhovnih vježbi pozivali za ispovijed, radosno se odmah tome 
odazivao. Nikad nije pokazivao umor kad je trebao primiti 
svećenike. Sa svom poniznošću iskazivao im je poštovanje, 
tješio ih, bio im oslonac u njihovim poteškoćama. 

Prigodom njegove zlatne mise brojni su se svećenici oku¬ 
pili oko njega da mu izraze svoju zahvalnost. A msgr Josip 
Schievano, arhiprezbiter padovanske katedrale, u ime svih mu 
je uputio među ostalim i ove riječi: "Poštovani oče Leopolde, 
evo oko Vas lijep dio Vaše duhovne obitelji. Veze koje nas 
povezuju s Vama svete su, snažne i srdačne. Tek će se na 
sudnjem danu očitovati vaše žrtve i dobro što ste ga učinili 
našim dušama; nemiri stišani, boli ublažene i utješene.‘° 

Za svoje posljednje bolesti, kad više nije mogao silaziti u 
crkvu te je primao pokornike jedino u svojoj bolesničkoj so¬ 
bici, k njemu su dolazili osobito svećenici. Jedanput reče jed¬ 
nome od njih: "Sada mogu činiti tek malo dobra, ali ostaju mi 
još duše najdraže Gospodinu: svećenici." 6 7 

Žestoko je ustajao protiv onih koji su loše govorili o sve¬ 
ćenicima. I pred kojom otvorenom slabošću znao je odlučno 
reći: "Pustimo nek Svevišnji Gospodar bude sucem!" Gospo¬ 
din mu je jednom pomogao da dade lijepu lekciju nekim dera¬ 
nima i pouči ih da poštuju Božjeg službenika. Bilo je to 1935. 
Vraćao se u samostan iz Bazilike Svetog Antuna prolazeći 
pokraj botaničkog vrta. Kad je došao na most Canaletta, sret¬ 
ne nekoliko derana koji, ne našavši boljeg načina da potrate 
vrijeme, htjedoše se našaliti sa starim fratrom pa mu zaprijete: 

— Sad ćemo zgrabiti toga starkelju i bubnuti ga u kanal! 

— Pokušajte, ako ste kadri! — odgovori on energično. 

Ništa više nije rekao, nego je samo nastavio svoj. put. 

Polagano je išao sve do Prato đella Valle i onda se vratio 
natrag. Oni su derani još bili ondje, nepokretni poput kipova. 

4 AVP, kut. C, br. 9. 

5 AVP, kut. S, br. 6. 

6 Ondje. 

7 To je mali kanal koji istječe iz rijeke Bacchiglione i služi za Bota¬ 

nički vrt, najstariji u Evropi. Jedan drugi izlaz (što se ne može lako pro¬ 

tumačiti onome koji je samo usput vidio Padovu) okružuje park Prato 

della Valle (stari Marsov trg u antičkoj Padovi). Iz njega se može izići 
jedino prolazeći ispod jednog malog mosta gdje se skupi voda koja sporo 
otječe, ali ipak nije voda stajaćica. 

Čim ga ugledaju, bace se na koljena i zamole ga oproštenje. 
"Ne molite od mene oproštenje, nego od Gospodina", odgovori 
on dobrostivo. "Ja sam samo siromašan fratar. Naučite se po¬ 
štivati ljude, a osobito Gospodinove službenike." Zatim ih 
ljubazno potapša po ramenu i pusti ih da odu. 8 

Sveta misa 

Vrhunac svećeničkog života, kao uostalom i cijele katolič¬ 
ke vjere, jest slavlje euharistijske žrtve. Kao što su dani ređe- 
nja i prve mise najljepša uspomena u životu svećenika, tako 
su i najuzvišeniji trenuci njegova dana časovi provedeni na 
oltaru i u susretu s božanskom žrtvom. 

Ta je čudesna otajstva otac Leopold duboko proživljavao. 
U trenucima oduševljenja znao je reći sav zbunjen: "O, kad 
bismo mogli vidjeti što se događa na oltaru. Naše oči ne bi 
mogle podnijeti sjaj tih otajstava." 9 Sav uzbuđen, napisao je: 
"Imam neizrecivu milost da svaki dan prinosim božansku 
Žrtvu." 10 

Do tako visokog stupnja života vjere došao je dugom i po¬ 
stojanom pripravom. Msgr Sebastijan Cuccarollo, koji je kao 
mladi klerik živio s ocem Leopoldom, piše: »Otac Leopold se 
pripravio na svećeništvo svojim učenjem i svetošću. Dok je 
studirao teologiju (svjedok sam tome), silnu je važnost prida¬ 
vao raspravi ’De Eucharistiae Sacramento’ Billuarta, raspravi 
’De sacrificio misae’ kardinala Bone, knjizi o. Chiagnona 
’Sveta misa’. Napamet je naučio cijelu 4. knjigu knjižice ’Na- 
sljeđuj Krista’, koja govori o euharistiji. Često je ponavljao 
meni i ostalim klericima: ’ Val ja se pripraviti na svećeničko 
ređenje, jer svećenikov život postaje život Krista koji se žrt¬ 
vuje na oltarima, postaje usta Kristova koja posvećuju kruh i 
vino i oni postaju Tijelo i Krv Isusova. Njegove ruke dotiču 
Isusa i daju ga dušama poput ruku Gospe, svetog Josipa, star¬ 
ca Šimuna. Sveta misa je najvažniji čin svećenikova dana. 

Za običnog vjernika posvećenje se svodi na dvoje: umri¬ 
jeti i ponovno oživjeti, odstraniti starog i obući se u novog 
čovjeka. Međutim, na nama svećenicima je dužnost da dušama 
prenosimo nadnaravni i božanski život koji nam dolazi od 
Isusa Krista. Zato za nas posvećenje znači: umrijeti, oživjeti 
i oživljavati druge. To su tri stupnja svećeničke svetosti za 
koju nam Krist, koji se svako jutro žrtvuje u našim rukama, 

8 AVP, kut. B, br. 10. 

9 AVP, kut. IX, br. 9. 

10 Klemenci Capuzzo, bez nadnevka i mjesta (AVP, kut. II, br. 45). 

pruža najbolji primjer na oltaru. On nas poučava na taj na 
da umremo sebi i svijetu, da živimo sveti]im životom da 
oživljavamo bližnjega svojom revnošću.’« 

Nije ostajao samo pri riječima. Nastojao se na misno slav¬ 
lje pripraviti sa svom brižljivošću, time što je činio viepoma 
djela. Isti msgr Cuccarollo nastavlja: »Još kao mladi student 
uvijek je imao na pameti, a često i na ustima, rijeci ve og 
pisma: 'Očistite se, vi koji nosite posude Gospodnje. Zato je 
ponajprije obavljao daljnju pripravu trajno se trudeći da cije¬ 
log dana bude u Božjoj nazočnosti te da izbjegava i najmanji 
svojevoljni prijestup. Dok smo bili studenti, trebalo je samo 
vidjeti s kakvom je revnošću ponavljao rijeci (sto ih obično 
govore mladi kapucini prije svakog važnog crna): Sjetimo se 
da smo u Božjoj nazočnosti, da smo se jutros pricestili i da 
ćemo se sutra pričestiti.’ Kad je bio zaređen za svećenika, ci¬ 
jeloga je života ponavljao sam sebi: 'Sjeti se da si jutios slu¬ 
žio misu i da ćeš je služiti ponovno sutra.’ 

Da bi uistinu bio 'čist', ispovijedao se svake večeri. Večera 
je uvijek bila skromna, jer je htio imati lagan san i ujutro biti 
spreman i bistra uma za veliko djelo koje je imao izvršiti. 
Ustajao je, uvijek uz dopuštenje poglavara, mnogo ranije od 
ostalih i cijeli sat ostajao u molitvi za blizu pripravu Kroz 
taj je sat razmatranja samo pojačao pripravu koja je trajala 
zapravo cijeli prethodni dan i velik dio noći.« 

Imamo li u vidu sve to, onda nije nikakvo čudo da je za 
njega misno slavlje bilo prava duhovna svečanost, a za one 
koji su mu prisustvovali prava duhovna okrepa. Na poseban 
način nakon pretvorbe često je plakao, njegovo se lice preobra¬ 
žavalo pa su u tim trenucima mogli opaziti da je imao izravni 
dodir s božanskom Žrtvom koju je držao u rukama. Rado b 
bio dugo ostao na oltaru, ali to nije činio da ne bude na teret 
drugima i jer su ga čekale duše koje su željele njegovu pomoć 
Ti povjedaomd.” Želio Je da nazočni prisustvuju velikom 
otajstvu razmišljajući o velikoj Kristovoj žrtvi, a ne da pri 

11 AVP, kut. J, br. 4. 

12 Iz 52, 11. 

U jJđan mLi'brat Lio je 

kod svete mise, uvijek sam ™ii° kako se da je na 50-obljetnicu 

116). A jedan je drugi svjedok izjavio S^ćam s^ a J ogtaUm rekao: 

svećeništva sluge Boz J e f a t ,„P° 1 .| 1 n a , va LH S mo nakon njega išli služiti misu, 

* — e 

AVP Ku" * * mu ^ trajala oko » 

| e an 0 uću ni al S i aS s V e 1 boj n a°o rl S| 1 6e p'redJgfpot Jjati i da će to biti na teret dru- 
gih” (BP, str. 105). 


tom naglas mole. 16 Dok je rukama dodirivao božansku Žrtvu, 
osjećao je kako mu se u duši umnaža milost a tijelo posvećuje. 
Jedan brat laik kapucin koji mu je kod mise često posluživao, 
na povratku u sakristiju mu se približavao da mu poljubi 
ruke, ali ih je otac Leopold odmah povukao i sakrio u rukave 
svoga habita. Jednog mu jutra reče: »Oče, dajte da Vam po¬ 
ljubim ruke koje su maloprije dodirivale Gospodinovo Ti¬ 
jelo!« Na te riječi on mu to odmah dopusti. Od toga jutra sam 
je često pružao svoje blagoslovljene ruke da mu ih brat laik 
poljubi. 17 

Tako svaki dan s istim oduševljenjem i s istim žarom. 
Često je znao ponavljati riječi iz knjižice Nasljeduj Krista: 
»Dobar svećenik koji želi počastiti Boga, razveseliti anđele, 
izgrađivati Crkvu, pomagati živima, osigurati pokoj mrtvima 
i sam postati dionikom svekolikog dobra, nikad misu ne go¬ 
vori s navikom.« 18 S istim žarom s kojim je slavio prvu misu, 
slavio je i posljednju. 19 

Ne samo da je tolika bila njegova priprava na misu, nje¬ 
gov žar kod slavljenja božanskih otajstava, nego je takvo bilo 
i njegovo zahvaljivanje nakon mise. Napisao je: »Nema dra¬ 
gocjenijeg trenutka od zahvaljivanja nakon mise. Neizmjerno 
bogat Isus ne može dati nešto više od onoga što svako jutro 
daje svome svećeniku u misi. Pravednost zahtijeva da se 
primljeno dobročinstvo uzvrati. Toliki su, zbog pomanjkanja 
ljubavi i vjere, izgubili naviku da zahvaljuju. Isus za svoga 
života na ovom svijetu ozdravljao je bolesnike na sam dodir 
svojih haljina. Sto bi istom učinio nama, samo ako imamo 
vjere, kad pod sakramentalnim prilikama živi u našem srcu? 
Mi smo službeni djelitelji njegovih božanskih darova. Iskori¬ 
stimo dakle svoju moć za grešnike, rodbinu, za siromašne po¬ 
kojnike. Dok se sakramentalne prilike ne raspadnu, On je u 
nama. Kakve li svečanosti za našu vjeru!« 20 

Otac Leopold nije duljio s molitvom i zahvalom nakon 
mise, već bi skoro odmah otišao u ispovjedaonicu. Jednoga 
dana reče: »Ja ujutro odmah nakon svete mise odem u ispo¬ 
vjedaonicu, jer uvijek ima duša, koje me čekaju, pa onda ispo- 


16 Jedan brat pomoćnik svjedoči na postupku: ”Posluzivao sam mu 
kod mise nekoliko godina u bolesničkoj kapelici. Nije želio da od Svet 
pa do Pričesti naglas molim, bilo da ga ne smetam bilo da ja razmatram 
svetu žrtvu, tvrdeći da je u misi sve” (BP, str. 5). Budući da se kod mise 
nisu molile molitve u vezi s njome, neki su tražili da se mole druge 
molitve, samo da se moli. Zato su se za vrijeme mise molile krunica i druge 
molitve i to privatno ili zajednički. Razumije se da bi stvar bila druga¬ 
čija s molitvama koje su povezane s misom, kao š^^^Vglucaj nakon 
obnove liturgije. 

17 AVP, kut. G, br. 10. 

18 Nasljeduj Krista, knj. IV, poglavlje 50. 

19 AVP, kut. J, br. 7. 

20 Ondje. 

vijedam i slušam sve svete mise svoje subraće.« 21 Doista, kad 
je on ujutro ispovijedao, a drugi su oci služili misu, od Svet 
do podizanja obustavljao bi ispovijed, digao se na noge, sa¬ 
brao se i s njega bi se jasno odražavao sav žar unutarnje po- 
božnosti. Tako je činio uvijek, bez obzira tko bi se u tom tre¬ 
nutku našao u ispovjedaonici. To su opazili svi pokornici, koji 
su se u to vrijeme ispovijedali. I sve ih je to duboko ganulo i 
pobudilo na pobožnost. 22 

Doista, otac Leopold živio je svoju misu u trajnoj pripravi 
i zahvaljivanju, jer njegova živa vjera nije dopuštala da ikada 
odvrati misao od najvećeg čina svoga svećeništva. 

Gospodin je jasnim čudom potvrdio svoje zadovoljstvo na 
tolikoj vjeri u veliko otajstvo svoje ljubavi. Evo kako o tome 
pripovijeda jedan liječnik specijalist: »Veoma sam bio blizu 
ocu Leopoldu i pratio sam sve faze njegove bolesti, osobito 
nakon njegova povratka iz bolnice. Mogu reći, i to kao struč¬ 
njak (jer upravo je tumor na jednjaku moja specijalizacija), 
da je barem dvadeset i pet dana prije smrti jednjak bio sa¬ 
svim sužen te uopće nije bilo moguće uzimati nikakvu hranu 
niti piće, bilo prirodnim putem bilo sondom. Svakako iznena¬ 
đuje i nemoguće je protumačiti prirodnim i liječničkim sred¬ 
stvima i spoznajama činjenicu da je on mogao progutati svete 
prilike i purifikaciju prilikom služenja svete mise.« 23 

Svemoćno oružje 

Otac Leopold je zbog svoje jake vjere bio siguran da je 
sveta misa svemoćno oružje kojemu ne može ni Svevišnji Go¬ 
spodin odoljeti. Kad god bi na oltaru — držeći u rukama, sav 
potresen od uzbuđenja, božansku žrtvu i prinoseći je vječnome 
Ocu — molio za neku posebnu milost, ma kako ona bila ve¬ 
lika, uvijek je bio siguran da će mu molba biti udovoljena. 
Jednog je dana napisao nekom svom prijatelju: »Budući da je 
neizmjerna božanska žrtva koja se prinosi u svetim otajstvi¬ 
ma, nikada neće stvar koju molimo biti toliko velika koliko 
je velika Žrtva koja se prinosi. Zato dok slavimo ili prisu- 

21 AVP, kut, IX, br. 9. 

22 Svjedočanstva su brojna. Evo samo nekih: ”Čuo sam gdje su neki 
govorili da je i za ispovijedi, ako bi čuo znak zvonceta za podizanje, začas 
stao i sabrao se” (BP, str. 30). ”1 dok je ispovijedao, pa bi čuo zvuk zvo¬ 
na na posvećenje, znao se sabrati u duhu klanjanja. I to ne samo koji put, 
nego redovito, što je bilo pobudno za druge” (BP, str. 99). 

23 AP, str. 108. To je svjedočanstvo donio prof. Henrik Rubaltelli, spe¬ 
cijalist za bolesti uha, nosa i grla, koji je bio prisan prijatelj sluge Bož¬ 
jega, a bio je i njegov pokornik. Liječnička promatranja o bolesti i smrti 
oca Leopolda sadržana su i u knjizi samog E. Rubaltelli, Un grande clinico 
dello spirito nella cittd dei sommi clinici: Padre Leopoldo visto da un me¬ 
dico, Padova, izdanje Vicepdstulature oca Leopolda 1966. Predgovor napisao 
prof. Luigi Gedda. 

stvujemo svetoj misi, moramo imati silnu veliku širinu srca.« 24 
A gospođi Josipi Cremonesi napisao je: »Kad služim svetu mi¬ 
su, moja misao hrli svima onima koji su mi se obratili. U tre¬ 
nutku kad obavljam sveta otajstva, svim žarom svoga srca gr- 
hm sve koji su mi se preporučili. Tada sam siguran da ću 
dobiti milost, jer ono što molim u svetoj misi nije ništa prema 
onome što prinosim.« 25 

I Gospodin ga je uslišavao. To jasno pokazuju brojne, up- 
ravo neobične zgode. 

Devetnaestogodišnja gospođica Evelina Berto iz Bovolente 
(veće mjesto nedaleko Padove) dobila je 7. ožujka 1925. pre¬ 
hladu. Bolest je brzo napredovala te je bolesnica dobila upa¬ 
lu zglobova, tešku upalu bubrega (nefritis) i smetnje na srcu, 
sto je prešlo u veoma ozbiljnu upalu srčanih zalistaka (endo- 
car itis). Vrućica je stalno rasla i bolesnica je vikala zbog 
žestokih bolova po cijelom tijelu. Liječnik koji ju je liječio 
pozove iz Padove prof. Aleksandra Borgherinija i upita ga 
za mišljenje. Ovaj je nakon pažljivog pregleda izjavio da je 
stanje bolesnice veoma teško i da svaki čas može umrijeti 
Cijela je obitelj bila silno zabrinuta i izbezumljena. Trajno su 

svl ,. bUl uz P oste lju jadne bolesnice koja nije mogla ni ruke 
podići. 

18. ožujka gospodin Egidije, otac bolesnice, namisli otići 
u Padovu u Baziliku sv. Antuna da svoju siromašnu kćerku 
stavi pod njegovu zaštitu. Kad je došao u Prato della Valle, 
siđe s tramvaja i pođe prema Bazilici, ali ga neka neodoljiva 
si a tjerala da se popne natrag u kola i ode u kapucinski sa¬ 
mostan svome ispovjedniku ocu Leopoldu. Ispovjedio se kod 
oca Leopolda kao obično, ali mu nije ništa rekao o jadnom 
stanju svoje kćeri. Otac Leopold mu ipak u srcu pročita du¬ 
boku bol koja ga je mučila, i s uobičajenom ga dobrotom 
upita: 

7~ Gospodine Berto, kako to da niste u svom običnom ras¬ 
položenju? Sto vas rastužuje? 

Nesretni otac otkrije mu jecajući svu svoju nesreću i po- 
nje rukama oči da sakrije suze koje su mu ćurkom curile. 

Otac Leopold, uvijek spreman da se gane na ljudske ne¬ 
sreće, ostade hladan u svom vedrom miru i smiješeći se reče- 

— Gospodine Berto, ništa se ne bojte! Imajte pouzdanja 
kao sto ste uvijek imali! Sutra je blagdan svetoga Josipa- ja 
cu se sjetiti vaše kćeri kod svete mise i ona će ozdraviti. Cim 
ozdravi, nek a odnese sv. Josipu jedno srce. Da li mi vjerujete? 

kome^je' , pisrao m u^rav?j^no a °AVp” < kut. S \?nJ ’br. b 213) bU RUk ° PlS b6Z imena 

Josipi Cremonesi, Padova, 23. studeni 1939. (AVP, kut. IV, br. 96). 

— Da, oče — odgovori gospodin — ja vjerujem vašim 
riječima. 

I odmah u srcu osjeti neobičan mir i spokojstvo čvrsto se 
uzdajući da će njegova kćerka sutradan biti zdrava. Odmah se 
vrati kući, ispriča što mu je rekao otac Leopold i svi se jako 
utješe. 

Međutim, došla je noć, vrućica se povećala, a bolovi su bili 
sve veći. Grčevita uznemirenost zahvatila je jadnu bolesnicu. 
Ujutro 19. ožujka, na dan sv. Josipa, otprilike dok je otac 
Leopold služio svetu misu, mama koja je bdjela nad bolesnič¬ 
kim krevetom ljubljene kćeri, opazi da lice, koje je prije bilo 
plavo od navale krvi zbog groznice, počinje blijedjeti. Groz¬ 
nica se počela gubiti. Srce joj zaigra i reče u sebi: »Gle obi- 
stinjuju se riječi oca Leopolda.« 

I bilo je tako! Evelina je bila ozdravljena! 

Odmah su pozvali liječnika, a on nije mogao vjerovati 
svojim očima. Tri puta se htio toplomjerom uvjeriti da li je 
temperatura stvarno nestala. Govorio je da je to nemoguće. 
Izvan sebe od čuđenja, pažljivo je pregledao bolesnicu i pro¬ 
našao da je u takvom stanju da bi je odmah mogao proglasiti 
klinički zdravom. Za nekoliko dana Evelina se oporavila i na 
Uskrs je, posve zdrava, na neizmjernu radost svih svojih milih, 
bila kod zajedničkog ručka. 

Nakon dvadeset sedam godina, ispričavši taj slučaj pred 
sucima biskupijskog postupka oko proglašenja blaženim oca 
Leopolda, ona je dodala: 

»Otada više nisam primijetila nikakvo vraćanje bolesti. 
Nakon godinu dana liječnik me pregledao i ustanovio je da su 
srčane smetnje potpuno iščezle. Otac i brat pođoše ocu Leo- 
poldu da ga izvijeste o događaju. On ih je sasvim mirno, bez 
ikakva čuđenja saslušao i dodao: ’Sveti Josip obično bez buke 
čini velika čudesa . .. ’ Želim pridodati da je liječnik koji me 
liječio, prije izjavljivao da je nevjernik. Kad je ustanovio moje 
čudesno ozdravljenje i saznao za predskazivanje oca Leopol¬ 
da, dopustio je nadnaravni zahvat i počeo vjerovati u Boga. 
To mi je prije nekoliko dana potvrdila i osoba koja je neko 
vrijeme živjela u Bovolenti i bila pacijent tog liječnika; on 
je to nedavno rekao njoj osobno. To znači da je još sada na¬ 
kon više od dvadeset godina spomenuti liječnik pod dojmom 
toga čudesnog događaja.« 26 

Događaj je posvuda pobudio velik dojam i donio mnogo 
dobra dušama. Kad je jedan poznati industrijalac iz Co- 
negliana, koji je bio daleko od Boga, čuo gospodina Berta 
kako pripovijeda o čudesnom ozdravljenju svoje kćeri, bio je 

26 BP, str. 214-216. U AP, str. 174-176. svjedočanstvo Evelinina brata, 
Olinta Berta. 

tako duboko potresen da više nije našao mira. To je bio poče¬ 
tak njegova obraćenja, jer se nakon kratkog vremena povra¬ 
tio Gospodinu, napustio svijet i zatvorio se u samostan. 27 

Gospođa Ada Anselmi iz Padove imala je nakon rođenja 
svoga djeteta 1934, teške smetnje koje su je mučile nekoliko 
godina. Dva puta je bila u bolnici, ali je sve liječenje ostalo 
bez uspjeha. Ponovno je legla u krevet. Imala trajno vrućicu 
i jake bolove. Dva poznata profesora iz klinike u Padovi nakon 
detaljnog pregleda rekoše da bi se još samo moglo pokušati 
operacijom, ali da ne jamče uspjeh. Gospođa, duboko uzbu¬ 
đena, predviđajući da bi u svojoj 26. godini morala ostaviti 
muža i sinčića, samo je plakala. Jedna dobra gospođa dovede 
k bolesnici oca Leopolda. On ju je ispovjedio i zatim joj kao 
nadahnut rekao: 

— Gospođo, nemojte plakati. Pođite u bolnicu i dajte se 
operirati. Svakog jutra ću u svetoj misi moliti za vas i uvje¬ 
ravam vas da ćete potpuno ozdraviti. 

Od toga se časa sve promijenilo. Gospođa je sasvim smi¬ 
rena pošla u bolnicu i dala se operirati. Profesori pred mu¬ 
žem otkloniše svaku odgovornost sa sebe i rekoše da će po¬ 
kušati s operacijom jedino zato jer to odlučno traži bolesnica. 
Operacija je trajala dugo i bila je veoma teška, ali je sasvim 
uspjela. Tog je jutra otac Leopold služio svetu misu za boles¬ 
nicu. Za kratko vrijeme gospođa Anselmi iziđe iz bolnice pot¬ 
puno zdrava i više se nikada nije tužila ni na kakvu bol. 

Čim je bilo moguće, zajedno s mužem i djetetom pođe k 
ocu Leopoldu. On ih primi sav radostan, blagoslovi ih i otpusti 
sretne. Potaknuo ih je da često slušaju svetu misu. 28 

Gospodin Jakob Lampronti, židovskog podrijetla, bio je 
zbog rasnog zakona 1940. otpušten iz službe i nije mogao dobiti 
drugoga posla. Njegov je položaj bio težak. 

Kad je čuo za oca Leopolda, ode u Padovu i predstavi mu 
se sav očajan. Dobri otac sav potresen sasluša njegovu žalosnu 
povijest, utješi ga i reče mu: 

— Vjerujte! Božja Providnost neće vas zapustiti. Budući 
da ovaj čas nemate posla, slušajte svako jutro svetu misu i 
Providnost vas neće ostaviti. Ne kažem vam to ja, nego Bog 
govori preko mojih usta. 

Gospodin Lampronti je povjerovao ocu Leopoldu. Svaki je 
dan bio kod svete mise. I za sve vrijeme dok je bio bez posla,, 
nikad mu nije uzmanjkalo što je bilo nužno za obitelj, katkada 
na način koji se činio da je pravo čudo. 29 


27 AVP, kut. B, br. 13; AP, str. 175-176. 

28 AVP, kut. A, br. 6. 

29 AVP, kut. L, br. 1. 

Rano ujutro 6. travnja 1935. gospodin Amerigo Alibardi iz 
Bassanella (Padova) ulazio je u grad tražeći profesora liječ¬ 
nika za svoju suprugu koja se nalazila u vrlo teškom stanju. 
Trebala je već prije dva dana roditi dijete, ali je izgledalo da 
je to sasvim nemoguće. Bolovi su bili strašni, i ona je bila pri 
kraju života. Njezin muž pođe zatražiti pomoć, ali u taj rani 
sat nije znao kome da se obrati. 

Dok je prolazio ispred kapucinske crkve, sjeti se oca Leo- 
polda i uđe da se porazgovori s njime. Otac Leopold je već 
bio u svojoj ispovjedaonici. Čim je čuo za slučaj, začas se sa¬ 
bere, a onda će gospodinu Alibardiju: 

— Vjerujete li? 

— Da, oče! 

— Pođite onda odmah u Baziliku sv. Antuna i slušajte 
jednu svetu misu na njegovu grobu. Vratite se zatim kući, po¬ 
gledajte kako stvari stoje i dođite me obavijestiti. 

— Oče, rado ću prisustvovati svetoj misi kasnije, ali sad 
ne mogu. Moram poći potražiti jednog profesora liječnika. 
Žena mi je na samrti. 

— Rekao sam vam da odmah pođete slušati svetu misu! 

Čovjek, naprosto kao pokošen tajanstvenom silom, posluša. 
Pođe u crkvu svetog Antuna, prisustvuje svetoj misi i odmah 
ode kući. Bio je iznenađen! Njegova supruga rodila je prekras¬ 
no dijete bez ikakve poteškoće. Utvrdi da je dijete rođeno up¬ 
ravo u trenutku dok je on nakon svete mise izlazio iz Bazilike 
svetog Antuna. 

Gospodin Alibardi se vrati k ocu Leopoldu i ispriča mu što 
se dogodilo. Otac mu, smiješeći se, reče: 

— Nisam li vam bio rekao da vjerujete u svetu misu? 30 

Vrelo svake milosti 

Otac Leopold je živio svoju misu i taj duh vjere je na¬ 
stojao uliti drugima s pravom držeći da je misa vrelo svake 
milosti i blagoslova. Može se reći da je svakome svećeniku koji 
se kod njega ispovijedao često preporučivao da pobožno služi 
svetu misu i učini je središtem svoga duhovnog života. Msgr 
Josip Manzini iz Verone napisao je: ”Bio sam mlađomisnik 
kad sam imao prigodu da se predstavim ocu Leopoldu. On mi 
je s velikom mudrošću govorio o svetoj misi i preporučio mi 
da je pobožno služim i da je učinim središtem svega svog 
duhovnog života. Završi riječima: ’Ako to učinite, bit će osi- 

30 AVP, kut. A, br. 1. 

gurana plodnost vaše svećeničke službe i iz toga će uslijediti 
veliko dobro za vašu dušu/ Nikad neću zaboraviti dojam što 
su ga na me učinile te njegove riječi/’ 31 

Jednom drugom svećeniku otac Leopold je pisao: ”Nastoj 
da služiš svetu misu uvijek s većim žarom jer onda će biti i 
veći plod. Vazda živi povezano sa svetom misom koju si služio 
ili koju ćeš služiti, živi naprosto kao u jednoj trajnoj misi, jer 
mi svećenici nastavljamo vječno Kristovo svećenstvo/’ 32 ' 
Nama svećenicima je preporučivao da svakog dana sluša¬ 
mo barem jednu svetu misu i da joj prisustvujemo razmišlja¬ 
jući o svetim otajstvima. Odvjetniku Alojziju Maggia iz Pa¬ 
dove napisao je ove riječi: 

”Mi moramo uvijek umom i srcem prisustvovati Božanskoj 
Žrtvi, koja se za nas prinosi u svako doba dana i noći. Žrtvuje 
se Jaganjac Božji^koji uzima grijehe svijeta! Kad bi na svijetu 
i za jedan samo časak prestalo to božansko žrtvovanje, svijet 
bi zbog svojih zločinstava odmah propao. Pristupajmo uvijek 
bliže Božanskom Žrtvovanju i nastojmo — ja služeći svetu 
misu, a Vi slušajući imati široko srce da njime obuhvatimo 
sav svijet duša. Božanska ljubav Gospodina Isusa u svetoj mis¬ 
noj žrtvi neizmjerno nadvisuje sve ljudske zločine i zadovo¬ 
ljava božanskome veličanstvu, koje toliki grijesi vrijeđaju. Neka 
Vam te misli uvijek ostanu na pameti.” 33 Istome je odvjetniku 
jednom diugom zgodom napisao: ”Svaki časak žrtvuje se u 
kojem dijelu svijeta Isus u svetoj misi. Sjedinite se u duhu sa 
svećenikom da zadobijete osobite milosti koje se dijele samo u 
toj velikoj žrtvi!« 34 Gospođi Ani Bertoliero iz Padove napisao 
je ove riječi i preporučio da ih često pročita: ”Uvijek proma¬ 
trajte onu božansku Ljubav našega Gospodina Isusa Krista 
kojom se u smrt predao za nas i kako je htio ovjekovječiti 
svoju žrtvu trajnim euharistijskim žrtvovanjem u svetoj misi. 
Stoga upravite svoju misao i na jednu drugu činjenicu: prvo 
žrtvovanje izveo je on sam, drugo izvršuje preko svojih služ¬ 
benika u slavlju svetih otajstava i s drugim vjernicima koji 
sudjeluju kod svete mise.” 35 

Oganj svetohraništa 

Uistinu je bila velika mistična radost što ju je pokazivao 
otac Leopold na oltaru za slavljenja božanskih otajstava dok je 
u rukama držao božansku Žrtvu i unosio je u svoje srce. No, 

31 AVP, kut. M, br. 16. 

32 Don Anđelu Lambruschiniju, 10. rujna 1934. (AVP, kut 7 br 2161 

33 Alojziju Maggia. Misao napisana na jedan list za odvjetnika bez 

nadnevka i potpisa (AVP, kut. VII, str. 214) odvjetnika, bez 

34 Istome. 

35 AVP, kut. B, br. 23. 

na taj način je malo trajala. Nakon mise neko vrijeme bi sta¬ 
vio ruku na prsa, kao da želi zadržati svoje blago. No sakra- 
mentalne su se prilike brzo raspadale i s njima je prestajala 
stvarna Isusova nazočnost. No Isus Krist, nazočan u svoj svo¬ 
joj zbilji, svojim božanskim Tijelom i Krvlju, samo malo se 
udaljivao. Bio je vazda blizu, u svetohraništu. I otac Leopold 
je odmah svoju pamet i srce usmjeravao k svetohraništu i nije 
ih više udaljivao odatle. Sto god bi činio preko dana, kamo 
god bi išao, uvijek su njegov um i srce bili tu, u klanjanju 
pred svemogućim Gospodinom. Osjećao je njegov višnji poziv 
i posvemašnju potrebu da živi svoj duhovni život. Često je go¬ 
vorio: ”Bez vječnog svjetla svetohraništa ne može se sačuvati 
oganj u srcu svećenika.” 36 

Čim je bio slobodan, odmah bi potrčao k oltaru i udubio se 
u duboko klanjanje. Gotovo je uvijek klečao, nije se oslanjao 
na klupu, unatoč trajnim bolovima u zglobovima nogu. Često 
je znao kleknuti na goli pod. Stajao je nepokretan poput kipa 
a lice njegovo, uprto u svetohranište, primalo je naprosto iz¬ 
raz zanesenosti. Često mu je lice neobično sjalo i iz očiju su mu 
ćurkom curile suze. Evo nekoliko svjedočanstava koja su osta¬ 
vile pismeno ili ih izjavile na postupku osobe koje su s njim 
živjele. Ta nam svjedočanstva jasno kazuju kakav je dojam 
ostavljao takav njegov stav na one koji su ga gledali. 

”Kad je klečao pred svetohraništem, izgledao je sav u za¬ 
nosu. Klanjao se Presvetom Svetootajstvu i noću kad mu je to 
bilo moguće, ali uvijek u granicama poslušnosti.” 37 

”Imao je živu vjeru u presvetu euharistiju. Sve vrijeme 
koje mu je bilo na raspolaganju provodio je u klanjanju pre¬ 
svetom Svetootajstvu i to uvijek na koljenima unatoč bolo¬ 
vima zbog upale zglobova koji su ga trajno mučili.” 38 

”Svaki put kad bi otac Leopold došao u dodir s presve¬ 
tim Svetootajstvom, izgledao bi sav preobražen. Euharistija je 
za njega bila središte njegova života.” 39 

”Često sam ga vidio sabrana u klanjanju pred presvetim 
Svetootajstvom i uvijek u stavu osobite pobožnosti. Koji put 
sam ga zatekao ganuta do suza.” 40 

”Otac Leopold je očitovao posebnu pobožnost prema Sveto¬ 
otajstvu. Često sam ga vidio sabrana u klanjanju i uvijek u 
stavu naročite pobožnosti. Koji put sam ga vidio do suza po- 

36 AVP, kut. J, br. 6. 

37 o. Odorik iz Porđenona, kapucin, duhovni vođa sluge Božjega i 
njegov provincijal (AP, str. 243; AVP, kut. O, br. 52). 

38 Msgr Vigilije Dalla Zuanna, AP, str. 40; usp. AVP, kut. Y, br. 9. 

39 Msgr Hljacin Ambrosi, AVP, kut. Y, br. 23. 

40 Fra Hilarion iz Cividale, bolničar, AVP, kut. I, br. 27. 

tresena. I dok bi klečao, nikad se nije oslanjao, unatoč svojini 
mnogobrojnim tjelesnim slabostima . . . Mogu dodati i to: kad 
sam ga opomenuo da sjedne, odgovorio je: 'Pred Gospodinom 
Bogom svaki drugi položaj je manje pobožan!’ I tako je osta¬ 
jao čitave sate ne naslonivši se ni na što.” 41 

Ne samo dok je molio pred svetohraništem, nego svaki put 
kad bi izlazio iz crkve i prolazio ispred oltara na kojem se 
čuvala euharistija očitovao je takvu vjeru i poštovanje da je 
zadivljavao sve koji su ga vidjeli. Kad je prolazio korom, po¬ 
klonio bi se i začas položio glavu na zid što stoji iza oltara i 
zaustavio bi se začas u molitvi, kao da želi nasloniti svoju 
umornu glavu na Isusovo Srce. 42 O tome piše gospodin Ivan 
Armellini iz Padove: ”Otac Leopold je imao veliku vjeru u 
presvetu euharistiju. Više puta sam ga promatrao dok je 
prolazio ispred svetohraništa i pred njim se poklonio. Izgledao 
je sav preobražen, a svojim ponašanjem poticao je i druge na 
pobožnost i odanost.” 43 

Jedan gospodin iz okolice Padove više puta je čuo govoriti 
o ocu Leopoldu. Govorili su: To nije fratar kao drugi; mora 
biti svetac. Budući da ga nikad nije vidio, jednoga dana zaželi 
da mu se približi. Ode u kapucinsku crkvu, klekne na jednu 
klupu da se pripravi na ispovijed. Vidio je više fratara gdje 
prolaze. Konačno iziđe na pobočna vrata jedan mali fratar, 
prođe pred Svetootajstvom i tako pobožno klekne da mu je u 
duši probudio najživlji osjećaj Božje nazočnosti. Odmah reče 
u sebi: To mora da je otac Leopold i odmah pođe k njemu na 
ispovijed. Nije se prevario. Otkrila mu ga je njegova duboka 
vjera u presvetu euharistiju. 44 

Poštovanje prema svetom mjestu 

Štovao je presvetu euharistiju i, koliko je o njemu ovisilo, 
nastojao je da oko svetohraništa sve bude u najvećem redu. 
Veoma je držao do svetih obreda i bratski bi upozorio ako 
netko ne bi postupio po svim propisima. 

Neki svjedoci na njegovu postupku sjećaju se: 

”Otac Leopold je dosta poštivao svete stvari. Na srcu mu 
je bilo promicanje bogoštovlja. Katkada se žalio što se u sa¬ 
mostanskoj crkvi sveti obredi ne obavljaju onako svečano 
kako je to želio. Veselio se slušanju svetog pjevanja.” 45 

41 Silvije Giacobbo, bolničar, AP, str. 184, 193. 

42 AVP, kut. M, br. 12. 

43 BP, str. 200; AVP, kut. A, br. 5. 

44 AP, str. 134; AVP, kut. VIII, br. 10. 

45 AP, str, 121. 

”Jao ako bi prolazeći crkvom primijetio koji uvenuli cvi¬ 
jet ili nešto što nije na svom mjestu.” 46 

”Na srcu mu je bilo i promicao je bogoštovlje i sjaj doma 
Gospodjega. Dosta je pazio na čistoću i red svetog namještaja, 
i ukrasa na oltarima. Veoma je mnogo vodio računa o svetim 
obredima. Znam da je opominjao, doduše blago, kad je opa¬ 
zio kakvu nepravilnost.” 47 

”Promicao je bogoštovlje i sjaj doma Gospodnjega, ne 
samo upozoravajući ako što nije bilo sasvim u redu već je i 
sam pomagao pri čišćenju i uređenju doma Gospodnjega. Do 
u tančine je obdržavao propise za vrijeme obreda kao na dan 
svoje mlade mise.” 48 

Sam se nudio (posebno dok je još bio mlad i dok su mu 
snage dopuštale) da pere i mete pod crkve. Dugo se brinuo za 
pranje purifikatorija i tjelesnika. 49 Znao je čestitati orguljaši- 
ma što svojim radom pridonose sjaju svetih obreda. 50 

Vidljivo je patio ako se netko nije pred oltarom ponašao 
dostojanstveno. Poslije nekoliko godina jedan se svjedok još 
sječa na postupku: ”Jednoga dana primijeti da sam se na¬ 
slonio na klupe crkvenog kora ne baš dolično, izgrdi me i reče 
mi da se pred Bogom ne smije tako stajati.” 51 

Jednom dok je on u koru molio, prolazio je u žurbi kroz 
kor jedan klerik i nije se pravilno poklonio pred svetohra- 
ništem. Otac Leopold ga odmah upozori, reče mu da se pokloni 
kako treba i blago ga prekori: 

— Sinko, ne znaš li da je tu Gospodin? 52 

Otac Vjenceslav Baggio piše: ”Sjećam se jedne zgode koja 
pokazuje koliku je vjeru otac Leopold imao prema euharistiji. 
1931. godine dok se obnavljao samostan u Padovi, iz tehničkih 
se razloga morala razrušiti stara samostanska bolnica a i boles¬ 
nička kapelica u kojoj je on toliko puta prikazivao božansku 
žrtvu. Silno mu je to bilo teško i jednog dana kad se nađoh u 
Padovi, dođe mi u sobicu i potuži mi se zbog silne muke koju 
mu to zadaje. 53 Za njega su ti zidovi koji ugostiše Isusa u Sveto- 

46 AP, str. 193. 

47 AP, Str. 233. 

48 AP, str. 52. Mogli bismo donijeti o tome još navoda, kao na prim¬ 
jer od svećenika koji se sjećaju poticaja koji im je u vezi s time davao 
sluga Božji. 

49 AVP, kut. M, br. 12. 

50 AVP, kut. O, br. 4. 

51 BP, str. 56; usp. AVP, kut. E, br. 22. 

52 AVP, kut. R, br. 1. 

53 Otac Vjenceslav bio je tada tajnik provincije i nadstojnik crkve 
te je vodio brigu oko radova za obnovu padovanskog samostana. Otac 
Leopold je vjerojatno mislio i na činjenicu da su u toj kapeli molila i 
služila mise dva poznata njegova subrata: časni otac Marko iz Aviana i 
sveti Lovro Brindiški. 

otajstvu bili sveti i nikako se nisu smjeli rušiti. Sav očajan, 
reče mi također da on smatra znakom nepoštovanja što se 
upravo na tom mjestu kane sagraditi umivaonici.” 54 

Svi na euharistijsku gozbu 

Za oca Leopolda euharistija je neiscrpno vrelo svakog 
dobra. Budući da je sam bio zahvaćen tim žarom, njegova lju¬ 
bav nije mogla mirovati. Svim sredstvima je nastojao i druge 
privesti da s radošću hrle k tom vrelu Spasiteljevu. Često je 
za pokoru svojim pokornicima nalagao da idu posjetiti pre¬ 
sveti Sakramenat. 55 Može se reći da je trajno preporučivao 
primanje pričesti kao najviše sredstvo za dobrobit duše. 

Jedan svećenik iz neke redovničke ustanove upitao ga je 
da li je u slučaju bolesti prikladno da svako jutro traži svetu 
pričest, bojeći se da će time prouzrokovati uznemirenje dru¬ 
gih. Otac Leopold odgovori sav začuđen: ”5to?! Toliki svjetov¬ 
njaci ne propuštaju svakodnevne pričesti i uz cijenu teških žr¬ 
tava, a da propustimo to mi koji je možemo s tolikom lakoćom 
primiti?” 56 

Jednom svom pokorniku je rekao: ”Preporučam vam sva¬ 
kodnevnu pričest. Vidjet ćete kakve će čudesne plodove to do¬ 
nijeti.” 57 A sluzi Božjemu Gvidu Negriju je pisao: ”Samo jednu 
stvar traži od vas božanski Otkupitelj: da ga svaki dan, kad 
vam poslovi dopuste, primite u presvetoj euharistiji.” 58 

Gospodinu Alojziju Maggia pisao je: ”Sada kad ste se 
nešto oporavili nakon teške bolesti, nastavite svoju staru na¬ 
viku i pristupajte svetoj pričesti, ako možete, čak i svaki dan. 
Vama je dobro poznato kako je važno ići na svetu pričest. 
Dovoljno je sjetiti se riječi našega Gospodina kad je obećao 
neizrecivi taj sakramenat: ’Tijelo je moje jelo istinsko, krv je 
moja piće istinsko. Tko jede moje tijelo i pije moju krv, u meni 
ostaje, i ja u njemu.’ 59 Dakle, kad se pričešćujemo, sjedinjuje¬ 
mo se s našim Gospodinom. Nema ništa veće od toga. Neka vas 
ta misao sasvim prožme kad primite svetu pričest.” 60 

Čestu pričest je preporučivao kao nepogrešivo sredstvo za 
obranu od duhovnih opasnosti u nekim sredinama u kojima 
su mnogi prisiljeni živjeti. Gospodinu Armandu Bredolo pi¬ 
sao je: ’Tzvanjske stvari nisu pravi razlozi naših voljnih čina, 

54 AVP, kut. V, br. 4; usp. BP, str. 230. 

55 AVP, kut. VIII, br. 9. 

56 AVP, kut. IX, br. 69; usp. AP, str. 302. 

57 AVP, kut. VIII, br. 20; usp. AP, str. 291. 

58 AVP, kut. G, br. 2; doneseno u AP, str. 347. 

59 IV 6, 56; 2 Kor 11, 24. 

60 Alojziju Maggia, AVP, kut. VII, br. 214. 


5 Blaženi Leopold kapucin iz Iierceg-Novog 

već samo prigode. Zato, u bilo kojoj se sredini nađem, mogu 
biti sasvim nezavisan svojim mislima od svih izvanjskih stvari. 
I vi, dakle, živeći u bilo kojem društvu, budite nezavisni svo¬ 
jim mislima i osjećajima. Vi ste dobar vjernik, pa molite što 
bolje možete, a osobito idite često na svetu pričest. 

Dobra volja koju imate najveći je Božji dar. Gospodin 
Bog, koji je u vama započeo dobro djelo davši vam dobru 
volju, udostojat će se izvršiti ono što je u vama započeo. Mo¬ 
ramo stoga i mi pridonijeti svoj udio i tako surađivati s mi- 
lošću Božjom koja djeluje u nama.” 61 


61 AVP, kut. II, br. 37. "Preporučivao mi je, može se reći, neprekidno 
primanje svete pričesti kao najviše sredstvo za dobrobit moje duše", iz¬ 
javljuje svjedok Ivan Armellini (BP, str. 200). I ovdje bismo mogli donijeti 
mnogo svjedočanstava. Očito je da otac Leopold nije smatrao čestu pri¬ 
čest kao nagradu za najbolje svoje pokornike, već sredstvom, i to najvi¬ 
šim sredstvom, za napredovanje u kršćanskom životu. Bilo je to još prije 
no što su nove ideje svetog Pija X i Crkve svi prihvatili. 

Četvrto poglavlje 

UFANJE I UTJEHA 

Ovo nije misao o. Leopolđa, već njegov 
stav, čest njegov postupak. Događalo se 
više puta da bi mu jadan pokornik pod 
težinom križa rekao: »Oče, ne mogu više.« 
On ne bi ništa odgovorio, već bi samo 
malo podigao ruku i upro je u raspelo 
koje je visjelo iznad glave pokornika... 
u raspelo, melem svih rana i odgovor na 
svako tjeskobno »zašto«. 

Ufanje — krepost ravnotežja 

Bogooblična krepost ufanja proistječe iz vjere sasvim na¬ 
ravno i nju prati tako da ih je teško i razlikovati. Na postupku 
oca Leopolđa jedan svjedok na primjer tvrdi: "Njegova uobi¬ 
čajena uzrečica 'Vjerujte!’ ulijevala je nadu svima koji su mu 
se približavali.” 1 A jedan drugi svjedok tvrdi: "Često je govo¬ 
rio: 'Vjerujte, vjerujte’, a radilo se o pouzdanju u Božju do¬ 
brotu.” 2 Uostalom, znamo da je "vjera već neko imanje onoga 
čemu se nadamo”. 3 

Evo kako se to zbiva. Vjera, ako je živa, predočuje nam 
Boga u svoj njegovoj ljepoti, dobroti i savršenosti te on postaje 
predmetom naše želje i potiče u nama žarku želju da ga posje¬ 
dujemo, jer vidimo da je on jedini sposoban utažiti našu žeđ 
za srećom i blaženstvom. Istina, nama tako malenima i sla¬ 
bašnima on može izgledati nedostiživ. No upravo vjera nam 
jamči da nas je on za to stvorio, jer naše putovanje ovom zem¬ 
ljom završava u njegovu naručju u nebu. I za našu svijest, 
koja nas obeshrabruje zbog zloće koju nosimo, postoji jedan 
lijek: Božje milosrđe i njegovo oproštenje koje nam je zaslu¬ 
žio Krist svojim utjelovljenjem, mukom i smrću. Dovoljno je 
da njegovim zaslugama pridružimo svoje zalaganje i zasluge, 
pa ne znam kako one bile malene. 

Ufanje se dakle mora podržavati i živjeti u nabujalosti os¬ 
jećaja. Ako se za svaku krepost obično kaže da je ”u sredini”, 
možda nijedna krepost više od ufanja ne pokazuje nužnost 
ravnoteže. Izvan njenih krajnjih granica nalaze se zapravo dva 

1 AP, str. 45. 

2 AP str. 54. 

3 Dante, Raj 24, 64. To je, kao što podsjeća sam pjesnik, prijevod iz 
Heb 11, 1: "Vjera je već neko imanje onoga čemu se nadamo." 

teška grijeha, prvi koji katekizam navodi među "grijesima pro¬ 
tiv Duha Svetoga”: s jedne strane to je preveliko pouzdanje, 
odnosno "preuzetnost da se možemo spasiti bez ikakvih za¬ 
sluga”; s druge strane nepouzdanje, odnosno "očajanje u spas”. 
Što smo u većoj udaljenosti od te dvije pretjeranosti, to smo 
savršeniji u bogoobličnoj kreposti ufanja ili nade. 

Providnost nam je u ocu Leopoldu pružila divan primjer 
te ravnoteže. On je u sebi nosio posvemašnje pouzdanje u bo¬ 
žansku dobrotu i u vlastito spasenje, a ujedno dubok i katkada 
zadivljujući strah od Božjih sudova. Kako je on uspio usposta¬ 
viti ravnotežu između tih dvaju osjećaja, najbolje nam govore 
zgode iz njegova života i riječi koje nam je ostavio napisane 
ili utisnute u srca svojih pokornika. No, još bolje će biti da 
riječ prepustimo onima koji su ga izbliza poznavali. Dosta će 
biti samo pokoje svjedočanstvo, premda je ostalo mnogo svje¬ 
dočanstava, jer je kod svih ostavljao dojam svoje sasvim urav¬ 
notežene nade. 

Posjedovao je i drugima ulijevao nadu 

Gotovo svi svjedoci koji govore o osobnom ufanju oca 
Leopolda, pridodaju i svjedočanstva kako je on bio kadar nadu 
ulijevati i drugima. Evo svjedočanstva različitih osoba. 

Jedan stariji subrat: "Bio je uvjeren da nije ništa, da nema 
nikakve zasluge za raj, ali je imao žarko pouzdanje i bio je 
siguran da će postići život vječni neizmjernim zaslugama i 
milosrđem našega Gospodina i posredništvom Gospe. Govorio 
je: ’Što više radimo ovdje na zemlji, više ćemo zasluga dobiti 
za nebo, i više ćemo pridonijeti spasenju duša. Nitko nam ne 
može oduzeti mjesto u nebu.’ Svima koji su dolazili k njemu, 
ulijevao je tu živu nadu, nadu u milosrđe Božje i u raj.” 4 

Jedan drugi mlađi subrat: "Ufanje je u njemu bilo po¬ 
sljedica duboke vjere koja ga je prožimala. U svim je teško¬ 
ćama, napastima ili duhovnim zaprekama govorio: ’Mladiću, 
mi smo ljudi koji idu i žive protiv struje. Moramo osjetiti 
snagu nasilja ove naše pokvarene naravi. Nek nas ništa ne 
obeshrabri, već uvijek naprijed sa sigurnošću da Gospodin 
računa na sve napore i nagrađuje sve poteškoće .. . ’ U ispovi¬ 
jedi nas je vazda hrabrio: govorio je da s Božjom pomoću 
imamo sigurnost da ćemo k njemu doći (on je imao više od 
nade, imao je sigurnost).” 5 

4 AP, str. 22. 

5 AP, str. 77. 


Jedan monsinjor, sveučilišni profesor: "Uvijek je govorio 
o raju i njemu upravljao misao svojih pokornika. Imao je sil¬ 
no pouzdanje u Boga. Potičući na vjeru u molitvu, očito je 
pokazivao svoje pouzdanje u Gospodina.” 6 * 

Njegov duhovni vođa: "Znam da je u oca Leopolda bila 
veoma živa nadnaravna krepost ufanja. Radio je sve u cilju 
vječnoga života.. . Sve je poticao na nadu, i od njega su odla¬ 
zili utješeni i ohrabreni.” 7 

Jedan njegov pokornik, liječnik i sveučilišni profesor: 
"Mogu potvrditi da u oca Leopolda nikad nije bilo pokolebano 
pouzdanje u Boga. Sjećam se da mi je kod ispovijedi katkada 
za utjehu govorio o svojim nutarnjim patnjama.” 8 

Jedan srednjoškolski profesor koji je bio njegov pokornik 
za vrijeme studija i kasnije kad se 1927. zaposlio pa nadalje: 
"Otac Leopold je imao veoma živu nadnaravnu krepost ufanja. 
O njoj je često govorio s takvim uvjerenjem da je sigurnost 
nade ulijevao i u druge .. . Otac Leopold je mnogo polagao 
na to da u ispovijedima potiče na pouzdanje i nadu.” 9 

Jedna redovnica, poglavarica redovničke zajednice: "Iz 
načina na koji je sluga Božji govorio shvaćala sam kako je 
veliko bilo njegovo pouzdanje u Boga.” 10 

Jedna gospođa: "Nema sumnje, otac Leopold je imao veo¬ 
ma živu i nadnaravnu krepost ufanja. Bio je veoma sposoban 
i druge poticati da se uzdaju u Boga. U jednoj naročitoj pri¬ 
godi preporučio mi je da se snažno uzdam u Gospodinovu pro¬ 
vidnost. Bojeći se da to ne zaboravim, htio je da napišem nje¬ 
gove riječi osiguravajući me da Bog nikada neće napustiti 
onih koji imaju živu vjeru i nadu u njega.” 11 

Te posljednje riječi upozoravaju nas na činjenicu koju 
svatko može uočiti u povijesti: nitko nije tako drag ljudima 
kao onaj koji im zna uliti hrabrosti i nade (čak i politika koja 
često stoji na klimavim nogama i daje obećanja koja razumne 
osobe smatraju neosnovanima, pozna to umijeće i taj način 
pridobivanja ljudi). Samo sjećanje na oca Leopolda koje su 
mnogi tako živo sačuvali u sebi, može se protumačiti upravo 
činjenicom što je znao shvatiti drugoga i uliti mu nade, a ne 
toliko divljenjem pred određenim čudesnim či-nima. 

6 AP, str. 34. 

7 AP, str. 243, 244. 

8 BP, str. 174. 

9 BP, str. 194. 

10 BP, str. 127. 

11 BP, str. 217-218. 

Strah Božji 


Strah Božji je protuteža ufanja i nije manje neophodan od 
njega. To je strah da ne povrijedimo Boga. On je plod sinov- 
ske ljubavi, koja je, kako ćemo vidjeti, bila veoma živa u oca 
Leopolda. To je također strah da ne bismo postigli Boga, to 
jest strah od pravednih božanskih sudova koji bi nas zbog 
naših grijeha mogli lišiti pomoći nužne da ga postignemo u 
nebu. I taj je strah bio živ kod oca Leopolda. Uvijek ga je pra¬ 
tio i uzrokovao njegovu duhu patnje mnogo teže od onih koje 
je njegovu tijelu prouzročivalo njegovo trajno slabašno zdrav¬ 
lje. O njemu nije razgovarao s mnogima, jer malo je bilo nje¬ 
govih pokornika koji su bili sposobni da im se povjeri bez 
opasnosti da se nad tim zaprepaste. Ali njegov strah je dobro 
bio poznat pronicavijim osobama ili osobama koje su bilo s 
kojeg razloga bile vrijedne njegova posebnog povjerenja. Evo 
nekih svjedočanstava. 

Njegov duhovni vođa: ”Sve je radio gledajući na vječni 
život. Katkada je bio tjeskoban s obzirom na svoju vječnu sud¬ 
binu. I nekoliko dana prije njegove smrti došao sam ga po¬ 
sjetiti. Morao sam ga tješiti i hrabriti, jer kao što je bio pun 
milosrđa i širine prema drugima, isto je tako bio strog i oštar 
prema samome sebi te je stoga bio u tjeskobi i bojazni za sebe. 
Ipak mogu reći: kad je govorio njegov duhovni vođa, bio je 
krajnje poslušan. A to je znak velike vjere i poniznosti 
Nikad nije bio preuzetan, štoviše, bio je veoma bojažljiv 
Bio je veoma osjetljive savjesti i uvijek je bio podložan bor¬ 
bama i jadima duha.” 12 

Jedan subrat koji mu je bio i provincijal: ”Po tempera¬ 
mentu je bio veoma osjetljive savjesti i (čini mi se) malo pre¬ 
tjerano točan, brižljiv, čak koji put' do tjeskobe. Bio je do 
kraja poslušan svome ispovjedniku... Bojao se smrti, ali sa¬ 
mo zato jer se osjećao nedostojnim za nebo. Želio je živjeti da 
bi mogao obavljati svoj apostolat i spašavati duše. Bližnjemu 
je ulijevao silno pouzdanje u Božje milosrđe. Nikada nikoga 
nije ostavljao u tjeskobi i očaju.” 13 

Jedan subrat koji je bio student kad je umro blaženik: 
Sjećam se, navečer prije smrti, postavio sam mu ovo pitanje: 
Zašto se, oče, toliko bojite smrti? Odgovorio mi je: Jer dolazi 
sud Božji.” 14 

12 AP, str. 243, 244. 

13 AP, str. 95. 

14 AP, str. 115. 


Jedan pokornik i prisan prijatelj: »Misao na smrt ga je 
žalostila, jer se bojao suda Božjega. ’O, sudovi Božji!,’ reče mi 
jednoga dana, ’kako ću se pred njim opravdati?’« 15 

Jedan subrat koji je često bio s njime od sjemenišnih dana 
pa i kasnije: ”U oca Leopolda bio je živ sveti strah od Boga 
i njegovih sudova koji su ga strašili. To nam tumači i njegovu 
krajnje osjetljivu savjest.” 16 

Jedna časna sestra koja ga je poznavala trinaest godina: 
"Otac Leopold se smatrao velikim grešnikom pa se bojao suda 
Božjega. Zbog toga se bojao i smrti i to je ponizno priznavao.” 17 

Dakle, strah je to koji ga nije vodio do očaja u Boga i u 
vlastito spasenje, već da što više istanča vlastitu savjest i po¬ 
stigne što više zasluga. Taj je strah zadavao ocu Leopoldu do¬ 
sta nutarnje muke, ali nije priječio da u bližnjega ulijeva 
vedrinu i mir. Svakako, to bi nam sigurno izgledalo veoma 
čudnim da i nama nije vrhunac pouzdanja u Boga pokazao 
Onaj koji je došao na ovaj svijet i na smrti povikao: ”Bože 
moj, zašto si me ostavio?” 18 

Tješitelj žalosnih 

Otac Leopold je upravo na temelju vlastitog iskustva 
uvijek sve više shvaćao jednu dragocjenu pouku: ljudima je 
potrebna utjeha, i to djelotvorna utjeha. U nedaćama života, 
pritisnuti velikim otajstvom boli, ljudskim stvorenjima je ne¬ 
ophodno potrebno srce koje ih razumije, potrebna im je riječ 
utjehe. Jedino tako oni neće šuštati na životnom putu, nego 
će uvijek iznova dobivati nove snage da nastave svoj bolan 
put u susret Bogu. Otac je Leopold sve to dobro shvatio, i na¬ 
prosto je svojom dužnošću smatrao da ranjenim dušama do¬ 
nese jedinu riječ koja ih može utješiti: riječ vjere. 

Pisao je jednoj gospođi: "Dopustite, gospođo, da Vam go¬ 
vorim onako kako mi nalaže vjera: moram služiti Kristu Go¬ 
spodinu u skladu s naravi svoje službe, moram naime biti 
utjeha i oslonac svima koji se obraćaju k meni. To mi je naj¬ 
draža utjeha u životu.” 19 

I doista, on je znao rastjerati mučne oluje i povratiti ve¬ 
drinu u duše. Tako su jednostavne bile stvari što ih je govo¬ 
rio! Pa ipak, njegova je riječ bila uvijek kao nježna ruka koja 
miluje i blaži najžešće boli. Koliko je suza prolito u njegovoj 
ispovjedaonici! Najprije suze boli, a zatim suze radosnice ne- 

15 AP, str. 130, 136. 

16 AP, str. 259. 

17 AP, str. 276. 

18 Mt 27, 46. A ^ 

19 Katarini Bonassi, bez nadnevka i mjesta (AVP, kut. I, br. 5). 

očekivane nade, zbog vraćenog mira koji je izgledao zauvijek 
izgubljen. Može se mirne duše reći da je svatko kome je u 
Padovi srce pucalo od duševne muke odmah žurio k njemu 
da potraži utjehu i okrepijenje. Naročito kad je buknuo drugi 
svjetski rat, taj vihor pustošenja, utjecali su se ocu Leopoldu 
oni koji su strepili za svoje drage, što su daleko od kuće bili 
u pogibelji. Često je i on s njima plakao. Osobito ga je uzbu¬ 
đivala bol siromašnih majki, ali tada bi iz njegovih blago¬ 
slovljenih usta izlazile riječi što ih je samo on znao reći, a koje 
su u ranjena srca odlazile kao balzam okrepe. 

Njegove su riječi donosile utjehu, jer to zapravo nisu bile 
ljudske, već božanske riječi. Nadahnjivala mu ih je vjera. 
Sam je Riječ Božju uzimao iz svetohraništa gdje je ona uvijek 
živa i djelotvorna i prenosio je u ta raskrvavljena srca. Ni¬ 
kakva druga riječ nije izlazila iz njegovih usta. I udaljenim 
osobama upravljao je u pismima iste riječi. Bile su to riječi 
poput ljubavlju ražarenih strijela koje su dolazile iz svetohra¬ 
ništa i na daljinu su prodirale u obeshrabrene duše i donosile 
im mir što ga svijet ne može dati. 

Bile su to žive i djelotvorne riječi; moglo bi se reći — 
rumene od same njegove krvi. Da bi napisao te retke, morao 
se lišavati svoga noćnog odmora, nakon iscrpljujućeg, gotovo 
cjelodnevnog ispovijedanja. 

Jednom je prijatelju pisao: ”Dobro shvaćam kako je težak 
i bolan križ koji pritišće vaša ramena. Ne govorim vam: bu¬ 
dite strpljivi, jer dobro znam kako je lako druge poticati na 
strpljivost, ali kako je teško u život provesti taj poticaj. Ipak 
ću vam bez ustručavanja reći jednu iskrenu riječ što nas o 
tome uči vjera. 

To je riječ neizmjerne utjehe upravljena patničkom ljud¬ 
skom rodu: Krist Otkupitelj nam ju je izrekao posve jasno i 
točno: ’Dođite k meni i ja ću vas okrijepiti.’ 20 Reći ćete mi: 
A gdje da nađem otkupitelja da k njemu pođem i nađem ut¬ 
jehe? Evo: Božanski Otkupitelj je u euharistiji. Tu je on kao 
hrana i žrtva koja se žrtvuje za nas svaki put kad njegovi 
službenici obavljaju sveta otajstva u nekrvnoj misnoj žrtvi. 
Upravo u tom trenutku Krist Otkupitelj, služeći se ljudskom 
službom, s neizmjernom i vječnom ljubavlju žrtvuje se za sve 
koji se žele okoristiti njegovom velikodušnošću prisustvujući 
njegovim svetim otajstvima. Evo dakle: Božansko Kristovo 
Srce je otvoreno za našu utjehu svaki put kad poželimo poći 
k njemu. 

20 Mt 11, 28. 


Ali vjerniku nije uvijek moguće prisustvovati božanskim 
otajstvima. Nije važno! Krist Otkupitelj je čovjek, ali on je i 
Bog. On pozna našu dobru volju, štoviše, on nam je sam na¬ 
dahnjuje. Stoga, ako možemo pameću i srcem biti sjedinjeni i 
ljubiti osobe koje su nam daleko, to više možemo isto činiti s 
Bogom, koji nam je blizu, čak u nama, naš prvi uzrok i ko¬ 
načna svrha. Iz toga možete shvatiti da je božanska Dobrota 
vazda spremna da nas utješi, da Otkupiteljevo Srce trajno 
kuca za nas i da On svoje posredovanje za nas ostvaruje u 
svakom trenutku dana dok se prinosi Bogu Ocu u slavlju 
svetih otajstava. Možete se stoga sjediniti s Otkupiteljem tako 
da sudjelujete u svetim otajstvima, ili ako ste spriječeni, da se 
vjerom i ljubavlju sjedinite s božanskom žrtvom. Na taj ćete 
način ispuniti uvjet da možete poći k njemu. Ako nam Božja 
Riječ ne može uzmanjkati kad smo mi postavili uvjet da idemo 
k njemu u svojim jadima, onda moramo biti posve sigurni da 
će od Isusova Srca k nama doći obećana utjeha, pomoć i ok¬ 
repa.” 21 

Kolike li vjere i topline u tim riječima! Kako onda da ne 
ožive vjeru i u duši kojoj su upućene te joj ne donesu utjehu 
i ohrabrenje? Jednoj drugoj osobi, pogođenoj velikom nesre¬ 
ćom, pisao je: ”Osjećam se obaveznim da Vam pišem i tako do¬ 
nesem utjehu što nam dolazi od naše vjere. U svetom Evan¬ 
đelju imamo ovo božansko obećanje: ’Dođite k meni i ja ću 
vas utješiti.’ Oslanjajući se na to božansko obećanje, potičem 
Vas da usred svojih velikih nevolja upravite molitvu, koji uz¬ 
dah, Isusu Otkupitelju, njegovu Božanskom Srcu. To Božansko 
Srce, koje je u svom smrtnom životu htjelo iskusiti sve ljud¬ 
ske boli, ojačat će Vas, utješiti i pobrinuti se za Vas. 

Savjetujem Vam da, kad možete, često pristupate svetoj 
pričesti. Kad budete u svom srcu imali (to govorim duši koja 
ima duboku vjeru) Srce Otkupiteljevo u euharistiji, otvorite 
mu svu svoju dušu koja je tako duboko ogorčena. Sigurno ćete 
osjetiti istinitost njegova božanskog obećanja, a onda će Vam 
u susret doći njegova božanska Providnost.” 22 

Srcem uz srce s patnicima 

U sebi je osjećao bol i patnje drugih, kao da su njegove 
vlastite, ali iz njegove vjere uvijek je izlazila riječ tješiteljica. 
Pisao je jednom pokorniku: ”Možete samo zamisliti kako sam 
se ražalostio saznavši za tužnu vijest. Odmah sam se, prožet 
svojom svećeničkom vjerom i osjećajem koji gajim prema 

21 Antunu Settinu, Padova, 2. prosinca 1911. (AVP, kut. V, br. 166). 

22 Gildi Palio ni, Padova, 19. srpnja 1933. (AVP, kut. VI, br. 152). 

Vama i svima Vašim dragima, bacio pred noge Krista Gospo¬ 
dina nazočna u presvetoj euharistiji. Žarko sam se molio za 
Vašu obitelj i činilo mi se da u nutrini osjetih glas koji me je 
osiguravao da će i u velikoj nesreći očeve smrti sinovi i cijela 
obitelj biti utješeni i da će se božanska Dobrota udostojati da 
se na poseban način za vas pobrine. 5,23 

g s dubokim suosjećanjem znao je poput oca i brata pristu¬ 
pati patnicima. Priznavao je veličinu nesreće koja bi ih zade¬ 
sila a onda je iz njegova srca poput božanskog balzama dola¬ 
zila kršćanska utjeha. Jednoj je gospođi pisao: ”1 opet Vas je 
pogodila velika nesreća, ali ja Vam još jednom govorim: vje¬ 
rujte, molite se i pristupajte svetoj pričesti. Naš Gospodin, 
kome su bila poznata sva buduća vremena, i Vas je pozvao, 
kao sto poziva sve pritisnute bolju i nesrećama, da dođete k 
Njemu i svima je obećao utjehu i olakšanje. On je dobro znao 
kolike su i kako velike boli jadnog ljudskog roda i kako se 
njegova neizmjerna moć može pobrinuti za tolike bijede nas 
jadnih smrtnika. Potičem Vas stoga svim srcem da imate 
nepokolebivo pouzdanje. Kad čovjek najmanje misli, u pomoć 
mu dolazi božanska Dobrota svojom Providnošću.” 24 

Nije se ograničavao samo na to da druge utješi. On je 
nastojao da životne kušnje posluže boljitku duše koja im je 
bila izložena i da ih prihvati za ispaštanje počinjenog grijeha 
ili kao pobudu za veće dobro. U jednom je pismu među osta¬ 
lim napisao: ”Imajte pouzdanja i posred svih kušnji koje nam 
šalje Gospodin Bog. On dobro zna što čini. Ako nas s jedne 
strane kažnjava zbog naših grijeha, s druge nam strane pri¬ 
pravlja svoje milosrđe za savršeniji život.” 25 

Njegova je vjera u neizmjernu dobrotu Isusova Srca, koje 
je živo i kuca ljubavlju za nas u euharistiji, bila tolika da je 
bio sasvim siguran da će njegove riječi donijeti okrepu i mir. 
Pisao je gospođi Anđeli Marzotto: ”Čuo sam da ste duboko 
rastuženi. U ovaj čas, zamjenjujući Onoga koji je rekao: ’Do- 
đite k meni i ja ću vas okrijepiti’, kažem Vam u njegovo ime 
da je Gospodin naš Isus Krist i njegovo božansko Srce s Vama. 
Vidite, gospođo, jutros ste ga primili u svetoj pričesti. No do¬ 
bro, On će pokazati da je doista On pod sakramentalnim prili¬ 
kama i da On zapovijeda i onima koji ga ne žele slušati.” 26 

A jednome prijatelju je napisao: ”Ne pišem vam samo 
kao prijatelj, već i vlašću koju, mimo svake svoje zasluge, 
imam kao službenik Evanđelja. Da, u ovom času uistinu se 
Krist, naš B og i Spasitelj, služi mojom siromašnom osobom da 

23 Erminiju Sabbadinu, Padova, 10. travnja 1913. (AVP, kut. VI br 162) 

24 I? 0 ; 31 ?* Cremonesi, Padova, 25. siječnja 1935. (AVP, kut. III, br. 62). 

25 istoj, Padova, 25. ožujka 1937. (AVP, kut. III, br. 70) 

26 Padova, bez nadnevka (AVP, kut. V, br. 138). 

izrekne Vama, čovjeku vjere, ove riječi okrepe i utjehe. Srce 
Isusovo s osobitom ljubavlju kuca za Vas. Za Vas vrijede ove 
riječi: tvoja je vjera velika, tvoje srce neka gori od čežnje. 
Upravo te riječi moram Vam reći u ime Gospodina našega 
Isusa Krista. Osjećam da On sam hoće da tako govorim.” 27 

I opet: ”Dok vama i Vašim dragima upućujem svoju riječ 
okrepe, onda u mojoj siromašnoj osobi ne govori samo prija¬ 
teljsko srce, nego u svoj svojoj zbilji udostoji se govoriti Krist 
Gospodin koga ja, višnjom Božjom milosti, zastupam kao 
svećenik i ispovjednik. Zato, Krist Gospodin preko mene is¬ 
punja svoje božansko poslanje tješeći jadne patnike. 

Kao kršćanin katolik obraćate se meni. Pa i ja, obnavlja¬ 
jući svoju vjeru u svetu apostolsku službu koju vršim, osje¬ 
ćam dužnost da i Vama upravim riječ utjehe, štoviše, i riječ 
sigurnosti u ime onoga koji je u najvišem smislu Bog svake 
okrepe i utjehe.” 28 

S one strane vela budućeg života 

Otac je Leopold svojom prosvijetljenom vjerom krajnje 
odvažno prodirao u otajstva milosti Božje. Gledao je u budući 
život i navješćivao stvari koje nije mogao kao čovjek spoznati. 
A to je uvijek činio da bi pružio okrepu i utjehu patnicima. 
Pisao je jednoj gospođi koja je bila silno utučena jer joj je 
iznenada umro otac te nije imao vremena primiti utjehu vje¬ 
re: ”Dopustite mi da Vam kao utjehu u Vašoj boli kažem 
jednu riječ. Vaš je otac prije smrti molio oproštenje od Boga, 
to jest pripravljao se da kršćanski umre. Istina, nije mogao 
primiti utjehu svetih sakramenata, ali milost i milosrđe Božje 
nadahnulo ga je da moli oproštenje za sve. U njegovoj je duši, 
dakle, djelovala vjera i božanska ljubav, pa zato imajte puno 
pouzdanje da mu se duša spasila. Molite stoga često našega 
Gospodina da se udostoji što prije privesti ga u raj.” 29 

Jedan gospodin iz nekog sela blizu Padove napisao je ovo: 
”Godine 1938. umro mi je iznenada otac od kapi. To me je 
strašno utuklo, osobito zato što nije mogao primiti nikakve 
vjerske pomoći, a na žalost, uvijek je vodio slab kršćanski 
život. Nikada nije polazio u crkvu i vrijeđao je Boga ružnim 
psovkama. Dok sam mislio na njegovu dušu, obuzimala me 
silna žalost. 

Jednog sam jutra pošao rano u Padovu u kapucinsku crk¬ 
vu, pristupio sam svetim sakramentima i molio Isusa da se 

27 Antunu Settinu, bez nadnevka i mjesta (AVP, kut. VI, br. 175). 

28 Erminiju Sabbadinu, Padova, 15. travnja 1913. (AVP, kut. VI, br. 158;. 

29 Josipi Cremonesi, Padova, 26. srpnja 1936. (AVP, krt. IV, br. 66). 

smiluje duši moga pokojnog oca i da me utješi tako da mi po 
ocu Leopoldu dade jamstvo o njegovu vječnom spasu, kako 
je to učinio ženi jednog samoubojice po svetom arškom žup¬ 
niku. 

Uđem u sobicu časnoga oca, ispičam mu plačući što se 
dogodilo i zapitam ga da li se mogu nadati da je moj otac 
spašen. On mi je stavljao različita pitanja o pokojnikovu životu 
i pobožnosti, ali sam, na žalost, morao uvijek niječno odgovo¬ 
riti. Onda me upita jesam li se često pričešćivao. Odgovorih 
mu da jesam. 

Otac Leopold ostane neko vrijeme zamišljen, a zatim mi 
kao nadahnut čvrstim uvjerenjem reče da je moj otac kao 
glava obitelji bio na određen način dionik mojih svetih pričesti 
i zajamči mi da je po Božjem milosrđu mogao prije smrti 
učiniti čin savršenog pokajanja pa da je spašen; ipak neka za 
njega mnogo molim. 

Moje su se suze žalosnice nenadano promijenile u suze ra¬ 
dosnice, i dubok je mir zahvatio moje srce. Čvrsto sam uvje¬ 
ren da se nikad ne bi dogodila takva promjena u mojoj duši 
da nije Gospodin govorio kroz usta svoga sluge.” 30 

Sestra Đema Angelini, elizabetinka iz Padove, piše: "Go¬ 
dine 1934. zadesi me teška nesreća. Gotovo iznenada umre mi 
majka. Za svoga redovničkog života vazda sam molila, i tražila 
od drugih da mole, i mnogo se žrtvovala da od Gospodina is¬ 
prosim milost te budem uz svoju dragu majku u posljednjim 
trenucima njezina života i pripravim je na veliki korak. I ona 
je to žarko željela i za to je molila Gospodina. 

Dok sam se nalazila u Firenci, ona je bila paralizirana i 
umrla je a da više nije ni riječi mogla progovoriti. 

Bilo mi je kao da me grom udario. Što je bilo s mojom 
majkom? Da li je njena duša bila pripravljena da se tako iz¬ 
nenada pokaže pred Gospodinom? Kako da mi Srce Isusovo, 
kome sam se toliko molila, nije udijelilo milost da mogu biti uz 
svoju majku? Bila sam sva utučena i samo sam plakala. 

Malo nakon toga pođoh u kuću maticu u Padovu na du¬ 
hovne vježbe, ali nisam se mogla smiriti i vazda sam plakala. 
Pretposljednji dan duhovnih vježbi pozove me jedna suse- 
stra. i reče mi: ’Sestro Đema, došao je ispovijedati otac Leo- 
plod. Pođite k njemu i on će Vas utješiti. 

Nisam ga poznavala i u prvi čas nisam mislila poći k 
njemu. No kasnije odlučih i predstavih se časnome ocu. Čim 
je čuo moju nesreću, dugo je ostao u šutnji, a zatim mi jasnim 
i gotovo zapovjednim glasom reče: 

30 AVP, kut. L, br 3. 

— Čujte, vjerujete li da ja u ovom času kao ispovjednik 
predstavljam Isusa Krista? 

— Da, oče, vjerujem. 

— Onda, vjerujete li da Vam ne govorim ja, nego Vam 
govori sam Isus? 

— Da, vjerujem. 

— E onda dobro. Kažem Vam da više ne morate plakati 
a niti moliti za svoju majku, jer ona je već u raju! 

Zahvalila sam mu i upravo sam izlazila iz ispovjedaonice 
kad me on pozove i reče mi: ’Onda, razumjeli smo se: Vi više 
ne morate plakati a ni moliti za svoju majku jer je ona već u 
raju i čeka Vas. Ne govorim Vam to ja, nego sam Isus!’ 

Tko bi mogao tako govoriti osim sveca od Boga nadah¬ 
nuta? Da su njegove riječi bile istinite, odmah osjetih, jer os¬ 
jetih nakon toga u svom srcu neopisivu radost koja me više 
nije ostavila i obnavlja se svaki put i danas kad pomislim na 
ljubljenu majku.” 31 

Mir svetohraništa 

Drugo uzbudljivo svjedočanstvo donosi gospođa Ivana 
Ferrara iz Arzegranda kod Padove. Ona piše: ”Moj sin Alfred 
Toniolo, iz klase 1911, dobrovoljac u španjolskom ratu, bio je 
poručnik Crnih strijela (Frecce Nere) 32 i kao takav sudjelovao 
je gotovo u svim bitkama. Kad god je mogao, slao nam je vi¬ 
jesti o sebi, više puta čak i brzojavom. 

U travnju 1938. za bitke na Ebru dugo nismo imali nikakve 
vijesti o njemu a saznali smo da su Frecce Nere neprestano 
bile u bitkama. Bili smo u trajnoj tjeskobi. 

Nakon dvadesetak dana jednog ranog jutra uputih se u 
Padovu i pođoh u baziliku svetog Antuna. Pristupila sam sve¬ 
tim sakramentima. Zatim sam pošla posjetiti svoju sestru i kod 
nje sam našla neku gospođu koja je za rata u Africi svoga 
srna stavila pod zaštitu oca Leopolda i on se vratio zdrav kući. 
Dotada nikad nisam bila kod časnog oca, ali moj je sin već 
bio kod njega na ispovijedi. 

Oko tri sata poslije podne zajedno sa sestrom pođoh u 
kapucinsku crkvu i zamolih da mogu govoriti s ocem Leo- 
poldom. Rekoše mi da je izišao iz samostana, ali da će se brzo 
vratiti. Čekala sam u crkvi i malo nakon toga jedan poslužnik 
me upozori da dolazi i da je najbolje da odmah govorim s 
njim prije nego uđe u ispovjedaonicu, gdje ga čeka mnogo 
ljudi. 

31 AVP, kut. F, br. 10. 

32 Za rata u Španjolskoj 1936-1939. 

Vidjeh ga gdje ulazi u crkvu i odmah me njegov časni lik 
duboko potrese i ulije mi mir i novu smirenost. Pođoh mu u 
susret i tako se nađosmo u sredini crkve, upravo ispred oltara 
Svetootajstva. Odmah mu rekoh da imam sina u Španjolskoj, 
da već dvadeset dana od njega nemamo nikakvih vijesti i da 
smo zbog toga svi naprosto očajni. 

Upita me da li je moj sin bio u borbi i ja mu rekoh kome 
je odjelu pripadao. 

U međuvremenu ja sam kleknula a otac Leopold se ok¬ 
rene prema svetohraništu i nekoliko minuta ostane u tišini 
gledajući trajno prema Svetootajstvu. Srce mi je sve jače ku¬ 
calo a pogled se nije mogao odlijepiti od toga Božjeg čovjeka. 

Iznenada mu se lice osvijetli a oči postadoše sjajne. Po¬ 
tapša me rukom po ramenima i reče mi: ’Vjerujte!’ Još je za 
trenutak ostao očiju uprtih u svetohranište, a onda će polaga¬ 
no, kao da skandira riječi: ’Vaš je sin spašen!’ Još jednom se 
obazre prema svetohraništu, a onda me ponovno potapša ru¬ 
kom po ramenima i ponovi: ’Vjerujte. Vaš je sin spašen.’ 

Ništa nije više dodao već je polagano iščezao i ušao u is- 
povjedaonicu. Ja sam tu ostala kao izvan sebe. Odmah neopisiv 
mir i radost zaokupiše moju dušu. Više nisam imala nikakve 
zabrinutosti zbog svog Alfreda. 

Tog istog poslijepodneva on je iz Španjolske poslao brzo¬ 
jav i uvjerio me u svoje savršeno zdravlje.” 33 

Jedna gospođa iz Padove pođe ujutro 15. studenoga 1938. u 
baziliku svetog Antuna na misu i pričest. Bio je spomen-dan 
svetog Leopolda kome je u bazilici, u kapeli Austrijanaca, 
posvećen oltar. Otac Leopold, kao i svake godine, pošao je 
služiti misu na tom oltaru. Kapela je bila krcata svijetom i teš¬ 
kom se mukom mogao vidjeti misnik koji je već bio izmolio 
Sanctus. Gospođa nađe mjesta nešto podalje i nije mogla ni 
vidjeti oca Leopolda dok je služio misu. Bila je u teškoj du¬ 
hovnoj muci i silno je željela primiti pričest iz ruku oca Leo¬ 
polda, ali je znala da se u bazilici pričest ne dijeli na poboč¬ 
nim oltarima. Stavila je glavu među ruke i nastojala pratiti 
misu razmišljajući i moleći. U jednom trenutku osjeti da je 
netko lagano udara po ramenima, podigne glavu i opazi kraj 
sebe sakristana koji je posluživao kod mise ocu Leopoldu. 
Upita je: 

— Da li ste vi gospođa Armellini? 

— Da — odgovori ona, začuđena tim upitom. 

— Onda, odmah pođite k oltaru jer Vas otac Leopold hoće 
pričestiti. 

33 AVP, kut. F, br. 5. 

‘ Sva radosna pristupi k oltaru i otac Leopold otkine mali 
komadić hostije kojom je služio misu i pričesti je. Ostali se 
također približe da bi primili pričest iz ruku oca Leopolda, 
ali on se vrati k oltaru i završi misu. 

Ta je osoba ostala sva izvan sebe od zadovoljstva i mira 
koji je ušao u njezinu dušu i otjerao olujne oblake koji su se 
bili nad nju nadvili. 34 

Posebnu je brigu i nježnost posvećivao svećenicima. I iz 
vlastitog iskustva je shvaćao sve muke njihova apostolata, 
gorčinu razočaranja, pregorki jad nezahvalnosti — u jednu 
riječ: sve ono što kao križ tišti mnoge svećenike. Na sve je mo¬ 
guće načine pokušavao da ih podupre i ohrabri. I njih je pod¬ 
sjećao na opću okrepu otajstava svetog oltara. Pisao je jed¬ 
nom svećeniku: ”Iz Vašeg sam pisma shvatio svu Vašu brigu 
za revnost oko spasa duša i sve Vaše tjeskobe. Nastavite svoj 
mučan i težak apostolat. Pa i ako ne vidite uspjeha, uvijek je 
nešto pred Bogom učinjeno. Sjetite se da smo Kristovi službe¬ 
nici. A onda, za okrepu imamo svetu misu i znamo da se za 
vrijeme slavljenja svetih otajstava zbiva velik čin koji spo¬ 
minje sveti Pavao: ’Krist je uvijek živ i zauzima se za nas.’ 35 
Zato moramo imati puno pouzdanje da će on, nama u korist, 
nepogrešivo ispuniti svoje božansko poslanje.” 36 

Kad bi doznao da su njegove riječi utjehe donijele mir 
pomućenim dušama i da je Gospodin pokazao svoju dobrotu 
te ublažio ljudske patnje, on se tome radovao i zahvaljivao 
je Bogu na tolikom dobru. Druge je poticao da se uvijek sve 
više pouzdaju u Boga i da ga što više ljube. Evo odlomka iz 
jednog pisma: ”Vaše drago pismo ispunja me radošću. Evo 
kako je dobar Gospodin! Isus Otkupitelj se udostojao, kako se 
obično kaže, učiniti da rukama opipate istinu njegova slatkog 
prijekora: ’Malovjerni, zašto si posumnjao?’ 37 Kad se činilo 
da je sve izgubljeno, najednom je opet sve spašeno. O, neiz¬ 
recivog li Božjeg postupka! Uistinu, on ponizuje do pepela, 
umrtvljuje gotovo do uništenja, ali onda uzvisuje i daje život 
još više negoli prije. Poučeni tom božanskom školom, moramo 
se uvijek bojati i ljubiti Božansku Dobrotu.” 38 

Mir je bio njegov dar 

Otac Leopold je uistinu bio tješitelj. Ima mnogo uistinu 
potresnih svjedočanstava ljudi koji mu zahvaljuju za utjehu, 

34 Marija Armellini Cavallini (BP, str. 217; AP, str. 71). 

35 Heb ' 7, 25. 

36 Don Ernestu Masieru, Padova, 28. listopada 1938. (AVP, kut. IV, br. 

139). 

37 Mt 14, 31. 

38 Antunu Settinu, Thiene, 3. svibnja 1908. (AVP, kat. VI, br. 168). 

mir, primljenu radost. Ovdje nije moguće donijeti sva ta svje¬ 
dočanstva. Evo samo nekih. 

Otac Orlini, bivši general otaca konventualaca, piše: ”S 
najživljom se zahvalnošću sjećam utjehe koju mi je on pružao 
uvijek kad mi je predraga Božja mudrost često poslala teške 
poteškoće.” 39 

Profesor na Padovanskom sveučilištu Henrik Rubaltelli 
piše: ”U bolnim časovima svoga života, u nesigurnosti ovih 
nemirnih godina, u uznemirenosti svoga zvanja kao kirurg, 
veoma mnogo puta našao sam mir, vedrinu i okrepu u rije¬ 
čima oca Leopolda. 

Svjetski čovjek ili učenjak, najveći i najskromniji, tko 
god je ušao u njegovu sobicu-ispovjedaonicu, osjetio je u sebi 
čuvstvo poštivanja, oćutio je ozračje povjerenja; njemu su se 
probudili skriti i daleki osjećaji, kao da su nas ta vratašca, 
koja su se za nama zatvorila, u jedan tren istrgla iz teške i ne¬ 
mirne stvarnosti svakodnevnog života, i pojavili smo se pred 
čovjekom Božjim lišeni svake zemaljske ljubavi, koja nam se 
činila kao povreda skromnosti toga mjesta, čistoće okoline, 
nježnog shvaćanja onoga koji nas sluša. 

Otac Leopold, malen i ponizan, ide nam, gle, u susret kao 
željno očekivan prijatelj, pun one tihe i vedre strpljivosti koja 
razoružava, s onim svojstvenim, i samo njemu svojstvenim ri¬ 
ječima: ’Recite, samo recite . . . ako mi dopustite . .. vidi, vidi... 
oprostite, oprostite . . . hvala, hvala!’ 

I njegove su riječi, prožete tolikom poniznošću, bile svjet¬ 
lo, balzam, okrepa duši, koju su ushićivale i preobražavale.” 40 

A pukovnik iz Rima A. Santamato svjedoči: ”Otac Leo¬ 
pold je imao lijepo i uzvišeno poslanje da uvijek donosi mir, 
duhovnu okrepu i Božji blagoslov svima koji su imali milost 
da padnu pred njim na koljena.” 41 

Msgr Antun Barzon (čit. Barcon), kanonik stolne crkve u 
Padovi: ”Koliki se mir zadobivao tamo, u onoj maloj i ne¬ 
uglednoj sobici, koja bi na prvi pogled mogla uzbuditi osjećaj 
praznine i neutješne izgubljenosti. Ali u njoj se nalazio on, 
neugledan vanjštinom, on, siromašan kapucin, ponizan sa 
svima, blag i prijazan, koji se svima klanjao, jer je govorio da 
je dužnik sviju zbog milosti što može u svakome koji se k 

39 AVP, kut. O, br. 2. Na postupku je isti redovnik izjavio: ”Mogu 
posvjedočiti da mi je, kad sam se i ja sam našao u takvom duševnom 
stanju (zabrinutosti), on znao dati utjehe i okrepe te me je potakao da 
više puta tjedno dođem k njemu, a on mi je ponavljao riječi utjehe kako 
je jedino on to znao reći” (BP, str, 16). 

40 AVP, kut. R, br. 2. U svojoj knjizi Un clinico đello spirito spo¬ 
menuti prof. Rubaltelli ističe važnost te utjehe i ispovijedi sa stajališta 
psihosomatičke medicine. 

41 AVP, kut. S, br. 8. 

njemu približi, služiti Gospodinu. Svaki je odonud odlazio 
prožet mirom koji je govorio da je Bog opet zadobio vlasništ¬ 
vo nad sinom koji se povratio u očinsku kuću. Mir je bio 
njegov dar.” 42 

Gospođa Lucija Piateri iz Ravenne pisala mu je 1938. 
godine: ”Vaše su mi riječi donijele veliko spokojstvo. Neka 
Vam Gospodin dade toliko dobra koliko ste Vi meni učinili 
mirom koji je ušao u moju dušu.” 43 

Gospodin Alojzije Camposampiero iz Padove pisao mu je 
1939. iz Španjolske: ’Trajno mislim na Vas i uvijek blago¬ 
slivljam Gospodina koji mi je dao takvog ispovjednika. Svo¬ 
jim riječima okrepe spasili ste mi dušu i tijelo, jer zbog 
svojih trajnih kobnih nevolja, izazivan od đavla, sigurno bih 
izgubio život... Kako živa zahvalnost i kakvo me duboko 
poštovanje veže uz Vas!” 44 

Među mnogobrojnim zapisima na grobu oca Leopolda 
neka je nepoznata ruka ostavila i ovaj: ”Oče Leopolde, upoznah 
Vas jednoga dana kada je moj duh bio pritisnut najstrašni¬ 
jom tjeskobom. Vi ste mi rekli sigurnu riječ po kojoj nađoh 
Isusov mir. Dragi oče, izabrani stvore Gospodnji, koji je poslan 
na zemlju da tješi žalosne, bdijte i sada nad nama, recite 
nam i sada riječ utjehe!” 45 

Bilo je upravo tako! Otac je Leopold svojom tako ljud¬ 
skom i očinskom dobrotom znao u ražalošćene duše uliti nove 
osjećaje, znao ih je pomiriti s njima samima i s Bogom i ot¬ 
voriti im još šire obzorje kršćanskog života. Znao je drugima 
prenositi utjehu nade koja je njemu dolazila iz njegove pro¬ 
življene i čvrste vjere. 


42 AVP, kut. B, br. 6. 

43 AVP, kutija pisama sluzi Božjemu. 

44 AVP, ista kutija. 

45 AVP, Libri delle firme (Knjige potpisa), sv. 7, str. 240. Takva svje¬ 
dočanstva mogli bismo navesti iz postupka za proglašenje blaženim. 


6 Blaženi Leopold kapucin iz Herceg-Novog 

Peto poglavlje 

LJUBIO JE GOSPODINA 

»Vjerom u Krista iskazujemo svečan čin 
poslušnosti Bogu. Taj čin podvrgavanja 
Božjem autoritetu koji nam je govorio 
obara oholost sotone koji je sagriješio 
ohološću. No, sotona se osobito boji naše 
ljubavi, ljubavi prema Bogu. Ta ljubav 
nije bilo kakva ljubav. Ona je prijatelj¬ 
stvo kojim dva srca žele jedno drugome 
dobro i tako postaju uzajamno jedno 
drugome cilj i od dva srca biva samo jed¬ 
no srce. Ta ljubav tjera u bijeg sotonu, 
našega najžešćeg neprijatelja.« 

(Iz Blaženikovih spisa) 


Ljubav — veza savršenstva 

Bog koga smo spoznali vjerom i kome težimo nadom 
privlači naša srca ljubavlju u njenom najvišem smislu riječi. 
Nitko i ništa se ne može više ljubiti, i nitko nas od njega više 
ne ljubi. Njegova ljubav je tolika da je u smrt dao za nas 
svoga Sina Jedinca, 1 koji nam je pokazao da ne može biti veće 
ljubavi od one koja nas nagoni da svoj život žrtvujemo za 
ljubljene osobe. 2 Struja ljubavi što se stvara između Boga i 
čovjeka najživlja je snaga koju možemo zamisliti. S Božje 
strane nju nam pokazuje djelo stvaranja, otkupljenja i posve¬ 
ćenja, a sa strane čovjeka ona se očituje u mučeništvu, apo- 
stolatu, djevičanstvu i u svakom drugom uzvišenom obliku 
kreposti. Tako ljubav pretpostavlja vjeru i ufanje a njena je 
posljedica svako drugo moralno dobro u čovjeku. Ona ujedno 
u sebi združuje sve kreposti i zaslužuje ime što joj se obično 
pridaje — ”veza savršenstva”. 

Od svih drugih kreposti ljubav je jedina koja nadživljuje 
ovaj sadašnji život. Vjera prerasta u izravno gledanje Boga, 
ufanjem zasigurno i zauvijek u nebu posjedujemo Boga, ali 
ljubav će ostati, jedino će se lišiti svoje pokorničke odore na¬ 
pora i nesavršenstva i poprimit će odjeću radosti i čistog bla¬ 
ženstva. 


c* 


1 Iv 3, 16. 

2 Iv 15, 13. 


83 




Da bi ljubav bila zaslužna i tako nas pripravljala za 
vječnu ljubav, ona mora biti uistinu vrlina, to jest napor, pa 
kao krepost ima i svoje stupnjeve koji se mjere prema milosti 
koju Bog svakome daje i prema odgovoru svakog pojedinca na 
tu milost. 

Ta se krepost u biti sastoji u posjedovanju Boga, što nam 
je na zemlji moguće milošću. Njezin prvi stupanj je isključenje 
grijeha, jer tko Boga ljubi, taj opslužuje njegove zapovijedi. 3 
S tog stupnja (koji je prvi, ali je već i on veoma visok) ljubav 
se uzdiže prema uzvišenijim vrhuncima preko sve tješnjeg 
sjedinjenja s voljom Božjom. To postiže podnoseći žrtve koje 
Bog traži, uzdižući se k njemu u molitvi, radeći i izgarajući 
za njegovu slavu, združujući se što prisnije s njime trudom oko 
savršenstva. Kad svaki pojedinac postigne savršenstvo koje je 
upravo za njega moguće, a to će se dogoditi ulaskom u vječni 
život, to će jedinstvo ljudske volje s božanskom biti tako prisno 
da će posvema utažiti žeđ ljubavi što je čovjek nosi u svojoj 
naravi i koju mu dodaje milost. Čovjek će tada postići posve¬ 
mašnji mir. ’T njegova će volja mir naš biti”, pjevaju blaženici 
u Danteovu raju. 4 

Jedino je važno: ljubiti Boga 

Otac Leopold bijaše prosvijetljen najživljom vjerom i pro- 
dahnut bezgraničnim ufanjem. Zbog toga je njegovo srce bilo 
raspaljeno žarkom ljubavlju prema Bogu. A kako ljubav sje¬ 
dinjuje i u jedno stapa dva ljubljena srca, otac Leopold je 
postigao velik stupanj sjedinjenja s Gospodinom. No bit će 
veoma teško prema shemama mistike odrediti etape tog nje¬ 
gova putovanja u tajanstvenom moru Božje ljubavi, jer je 
ljubomorno čuvao božansku tajnu te je tek pokoji njegov 
prisni prijatelj mogao nazreti žar ognja koji je plamtio u nje¬ 
govoj duši. Po naravi suzdržljiv, silno sramežljiv da bi druge 
upozorio na svoje stvari, o njima je jedva govorio i ispovjed¬ 
niku i duhovnom vođi, jedino tek toliko koliko je bilo neop¬ 
hodno za sigurno vodstvo. Prema drugima je bio obavijen 
grobnom šutnjom. U vodstvu duša koje su uznapredovale u 
savršenstvu donosio je duboke sudove o mističnim pojavama, 
ali tek je pokoji shvaćao da je govorio iz osobnog iskustva. 
Tolika je bila njegova briga da sakrije ono što se događa u 
njegovoj nutrini. Ipak, sve se nije moglo skriti, jer usta go¬ 
vore iz preobilnog srca. Pa zato i možemo nešto shvatiti o nje¬ 
govu pravom životu. 

3 Usp. Iv 14, 15; 15, 10. 

4 Raj 3, 85. 

Za uzor je sebi postavio svetog Franju Asiškoga. 1908. go¬ 
dine je napisao: ”Od svetog Franje proistječe posebno evan¬ 
đeosko savršenstvo, takozvani serafski duh, a to je duh oso¬ 
bite ljubavi prema Bogu i naročite otcijepljenosti od bilo koje 
zemaljske stvari. Sveti Franjo je bio na najvišem stupnju 
ljubavi prema Bogu i prema siromaštvu. Njegovi su sinovi 
pozvani na to nasljedovanje. To je milost franjevačkog po¬ 
ziva.” 5 

S tog je gledišta ljubav prema Bogu smatrao najvišim 
ciljem života. Sve je ostalo držao ništetnim. Više je puta rekao 
jednom svom subratu, prisnom prijatelju: ”Naš život bez ognja 
ljubavi prema Bogu nema smisla, jer mi smo u redovima onih 
koji treba da svijetu pokažu kako valja vjerovati u Božju 
ljubav. Ljubiti Boga! To je jedino važno, a sve ostalo je ni- 
štetno i puka tlapnja.” 6 

Nikakva uvreda Gospodina 

Kad ljubimo neku osobu, onda je nikada ne vrijeđamo 
niti ozlojeđujemo. Zato je otac Leopold nastojao izbjegavati 
i najmanje uvrede Gospodina. U ljubavi je on nalazio sve¬ 
moćno oiužje da savlada sotonu, zavodnika na zlo. Napisao je: 
»Sotona se osobito boji naše ljubavi, koja nije bilo kakva lju¬ 
bav, već ljubav prijateljstva kojom dva srca žele dobro jedno 
drugome i postaju cilj jedno drugome te od dva srca postaje 
samo jedno srce. 

Ako već to vrijedi za ljude, onda u mnogo većem stupnju 
to vrijedi u odnosu Boga i čovjeka, jer je Bog neizmjerno 
dobro koje se priopćuje. Doista govori Spasitelj: ’Ako me tko 
ljubi, čuvat će moju riječ, pa će i Otac moj ljubiti njega, i k 
njemu ćemo doći i kod njega se nastaniti.’ 7 Kad sotona vidi da 
smo tako sjedinjeni s Kristom, on će vidjeti da je u nama 
razoreno njegovo carstvo. 

Moramo se dakle sve više sjedinjavati s Kristom i nje¬ 
govim evanđeljem vjerom koja je ljubavlju djelotvorna. Tada 
će Kristova milost uvijek biti preobilna u našim dušama. Tako 
ćemo uvijek postajati sve više strah Božjih neprijatelja i uvi¬ 
jek ćemo sve više u sebi braniti stvar Kristova evanđelja pro¬ 
tiv sotone, koji će se tako osjetiti ponižen i pobijeđen. Jer 
Sveto pismo kaže: ’Oduprite se đavlu, i pobjeći će od vas.’« 8 

Sa svoje strane nikada nije svojevoljno uvrijedio Gospo¬ 
dina i to su zapažali svi koji su mu se približavali. Evo nekih 

5 BF, srpanj 1908, str. 86. 

7 Iv Sg i 4 S | 3 basti:ian Cuccarollo (AVP, kut. J, br. 9). 

8 Jak 4, 7. BF, travanj 1908, str. 123. 

napisanih svjedočanstava što su ih na postupku ponovile osobe 
koje su dugo s njime živjele. Ta mi se svjedočanstva čine veo¬ 
ma značajnima. 

”Otac Leopold je gorio ljubavlju prema Bogu. Smatram 
da nikada nije počinio promišljena grijeha.” 9 

”Otac Leopold je plamtio ljubavlju prema Bogu. Bog je 
bio glavni predmet njegovih razgovora. Uvjeren sam da nikada 
nije počinio smrtnog grijeha niti lakog promišljenog grijeha.’'* 10 

”Uvjeren sam da otac Leopold nikada nije upao u teški 
grijeh, a niti u promišljeni laki grijeh, jer je u njemu bio veo¬ 
ma živ užas od svake uvrede Boga. To je na mene ostavljalo 
veoma jak dojam.” * 11 

”Ja sa svoje strane isključujem da je on ikada upao u 
smrtni ili laki promišljeni grijeh. To sam uvjerenje uvijek 
imao, pa i dok je bio još mlad student.” 12 

”Otac je Leopold imao žarku ljubav prema Bogu u svim 
časovima dana pa vjerujem da je sačuvao svoju krsnu nevi¬ 
nost. Nikada nisam zapazio da je počinio promišljeni laki 
grijeh.” 13 

”Uvjeren sam da otac Leopold nikada nije upao u teški 
grijeh. Jednog dana dok sam s njime razgovarao o svojim du¬ 
hovnim problemima, reče mi: ’Milošću Božjom svjestan sam 
da nikada nisam počinio teškog grijeha.’ Mir i sigurnost ko¬ 
jom je izgovorio te riječi nisu u meni ostavljale nikakve sum¬ 
nje o istinitosti njegova dubokog uvjerenja.” 14 

”Uvjerenja sam da on nikada nije upao ni u kakav pro¬ 
mišljeni laki grijeh.” 15 

Sa svom je brižljivošću izbjegavao i najmanji nedostatak. 
Kad je smatrao da je nešto pogriješio, odmah bi se ponizio 
moleći oproštenje od Boga i moleći ga da mu pošalje kaznu da 
bi ispaštao počinjeno zlo. Jednog dana jedan njegov prisni 
prijatelj nađe ga utučena od žalosti u ispovjedaonici. Zapita 
ga što ga je tako zbunilo, a on raširi ruke, upre pogled prema 
nebu i uzdišući odgovori: ”Što ćete, što tko posije, ono će i žeti! 
Izmaknuo mi se jedan znak nestrpljivosti, pa sada čekam 

9 Fra Juraj, brat pomoćnik kapucin; dvadeset i pet je godina živio s 
njime (AVP, kut. G, br. 10; usp. BP, str. 6). 

10 o. Odorik iz Pordenona, njegov duhovni vođa (BP, str 32;. 

11 Msgr Vigilije Dalla Zuanna; živio je s njime gotovo 20 godina (AVP, 
kut. Y, br. 22; usp. BP, str. 41). 

12 Msgr Sebastijan Cuccarollo; živio je s njime mnogo godina, najprije 
kao mladi student a kasnije kao svećenik u Padovi (AVP, kut. J, br. 37; 
usp. BP, str. 50). 

13 Msgr Hijacint Ambrosi; živio je s njime deset godina u Padovi. 
(AVP, kut. Y, br. 14; usp. BP, str. 165). 

14 Otac Vjenceslav Baggio; bio je njegov provincijal (AVP, kut. V, 
br. 4). 

15 Otac Bernardin Lago; mnogo je godina živio s njime u Padovi. 
Bio mu je i gvardijan (AVP, kut. B, br. 12; usp. BP, str. 231). 

kaznu koju će mi Gospodin po pravdi poslati.” 16 Msgr Antun 
Barzon (čit. Barcon), kanonik iz Padove, posvjedočio je na 
postupku: ”Otac Leopold je gorio od ljubavi prema Bogu. 
Sjećam se, jednom mu je umakao neki izraz koji je mogao biti 
nadahnut jedino pretjeranom revnošću. On se odmah ispravi i 
javno zamoli oproštenje od Gospodina, premda se radilo je¬ 
dino o stvari koja se može nazvati manje kreposnom.” 17 

Savjest mu je bila tako osjetljiva da se trajno bojao da 
vrijeđa Gospodina. Zato se ispovijedao svaki dan, a katkada još 
i češće. To bi nam moglo izgledati svojevrsnom skrupuloz- 
nošću ili pretjerivanjem da njegovo ponizno podvrgavanje is¬ 
povjedniku nije bilo svjedočanstvo o njegovoj čestitosti i čis¬ 
toći duha koji nije u sebi podnosio ni najmanju ljagu u plamu 
svoje ljubavi prema Bogu, već je želio da odmah bude izbri¬ 
sana kajanjem i sakramentalnim ođrješenjem. 18 

Užasavao se od svake uvrede učinjene Gospodinu. Kad je 
čuo govoriti o posebno lošim činima protiv Boga i bližnjega, 
silno bi patio i žalostio se što je na druge ostavljalo velik do¬ 
jam. 19 Dok je u ispovjedaonici često slušao strahovite uvrede 
kojima je Božja dobrota bila bacana u blato, trpio je prave 
smrtne muke. Njegova je duša, poput Isusove duše u vrtu kad 
je sebe gledao prekrivena zloćom svijeta, bila pritisnuta tijes- 
kom najtjeskobnije boli. Ništa nije bio umor zbog dugog sje¬ 
denja u ispovjedaonici, ništa nisu bile patnje koje su mučile 
njegovo bijedno biće: jedina njegova bol bijahu uvrede Bogu 
koje su pokornici često ispovijedali s ravnodušnošću. Kat¬ 
kada je bio slomljen od boli te je izazivao sućut kod onih koji 
su ga gledali. 20 

Jedan svjedok na postupku dao je ovu uzbudljivu izjavu: 
"Može se reći da je sav život oca Leopolda bio naprosto borba 
protiv grijeha.” 21 

Katkada je posredovao da se izbjegnu uvrede Gospodinu 
i u tome je dobio jasnu potvrdu s neba. 

U jednom selu blizu Padove bila je ustanovljena plesna 
družina koja je kroz više godina smućivala selo grešnim zaba¬ 
vama. Župnik je na sve načine pokušavao navesti te lakoum- 
nike da prestanu sa svojim radom, koji je nanosio toliko zla 
župi i susjednim selima, ali je sve bilo uzalud. Ti su bijednici 
bez straha nastavili svoj posao gledajući samo na materijalnu 
korist. 


16 AVP, kut. VIII, br. 67. 

17 BP, str. 101. 

18 o. Odorik iz Pordenona (BP, str. 31, 32). 

19 AVP, kut. IX, br. 10. 

20 AVP, kut. IX, br. 10; usp. BP, str. 16, 33. 

21 BP, str. 145. 

Kad je otac Leopold saznao sve smutnje što ih je prouz¬ 
rokovala ta družba, pozove godine 1925. jednog iz sela i reče 
mu: ’Tdite brzo k predsjedniku plesne družine i recite mu da 
odmah prekine sa svojim žalosnim poslom, inače je Gospodin 
odlučio da razvali njegovu kuću i svi će poginuti pod ruše¬ 
vinama.” 

Ovaj odvažno pođe da javi što mu je bilo naloženo. Krivac 
je bio silno potresen jer je znao da otac Leopold ne govori 
uzalud; i odmah se povukao iz službe te nikad više nije htio 
ništa čuti o plesu. 

Neki članovi ipak nisu htjeli prestati, nego su se udružili 
sa seoskim gostioničarom i organizirali novu plesnu svečanost. 
Nesretnici, kamo sreće da nisu toga nikad učinili. Nekoliko 
dana iza zabave umre iznenada novi predsjednik družine, 
umre gostioničarev sin i jedan nećak. Tada odlučiše raspustiti 
družinu i plesalište je podijeljeno među drugovima koji od 
njega napraviše svinjce. Ali ni prasci se nisu mogli održati na 
tom grešnom mjestu. Ubrzo svi pokrepaše i ni jedan od dru¬ 
gih koje tu staviše ne mogaše preživjeti. 

Bila je to očita ruka Božja. Plesalište je izgorjelo. 22 

Ljubav sjedinjuje 

Ljubav ne samo da nastoji izbjegavati sve što se ne sviđa 
ljubljenoj osobi već ona nastoji pokazati svoju privrženost 
tako da vazda misli na ljubljenu osobu i s njom je trajno sje¬ 
dinjena. Tako je otac Leopold htio trajno biti povezan mišlju 
i djelom s Gospodinom. Često je znao reći: ”Mi tijelom radi¬ 
mo na zemlji, ali dušom moramo uvijek biti u prisutnosti Bož¬ 
joj, pa ćemo onda moći kazati da smo na zemlji i ujedno na 
nebu.” 23 Načinio je zavjet i trajno ga je obnavljao, za otkup¬ 
ljenje istočnih naroda — kako ćemo vidjeti u daljnjem izla¬ 
ganju — da će svojim mislima uvijek živjeti u prisutnosti 
Božjoj. Taj je zavjet tražio doista junačko naprezanje. A otac 
Leopold ga je obdržavao sve do u najmanje sitnice. Dosta je 
bilo da samo nekoliko časaka ne bude mislima upravljen na 
Gospodina i s njegovih bi usta provrela samooptužba s gor¬ 
kim kajanjem. 

Jedan gospodin iz Padove piše: ”Često mi se dogodilo, dok 
sam s njim razgovarao, da je on iznenada pogledao na sat, 
duboko se ožalostio i rekao: ’Siromašna mene! Kamo su otišle 
moje misli? Počekajte me časakP I tada bi otišao pred sveto- 

22 AVP, kut. C, br. 3. 

23 BP, str. 131. 

hranište da zamoli Gospodina za oproštenje što njegova misao 
nije nekoliko časaka bila uprta u nj.” 24 

Mislio je na Boga i volio je govoriti o Bogu. Drugi ga raz¬ 
govori zapravo nisu zanimali. Tko je često dolazio s njim u 
dodir, dobro je znao o kakvim predmetima treba razgovarati. 
Inače bi otac Leopold, a da drugi to ne bi ni primijetili, pro¬ 
mijenio predmet razgovora i usmjeravao ga onamo kamo je 
uvijek bila uprta njegova misao i srce. Piše otac Bernardin 
Lago: ”Otac Leopold življaše trajno uronjen u Boga. Svi su 
znali da je njegova misao uvijek uprta u Gospodina i u velike 
istine vjere. To je bio najdraži predmet njegovih kratkih raz¬ 
govora.” 25 A msgr Hijacint Ambrosi, koji je dugo živio s nji¬ 
me, piše: ”Mogu sa svom sigurnošću ustvrditi da nikada pa ni 
za časak nisam vidio oca Leopolda odvojena od jedine priv¬ 
lačnosti njegova života: Boga, Crkve i duša. On je vazda ili 
molio — s kakvim samo žarom, pobožnošću i sabranošću! — 
ili obavljao svoju najdražu službu ispovijedanja, ili je pro¬ 
učavao svoje omiljele pisce — svetog Augustina ili svetog To¬ 
mu ili je govorio o Bogu i o probicima Crkve. I za zajednič¬ 
kog odmora, kad bi u njemu sudjelovao, bilo je nužno razgovor 
skrenuti na Božje stvari i pitanja vjere jer je bilo očito da ga 
ne zanima nikakav drugi razgovor.” 26 

Otac Alfonzo Orlini, bivši general konventualaca, tvrdi: 
”U jednoj sam stvari čvrsto uvjeren: časni otac je trajno 
živio u Božjoj prisutnosti i o bilo čemu da je riječ, njegova je 
misao uvijek bila usmjerena na uzvišena načela koja su ne¬ 
kako urođena onima koji sve gledaju u Gospodnjem svjetlu. 

Sigurno je zbog toga i imao osobit dar — premda nije 
bio govornik i imao je manu u izgovoru — da se lako rasplam- 
ti i posve tečno govori o božanskim stvarima te zdušno brani 
probitke Crkve.” 27 

A gospođa Katarina D’Ambrosio iz Padove svjedoči: ”U 
časnom se ocu Leopoldu jako osjećala prisutnost Božja. Zato 
čovjek nije mogao pred njim stajati na nogoma. Neka vas je 
viša sila tjerala da padnete na koljena, ako i niste došli da od 
njegove blagoslovljene ruke dobijete sakramentalno odrje- 
šenje.” 28 

Žrtva za Gospodina 

Prava se ljubav ne ograničuje na riječi, već prelazi na 
čine. Ona naročito podnosi patnje i boli za ljubljenu osobu. 

24 AVP, kut. X, br. 5; usp. BP, str. 131. 

25 AVP, kut. B, br. 18; AP, str. 22. 

26 AVP, kut. Y, br. 8. 

27 AVP, kut. O, br. 6; AP, str. 156. 

28 AVP, kut. D, br. 2. 

Zato je i ljubav prema Bogu bez žrtava za njega puka tlapnja. 
Otac je Leopold često znao reći: ”Ljubav prema Isusu je oganj 
koji se rasplamćuje drvom žrtve i ljubavlju prema križu. Ako 
se tako ne rasplamćuje, on se gasi.” 29 

Dokaz tome je i njegovo svladavanje žestoke i nagle ćudi. 
U žilama mu je ključala dalmatinska krv. Da nadvlada tu 
svoju ćud, borio se, može se reći, čitav život. I u tome je sasvim 
uspio, jer je njegova blagost sa svima bila tolika te bi čovjek 
rekao da nikad nije osjetio navalu gnjeva. Msgr Gvido Bellin- 
cini piše u govoru prigodom pedesete obljetnice svećeništva oca 
Leopolda: ”Da nije vaše kreposti, oče Leopolde, morali bismo 
reći da Vi tjerate u laž svoga zemljaka sv. Jeronima, koji se, 
svjestan svoje vatrene ćudi, uzdišući ovako optuživao pred 
Gospodinom: 'Oprosti mi, Gospodine, jer sam Dalmatinac!’ Mo¬ 
rali bismo protiv sv. Jeronima reći da su Dalmatinci najblaži 
na zemlji, toliko ste vi blagi, prijazni i strpljivi, uvijek sprem¬ 
ni na svaki poziv kao liječnik, uvijek raspoložen za pouzdane 
razgovore kao prijatelj, uvijek miran i vedar kao svetac.” 30 

Ali otac Leopold nije opovrgao izreku svetog Jeronima, 
jer je njegova borba da sebe pobijedi, kad bi ga spopala lju- 
tina, bila uistinu herojska. 

On je vrlo mnogo trpio kad bi mu tko dobacio kakvu za¬ 
jedljivu riječ zbog njegova niska stasa ili zbog čega drugoga, i 
u početku bi kakav pokret znao izdati drhtanje njegove ranje¬ 
ne duše. No kasnije je i toga nestalo i on bi u takvu slučaju 
odgovorio samo ljubaznim smiješkom. 

Msgr Cuccarollo piše: ”Tko je samo prigodice dolazio u 
dodir s ocem Leopoldom, mislio je da je njegova ćud sama bla¬ 
gost i milina, jer je uvijek bio prijatan i ljubazan sve do samo¬ 
prijegora. No tko mu je bio blizak, znao je da ima samovoljnu, 
snažnu i razdražljivu ćud. Svi su dobro znali da je morao sebi 
nanositi herojsko nasilje. Kad bi se u žaru rasprave njegovo 
lice počelo mrštiti, jer se trudio da nadvlada gnjev koji je 
navirao, promijenio bi razgovor i rekao: "Oprostite, znate, op¬ 
rostite, krv nije voda. U žilama mi teče dalmatinska krv.” 31 

U teškoj svakodnevnoj borbi nikada nije mario za suze i 
krv, jer je htio Isusu dati dokaz ljubavi i postati sličan njemu, 
koji je blaga i krotka srca. 

Otac se Leopold borio ne samo da zavlada nad svojom 
naglom ćudi nego također da svoje tijelo mrtvenjem podvrgne 
duhu. Nije pazio na svoj vrlo nježan tjelesni sastav. Svoje 

29 AVP, krt. J, br. 10. 

30 Msgr Gvido Bellicini, Discorso nel giubileo sacerdotale đi Padre 
Leopoldo, str. 12 (Padova 1940): AP, str. 181. 

31 Msgr Sebastijan Cuccarollo (AVP, kut. J, br. 2). 

tijelo, koje je trpjelo od trajne bolesti, uvijek je gledao kao 
zakletog neprijatelja. Htio je da bude spremno na svaku žrtvu, 
što je željela njegova duša uprta prema najvišem stupnju sa¬ 
vršenosti. Nikada nije propuštao bičevanje što su ga tada 
propisivale Uredbe Kapucinskog reda i izvodio ga je s poseb¬ 
nom revnošću. Dok je bio u Bassano del Grappa 1903. godine, 
često je učitelj novaka morao naređivati da se operu pod i 
korska sjedala gdje je on to obavljao, jer je bilo okrvavljeno. 32 
Kasnije zbog tjelesne slabosti nije više mogao obdržavati taj 
propis. To mu je bilo veoma žao i svake bi se godine prigodom 
provincijalove vizitacije optuživao zbog toga kao zbog nedo¬ 
statka i tražio je oprošten je. 33 

Mrtvio se i u jelu. Jeo je vrlo malo i ljudi su se čudili 
kako se s tako oskudnom hranom može održati i još zdušno 
obavljati posao koji čovjeka silno iscrpljuje. 34 Može se reći da 
je trajno obdržavao korizmeni post. Gotovo nikada nije pio 
vino, niti jeo slatkiše i voće. 35 Kad zbog posebnih prilika 
upravo nije mogao a da ne popije malo vina, nikada ne bi 
popio više od dva prsta. 36 Tek je iz poslušnosti pojeo koju na~\ 
ranČu da bi olakšao probavne teškoće. 37 Kad bi mu dobročini¬ 
telji donijeli slatkiše, ne bi ih ni okusio; sve je nosio poglavaru 
da razdijeli bolesnoj braći. 38 Ma kako ga nagovarali dobroči¬ 
nitelji, on nikada nije htio izvan samostana ništa popiti ili 
pojesti. 39 Za stolom je jeo što je bilo preda nj stavljeno i iz nje¬ 
govih se usta nije nikada čula tužba na vrstu hrane ili na 
način kako je pripravljena. 40 A sve je to činio neprimjetno. 
Štoviše, nastojao je da drugi to i ne opaze. Odbijanje da uzme 
hranu znao je tako prikriti da je druge uvijek uvjerio ili da je 
već jeo ili da zbog svog zdravlja ne smije uzeti određenu 
hranu. Otac Alfonzo Orlini, bivši general Konventualaca, piše: 
”Na me, kao i na druge, uvijek je kod oca Leopolda činio velik 
dojam njegov visoki duh mrtvenja. Kad je dolazio ispovijedati 
u baziliku sv. Antuna, često je znao ostati s nama kod stola 
i svi smo bili začuđeni zbog neznatne hrane koju je on uzi- 


32 o. Fridrik iz Povegliana (AVP, kut. F, br. 4). 

33 O. Vjenceslav Baggio (AVP, kut. V, br. 4). 

34 AVP, kut. M, br. 12. Evo to je na postupku izjavio njegov bolničar: 
”Jeo je vrlo malo, tako da nisam mogao shvatiti kako to može izdržati 
zbog svoje prevelike zauzetosti u ispovijedanju” (BP, str. 75-76;. 

35 AVP, kut. M, br. 14; usp. BP, str. 43. 

36 AVP, kut. O, br. 7. O. Alfonzo Orlini, koji je dugo vremena sta¬ 
novao u samostanu konventualaca u Padovi, izjavljuje: ”1 kad bi ostao 
kod nas na objedu, svi su bili začuđeni i zadivljeni njegovim velikim trap- 
ljenjem. Na moje uporno navaljivanje uzeo bi tek koju kap vina.” (BP, 
str. 17). 

37 AVP, kut. O, br. 18. 

38 AVP, kut. B, br. 6. 

39 AVP, kut. B, br. 5. Prof. H. Bubaltelli izjavljuje: ”Bio je redovnik 
velike umjerenosti: vrlo je malo jeo, a kad bi došao k meni, nije ništa 
htio uzeti” (BP, str. 184). 

40 BP, str. 8. 

mao i zbog vještine kojom se znao izvući iz tuđih navaljiva¬ 
nja iznoseći neodređene zdravstvene razloge.” 41 

Obećao je Gospodinu također da neće radi odmora izići 
iz samostana, nego samo radi službe. Nikada, pa čak ni za 
najžešćih ljetnih vrućina, nije htio poći koji dan na ladanje. 
Nekom svećeniku koji ga je jednog ljeta uporno zvao da neko 
vrijeme provede s njime u njegovoj kući u brdima, odgovorio 
je: ”Meni je dovoljna šetnja koju činim kad idem ispovijedati 
u isusovački zavod. Moje siromašne tako male noge ne dopu¬ 
štaju mi više. Velika je za mene Gospodinova milost da se 
mogu posve predati radu. To moram do kraja iskoristiti.” 42 

S vremenom mu je liječnik, s obzirom na njegove teške 
smetnje u želucu, propisao da mora uzimati različite male 
okrepe, pa i izvan redovitih obroka, i da svaki dan bar pola 
sata iziđe na šetnju izvan samostana. 

Ocu Leopoldu učinilo se to prekomjernom mekoputnošću, 
koja je protivna duhu mrtvenja. Zato je o tom pisao svom 
duhovnom vođi, koji mu odgovori: ”Jasno Vam kažem da mo¬ 
žete mirne savjesti, bez obzira na Vaše obećanje, činiti sve što 
su s obzirom na Vas odredili, to jest da si priuštite taj čedan 
odmor i okrepu. Pače kao Vaš duhovni vođa držim bez dalj¬ 
njega korisnim da Vam to i naložim, doduše, ni pod kakvim 
grijehom, ali kao čin za koji ćete primiti nagradu od Gospo¬ 
dina. Nagradu koja će Vam biti data u ime poslušnosti svome 
duhovnom vođi.” 43 A drugom mu je prilikom pisao: "Pazite na 
svoje zdravlje! Ne mislite da je to mekoputnost! Činite to iz 
ljubavi prema Gospodinu i da tako uzmognete sudjelovati u 
^pasavanju duša, na što Vas je Bog pozvao.” 44 I poslušao je. 

Mrtvio se i u spavanju. Gotovo cijelog života nije se noću 
odmarao više od pet sati. Sam je rekao jednom svom pokor¬ 
niku: ”Pet sati mi je dosta. Poslije podne ne idem nikada u 
krevet. Kad se osjećam vrlo umornim, odmorim se malo na 
jednoj stolici.” 45 Lišenje sna jedna je od najvećih muka, jer 
organizmu je san potreban koji put čak više od hrane. Otac 
Leopold je sebi nametnuo tu kaznu, jer, kako je rekao, nije 
mogao činiti veće pokore, a naročito zato što je to mogao 
činiti a da to nitko nije znao. To je bilo pravo trpljenje za 
njegovo jadno tijelo nakon iscrpljujućeg sjedenja u ispovje- 

41 AVP, kut. O, br. 12. Usp. prethodnu bilješku br. 36. O. Kalist iz 
Mortegliana iznosi: M Nije uzimao vina i to pod izgovorom da ga bole oči” 
(BP, str. 23-24). 

42 AVP, kut. D, br. 4. 

43 AVP, kut. O, br. 6. 

44 AVP, kut. O, br. 8. 

45 AVP, kut. X, br. 14. Njegov bolničar tvrdi: ”Vrlo je malo spavao, 
najviše četiri do pet sati. Uvijek je bio spreman već od prvih jutarnjih 
sati” (BP, str. 76). Isto tvrde brojni drugi svjedoci. 

daonici. U kapeli za bolesnike znao je navečer klečeći na klupi 
moliti božanski časoslov. Vidjelo se da ga svladava san i umor- 
nost jer mu se koji put glava spuštala na časoslov koji mu je 
padao iz ruku. Trgnuo bi se i nastavljao molitvu. Kad bi ga koji 
subrat pozvao da se pođe odmoriti, odgovorio bi smiješeći se: 
”Još samo malo, još samo malo.” Redovnici su se polako pov¬ 
lačili u svoje sobice na odmor, ali on je uvijek bio tu. Kad bi 
završio moljenje časoslova, gasio je svjetlo da ga nitko ne bi 
vidio, pa bi nastavio moliti. 46 

I najmanju popustljivost u tome, pa i onda kad je to tra¬ 
žio krajnji umor, on je smatrao nedostatkom. Jednog sparnog 
ljetnog dana jedan njegov pokornik dođe u tri sata poslije 
podne. Budući da ga nije našao u ispovjedaonici, uspne se u 
samostan u njegovu bolesničku sobu. Nađe ga u krevetu. Bio je 
u groznici i sililo ga na povraćanje. Otac Leopold reče sav 
smeten: "Gospodine, nemojte se, za ljubav Božju, sablazniti 
što me u ovo vrijeme nalazite u krevetu. Danas uistinu nisam 
mogao, više izdržati.” 47 

Mrtvio se i u podnošenju studeni. Njegovo je sitno tijelo 
strašno trp jelo od studeni. Ali on nikad nije tražio peći za 
ispovjedaonicu koja je bila sva vlažna i bez sunca. Jednog veo¬ 
ma hladnog dana nađe ga jedan njegov prijatelj napola uko¬ 
čena i reče mu: 

— Ali, oče, zašto ne date staviti unutra kakvu pećicu? 

— Što? — odgovori on — toliki siromasi trpe hladnoću, a 
ja ću imati hrabrosti da se grijem kod peći? Što ću im onda 
moći kazati kad se dođu ispovijediti? 47a 

Pred kraj života nekoliko svećenika, njegovih pokornika, 
sažale se nad njim i odlučiše da nabave za njegovu sobicu-is- 
povjedaonicu peć i kupe mu drva. Zamole odobrenje poglavara. 
Stvar nije bilo lako provesti. Tada se kapucinski samostani 
nisu grijali, osim bolesničkih soba. Što će reći drugi redovnici? 
Ali ocu Leopoldu, čije je zdravlje bilo posve narušeno, bio je 
gotovo proziran, to je uistinu bilo potrebno. I nakon zrelog 
razmišljanja poglavari dadu odobrenje. On, zahvaljujući do¬ 
bročiniteljima, reče: "Nisam to tražio, ali učinili ste mi veliku 
ljubav, jer upravo ovu hladnoću nisam mogao više podnositi.” 48 


46 AVP, kut. VIII, br. 37. O. Pankracije Chemin: ”Mnogo sam puta 
mogao utvrditi da još u ponoć nije išao leći. Cesto je znao moliti u noć¬ 
nim satima . . . Ustajao se rano ujutro” (AP, str. 118). Njegov bolničar: 
”Često smo ga mogli naći u noći udubljena u molitvu, a već u četiri ujutro 
bio bi u sakristiji i pripravljao se na svetu misu” (AP, str. 181). 

47 BP, str. 128. 

47 a AVP, kut. X, br. 29. 

48 O. Giancrisostomo iz Cittađelle, kapucin (AVP, kut. G, br. 21). 







Podnosio je tjelesne nedostatke 

Svoju ljubav prema Bogu pokazao je i u strpljivom pod¬ 
nošenju bolova i kušnji koje mu se Gospodin udostojao poslati. 
Ponajprije njegov mali stas. Majka priroda je uistinu bila 
škrta prema njemu. Nitko od njegove obitelji nije bio goro¬ 
stas, ali on, posljednji od dvanaestero braće, tjelesno je uistinu 
bio sićušan. Bio je visok jedan metar i trideset i pet centime¬ 
tara, kako stoji u njegovoj osobnoj karti. Nije bio lijepa iz¬ 
gleda, imao je manu u govoru, nespretno je hodao. Kad je sje¬ 
dio u poluosvijetljenoj sobici-ispovjedaonici u svom naslo¬ 
njaču, jedva su ga mogli vidjeti. Sva je njegova tjelesna građa 
bila takva da je vrlo lako u njemu mogla stvoriti kompleks 
manje vrijednosti. A to se uvijek odražava u duši čovjeKa koji 
od toga trpi i što ga čini preosjetljivim i osornim. Kod takvih 
ljudi iz nagona samoobrane pojavljuje se naprasitost koja 
nastaje iz straha da mu se drugi trajno podsmjehuju. Društvo 
pak sa svoje strane malima stasom ne oprašta pa ih nekako 
odbacuje prezirno ili ih podnosi s himbenom sućuti. Tko to 
mora podnositi a ne zna u sebi stvoriti određeni stav, mora 
podnositi silne patnje, pravu psihološku torturu. I to ni tre¬ 
nutka ne prestaje i stvara pravu mržnju prema drugima. 

Otac Leopold je s početka znao reagirati na tu kobnu sud¬ 
binu i podnositi je strpljivo predajući se volji Božjoj. Kasnije 
je čak to stanje volio jer mu je ono davalo prilike da se ponizi. 
Tako je rekao s otvorenom priprostošću: ”Ja nisam uistinu 
nikakav čovjek, naprosto sam smiješan.” 49 I uistinu je bilo 
dosta prilika kad je zbog toga trpio. Pokoji subrat ga je i jav¬ 
no nazivao "čovječuljak”. 50 Kad je otac Leopold dolazio u Vilia 
Fietta ispovijedati biskupe venecijanske pokrajine sabrane na 
duhovnim vježbama, sluga Božji kardinal Petar La Fontaine, 
patrijarh Venecije, ciljajući na njegov sitan stas, u dobro¬ 
došlici bi šaleći se rekao: "Evo, došao je otac Leopold koji ni 
šolda ne vrijedi.” 51 Te su mu izraze pridavali u bratskoj i očin¬ 
skoj ljubavi i oni pokazuju povjerenje. A mogli su ih reći jer 
su znali da se on neće zbog toga uvrijediti. No, uvijek su to 
bile strijele koje su ga podsjećale, premda to nije bilo ni po¬ 
trebno, da on tjelesno nije kao drugi ljudi. Često kad je sam 
izlazio iz samostana okružili bi ga derani i šalili se s njime 
stavljajući mu kamenčiće u kapucu. 52 

U prvim godinama ovoga stoljeća antiklerikalizam je do 
te mjere pokazivao bezobraznost da se svećenik ili fratar nije 

49 BP, str. 126. 

50 AVP, kut. M, br. 3. 

51 AVP, kut. M, br. 13. 

52 AVP, kut. F, br. 6. 

mogao pokazati u javnosti a da to nije izazvalo podrugivanje. 
Jednog je dana otac Leopold prolazio ispred kavane Pedrocchi 
gdje se dosađivala jedna grupa sveučilištaraca. Fratar i još 
k tome tako sićušan! Možete zamisliti što se dogodilo. Jadan 
otac jedva jedvice se usred podsmjehivanja i ruganja uspio 
osloboditi tih derana. Čim se vratio u samostan, dugo je pred 
svetohraništem molio za te jadnike. Uvijek je spominjao tu 
zgodu i pri tom nas je znao ugodno nasmijati. 53 

Osobito ga je žalostila mana u govoru. Znao je jako za¬ 
muckivati. Preskakivao je riječi premda se jako trudio da ih 
dobro izgovara. Muka ga je bilo slušati, ali je to bila još veća 
muka za njega. Nikada nije mogao propovijedati, nikada jav¬ 
no čitati. A njegova je služba bila takva da je uvijek bio u 
dodiru s najrazličitijim slojevima ljudi. To je za nj bilo pravo 
trajno mučeništvo. Pokoji subrat mu je govorio da se mora 
ispravljati, jer je izazivao sućut. A tko zna koliko se on na¬ 
prezao i trudio da bi jasno izgovarao riječi. Neki su osjećali 
pri tom muku i pravili se da to ne zamjećuju, ali su se drugi 
podsmijavali. A on je shvaćao! 

A kakva mu je istom bila muka dok je slavio misu! Na 
to se tako brižno i radosno pripravljao, a onda se na oltaru 
morao hvatati ukoštac s tim blagoslovljenim riječima! Osje¬ 
ćao se toliko poniženim. Kad bi mu netko prvi put posluživao 
kod mise, nakon mise u sakristiji molio bi oproštenje ako nije 
dobro izgovorio riječi, kao da je to bila njegova krivnja. Go¬ 
spodin mu je ipak udijelio da veoma jasno izgovara riječi po¬ 
svete i odrješenja. Kad je 1934. godine imao sreću da pođe 
u Lurd, povjerio je jednom svom pokorniku da ide rado i zbog 
toga da moli od Gospe milost da mu otkloni teškoću kod go¬ 
vora, ili barem da je ublaži. Međutim, kako su godine odmicale, 
križ mu je u tome postajao sve veći. 54 

Svakako nije mala stvar da je otac Leopold trajnim na¬ 
porom uspio prevladati psihološku situaciju koja je bila uvje¬ 
tovana tjelesnim nedostacima, pa je čak postao simpatičan 
zbog samih tih nedostataka. Morali bismo biti u istom položaju 
kao on da bismo mogli shvatiti veličinu poteškoće i pobjede. 
Na to ga je navodila sama ljubav Božja. 

Podnosio je bolest 

Može se reći da je cijeloga života trajno bio bolestan. 
Njegova krhka tjelesna građa bila je veoma slabo otporna pro¬ 
tiv bolesti. Zbog toga je imao različite smetnje, koji put veo- 


53 AVP, kut. J, br. 9. 

54 AVP, kut. VIII, br. 6. 

ma teške; one ga nikada nisu ostavljale. Neprotumačivo je 
kako je mogao doživjeti čak 76 godina života. Bolovao je na 
očima, i skoro trajno se liječio. Imao je upalu svih udova, zgr¬ 
čene noge i prste ruku. Skoro najednom je morao izvaditi sve 
zube. Želudac mu nije nikad davao mira. Jeo je vrlo malo, kao 
ptičica, a probava mu je uvijek bila teška. Osjećao je bolove 
i grčenje. Česti čirevi i poneki prišt na prstu. Često je i vrućica 
još više iscrpljivala njegovo jadno tijelo. 

Ipak je pod bičevima tolikih patnji izgledao sasvim miran 
i ravnodušan. Nikad ni riječ žaljenja protiv Gospodina! Štoviše, 
uvijek ga je blagoslivljao jer mu je, prema njegovu sudu, da¬ 
vao priliku da na ovom svijetu ispašta svoje grijehe. Govorio 
je: "Gospodin Bog hoće tako. Neka je njegova volja!" Ali nije 
se pravio zato mučenikom ili žrtvom. Uvijek bi znao dodati: 
"Ipak bolje mi je, bolje mi je!" 55 

Uistinu, u njegovoj strpljivosti nije se moglo primijetiti 
ništa namješteno. Kad bi mu koja osoba, željna da trpi za Go¬ 
spodina, rekla da moli od Boga da joj pošalje velike patnje, 
pa bilo to i mučeništvo, on bi s očinskom dobrotom odgovorio: 
"Ne, ne, sinko. Tako govoriš jer ti je dobro. Pustimo to duša¬ 
ma koje je Bog pozvao posebnim pozivom. Nama siromašnim 
grešnicima je dosta da strpljivo podnosimo ono što mu se svidi 
da nam pošalje. Molimo ga da nam dade strpljivosti." 56 

A on je doista strpljivo podnosio svoje nevolje. Jedan brat 
laik kapucin, koji je neko vrijeme bio bolničar u kapucin- 
skom samostanu u Padovi, piše: »Kad sam po svojoj dužnosti 
bolničara morao primijeniti kakvu bolnu terapiju, pa mu se 
vinuo kakav krik boli, odmah bi zatražio oproštenje: 'Oprosti¬ 
te, brate, nemojte se sablazniti. Tijelo se buni, ali duh je 
uvijek spreman hvaliti Gospodina.’« 57 Jedan drugi brat laik 
kapucin piše: "Godine 1933. otac Leopold je imao prišt na 
prstu. Kad mu je u samostanskoj bolnici liječnik trebao zare¬ 
zati prst, htio je da budem prisutan i da ga držim. Liječnik je 
to činio bez anestezije. Za vrijeme operacije jadni je otac stra¬ 
šno trpio, ali se nije žalio. Oči je podizao prema nebu i izgova¬ 
rao je strelovite molitvice. Liječnik nije bio baš previše vješt 
pa je otac Leopold morao još više trpjeti. Rekao je liječniku 
koji nije imao više hrabrosti da nastavi: 'Samo odrežite, dok¬ 
tore, samo odrežite, nemojte ništa gledati.’ To bolno rezanje 
morao je ponoviti tri ili četiri puta. Nisam mogao shvatiti ka- 

55 AVP, kut. IX, br. 30. Njegov bolničar iznosi: ”Mogu potvrditi 
da je otac Leopold bio potpuno predan u Božju volju, i u podnošenju 
svojih gotovo neprekidnih bolesti, tako da nikada nisam čuo da bi izustio 
kakve riječi jadikovke” (AP, str. 184). 

56 AVP, kut. VIII, br. 8. 

57 AVP, kut. M, br. 12; usp. AP, str. 185. 

ko je mogao podnijeti takvu bol bez jaukanja, premda se vi¬ 
djelo kako se njegovo bijedno tijelo sve grči od jačine boli." 58 

Za svoje posljednje bolesti sav se grčio od boli. Imao je 
rak na jednjaku. Kad je to vidio bolničar, potrese se i reče: 

— Jadni oče, koliko morate trpjeti! 

— Da, brate, silno trpim, ali sve za Boga. On tako hoće. 
Neka je njegova volja. 

I odmah se razvedri kao da mu je prošla svaka bol. 59 

Njegova strpljivost, osobito u podnošenju boli za posljed¬ 
nje bolesti, zadivila je sve koji su mu se približavali, a posebno 
liječnike. Jedan je sveučilišni profesor liječnik napisao: "Otac 
je Leopold uvijek bio strpljiv u svojim bolestima. Osobito u 
posljednjem razdoblju svoje bolesti (rak na jednjaku). Poka¬ 
zivao je hrabrost koja mi je izgledala uistinu herojskom. On 
je znao podnositi i nadvladati strašne bolove." 60 A jedan drugi: 
"Nikad nisam čuo oca Leopolda da se žali na svoje muke. A 
strašno je patio, osobito zbog raka na jednjaku, što mu je mo¬ 
ralo prouzročiti užasne bolove." 61 

Otac Leopold nije strpljivo i odvažno podnosio samo mno¬ 
gostruke tjelesne patnje. Ta njegova strpljivost i hrabrost 
očitovala se i u podnošenju duhovnih iskušenja kojima je Go¬ 
spodin uvijek sve više htio pročistiti njegovu dušu i pripraviti 
je na mistično sjedinjenje sa sobom. O tome ćemo govoriti u 
drugom dijelu ovog životopisa. 


58 Fra Gaudencije (AVP, kut. G, br. 2). 

59 AVP, kut. M, br. 2. 

60 Feliks Rodighiero, specijalist za uho, nos i grlo (AVP, kut. R, br. 
33; usp. BP, str. 175). 

61 Henrik Rubaltelli, specijalist za uho, nos i grlo (AVP, kut. R, br. 16; 
usp. BP, str. 183). Liječnici se nisu samo divili ocu Leopoldu, već su ih 
njegove kreposti privlačile. Pobudna je ova izjava fra Hilariona iz Cividale, 
koji je dugo godina bio njegov bolničar: ”Otac Leopold je gotovo nepre¬ 
kidno bolovao od različitih bolesti, koje je podnosio kreposnom strplji¬ 
vošću, i nikada se nije žalio. Kad je jednom bio prisiljen poći k očnom 
liječniku zbog gnojne katarne upale oka, blago se podvrgao liječenju, a 
liječnik, zadivljen njegovom krepošću, tako je bio dirnut da je često 
dolazio kasnije u samostan da se s njime posavjetuje u različitim potreba¬ 
ma. To je bio prof. Albertotti, koji je bio veoma poznat.” I nastavlja: 
"Navikao se njegovati zube, kako ne bi bio neugodan u vršenju ispovjeđ- 
ničke službe. I zubni liječnik dr Zanini, koji je već umro, zadivljen strplji¬ 
vošću i blagošću oca Leopolda, uzeo ga je za ispovjednika i nikad ga 
nije više napustio” (BP, str. 159). Valja primijetiti da ti liječnici kao i drugi 
nisu mogli očekivati neku veću materijalnu nagradu od jednog redovnika, 
naprotiv — kao što je stara predaja u Padovi i drugdje u pokrajini Ve¬ 
neciji — besplatno su liječili kapucine, na temelju nekih starih običaja koji 
imaju svoj korijen u gradskim zakonima i statutima prema kojima je op¬ 
ćina bila zadužena liječiti te redovnike zbog njihova siromaštva. 


7 Blaženi Leopold kapucin iz Herceg-Novog 

Šesto poglavlje 

DUH POBOŽNOSTI 

Jednog dana upita ga jedan čovjek: »Oče, 
kako vi shvaćate ove Gospodinove riječi: 
'Tko hoće ići za mnom, neka svaki dan 
uzme svoj križ i ide za mnom?’ Da li mo¬ 
ramo činiti izvanrednu pokoru?« 

O. Leopold odgovori: »Nije potrebno či¬ 
niti izvanrednu pokoru. Dovoljno je strp¬ 
ljivo podnositi nevolje našega bijednog 
života: nerazumijevanja, nezahvalnosti, 
poniženja, patnje uzrokovane promjenom 
godišnjih doba i okoliša u kojem živimo. 
To sve predstavlja križ koji je grijeh na¬ 
tovario na naša leđa i Bog je to htio da 
bude sredstvom našeg otkupljenja. 

Ali da bi sve te nevolje bile djelotvorne 
za dobro naše duše, nije potrebno nasto¬ 
jati da ih pošto-poto izbjegnemo: da ho¬ 
ćemo uvijek imati pravo, da mislimo sa¬ 
mo na lijekove, odmor od umora, da iz¬ 
bjegavamo ljetnu žegu te idemo u brda ili 
na more (kad to nije neophodno) ili hlad¬ 
noću te pod svaku cijenu grijemo sobe. 
To nije kršćanski duh. To ne bi značilo 
uzeti svoj križ i ići za Isusom, već bismo 
time izbjegavali svoj križ. Zbog toga nam 
neće biti zaslužno ono što trpimo samo 
zato jer to ne možemo izbjeći.« 

Ljubav, pobožnost i molitva 

•r 

Bitni sastavni dio ljubavi prema Bogu jest milost. Ona je 
priopćavanje božanske naravi čovjeku u stupnju u kojem joj 
se on otvara. Po milosti čovjek postaje Božjim sinom, posin- 
kom, ali posebnim posinjenjem što se ne može svesti na puki 
naziv ili na izvanjske posljedice, već se zasniva upravo na daru 
života koji mu je udijeljen. Zbog toga se novi odnos između 
čovjeka i Boga — ”od koga ime svakom očinstvu na nebu i na 
zemlji ” 1 — može donekle usporediti s onim što rađanje pro¬ 
uzrokuje kod ljudi. 

1 Ef 3, 15. 


7 * 

Riječ pobožnost izražava osjećaje i dužnosti što proizlaze 
iz tog odnosa. Ta je riječ ušla u vjersko ozračje već prije krš¬ 
ćanstva, ali je tek u kršćanstvu poprimila svoje puno znače¬ 
nje i pravi smisao. Jedino je naime Kristova milost mogla pre¬ 
vladati stari odnos između Boga i ljudi, odnos gospodara i 
slugu. Sada je riječ o prijateljima , 2 o odnosu između Oca i 
djece . 3 Što je dakle snažnija ljubav, to je u čovjeku dublja 
pobožnost. Ona postaje sažetak njegovih dužnosti, njegovih 
osjećaja i njegovih djela što ih čini iz ljubavi prema Bogu i 
njemu na slavu. 

Neispravno shvaćanje pobožnosti — koja je sastavni dio 
svakog dobra jer je ”svakome korisna” — navelo je mnoge 
da je svode jedino na molitvu. Tako je postao uobičajen izraz 
pobožne vježbe kojim se izražavaju različiti oblici molitve, 
osobito usmene. Unatoč tome nesporazumu molitva je ipak 
izraz pobožnosti, čak njeno prvo samoniklo očitovanje, jer je 
to najizravniji način da se ispuni naša želja da budemo u si- 
novskom odnosu s Bogom. Sam Duh Sveti, supstancijalna Bož¬ 
ja ljubav koja nam se daje da bismo postali kršćani i sveti, 
naprosto u nama govori i potiče da Boga nazivamo ”Oče ”. 4 
I tako nam intonira čudesni obrazac molitve koju nam je 
Isus preporučio da je molimo. 

Molitva kao naravna posljedica pobožnosti sa svoje stra¬ 
ne hrani samu pobožnost i omogućuje nam da od Boga primimo 
njegove očinske darove. Svrha molitve nije da prisilimo Boga 
da nam dade neko dobro (kao da bi on trebao biti prisilja¬ 
van). Svrha je molitve da nas učini sposobnima da možemo 
primiti ono što nam Bog u svojoj dobroti želi ponuditi. Zbog 
toga nam je molitva neophodno potrebna za primanje nebes¬ 
kih darova, a u prvom redu da zadobijemo vječno spasenje, 
naime da posjedujemo samoga Boga, u njem uživamo i trajno 
ga ljubimo. Zatim, zavisno o tom prvom i najuzvišenijem pred¬ 
metu svake naše prošnje, molit ćemo Boga za sve ostalo. Tako 
ćemo dobiti mjerilo za prosuđivanje snage molitve. No u pu¬ 
nini to ćemo moći prosuditi tek kad zadobijemo konačni cilj 
svake molitve — samoga Boga. 

Neophodnost molitve 

”Obećanja Božja vezana su uz našu molitvu. Bog je tako 
odredio da sve možemo od njega dobiti, ali samo po molitvi. 

2 ”Više vas ne zovem slugama . . . nazvao sam vas prijateljima” (Iv 
15, 15). 

3 "Gledajte koliku nam je ljubav darovao Otac: djeca se Božja zo¬ 
vemo, i jesmo” (1 Iv 3, 1). 

4 »A budući da ste sinovi, odasla Bog u srca vaša Duha Sina svoga koji 

kliče; ’Abba! Oče!’« (Gal 4, 6). 


Premda nam Gospodin Bog daje sve badava, ipak moramo to 
molitvom zaslužiti. Tu se nalazimo pred tajnom.. . Dosta! 
Molimo !” 5 

Tako je često ponavljao otac Leopold ističući ponizno i 
jasno pravi smisao molitve. Time je pokazao što je i temelj 
svega njegova duhovnog života. Može se reći da je on uvijek 
molio. Sve slobodno vrijeme, kad ne bi ispovijedao ili prouča¬ 
vao, posvećivao je molitvi. Svatko ga je vidio. Jednodušno je 
svjedočanstvo svih koji su ga poznavali: njegov je život bio 
trajna molitva . 6 Ako samo jednu minutu nije bilo nikoga u 
sobici gdje je ispovijedao, on se odmah spustio na koljena i 
molio. U prve popodnevne sate, dok su se drugi redovnici od¬ 
marali, on bi dolazio u crkvu i molio. Kad je morao izići iz 
samostana sam, hodao je spuštenih očiju i molio. Molio je i 
dok je prolazio samostanom. Koji put bi ga brat bolničar znao 
zateći oko ponoći, pa čak i kasnije, na koljenima u molitvi, bilo 
u njegovoj sobici bilo u bolesničkoj kapelici, gdje bi utrnuo 
svjetlo da ne uzbudi čiju pozornost . 7 Msgr Luka Pasetto, patri¬ 
jarha Aleksandrije, piše: ”Dok sam bio poglavar u Thiene, kad 
god bih se vraćao u samostan oko ponoći, jer sam dosta kasno 
završio propovijed, uvijek bih zatekao oca Leopolda u crkvi 
gdje kleči na zemlji pred svetohraništem i moli .” 8 Njegove su 
se usne vazda micale i molile i blagoslivljale Gospodina. 

Molio je Boga da ga prosvijetli kako bi ga bolje upoznao i 
svoju volju sasvim podložio božanskoj volji. Molio je da što 
više upozna sebe u svem svojem siromaštvu. Tražio je od Go¬ 
spodina da mu poveća želju za savršenstvom, da u svojoj lju¬ 
bavi spali svaku njegovu nečistoću. Zbog toga je tražio i od 
dobrih duša da za nj mole. Pisao je jednoj gospođi: ”Molite 
bezgraničnu ljubav Srca Isusova da uzmognem postati njegov 
savršeni sluga .” 9 Da navedemo barem samo taj jedan navod. 

Molio je milost da dobije dovoljno zdravlja kako bi se do 
smrti predao ispovjedničkoj službi. I za to je silno preporu¬ 
čivao da za nj mole. Pisao je jednom gospodinu: ”Molite za me 

5 AVP, kut. X, br. 60; usp. BP, str. 119. 

6 usp. BP, str. 6. (»Otac Leopold je obavljao usmenu i misaonu mo¬ 
litvu; pače, mogu reći da je neprekidno molio«), str. 33. (»Molio je, može 
se reći, uvijek i svuda, u svojoj sobici, u koru, u bolesničkoj kapelici pa i 
u noćnim satima. Čini mi se da mogu reći da je za njega svaka usmena 
molitva bila ujedno i misaona«), str. 41 (» . . . I kad je koju minutu šetao 
u vrtu, davao je dojam da mu je duša uvijek uronjena u Boga«), str. 67 
(» . . . molitvi je posvećivao sve vrijeme što mu je preostajalo od ispovjeđ- 
nicke službe i proučavanja«), str. 108 (» . . . molio je, može se reći, nepre¬ 
kidno . . . Molio je danju, u noćne sate, gdje god bi se našao . . .«); AP, str. 
98 (»...molio je i u ispovjedaonici: bilo da je ispovijedao ili služio misu, 
uvijek je molio . . . Više sam ga puta u jedanaest sati u noći vidio sabrana 
u molitvi . . .«) itd. 

7 AVP, kut, I, br. 20; usp. BP, str. 5. 

8 AVP, kut. Y, br. 8; usp. AP, str. 181. 

9 Katarini D’Ambrosio, Padova, 5. ožujka 1942 (AVP, kut. V, br. 109). 

Boga da se udostoji vratiti mi zdravlje za dobrobit duša.” 10 
A jednoj drugoj osobi: "Molim Vas, zaklinjite Srce Isusovo i 
njegovu bezgraničnu ljubav da se udostoji dati mi zdravlje, 
pa da mu služim kao ispovjednik.” * 11 

Molio je i za druge. Na to ga je gonilo njegovo vlastito 
bolno iskustvo i ljubav prema bližnjemu koja ga je tjerala da 
plače s onima koji plaču. Pisao je: ”Ja sa svoje strane učim 
moliti za druge.” 12 I još: "Pokušavam se staviti u Vašu kožu 
pa stoga molim za Vas kao što molim za sebe kad čas iskuše¬ 
nja kuca na moja vrata.” 13 A drugoj osobi: "Silno me je zabo- 
ljelo kad sam čuo za vrlo teške prilike vaše obitelji. Odmah 
sam- se dao na molitvu i trajno molim da Gospodin Bog ne 
dopusti toliku bol vašoj obitelji.” 14 

U posebno teškim slučajevima čitavu je noć znao provesti 
u molitvi prošeci od Boga milost za kojeg nesretnika. Gospo¬ 
din Dominik Lanza iz Padove piše: "Zasigurno znam, jer mi je 
on to sam povjerio, da je u posebnim slučajevima, kad je želio 
od Gospodina isprositi koju izvanrednu milost, čitave noći 
provodio u molitvi.” 15 

Čudesna djela molitve 

Stoga nas ništa ne čudi da je Gospodin često uslišavao tako 
žarku molitvu, koja je bila popraćena žrtvom te nevine duše. 

Bilo je to 14. studenoga 1934. Jedna siromašna majka pođe 
k ocu Leopoldu i ispriča mu svoju nevolju. Ostala je udovica s 
brojnom djecom. Imala je veću djecu koja nisu mogla dobiti 
zaposlenja. Budući da nije mogla platiti stanarine, dali su joj 
otkaz da iseli sutradan iz stana i zaplijenili joj svu pokretninu 
kako bi podmirili vjerovnike. Što će biti s njenom obitelji bez 
kuće, bez namještaja i to pred samu zimu? Dobri otac se u 
duši silno potresao i pokušao je utješiti tu nesretnu majku. 
Obećao joj je da će moliti Gospodina da joj se smiluje. Neka 
i oni mole s njime. Nije to samo tako obećao. Čim je završio 
mučan dan proveden u ispovjedaonici, svi su redovnici već 
otišli na počinak, a on siđe u crkvu, klekne pred svetohranište 
i cijelu je noć proveo u molitvi i plaču za te nesretnike. Da li 
se Isusovo Srce moglo oglušiti na tu ljubav? Sigurno ne. I ne¬ 
bo je odmah odgovorilo. 

Sutradan je došlo povjerenstvo da zaplijeni imutak tih 
siromašnih ljudi i da ih izbaci iz kuće. Najednom motor auto¬ 

10 Anđeli Marzotto, Padova, bez nadnevka (AVP, kut. V, br. 131). 

11 Katarini D’Ambrosio, Padova, 5. travnja 1942 (AVP, kut. B, br. 109). 

12 Josipi Cremonesi, Padova, 25. srpnja 1941 (AVP, kut. IV, br. 100). 

13 Istoj, Padova, 15. kolovoza 1938. (AVP, kut. IV, br. 89). 

14 Anđelini Meneghini, Padova, 25. ožujka 1936. (AVP, kut. VI, br. 18). 

15 AVP, kut. L, br. 2. 

mobila potpuno zataji i oni su morali sve ostaviti ondje gdje 
je bilo. Tako ta obitelj nije bilo izagnana. Štoviše, za kratko 
su vrijeme sinovi dobili posao, isplatili su se dugovi i našla 
se druga kuća s vrlo dobrim uvjetima. 16 

Očinsko srce oca Leopolda se potresalo naročito pred pat¬ 
njama mladih ljudi koji su u svom životu bili pogođeni. Tada 
je njegova molitva bila još žarča. 

Otac Pankracije Chemin, kapucin, piše: "Godine 1933. još 
kao student teško sam bolovao od poliserozitisa i enteritisa. 
Dugotrajna bolest uz različite teške komplikacije tako je is- 
crpla moje sile te je nestalo svake nade da ću ozdraviti. Jed¬ 
nog mi dana netko reče da su liječnici izjavili da mi više nema 
spasa i da ću živjeti najviše još mjesec dana. 

Uvečer me kao obično pohodi otac Leopold. Ispripovjedim 
mu što su mi rekli i izjavim da sam se posve predao u volju 
Božju. On me pažljivo posluša, a onda se uspravi i odlučno mi 
reče: 

— Ne, Vi nećete umrijeti. Ja ću moliti za vas. Vi morate 
ozdraviti. Jeste li razumjeli? Pred Vama je velik posao. Jesmo 
li se razumjeli? Ne trebate se bojati blize smrti. Znate, budite 
mirni, molim Vas. 

— Oče — nastavio sam uporno — zadovoljan sam da 
umrem. 

— Ne, ne! Nemojte tako govoriti! Vi morate ozdraviti da 
činite dobro. Jeste li razumjeli? Recite: jeste li razumjeli? 

— Da, razumio sam — odgovorio sam da mu udovoljim, 
ali sam imao slabo ufanje. 

Malo kasnije podvrgao sam se jednoj operaciji. Čitavu 
sam zimu loše proveo, ali u proljeće mi je počelo bivati bolje. 
Kad me u lipnju pregledao prof. G. Zancan (Cankan), reče mi 
zadovoljan mojim stanjem: ’Kad sam vas počeo liječiti, nisam 
imao nikakve nade da ću vas spasiti. Sad se nalazim, pred 
neočekivanim ozdravljenjem, pred nekakvim čudom. To je 
prst Božji, inače Vi ne biste ozdravili.’ 

Otada je moje zdravlje uvijek bilo odlično. Sad mogu 
mnogo raditi i nadam se da ću izvršiti sve ono dobro što ga je 
otac Leopold očekivao od mene.” 17 

16 AVP, kut. VII, br. 15* usp. AP, str. 137-138. 

17 AVP, kut. P, br. 6. Isti je redovnik za postupka o tom događaju 
dodao i ovo: »Sjećam se također da moji poglavari, kad sam ozdravio, 
nisu htjeli dopustiti da položim svete zavjete bez daljnje kušnje, zbog če¬ 
tiri godine bolesti, što me je veoma oslabilo. To me je uznemirilo i sum¬ 
njao sam o svom zvanju. Obratih se ocu Leopoldu. On odmah, i to gotovo 
tri godine od prijašnjeg ozdravljenja, za koje vrijeme nisam uopće do¬ 
lazio u dodir s ocem Leopoldom jer sam bio premješten u drugi samo¬ 
stan u Veneciji, reče: ’Već sam ti rekao da moraš učiniti mnogo dobra: 
idi naprijed sasvim miran. To je tvoj put.’ Same te riječi u dušu su mi 
unijele potpuni mir i sigurnost i iščupale moju nutarnju uznemirenost« 
(AP, str. 119). 

Imao je veliku vjeru da molitva može ublažiti ljudske 
boli, bio je siguran u njezinu djelotvornost, što se koji put 
pokazalo tako očitim u nekim izvanrednim događajima. 

U siječnju 1927. neki gospodin iz mjesta blizu Padove bio 
je krivo optužen. Dan prije rasprave dođe k ocu Leopoldu i 
preporuči mu se. On ga utješi, reče mu neka se nada samo 
dobromu i nastavi: ”Ja ću moliti a Vi odmah pođite u baziliku 
svetog Antuna i recite svetom Antunu: ’Salje me moj ispovjed¬ 
nik otac Leopold da me oslobodite od ove klevete/ Veliki će 
vas Svetac uslišati i sve će dobro svršiti. Vjerujte!” 

Dogodilo se upravo tako, jer se na raspravi pokazala ne- 
dužnost okrivljenoga i klevetnici su dobili zasluženu kaznu. 18 

Molio je za druge, naročito za ispaštanje grijeha svojih 
pokornika. Jedne ga večeri oko ponoći brat bolničar nađe u 
bolesničkoj kapeli gdje moli očiju uprtih u svetohranište. Re¬ 
če mu: 

— Ma, oče, zašto ste ovdje? Idite na počinak, jer ste tako 
umorni! 

— Sto ćete? — odgovori on — činim malo pokore za one, 
koje sam ispovjedio. Zato njima dajem lake pokore. Treba 
da ja zadovoljim. 19 

Teške kušnje 

Otac Leopold je molio svom svojom dušom. Nastojao je 
oživotvoriti Isusove riječi da moramo stalno moliti, bez pre¬ 
stanka. Doista, kad ne bi izgovarao usmene molitve, molio je 
upravljajući Isusu svoje čine sa što ispravnijom nakanom. 
Tako su i njegovi čini postajali molitvom. Kao što sam već re¬ 
kao, nikad nećemo moći točno spoznati do kojeg je stupnja mi¬ 
stičnog života došao u svojoj molitvi. Sigurno je da on u mo¬ 
litvi nije imao izvanjska jasna, točna, spoznatljiva mistična 
očitovanja. No, nitko ne može ustvrditi da se Gospodin napro¬ 
sto obavezao da u svom priopćavanju dušama ide prema na¬ 
čelima koja iznose teološke ili mistične rasprave. Jedno je si¬ 
gurno: otac Leopold se u molitvi nije zaustavljao na malim 
izvanjskim pojedinostima, na pobožnim uobičajenim obrasci¬ 
ma, već je uranjao u duboko razmišljanje o Bogu i njegovim 
atributima. I u svom govoru uvijek je za predmet imao velike 
teološke istine. 20 


18 AVP, kut. C, br. 6. 

19 Fra Hilarion, brat pomoćnik bolničar (AVP, kut. I, br. 12): usp 
BP, str. 85. 

20 AVP, kut. B, br. 12. Usp. BP, str. 22 (”Kad je razgovarao s nama, 
uvijek nam je govorio o Bogu”), str. 58 (”U svojim je razgovorima često 
i rado govorio o Bogu”), itd. 

Ipak neka vanjska očitovanja daju nam naslutiti da je u 
njegovoj molitvi bilo nešto izvanredno. Ona tajnovita sanjivost 
prije nego je izricao riječi koje su sa sigurnošću predskazivale 
budućnost ili naviještale čudo; ona duboka sabranost u mo¬ 
litvi, tako da nije opažao što se oko njega zbiva, tako da ga je 
trebalo koji put prodrmati kako bi se opet priveo stvarnosti; 21 
ono lice često osvijetljeno i kao preobraženo, osobito nakon 
konsekracije u svetoj misi; 22 one oči koje su katkada blistale 
kao dva sunca. Sve je to dovoljno govorilo o njegovu naj¬ 
užem sjedinjenju s Gospodinom. 

On je sam kakvom rečenicom, koja mu se potkrala, jasno 
potvrdio da je često nakon konsekracije u svetoj misi imao 
izravan dodir s Bogom, te se nije moglo sumnjati da je u Bogu 
i Bog u njemu. 23 Jednog dana, govoreći s nekim svojim po¬ 
kornikom o neizmjernoj dobroti Gospodnjoj koja se pokazuje 
prema dušama i ujedinjuje ih sa sobom, iznenada brižne u 
grčevit plač i reče: ”Ali zašto meni takve stvari? Meni tako 
bijednome!? Za ljubav Božju, molite Gospodina Boga da ima 
sa mnom smilovanja!” 24 Na jednoj sličici Srca Isusova je na¬ 
pisao: ”Božanska ljubavi Srca Isusova, koja si se udostojala 
dati mi znakove neizmjerne ljubavi, smiluj mi se!” 25 Koje su 
to stvari bile? ti znakovi neizmjerne ljubavi? To je tajna koja 
je zauvijek ostala skrivena u njegovu srcu. 26 

Ipak jedna pozitivna činjenica koja se mogla kontrolirati 
baca tračak svjetla na tajnu prisnih odnosa duše oca Leopolda 
s Bogom. To su duhovne suhoće. 

Zanimljiva je činjenica — posebno za onoga koji osobno 
ne pozna ili ne ponire u dubine Božjeg ponašanja prema du¬ 
šama koje su spremne i otvorene posvetiteljskom djelovanju 
— kako Bog k sebi uzdiže određene duše dajući im dojam da je 
skriven, naprosto daleko od njihovih očiju. Vjeru zahvaćaju 
strašne sumnje, nada je zamagljena strahom i trepetom od 
vječne osude, ljubav osjeća strahovitu hladnoću jer nekako 
kao da je Bog ostao daleko, kao da ne želi te duše niti u vre¬ 
menu niti u vječnosti. Takva iskušenja zahvaćaju i duše koji¬ 
ma je potrebno da se usavršuju i da samima sebi dokažu da li, 
prema oštroumnoj izreci sv. Franje Saleškog, traže Boga utjehe 
ili utjehu Božju. No katkada te kušnje znadu biti tako gorke 

21 AVP, kut. B, br. 12. 

22 AVP, kut. VIII, br. 22; kut. X, br. 31; BP, str. 31, itd. 

23 AVP, kut. VIII, br. 28; usp. BP, str. 122. 

24 AVP, kut. VII, br. 36. 

25 AVP, rukopisi, br. 15. 

26 Jedan svjedok iznosi na postupku: »Više mi je puta znao reći: 
’Sakrijmo sve, pa i ono što u nama može imati privid Božjeg dara, da se 
ne bismo time hvastali. Jedinome Bogu čast i slava! Ako je moguće, mi 
moramo proći zemljom poput sjene koja iza sebe ne ostavlja traga*« (BP, 
str. 123). 

da ih mogu podnijeti samo savršenije duše, spremne na mis¬ 
tično sjedinjenje. One su jedine kadre da iz toga izvuku i 
preobilne plodove koje Bog daje svojoj djeci koja su tako 
obilno prokušana i izmučena. 

Tako je, čini nam se, bilo i s ocem Leopoldom. Duhovne 
suhoće bile su u njega vrlo česte. One su bile tako velike da 
su znale prouzročiti prave smrtne stiske. Iznenada su ga znale 
opsjednuti strahovite napasti. Vjera bi se tada počela kolebati. 
Ono što je prije bilo jasno, očito i nedvojbeno, sada je bilo 
pokolebano. Kao da se sve ruši u njemu, kao što se ruši kuća 
zahvaćena jakim potresom. Naročito mu je pamet pomućivala 
misao na vječnost pakla. ”Kako može Bog”, kao da mu je neki 
tajanstven glas šapnuo u uho, ”kako može Bog za jedan trenu¬ 
tačan grijeh kazniti čovjeka za svu vječnost? Da li je to pra¬ 
vedno? Da li to može milosrdni Bog? Kako to? . .Bila je to 
prava tjeskoba. Pamet kao da mu je stala, nije mogao više 
razmišljati. Pamet bi mu se našla u bezizlaznom položaju. Kad 
je vihor prohujao i netko bi ga podsjetio na tu strašnu istinu 
on bi još pod tom morom koja ga je mučila, sav blijed, rekao: 
”Pustimo, pustimo to! Ne mislim na to, sve mi se vrti u glavi. 
Bog je otac . . . dosta. Jedino on zna učiniti ono što je dobro.” 27 

Sve što je učinio, sve što čini, sve mu je to izgledalo loše. 
Izgledalo mu je nemoguće da nastavi svoj rad, jer je držao 
da će tako naškoditi dušama i sama sebe upropastiti. Zahva¬ 
ćala ga je dosada, obeshrabrenost, strah. Iz dubine pomućene 
duše izlazili su pomamni osjećaji pobune zbog stalnih patnji, 
zbog smanjenih tjelesnih snaga. Poniženje koje je proživljavao 
u tim časovima bilo je silno veliko i postajalo mu je gotovo 
neizdrživo. U tim časovima i sam sotona ga je uznemirivao 
odvratnim napastima i duh mu je salijetao maštu prljavim 
mislima i predodžbama. Bila je to muka gora i bolnija od 
same smrti. 

Pritisnut odasvud tjeskobom i mukom, nije znao kako 
da se postavi, kome da se obrati. I naizvana je izgledao sav 
izbezumljen i izobličen. Katkada je čak davao dojam da više 
nije uravnotežen umom. Tad je odlazio k ispovjedniku dva, 
pa i triput na dan. I usred noći je znao dršćući pokucati na 
vrata njegove sobice da bi dobio utjehe, a nailazio je na 
nerazumijevanje, jer ispovjednik možda nije shvaćao u punini 
Božje naume s njime, pa ga je otpravljavao s tvrdim riječima, 
tako da su to čak osjetila i njegova druga subraća. 28 Bez ikakva 
navaljivanja on je odlazio i cijele bi noći provodio u plaču. 
U tim trenucima obuzimao ga je strah od nečega neodređenog, 

27 AVP, kut. X, br. 22; usp. BP, str. 123. 

28 AVP, kut. X, br. 56. 

i drhtao je poput pruta. Bio je kao stablo koje vihor potresa do 
korijena. Katkada je jednoga svog prisnog prijatelja pozivao 
da k njemu dođe i više puta na dan, i da ostane kraj njega i 
pravi mu društvo jer, govorio je, strašno se boji. 29 

Utjecao se svom duhovnom vođi ocu Odoriku iz Porde- 
nona. On mu je odmah odgovarao shvaćajući tjeskobe svoga 
duhovnog sina. 

Evo odlomaka iz nekih njegovih pisama: ”Ostanite mirni 
držeći, se uvijek onoga što sam Vam rekao. Idite naprijed si¬ 
gurne savjesti, i kad dođu poteškoće, uvijek mislite da sam ja 
prisutan i da Vam ponavljam svoje odredbe. Neka ništa ne 
smuti Vaš duh, nego se uvijek radujte u Gospodinu, jer Vi ima¬ 
te puno pravo da se radujete. Brzo napredujte po označenom 
putu: putujte sigurno, jer je to put koji vodi u nebo. Čvrsto 
vjerujte mojim riječima, jer nisu moje, nego našega Gospodina 
Isusa Krista, koji Vas mnogo ljubi.” 30 

I drugom prilikom: ”Savjetujem Vam da budete mirni i da 
se ravnate, kao uvijek, po načelima koja sam Vam dao. Budite 
mirni, potpuno mirni u svim stvarima. Na mir i spokojstvo Vi 
imate potpuno pravo. Ako Vam se kada bude činilo da ga ne¬ 
mate, onda to morate pripisati čudesnim odredbama Božjim, 
koji po svome običaju kuša i udara one koji su mu dragi. Neka 
Vam se nikad iz pameti ne izgubi riječ svetoga anđela Rafaela 
Tobiji: ’Jer si bio Bogu mio, trebalo je da se iskažeš u kušnji.’ 31 
To je baš i naš slučaj. 

Dakle, hrabro i s punim pouzdanjem u Boga, Oca našega, 
dobroga i milostivoga; dobroga i milosrdnoga, jer je Otac. 

Vi znate kao i ja, i mnogo bolje, da je snaga duše u tome 
da se svim srcem izgovara riječ koju je izrekao Isus u smrtnoj 
stisci: ’Oče, neka bude volja Tvoja!’ 32 U tome je sve; sva veli¬ 
čina i savršenost jedne duše.” 33 

I još: ”Ne dopustite da Vas zahvati žalost; i u trenucima 
kad se Gospodin skriva, mislite na smrtnu žalost Isusovu u vr¬ 
tu, sjedinite svoju gorčinu s gorčinom božanskog Učitelja. To 
je najugodnije što možemo učiniti Gospodinu. Istina, stoji nas 
žrtava, ali će velika biti utjeha i nagrada.” 34 

U takvom vihoru on je uvijek imao čvrsto pouzdanje u du¬ 
hovnog vođu, kao Božjeg predstavnika. I te su mu riječi kao 
balzam dolazile na dušu. S poštovanjem je ljubio ta pisma i 
često ih je čitao. 

29 AVP, kut. IX, br. 37. 

30 AVP, kut. O, br. 37. 

31 Tobija 12, 13. 

32 Lk 22, 42. 

33 AVP, kut. O, br. 11. 

34 AVP, kut. O, br. 9. 

Povratak sunca 


Ima kršćana koji zlobno postavljaju Bogu pitanje ”Zašto?” 
kad ih zadese kakva iskušenja. A ima dobrih kršćana kojima 
bi trebalo mnogo manje da se za dugo skruše. Zbog toga su 
tako strašne muke povlastica duša koje su uznapredovale u 
svetosti, duša koje su zapravo jedine kadre da iz toga izvuku 
odgovarajuću duhovnu korist. Tako one, lomljene udarcima, 
naprosto trkom trče prema savršenstvu i postaju još sposob¬ 
nije da posvećuju bližnjega. Konačno, sam Krist je htio pod¬ 
nijeti taj osjećaj božanske ostavljenosti u samom trenutku 
kad je najočitije izvodio djelo spasenja svijeta i pripravljao 
za sebe ulazak u slavu. 

Takvo božansko ponašanje, neshvatljivo za mnoge a mož¬ 
da i za većinu, bilo je vidljivo i kod oca Leopolda. Kad se Go¬ 
spodinu svidjelo, sve je prolazilo, ali kušnja nije bila uragan 
koji iza sebe ostavlja pustoš i ruševine, već je to bila Božja 
ruka koja donosi dobro. U njemu se povećavala poniznost jer 
je do dna iskusio vlastitu bijedu. U njemu je tada rasla ljubav 
Božja koja više nije tražila utjehe, već je jedino htjela ugoditi 
Gospodinu. Doista, nakon jednoga takvog iskustva, pisao je: 
”Sve do ovog trenutka bio sam žrtva svakojake nevjernosti 
prema svome Bogu, ali od ovog časa hoću čistom ljubavlju 
ljubiti svoga Boga kao svog oca i sve svoje, svog Isusa kao 
zaručnika, Presvetu Djevicu kao nježnu majku, anđele i svece 
kao svoju braću i prijatelje. Želim u što čistijoj ljubavi do¬ 
končati već prinesenu žrtvu.” 35 U njemu je tada bilo veće po¬ 
uzdanje, pa i sama sigurnost u Gospodinovu dobrotu. Pisao je: 
”Svemu se nadam od Ljubavi našega Gospodina Isusa Krista, 
on njegova božanskog Srca.” 36 

A Gospodin, da bi podržao njegov duh u mučnoj borbi oko 
savršenstva, nakon kušnji mu je udjeljivao duhovne utjehe 
koje mogu shvatiti samo oni koji su ih iskusili. Sav prožet 
višnjom radošću napisao je: ”Tjelesne ili duševne boli nisu ni 
u kakvom omjeru s onom radošću koju ćemo uživati u nebu, 
a također ni s onom što nam je Gospodin s vremena na vri¬ 
jeme po svojoj velikoj dobroti već i ovdje na zemlji daje da 
je okusimo.” 37 

Sve je prolazilo. Ali ipak je u njemu ostajalo iskustvo o 
onome što je doživio. Time se on služio da prosvijetli i vodi 
duše. Pisao je jednom pokorniku: ”U časovima duhovne suhoće 
možemo i ja i Vi donekle shvatiti ono što je naš Gospodin 

35 AVP, rukopisi, br. 27. 

36 Gospođi Klemenzi Capuzzo, Padova, 3. lipnja 1942 (AVP, kut. II, 
br. 52). 

37 AVP, kut. X, br. 50. 

oćutio u svome božanskom Srcu kad su s njegovih usana izašle 
one riječi: ’Bože moj, Bože moj, zašto si me ostavio?’ 38 To je 
kušnja njegovih izabranika. On ipak uvijek stoji u potaji i gle¬ 
da što ćemo mi znati učiniti. 

Imajmo uvijek na pameti da su darovi Gospodnji u om¬ 
jeru s kušnjom, i da nas On zove na Tabor, ali nas odgaja na 
Kalvariji. 

Kako su mudre odluke Gospodnje! Tek u nebu potpuno 
ćemo razumjeti to božansko vladanje prema dušama. 

Kad nas Gospodin na neki način uzdama steže, bilo izrav¬ 
no ili neizravno, on to uvijek čini poput oca, s neizmjernom 
dobrotom. Nastojmo razumjeti tu očinsku ruku koja se s bez- 
graničnom ljubavlju brine za nas.” 39 

Kao što smo već rekli, veoma je bio suzdržljiv u govoru 
o tim stvarima. O njima je govorio samo dušama koje su od 
toga imale koristi i koje su to mogle shvatiti. 40 Pisao je- "Mož¬ 
da moramo proći kroz te kušnje da ne damo nikakva izvanj¬ 
skog znaka, znajući da nas Gospodin s veseljem pripravlja na 
kušnju i kušnjom nas čini vrijednima većih milosti!” 41 

I doista, koliko je bilo do njega, tako je postupao. Govorio 
je o tome ispovjedniku, duhovnom vođi, kojem prisnom prija¬ 
telju, a nakon toga — potpuna šutnja. Dosta je sjetiti se da 
je i za najžešćih i najbolnijih kušnji mirno nastavljao svoju 
službu ispovijedanja kao da se ništa ne događa u njegovoj 

Vazda je poticao na molitvu 

Otac Leopolđ je molio i druge poticao na molitvu. Usme¬ 
no ili pismeno vazda je ovaj poticaj upravljao dušama koje je 
vodio: molite! Pisao je jednome svom pokorniku: "Prema redu 
koji je Bog uspostavio i prema redovnom toku božanske Pro¬ 
vidnosti, svako dobro nam treba doći od molitve.” 42 Poučavao 
ih je kako valja moliti, posebno naglašavajući poniznost proš¬ 
nje, jer Gospodin sluša samo ponizne. Jedan gospodin iz Pa- 

°J e u P1Se: ” P0hCa ° Je na molitvu kao nepogrešivo sredstvo da 
zadobijemo božanske milosti, posebno naglašavajući da mo- 
limo ponizn o, jer ništa ne možemo od Boga tražiti kao svoje 

38 Mt 27, 46. 

39 AVP, kut. VIII, br. 27; usp. BP, str. 121. 

o sebi . . .”), itd. ‘ 76 ( • ' • maI ° 3e 111 nikada govorio 

41 AVP,. kut. X, br. 41. 

42 AIo l zl i u Borđignonu, Padova, 14. srpnja 1910. (AVP, kut. 1, br. 29). 


109 






pravo.” 43 Prema Isusovim riječima, koji je tražio upornost u 
molitvi, neumorno je ponavljao da treba moliti bez prestanka, 
sve dok nam Gospodin ne dade ono što ga molimo, ako je to 
u skladu s njegovim naumom s nama. Pisao je: "Dopustite mi 
da Vas osjećajem prijateljstva koje gajim prema Vama i svo¬ 
jom vjerom kao službenik svetog Evanđelja potičem na mo¬ 
litvu i da molite milost svom svojom dušom i to neumorno.” 44 
A jednoj gospođi: "Shvatio sam Vašu bol kad odmah niste do¬ 
bili milost koju ste tako uporno molili. Istina, naše se bijedno 
tijelo srdi zbog toga, ali sveta vjera nam govori jasno da 
uvijek molimo i imamo pouzdanja. Zato svakog dana molite 
presvetu Djevicu, koja je moralno vrelo svakog dobra, a onda 
molite časnog oca Marka iz Aviana da zagovara kod Uzvišene 
Gospodarice. Sveto Evanđelje nas uči da uporno molimo sve 
dok silom ne iznudimo milost, kako to obično kažemo.” 45 Na¬ 
dalje, veliko je značenje pridavao zajedničkoj molitvi, jer — 
govorio je — takvoj molitvi Gospodin ne zna odoljeti. Pisao 
je jednoj časnoj sestri: "Sveto Evanđelje kaže: Gdje su dvojica 
ili trojica sabrana u moje ime, tu sam i ja među njima i ako 
budu molili u moje ime, dat ću im sve što zatraže. 46 Evo: Ulijte 
puno pouzdanje u svoje učenice, dajte da sve zajedno mole s 
vjerom i vidjet ćete da će Vam Providnost Božja izići u su¬ 
sret.” 47 

Ta ljubav prema molitvi što ju je otac Leopold prenosio 
svojim pokornicima bila je neiscrpno vrelo dobra za njihove 
duše, jer su iz njegovih riječi i njegova primjera učile hodati 
pravom stazom spasenja. Značajna je uspomena koju su o tim 
poticajima na molitvu sačuvali brojni svjedoci na postupku za 
njegovo proglašenje blaženim. 48 


43 Ivan Marchesini (AVP, kut. M, br. 377). 

44 Ahilu Tognonu, Padova, 1. srpnja 1938 (AVP, kut. VII, br. 181). 

45 Luizi Mattini, Padova, bez nadnevka (AVP, kut. V, br. 131). 

46 Usp. Mt 18, 20. 

47 Jednoj časnoj sestri, Padova, 12. listopada 1939 (AVP, kut. VII br. 

202 ). 

48 Ograničimo se samo na neka svjedočanstva, usp. BP, str. 108 (”Poti- 
cao je na molitvu kao sigurno sredstvo da se od Boga postignu milosti, po¬ 
sebno nam naglašavajući da molimo ponizno”), str. 58 ("Živo je poticao na 
davanje zadovoljštine i na molitvu za obraćenje grešnika”); AP, str. 66 
(»Cesto je naglašavao i isticao molitvu i vjeru: ’Molite, molite i vjerujte’), 
itd. 

Sedmo poglavlje 

BLAŽENA GOSPODARICA 

»Uzvišena Majka Božja, doista je suotku- 
piteljica ljudskog roda i začetnica svakog 
mira. Uistinu, s jedne strane ona je savr¬ 
šeni uzor poslušnosti Božjem zakonu i, 
nakon svog božanskog Sina, ona je naj- 
savršeniji izraz nevinosti. On je nepogre¬ 
šiv po naravi, Ona po milosti. S druge 
strane, ona je Žena boli, kao što je on 
Čovjek boli. 

Ako je, dakle, Bezgrešna Djevica po vječ¬ 
noj Božjoj odredbi moralna žrtva boli, 
kao što je njezin Sin fizička žrtva; ako 
Božja Pravda, koja kažnjava, nije u nji¬ 
ma našla ni sjenu grijeha, onda nužno 
moramo zaključiti da su njih dvoje ispa¬ 
štali grijehe drugih, grijehe ljudskog 
roda.« 

(Iz Blaženikovih spisa) 


Nebeska Majka 

Riječi raspetog Krista upravljene Mariji i Ljubljenom uče¬ 
niku — "Ženo, evo ti sina! . . . Evo ti Majke!” 1 — pred samu 
svoju smrt zapravo imaju vrijednost oporuke. Prema sponta¬ 
nom i logičnom tumačenju, tamo od samih početaka kršćan¬ 
stva, te se riječi nisu mogle odnositi jedino na Ivana niti na 
mali broj godina koje su još bile preostale Djevici Mariji ovdje 
na zemlji. Te su riječi uspostavile novu, vječnu vezu između 
nje i svih Kristovih sljedbenika. Kršćani su shvatili da se pod¬ 
no križa dovršavalo poslanje koje je za Mariju započelo u na- 
zaretskoj kućici utjelovljenjem Riječi u njenoj utrobi i očito¬ 
valo se u betlehemskoj spilji rođenjem njezina Djeteta. Tu je 
Marija postala Majkom Kristovom, dala je život glavi otaj- 
stvenog tijela čiji su udovi svi kršćani. Na Kalvariji, u boli 
koja je bila vjerna jeka strahovitih patnja Otkupiteljevih, nje¬ 
no je materinstvo i na službeni način dobilo svoju puninu ri¬ 
ječima umirućega koji ju je proglasio Majkom svih svojih 
udova. Od tog časa Majkom su je priznavali svi oni koji su 
Krista priznavali glavom vjere i milosti. 

1 Iv 19, 26-27. 

Stoga nije nikakvo čudo da su sve uistinu velike kršćanske 
duše smatrale Mariju svojom duhovnom Majkom i prema njoj 
gajile naročito štovanje. To je štovanje izraz ljubavi, zahval¬ 
nosti, očekivanja i tolikih drugih osjećaja i čina koji na jednoj 
višoj razini zapravo odražavaju osjećaje i čine dobrog sina 
prema njegovoj vlastitoj naravnoj majci. U životu milosti za¬ 
pravo se rađaju novi životni nagoni koji rastu i jačaju milošću. 
I pobožnost prema nebeskoj Majci samo je dio toga života. 

Tom mnoštvu i raznolikosti sinova Djevica Marija se po 
naumu Božje providnosti očituje u svom bogatstvu i šaroli¬ 
kosti milosti, uzvišenosti, povlastica i uzoritosti, te ispunja sva 
srca, a rekao bih, i sva očekivanja i ukuse ljudi. Tu je izvor 
mnogovrsnih marijanskih pobožnosti. One se odnose na poje¬ 
dine povlastice, kreposti, veličinu, mjesta njena ukazanja i što¬ 
vanja, itd., ali na kraju krajeva sve te pobožnosti svode se na 
jednu temeljnu odanost: ona je izraz osjećaja i predanja koje 
narav i milost rađaju, podržavaju i jačaju u dobrom sinu. Tu 
je ujedno i vrelo mnogih naslova kojima kitimo svoju pobož¬ 
nost prema Gospi. Time kao da je promatramo kroz prizmu 
kroz koju se u mnoštvu boja lomi jedno jedino svjetlo koje 
dolazi od njena i našega sunca — Krista. 

Otac Leopold Volio je naročito nebesku majku nazivati 
"Domina domus”, to jest Gospodarica kuće ili naprosto blažena 
Gospodarica. 2 Taj naslov se nalazi i na jednom prozoru u ka¬ 
pelici gdje je pokopan. 


Posvećen Gospi 


Pobožnost oca Leopolda prema Gospi temeljila se na ui¬ 
stinu sinovskoj ljubavi. Ta ga je' ljubav pratila na njegovu 
teškom životnom putu, bila je svjetlo njegovoj pameti, toplina 
i okrepa njegovu srcu. Svatko tko je s njime živio, iskreno 
priznaje da je teško, ako ne čak i nemoguće, reći koliko je on 
ljubio Gospu, jer je nemoguće riječima izraziti boju njegova 
glasa kad je o njoj govorio, svjetlo koje je blistalo u njegovim 

2 otac Leopold je na mletačkom dijalektu Gospu zvao ”Parona bene- 
deta”, kao što je Boga običavao nazivati "Paron benedeto". Mi smo to 
preveli "Blagoslovljena Gospodarica”. Taj izraz su neprestano ponavljali 
svjedoci na postupku. U tom izrazu ima nešto što je kod oca Leopolda 
ostalo još iz djetinjstva i što je ostalo svježe kroz sav njegov život. Možda 
ima tu nekog ostatka od onih "paroni de nave” (usp. pogl. 1, bilj. 6) od 
kojih je on potjecao po očevoj lozi. Padrone je bio svojevrstan ”pađre”, 
otac u jednoj različitoj i mnogo brojnijoj obitelji: radnici u radionicama, 
seljaci koji su zavisili o nekom gospodaru, mornari na brodu i si. zvali 
su svoga gazdu "paron”. I otac u obitelji bio je svojevrstan "padrone” 
u kući svojom dobrotom i brigom za obitelj. Tako je i majka postala 
"padrona” svojom dobrotom, nježnošću i brigom za kuću. Neki su se čudili 
što je otac Leopold tako običavao nazivati nebeskog Oca i nebesku Majku. 
Oni nisu dovoljno uočili duh kojim ih je sluga Božji upotrebljavao da u 
svojoj duši stvori obiteljsko ozračje, kakvo mu je bilo urođeno još u dje¬ 
tinjstvu. 

očima kad bi. promatrao njenu sliku. Trebalo ga je vidjeti da 
bi se moglo shvatiti nešto od ognja koji mu je plamtio u srcu. 

Imao je sreću da mu je majka bila zaljubljena u Gospu 
te ga je već od djetinjstva posvetila Djevici i u srce mu je 
posijala klicu ljubavi koja se tako snažno razvila i svega ga 
obuzela. Jednog dana reče: ”Već kao dijete bio sam posvećen 
Gospi i Ona me je posebno podupirala u mom zvanju.” 3 Po 
naravi misaon, nije htio svoju ljubav prema Gospi zasnivati 
na neodređenoj osjećajnosti, koja se gubi i mijenja kako se 
mijenjaju događaji i raspoloženje, već na punoj spoznaji nje¬ 
zine prave uzvišenosti. Mariologija je kroz sav njegov život 
bila omiljelo područje, njegova proučavanja. Već kao mlad 
student u Padovi veoma je rado čitao knjigu oca Groua Nutar¬ 
nji život Isusa i Marije. Razmatrao ju je i tražio je od dru¬ 
gova da mu protumače mjesta za koja je držao da ih nije 
dobro shvatio. 4 U svojem daljnjem studiju proučavao je prave 
rasprave o Gospi, tako da je stekao široku i temeljitu kulturu 
u poznavanju Marije. Posebno je proučavao odlomke Svetog 
pisma koji govore o Djevici. Rasplamtio bi se svetim ognjem 
protiv tumačenja koja ne odgovaraju njezinoj pravoj veličini. 
Trajno je razmatrao o njenim povlasticama i tražio nova i su¬ 
vislija tumačenja povezana s njenim naslovom Majke Božje. 
Tražio je čak i pismena tumačenja od svojih pokornika koji su 
bili upućeniji u tu problematiku. Sačuvano je dopisivanje s 
msgrom Josipom Perinom, profesorom u padovanskom sje¬ 
meništu, u vezi s evanđeoskim odlomcima o Gospi koja je bilo 
teže protumačiti. 5 Svojom je dužnošću smatrao da spozna istinu 
kako bi time njegova ljubav prema dobroj Majci sve više rasla. 
I svoju subraću koja su bila upućenija u to pitanje često je 
pitao što kažu veliki crkveni naučitelji o veličini i povlasti¬ 
cama Gospinim. 6 Veoma je žalio što veliki naučitelji, kao sveti 
Toma i sveti Bonaventura, nisu izričito branili dogmu bez¬ 
grešnog začeća. 7 Kad su venecijanski kapucini objavili prvu 
knjigu sabranih djela svetog Lovre Brindiškoga pod naslovom 
”Mariale”, u kojoj sveti učitelj čudesno veliča Gospu, on je 
bio silno radostan, odmah ju je pročitao i o njoj govorio s ve¬ 
likim oduševljenjem. 8 


3 AVP, kut. VIII, br. 33; usp. AP, str. 77. 

4 AVP, kut. J, br. 19; usp. također AP, str. 42 (O. Anđelo iz Firenze: 

"Jednog dana za odmora zamoli me za moje mišljenje o evanđeoskom od¬ 
lomku koji se odnosi na Gospu: 'Marija u sebi pohranjivaše sve te do¬ 
gađaje i prebiraše ih u svome srcu’, Lk 2, 19. To pokazuje da je često i 
revno razmišljao o svetim stvarima"): BP, str. 21 (O. Kalist iz Mortegliana: 
»Često me je znao pitati u vezi s Gospinim povlasticama«), itd. 

5 AVP, kut. P, br. 1-4. 

6 BP, str. 21. 

7 BP, str. 15. 

8 AVP, kut. C, br. 6. Svjedok O. Kalisto iz Mortegliana sam izjav¬ 
ljuje: "Često me je pitao o Gospinim povlasticama i želio je znati da li je 


8 Blaženi Leopold kapucin iz Herceg-Novog 

Suotkupiteljica 

Cijeloga je života gajio silnu želju da napiše o Gospi knji¬ 
gu u kojoj bi je prikazao kao Suotkupiteljicu ljudskog roda, 
kanal svih Gospodnjih milosti. Često je na to mislio i o tome 
govorio iznoseći misli uistinu dostojne tolikog djela, koje je 
već živjelo u njegovoj duši. U tu je svrhu tražio od dobrih 
duša da mole. Sestra Marija Assunta, utemeljiteljica Služavki 
Presvetog Trojstva u Rovigu, piše: ”Otac Leopold mi je pov¬ 
jerio svoju nakanu da napiše jednu knjigu o Mariji Suotkupi- 
teljici. Više puta me poticao da molim kako bi ga Gospodin 
prosvijetlio da li da nastavi ili prekine taj posao/’ 9 A msgr Riz- 
zieri Zanocco, kanonik u Padovi, piše: ”Kad mislim na razgo¬ 
vore, post confessionem, o povlasticama i veličini Gospe u redu 
Otkupljenja, što ih je uvijek započinjao otac Leopold, koji 
kao da je živio samo od ljubavi prema Mariji, duboko žalim 
što moje siromašno pamćenje ne dopušta da ih se više sjetim 
u svoj njihovoj ljepoti, uzvišenosti i oštroumnosti. Otac Leo- * 

pold mi je tada izgledao sav preobražen.” 10 

Svoju ideju o veličini Gospe Suotkupiteljice jasno je oči¬ 
tovao napisavši 1927. godine na jednoj njenoj sličici: ”Ja fra 
Leopold Mandić Carević čvrsto vjerujem da je Preblažena Dje¬ 
vica kao Suotkupiteljica ljudskog roda moralno vrelo svih 
milosti, jer od njezine punine svi mi primismo.” * 11 Svojim ra¬ 
dom htio je pridonijeti na neki način da čelo ljubljene Majke 
ovjenča novim vijencem, proglašenjem dogme da je Marija 
sveopća posrednica svih milosti. Na žalost, stalan naporan rad 
u ispovjedaonici nije mu dopustio da ostvari svoju žarku 
želju. I kartice koje je pripravljao — izgubile su se. Uistinu, 
velika šteta! Njegov oštar um i nježna ljubav prema Mariji 
bili bi nam dali doista vrijedno djelo. Krasan uzorak tih misli 
jest nekoliko članaka u Franjevačkom listu (Bolletino Fran- 
cescano), mjesečniku za Treći red. 12 

Štovao ju je na sve moguće načine 

Otac Leopold ljubio je Gospu i štovao je na sve moguće 
načine. U sobici ispovjedaonici imao je njezinu sliku i kitio je 
cvijećem, koje je nastojao svaki dan mijenjati govoreći da je 

o njima govorio sv. Lovro Brindiški, čija sam djela pripremao za tisak. 

Kad sam mu mogao odgovoriti pozitivno, tome se veoma radovao” (BP, 
str. 21-22). 

9 AVP, kut. M, br. 2; usp. BP, str. 127. 

10 AVP, kut. Z, br. 6; usp. BP, str. 301. 

11 AVP, Rukopisi (autografi), br. 38. 

12 BF, 1916, str. 31-32; str. 82-83. 124-125. 


to simbol njegove obnovljene ljubavi prema Djevici. 13 Svetu je 
misu služio gotovo uvijek na Gospinu oltaru, a subotom je 
uzimao obrazac zavjetne mise u čast Bezgrešnoj, samo ako su 
to dopuštali bogoštovni propisi. 14 Svaki je dan molio Mali 
Gospin časoslov i više puta krunicu. 15 Zbog njegova slabog 
zdravlja poglavari nisu htjeli da ustaje u jedan sat poslije po¬ 
noći na moljenje Jutarnje, ali je dobio dopuštenje da ustaje 
barem uoči Marijinih blagdana. 16 Uoči tih blagdana on je trajno 
mislio na Djevicu, više molio i njoj u čast činio žrtve. 17 

Svaki put kad bi prošao ispred koje Gospine slike, očito¬ 
vao bi svoju pobožnost činom poštovanja i nježnosti. 18 Tada je u 
samostanskom vrtu, što je inače bio običaj u svim samosta¬ 
nima, bila jedna mala kapela posvećena Gospi. On je svaki 
dan tamo odlazio, odnio bi, ako je mogao, koji cvijet što bi ga 
ubrao u vrtu i ostao bi u molitvi pred svetom slikom. 19 Kad je 
prema odredbi liječnika, koju su potvrdili poglavari, morao 
svaki dan izići iz samostana pola sata na šetnju, najprije bi 
pošao u župnu crkvu Svetog Križa i tu bi neko vrijeme ostao u 
molitvi pred Gospom od Zdravlja. 20 Svake nedjelje i zapovje- 
danog blagdana, odmah poslije podne, polazio je u baziliku sv. 
Justine da iskaže poštovanje slici Blažene Djevice Konstanti- 
nopolske. Klekao bi na mramorne stepenice oltara i ostao 
nepomičan, zadubljen u molitvu, čak i pola sata. 21 Koji put, 
dok je ispovijedao ili dok bi izvan ispovjedaonice s kime raz¬ 
govarao, iznenada bi zamolio dopuštenje da se začas udalji. 
Pošao bi onda malo moliti pred oltarom Gospinim u crkvi i 
vratio bi se sav bliješteći od radosti. 22 

13 AP, str. 99. Pokazivao je ganutljivu zahvalnost prema onima koji 
su mu donosili cvijeće da ga zamijeni s uvelim. O sličnim slučajevima sje¬ 
ća se jedan svjedok: ”Kad bih mu, vraćajući se iz kojeg marijanskog sve¬ 
tišta, donio kakvu uspomenu, izrazivao mi je silnu zahvalnost i očitovao 
svoju radost poput djeteta” (BP, str. 132). 

14 BP, str. 31. 

15 BP, str. 5, 21, 31, 40, 93 itd. 

16 BP, str. 57, 106. 

17 BP, str. 5. Drugi se svjedoci sjećaju vjernosti oca Leopolda kojom 
se pripravljao devetnicama na blagdane (”na sve blagdane”) Gospine (usp. 
BP, str. 269; AP, str. 71). 

18 BP, str. 31, 194, 301. Jedan svjedok izjavljuje: ”Njegova su mi su¬ 
braća prenijela da su ga jednom iznenadili dok je bio u promatranju 
(kontemplaciji) pred jednom Gospinom sličicom. Ostao je nepomičan sat 
i po” (BP, str. 93). 

19 AVP, kut. X, br. 23; usp. AP, str. 27. Kip mu je bio darovan 1912. 
godine i želio je da se stavi na oltar spomenute kapelice. Otac Bernardin 
Lago piše: »Svaki sam ga dan vidio kako ide tamo i žarko se moli pred 
slikom. Koji put sam mu postavio pitanje: ’Oče Leopolde, kamo idete?’, a 
on bi sav nasmijan odgovorio: ’Gle! Idem pozdraviti Blagoslovljenu Gospo¬ 
daricu/« 

20 BP, str. 209 (izjava župnika te crkve); AP, str. 27. 

21 BP, str. 187; AP, str. 27, 82. 

22 AVP, kut. IX, br. 65. 

Majčinsko srce 

Otac Leopold je ljubio Gospu i čvrsto je bio uvjeren u 
njezinu moć i dobrotu. Osjećao je da u nebu ima majčinsko 
srce koje nad njim bdije. Pisao je gospodinu Rafaelu Gaspa- 
rottu iz Padove: ”U nebu imamo Majčino Srce, nježno Srce 
koje nas toliko ljubi, Srce Presvete Gospe.’’ 23 A bratu laiku 
kapucinu fra Jurju iz Bassana: Presveta Djevica je sudjelo¬ 
vala na križu kao majka Božanske žrtve. Ona, zacijelo, s neba 
prisustvuje i nekrvnoj žrtvi koja se svednevice prinosi na ol¬ 
taru u svetoj misi na dobrobit ljudskog roda. Imamo dakle na 
nebu Majčino Srce.” 24 Želio je da je njegovi pokornici proma¬ 
traju u tom svjetlu njene moći i dobrote. Pisao je gospođi Rozi 
Salvagnini iz Padove: ”Presveta Djevica, Suotkupiteljica ljud¬ 
skog roda, to jest sveopće vrelo svakog dobra, neka se udostoji 
vazda biti uz Vas svojim milosrđem.” 25 A gospodinu Ahilu 
Tognonu iz Padove: ”Obratite se Presvetoj Djevici koja je, 
kako nam vjera govori, Velika Gospodarica kojoj se svi tre¬ 
baju podložiti.” 26 U Gospi je gledao jedino sidro spasenja ljud¬ 
skog roda, nju je držao jedino sposobnom da spasi ljude od 
propasti koju su zaslužili svojim grijesima. ”Ako nas Bezgreš¬ 
na Djevica ne spasi, propadosmo. Ako nas ona ne zagovara 
kod Sina, Božja Pravednost ne može ustupiti pred milosr¬ 
đem.” 27 To bezgranično pouzdanje temeljio je na činjenici da 
Gospa ne može napustiti sinove koji su je tolike boli stajali. 
Pisao je: ”Od nje, Bezgrešne, po Krstu, plodu njene utrobe, 
vrijednom svakog poštovanja, dolazi nam život milosti. Na taj 
život nas je ona otajstveno rodila podno križa u najbolnijem 
mučeništvu što ga je ikada iskusilo majčino srce. Uistinu smo 
mi sinovi njenih suza.” 28 

Sve je patnike poticao da se njoj utječu srcem prožetim 
nadom, sigurno da ih neće odbiti. Pisao je gospodinu Alojziju 
Bordignonu: ”Vazda ste ponavljali uzvišenoj Gospodinovoj 
Majci: ’Monstra te esse matrem.’ Dobro, još jednom Vam je 
dala osjetiti svoje majčinsko Srce. Dobročinstva koja ste do¬ 
sada primili zalog su drugih još većih.” 29 

A gospođi Assunti Botti: ”Pišem Vam danas, uoči Anđe- 
lova Navještenja Djevici. Uzvišena Gospodarica, Presveta Dje¬ 
vica, koja — premda prečista i bezgrešna Djevica — ipak je 


23 Rafaelu Gasparottu, Padova, bez nadnevka (AVP, kut. G, br. 18). 

24 Fra Jurju iz Bassana, Padova, bez nadnevka (AVP, kut. V, br. 109). 

25 Ruži Salvagnini, Padova, 8. kolovoza 1940 (AVP, kut. VI, br. 161). 

26 Ahilu Tognonu, Padova, 1. srpnja 1938. (AVP, kut. VII, br. 181). 

27 BF 1916, str. 125. 

28 Ondje. 

29 Alojziju Bordignonu, Kopar, 22. srpnja 1905. (AVP, kut. I, br. 26). 

upoznala zemaljski život i boli majki, znat će i Vas utješiti. 
Ona, utjeha siromašne Evine djece, dat će Vam da osjetite 
njeno Majčino Srce.” 30 

Uvijek je poticao druge da ljube i časte Djevicu. Često je 
u ispovjedaonici govorio pokornicima o Gospi. Svećenike je 
više puta pitao kako tumače Gospinu veličinu u svojim propo¬ 
vijedima. Ako bi koji put otkrio kakvu netočnost, naročito u 
vezi s bezgrešnim začećem ili njenim djevičanstvom, isprav¬ 
ljao je s ljubavlju, ali odvažno. 31 Jedna franjevačka trećore- 
dica iz Padove piše: ”Sjećam se preporuke koju je često davao 
svojim pokornicima: ’Budite pobožne prema Gospi. Gospa sve 
može. Gospa je naša Majka!’ i dodao bi, koji put s nevjerojat¬ 
nom toplinom izražaja i glasa: ’Gospa! Gospa!’ Izgledalo je to 
kao najviši zaziv kojim je Djevici povjeravao dušu prostrtu 
pred njegovim nogama. Ništa drugo nije dodavao, ali ja sam 
ostavljala ispovjedaonicu sva preobražena. Osjetila sam kako 
je preko tog krika svoga ljubljenog sina Gospa osjetila potrebe 
moje duše i kako mi se smiješila. Otac Leopold, čist, ponizan 
brat, sigurno je vodio duše Gospi.” 32 

Dok je bio u samostanu u Thienu (od 1906. do 1909), po¬ 
nizno je pomagao braći laicima u samostanskim poslovima: 
prao posuđe, čistio crkvu i samostan. Htio je da se prema drev¬ 
noj predaji za vrijeme posla moli, osobito Litanije Majke Bož¬ 
je. Kad bi došao do zaziva ”Uzroče naše radosti”, prekinuo bi 
posao, podigao oči prema nebu i ostao tako neko vrijeme kao 
u zanosu. Jednoga dana upita ga neki brat: 

— Oče, zašto prekidate posao i molitvu i podižete oči k 
nebu kad dođete do toga mjesta u litanijama? 

— Oh Gospa — klikne on — Gospa, uzrok naše radosti. . . 
I ostade dugo sav rasvijetljen i očiju uprtih u nebo. 33 

Šinovsko pouzdanje 

Otac Leopold je ljubio Gospu. Ljubio ju je tako nježnom, 
sinovskom, pouzdanom ljubavlju, koja mu je nadahnjivala pro¬ 
stodušnost u izražavanju, te je izazivao čuđenje kod onoga tko 
ga nije prisno poznavao. Sve ono što još nevino dijete čini da 
bi majci pokazalo koliko je voli, i on je mislio da to mora 

30 Asumpti Botti, Padova, bez nadnevka (AVP, kut. II, br. 31). 

31 AVP, kut. X, br. 35; usp. BP, str. 132. Jedan svjedok iznosi: ”Nije 

podnosio pretjerano davanje naslova Gospi. To pokazuje njegovu savršenu 
pravovjernost i u pojedinostima i njegovu teološku uravnoteženost« (AP, 
str. 77). v 

32 AVP, kut. X, br. 1. Preporuke oca Leopolđa u vezi s pobožnošću 

prema Gospi spomenuli su mnogi svjedoci (usp. BP, str. 57, 66; AP. str 77 
itđ.). ’ 

33 Fra Osvald iz Fontanive, brat pomoćnik kapucin (AVP, kut. O. br. 

6); usp. BP, str. 31. ’ 

pokazati prema Gospi. Jedan brat laik kapucin piše: ”Kad 
sam bio bolničar u loretskoj bazilici, svake sam godine pri 
svom povratku na nekoliko dana u Veneciju, išao pozdraviti 
oca Leopolda. Bio je sretan i htio je toliko toga saznati o Sve¬ 
toj kući. Kad sam se vraćao, govorio mi je: ’Brate, čim stig¬ 
nete, odmah pođite u Svetu kućicu i recite dragoj nebeskoj 
Gospodarici da joj otac Leopold šalje mnogo pozdrava i po¬ 
štovanja.’ 

Donekle me je zbunjivao taj njegov način govora. Ali kad 
sam mu kao bolničar bio blizak i upoznao njegovu dušu, nje¬ 
gove me riječi nisu više čudile jer sam upoznao da on prema 
Gospi ima neograničeno pouzdanje i povjerenje.” 34 

Njegovo je pouzdanje bilo uistinu veliko prema Gospi. On 
joj se obraćao kad ga je tištila teška duševna tjeskoba ili kad 
se našao pred čijom tuđom bijedom. Obraćao joj se kao što se 
dijete obraća svojoj majci, pisao joj je pisma puna dirljive 
jednostavnosti. Evo dvaju takvih pisama: 

Preblažena Djevice Marijo! 

Tebi, Preblažena Gospo, šaljem u Duhu Svetome ovo pis¬ 
mo moleći te ponizno da se udostojiš pogledati na pobožnu 
obitelj koju ti dobro poznaš i za koju znaš da te ja molim. 

Tebi su poznate velike poteškoće u kojima se oni nalaze. 
Udostoj se, molim te, preslatka i predobrostiva Gospo, priteći 
im u pomoć. Dopusti, preslatka Gospo, da ti se ja molim sa 
svim žarom i da tvrdo vjerujem da će ti ovo moje pismo biti 
milo i da ću zadobiti što molim. 

Najponizniji sluga i nedostojan svakog dobra 

fra Leopold 35 

Preblažena Djevice Marijo! 

Dopusti, o predobrostiva Gospo, da ti pošaljem ovo pismo. 
Tebi i tvojoj ljubavi preporučam sve što mi je na srcu. 

Ti dobro znaš, preslatka Gospo, koja mi je stvar toliko na 
srcu, ti znaš koliko je za mene važno da milost Božja dovrši 
ono što je započela, učvrsti u dobru onu osobu i nek postane 
tvojim apostolom. 

Izražavam ti svoju želju. A za mene je to i više nego 
dostatno. Najponizniji sluga 

fra Leopold 36 

Takva od ljubavi i bezgraničnog pouzdanja nabujala pisma 
stavljao je on na oltar pred Djevičine noge. Ona se jamačno 
smiješila toj priprostoj duši i uslišavala njegove želje. 

34 AVP, kut. M, br. 12‘ usp. AP, str. 192. 

35 AVP, Rukopisi, br. *30. 

36 AVP, Rukopisi, br. 21. 


Jednoga je dana rekao nekome pokorniku: ”Napisao sam 
Gospi pismo i stavio ga pod njezine noge na oltaru. Hoće li 
ga ona primiti? Molite se i Vi mnogo blaženoj Gospodarici da 
se udostoji sjetiti mojega pisma.” 37 

Gospa ga je uslišavala 

Majka Božja, uvijek dobra i velikodušnog uzvratila je na 
toliku ljubav, pouzdanje i nježnost kao što to zna uzvratiti je¬ 
dino majka. Uvijek mu je bila blizu, hrabrila ga u strašnim 
duhovnim kušnjama, u njegovu izmučenu dušu unosila je ve¬ 
drinu, podržavala ga je u tjelesnim patnjama, uslišala ga je i 
i donijela utjehu tolikim nesretnicima. Ima čitav niz čudesnih 
zgoda koje poput divnog cvijeta šire miris ljubavi. Držim da 
bih učinio velik promašaj da ne donesem barem neke. Te 
zgode omogućuju nam da zavirimo u svijet svjetla, mira, ved¬ 
rine, što je inače nepoznato ljudima koji su odveć zabrinuti 
jedino za sebične prohtjeve vlastitog života. 

Gospođa Adelina Milazzo (čit. Milaco) iz Padove našla se 
godine 1927. u vrlo teškim neprilikama, jer su njezini sinovi 
silno trebali namještenje, a činilo se da je izgubljena svaka 
nada. Jedna je dobra gospođa nastojala nešto učiniti, ali je 
sve bilo uzalud. 

Siromašna majka dođe jednoga dana k ocu Leopoldu i sva 
u suzama razloži mu svoju žalost. 

Dobri je otac sasluša potresen, a onda se brzo digne sa 
stolice i sav rasvijetljen u licu reč$: ”Gospođo, pođite odmah 
u crkvu svete Justine, dođite pred oltar Konstantinopol- 
ske Gospe i recite joj: Gospodarice, šalje me tvoj sluga Leo¬ 
pold. Načini ti što nije mogla načiniti ona gospođa. Nemojte 
drugo ništa govoriti. Pođite odmah, razumijete, odmah!” 

Ta gospođa, puna vjere u riječi oca Leopolda, pođe odmah 
u crkvu svete Justine, postre se pred čudotvornom slikom i sa 
svom jednostavnošću ponovi što joj je bilo rečeno. Izišavši iz 
crkve, vrati se kući srcem punim pouzdanja da će Gospa usli¬ 
šati molitvu svoga vjernog sluge. 

I doista, sutradan kao nekim čudom nestade svih poteš¬ 
koća i njezini sinovi zadobiše željeno namještenje. 38 

37 AVP, kut. X, br. 17. Taj njegov običaj da piše pisamca Gospi i 
polaže ih podno njezine slike posvjedočio je i jedan svjedok na postupku 
(BP, str. 116). Onome koji bi se čudio tim krajnje "djetinjastim” postup¬ 
cima njegove pobožnosti, možemo spomenuti još dva kratka svjedočan¬ 
stva na postupku. Jedan subrat iznosi: "Na sasvim je poseban način volio 
i štovao Presvetu Mariju, koju je nazivao 'svojom Gospodaricom’. Na sebi 
svojstven način poimao je Majku Božju: štovao ju je što je više mogao, o 
njoj je često govorio i trudio se oko pobožnosti prema njoj.” A jedan 
monsinjor iz Padove: "Imao je silno veliku vjeru i sasvim istančanu po- 
božnost prema Djevici: smatrao se 'djetetom' Gospinim” (AP, str. 214). 

38 AVP, kut. M, br. 11. 

Jedna petogodišnja djevojčica iz nekog sela blizu Padove 
teško oboli 1928. godine od dvostrukog parotitisa (upale obiju 
zaušnica). Siromašno je dijete mnogo dana ležalo nepomično 
u krevetu, a da nije prozborilo ni riječi. Ruke je imalo skrš- 
tene pod bolesnom glavom, a staklene mu oči bijahu stalno 
uprte u sliku Majke Božje koja je visjela na zidu. Djevojčica 
je s velikom mukom progutala malo mlijeka. Liječnik koji 
ju je liječio, pošto je uzalud pokušavao sve na što ga je zna¬ 
nost upućivala, izjavi da je slučaj vrlo težak jer oboljenje, 
bez sumnje, prelazi u mozak i postoji opasnost upale moždane 
opne. 

Jedan bolesničin stric ode 22. listopada k ocu Leopoldu, 
ispriča mu bijedno stanje bolesnice i zamoli ga za blagoslov. 

Dobri se otac sav ražalosti, sagne glavu gotovo do koljena 
i dugo ostane u tom položaju. Onda se uspravi i sav rasvijet¬ 
ljen u licu i pun radosti reče: ”Počekajte me časak, ja ću 
odmah doći!” Izašao je iz ispovjedaonice i nije ga bilo kakvih 
pet minuta. Tada se vrati i sav veseo reče: ”Gospodine, budite 
mirni! Vaša će nećakinja ozdraviti!” 

U isti čas uđe u sobicu "samostanski sluga s velikom ja¬ 
bukom u ruci. Otac Leopold uzme tu jabuku, blagoslovi je i 
dade gospodinu govoreći: ”Odnesite tu jabuku djevojčici! Ne¬ 
ka je pojede i onda mi dođite reći kako joj je.” 

Gospodin se požuri kući, uđe u sobu gdje je nećakinja 
još uvijek nepomično ležala raskolačenih staklenih očiju, pri¬ 
bliži se krevetu i držeći u ruci plod reče: ”Gledaj kako mi je 
lijepu jabuku dao otac Leopold.” 

Čudnovato! Djevojčica odmah izvuče ruke ispod glave, 
uzme jabuku, digne se i sjedne u krevetu te pohlepno pojede 
taj blagoslovljeni plod! 

Ozdravila je! 

Svi su prisutni plakali od ganuća i zahvaljivali Gospo¬ 
dinu i Blaženoj Djevici za tako veliku milost! 

Stric se s veselom viješću odmah vratio u Padovu k ocu 
Leopoldu, a on sav radostan usklikne: ”To je bila Gospa! Ona 
je to učinila! Hvalimo je, i zahvaljujmo joj uvijek!” 39 

Neki gospodin iz Padove godinama nije pristupao svetim 
sakramentima. Konačno, dirnut milošću Gospodnjom, pođe 
k oce Leopoldu. 

Nakon ispovijedi otac mu reče: ”Za pokoru pođite pred 
Gospin oltar i izmolite Zdravo Kraljice.” 

”Oče”, odgovori taj gospodin, ”oprostite, ali prošlo je 
mnogo godina da ne molim i ne znam moliti Zdravo Kraljice.” 

39 AVP, kut. C, br. 3. 

”Rekao sam da izmolite jednu Zdravo Kraljice.” 

”Oprostite na mojoj upornosti, ali ne znam napamet 
Zdravo Kraljice.” 

”Izmolite jednu Zdravo Kraljice”, odgovori još odlučnije 
otac Leopold. 

Gospodin, malko neraspoložen, iziđe iz ispovjedaonice, 
ugleda oltar Gospin i nekako nevoljko klekne na malu ogradu. 
Iznenada, u uhu mu odjekne neki glas koji mu je neobično 
jasno šaputao slog po slog riječi molitve koju mu je naložio 
ispovjednik. Sav se naježi, ali onda ga obuzme osjećaj radosti 
i nebeskog mira i ponovi ono što mu je bilo nekako došapnuto. 

Gospa je poslala svog anđela da pomogne tom pokorniku 
obaviti naloženu pokoru. 40 

Sestra Margarita iz samostana od Pohođenja u Padovi 
piše: ”U kolovozu 1916. padne u ratu kao mladi časnik moj 
brat Marcel Giaccon (čit. Đakon). 

Cijela je obitelj bila veoma ražalošćena. Majci se cijepalo 
srce, i nije se mogla utješiti. Da malo stiša njezinu bol, pisao 
joj je s fronte moj stariji brat neka ide k ocu Leopoldu koga 
svi poštuju kao sveca. On će jamačno naći melema za njezi¬ 
nu bol. 

Čim je bilo moguće, pođe moja mama sa mnom i s još jed¬ 
nom mojom sestrom u kapucinski samostan i zamoli za raz¬ 
govor s ocem Leopoldom. On nas je primio s najvećom dob¬ 
rotom i sa živim zanimanjem poslušao bolnu pripovijest, a tada 
nam kao nadahnut polagano i uvjereno reče: ’Gospođo, budite 
mirni! Vaš je sin već u mjestu počinka!’ 

Zatim primi jednu svetu misu za dragog pokojnika. 

Kako su dubok dojam proizvele te riječi na našu dušu! 
Majka se osjetila ponovno oživjelom i velik je mir sišao u 
njezino srce. 

Nekoliko dana poslije toga željela je majka da se za na¬ 
šega dragog pokojnika služi druga sveta misa. Došavši u ka- 
pucinsku crkvu, pozvonimo na zvonce pokraj oltara Bezgreš¬ 
ne Djevice. 

Otac Leopold dođe odmah i stane točno pod noge Gospine. 
Mama mu je pružila milostinju za svetu misu, ali on mršavom 
rukom načini znak odbijanja i reče polako naglašujući svaku 
riječ: ’Ne, ne! Ne treba više svetih misa.’ 

Onda malo zašuti pa opet nastavi: ’Vaš je sin već u raju. 
Ne kažem to ja, nego Gospa!’ 

I blistava pogleda pokazivao nam je rukom Bezgrešnu. 

Silno nam je ganuće potreslo čitavo biće, kao da je nešto 
nadnaravno posve zagospodarilo nad nama; suze radosnice 

40 AVP, kut. A, br. 10. 

spustiše se iz naših očiju, neopisiv mir poplavi naša srca. Taj 
se mir i ta radost obnavljaju svaki put kad se sjetimo našega 
dragog pokojnika. Sigurno je Gospa prosvijetlila oca Leopol- 
da da izrekne one riječi.” 41 

Gospodin Julije Businaro iz Padove upoznao je u bolnici 
u Castelfranco (čit. Kastelfranko) nekog Alberta Bedina. Bio 
je sav uzet. To ga je veoma ganulo pa je o tome govorio ocu 
Leopoldu koga je dobro poznavao. Ponudi se da će ga odvesti 
autom u posjete siromašnom bolesniku. Otac Leopold je bio 
veoma zadovoljan, ali u trenutku kad su trebali otići, nije 
htio ići. Gospodin Businaro je bio veoma žalostan, ali mu otac 
Leopold reče: ”Ne idem, jer taj gospodin želi milost ozdrav¬ 
ljenja, ali još nije došao njegov čas. Pođite k njemu i recite 
mu da ima veliku vjeru u Gospu. Ona će mu dati milost oz¬ 
dravljenja, ali ne sada.” 

Te su se riječi obistinile dvije godine nakon smrti oca 
Leopolda. Jedne večeri iznenada gospodin Albert Bedin usta¬ 
ne iz kreveta ozdravljen od uzetosti (paralize). 42 

Neki se siromašni željezničar nalazio u Padovi u bolnici. 
Približavao se konac njegova života. Prošlo je bilo više od 
četrdeset godina otkako nije primio svetih sakramenata, a ni 
sada nije htio o njima ni čuti. 

Sestre pozvaše oca Leopolda, ali je i on bio otjeran na 
vrlo neuljudan način. Dobri otac ipak nije očajavao. Pun tvrde 
vjere, koja je bila kadra da postizava čudesa, molio se Blaže¬ 
noj Gospodarici, utočištu grešnika. 

I čudo se dogodilo. Sutradan siromašni bolesnik reče da 
mu je uvijek pred očima onaj mali fratar koji ga je bio po¬ 
sjetio, pa zamoli da mu ga ponovno pozovu. 

Otac Leopold, sav zadovoljan, požuri se i pomiri ga s Go¬ 
spodinom. 

Siromašak je proživio još pet dana. Stalno je htio imati 
uza se oca Leopolda govoreći: ”Taj redovnik je anđeo. On je 
anđeo!” Njegova se smrt svih pobudno dojmila. 43 

Jakov Lampronti iz Udina piše: "Priopćio sam o. Leopol¬ 
du svoju žalost što mi je žena živjela još daleko od katoličke 
vjere jer je bila Židovka. On mi dade Gospinu medaljicu i reče 
mi: ’Odnesite je svojoj ženi i recite joj neka je drži. To je 
slika jedne njezine rođakinje.' 

Protiv svake nade, moja je žena ne samo uzela medaljicu 
nego je također htjela sa mnom prisustvovati jubilarnoj misi 

41 AVP, kut. G, br. 8. 

42 AVP, kut. B, br. 20. 

43 AVP, kut. M, br. 15. 


oca Leopolda. On mi je također rekao: ’Nemojte praviti pri¬ 
tiska na svoju ženu. Bog će joj na Gospin zagovor dati milost.’ 

Tako je i bilo. Moja je žena danas kršćanka.” 44 

Jedan pokornik oca Leopolda piše: "Jednog dana poslao 
mi je cedulju u kojoj mi je napisao kako će zbog veoma veli¬ 
kih smetnja morati uskoro u bolnicu i preklinjao me da se za 
nj molimo Gospi. 

Molio sam gotovo cijelu noć lijući suze pred jednom Ma¬ 
rijinom slikom i učini mi se da sam shvatio da mi je molitva 
uslišana. 

Sutradan ujutro odmah potrčah k svome predragom ocu, 
a on, čim me ugleda, sav zadovoljan postavi mi pitanje: 

— Pa onda, što Vam je za mene rekla Gospa? 

— Oče, ako se ne varam, osjetio sam da je ona uslišala 
moju molitvu za Vas. 

— Baš tako! Vašom molitvom ona me je ozdravila. Nije 
potrebno više da idem u bolnicu. Zahvalimo zajedno blaženoj 
Gospodarici. 

I plakao je od ganuća i radosti.” 45 

U ožujku 1933. godine teško je obolio od akutne upale 
uha sinčić narednika gospodina Salvatora Damiate koji je bo¬ 
ravio u Padovi. Unatoč najbrižnijem liječenju djetetu je bi¬ 
valo sve gore i liječnici su slučaj smatrali veoma opasnim. 14. 
ožujka poslije podne činilo se da je siročetu, koje je bilo u 
visokoj vrućici, došao konac. Više nije davalo znaka života! 

Narednik je odjurio k ocu Leopoldu i plačući ga zaklinjao 
da mu spasi sinčića. Dobri patčr ga je tješio, jer ga je vidio 
tako očajna. Rekao mu je neka ima vjere. Nato je digao oči 
prema nebu i ostao dugo u molitvi. Iznenada se veseo i nasmi¬ 
jan okrenuo siromašnom ocu, koji je tjeskobno očekivao nje¬ 
govu riječ, i reče mu: "Naredniče, naredniče, idite zadovoljni 
kući i zahvalite Gospodinu i našoj blaženoj Gospodarici!” 

Gospodin Damiata ode zadovoljan i pun pouzdanja. Čim 
je došao kući, dočeka ga žena vičući: "Salvatore, dođi brzo da 
vidiš, dijete je ozdravljeno. Prije neko pola sata odjednom se 
diglo na krevetu i reklo mi; Mama, mama, više me ne boli; 
gladan sam!” 

To se dogodilo točno u času kad je otac Leopold rekao 
naredniku: ’Tdite zadovoljno i zahvalite Gospodinu i blaženoj 
Gospodarici!” 46 


44 AVP, kut. L, br. 1. 

45 AVP, kut. VIII, br. 64. 

46 AVP, kut. D, br. 3. 

U Lurdu 


U srpnju 1934. godine dobio je otac Leopold od Gospe iz¬ 
vanrednu milost: mogao je poći na hodočašće u Lurd. Tako je 
silno čeznuo za tim, da bi mogao poljubiti onu blagoslovljenu 
zemlju koju je posvetila prisutnost Marijina. I konačno se 
njegov slatki san ostvario. Nekoliko je njegovih pokornika 
htjelo da im bude pratilac na putu, pa su se pobrinuli za po¬ 
trebne troškove. 

Otputovao je blistajući od radosti. Izgledao je sav pom¬ 
lađen. Na putovanju je nastavio svoju službu: stalno je hodao 
naokolo po bolesničkom vlaku, jer su se svi htjeli kod njega 
ispovijeđiti. 

U Torinu se dogodilo nešto izvanredno. Msgr Gvire Maz- 
zocco (čit. Macoko), biskup Ađrije i Roviga, piše: "Imao sam 
sreću da s ocem Leopoldom hođočastim u Lurd u srpnju 1934. 
godine. Na polasku smo se zaustavili u Torinu i zajedno smo 
Posjetili Cottolenga. Potreslo me, i nikad to neću zaboraviti, 
poštovanje koje su mu iskazivali stanovnici i sestre tog grada 
boli i ljubavi. Dok je prolazio uskim ulicama i posjećivao obi¬ 
telji gdje su bili smješteni toliki nesretnici, svi su trčali oko 
n ]ega, padali su na koljena, tražili su da mu poljube ruku i da 
ih blagoslovi. A nitko dotada nije ga vidio niti čuo govoriti 
o njemu." 47 

U Lurdu je otac Leopold proveo rajske dane u neprekid¬ 
nom ispovijedanju i molitvi. Služio je svetu misu na oltaru 
Pećine Ukazanja i u te je trenutke dobio od Gospe izvanredne 
milosti. U svojoj poniznosti napisao je na jednu Gospinu sli¬ 
čicu kako mu je ona dala razumjeti da mora sa svojini duhov¬ 
nim životom započeti od početka, jer sve što je do tada činio, 
nije ništa. Ta ponizna ispovijest skriva nadnaravna rasvjet- 
ljenja što ih je jedino njegova duša, toliko uznapredovala na 
putu svetosti, mogla razumjeti, ali koje je on najbrižnije skri¬ 
vao. 

Velikim je religioznim manifestacijama hodočašća prisu¬ 
stvovao s takvom vjerom i pobožnošću da su svi koji su mu se 
približavali, bili ganuti. Sretnici koji su mogli prisustvovati 
tim rajskim časovima, kažu da je bio kao izvan sebe i da je 
sjajna lica ponavljao: "Danas smo vidjeli čudesnih stvari!" 48 

Ti su blaženi dani prošli kao bljesak, 49 i otac se Leopold 
vraćao kući ojačan materinskim smiješkom Marijinim. Ona 
mu je naskoro pokazala svoju ljubav velikim čudom. 

47 AVP, kut. Y, br. 5; usp. BP, str. 307-308. 

4S "Vidimus mirabilia” (usp. BP, str. 306). 

49 Neki su svjedoci spomenuli na postupku hodočašće oca Leopolda u 
Lurd (usp. AP, str. 164, itd.), a jedna časna sestra iznosi: ”Bila sam s ocem 
Leopoldom u Lurdu. Tada sam vidjela njegovu veliku pobožnost. On me 

Gospa nas je spasila 


Uvečer 13. srpnja 1934. don Alojzije Callegaro (čit. Kale- 
garo), župnik u Corneglianu (Korneljanu) blizu Padove, vra¬ 
ćao se iz Lurda zajedno s ocem Leopoldom. Kad su stigli na 
stanicu u Padovu, popeše se na kočiju Augusta Formcntina ko¬ 
ji je sa svojim sedmogodišnjim unukom Anđelom Rernardi- 
jem došao pred njih. Krenuli su Danteovom ulicom. Najednom 
im dođe u susret tramvaj sastavljen od više kola. Prostor iz¬ 
među tramvajskih tračnica i branika ceste bio je tako uzak 
da je bilo nemoguće da kočija prođe pokraj tramvaja a da ne 
bude prevrnuta. Brojni ljudi koji su onuda prolazili, strepeći 
pivd neizbježnom nesrećom, stanu vikati na njih i na tram¬ 
vajskog vozača da se zaustave. No ni tramvaj ni vatreni konji 
nisu se zaustavili i oni prođoše . . . čudnovato neozlijeđeni. 

Sve što se našlo na ulici, skupi se oko njih i nastane to¬ 
lika stiska da su se morali zaustaviti. Čim su ljudi opazili da 
je u kočiji otac Leopold, počeše vikati: "Nije se ništa dogodilo 
jer je u kočiji otac Leopold!" 

Dobri se otac sav smete i odgovori: "Ne, ne! Tu smo dvo¬ 
jica svećenika koji se vraćamo iz Lurda. Gospa nas je spasila!" 

Mnoštvo ljudi, koje je bilo duboko potreseno, otprati ih 
sve do kapucinskog samostana. 

Prije no što je don Alojzije pošao u svoju župu, otac Leo¬ 
pold upita gospodina Formentina kako se zbio događaj, a on 
reče: "U taj mi se čas učinilo kao da se ulica raširila." 

Dva dana nakon toga don Alojzije i Formentin vratiše se 
na mjesto, izmjere prostor na onom dijelu ceste između tram¬ 
vajskih tračnica i pilastara vrata i još se većma osvjedoče 
da ih je samo veliko Gospino čudo spasilo iz te velike opas¬ 
nosti. 

Otac je Leopold više puta zaželio da mu gospodin For¬ 
mentin i dječak Bernardi ispripovijedaju događaj i svaki put 
je vrlo ganut zaključio: "Gospa nas je spasila! Gospa!" 50 

Tom kao i mnogim drugim zgodama pokazala je sveta 
Majka Božja da su joj mile riječi koje su često bile na usnama 
njenoga vjernog sluge: "Svom dušom se nadam moćnom za¬ 
govoru Gospe, njezina majčinskog Srca." 51 

je susreo u Lurdu i upitao me da li sam od Gospe molila milost ozdrav¬ 
ljenja. ’Da’, odgovorih, ’jednom sam molila kao što mi je naredila moja 
poglavarica, ali osjećam da ne ozdravljam!’ 'Onda', doda otac Leopold 
'ustupate li svoju milost nekome drugome?’ ’Hado!’ odgovorih. Sluga Božji 
me odmah odvede do jednoga tiiclesetdvogodišnjeg slijepca od rođenja — 
Francuza iz Lillea. Zatim pričesti njega i mene. U tom je trenutku slije¬ 
pac od rođenja progledao. Tu je milost odmah utvrdio tamošnji ured u 
Lurdu” (AP, str. 222-223). 

50 AVP, kut. C, br. 1. 

51 AVP, kut. X, br. 35; usp. također BP, str. 106. 


125 





Osmo poglavlje 

NEBESKI PRIJATELJI 

»Sveti Franjo se sasvim okrenuo raspe¬ 
tom Isusu, sasvim se prožeo njegovim du¬ 
hom, izložio se podsmijehu svojih sugra¬ 
đana i poruzi svjetine. Sav je njegov život 
bio pokora i mrtvenje. Samo mu je jedno 
bilo na srcu: nasljedovati i u sebi odraziti 
raspetog Isusa. Gospodinu Bogu silno je 
bila mila ta ljubav Franjina prema nje¬ 
govu Sinu koji je postao čovjekom i um¬ 
ro za nas. I dvije godine pred smrt udi¬ 
jelio mu je ono za čim je čeznuo — da 
postane sličan Raspetome. Na čudesan 
način ruke i noge su mu bile probodene 
kao da je imao čavle od samoga svoga 
mesa, a desni bok mu je bio proboden 
sve do srca kao da ga je koplje probolo. 
Tako je Franjo bio među ljudima kao 
novi raspeti Krist. Ta činjenica, naime da 
smrtni čovjek odražava Božanskog Otku¬ 
pitelja za nas propeta, nije se nikada vi¬ 
djela do pojave velikog Asiškog sveca.« 

(Iz Blaženikovih spisa) 


Općinstvo svetih - 

"Može se reći da je otac Leopold živio u nadnaravnom 
ozračju.” 1 Takav je dojam ostavljao na jednog sveučilišnog 
profesora. 2 Taj je dojam stvarao i kod drugih svakodnevni pa 
i trenutni susret s njime. Njegova se vjera prenosila stanovi¬ 
tom slatkom silovitošću. Dok je još bio živ, pisao mu je doktor 
Alojzije Zanini (čit. Canini) iz Padove: "Usred tolikih zala 
koja me biju, samo jedna stvar me podržava: topla i vedra 
vjera. I upravo mi je Vi ulijevate svojim riječima uistinu od 
Boga nađahnutim.” 3 A. P. Benjamin iz Enega, posljednji gvar¬ 
dijan oca Leopolda, napisao je nakon njegove smrti: "Otac 
Leopold je bio čovjek velike vjere i nju je ulijevao svima koji 
su mu se približavali.” 4 Isti je redovnik zasvjedočio na postup- 

1 BP str. 183. 

2 Prof. Henrik Rubaltelli, specijalist za uho, nos i grlo. 

3 AVP, kut. Pisma upravljena ocu Leopolđu. 

4 AVP, kut. B, br. 10. 

ku: ”Čini mi se da je u oca Leopolda dominatna bila krepost 
vjere.” 5 Pohvalu koju drugi iznose o drugim njegovim vrlina¬ 
ma — posred mnoštva lijepog cvijeća teško je da svatko ubere 
isti cvijet — možemo bez sumnje usmjeriti na vjeru koja je 
temelj svih ostalih kreposti. 

Iz onoga što smo dosada rekli možemo sasvim dobro shva¬ 
titi ^nadnaravno ozračje” koje je otac Leopold stvarao oko 
sebe. No, čini nam se da postoji i jedan drugi odlučujući ele- 
menat njegova života — ”prisnost” tog blaženika sa svetima, 
naime konkretan i dirljiv način na koji je on proživljavao 
dogmu o ”općinstvu svetih”. 

Ta utješna dogma, istina, uključuje sve članove Crkve, u 
sva tri stadija: vojujućoj, čistilišnoj i slavodobitnoj Crkvi. No 
najdostojniji članovi Crkve, članovi kojima se naporom cije¬ 
loga svog života težimo zauvijek pridružiti, jesu oni koji već 
uživaju kod Boga nagradu svoje borbe i svojih patnji. Pozna¬ 
vanje njihova uzornog života obogaćuje naš umni život; nji¬ 
hovo zazivanje velika je okrepa našoj slabosti; njihovo naslje¬ 
dovanje najrječitiji je način da izrazimo svoje divljenje i želju 
da im se pridružimo i budemo zauvijek njihovi sudruzi u vječ¬ 
nom blaženstvu. Činiti sve to ustrajno i spontano znači ost¬ 
variti riječi svetoga Pavla: ”Nostra conversatio m coelis est.” 6 
Te bismo riječi mogli i ovako prevesci: ”Naša su prijateljstva 
na nebu”, jer pobožnost prema svetima u mnogome je slična 
našim ovozemnim prijateljstvima. Prijatelje dijelom izabire- 
mo među rodbinom, među drugovima na radu, s pomoću veza 
koje život sklapa, a dijelom ih izabiremo i na temelju istih mo¬ 
ralnih sklonosti. Kad smo sklopili prijateljstvo, onda nastoji¬ 
mo stvoriti i ojačati svojevrsnu sličnost s prijateljima. Pre¬ 
bacimo li to na razinu blaženih duhova u Bogu, onda sve to 
tvori istinitu pobožnost prema svecima. Otac Leopold nam je 
ostavio dirljiv primjer te pobožnosti. 

»Serafski« otac 

Našem je blaženiku, kao što je po sebi razumljivo, naj¬ 
draži među svetima bio sveti Franjo Asiški. Njemu je kao 
utemeljitelju i ocu upravljao svu svoju revnost i ljubav. Nije 
u njemu s divljenjem promatrao samo čovjeka koji je opije- 
vao prirodu, bio prijatelj golubice i vuka. Nije ni to zanema¬ 
rivao, ali ga je promatrao s mnogo višeg gledišta: kao novog 
Krista. Promatrao ga je u njegovoj istinskoj pravoj veličini ko¬ 
ja je jedinstvena među svecima. Napisao je: ”1 prije svetog 

5 BP, str. 268-269. 

6 Fil 3, 20. 

Franje Bog je govorio Crkvi preko svojih svetaca i dao da 
među ljudima zasjaju kao savršen uzor pravednosti. Ipak ni u 
kojoj od tih osoba Gospodin Bog nije objavio svoga Sina kao 
što se to udostojao učiniti u Franji Asiškome. U njegovu 
životu dao nam je živu i najvjerniju sliku Otkupitelja svijeta, 
koliko je On mogao biti izražen u običnom smrtniku. Moramo 
držati da nam je posebno u tom svecu progovorio po samome 
svome Sinu. 

Ta nam činjenica mora biti velika utjeha, jer taj čovjek, 
tako blizak Kristu, pripada nama, naš je Otac i kao otac živi 
u svakome od nas i svaki od nas živi u njemu kao u Ocu i glavi. 

Po prirodnom zakonu i po zakonu milosti svaki čovjek voli 
sama sebe i sve ono što mu pripada. Zato sveti Franjo svom 
dušom ljubi svoje sinove, osobito kad mu se oni utječu vje¬ 
rom i poniznom molitvom.” 7 

U svetom Franji je vidio branitelja Evanđelja i isticao je 
nužnost da se nastavlja njegovo poslanje. Evo njegove misli: 
”Koje je bilo poslanje svetog Franje? Isto ono poslanje koje 
je imao naš Gospodin Isus Krist. Kako pokazuje i svaki čin 
njegova života, Franjo je bio izabran da u sebi izrazi Sina 
Božjega koji je postao čovjekom. No, Kristovo poslanje bilo je 
da razori djelo Sotone i vrati spasenje ljudskome rodu. I Fra¬ 
njo je bio izabran radi spasenja pogana i za borbu protiv 
Sotone. Sa svetim je Pavlom mogao reći: ’Krist me je posta¬ 
vio za obranu Evanđelja.’ 8 

Dakako, Kristovo je djelo vječno pa je takvo moralo biti i 
Franjino djelo. No, kako je on bio običan čovjek i morao je 
zaklopiti svoje oči svjetlu ovoga života, Bog koji ga je izabrao 
za to djelo, pobrinuo se da se ono i nastavi. 

Prirodni je zakon da otac živi u sinovima. Roditelji za¬ 
pravo smatraju svoju djecu kao produžetak svoje osobnosti i 
života. I Franjo je otac, a njegovo je potomstvo veoma brojno 
i rašireno po cijelom svijetu. Dakle, Franjo u svojim duhovnim 
sinovima ima vječni život i vječno djeluje. U njima on grli 
sva vremena i sva mjesta. On doista s neba može reći: ’Po svo¬ 
jim sinovima nastavljam na zemlji djelo svoga Gospodina, po 
njima i danas branim Evanđelje.’ 

Prema tome, to će Franjino poslanje biti to življe i djelo¬ 
tvornije, što življe i djelotvornije bude zalaganje njegovih si¬ 
nova. Zbog toga pred očitošću te činjenice moramo pretposta¬ 
viti, pa čak i držati sigurnom istinom, da nas naš otac Franjo 
s neba poziva da ispunjamo svoje poslanje, a to je njegovo 
djelo, štoviše, djelo samoga Krista.” 9 

7 BF, listopad 1911, str. 268. 

8 Fil 1, 16. 

9 BF, prosinac 1907, str. 28. 


9 Blaženi Leopold kapucin iz Herceg-Novog 

Sveti Franjo je od Boga imao veliko poslanje da ponovno 
među ljudima oživi Evanđelje, ali ne vikom i ispraznim sjajem 
znanosti, već bolju i ljubavlju. Otac je Leopold napisao: "Svat¬ 
ko tko promatra život i djelo svetog Franje, odmah će vidjeti 
da je bio izabran da obnovi, da tako kažemo, djelo Krista 
Gospodina i da to djelo na neki način oživi među nama, da 
bude onakvo kakvo se očitovalo u njegovu smrtnom životu, 
u njegovu odbačenju, patnjama, pa čak i u razapinjanju. Nje¬ 
govi su sinovi pozvani da na taj način propovijedaju Evan¬ 
đelje.” 10 

Obraćao se velikom svecu srcem otvorenim za ljubav i 
najveće pouzdanje, siguran da će mu on udijeliti obilje milo¬ 
sti i blagoslova. Pisao je: ”Naš otac sveti Franjo na osobit je 
način sudjelovao u Otkupljenju noseći na vlastitom tijelu rane 
našega Gospodina Isusa Krista. A među djecom i sinovima sva 
su dobra zajednička. Kad nas posebna ljubav i odanost bude 
združila s našim serafskim Ocem, onda će nam on kao svojoj 
djeci dati udjela na Kristovoj milosti čiji je bio dionik u ve¬ 
likoj mjeri.” * 11 

Njegovim mislima odgovarali su i izvanjski čini štovanja 
prema svetom Franji. No, on je osobito težio da nasljeduje 
serafskog Oca i nastojao je da to i drugi čine, siguran da je to 
najbolje sredstvo da se zadobije njegova nebeska zaštita. 

Prijateljstva na nebu 


Duboka pobožnost prema Djevici i ljubav prema skrovito- 
sti nadahnjivale su ocu Leopoldu nježno štovanje svetog Jo¬ 
sipa, ”sveca šutnje”, koji je na zemlji bio tijesno povezan s 
radostima i bolima Majke Božje. Od njega je o. Leopold oče¬ 
kivao i veliku potporu u onim teškim trenucima svoga života 
kojih se u svojoj poniznosti toliko plašio. Slika svetog Josipa, 
koji umire u slatkom društvu svoje djevičanske zaručnice i 
Isusa, bila je pred njim za dugih sati molitve u bolesničkoj 
kapeli. Možemo pretpostaviti da je u toj molitvi ojačao svoje 
silno pouzdanje u Marijina zaručnika od kojega je, kao što 
smo već vidjeli, dobio prava čudesa. 12 

Nebeski prijatelji oca Leopolda množili su se nadalje me¬ 
đu onim svetima s kojima se osjećao bliz okolnostima i težnja¬ 
ma svoga života. 

10 BF, srpanj 1908, str. 86. 

11 BF, travanj 1908, str. 123. 

12 Neki su svjedoci na postupku spomenuli pobožnost oca Leopolda 
prema svetom Josipu (BP, str. 5, 93, itd.; AP, str. 34, 177, itd.). 

Budući da ga je Bog pozvao da ide stazama svetog Fra¬ 
nje, naročito je štovao svece svoga Reda, 13 koji su mu pretho¬ 
dili u istom duhu. Posebno je častio svetog Antuna, sveca svo¬ 
je Padove. Njemu je znao poslati svoje pokornike kojima je 
bila potrebna nebeska okrepa i pomoć. 14 

Njegova žarka želja za apostolatom među pravoslavnom 
braćom nadahnjivala mu je pobožnost prema svetom Ćirilu i 
Metodu. U njegovoj sobici, koja je bila tako siromašna, moglo 
bi se reći naprosto pusta, visjela je slika tih dvaju svetaca. 
Smatrao je potrebnim da opravda prisutnost te slike pa je 
jednom rekao da su oni bili vjerovjesnici njegova naroda. 15 

Taj isti misionarski ideal, za kojim je ginuo i koji nikad 
nije mogao ostvariti u strogom smislu riječi, poticao ga je na 
štovanje velikog apostola Dalekog Istoka svetog Franje Ksa- 
verskoga. U Veneciji kraj kapucinskog samostana nalazi se 
kapela (posvećena svetom Ivanu Krstitelju) na čijem je oltaru 
taj svetac, zaređen za svećenika u tom gradu na lagunama, 
slavio svoju prvu svetu misu. Jedan kip podno oltara spomen 
je na taj događaj. Svaki put kad se otac Leopold našao u tom 
samostanu, odmah je polazio iskazati svoju odanost tom svecu. 
A redovnicima koji su kroz Padovu išli za Veneciju, preporu¬ 
čivao je da pođu i pomole se za njega pred njegovim zaštit¬ 
nikom. 16 

Budući da zbog poslušnosti nije mogao ostvariti svoj ideal 
da pođe u daleke misije, otac Leopold je prepisao poznato pis¬ 
mo svetog Ignacija Lojolskog o toj vrlini i često ga je čitao. 
Prema učenju toga velikog sveca, a kao potkrepu poslušnosti, 
otac Leopold je često obnavljao svoj zavjet u odnosu na is¬ 
točne narode — o tom ćemo kasnije govoriti 17 — a prema sve¬ 
tom Ignaciju pokazivao je dirljivu odanost i pobožnost. 18 

Štovao je također svetog Alojzija Gonzagu, svetog Stani- 
slava Kostku i svetog Ivana Berchmansa. Izabrao ih je i za 
svoje zaštitnike, jer — tako je govorio — kad sam ne može 
vršiti izvanredne stvari zbog svoga krhkog zdravlja, izabrao 
ih je uzorima u primjernom opsluživanju općih stvari. 19 

13 usp. BP, str. 57, 249; AP, str. 116. 

14 Usp. BP, str. 100; AP, str. 71 (» . . . on me pošalje k Svecu i reče 
mi da se ovako molim svetom Antunu: ’Dragi sveti Antune, jedan tvoj 
subrat me šalje: misli na nas’«). 

15 Iznosi njegov bolničar: ”U sobici nije imao ništa, niti klecalo. 
Jedino jedan stalak, sliku Gospinu i sliku sv. Cirila i Metoda. ’Evangeli- 
zatori mog naroda’, znao bi ponoviti” (AP, str. 182). 

16 AVP, kut. I, br. 1. 

17 Usp. u 16. post. bilješke 63. i 64. 

18 ”Blaženi oče Ignacije, ti znaš kakvom te ljubavlju ljubim. Ti znaš 
na što sam, ako se ne varam, pozvan. Dopusti mi da ti kažem: Moja je 
sudbina u tvojim rukama. Amen.” Vicenza, 31. VIII 1908. na sličici sv. 
Ignacija; usp. AP, str. 349. 

19 Usp. BP, str. 31. 

Bio je pobožan prema svetom Leopoldu, svom osobitom 
zaštitniku. Svake je godine na njegov blagdan 15. studenoga 
služio misu na njegovu oltaru u bazilici svetog Antuna. 20 

Osim tradicionalnih pobožnosti prema anđelu čuvaru 21 i 
dušama u čistilištu, 22 otac Leopold je častio i druge brojne sve¬ 
te zaštitnike, među kojima ćemo spomenuti svetog Grgura 
Barbariga, 23 svetog župnika Arškog 24 i svetu Katarinu Alek- 
sanđrijsku na čiji je blagdan u duhu poniznosti išao da mu se 
njene relikvije stave na glavu. 25 Zasigurno je od te svete dje¬ 
vice i mučenice — koja je prema predaji veoma uspješno bra¬ 
nila svoju vjeru pred poganskim filozofima — molio za mu¬ 
drost i snagu da svoje pokornike može uvjeriti da čine dobro. 

Pouzdanje u časnog oca Marka iz Aviana 

Od subraće oca Leopolda koji su u prošlim stoljećima živ¬ 
jeli u istom samostanu u Padovi i često služili svetu misu u 
bolesničkoj kapeli gdje je on provodio duge sate u molitvi, 26 
valja spomenuti časnog oca Marka iz Aviana. 27 Otac Leopold 
je prema njemu gajio osobitu pobožnost, trudio se ^oko nje¬ 
gova proglašenja blaženim, s ljubavlju je širio njegove slike i 
relikvije, poticao je druge da mu se vjerom utječu i često je 
sam molio Gospodina da se udostoji proslaviti ga čudesima. 
Otac Marko je s neba odgovorio milostima koje su bile upravo 
čudesne. Evo dviju zgoda. 

Prof. Henrik Rubaltelli iz Padove piše: ”Ja sam u dva 
navrata iskusio kako je moćan bio zagovor oca Leopolda kod 
časnog oca Marka. 

Sve do 1938. godine ja sam ga osobno vrlo malo poznavao. 
Vidio sam ga samo nekoliko puta, a nisam običavao zalaziti u 
kapucinsku crkvu ni u njegovu ispovjedaonicu, iako sam Ka- 
pucinski red veoma cijenio. 

20 Usp. BP, str. 5, 22, 66; AP, str. 21, 34, 137. 

21 Usp. BP, str. 5, 40, itd; AP, str. 116. 

22 Usp. AP, str. 108. 

23 Bio je biskup u Padovi i u padovanskoj katedrali nalazi se njegov 
oltar i grob. Tamo je koji put otac Leopold odlazio služiti svetu misu (usp. 
BP, str. 5, 22, 144, itd.; AP, str. 34, 89, itd.). 

24 Usp. BP, str. 31, 66, 106; AP, str. 122. 

25 Usp. BP, str. 22, 127 (”Na godišnjicu blagdana svetice odlazio je u 
crkvu koja joj je posvećena; vidjeli smo ga kako na glavu stavlja relik¬ 
vije mučenice da isprosi što veće rasvjetljenje za svoju službu vođenja 
duša”). 

26 Prije no što je prilikom obnove samostana 1931. ta kapela sasvim 
uništena. 

27 o. Marko iz Aviana je jedan od velikih likova povijesti Crkve i 
Evrope. No, na žalost, kako se često zna dogoditi, povijest ga je sasvim 
zaboravila, a mnogo više su osvijetljeni likovi mnogo manjeg značenja. 

O. Marko je rođen u Avianu (Udine) u studenome 1631. godine. Obi¬ 
telj mu nije bila plemićka, ali se bavila trgovinom. Učio je kod isuso¬ 
vaca u Gorici. Jednoga dana mladić pobjegne iz zavoda da ide obraćati 
Turke i umrijeti mučeničkom smrću. Prihvatili su ga kapucini u Kopru 
i odveli ga kući. Malo zatim on sam postane kapucin. Nije se baš isticao 

Na stalne glasove o njegovoj pobožnosti, svetosti i čudes¬ 
nim krepostima, odgovarao sam da bih to vjerovao ako bih 
sam iskusio. 

I iskusio sam. Dokazi su bili jasni i neosporni, takvi da ni 
najmanje ne mogu biti dovedeni u sumnju, jer su se zbili na 
području moga zvaničnog djelovanja. 

Njegov se prvi zahvat na tom području dogodio prilikom 
bolesti moga petnaestomjesečnog nećaka Marcela Bondesana 
iz Manlija. To dijete oboljelo je u prosincu 1940. od teške 
vrste progresivne, rapidne anemije (malokrvnosti) popraćene 
groznicom. Dijete naglo omršavi, izgubi svoju živahnost, boju 
lica, i ostane nepomično ne zapažajući više ništa što se oko 
njega događa. Liječio ga je prof. Valentin Angelini (čit. An- 
đelini), a pregledali su ga radi konzultacije i prof. Frontali, 
Bastai i Ferrata. Svi su bili složni da je bolest veoma teška, a 
posebno su ustanovili da dosadašnje liječenje nije ništa ko¬ 
ristilo. 

Kad je bolest postajala sve teža, obrati se mališanova 
tetka Lidija Bondesan iz Solda ocu Leopoldu i zamoli ga da 
blagoslovi dijete i da se moli za njegovo ozdravljenje. Baš se 
tih dana otac Leopold nešto loše osjećao, zato mu gospođa 
pismeno saopći svoje želje. On odgovori ovim pisamcem: 

’Dobro sam razumio Vašu misao; nagovorite obitelj, brata 
i gospođu neka se pouzdaju u slugu Božjega oca Marka Avian- 


inteligencijom, ali je imao zadivljujuću upornost. Nastavio je studije u sa¬ 
mostanu, zaređen je za svećenika i posvetio se propovijedanju. Dugo je 
godina ostao skriven u samostanu gdje se posvetio studiju, molitvi i mrt- 
venju. Bile su to godine priprave, jer je Gospodin htio da postane jedan 
od najvećih propovjednika i čudotvoraca Crkve. 

1678. korizmenim propovijedima započne svoju čudesnu karijeru. 
Narod je grnuo da ga čuje i crkve više nisu bile dovoljne da prime sav 
svijet. O. Marko je išao od grada do grada; mnoštvo svijeta je dolazilo, 
jer su se na njegovu putovanju događala čudesna djela. Crkva nikada 
nije vidjela takvog čudotvorca. Kraljevi i prinčevi su htjeli da bude na 
njihovu dvoru i primali su ga kao s neba poslanoga. Austrijski car ga je 
držao svojim duhovnim ocem i savjetnikom u svim poslovima carstva. 
Papa Inocent XI povjerio mu je diplomatsku misiju od velikog značenja. 

1683, Turci su sa snažnom vojskom prodrli u Austriju i stali opsje¬ 
dati Beč. Bila je to krajnja utvrda kršćanstva. Neprijatelj križa odatle 
je mogao prodrijeti na sve strane. Kršćanska Evropa nikad nije bila u 
sličnoj opasnosti. Car, sav prestrašen, pobjegne iz Beča, a kršćanski vla¬ 
dari, podijeljeni dubokom mržnjom, nisu se htjeli ujediniti protiv zajed¬ 
ničkog neprijatelja. Papa, poznavajući moć oca Marka, pošalje ga u Beč 
kao svog poslanika. Sa svojim naprosto čudesnim utjecajem on je otklo¬ 
nio mržnje i neprijateljstva i ujedinio vladare, napose poljskog kralja 
Jana Sobjeskog koji je došao u Beč sa svojom vojskom. Božji čovjek je 
sudjelovao u stvaranju ratnih planova, bodrio je vojnike jamčeći im po¬ 
bjedu i ujutro 8. rujna, nakon svete mise pred carskim trupama, popne 
se na konja te se s križem u ruci stavi na čelo vojne. Za vrijeme straho¬ 
vitog boja uvijek je bio u prvim redovima te podizao duh boraca. Tog 
su dana kršćani izvojevali pobjedu. Dan kasnije, dok je Sobjeski na čelu 
svoje vojske ulazio u Beč, uzalud je tražio svog prijatelja oca Marka koji 
je pobjegao i sakrio se u samostan. Borba protiv Turaka se nastavila 
poticajem velikog kapucina sve do pobjede kod Zente, gdje je slomljen 
okrutni neprijatelj kršćanstva. 

Otac Marko je umro u Beču 11. kolovoza 1699. Car i carica su bili 
nazočni kod njegove smrti i htjeli su da bude pokopan u carskoj grobnici. 

Sveti Pio X pokrenuo je postupak za njegovo proglašenje blaženim. 

skoga. Prilažem vam sličicu i medaljicu za dijete. Sutra ću 
služiti svetu misu. Ponavljam: neka čvrsto vjeruju; dobit će 
milost!’ 

To se dogodilo oko desetog veljače 1941. Molili su, kako je 
otac Leopold rekao, i iznenada, na začuđenje svih, dijete se 
započne polagano, postupno i sigurno oporavljati. Za kratko 
vrijeme bijaše sasvim zdravo.” 28 

Isti profesor nastavlja: ”Drugi se događaj zbio u svibnju 
iste godine 1941. 

Ja sam 6. svibnja u bolnici ’Arcella’ (čit. Arčela) u Padovi 
operirao šestogodišnjeg dječaka Jeremiju Antonija iz Lorea, 
pokrajina Rovigo, i odstranio mu nepčane krajnike i adenoid- 
ne izrasline. Zahvat je sretno uspio, tako da je dijete 12. istoga 
mjeseca bilo zdravo otpušteno kući. 

Uvečer 26. istog mjeseca, kod kuće, u sasvim dobrom sta¬ 
nju, mališana iznenada spopadne visoka vrućica, jaka glavo¬ 
bolja, povraćanje i gubitak svijesti. Slijedećeg dana popodne 
bude smjesta prevezen u bolnicu ’Arcella’, gdje prof. Peruzzi 
(čit. Perući) i ja ustanovismo da se radi o meningitisu (upali 
moždane opne). 

U strahu da ta pojava ima veze s nedavnom operacijom 
što sam je ja izveo u grlu djeteta, jedan se moj rođak obrati 
na oca Leopolda, koji mu dade medaljicu časnoga oca Marka 
iz Aviana da je stavi uz bolesnika, i savjetova mu neka za¬ 
jedno sa sestrama iz bolnice obavi trodnevnicu u čast časno- 
me sluzi Božjemu, pa će dijete sasvim sigurno ozdraviti. To se 
dogodilo 27. svibnja upravo onog jutra kad smo ustanovili da 
se dječakovo stanje silno pogoršalo, tako te se činilo da mu je 
blizu konac. U popodnevnom posjetu pronađem da se ne samo 
nije dogodila katastrofa nego je bolesnik opet došao k svijesti, 
i nestali su znakovi meningitisa. 

Ujutro 28. svibnja kod zajedničkog liječničkog pregleda 
ustanovismo da je sasvim nestalo vrućice i svakog znaka boli 
što ga uvjetuje ta bolest. 

Mali Jeremija ostade radi opreznosti nekoliko dana u bol¬ 
nici, a tada izađe sasvim zdrav. Sada je u najboljem zdraviju. 

Od toga sam dana i ja bio uvjeren u herojsku krepost po¬ 
niznog sina svetoga Franje te sam postao čest gost njegova 
samostana. A on me počastio svojom naklonošću, pa, ako si ne 
umišljam, i svojim prijateljstvom.” 29 

28 AVP, kut. R, br. 2. O tom je događaju na biskupijskom postupku 
izvijestio prof. H. Rubaltelli (BP, str. 184), a na apostolskom postupku je 
dodao: "Dijete je ozdravilo i još danas živi. Student je i sasvim je nor¬ 
malno razvijen tjelesno i psihički" (AP, str. 112). 

29 AVP, kut. R, br. 2. I o tom je događaju profesor dao kratku iz¬ 
javu na apostolskom postupku (AP, str. 112-113). 


Svojim je žarkim molitvama otac Leopold isprosio zdrav¬ 
lje jednom mladom kapucinskom kleriku koji je bio nasmrt 
bolestan, kako bi jednog dana mogao revnovati za proglaše¬ 
nje blaženim oca Marka. Evo što piše otac David iz Porto- 
gruara, arhivist venetskih kapucina: ”Godine 1920. nalazio 
sam se bolestan u bolnici samostana u Padovi. Imao sam su¬ 
šicu koja se s vremenom veoma pogoršala. Dobrota i glas o 
svetosti oca Leopolda nagnaše me da ga izaberem svojim iz¬ 
vanrednim ispovjednikom. Mora da sam kod njega izazvao 
silnu sućut, jer je moj slučaj uzeo jako k srcu i za svojih po¬ 
sjeta nagovarao me da se obratim ocu Marku iz Aviana i mo¬ 
lim ga za ozdravljenje. Više puta mi je rekao da neću umri¬ 
jeti tako brzo kako se to misli, ali da ću morati živjeti i raditi 
u apostolatu i revnovati oko beatifikacije rečenoga časnog oca 
Marka. Njegove mi riječi uliše ne samo nadu nego i sigurnost 
da ću ozdraviti, premda se bolest trajno pogoršavala. U pro¬ 
ljeće 1923. bio sam prebačen u bolnicu u Veneciju, gdje sam 
se osjećao dosta mučno, jer novi je ispovjednik, zbog težine 
moga stanja koje se iz dana u dan kobno pogoršavalo, htio da 
se pripremim na dobru smrt. Otac Leopold sigurno ne bi tako 
postupio. Ja se nisam bunio protiv Gospodinove volje, ali ni¬ 
sam htio da se govori o smrti, jer riječi dragog oca trajno su 
mi bile u ušima i očekivao sam čudo koje mi je obećao. 

I čudo se zbilo, premda ne onako kako sam ja to očeki¬ 
vao. Na meni je učinjena operacija te sam prebačen u sanato¬ 
rij Saccasessola (Sakazesola) gdje se primarijus profesor L. 
Peloso veoma zanimao za moj slučaj. Primijenio je na meni 
pneumatoraks i nakon osam mjeseci liječenja u bolnici i deset 
godina ambulantne njege sasvim sam ozdravio. 

Neka bude trajna hvala ocu Leopoldu koji mi je svojim 
molitvama isprosio od časnog oca Marka ozdravljenje. Njego¬ 
ve nadahnute riječi bile su mi oslonac u dugim godinama moje 
bolesti.” 30 


30 AVP, kut. D, br. 5. Proročke riječi oca Leopolda u vezi s ocem 
Davidom potpuno su se ostvarile. Ozdravio je od vrlo teškog oblika sušice 
na plućima, živio je do 25. siječnja 1960, kad je prekinut njegov plodan 
život srčanim napadom. Imao je šezdeset godina. Poslušavši riječi oca 
Leopolda, velik je dio svoga života posvetio proslavi časnog oca Marka iz 
Aviana šireći pobožnost prema njemu i istražujući povijesne podatke ko¬ 
jima je osvijetlio neistražene strane života toga velikog kapucina. Rezultati 
njegova rada poslužili su za pokretanje postupka za proglašenje blaženim 
časnog sluge Božjega. Uz to je mnogo radio na povijesnom istraživanju i 
drugih problema. Među ostalim napisao je dva sveska "Povijesti veneci¬ 
janskih kapucina". S oduševljenjem je vršio apostolat, osobito propovije¬ 
danjem i ispovijedanjem. Na postupku je govorio i o ovdje iznesenom 
događaju (BP, str. 249, 251). 

Deveto poglavlje 

LJUBIO JE SVOGA BLIŽNJEGA 

Postavili su mu pitanje da li siromašni 
radnici, nuždom prisiljeni na nepravedan 
radni ugovor, mogu na koji način braniti 
svoja prava. Odgovorio je: »Plod polja je 
plod kapitala što ga ulaže vlasnik i rada 
seljaka. Kapital odgovara dinaru, ali rad 
je znoj, krv, život. Da li više vrijedi novac 
ili život? — Sigurno život! Dakle, shvatili 
ste me ...« 

Tada su zahtjevi radnika bili tek u poče¬ 
cima, i otac Leopold, kad mu je to dopu¬ 
štao njegov društveni položaj, bio je nji¬ 
hov pionir. 

Opravdanje ljubavlju 

Boga nitko nikada nije vidio, 1 ali zdrav razum i vjera po¬ 
kazuju nam ga tako savršenim, dobrostivim i poželjnim da 
ljubiti njega izgleda nešto najlakše i po sebi razumljivo, što¬ 
više, neutaživa potreba našega srca. Bližnjega pak trajno gle¬ 
damo. Svakidašnje iskustvo pokazuje nam sve njegove mane; 
katkada nam je antipatičan, a pokoji put i naš neprijatelj. 
Zbog toga nam se čini veoma teškim da ga ljubimo; da bismo u 
tome uspjeli, koji put je više potrebna jaka volja negoli njež¬ 
nost našega srca. 

Ipak sveti Ivan nas sasvim jasno uči: "Rekne li tko: Lju¬ 
bim Boga, a mrzi brata svog, lažac je. Jer tko ne ljubi svog 
brata koga vidi, Boga kog ne vidi ne može ljubiti.” 2 Priprosto 
rečeno, to znači: ljubiti Boga, što nam izgleda tako lakim, na¬ 
prosto je nemoguće bez druge, koji put tako teške stvari — 
a to je ljubav prema bližnjemu. I tako ova druga ljubav pred 
Bogom i našom savjesti postaje svjedočanstvo i potvrda prve 
ljubavi. Štoviše, to je preduvjet, te ne možemo reći da Boga 
ljubimo, unatoč ne znam kako lijepim riječima i slatkim osje¬ 
ćajima, ako ne ljubimo i svoga bližnjega. 

Lako ćemo shvatiti razlog tome samo ako promatramo 
što se zbiva među nama ljudima. Ne možemo reći da istinski 
nekoga ljubimo ako su nam strani ljudi i stvari koje on voli, 


1 Usp. Iv 1, 18. 

2 1 Iv 4, 20. 

a još manje ako su nam antipatične ili mrske. A Bog toliko 
ljubi svakoga od naše braće da je na smrt dao svoga Sina. 
Može li onda on podnijeti da ih mi ne ljubimo? Evo dakle 
bitnog i temeljnog razloga prave ljubavi prema bližnjemu: 
činjenica da mi ljubimo Boga i da on ljubi našu braću. Te 
dvije ljubavi skupa rastu. Sveti Franjo, koji je zbog svoje 
žarke ljubavi prema Bogu nazvan Serafskim, osjećao se pove¬ 
zan sa svim Božjim stvorenjima, ne samo sa suncem ili vodom, 
već i s "bratom vukom". Želimo li još dublje proniknuti u to, 
vidjet ćemo da se svaka naša ljubav, samo ako je na pravom 
putu, vraća k Bogu koji nam je dao moć i radost da ljubimo: 
vraća se izravno ili preko njegovih stvorenja. 

To je jedini oblik i razlog ljubavi prema bližnjemu, koji se 
može nazvati teologalnom kreposti ljubavi. Svaki drugi oblik 
je izvan te kreposti. Pronalaskom filantropije i nastojanjem 
da ona zamijeni ljubav, čovjek je zapravo pronašao tek bijedni 
nadomjestak, koji može obuhvaćati i sebeljublje, samozado¬ 
voljstvo i bahatost da može davati, očajnu potrebu da može 
ispaštati svoje prethodne krađe i silovitosti. 

Učitelj prave ljubavi prema bližnjemu jest Krist na kr¬ 
vavom prijestolju križa. Tu on posve čisto ljubi Oca a u Ocu 
ljude koje želi s njime pomiriti. Na križu on prinosi sama sebe 
i tako časti Oca i vraća mu natrag ljudska stvorenja očišćena 
vlastitom krvlju. Sada možemo još bolje shvatiti postupak oca 
Leopolda koji je na prijekor prevelike dobrostivosti u prašta- 
nju prema svojim pokornicima znao prstom pokazati na ras¬ 
pelo i reći: ”A što onda ON?” 3 

Evo ogledala njegove ljubavi prema bližnjemu: onaj koji 
”je za nas položio svoj život”, 4 poučio nas je da ”ne ljubimo 
riječju i jezikom, već djelom i istinom.” 5 

Sveopća ljubav 

Velike duše prožete su nezadovoljstvom zbog svega što 
su učinile, pa žarko žele raditi uvijek sve više i sve bolje. I 
otac Leopold, gledajući stalno pred sobom Raspetoga, nije bio 
zadovoljan stupnjem ljubavi koji je postigao. Cesto je ponav¬ 
ljao: "Istom mjerom, kojom mi drugima mjerimo, i nama će se 
jednoga dana odmjeriti. Kad god se sjetim tih riječi svetoga 
Evanđelja, svaki put zadršćem, jer ne znam koliko ih u životu 
provodim. Postupajmo uvijek dobro sa svima, jer kako god 
dobro postupali, nikad nećemo postupati kako treba postupati. 

3 Više je svjedoka na biskupijskom i apostolskom postupku iznijelo 
tu kretnju oca Leopolda popraćenu tim ili sličnim riječima. 

4 1 Iv 3, 16. 

5 1 Iv 3, 18. 

Uvijek iskazujmo svima ljubav, da je u svoje vrijeme na¬ 
đemo kod Gospodina Boga. Ljubav! Ljubav! Jedino s ljubavlju 
i po ljubavi živimo u skladu s Bogom, s bližnjim i s nama 
samima!” 6 

Ljubav je u oca Leopolda rodila tako plemenitim osjeća¬ 
jima, duboko ljudskim velikodušnim činima, tolikim žrtvama 
te je dosegla najviše vrhunce junaštva. Ljubav ga je nadah¬ 
njivala da mu svatko tko mu se približi bude prijatelj i brat. 
On je to i na vanjštini pokazivao, pa je svatko tko je dola¬ 
zio u dodir s njime, imao dojam da samo na njega misli. Bio 
je uistinu plemenit po rođenju, ali još plemenitiji pameću i 
srcem. Od majke Karoline Carević, kćeri grofice Jelene Bu- 
jović iz Perasta, baštinio je veliku otmjenost, staloženost koja 
se vidjela u svakom njegovu činu i spremnosti da izvrši i dru¬ 
gima ponudi svoje usluge. 7 Jednog je dana rekao nekom svom 
prijatelju: ”Majka mi je bila grofica i imala je izvanrednu 
pobožnost uz otmjenost duha i odgoja. Ako nešto dobra ima u 
meni, onda to sve dugujem njoj.” 8 

Nikada nije pokazao neuljudnosti, nikada nije učinio ni¬ 
šta što bi i najmanje moglo raniti ili poniziti drugoga. Uvijek 
je bio pun poštovanja i obazrivosti, radilo se o ne znam kako 
gruboj osobi. Štoviše, koliko je bilo do njega, još je veću njež¬ 
nost i obazrivost pokazivao prema siromašnima, neznalicama i 
patnicima. Postupao je poput majke koja posebnom ljubavlju 
obasiplje neko svoje dijete samo zato što više trpi. A jadan 
svijet, koji je navikao da drugi upravo obratno s njima postu¬ 
paju, dobro je to shvaćao, osjećao je u srcu novu nježnost, 
proživljavao je osjećaje koje u svojoj grubosti nije navikao 
doživljavati i u svom pučkom govoru izražavao je to govoreći 
o dragom ocu: ”0 benedetto, quello si che e buono!” (O, blaže¬ 
nog li, on je tako dobar!”) 9 

Imao je veliko poštovanje prema svima, pa zato nije ni¬ 
kada kritizirao druge. Svatko je bio siguran da ga o. Leopold 
rado ima jer nikada u njegovoj odsutnosti on nije o njemu 

6 AVP, kut. X, br. 38; usp. BP, str. 126. 

7 Msgr Sebastijan Cuccarollo: AVP, kut. J, br. 11. — "Prirodnu” 
naklonost dobroti kod oca Leopolda iznio je jedan svećenik koji je dva¬ 
desetak godina bio njegov pokornik: "Otac Leopold je duboko ljubio 
bližnjega, i to ne samo s nadnaravnog razloga, već i zbog prirodne naklo¬ 
njenosti svoga srca koje je bilo veoma osjetljivo za patnje vlastite braće" 
(msgr Gvido Bellincini: BP, str. 45). A jedan drugi svećenik, koji je preko 
dvadeset godina bio njegov pokornik, svjedoči: "Mogu potvrditi da je otac 
Leopold nježno i istančano ljubio bližnjega. Sve je primao jednako vođen 
ljubavlju prema Bogu i željom da ugodi dušama" (msgr Antun Barzon: 
BP, str. 101). Jedan njegov drugi pokornik, svećenik i profesor na Sveuči¬ 
lištu u Padovi, otkriva u ocu Leopoldu osjećaj koji se može smatrati 
uistinu znakom plemenitosti: "Govorio je da valja imati veliku ljubav 
prema ženama, jer one su ljubavi posebno potrebne" (msgr Antun Betta- 
nini: AP, str. 35). 

8 AVP, kut. VIII, br. 8. 

9 On je to izricao mletačkim dijalektom: "Oh, benedetto, quello si che 
e buono!" 

rekao nešto loše. Ako je što imao reći, ili je mislio da iz lju¬ 
bavi mora reći, pozvao bi ga u stranu, da to nitko ne bi vidio. 
Ali o odsutnom bratu nikada ni jedne riječi prijekora. Kad su 
u pitanju bili teži i javni slučajevi te nije o nekome mogao 
baš ništa dobro reći, on bi isto tako prekidao razgovor i rekao 
bi: ”Molimo se Gospodinu Bogu, da On tu stavi svoju ruku!” 10 
O tome piše msgr Cuccarollo, koji ga je jako dobro poznavao: 
”Nikad nisi mogao iz njegovih usta čuti neki nedobronamjeran 
sud, kritiku uperenu na subraću, jer bit je redovničkog života 
ljubav, pa se on nikad nije usudio suditi drugoga.” * 11 A su¬ 
brat otac Anđelo iz Fidenze na postupku se sjeća: ”Uistinu je 
ljubio bližnjega, ljubio ga je iz ljubavi prema Bogu. Iz njego¬ 
vih usta nikad nisam čuo riječi koje bi se protivile ljubavi. 
Štoviše, kad god je mogao, uvijek je dobro govorio o osoba¬ 
ma, pa čak ako su drugi mislili drugačije.” 12 

Nikakvo onda čudo da su svjedoci na njegovu postupku 
toliko isticali upravo njegovu ljubav prema bližnjemu. 13 

Tu istu nježnu, djelotvornu i obazrivu ljubav preporuči¬ 
vao je svakom prilikom i drugima. Jedan se brat laik kapucin 
sjeća: ”Otac Leopold. je uistinu ljubio bližnjega vođen ljubav¬ 
lju prema Bogu. To je preporučivao i nama braći govoreći da, 
ako ne budemo ljubili bližnjega, nećemo ući u raj.” 14 

Često je znao reći poglavarici jednoga ženskog samostana: 
”Uvijek postupajte sa svojim kćerima s ljubavlju i odgajajte 
ih u školi ljubavi! Učite ih da sve rade iz ljubavi prema Isusu! 
Nikakve grubosti! Kako su mnogo krivi oni poglavari koji 
zlorabe svoju vlast i postupaju grubo i s malo ljubavi s du¬ 
šama koje im je Gospodin povjerio! Jednoga će dana vidjeti 
da nisu ništa dobra učinili i žet će ono što su posijali.” 15 


10 AVP, kut. IX, br. 38; BP, str. 38. 

11 AVP, kut. J, br. 1. 

12 BP, str. 139. 

13 Neka od tih svjedočanstava naročito naglašavaju oblik i predmet 

ljubavi oca Leopolđa, ^što se na poseban način dojmilo svjedoka (otmje¬ 
nost, nenamještenost, želja da ispravi i trpi za druge; osobitu ljubav pre¬ 
ma siromasima, bolesnima, žalosnima, itd.); druga su svjedočanstva više 
općenita, ali zato ne manje važna. Evo samo nekoliko takvih svjedočan¬ 
stava. Msgr Ivan B. Dalla Zuanna: "Veoma je živa bila u oca Leopolđa 
ljubav prema bližnjemu: jedini mu je motiv bila ljubav prema Bogu. 
Štoviše, njegov je program bio: ljubiti Boga i drugima pomoći da ga ljube” 
(BP, str. 133). Preuzvišeni Vigilije Dalla Zuanna: ”U oca Leopolđa je veoma 
živa bila ljubav prema bližnjemu jer je u njemu bila veoma živa ljubav 
prema Bogu. Moglo bi se gotovo ustvrditi da je i on, kao što je uostalom 
znao i reći, bio spreman poput apostola svetog Pavla (prema kojem je bio 
veoma pobožan) biti proklet radi braće” (BP, str. 42;. O. Anđelo iz Fiden¬ 
ze: ''Neprekidno je i herojski očitovao ljubav prema bližnjemu. Sasvim je 
zaboravljao na sebe, uvijek spreman da služi drugima. Ža njega je bila 
prava muka ako ne bi mogao biti na uslugu drugima. Pa i za vrijeme 

bolesti otac Leopold je rado primao pokornike u svojoj samostanskoj 

sobici” (AP, str. 42). To sažeto svjedoči otac Alfonzo Orlini, general kon¬ 
ventualaca: "Što se tiče duha ljubavi, može se reći da je otac Leopold 

bio postao sve svima” (AP, str. 156). 

14 BP, str. 7. 

15 AVP, kut. M, br. 2. 

Jedanput je izgrdio nekoga svećenika što je uskratio od- 
rješenje jednome pokorniku. Rekao je: ”Ljubav mora ispo¬ 
vjednika nagoniti da u pokorniku pobudi osjećaje koji su za 
odrješenje potrebni.” 16 

Jedan otac kapucin piše: ”Jednoga dana optužim se ocu 
Leopoldu da sam ismijao starijeg redovnika zbog jedne nje¬ 
gove prirođene mane. Još uvijek su mi na pameti tadašnje nje¬ 
gove kretnje. Glava, koja je uvijek bila blago priklonjena, us¬ 
pravi se, oči bijesnu, on se digne na noge kao da raste, i zapri¬ 
jeti mi prstom, oštro me ukori. Prestrašen, ispitam se u brzini 
nemam li što teže što bi zavrijedilo slično ribanje, ali ne 
nađoh ništa. Kad je vidio da sam sav smeten, udobrostivi se i 
nastavi me blaže koriti.” 17 

Ljubio je sve, pa i one koji su mu počinili kakvu neugod¬ 
nost. Velikodušnim praštanjem pridobivao je duše i sa sobom 
ih povezivao nerazrešivim vezom prave ljubavi. 18 

Čak je bilo dosta imati i posebnu potrebu za tom dobro¬ 
tom i ljubavlju da njome budeš još bogatije obasut. 


Ljubav prema siromasima 


Kruh koji je otac Leopold još kao dječak dijelio s jednim 
školskim siromašnijim drugom, čega se taj s ganućem sjećao 
šezdeset i pet godina kasnije, 19 zapravo je simbol ljubavi koju 
je blaženik gajio prema potrebnima. Istina, on kao siroma¬ 
šan redovnik samim zavjetom, a još siromašniji zbog svoje 
kreposti siromaštva, nije mogao zapravo materijalno učiniti 
ništa za siromahe, ali je nastojao da im na bilo koji način po¬ 
mogne. S divljenjem je ta ljubav prikazana na njegovu postup¬ 
ku za proglašenje blaženim. Evo nekoliko svjedočanstava. 


16 AVP, kut. X, br. 31. 

17 AVP, kut. R, br. 9. Tu je zgodu iznio otac Rajmund iz Herna; 
iznio je to i na postupku (BP, str. 59). Taj redovnik iznosi: "Čini mi se da 
je ljubav prema bližnjemu bila karakteristična krepost oca Leopolđa. 
Ljubio je bližnjega iz ljubavi prema Bogu i prema svima se pokazivao 
velikodušan i širokogrudan. Trudio se da uvijek učini dobro dušama” 
(BP, str. 58). 

18 AVP, kut. X, br. 29. Spomenuti otac Rajmund iz Herna izjavljuje: 
"Mogu potvrditi da je on vršio djela duhovnog milosrđa: spremno je op¬ 
raštao svaku uvredu i ljubio je i one koji su mu možebiti nanijeli kakvu 
nepravdu. Njegov je izvanjski stav bio takav kao da uopće nema osoba 
koje su mu protivne ili koje su po sebi zlonamjerne” (BP, str. 59). A je¬ 
dan drugi subrat, otac Kerubin iz Loniga: "Znao je velikodušno opraštati 
male uvrede koje je osjetio u samostanu. Nije nikad bio zlopamtilo. To 
je bila veoma velikodušna njegova vrlina, jer je po naravi bio dosta nagao; 
otac Celzo iz Udina, sad već pokojni, rekao je da mu je temperamenat bio 
"lavlji” (AP, str. 78). Dakako, ta krepost ljubavi i strpljivosti još bolje se 
pokazuje u nepredviđenim ili nepređviđivim životnim prilikama. Jedan 
pokornik oca Leopolđa iznosi na postupku: "Jednom sam bio svjedok kako 
je jedan nenormalan čovjek neprestano ulazio i izlazio iz ispovjedaonice 
sluge Božjega. On se na to nije uopće uzrujao, već je s krajnjom lju¬ 
bavlju postupao prema njemu” (AP, str. 138). 

19 Usp. 1. pog'l. 


141 







’Trema siromasima je imao veliku sućut i. nastojao im je 
pomoći u skladu sa zavjetom poslušnosti i s odobrenjima. Po¬ 
ticao je bogatije osobe da pomognu onima kojima je bila po¬ 
trebna posebna pomoć.” 20 

’Trema siromasima, a osobito prema propalim bogatim 
obiteljima, imao je srce puno sućuti i poticao je druge da im 
pomognu. Darove koje su mu donosili vjernici, davao je sva¬ 
kog ponedjeljka meni, koji sam tada bio njegov gvardijan. 
Ni s jednim darom nije raspolagao bez pristanka poglavara.” 21 

”Ako bi u samostan došao siromah, molio je kuhara da mu 
dade kruha ili nešto drugo.” 22 

”Bio je sretan kad bi mu se pružila mogućnost da po¬ 
mogne siromasima.” 23 

Svojim sigurnim pouzdanjem u Providnost preporučivao 
je bogatijim pokornicima djelotvornu ljubav i davanje milo¬ 
stinje. Ujedno im je jamčio da će za sebe time postići svaki 
Božji blagoslov. Piše gospodin Antun Bergamasco (čit. Berga- 
masko) iz Padove: ”Često sam išao na ispovijed k ocu Leo- 
poldu i svaki sam mu put dao mali dar za siromahe. Uvijek 
mi je od srca zahvaljivao, a jednom mi reče: ’Veliko dobro 
činite što dajete za siromahe. Uvijek se sjetite siromaha i bu¬ 
dite sigurni da ćete vjerom i ljubavlju prema potrebnima po¬ 
stići od Boga mnoge milosti.’ Taj poticaj mi je više puta 
ponovio. Uvijek sam nastojao da ga provedem u djelo i mo¬ 
rao sam ustanoviti da mi je na taj način u mojim teškim ži¬ 
votnim prilikama Božja Providnost uvijek dolazila u susret, 
i to na način koji se može nazvati čudesnim.” 24 

Kad mu nisu pomogla ljudska sredstva da pomogne jad¬ 
nim patnicima, utjecao se Gospodinu. Isusu je iznosio obeća¬ 
nja clata onima koji su mu se obraćali u nevoljama i bio je si¬ 
guran u Božju pomoć prema nesretnicima. I zaista, Božja do¬ 
brota nije znala odoljeti takvoj ljubavi i odgovarala je činima 
koji nam izgledaju sasvim čudesnima. 

Jednog dana 1932. godine gospođa Innocenza Marija Ven- 
turini iz Padove našla se u vrlo teškoj nevolji pa pođe k ocu 
Leopoldu. Više nije imala ništa. Preostalo joj je samo pet lira. 
I njih dade ocu Leopoldu za siromahe. On, veoma dirnut tom 
njezinom ljubavlju, reče: ”Gospođo, vjerujte! Gospodin će 
ustostručiti tih pet lira!” 

Bilo je upravo tako. Čim je došla kući, jedna joj njezina 
prijateljica sama od sebe posudi tisuću lira, a dan kasnije vra- 

20 AP, str. 13. 

21 AP, str. 62. 

22 AP, str. 180. 

23 BP, str. 257. 

24 AVP, kut. II, br. 26. 

ćena joj je lijepa svota na koju više nije ni mislila, jer je duž¬ 
nik više puta izjavio da joj je ne može vratiti. 25 

Jedan gospodin iz Padove pripovijeda: ”Godine 1928. obo- 
lih i nađoh se u najgroznijoj bijedi. Budući da sam trebao 
lijek, posudio sam četrdeset lira i otišao da ga kupim. Pro¬ 
lazeći kraj bazilike sv. Antuna, htjedoh ući da se pomolim. Up¬ 
ravo na vratima nađem siromašnu ženu s dvoje sitne djece na 
rukama kako očajno plače. 

— Sirotice, zašto plačete? — upitam je ganut. 

— Plačem jer me muž ostavio s ovo dvoje djece — odgo¬ 
vori ona. 

Pitajući dalje, uspio sam doznati da je ona iz Potrogruara 
i da je došla u Padovu ne bi li pronašla muža koji je bio po¬ 
bjegao s nekom drugom ženom. Ona svrši bolnu pripovijest 
riječima: ’Već je drugi dan otkako nismo ništa jeli, jer ništa 
nemamo!’ 

Nisam mogao svladati svoga ganuća i dadem sirotici svih 
četrdeset lira, a onda je odvedem k upravitelju bazilike ocu 
Lambertu Perroniju, koji je također utješi i širokogrudno 
joj pomogne. 

No sad se ja nađoh u vrlo teškoj neprilici: trebao sam 
lijek, a nisam imao više četrdeset lira! Uvjeren da sam učinio 
veliku nesmotrenost, odem k ocu Leopoldu i plačući ispripo- 
vjedim što mi se dogodilo. 

Dobri se otac gane i reče mi: ’Vjerujte! Vaša je ljubav 
bila mila Gospodinu! On će je umnožiti! Vjerujte!’ 

Odem utješen. Riječi časnoga oca ispuniše se gotovo od¬ 
mah. Još iste večeri, dok sam se u crkvi molio pred Sveto- 
otajstvom, približi mi se neka gospođa, stavi mi na ruke četr¬ 
deset lira i reče da mi sasvim oprašta dug od četiri stotine 
lira, što sam joj ga bio dužan!«« 26 

Jedan gospodin iz nekog sela blizu Padove pripovijeda: 
»Godine 1927. snašle su mene i moju obitelj nevolje zbog vrlo 
oskudne žetve. Već sam bio izmjerio žito i bilo ga je vrlo 
malo. 

Pođem k ocu Leopoldu i ispripovjedim mu svoj žalostan 
položaj. Dobri me otac najpažljivije sasluša i reče mi: ’Pazite 
dobro što ću Vam reći! Gospodin Bog će Vam umnožiti žito! 
Uhvatite me za riječ, rukama ćete pipati što sam vam rekao! 
No nikome ni riječi o tome! Jesmo li se razumjeli?’ 

Na te riječi osjetih da mi se u srcu rađa duboka vjera u 
riječi blagoslovljenog oca i odem zadovoljan. Kad sam neko- 


25 AVP, kut. V, br. 5, 

26 AVP, kut. X, br. 34. 

liko dana poslije ponovno vagao žito, nađem, začuđen i gotovo 
preneražen, da imam deset kvintala žita više. Kažem da sam 
bio ’preneražen’, jer čovjek grešnik dršće pred tako očitim 
Božjim posredovanjem! 

Cim mi je bilo moguće, pođoh da događaj ispripovjedim 
ocu Leopoldu. On me sasluša vrlo zadovoljan, a onda se na¬ 
jednom uozbilji i reče: ’Ponizimo se pred Gospodinom Bo¬ 
gom! Mi možemo biti pravi začetnici samo grijehu. Jedino 
grijeh je naše vlasništvo.’« 27 

Premda je otac Leopold živio u sasvim drugačijoj sredini, 
on je shvaćao tragediju siromašnih obitelji, katkada s broj¬ 
nom djecom, pogotovo kad bi otac ostao bez posla. To više jer 
u njegovo vrijeme nije bilo socijalnog osiguranja kao danas, 
koje u stanovitoj mjeri pomaže u krajnjoj nuždi bijednicima. 
Žalio je u svom dobrom srcu, i s bezgraničnim pouzdanjem 
utjecao se Gospodinu Bogu za sve. Njegovim molitvama tolike 
su siromašne obitelji bile utješene a Gospodin proslavljen. 

Gospodin Petar Zanardi sa stanom u Via Buzzacarini (čit. 
Bucakarini) u Padovi nađe se godine 1916. sa svojom obitelji 
u vrlo teškom položaju, jer nije mogao dobiti posla. Imao je 
petero djece ispod petnaest godina, a u kući nije više bilo ni 
korice kruha da im utaži glad. Na sve je načine tražio kakvo 
zaposlenje, ali uzalud. Sva su vrata bila za^ nj zatvorena. 
Ukratko, najcrnji očaj zagospodari siromašnim čovjekom i nje¬ 
gov duh počne kolebati. Budući da više nije mogao podnositi 
bol slušajući kako ga djeca uzalud mole kruha, namisli se 
utopiti i tako skončati svoj život. 

Ali je Providnost bdjela nad njima i on osjeti jak nutar¬ 
nji poticaj da pođe k ocu Leopoldu. I doista, rano ujutro ode 
u kapucinsku crkvu, uđe u sobicu gdje je ispovijedao otac Leo¬ 
pold, razloži mu svoj očajan položaj i svrši rekavši da je od¬ 
lučio utopiti se i tako dokrajčiti svoj život. 

Otac je Leopold potresen slušao žalosnu povijest, ali kad 
je Zanardi došao do glupe odluke, stane se smijati i reče: ”Ne, 
ne! Pustite, neka voda ide u more! Vjerujte! Ja Vam obeća- 
jem, ne u svoje, nego u Božje ime, da ćete brzo naći posao. 
Dapače — nastavi nakon kratke stanke — naći ćete ga prije 
nego se vratite kući. Gospodin Vas neće nikada napustiti! 
Imajte vjere!” 

Siromašni čovjek bijaše tako dirnut tim riječima da je 
osjetio kako u tili čas nestaje napasti samoubojstva i u duši 
mu se opet rađa čvrsto pouzdanje u život. Ganut, zahvali, izi¬ 
đe iz crkve i uputi se kući. 

27 AVP, kut. VIII, br. 36. 

Jedva je pošao, kad sretne jednog znanca koji mu reče: 
”Upravo sam sada bio kod Vaše kuće i tražio sam Vas. Baš 
mi je drago da sam Vas sreo jer Vas moj gospodar treba. Do¬ 
đite odmah da preuzmete svoj posao.” 

Zanardi ode i nađe posao s vrlo dobrom plaćom. Povrativ¬ 
ši se kući, plačući zagrli ženu i djecu i ispripovijedi im kako 
ga je otac Leopold spasio od tjelesne pogibli, i — što je mno¬ 
go veće — pogibelji da zauvijek izgubi svoju dušu. 28 

Gospodin Ivan Armellini iz Padove pripovijeda: ”Moja 
je siromašna obitelj, sastavljena od moje žene i sedmero male 
djece, nakon neprekinutog niza nesreća, bolesti i nezgoda, tre¬ 
bala jednu veliku milost koju je bilo teško dobiti. Ja sam nai¬ 
me htio, u vrijeme opće nezaposlenosti, dobiti zgodno i stalno 
mjesto, i to u našem gradu, blizu svojih dragih. 

Početkom prosinca godine 1933. razložim svoju potrebu 
ocu Leopoldu. Nisam mu sakrio svoju malodušnost i utučenost. 
On me pažljivo saslušao i dugo razmišljao. Onda mi reče: 
’Dragi gospodine, ne klonite duhom. Molimo zajedno, s pouz¬ 
danjem, i budite sigurni da ćete još ove godine biti uslišani!’ 

I obistinilo se kako je časni otac prorekao. Mi smo u obi¬ 
telji pouzdano molili, i ja sam 21. prosinca dobio željeno 
mjesto. 

Ali me čekala nova kušnja. Strašna novčana nesreća ba¬ 
cila me, može se reći, na ulicu. Bol mi je tako ozbiljno zapri¬ 
jetila zdravlju da su se bojali za moj život. Nesretna je moja 
obitelj bila u pogibli da potpuno izgubi staru očevinu. Bile su 
naime podignute tužbe protiv moga poštenja u trgovini. 

Otac Leopold, koji je do dna poznavao činjenice i vidio 
moju pravednost, premda su se neki lažnim optužbama naba¬ 
civali na moje pošteno trgovanje, ponovno je i ponovno uvje¬ 
ravao moju ženu, koja je gotovo bezutješno plakala, govoreći 
joj: ’Pouzdajte se u Providnost! Gospodin Bog je sve vidio i 
sve zna! Pustite . .. Proći ćete s djecom nad pravim ponorom, 
ali nećete u nj pasti! O tom Vas uvjeravam u ime Božje!’ 

Proživjeli smo strahovite trenutke. Često je zaprijetio 
potpuni slom, ali smo uvijek pouzdano molili i svako jutro 
slušali svetu misu, kako nas je otac Leopold uputio, i sve se 
zamalo svršilo na najbolji mogući način, baš kako je on pro¬ 
rekao.” 29 


28 AVP, kut. Z, br. 3. 

29 AVP, kut. A. br. 12. Gospodin Ivan Armellini je opširno iznio sav 
slučaj za vrijeme biskupijskog postupka. To je pripovijedanje tako živo 
izneseno. U gornjem sažetom prikazu izostavili smo neke pojedinosti, pa 
smatramo zgodnim da ovdje donesemo cijeli izvještaj: "Zbog rata u Etio¬ 
piji” — pripovijeda svjedok ciljajući na događaje 1936. godine — ”u Italiji 
su poduzete posebne privredne mjere. Poslovi su mi počeli ići veoma loše.. 
Htio sam ispuniti sve svoje obveze misleći i na sama sebe, i za kratko 


10 Blažem Leopold kapucin iz Herceg-Novog 

Ljubav prema bolesnima 


Uz siromahe otac Leopold je osobito volio bolesne. Za njih 
bi, bez pretjerivanja, žrtvovao svoj život. 

Ponajprije to su bili kućni bolesnici. U njegovo vrijeme u 
samostanu u Padovi bila je bolnica venetske kapucinske pro¬ 
vincije za staru i bolesnu braću. Činilo se kao da on ne bi 
mogao biti udaljen od te svoje patničke subraće. Piše jedan 
brat laik kapucin: ”Otac Leopold je imao veliku sućut prema 
staroj i bolesnoj subraći. Svaki dan, pa i više puta na dan, 
odlazio je u samostansku bolnicu da ih tješi. U odsutnosti oca 
gvardijana i oca vikara on kao stariji bio je poglavar kuće. 
Nije mirovao. Uvijek je bio pokraj bolesne subraće i na moje 
primjedbe zašto se toliko muči, kad su bolesnici dobro poslu¬ 
živani, odgovarao je da poglavar ne smije gledati na žrtve 
kad se treba brinuti za bolesne i udovoljiti im što žele ili što 
im je potrebno.” 30 I siromašni bolesnici očekivali su njegov 
posjet kao posjet anđela Božjega. 

I prema bolesnicima izvan samostana pokazivao je veliku 
brigu. Kad bi ga pozvali da ih posjeti, nije ni pred kakvom 
žrtvom prezao. Često je ljeti išao bolesnicima u najvruće po¬ 
slijepodnevne sate, jer je kasnije morao biti u ispovjedaonici. 31 


vrijeme nađoh se na rubu propasti. Trpio sam mnogo i fizički tako da 
sam upao u vrlo loše zdravstveno stanje. 

U obitelji nisu ništa znali o svemu tome. Došli su mi dragi prijatelji 
i pozvali me da im se povjerim. Potresen time, upoznah ih sa svime, u na¬ 
zočnosti svoje žene. Prijatelji pođoše po savjet k ocu Leopolđu, a sluga 
Božji, prije no što mu počeše govoriti, reče im: 'Dolazite radi našeg za¬ 
jedničkog prijatelja Armellinija. Učinite za njega sve što možete, jer ja 
u svojoj ruci imam njegovu savjest.’ Prijatelji su bili spremni učiniti i 
velike žrtve, ali njihove mogućnosti nisu bile u stanju da zadovolje 
moje obveze. Osoba koja je bila upoznata s mojim poteškoćama pokaže 
spremnost da odmah otkupi sve nekretnine moje žene, ali bez moguć¬ 
nosti da ja to kasnije ponovno od njega otkupim. 

Moja se žena tada obrati ocu Leopolđu da ga upozna kako stvari teku. 
Otac joj reče da ne prodaje, da se odupre pod svaku cijenu. A budući 
da je ona iznosila poteškoće, on joj sve to potvrdi, rekavši: ’Vaša će obi¬ 
telj ići po samom rubu propasti, ali neće pasti.’ Kad je moja žena odlazila, 
sluga Božji je ponovno pozove i reče joj: 'Ponavljam: vaša će obitelj ići 
po samom rubu propasti, ali neće pasti. Želite li da Vam to napišem?’ 

Događaji su pokazali da su riječi oca Leopolđa bile uistinu proročke. 
Bio sam pozvan u vojsku, i za vrijeme služenja vojske sve krene neoče¬ 
kivanim putem. 

1946. moja stara tvrtka povjerila mi je istu službu. Sjećam se, da 
budem još točniji, kad sam, sav očajan, pošao k ocu Leopolđu, on otkrije 
moju ludu namjeru da si oduzmem život. I reče mi: ’To se ne radi.’ 
Vratih se kući i nekoliko dana kasnije, kad mi je žena bila odsutna, bio 
sam gotovo odapeo svoj revolver, kad mi se učini da vidim oca Leopolđa 
koji mi je, podižući ruku, stalno opetovao: ’To se ne radi; dolje to oružje!’ 
Nadvladavši tu krizu, zaključah svoj revolver. Kad je ušla moja supruga 
ispripovjedih joj plačući svoj očajnički postupak koji sam namjeravao 
učiniti i kako sam imao dojam da vidim i čujem oca Leopolđa” (BP, str. 
205-207). I gospođa Marija Armellini je bila svjedok na postupcima oca 
Leopolđa (BP, str. 216-218; AP, str. 69-71). 

30 AVP, kut. M, br. 12 (usp. također BP, str. 7;. 

31 O. Kalisto iz Mortegliana, kapucin: AVP, kut. C, br. 13. On svje¬ 
doči na postupku: ”Mogu potvrditi da je imao veliku samilost prema siro¬ 
masima i bolesnima. Svake je večeri posjećivao bolesne u samostanu i če¬ 
sto, kad je bio pozvan, unatoč teškoćama, rado je išao k bolesnicima izvan 
samostana” (BP, str. 23). 

U posebnim slučajevima odlazio je i u druge gradove venetske 
pokrajine, pa čak i dalje, da bude uz kojeg jadnog umirućeg. 32 

Pred patnjama bolesnika otac Leopold se znao ganuti i to¬ 
liko je dosađivao Isusovom Srcu da mu je na kraju moralo 
udovoljiti ono što je tražio. Smiješeći se govorio je: ”U takvim 
slučajevima treba mu dosađivati, kao što je onaj čovjek usred 
noći dosađivao svome prijatelju dok nije ustao i dao mu što 
je tražio.” 323 Donosim samo nekoliko zgoda. Bilo bi potrebno 
napisati cijelu knjigu da se donesu svi poznati slučajevi. 

Gospodin Albert Bedin iz Marendola blizu Monselice (čit. 
Monseliče) pripovijeda: ”Godine 1933. spopadne me teška bo¬ 
lest i u kratko vrijeme me dovede na rub života. Ujutro 31. 
srpnja padnem u smrtnu borbu. Dođe liječnik i reče da ću u 
najboljem slučaju izdržati do poslije podne. U mojoj sobi bi¬ 
jaše mnogo ljudi koji su čekali da budu prisutni kod moga 
preminuća: bio je tu i župnik, koji me toga dana nije napuštao. 

Moji rođaci, koji su znali da sam vrlo štovao oca Leopol- 
da, namisliše dovesti njega k mojoj smrtnoj postelji. I doista, 
pođoše oko tri sata poslije podne automobilom u Padovu po 
njega. 

Čim je otac Leopold ušao u moju sobu, reče prisutnima: 
’Vjerujte!’ 

Zatim naredi da svi, pa i župnik, izađu. On ostane sam sa 
mnom. Ja nisam ništa razumijevao. No iznenada se stresem, 
jer sam osjetio da me netko ćuška po licu: pred sobom ugle¬ 
dam oca Leopolđa koji me odmah počne ljubiti u obraze. Po¬ 
tom otvori vrata i pozove sve prisutne govoreći: ’lmajte vjere! 
Pomozite mi moliti! Sad je već čovjek moj!’ 

On mi onda uz pomoć župnika podijeli sveto ulje i ja se 
iznenada nađoh — zdrav. 

U četiri sata dođe liječnik misleći da će me već naći u 
vječnosti, a kad tamo, ja sam sjedio na krevetu i smijao se s 
onima koji su čekali moju smrt. 

Otac Leopold govoraše sav smeten: ’Bila je to vjera u 
sveto ulje! Bila je vjera u sveto ulje! Ona je načinila čudo!’ 33 


32 AVP, kut. IX, br. 9. Msgr A. M. Bettanini: "Svaki put kad je bio 
pozvan kojem bolesniku, uvijek je bio spreman podnijeti i teškoće puto¬ 
vanja samo da mu bude od pomoći” (AP, str. 29). Olinto Berto: ”Znam da 
je otac Leopold išao posjećivati bolesnike, i to uvijek pješice. Potresno je 
bilo vidjeti ga kako ide vukući svoje siromašno tijelo” (AP, str. 173). El¬ 
vira Furlan udova Mezzardi: ”Veliku je ljubav pokazivao prema boles¬ 
nima. I mene je više puta posjetio dok sam bila u lječilištu” (AP, str. 102). 
Msgr Josip Schievano: "Znam da je otac Leopold išao k bolesnicima kad su 
ga pozvali, pa i kad mu je to predstavljalo velike teškoće. Kad sam i sam 
jednom zaželio, posjetio me sluga Božji za vrijeme jedne teške bolesti (ti- 
fusa) 1926. godine. Tada sam bio u Zaneu, 56 kilometara od Padove” (AP, 
str. 89). Svjedočanstva o tome mogli bismo još nanizati. 

32a Usp. Lk 11, 5 (AVP, kut. X, br. 8). 

Gospođa Marija Zanirati (čil. Canirati) iz Stellata Po 
pripovijeda: "Moja je kći tri godine trpjela od zglobobolje u 
hrptenjači i unatoč svim liječenjima stanje se uvijek pogor¬ 
šavalo. Nije mogla raditi ni najmanjeg posla, i polako je gu¬ 
bila snagu da načini ikakav pokret. Kad ju je pregledao jedan 
stručnjak, dao nam je tužan odgovor da je ozdravljenje go¬ 
tovo nemoguće. 

Godine 1939. dođe mi u snu nadahnuće da odem u Padovu 
k ocu Leopoldu. Istoga jutra pođem na put. Čim sam stigla 
pred časnoga oca, osjetim kako mi se u srcu budi neograni¬ 
čeno pouzdanje i tvrda vjera da će svaka moja želja biti usli¬ 
šana. Plačući mu ispripovjedim što se dogodilo mojoj kćeri. 
Moja je majčinska bol silno potresla oca Leopolda. Malo je 
razmišljao, a onda mi reče: 'Još danas ćete dobiti milost! Bu¬ 
dite zadovoljni: Vaša će kći ozdraviti! No primajte svake ne¬ 
djelje svetu pričest!' 

To me ohrabri i ja otkrijem dragom ocu drugu ranu svo¬ 
ga srca. Jedna se moja sestra zbog obiteljskih nezgoda nalazila 
u teškim novčanim prilikama. On mi odmah odgovori: 'Ništa 
se ne uznemirujte! Vaša će sestra promijeniti položaj i Pro¬ 
vidnost je neće napustiti!’ 

Bila sam duboko dirnuta tako neiscrpivom dobrotom, ali 
moje srce još nije bilo zadovoljno. Još me jedna stvar žalo¬ 
stila, ali više nisam imala smjelosti da je kažem. Dobri otac 
prozre moju dušu i s očinskom me dobrotom pozove da mu 
otvorim cijelo svoje srce. Rečem mu da jedan moj nećak ima 
iz rata u tijelu jedno tane koje mu se zabilo blizu srca. Nisu 
ga mogli izvaditi, a trajno mu prouzrokuje boli. Jadnik bi mo¬ 
gao svaki čas umrijeti. 

Otac Leopold ostane dugo zamišljen, a tada mi ljubaznim 
glasom, kao da želi ublažiti značenje svojih riječi, reče: "Ne, 
gospođo, to ne!’ 

Lijepo mu se zahvalim za dvije dobivene milosti i iziđem 
iz njegove ispovjedaonice. Ostadoh još neko vrijeme u crkvi 
da zahvalim Gospodinu za utjehu što ju je moje srce oćut- 
jelo. Nakon kakvih deset minuta pojavi se na jednim pokraj¬ 
njim vratima otac Leopold, dade mi znak da se približim, i reče 
mi sav veseo: 'Gospođo, i to će Vam biti udijeljeno. Vašem će 
nećaku biti bolje, i Božja će Providnost bdjeti nad njim!' 

Tolika me dobrota silno ganula i nisam mogla naći riječi 
da mu izrazim svoju zahvalnost. Suzama zahvalnicama okva- 
sila sam njegovu blagoslovljenu ruku. 

Sve se dogodilo, kako je on prorekao. Čim sam došla kući, 
na svoje začuđenje nađem kćerku kako pere rublje. Od toga 

se časa nije više tužila ni na kakvu bol. Tri dana nakon toga 
dobijem od sestre pismo da je neočekivana sreća sredila nje¬ 
zino gospodarsko stanje. Moj mi je nećak isto tako javio da su 
njegove boli prestale, i da može kao i prije obavljati svoje 
poslove." 34 

Što se pak dogodilo gospođi Ani Gazzi (čit. Gaci) iz istog 
kraja Stellata Po, donosimo prema njenom izvještaju na po¬ 
stupku: "Kad sam 1936. godine očekivala dijete, imala sam ja¬ 
ke bolove od infekcije i akutne upale bubrega. Pristala sam da 
pođem u bolnicu jer mi je otac Leopold poslao ovaj brzojav: 
'Idite u bolnicu — Božji blagoslov — sve će dobro svršiti!' 
Kad sam došla u bolnicu, liječnik otkrije veoma teško stanje 
moje porodiljske infekcije, pa je čak idućeg jutra sam profesor 
izjavio da mi ostaje još samo jedan sat života. Zato su me os¬ 
tavili u operacionoj sobi u očekivanju smrti. Ja sam pak imala 
čvrstu nadu u oca Leopolda. 

U jednom času osjetim da netko kuca na vratima i čuh 
glas: 'Ima nešto hitno za gospođu!’ Stigao je brzojav. U tom 
sam trenutku rodila kćerkicu. Brzojav oca Leopolda je glasio: 
'Šaljem blagoslov Vama i Vašoj kćerkici.' 

Nakon dva dana . .. mogla sam otići kući. Bila sam sasvim 
zdrava. U znak zahvalnosti curici smo nadjenuti ime Leopol- 
dina. 

Kasnije je moj suprug otišao u kapucinski samostan u Pa¬ 
dovu. Nikada prije nije poznavao oca Leopolda. Ipak ga je 
sluga Božji izravno pozvao i ovako oslovio: 'Dođite ovamo Vi 
koji ste otac moje Leopoldine.’ 

Nadalje: 1939. godine dobila sam tumor. Nakon pregleda 
liječnik me je htio prisiliti da odmah pođem u bolnicu. A ja, 
na vlastitu odgovornost — zbog krvarenja — htjela sam se 
vratiti kući. Kad sam se vratila, moj muž, koji je bio otpušten 
s posla, stavi mi na raspolaganje sto lira da se, ako želim, mo¬ 
gu uputiti u Padovu. 

Tako sam se mogla susresti s ocem Leopoldom. Njemu sam 
pokazala bolnički list. Na to će otac Leopold: 'To Vam više 
ničemu ne služi; Vi ste ozdravili; pođite bilo kojem specija¬ 
listu i više Vam neće pronaći tumora!’ 

Govorila sam o svom suprugu koji je otpušten s posla, a 
otac Leopold reče: 'Ovog istog dana bit će ponovno primljen!’ 
Tako je i bilo. Mogu još dodati da sam došla u Padovu u tak¬ 
vom stanju krvarenja da sam se stidjela. Kući sam se vratila 
sasvim zdrava." 35 


34 AVP. kut. G, br. 5. 

35 Ap » str - 199-200. Gospođa Ana Gazzi upoznala je oca Leopolda 1928. 
ili 1930, i odonda se često susretala sa slugom Božjim, gotovo svaki mjesec 
sve do njegove smrti (AP, str. 198, 200). U vezi s ovdje iznesenim rekla je 

Ta čudesna ljubav oca Leopolda prema toj gospođi i nje¬ 
zinoj curici — na čijem je rođenju čestitao prije nego se to 
moglo ljudski govoreći saznati — pokazuju nam osobitu njež¬ 
nost koju je blaženik pokazivao pred bolima majki. Nije mo¬ 
gao odoljeti, s njihovim je suzama miješao svoje suze. Iz nje¬ 
gova srca, koje je krvarilo, uzdizala se u nebo žarka molitva 
koja je ganula i Isusovo Srce. Odmah je djelovala milost koja 
je donijela utjehu, osušila suze i ulijevala nove nade. 

Godine 1932. prijetila je gospođi Elizi Fiorazzo Salerni iz 
Padove velika nesreća. Njezina je sina jedinca napala vrlo 
jaka duševna kriza, tako da je prof. Borgherini odlučio da ga 
pošalje u bolnicu za umobolne. 

Nesretna je majka bila duboko utučena i nije znala kako 
da si pomogne, jer joj je sin uz ostalo bio i jedina mogućnost 
života. Sama Providnost nadahne joj misao da se obrati ocu 
Leopoldu. 

Dobri je otac bio vrlo potresen kad je čuo njezinu tešku 
nesreću. Dugo je ostao u mislima, a onda mu se lice iznenada 
rasvijetli i zadovoljno reče: "Gospođo, razvedrite se! Danas 
smo u svetoj misi čitali događaj udovice iz Naina. I Vi ste 
udovica, i Vi imate sina jedinca. Isus mora i s Vama imati 
smilovanja! Pouzdajte se! Vaš će sin ozdraviti." 

Doista je Isus govorio kroz usta svoga sluge, jer kad se 
gospođa vratila kući, sin joj je bio savršeno spokojan i miran. 
I od toga se dana nikada više nije tužila ni na najmanju nje¬ 
govu duševnu smetenost, iako je on obavljao duge i mučne po¬ 
slove svoje službe. 36 

Gospođa Marija Capato (čit. Kapato) u Guzzonu (čit. Gu- 
conu) u Adriji 1940. godine imala je dvadesetogodišnjeg sina 
Virgilija koji je obolio od padavice. Napadi su bili vrlo česti. 
Pokušali su svim mogućim liječenjem, ali bez uspjeha. Majka 
pođe pješice čak u Padovu da od svetog Antuna isprosi oz¬ 
dravljenje sina. Došavši sva iscrpljena pred sam grad, stane da 
se malko odmori. Jedna je gospođa ugleda u takvom stanju, 
upita je što joj se dogodilo i kad je sve čula, savjetuje joj da 
pođe k ocu Leopoldu koji će joj kazati da li njezin sin može 
ozdraviti. Ona pođe u Sveti Križ i izloži svoju nevolju ocu. 
On joj reče: "Blažena ženo, ne znate li da se od te bolesti ne 
može umrijeti?" Sirotica se na te riječi zbuni i počne plakati. 
Tada otac Leopold ostane malko u tišini, zatim joj smiješeći se 


na postupku: ”Cesto sam i iz inozemstva znala primiti pisma u kojima 
su me tražili da zajamčim da li odgovara istini ono što se iznosi o milo¬ 
stima koje sam dobila po zagovoru oca Leopolda, a iznesene su u Životu 
koji je napisao otac Petar iz Valđiporra” (AP, str. 203). 

36 AVP, kut. F, br. 9. 

reče: "Vjerujte! Vašem će sinu biti bolje i ozdravit će. Sigur¬ 
no će ozdraviti." 

Žena otiđe utješena. Sin se odmah osjećao bolje. Nakon je¬ 
danaest mjeseci dobije ponovni napad. Gospođa, sva izbezum¬ 
ljena, vrati se k ocu Leopoldu. Čim je on ugleda, a da nije ni 
čekao da progovori, reče joj: "Bio je to đavao, ali vidjet ćete 
da neće više imati vlasti nad Vašim sinom. Idite i vjerujte!" 
Od toga trenutka njezin sin nije nikada više dobio napada. 37 

Ljubav prema potlačenima 

Ljudske patnje često povećava i ljudska nepravda. Pred 
patnjom potlačenih otac Leopold se znao raspaliti svetom rev- 
nošću. Svojom vjerom ih je tješio i njihovu misao uzdizao k 
višnjoj Božjoj pravdi, koja će nedvojbeno sve staviti na svoje 
mjesto. Pisao je gospođi Gildi Palloni, koja se nalazila u ne¬ 
volji zbog nepravde koja joj je nanesena: "Iznad ljudske volje, 
pa čak i iznad ljudske zloće i opačine, stoji Onaj koji upravlja 
ljudskim životom, koji je njihov višnji i neopozivi sudac. On 
je izrekao svoju višnju presudu: ’Mjerom kojom mjerite, mje¬ 
rit će vam se. ,37a Mi to kažemo: ’Što posiješ, ono ćeš i žetiJ 
Imajte, dakle, vjere u Božju pravednost i nećete se razoča¬ 
rati." 38 

A kad su prilike tražile hitno rješenje, znao je od Boga 
postići pravednost za potlačene. 

1937. nađe se petnaestak seljačkih obitelji iz jednog seo- 
ceta blizu Padove u vrlo kritičnom položaju, jer im je vlasnik 
pod svaku cijenu htio oduzeti zemlju što su je imali u zakupu. 

Jedna od tih osoba pođe k ocu Leopoldu da zamoli njego¬ 
vu pomoć. Dobri je otac bio dirnut slušajući žalosno pripovije¬ 
danje, a onda sav ražaren u licu reče: "Recite svima neka ima¬ 
ju pouzdanja! Neće se dogoditi ništa od onoga čega se boje! 
Taj je gospodin gospodar zemlje, ali Bog je Gospodar sviju! 
Neka imaju vjere." 

Upravo tako se i zbilo. Onaj gospodin nije uza sva nasto¬ 
janja mogao izvršiti svoje namjere i te su siromašne obitelji 
nadalje imale mogućnost da dostojno žive. 39 

Godine 1940. pošalje jednog seljaka iz okolice Padove nje¬ 
gova gospodarica da moli oca Leopolda da svojim blagoslo¬ 
vom udalji iz njezine žitnice miševe koji su se silno razmno- 
žili i jeli žito. Seljak doda da mu gospodarica nije htjela dati 
određenu količinu žita što mu je pripadala. 

37 AVP, kut. C, br. 2. 

37a Mt 7, 2. 

38 AVP, kut. VI, br. 152. 

39 AVP, kut. R, br. 4. 

Otac Leopold se jako rasrdi i reče mu: ”Kažite svojoj go¬ 
spodarici da Vam dade žito, jer, dok ne ispuni svoju dužnost, 
miševi neće ostaviti žitnicu. Recite joj da sam Vam to ja 
rekao.” 

Ta gospođa nije htjela o tome ni čuti. No konačno, upla¬ 
šena štetom što je načiniše miševi, dade žito seljaku i životi¬ 
nje odmah ostaviše žitnicu. 40 

Godine 1941. jedan drugi siromašan seljak blizu Padove 
nađe se u vrlo teškoj nevolji. Jedan njegov susjed na sve je 
načine nastojao da ga izbaci iz kuće da bi dobio u zakup i po¬ 
lja koja je on obrađivao. Zbog toga ga je trajno klevetao kod 
gospodara. Siromah, s petero djece, bijaše sav očajan. Bojao se 
da će se svaki čas naći na ulici. 

Plačući, obrati se ocu Leopoldu. On mu, ganut i prožet 
svetim gnjevom, reče: ”Jao onome koji Vam pokuša učiniti 
zlo! Vjerujte! Prije će biti lišen kuće taj jadnik negoli Vi i Va¬ 
ša djeca.” 

Tako se i dogodi. Gospodar nije htio vjerovati tom kle¬ 
vetniku koji je svašta izmišljao protiv tih jadnika i jednoga 
lijepog dana uzme mu kuću i polja, a oni su ostali na svom 
mjestu. 41 

Jedan gospodin iz mjesta pokraj Padove nađe se 1934. 
godine u krajnje teškom položaju. 

Dao je u zajam jednu zgradu, ali pod uvjetom da bez 
njegova dopuštenja ne bude dalje davana u zajam. Međutim, 
novi stanar najednom iznajmi zgradu drugome, a da ni riječi 
nije rekao gospodaru. Ovaj se posvadi s krivcem i reče mu da 
je postupio nepošteno. On bahato postupi i okleveta ga za 
uvredu časti. Slučaj postade još ozbiljniji. Pozove ga odvjet¬ 
nik njegova protivnika i priopći mu da uvrijeđeni, tobože, tra¬ 
ži barem 20.000 lira kao uvjet da prekine raspravu. 

Siromašni čovjek nađe odvjetnika. On mu je trajno davao 
jamstvo da će on dobiti parnicu, no jednog dana ga pozove i 
reče mu da je bolje da dade dvadeset tisuća lira i stvar do¬ 
krajči. Inače će na eventualnom postupku proći još gore. 

Stvar je uzvitlala prašinu i svi su očekivali žalostan ishod. 

Taj gospodin, svjestan nepravde koja mu se nanosi, nije 
htio popustiti. Pođe ocu Leopoldu i ispriča mu žalostan slučaj 
i zamoli za savjet. 

Otac Leopold je pozorno slušao. Zatim sav raspaljen u licu 
reče: ”Ne, ni pare mu ne smijete dati. Vjerujte i sve će svršiti 
dobro. Naprotiv. . . Dosta! Od ovog časa nitko više neće go¬ 
voriti o tom slučaju. Samo vjerujte!” 

40 AVP, kut. B, br. 22. 

41 AVP, kut. X, br. 4. 

Začudo, više se nisu čuli ni odvjetnici ni tužitelj. 

Nakon godinu dana taj gospodin upita svoje prijatelje 
zašto mu više nikada nisu spomenuli tu stvar koja ih je prije 
toliko zanimala. Ostali su začuđeni i čudno im je bilo kako su 
najednom tu stvar sasvim zaboravili. Da stvar bude još čudes¬ 
nija, njegova vlastita majka, koja je prije bila zabrinuta za taj 
žalostan slučaj i o njemu trajno govorila, od tog trenutka o 
njem nije više ni riječ progovorila. Kad ju je nakon godinu 
dana sin podsjetio na to, ona kao da se probudila iza sna i 
silno se čudila da je na to sasvim zaboravila. 42 

Ljubav prema djeci 

Poznata nam je osobita ljubav koju je Krist imao prema 
djeci. On je predbacio apostolima koji su mislili da mu iska¬ 
zuju pažnju kad su branili da ta mala zanovijetala dolaze k 
njemu. On je cijenio njihovu jednostavnost, nenamještenost, 
nedužnost i mnogim oblicima njihova života vidio je ideal za 
svoje učenike, pa čak i nužnost da i oni to ostvare. ”Zaista, 
kažem vam, ako se ne obratite i ne postanete kao djeca, nećete 
ući u kraljevstvo nebesko.” 43 Nikakvo onda čudo da je i otac 
Leopold, koji se osjećao ”djetinjom dušom” 44 sve do posljed¬ 
njih dana svoga života, pokazivao toliku ljubav prema djeci 
(o čemu ćemo još govoriti). 

Kad su ta mala stvorenja morala trpjeti, kad su te nevine 
duše na pragu svoga života osjetile bol a ne radost i tako vrlo 
rano počele piti gorku čašu života, on naprosto nije znao kako 
da izrazi svoje osjećaje. Obezumljenim roditeljima upravljao je 
riječi utjehe, a koji put je postigao i čudo ozdravljenja. 

U siječnju 1942. spopadne dječaka Alojzija Masiera iz Pa¬ 
dove vrlo žestoka groznica. Liječnik, ne znajući joj razloga, 
posumnja na tifus ili meningitis (upalu moždane opne). Dne 
7. siječnja stanje se djetetovo tako pogoršalo te su svi držali 
da su mu došli posljednji časovi. Vrućica mu se popela iznad 
40 stupnjeva. 

Mališanov otac pođe k ocu Leopoldu koji mu, budući da je 
bio bolestan i ležao u krevetu, pošalje medaljicu s ceduljicom 
na kojoj je pisalo: 

”Vjerujte! Dijete će ozdraviti!” 


42 AVP, kut. E, br. 3. 

43 Mt 18, 3. 

44 Jedan svjedok iznosi na postupku: »Pred kraj svoga života reče mi 
nasmijan: 'Vidite, osjećam da još imam djetinju dušu’« (BP, str. 113). 

Otac se sav zadovoljan vrati kući i čim je stavio medaljicu 
na sinčićeva prsa, odmah je nestalo vrućice i mali je bolesnik 
ozdravio. 45 

Jedan gospodin iz Padove pripovijeda: "Godine 1936. 
obolio moj unuk od upale pluća u vrlo teškom obliku. Mali¬ 
šan je bio pri kraju života. Majka je bila sva očajna i samo 
je plakala. Duboko potresen, odem k ocu Leopoldu i preporu¬ 
čim mu maloga bolesnika. 

Čim je časni otac čuo o čemu se radi, reče mi s čvrstim 
uvjerenjem: ’Gospodine, budite mirni! Pođite k svetom An¬ 
tunu i slušajte svetu misu, a onda požurite k malome unuku. 
Kad budete ulazili u sobu, groznica će nestati, i mališan će 
biti zdrav!’ 

Tako se i dogodilo. Pođoh u baziliku sv. Antuna da slu¬ 
šam svetu misu, a potom, sav zadovoljan, pojurim k unuku. 
Čudnovato! Čim sam ušao u sobu, groznica je nestala, i bo¬ 
lesnik je bio savršeno zdrav." 46 

Odvjetnik Augustin Solda iz Monselice (čit. Monseliče) 
pripovijeda: "Godine 1939. oboli moj trogodišnji sinčić Sergije. 
Liječnik koga smo pozvali, izjavi da se radi o upali pluća. 
Vrućica je bila visoka. 

Drugo jutro autom pođoh u Padovu k ocu Leopoldu i ka¬ 
žem mu, silno ožalošćen: ’Oče, moj Sergije ima upalu pluća; 
pomozite nam vi!’ 

’Budite mirni’ — odgovori on — ’dijete će ozdraviti. Čim 
ozdravi, javite mi!’ 

Pun pouzdanja vratim se kući. Odmah uđem u sobu i 
nađem Sergija kako mirno spava. U 8 sati dođe liječnik. Bio 
je zabezeknut kad je vidio kako dječak pravilno diše. S našim 
ga je dopuštenjem probudio i pažljivo pregledao. Nije našao 
nikakva znaka vrućice, ni traga upali pluća. ’Ne razumijem 
. .. ma više nema ništa.’ 

Ono što nije mogao razumjeti liječnik, razumjeli smo mi. 
Otac nam je Leopold pribavio veliko čudo.’’ 47 

Godine 1936. trogodišnjeg sina gospođe Estere Bettelle iz 
Padove (Bassanello) spopade opasna slabokrvnost. Pokušali su 
svim mogućim liječenjem što ga može preporučiti liječnička 
znanost, ali uzalud. Bolest se sve više pogoršavala. Siromašna 
majka s tugom u srcu odvede sinčića k ocu Leopoldu i plačući 
zamoli njegovu pomoć kod Gospodina. Otac Leopold je naj¬ 
prije molio a onda se približi dječačiću, smiješeći se stavi mu 

46 AP, str. 144. 

47 AVP, kut. S, br. 8. 

ruku na glavu i reče: 'Dječak nema ništa, nema ništa. Vje¬ 
rujte!” Od tog časa dječačić nije imao nikakve smetnje i ra¬ 
stao je zdrav i čil. 48 

Julije Boaretto iz Carture (blizu Padove) do svoje dva¬ 
naeste godine bio je potpuno nijem. Uzalud su pokušavali 
svim mogućim liječničkim sredstvima da ga ozdrave. U srp¬ 
nju 1930. roditelji ga odvedu k ocu Leopoldu da ga blagoslovi. 
Dobri otac je bio silno dirnut pred velikom nevoljom toga 
dječaka. Dugo je molio, zatim ga blagoslovi i reče: ”Idi u miru, 
sinko, za dva dana ćeš progovoriti!” 

Dva dana kasnije dječak počne savršeno govoriti. 49 

Ljubav prema ožalošćenima 

Ljudskim bolima nema broja. Katkada je dovoljno da iz¬ 
razimo svome bližnjemu ljubav da ga bar malko utješimo u 
njegovim nevoljama. Velikodušnije duše su pozvane da sprem¬ 
nije vrše djela duhovnog milosrđa — "tješiti žalosne”. Otac 
Leopold je bio silno ganut pred nevoljama siromaha, bolesni¬ 
ka i potlačenih. Ali on je okrepu donosio i žalosnima zbog vla¬ 
stitih grijeha. Nije mu bila nepoznata ni jedna vrst ljudske 
nevolje. Od brojnih slučajeva donosimo samo dva u kojima je 
upravo na nevjerojatan način postigao da ljudi u muci i stisci 
izbjegnu silna poniženja. 

Ujutro, 12. prosinca 1928. gospođa Ana Giovanelli (čit. 
Đovaneli) pođe k ocu Leopoldu i plačući mu ispriča svoju 
veliku nevolju. ”Oče” — reče mu — "jutros je u Gazzetinu 50 
izišla osuda jednoga mog veoma bliskog rođaka. Sad ja mo¬ 
ram autobusom ići u školu, kao što činim i inače svaki dan. 
U autobusu ima i desetak mojih drugarica koje svako jutro 
kupuju dnevnik i za vrijeme putovanja čitaju i komentiraju 
dnevne vijesti. Sigurno će pročitati i zajednički komentirati 
tako bolnu vijest za mene. Kakve sramote za mene!” I pla¬ 
kala je sva očajna. 

Otac Leopold je bio ganut. Ostane malo zaduben u molit¬ 
vu, a zatim reče: ”Idite sasvim mirno u školu, nitko Vam neće 
ništa reći.” Gospodična je bila slabo u to uvjerena. Mislila 
je da joj je to rekao samo iz pristojnosti, pa je bila neodlučna 
da pođe i nastavila je plakati. Otac Leopold joj sasvim mirno 
i ozbiljno ponovi: ”Idite mirno, obećajem Vam da Vam nitko 
neće ništa reći, čak . . . nitko u autobusu neće ni čitati novine. 

48 AVP, kut. B, br. 23. 

49 AVP, kut. B, br. 24. 

50 Venecijanski dnevnik, najrašireniji u venecijanskoj pokrajini. 

Učiteljica ode. Susretne svoje drugarice koje su čekale 
autobus pred kioskom za prodaju novina, ali ni jedna ih ne 
kupi. Sve su izgledale ozbiljne i zamišljene. Za putovanja kon¬ 
dukter začuđen da ne čuje brbljanje, upita: ”Što,je to jutros, 
zar ste sve onijemjele?” Ni na povratku nitko nije imao no¬ 
vina. Riječi oca Leopolda ispuniše se u punini jer niti tog 
dana a niti kasnije nitko joj nije ni spomenuo žalosni događaj. 51 

Jedna gospođica iz Padove živjela je 1934. godine sa svo¬ 
jim bratom i morala se brinuti za kućne poslove. Nabavljala 
je sve potrebno za obitelj. 

Na žalost, brat joj je bio jedan od onih ljudi (a mnogo 
je takvih!) koji žele doći uvijek na gotovo. Svaki put kad je 
sestra tražila potreban novac za svakodnevne troškove, on bi 
se razbjesnio, pa je čak i Gospodina vrijeđao. 

Često je gospođica, nemajući hrabrosti da traži novac od 
brata, kupovala živežne namirnice na zajam. Tako je na kraju 
jednog mjeseca bila dužna 500 lira. Kako da taj dug plati? 
Nije se usudila to reći bratu. Da mu potajno uzme novac? A 
što ako on to opazi? 

Našavši se u velikoj nevolji, pođe k ocu Leopoldu i plačući 
mu otkrije svoju muku. Otaj joj reče neka samo uzme potaj¬ 
no novac iz bratovljeve lisnice. 

Gospođica se vrati kući i našavši među bratovljevom ušte¬ 
đevinom pet tisuća lira, uzme pet stotina i plati dug. Ali na¬ 
skoro je obuzme teška uznemirenost. 

”Nije moguće” — govorila je u sebi — ”da brat to neće 
opaziti. A što će tada biti?” 

Budući da više nije mogla naći mira, vrati se još istoga 
dana k ocu Leopoldu da mu izloži svoj teški nemir. 

Dobri otac, uvijek spreman da sve utješi, pokušavao ju je 
ohrabriti, ali kad je vidio da ona i dalje plače, reče joj: Vje¬ 
rujte! Samo budite mirni, i ja ću na to misliti! Sve ću postići. 
Ali molim: čvrsto vjerujte!” 

Gospođica nije razumjela tih riječi, ali se potpuno umi¬ 
rena vrati kući. Čim je došla, padne joj na pamet da još je¬ 
danput pogleda bratov novac. Prebroji ga i — čudnovato — 
tamo je bilo još 5000 lira. 

Padne na koljena i plačući je zahvaljivala Gospodinu koji 
je tako divan u svojim slugama. 

Sutradan ode k ocu Leopoldu da mu ispriča događaj i da 
mu zahvali za toliku milost! On je sa smiješkom blagoslovi i 
reče: Vjerujte uvijek u Gospodina.” 52 

51 AVP, kut. G, br. 19. 

52 AVP, kut. S, br. 3. Valja napomenuti (kad se govori o svotama 
novca) da je vrijednost novca tada bila drugačija od sadašnje. 500 lira je 
tada predstavljalo dosta veliku svotu. 

Nije uvijek moguće drugoga utješiti i odstraniti muke koje 
su ga snašle ili koje mu uskoro prijete. Koji put valja učiniti 
ono isto što je učinio anđeo s Kristom u Getsemaniju: ohra¬ 
briti ga da pije gorku čašu kojom Bog ostvaruje spasenje. Kad 
je otac Leopold shvatio da Gospodin od patnika traži veću 
žrtvu, na svaki je način nastojao da ih pripravi te prihvate 
Gospodinovu volju i postizao im je milost da se predaju u 
ruke Božje. 

14. lipnja 1937. jedan gospodin iz okolice Padove dođe u 
grad i kupi sliku Presvetog Srca Isusova. Zatim pođe u kapu- 
cinsku crkvu da je otac Leopold blagoslovi. 

Kad je otac Leopold ugledao tu sliku, bio je veoma zado¬ 
voljan, blagoslovi je, pogleda je više puta i zaželi da je go¬ 
spodin stavi pokraj prozora ispovjedaonice da bi je još bolje 
vidio. Zatim je uzme u ruke i stane je promatrati. Prolazile 
su minute i otac je stajao očiju uprtih u sliku Presvetog Srca 
Isusova. Naposljetku, sav rastužen, okrene se tom gospodinu 
koji ga je gledao sav začuđen i reče mu: ”Čujte, gospodine, 
svi u životu moramo trpjeti a sada Srce Isusovo želi i Vas pri¬ 
družiti svojim bolima. Prihvatite kušnju koju Vam šalje Srce 
Isusovo. Pođite u miru; ja ću moliti za vas.” 

Taj čovjek nije znao razloga tim riječima, iziđe nemiran 
iz ispovjedaonice i uputi se kući. Dok se približavao kući, gle 
jedan njegov brat mu pođe u susret plačući. Strašnu mu je 
vijest prenio: dok je on bio u Padovi, majku mu je udarila 
kap i umrla je! 53 

Jednoga dana dođe k ocu Leopoldu jedna majka s boles¬ 
nim sinčićem da ga on blagoslovi. Dobri otac je dugo molio 
nad malim bolesnikom, nježno ga blagoslovio i pomilovao, a 
zatim, okrenuvši se prema majci koja je sva u strahu iščeki¬ 
vala jednu njegovu riječ, reče polako: ”Gospođo, uvijek mo¬ 
ramo biti spremni da izvršimo volju Božju. On uvijek odre¬ 
đuje i uređuje sve na naše dobro. Ovo je dijete stvoreno za 
nebo; zemlja je za nj previše ružna.” 

Malo dana nakon toga djetešce je odletjelo u nebo i siro¬ 
mašna je majka i u svom neizmjernom bolu našla utjehu u 
proročkim riječima oca Leopolda. 54 

Žrtva za patnike 

Za oca Leopolda je bratska ljubav, evanđeoska ljubav u 
punom smislu riječi, bila stvar o kojoj ne treba raspravljati. 
Ona se mora proširiti na sve, na dobre i na one koji imaju 

53 AVP, kut. A, br. 4. 

54 AVP, kut. I, br. 1. 

mane. Štoviše, značajka je njegove ljubavi bila da je očituje 
upravo prema onima koji je baš nisu previše zasluživali. Evo 
izvještaja oca Rajmunda iz Herna koji jasno kazuje kakav je 
oganj ljubavi plamtio u srcu oca Leopolda prema jednom su¬ 
bratu koji ga je inače jako ražalostio: "Osobita ljubav oca 
Leopolda najbolje se očitovala prilikom izlaska iz samostana 
jednog brata laika. Bilo je ujutro i brat, zbog spleta uzroka o 
kojima ne želim suditi, bijaše istjeran iz samostana na dosta 
grub način. Otišao je prosvjedujući i silno ogorčen. Tada sam 
se nalazio u jednom podružnom samostanu. Brat je poslan 
onamo da čeka dispenzu iz Rima. Kad sam došao u samostan, 
susretnem oca Leopolda koji je tek bio izišao iz bolnice. Po¬ 
zvao me u svoju ispovjedaonicu i preklinjao me u Božje ime 
da lijepo primim tog ’siromaha’ i da molim poglavara te re¬ 
dovničke kuće da lijepo postupi prema njemu te u njem spasi 
bar vjeru. Plačući mi je više puta ponovio: ’Da se spasi vjera, 
da se spasi vjera!’ Zatim je sav uzbuđen zastao, pa nastavi: 'Re¬ 
cite, recite tom siromahu da ću moliti za njega. Recite mu da 
ću se sutra njega sjetiti u svetoj misi, čak . . . čak ću misu od¬ 
služiti za njega i uvijek ću ga blagoslivljati. Recite mu da mu 
otac Leopold uvijek želi svako dobro!’ 

Bio sam sav ganut osjetivši srce ispunjeno tolikom evan¬ 
đeoskom ljubavlju. Jedino majke imaju takve riječi kad se 
koji nevaljao njihov sin od njih udalji. Otac Leopold je znao 
svu krivnju tog ’siromaha’ i bolje je od drugih znao da je on 
zaslužio izgon, ali on je za njega uvijek bio brat koji napušta 
očevu kuću i vraća se u opasnosti svijeta. A pred tim je iz¬ 
blijedjelo svako drugo prosuđivanje.’’ 55 

Doista, za oca Leopolda je postojao samo jedan zakon: 
ljubav! 

Ako se pitamo gdje je on dobivao takvu snagu da tješi 
bližnjega, pa i da od Božje svemoći isprosi tako velike milosti 
za dobrobit tijela i duše, možemo se podsjetiti riječi jednog 
svjedoka na njegovu postupku za proglašenje blaženim: "Imam 
dojam da je on uvijek imao tajnu da postigne tolike milosti 
žrtvujući se duhom pokore.’’ 56 Taj "dojam" nije imao samo taj 
svjedok. 57 Uostalom, to nije bio tek dojam, već zbilja. 


55 AVP, kut. R, br. 1. — Isti redovnik ukratko iznosi istu zgodu na 
postupku (BP, str. 59-59). 

56 BP, str. 145. 

57 ima i drugih svjedočanstava o tome. Evo nekih. Msgr V. Dalla 
Zuanna: ”Ne samo da je molio, već je postio, a katkada se i bičevao za 
obraćanje grešnika" (BP, str. 42). O. Marcelin iz Cartigliana: "Silno mu je 
na srcu bilo spasenje duša ... i za njihovo je obraćenje molio, tražio je 
od drugih da mole, a sam se trapio" (BP, str. 85). Msgr Ivan M. Bertori- 
cello Brotto: "Silno mu je bilo na srcu obraćenje grešnika, koliko su me 
izvijestili, činio je u tu svrhu i tjelesna djela pokore" (BP, str. 150). 

Jednoga dana postavljeno mu je pitanje: 

— Oče, kako to, da sveci mogu pred bolesnikom sa svom 
sigurnošću reći: ozdravit ćeš! Na temelju čega izriču oni te 
riječi? 

— Pripovijedaju — odgovori otac Leopold — da je jed¬ 
nom sv. Ivana Boska neki njegov svećenik prostodušno upitao: 
"Oče, kako negdje morate biti zadovoljni kad činite čudesa?" 
A sveti Ivan, smiješeći se, odgovori: "Sinko, kad bi ti znao 
koliko čudesa stoje, molio bi Gospodina da ti nikad ne dade 
toga dara!" Eto odgovora na ono što ste me pitali. Kad se sveci 
nađu pred kakvim nesretnikom koji moli čudo, oni se stave 
između njega i Boga i kažu: "Gospodine, izlij na me svoju 
srdžbu ili kušnju ove duše, ja hoću biti žrtva za nju." 

Oni, jer su sjedinjeni s Gospodinom, nadnaravnim pogle¬ 
dom vide da Bog prima zamjenu i onda sa svom sigurnošću 
kažu da će on učiniti čudo. Ali Gospodin uzima stvar ozbiljno 
i neumoljivo traži da oni zadovolje za ono što je bilo odre¬ 
đeno onome koji je zadobio čudo. U tome su sveci slični bo- 
žanskome Otkupitelju koji se stavio između vječnog Oca i 
grešnog čovječanstva i sam zadovoljio za grijehe svijeta, da se 
grešnici spase. 58 

Eto tako se događalo i ocu Leopoldu. 

Koliko se puta on ponudio Gospodinu za žrtvu da postig¬ 
ne ozdravljenje bolesniku, utjehu rastuženome, obraćenje greš- 
nicima, obilnu milost dušama koje su pozvane na velike stvari. 

I Bog ga je hvatao za riječ. Oko njega su se umnožavali 
čudesni događaji, duše su se obraćale, svi su iz njegove ispo- 
vjedaonice izlazili ojačani, duša im je sjala od radosti, ali on 
je sve to skupo plaćao. 59 

O toj su stvari pisale jedne novine dne 30. kolovoza 1942. 
prigodom tridesetog dana njegove smrti: 60 "Otac Leopold nije 
htio da bolesnik trpi, naš je teret htio nositi on. Znao je reći: 
’Zbacite sve na moja leđa! . . . Budite mirni! . . . ’ i smiješio bi 
se čim bi vidio da se razvedrila duša što je stajala pred njim." 

Uistinu, plemenita i herojska duša! 


58 AVP, kut. X, br. 26. 

59 Jedan njegov prisan prijatelj svjedoči na postupku: "Više sam 
puta mogao ustanoviti da je sam trpio nevolje samo da od njih oslobodi 
druge. I Gospodin je više puta pokazao da prihvaća njegovu herojsku 
žrtvu" (BP, str. 112). 

60 L’Avvenire d’Italia (Budućnost Italije) od 30. kolovoza 1942. 

Deseto poglavlje 

SVE ZA DUŠE 

Kao što je Krist Otkupitelj otkupio ljud¬ 
ski rod patnjom, križem i smrću, tako on 
želi da njegovi sljedbenici primijene svoje 
zasluge za otkupljeno čovječanstvo istim 
tim sredstvima patnje, boli i žrtava koje 
će prihvaćati kršćanskim predanjem te ih 
sjedinjavati i posvećivati sa žrtvama i pat¬ 
njama Svećenika i vječnom Žrtvom. Na 
tu suradnju u božanskoj rasporedbi spa¬ 
senja na dobrobit ljudskog roda pozvan 
je svaki vjernik, jer svi su vjernici pozva¬ 
ni da mole jedni za druge i da uzajamno 
budu jedan drugome uzrok spasenja.« 

(Iz Blaženikovih spisa) 

Najviše vrednote 

Mi stvari vrednujemo prema iskrenosti i životnoj snazi 
svoje vjere. Neki ljudi smatraju najvišim dobrom grabiti u 
životu sve radosti koje život može pružiti. Za njih je najveće 
dobro zdravlje, novac, užitak, vlast. Ako već imaju vjere, ona 
im je onda slabašna, ne otkriva im sve svoje bogatstvo i jedva 
da im dopušta da Boga naziru kao iza nekog oblaka, u daljini. 
Za njih je duša tek zamišljena zbilja i misao na nju svedena je 
na najmanju mjeru. Sveti bi Pavao rekao da im je bog trbuh. 1 11 
Mogli bismo reći da su to ljudi koje je lako zadovoljiti jer 
njihove želje, nade i naprezanje — sve je to svedeno samo na 
materijalne stvari. Oni su zapravo vrlo nesretni, jer se osla- 
n i a j u na stvar, to jest na nešto što prolazi i propada: zdrav¬ 
lje, sreća i moć lako nas izdaju, a oni nemaju ništa čime bi to 
zamijenili. Bit će sretni barem ako se tada vrate vrednotama 
koje im je vjera uvijek pružala. 

Na drugoj strani imamo ljude žive vjere. Oni su prosvijet¬ 
ljeni vjerom i stvari vrednuju u svjetlu gdje se netko ne može 
tako lako prevariti te vrijedno smatrati krivim. Takvi žive u 
svijetu, ali svijet prosuđuju po onome što on zaista jest: pro- 
lazište, put prema cilju. Kad smo na nekom putovanju i za¬ 
nima nas neki cilj kamo želimo doći, onda se okrijepimo na 
kojem izvoru, usput se divimo krajoliku, malko se odmorimo. 

1 Usp. Fil 3, 19. 


11 Blaženi Leopold kapucin iz Herceg-Novog 

Ali nikada tu ne zastanemo kao da nas ne čeka ništa vrednije i 
dragocjenije. 

Vjera oca Leopolda bila je veoma živa. Ona je ujedno bila 
odricanje od svih mogućih mamaca koje pruža svijet. Zato nije 
nikakvo čudo da su u njegovim očima jedinu vrijednost imale 
duše. Sve ostalo je bilo drugotno. Sve je to poput ljuske kroz 
koju je njegov pogled prodirao i otkrivao samu bit stvari 
Mogao mu se približiti bogataš ili odrpanac, veseljak i siro¬ 
mašak kome je duša na jeziku, neki uglednik koga svi po¬ 
štuju ili osoba koja je za druge samo broj, sveučilišni profe¬ 
sor ih nepismen čovjek: u svakome od njih on je gledao samo 
dušu. Dušu kojoj treba pomoći da se spasi čudesnom silom 
koju su mu Bog i Crkva povjerili, da ljudima prenosi život 
milosti i pomaže im da taj život u njima raste. Gledao je u 
njima dušu kojoj treba to više pomoći što ju je vihor grijeha 
više opustošio. 

Za njega je bilo sasvim prirodno da pomaže i hrabri bliž¬ 
njega u svim njegovim nevoljama, a osobito da ga u Bogu 
ljubi i pomaže mu u duševnim nevoljama. I svi su shvaćali 
da je njegovo najviše zalaganje za bližnjega, njegova najžar- 
ca želja bila pomagati dušama braće. To su trajno mogli slu¬ 
šati suci na postupku za njegovo proglašenje blaženim od svje¬ 
doka koji su tamo dolazili. Rekao im je jedan biskup: ”U oca 
Leopolda bila je veoma živa nadnaravna ljubav prema bližnje¬ 
mu. Koliko je samo godina predano radio u službi ispovijeda¬ 
nja, a da nije pokazivao nestrpljivosti ni umora trajno vršeći 
ljubav. To je očit znak nadnaravnog značaja njegove ljubavi 
prema bližnjemu.” 2 A jedan svećenik, čija je služba bila da 
dugo vremena pripravlja buduće ispovjednike, posvjedočio je: 
"Sav svoj život je žrtvovao za bližnjega da spasava duše. 
Otac se Leopold može nazvati mučenikom ispovjedaonice. 
Uvijek je bio na raspolaganju, u bilo koji sat i u bilo kakvom 
se zdravstvenom stanju nalazio, pa čak i petnaest sati uza- 
stopno. Uvijek je davao do znanja da je zadovoljan kad može 
učiniti kakvu radost pokorniku, pa i onda kad je bio jako 
umoran ili kad je sam trpio.” 3 

Pogledajmo ga na djelu u tom silnom očitovanju njegove 
ljubavi prema bližnjemu. 

»To je moj život!« 

Uz kapucinsku crkvu u Padovi — koja je bila razorena od 
zračnog bombardiranja 14. svibnja 1944, a sada je ponovno ob- 

2 BP, str. 165 (Msgr G. Ambrosi). 

dovi). AP> Str ‘ 214 (Msgr A ‘ Santinello, nekoć ravnatelj sjemeništa u Pa- 

novljena — nalazi se mala sobica od samo nekoliko četvornih 
metara površine. Ona je ostala netaknuta usred ruševine. Bez 
zraka je i svjetla, jer je zatvorena drugim zgradama, vrlo 
hladna zimi, a zagušljiva ljeti. 4 To je kalvarija oca Leopolda. 
Tu, u toj sobici, on je gotovo kroz četrdeset godina ostajao kao 
dobrovoljni zatvorenik da spasava duše koje su neprekidno do¬ 
lazile k njemu. To je oltar koji se crveni od njegove krvi jer 
su uistinu bile velike patnje koje je on tu podnosio u svako¬ 
dnevnoj odijeljenosti. Tu je on ostajao dnevno po deset, dva¬ 
naest, a katkada i petnaest sati, a da nikad nije mislio na ok¬ 
repu ni odmor, a uvijek je trpio. Čovjeku se koža ježi kad na 
to samo i pomisli. Ljubav prema dušama je bila jača od svake 
želje za bijegom. Sa golog zida gledao ga je Isus raspet na 
križu radi grešnika. To mu je ulijevalo snage. Znao je, videći 
Raspetoga kako ga promatra, ponoviti samome sebi: ostat ću 
ovdje i ja sve do iscrpljenosti, sve do smrti! Duše vrijede više 
od moga siromašnog života! 5 

Pokornici su se izmjenjivali jedan za drugim. Ulazili su i 
izlazili, ali on uvijek ondje, nepokretan na malom naslonjaču. 
Polagano su prolazili sati, dani, mjeseci i godine; izmjenjivala 
su se svojim tokom godišnja doba, ali on je uvijek bio tu. Tako 
gotovo četrdeset godina! 

Uistinu, nevjerojatan život! Ipak za njega je to bio "život” 
i nije ni pomišljao na mogućnost drugačijeg života. Jedan nje¬ 
gov subrat upita ga jedanput: 

— Oče, kako možete tako dugo ispovijedati? 

— Pa vidite — odgovorio je nasmiješen — to je moj 
život. 

— Ali vaše je zdravlje slabo, morali biste misliti malo i na 
odmor. 

— Ne, ne, zaboga! To bi bila moja smrt! 6 

Te su riječi bile predviđanje, jer kad je uistinu morao pre¬ 
stati sa svojom službom, nastupila je smrt. 

Nikad ne bi rekao: dosta. Nikad nije nikoga otjerao zbog 
dosadnoga navaljivanja ili nezgodnog sata. Ako bi kada začas 
izišao iz ispovjedaonice, a znak bi ga zvona upozorio da je do¬ 
šao koji novi pokornik, odmah bi se vraćao natrag i pokazivao 
radost svoje duše riječima: ”Evo me, gospodine, evo me!” 

I uvijek tako, pa makar deset, sto puta. Pa i kasno uvečer, 
kad je već bio u krevetu, ako bi koji subrat kucnuo na njegova 

4 Da bi se omogućio pristup posjetiocima u sobicu-ispovjedaonicu, 
neophodno je bilo provesti poneku malu preinaku. Prije je prozor male 
sobice gledao na "dvorište” veličine metar sa metar i pol. Dakle, bila je 
više zatvorena nego što je sada. 

5 Usp. BP, str. 124. 

6 AVP, kut. I, br. 1. 







vrata moleći svetu ispovijed, on bi bez najmanjeg znaka ne¬ 
strpljivosti odgovorio: ”Evo me!” i odmah bi ustao. Bila je to 
trajna pobuda za druge! 

Kad bi bilo moguće, on bi bio ostao u ispovjedaonici dan 
i noć zaboravljajući na hranu i počinak. Znao je reći: ”Kako 
bi bilo moguće pustiti toliko siromašnih pokornika radi tjeles¬ 
ne hrane?” I glas mu je odavao duboku žalost. 7 

Držao je da se svećenik mora žrtvovati za duše sve do 
smrti, i žalio se da gdjekoji Božji službenik ne shvaća tako 
apostolata, i da više misli na svoju udobnost negoli na dobro 
duša. 8 

Nije više mislio na jelo 

Bila je večer na Veliku subotu 1933. Otac Leopold je ispo¬ 
vijedao neprekidno od prvih jutarnjih sati bez i jednoga časa 
odmora. A bilo je već deset sati uvečer. No pred njegovom je 
ispovjedaonicom čekala još velika skupina pokornika. Gvar¬ 
dijan otac Marcelin pošalje fra Gaudencija neka mu kaže da 
prestane ispovijedati i pođe odmah jesti i da se više ne vraća 
u ispovjedaonicu. 

Otac Leopold odmah posluša, iako je osjetio kako mu se 
kida srce što pokornike, koji su ga tako dugo tu čekali, mora 
ostaviti, a da ih nije saslušao. Pođe jesti, ali mu jelo nije išlo. 
Pozove brata i reče mu: ”Idi k ocu gvardijanu i zamoli ga, za 
ljubav Božju, da mi dopusti da se vratim u ispovjedaonicu!” 

Kad se fra Gaudencije vratio s dopuštenjem, dobri otac 
zablista u licu od silne radosti i gotovo plačući od zadovoljstva 
reče: ”Hvala, hvala!” Više nije mislio na jelo i odmah se vra¬ 
tio da ispovijeda. 

A baš je u te dane imao na jednom prstu lijeve ruke stra¬ 
šan čir. 9 * 

Zbog samostanskog reda morala je samostanska .crkva biti 
zatvorena u prve poslijepodnevne sate, a isto tako u određeno 
vrijeme navečer. To je za njega bila prava muka, jer je želio 
da pristup k ispovjedaonici bude svakome dostupan kroz čitav 
dan, pa sve do kasne večeri. Zato je veoma mnogo trpio, ali se 
uvijek podložio poslušnosti i sve stavio u ruke Gospodnje. 

Često je znao reći jednome prijatelju: ”Molite Gospodina 
za me neka nadahne moje poglavare da mi dadu što više mo¬ 

7 AVP, kut. X, br. 45. 

8 »Kad je razgovarao s nama studentima« — svjedoči jedan mlađi 
subrat — »uvijek nas je poticao da molimo za sebe i za njega kako bismo 
mogli raditi do svršetka, jer je govorio: 'Svećenik mora umrijeti od apo¬ 
stolskog napora. Nikakva druga smrt nije dostojna svećenika’« (AP, str. 53). 

9 AVP, kut. G, br. 2. 

gućnosti da vršim svoju službu. Oni su previše dobri i odveć 
se brinu za moje zdravlje.” 10 

Otac Cezarije Finotti piše: ”Godine 1931. došao sam za po¬ 
glavara u Padovu. Kad mi se otac Leopold predstavio da mi 
iskaže čin poštovanja, zamolio sam ga da nastavi svoj aposto- 
lat u ispovjedaonici kao što je činio i do sada. Dodao sam da 
navečer, kad su crkvena vrata zatvorena, može pokornike uve¬ 
sti kroz samostanska vrata, ako ga zamole za svetu ispovijed. 
On se veoma obradovao tom dopuštenju. Divno ga je bilo vi¬ 
djeti, kako u kasne sate čeka kraj samostanskih vrata; kad bi 
začuo da se netko približava, brižno bi otvorio vrata i pozvao 
uobičajenom rečenicom: ”Evo me! Evo me! Izvolite gospo¬ 
dine!” 11 

Jedan vojnički časnik, koji je boravio u Trstu, bio je po¬ 
kornik oca Leopolda. Kad god je morao proći kroz Padovu, 
silno je želio govoriti sa svojim ljubljenim ocem. Zato mu je 
prije pisao da bude siguran da će ga naći u ono kratko vrije¬ 
me što mu je bilo na raspolaganju između dolaska jednog vla¬ 
ka i odlaska drugoga. Kadikad je prolazio kasno uvečer, no 
otac je Leopold uvijek bio spreman očekujući ga na vratima 
samostana. Jednoć je došao noću u dva sata. Bila je zima. 
Oklijevao je da li da pokuca ili ne, jer je držao nemogućim da 
bi poštovani otac u taj sat još bio na nogama. Ali čim je kuc¬ 
nuo, vidje kako se otvaraju vrata i kako mu otac Leopold, tre¬ 
sući se od zime, ali ipak sav nasmijan ide u susret govoreći: 
”Evo me, evo me, izvolite gospodine.” 12 

Ne znam kako trpio, nastojao je, pa čak i onda kad mu je 
to bilo nemoguće, da sakrije svoje boli jer se plašio da će ga 
poglavari prisiliti da uzme malo odmora. 

Jednoga dana nađe ga neki prijatelj u ispovjedaonici sve¬ 
ga u groznici. Duboko zabrinut, reče mu: 

— Oče, vi imate vrlo jaku groznicu. Za ljubav Božju, pa¬ 
zite na svoje zdravlje! Na takav se način vi uništavate. Idite u 
krevet! 

— Što ćete — odgovori on — rođeni smo za napore; od¬ 
marat ćemo se u nebu. Gospoda idu s malom kihavicom u kre¬ 
vet, ali mi siromasi moramo i s groznicom raditi. Pa kako bih 
ja mogao ići u krevet dok tu vani ima toliko duša koje žele 
moju malu pomoć? A onda, ako bi poglavari saznali da se 
rđavo osjećam zbog groznice, zabranili bi mi ispovijedati tko 
zna kako dugo! Uzmite Vi sebi za zadaću da mi svojim molit- 

10 AVP, kut. X, br. 18- usp. BP, str. 125, 135. 

11 AVP, kut. C, br. 9; 'usp. AP, str. 60. 

12 AVP, kut. P, br. 15. 

vanići pribavite dovoljno zdravlja, koliko je potrebno da izdr¬ 
žim napore. Molite se Blaženoj Gospodarici i recite joj neka 
pokaže da nam je Majka.” 13 

»Velike ribe« 

Sam je molio i poticao je na molitvu pokornike s kojima 
je bio povjerljiviji da od Boga isprose milost te mu pošalje 
mnogo duša kojima će moći pomoći, osobito da mu pošalje 
mnogo velikih riba. 14 Jedan gospodin iz Padove piše: »Uvijek 
je rado primao ljude koji su k njemu dolazili. Sa silnim je 
oduševljenjem prihvaćao prijedlog koji sam mu znao predlo¬ 
žiti da ću mu poslati koju dušu kojoj je osobito potrebno nje¬ 
govo milosrđe. Ozaren radošću, znao je reći: ’Dovedi mi je, 
dovedi mi je. I prije no što bih otišao od njega, na oproštaju 
mi je ponovio: 'Onda, razumjeli smo se. Čekam tu dušu!’« 15 

I kad bi te duše, taknute milošću Božjom, dolazile k nje¬ 
mu, on bi ih primao s velikom radošću. Kad bi te jadne greš- 
nike pomirio s Bogom, često nije znao svladati duševnog uz¬ 
buđenja, pa je zajedno s njima plakao od zadovoljstva, grlio 
ih i ljubio. 

Pripovijeda jedan gospodin iz Vincenze (čit. Vinčence): 
»Prošlo je više od dvadeset godina da nisam išao na ispovijed. 
Pred svoje vjenčanje odlučih poći k ocu Leopoldu jer su 
mi rekli da je veoma dobar sa svima. Primio me s velikom 
dobrotom, kao da sam bio njegov stari prijatelj. Nakon ispo¬ 
vijedi na oproštaju digne se sa stolice, ljubazno uzme moje 
ruke među svoje i izgovori riječi zahvalnosti. Bio sam začu¬ 
đen i zbunjen. On to opazi pa mi smiješeći se reče: ’Da, svim 
Vam srcem zahvaljujem što ste mi udijelili radost što sam bio 
prvi koji je nakon dugo vremena primio vaše izraze kajanja u 
ispovijedi.’« 16 

Omiljeli predmet njegovih razgovora s osobama koje su 
mogle shvatiti velik ideal, čudesno djelo Bogu na slavu, bio 
je spas duša. 

Poglavarica jednog ženskog samostana piše: "Često sam 
razgovarala s ocem Leopoldom. Najredovitiji predmet naših 
razgovora bila je velika vrijednost duša koje su otkupljene 

13 AVP, kut. X, br. 61. 

14 ’y Posebnim prilikama, kao što je bilo prije Uskrsa, uporno je 
molio Gospodina da mu pošalje mnogo duša. Znao mi je reći: 'Molite i vi 
mnogo da mi Gospođin Bog pošalje velikih riba.’ Kad bih primijetio da ga 
to može umoriti..., dodao bi: 'Ne, za Boga dragoga jer uvijek moram 
str! S 109) man radltl - R ° đeni Sm ° Za napor ' u nebu ćemo se odmarati™ (Bp! 

f 6 kut. kS V R br ig 8 ier ° (AVP> kUt - R> br ‘ 6; USP - BP ’ Str> 174) * 

Kristovom krvlju i o tome kako njemu treba pomoći da uz¬ 
mogne svoju ispovjedničku službu dostojno vršiti na korist 
duša, koje je nazivao svojim dragocjenostima. Zato me zakli¬ 
njao da molim za njega. 

Također me poticao da molim od Gospodina Boga milost 
kako mu poglavari ne bi zbog slaboga zdravlja zabranili ispo¬ 
vijedati. Neprestano je ponavljao: ’Sve, sve moram učiniti za 
duše, ja hoću i moram umrijeti na terenu. Molim Vas, molite 
uvijek za me milost da umrem na terenu!’ I dugo bi mi go¬ 
vorio o dušama.” 17 

Njegova je ljubav prema dušama bila tolika da je bio 
spreman i mučeništvo podnijeti za njihovo spasenje. Piše jedan 
monsinjor iz Padove: Mednog dana bila je velika stiska pred 
ispovjedđonicom oca Leopolda. Kad sam vidio da mnogo trpi 
i mislio da se mora malko odmoriti kako bi mogao saslušati 
sve te ljude, naprosto sam se sažalio nad njim i rekao mu: 
’Oče, ako su mučenici oni koji Boga ispovijedaju pred ljudima, 
onda su mučenici i oni koji ispovijedaju ljude pred Bogom.’ 
On me pogleda, smiješeći se, a onda uzdišući reče: ’O, kad bi 
se svidjelo Gospodinu Bogu da ja budem njegov mučenik za 
spas duša!’ ” 18 

Sada može svatko sebi zamisliti koliko je trpio za svoje 
posljednje bolesti kad više nije mogao ispovijedati. Tjelesne 
i moralne boli koje su ga mučile nisu bile ništa u usporedbi s 
tom mukom. To ćemo još vidjeti. 

»Plačimo zajedno!« 

Kad je vidio da mu je umakla koja duša te je sumnjao u 
njenu vječnu sudbinu, doživljavao je smrtne muke. Te su 
muke bile tolike da je izazivao samilost kod svih koji su ga 
slušali i gledali. 

Jedan gospodin iz Padove, koji je bio mornarički pod¬ 
oficir, već mnogo godina nije pristupao k sakramentima. Pro¬ 
tuvjerska sredina u kojoj je živio ugasila je u njemu vjeru i 
ulila mu u srce divlju mržnju prema svećenicima. 

Na smutnju mnogima, ustrajao je i u starosti u takvom 
žalosnom životu. Njegovi su ukućani uzalud sve pokušavali 
da ga vrate k Bogu. Konačno su ga ipak uspjeli nagovoriti da 
pođe k ocu Leopoldu. 

Nesretnik je pošao samo zato da se oslobodi neprestanih 
zanovijetanja svojih sinova, ali se nije kanio ispovjediti. Ogra- 

17 AVP, kut. M, br. 2. 

18 Msgr Jakob Dal Sasso: AVP, kut. D, br. 4. 

ničio se na to da govori o svojim predrasudama protiv vjere i 
protiv svećenika. Otac Leopold je šutio i pustio da starac iz¬ 
baci iz sebe svu zloću, koje mu je srce bilo puno. 

Na kraju reče: 

— Oče, ne kanim se ispovjediti, ali ako mi dopustite, 
reći ću Vam jednu stvar koja me vrlo muči i ne da mi ni časa 
mira. 

— Samo recite, gospodine! 

— Eto, ja sam imao jednoga prijatelja. Sada je on mrtav. 
A ja sam spriječio da k njemu dođe svećenik, premda je nje¬ 
gova obitelj to željela. Naime, dok je on bio živ, više puta 
smo jedan drugome obećali i zakleli se da nećemo dopustiti da 
nam se na smrtnoj postelji približi svećenik. 

Otac Leopold u tren oka skoči sa stolice i oči mu se ispu- 
niše suzama, koje mu odmah obliše lice i procuriše po bradi. 
Dršćućim glasom, koji su prekidali jecaji, reče: 

— Sinko moj, što si učinio! Što si učinio, sinko moj! Što 
si ti znao o budućem životu?!... Ja plačem nad tvojim strašnim 
zlodjelom! Sinko, plači i ti! Plačimo zajedno! 

Stari se grešnik duboko potresao. Nije znao što da kaže 
ili što da učini. Dršćući, podigne oči prema ocu i vidje kako 
njegove oči blistaju, makar su pune suza. 

Brižne i on u gorki plač. 

Najednom je nestalo svih sumnji i predrasuda. Odmah 
se ^ispovjedio kajući se u suzama za sve grijehe svoga bez- 
božnog života. Bio je posve izmijenjen i obraćen. Poslije je 
živio kao dobar kršćanin i više nije ostavljao oca Leopolda. 

Umro je pobudnom smrću. 

Mnogi njegovi prijatelji, koji su bili daleko od Boga, ob¬ 
ratili su se potaknuti njegovim primjerom. 19 

Donosim jedan sud msgr Jacinta Ambrosija, kapucina, 
nadbiskupa u Gorici. To je zapravo sažeti prikaz svega što je 
otac Leopold činio za spas duša. On piše: "Uvijek je bio spre¬ 
man primiti pokornike koji su u velikom broju dolazili k 
njemu u bilo koji sat dana i noći. Primao ih je uvijek sa svo¬ 
jom uobičajenom dobrotom. Nikada nije pokazivao, ne kažem 
znaka nestrpljivosti, nego niti znaka umornosti. Mogla su biti 
zbog njega nestrpljiva subraća kad su vidjela da je naprosto 
opsjedan i zarobljen od pokornika, koji mu katkada nisu dopu¬ 
štali ni pola sata predaha da se odmori, ali otac Leopold ni¬ 
kada nije bio nestrpljiv. Za njega su bili najradosniji dani kad 

19 AVP, kut. M, br. 7. 

je mogao što više ispovijedati. Ako kojeg dana ne bi bio ve¬ 
seo kao obično, onda smo bili sigurni da je on mislio da nije 
dovoljno ispovijedao. 

Otac je Leopold najveće čudo učinio svojim životom. Sva¬ 
kog trenutka trošio ga je Bogu na slavu i upravo herojski se 
žrtvovao u svojoj teškoj i napornoj službi ispovjednika. U 
Crkvi je zacijelo bilo i bit će drugih koji su se posvetili ispo- 
vjedaonici isto tako s puno zalaganja i mara, ali usudio bih se 
reći da jedva jedvice mogu vjerovati da bi se netko više pre¬ 
dao toj službi, jer naprosto ne mogu shvatiti kako bi se na tom^ 
dosta delikatnom i teškom području moglo učiniti nešto više 
i bolje nego što je to on učinio. 5,20 

Da li je otac Leopold mogao učiniti nešto više da pokaže 
svoju ljubav prema dušama? 


20 AVP, kut. J, br. 8 

Jedanaesto poglavlje 

MIRIS PONIZNOSTI 


Bilo je poslijepodne. Sunce je prodiralo u 
njegovu sobicu. Jedna sunčeva zraka os¬ 
vijetlila je vitlanje čestica. Odmah reče 
pokorniku: » Pogledajte, pogledajte! Isto 
se događa i u dušama kad ih Bog pro¬ 
svjetljuje: više ne čine grijeha, a Bog im 
pomaže da se upoznaju.« 

»Ne treba se čuditi ako u ovom svijetu 
stvari nisu na svome mjestu. Nastojmo da 
mi budemo u redu. Ne plašimo se. Čov¬ 
jek žanje ono što sije; i onaj tko uzro¬ 
kuje plač, taj će jaukati. Gospodin Bog 
će tražiti račun za svaku suzu koju netko 
drugome prouzroči.« 

Jasni pogledi o poniznosti 

”Među žalosnom baštinom koju smo svi primili od svojih 
praroditelja kao kaznu za njihov grijeh, valja ubrojiti duh pro¬ 
žet bahatošću i ohološću. Svi osjećamo u sebi silnu sklonost da 
tražimo čast i slavu kao nešto što će pridonijeti našoj uzviše- 
nosti i dobrim sposobnostima. Nesretna li čovjeka koji se dade 
zavesti pokvarenom naravi! Povodeći se za tom sklonošću, on 
griješi protiv istine, jer ne priznaje kao Božji dar ono dobro 
što ga posjeduje. Griješi također protiv pravednosti prisva¬ 
jajući si čast i slavu koju dugujemo jedino Bogu, prvom po¬ 
čelu i konačnoj svrsi svega dobra.” 1 

^Pravednost, a ona je istina, omogućuje nam da spoznamo 
kako je Bog jedino Biće u najvišem smislu riječi, a da smo mi, 
što se nas samih tiče, zapravo ništa. Nadalje, otkrit će nam 
da to "ništa’ ipak ima nešto što je njegovo, a to je grijeh, jer 
grijeh je samo utoliko ukoliko čovjek želi zlo. Pred očitošću te 
istine čovjek je obvezan da Bogu iskaže dužnu čast i sama sebe 
prizna dostojnim to veće kazne što je veći njegov grijeh.” 2 

Tako je o poniznosti pisao otac Leopold, pokazujući da 
ima veoma jasne ideje o kreposti koja je jedna od najkarakte- 
rističnijih za kršćanina, ali ujedno i jedna od najtežih. Ona 
je tako teška jer je mi nastojimo izbjeći. A da bismo to uči- 

1 BF, rujan 1908, str. 252. 

2 BF, rujan 1908, str. 254. 

nili što mirnije savjesti, onda joj nastojimo iskriviti narav, 
namjesto da joj naprosto priznamo ono što ona zapravo jest, 
naime teoretsko i praktičko priznavanje naše ograničenosti. 

Mi se pak bojimo — ili hinimo tu bojazan — da poniznost 
obezvređuje vrednote koje su u nama i koje nas podržavaju 
u životu. Istina je da su te vrednote u nama, ali one nisu naše 
djelo. Zato sveti Pavao postavlja pitanje svakome od nas: 
”Što imaš a da nisi primio? Ako si primio, što se hvastaš kao 
da nisi primio?” 3 Poniznost je dakle istina, a oholost ”grijeh 
protiv istine”, kako nas podsjeća otac Leopold. 

Uz to se bojimo — ili hinimo tu bojazan — da naša poniz¬ 
nost može biti uzrokom nepravde sa strane drugih, koji će 
iskoristiti naš stav da nas tako bolje mogu gaziti. U tome 
nasljedujemo svoje praroditelje koji su nam u baštinu prenijeli 
oholost. Oni su zapravo iz oholosti i iz straha od kazne oprav¬ 
dali vlastiti grijeh, a to znači da su ga htjeli zanijekati i neka¬ 
ko smatrati nepravdom što ih Bog kažnjava. 

No otac Leopold nije samo govorio tako istinite stvari o 
poniznosti. On ju je provodio i u život. Provodio ju je u ži¬ 
vot u takvoj mjeri da je, prema sudu mnogih koji su ga pozna¬ 
vali, bio utjelovljena poniznost. 4 I zapravo svaka njegova riječ, 
svaki njegov postupak izražavao je tu uzvišenu krepost. A 
opet sve tako prirodno, priprosto i nenamješteno 5 da je to za 
njega izgledalo sasvim lako. I nitko ga nije mogao drugačije 
ni zamišljati. Međutim, to je bio plod trajnog, mučnog napora 
i nijekanja sebe samoga, odricanja od svakog pa i najmanjeg 
ustupka oholosti. Često je znao reći: ”Nije velika stvar ostaviti 
izvanjske stvari, ali silno je velika stvar napustiti sebe sa¬ 
moga uništivši vlastitu oholost.” 6 To nam izgleda kao riječi 


3 1 Kor 4, 7. 

+ 0 4 n ;: 0t ,?^ Le °P° ld Je bio .samo uosobljenje kreposti poniznosti" (BP, 

str. 2U3), Otac Leopold je bio, može se reći, uosobljena poniznost. Uvi¬ 
jek spreman da se izgubi . . ." (BP, str. 250); "Mogu ustvrditi da je bio sama 
P Ap 1Z str S *84) S * r * ”Otac Leopold je bio naprosto sama poniznost" 

5 "Znadem da je otac Leopold bio veoma ponizan sa svima. Iz nie- 

čl i 0 ri3eči Pohvale. Vjerujem da ga nikad nije 

okaljala tašta slava (BP, str. 52); "Kod njega me se najviše dojmila kre- 
post poniznosti koja je zračila iz svega njegova ponašanja« (BP, str. 139); 

Je i ® tlnski > iskreno, duboko ponizan. Ta je krepost naprosto bila 
^5nl?cf S Jhjegovom osobom" (AP, str. 43); "Imao je dubok smisao za po- 
niznost. Ona je naprosto srasla s njegovom osobom. Nije mu bilo potreb- 
da + traz l P os ^hne razloge koji bi ga poticali na poniznost” (AP, str. 
drugima” 0 <AP, P Štr. priprosto P° nizan - Jedini cilj mu je bio služiti 

tt Grgur Veliki, Homilija V na Evanđelje. Na postupku je biskup 

F. Dalla Zuanna iznio: Otac Leopold je svjesno bio veoma ponizan jer je 
iwnL, SPOZ1 JS Va S- SVOju ništetn ost" (BP, Str. 43). Naspram toj' svjesnoj po- 
bl m °gao odveć veliko značenje pridavati instinktivnoj po- 
iP tn hin ?w a S f 1 za ^ mva na temperamentu, pa joj čak pogoduje, kao što 
kLs^+ov 10 sl ^ ča J kod ° ca Leopolda, sama izvanjska neuglednost. No, nije 
h \ n -? ? rvi pogled mogl ° izgledati, da sam tje- 
, sluge J^zjega, koji je bio nizak rastom te je bio nezamjetan 
i u malom krugu ljudi, sam po sebi može pridonijeti poniznosti. Koliko 

poticaja i ohrabrenja upućene pokornicama, ali zapravo su 
te riječi bile krvavi izražaj njegove svakodnevne borbe da iz 
svog duha iskorijeni i najskrovitiji korijen oholosti. 


Poniznost je istina 


Ponajprije poniznost mora biti istina, a to znači iskreno 
priznavanje da sve što dobra imamo dolazi od Boga, a ne od 
naše zasluge. Otac Leopold je živio od te ideje i pokazivao ju 
je svakom prilikom koja mu se pružila da Bogu iskaže slavu 
i da druge potakne da to isto čine. 

Jednog je dana nekom svom prijatelju, koji mu je iznio 
kako veliko dobro proizlazi za brojne duše iz njegove službe, 
sav zbunjen rekao: ”Istina je, ali nije to naše djelo. Mi moramo 
uvijek od Gospodina moliti oproštenje i za samo dobro što 
ga njegovom milošću činimo jer je uvijek uprljano s toliko 
naših nedostataka. Mi smo kao pokvarene bačve koje pokvare 
i dobro vino što se u njih stavi. Moramo se dakle kajati i po¬ 
niziti pred Gospodinom Bogom i zbog dobra koje činimo.” I 
pokazujući na Raspetoga s uzbudljivim glasom doda: ”Taj je 
umro za duše, za nas. Mi smo samo bijedni ljudi i veliki greš- 
nici. Mi smo pravi uzročnici jedino grijeha!” A onda podigne 
oči prema nebu i uzdišući nastavi: ”Neka nam se smiluje Go¬ 
spodin Bog i bude s nama milosrdan.” 7 

Njegova je savjest bila poput najbistrijeg zrcala u koje se 
on trajno gledao kako bi otkrio duboke korijene oholosti koji 
su se uvukli među najskrovitije pore i trgao ih je nemilosrdno. 
Njegovo je uho bilo veoma osjetljivo i na najtiše glasove koji 
su dolazili od tog svjedoka istine i samo je njih slušao, a ni¬ 
kakve vrijednosti nije davao riječima koje su odrugud dolazile. 

U odgovoru na pismo koje su mu kapucinski studenti iz 
samostana u Udinama napisali čestitajući mu zlatni svećenički 
jubilej, među ostalim je napisao: ”Udostojali ste mi poslati če¬ 
stitku u kojoj me uzdižete tolikim hvalama. Drago mi je to vaše 
poštovanje koje iskazujete starom subratu i veoma sam vam 


se samo puta događa da upravo tjelesno nizak stas naprosto dotičnoga 
tjera i nagoni da se psihološki dokaže i nametne drugima vlastitim moral¬ 
nim darovima te tako nekako iznudi ono poštovanje koje ne može iznu¬ 
diti tjelesni izgled. (Napoleon nije stasom bio mnogo veći od našeg oca 
Leopolda.) Mali stas, koji je po sebi nešto što ne odlučuje pojedinac, može 
pomoći poniznosti ako je ona već nešto što izvire iz samog nutarnjeg i 
svjesnog stava, isto tako kao što se za prvo blaženstvo, što ga je progla¬ 
sio Krist, prvotno traži "siromaštvo duhom” a ne puka odsutnost materi¬ 
jalnih dobara. Iz iskustva nam je poznato da škrtost i lakomost mogu biti 
baš više naglašene kod siromašnog čovjeka negoli kod bogataša, premda 
stvarno siromaštvo može pomoći da se stvori i ukorijeni i stav čovjeka 
prema bogatstvu. Čovjekove vrline su u njemu, a ne toliko u njegovim 
stvarima. 

7 AVP, kut. X, br. 17; usp. BP, str. 128. 

zahvalan: sve neka bude Bogu na slavu. Ali moja je dužnost 
slušati naročito glas savjesti, jer to je glas prave istine. A taj 
glas, koji ne vara, umnogome me prekorava i opominje. A ko¬ 
liko je taj glas različit od ljudskih glasova koji me u ovom 
trenutku uzdižu hvalama!” 8 

Jedan svjedok na postupku pripovijeda: »Jednog sam se 
dana s njime vraćao iz posjeta kući matici sestara trećoretki 
Elizabetmki. Kad smo došli na Rivijeru sv. Benedikta, jedna 
ga djevojka opazi s prozora i pozove ukućane govoreći: ’lde 
svetac! Dođite da vidite!’ Kad je čuo te riječi, sav problijedi i 
gotovo sam se pobojao da će mu doći slabo. Ni riječi nije pro¬ 
govorio. Nastavili smo put. On se zaustavi, okrene se k meni i 
reče: ’Vidite, prijatelju, ništa mi ne daju i ne oduzimlju. Neka 
Gospodin Bog ima smilovanja s mojim grijesima. Neka mi On 
oprosti.’« 9 

Dogodilo se jedno čudo i ljudi su to pripisivali molitvama 
oca Leopolda. Jednog dana neki njegov pouzdanik upozori ga 
na to i reče mu što ljudi pričaju. Otac Leopold se veoma uoz¬ 
bilji, duboko se zamisli, a zatim će: »Pusti nek ljudi govore 
što ih je volja, ali to nije istina. Jedini je Bog začetnik čudesa. 
Tu čovjek ništa ne može. Mi prije svega moramo zahvaljivati 
Gospodinu Bogu da nas je izabrao za svjedoke svoje svemoći, 
a onda se moramo zbuniti i drhtati jer je to velika odgovornost 
za koju ćemo jednog dana morati dati račun. Nisu uzalud s 
njegovih blagoslovljenih usana izišle ove riječi: ’Kome je god 
mnogo dano, od njega će se mnogo iskati.’« 10 I ostao je sav 
zbunjen i drhtao je. * 11 

Tako uvijek. Svaki put kad bi čuo koju pohvalu na svoj 
račun, mahnuo bi odlučno rukom kao da hoće reći: ”Ne govo¬ 
rimo o tome” i prostodušno bi promijenio razgovor. 12 Više puta 
mu je jedan subrat znao reći u šali: ”Oče Leopolde, budite svje¬ 
sni da ste dužni postati velik svetac i visoko se popeti na nebo, 
već i zato da ne prevarite bližnjega koji Vas takvim drži. Da 
ne bude on morao na sudnji dan biti razočaran i reći: gledaj, mi 


8 AVP, kut. VI, br. 178 bis. — Mnoge se silno dojmila proslava zlatne 
mise oca Leopolda upravo raskorakom između tolikih hvala izrečenih i 
pokazanih prema sluzi Božjemu i njegove poniznosti koja je jasno izbi¬ 
jala iz njegova stava i postupka. O tome ćemo opširnije govoriti u dalj¬ 
njem izlaganju. 

9 BP, str. 127. 

10 Lk 12, 48. 

11 AVP, kut. X, br. 36: usp. BP, str. 60. 

12 ”Otac Leopold je bio veoma ponizan i to upravo pravom poniznošću. 
Nikad nije govorio o sebi. Kad bi koji put subraća tražila da im govori o 
stvarima koje bi mogle biti njemu na čast, ljubazno bi se našalio na račun 
toga” (BP, str. 61); ”Njegova je poniznost bila duboko proživljena. Izbje¬ 
gavao je svaku čast. Kad je netko viši bio pozvan u samostan, uvijek je 
nastojao da pobjegne. Nije primao pohvale” (AP, str. 192). 

smo ga držali velikim svecem, a on je međutim bio kao i svaki 
od nas.” Na te se riječi on, odgovarajući naprosto na šalu, 
srdačno znao nasmijati. 13 

Poniznost je pravednost 

Priznavši u istini da je svako dobro u nama od Boga, a da 
je naš jedino grijeh, moramo — želimo li biti iskreni — prihva¬ 
titi svako poniženje smatrajući da to nije uvreda koja nam 
je nanesena, već čin Božje pravednosti' koji nas čisti na ovom 
svijetu od naših slabosti, da nam obilno udijeli svoje milosrđe 
u budućem životu. Dakle, dar, a ne kazna. 

Dugim i napornim vježbanjem otac Leopold se naprosto 
udomaćio s tim poimanjem visoke savršenosti i on mu je po¬ 
stao sasvim prirodan. Na žalost, takvo gledanje je daleko od 
svake ljudske mudrosti i njoj je ono čak nepojmljivo. To je 
postalo njegovim životom. On nije prihvaćao poniženja s tek 
nekom ravnodušnošću, već, može se reći, radosno. Jednom 
prijatelju, koji mu je katkada znao priopćiti kakvu neuljudnost 
koju su subraća pokazala na njegov račun, sagnuvši glavu, 
rekao bi: ’Tmaju pravo. Ja zaslužujem još gore.” 14 To je po¬ 
kazao na opću pobudu i u neočekivanim, pa ‘ uistinu teškim 
prigodama. 

Bio je kišovit dan. On je prolazio jednom ulicom Padove 
gdje je bilo mnogo kaljuže. Najednom dojuri automobil. On se 
skloni na rub ceste da ga ne bi blato poprskalo. Vozač se 
zlobno približi sasvim blizu njega i vozeći kroz kaljužu poprska 
ga blatom od glave do pete i smijući se grohotom pojuri dalje. 
Baš u taj čas nadođe jedan gospodin i, vidjevši tu neotesa- 
nost, približi mu se i reče sav žalostan: ”Oče, što je iz Vas 
učinio taj neotesanac.” ”Nemojte se brinuti za me” — odgo¬ 
vori miran i nasmijan otac Leopold. ”To je još malo. Zavrije¬ 
dio sam ja mnogo gore!” 15 

14. srpnja 1934. otac Leopold se nađe u tramvaju. Išao je 
ispovijedati u jedan ženski samostan. Kad je došao do odre¬ 
dišta, htjede sići, ali u gužvi neopazice povrijedi jednog mla¬ 
dića koji mu, ljut kao zmija, dade ćušku. Dobri otac nije rea¬ 
girao, nego nasmiješen reče: ”Daj me oljepšaj i s druge strane, 
jer ću biti ružan ako budem išao po gradu crven samo s jedne 
strane.” Nesretnik je ostao sav zbunjen. Klekne među naro¬ 
dom i zamoli za oproštenje. Otac Leopold ga potapša po ra¬ 
menu i reče: ”Ništa, ništa! Prijatelji kao prije!” 16 

13 AVP, kut. B, br. 12. 

14 AVP, kut. IX, br. 28. 

15 AP str. 142. 

16 Sestra Anđela Mariani (AVP, kut. M, br. 17). 

Jednog je dana dobri otac prolazio nekom sporednom uli¬ 
com u Padovi. Okruži ga grupa fakina i počnu se zabavljati 
stavljajući mu u kukuljicu kamenčiće. U taj čas nadođe poz¬ 
nati liječnik u gradu Anđelo Feriani, njegov pokornik. Kad je 
vidio taj bezobrazluk, oštro ukori dječurliju, ali ga otac umiri 
govoreći nasmiješen: "Pustite, pustite, neka se zabavljaju. Ni¬ 
sam zavrijedio drugo!” 17 

Pripovijeda jedan poznati profesor na Sveučilištu u Pa¬ 
dovi: ”Jedno poslijepodne nakon ispovijedi zamolih oca Leo- 
polda da sa mnom malo pođe u samostanski vrt. Odmah pri¬ 
stane. Dok sam s njim razgovarao, izišle su mi riječi pohvale 
njemu u čast. Uz nas je prošao poglavar samostana i čuo te 
riječi. On ih opovrgne i to riječima koje su mi izgledale poniža¬ 
vajuće za dragog oca. Ujedno mu naredi da se vrati u svoju is- 
povjedaonicu. Otac Leopold ne samo da se nije zbunio već je s 
blagim smiješkom nutarnjeg zadovoljstva prihvatio te poni¬ 
žavajuće riječi. Ljubazno me pozdravi i smiren i vedar vrati 
se u svoju ispovjedaonicu.” 18 

Bilo je to prvih godina ovoga stoljeća kad su socijalisti, 
prožeti mržnjom protiv Boga i Crkve, javno napadali svećenike 
i redovnike najodvratnijim izrazima. 19 Jednog dana išao je otac 
Leopold s jednim svojim subratom u baziliku svete Justine da 
se pomole Konstantinopolskoj Gospi. Kad su došli u Prato 
della Valle pred bazilikom, skupina derana poče se izrugivati 
dvojici siromašnih fratara: "Lijenčine, budale!” Otac Leopold 
je ostao savršeno miran i obrati se drugu riječima: ”To je lijep 
dar koji danas nismo očekivali. Jadnici su obmanuti od lažnih 
učitelja. Treba sve pokušati da ih spasimo, barem moleći se 
mnogo za njih.” 20 

Nosilac Božjih darova 

Poniznost, ona prava poniznost srca koju traži Isus, bila je 
kod oca Leopolda tako prisutna da je sebe smatrao nesposob¬ 
nim za bilo koje dobro djelo. Ne tako kao da nije bio svjestan 
velikog dobra koje je neprestano činio dušama svojom služ¬ 
bom ispovijedanja, ali je sve to smatrao Gospodinovim djelom, 
kojemu on nije ništa dodavao osim svoje nesavršene revnosti 
i žara. Veoma mu je dobro bilo poznato ono što je napisao sveti 

17 AVP, kut. F, br. 6. 

18 AVP, kut. R, br. 6. Isti profesor Feliks Rodighiero, specijalist za 
uho, nos i grlo, tu je zgodu spomenuo na postupku: ”Uvijek sam bio du¬ 
boko dirnut poniznošću oca Leopolda” (BP, str. 175). 

19 Istini za volju valja reći da su takvi ispadi bili rijetki u venecijan¬ 
skoj pokrajini. Na to nisu toliko utjecala antireligiozna uvjerenja koliko 
duboko i rašireno neznanje na koje su dosta lako utjecali kolovođe, i to 
vođeni političkim razlozima ili pravim neprijateljstvom prema Crkvi. 

20 AVP, kut. J, br. 24. 

Vinko Paulski: ”Dar obraćanja duša i svi drugi talenti koji 
su u nama, nisu nam dati za nas, mi smo samo njihovi no¬ 
sioci . . . Videći da Bog čini velike stvari preko nas, moramo 
se to više poniziti i smatrati se slabašnim sredstvima kojima 
se Bog udostoji služiti.” 21 

Takav je bio otac Leopold. U vezi s time piše msgr Antun 
Barzon, katedralni kanonik u Padovi: ”Bilo je kasno uvečer 
jednoga uskrsnog dana. Nađoh oca Leopolda silno umorna i 
gotovo iscrpljena od cjelodnevnog napornog rada. Počeo je 
ispovijedati rano ujutro i nastavio sve do ovog časa, gotovo 
bez predaha. Rekoh mu sinovski, izražavajući ujedno i radost i 
sućut: ’Oče, kako ste umorni... i kako zadovoljni!’ On mi neo¬ 
bično živahnim glasom odgovori: ’Zahvalimo Gospodinu i za¬ 
molimo ga oproštenje, jer se udostojao dopustiti da naša bije¬ 
da dođe u dodir s neizmjernim blagom njegove milosti!’ 

Taj njegov brz odgovor otkrio mi je tako reći čudo kre¬ 
posti: o njemu sam mislio nekoliko dana, zapanjen i smeten 
čudesnom poukom. Njegov napor, njegov trud do krajnjih 
ljudskih snaga, njegova revnost, čitava osobna i ljudska stra¬ 
na, sve to on smatra ’svojom bijedom’! Jedini velik i dostojan 
svake hvale jest Gospodin, koji rasiplje blago milosti i ne krati 
se priopćiti to blago dušama stavljajući ih u dodir s ’bijedom’ 
svoga službenika.” 22 

Svaki je dan donosio odluku da učini nešto dobra Gospo¬ 
dinu na slavu. 12. studenoga 1936. napisao je na jednu Gospinu 
sličicu: ”Sad počinjem činiti dobro!” 23 

Kad je bio na hodočašću u Lurdu, napisao je također na 
jednu Gospinu sličicu: "Jutros sam služio svetu misu na olta¬ 
ru nasuprot svetoj pećini. Jasno sam spoznao da od danas 
moram početi iznova.” 24 

Bolničar Alojzije Artuso iz Padove jedne večeri, kad je 
išao kao obično da mu obavi trljanje (masažu), nađe ga podno 
stuba koje vode u bolnicu. Zbog krajnje iscrpljenosti nije se 
više mogao držati. Pomogne mu da se vrati u svoju sobicu 
govoreći: ”Ali, oče, zašto hoćete sići u crkvu kad više ne mo¬ 
žete ni stajati na nogama?” "Pustite, da načinim malo dobra!” 
odgovori on sa smiješkom. Isti bolničar ga je često nalazio na 

21 Maynarđ, Vertus et doctrine de St. Vincent de Paul, str. 218. Tu 
razliku između mišljenja koje je otac Leopold imao o sebi i mišljenja 
koje je imao o svojoj službi jasno je istakao jedan svjedok: »Sluga je 
Božji bio veoma ponizan, o sebi je imao vrlo nisko mišljenje, ali je ipak 
silno cijenio dostojanstvo svoga svećeništva. Cesto je sebe nazivao 'za¬ 
krpom i magarcem’« (BP, str. 304). 

22 AVP, kut. B, br. 6. Isti svećenik izjavljuje na postupku: ”Otac Leo¬ 
pold je bio savršeno ponizan. Ta je vrlina naizvana izbijala u svakom nje¬ 
govu stavu” (BP, str. 102). 

23 AVP, Rukopisi, br. 43. 

24 AVP, Rukopisi, br. 38. 


12 Blaženi Leopold kapucin iz Herceg-Novog 

koljenima u molitvi u bolesničkoj sobici. Na njegov upit za¬ 
što kleči kad mu je toliko potreban odmor u krevetu, on je 
uvijek odgovarao: "Činim malo dobra. Dosada nisam ništa 
učinio.” 25 

Smatrao se ništetnim, nesposobnim za bilo kakvo dobro 
djelo. Držao je da je pun pogrešaka. Koliko je puta samo jed¬ 
nom svom prijatelju ponovio riječi svetoga Franje: ”Kad bi 
drugi bili primili od Gospodina milosti što sam ih ja primio, 
kako bi bolje bili s njima sudjelovali!” 26 Bolničaru koji ga je 
pitao kako se osjeća u svojim bolima, uvijek je odgovarao: 
”Brate, molite Gospodina da mi dade milosti trpjeti da ispaš¬ 
tam tolike svoje grijehe.” 27 

Za vrijeme javnih nesreća tako se duboko ponižavao da 
se činilo kao da je on odgovoran za sve. Sa svom priprostošću 
se optuživao i za najmanje nedostatke, pa i za one koji su bili 
samo nedostatak društvene uljudnosti smatrajući to posljedi¬ 
com slabe kreposti. Na jednoj ceduljici, odgovarajući na pismo 
jednoj gospođi, napisao je: "Odgovaram Vam malo sa zakaš¬ 
njenjem. Oprostite mi. To je moj svakodnevni grijeh.” 28 A dru¬ 
gom prigodom: "Zakasnio sam s odgovorom na Više pismo. 
Moram ispovijediti svoj grijeh. Istina, veoma sam zauzet, ali 
i moja sporost je uzrok zbog kojeg često griješim protiv dužne 
uljudnosti.” 29 

Bio je uvjeren da je velik grešnik, te je jednog dana go¬ 
tovo plačući rekao jednome prijatelju: ”Oh, sudovi Božji; kako 
ću se moći opravdati pred Njim za tolike svoje nedostatke?” 293 
No takvo promatranje i uvjerenje, u njegovoj pravoj poniz¬ 
nosti, nije stvaralo potištenost ili obeshrabrenje, već je to po¬ 
većavalo njegovu nadu u Gospodinovu dobrotu i milosrđe. Na¬ 
pisao je jednom svom pokorniku: "Sasvim je jasno koliko se 
moramo poniziti pred Gospodinom Bogom i kajati se za svoje 
grijehe te se priznati nedostojnima, ali uvijek pouzdavajući se 
u njegovu neizmjernu dobrotu koja sve prekriva i nadmašuje. 
Nek Vas ne rastuži ta riječ. Ona je najprije upravljena meni, a 
onda drugima.” 30 

Posljednji od subraće 

Otac Leopold je bio krajnje dosljedan. Uvjeren da je sa¬ 
ma bijeda, bez ikakvih zasluga, izvodio je iz toga hrabro za- 

25 AVP, kut. A, br. 11. 

26 AVP, kut. X, br. 28. 

27 AVP, kut. M, br. 12. 

28 ines Benedetti, Padova, 13. listopada 1931 (AVP, kut. I, br. 11). 

29 Dragici Bonasi-Bruni, Padova, 15. ožujka 1939 (AVP, kut. I, br. 17). 

29a AVP, kut. X, br. 17. 

30 Ahilu Tognonu, Padova, 1. kolovoza 1938. (AVP, kut. VII, br. 181). 

ključak: dakle nisam vrijedan nikakva poštovanja. I postupao 
je u skladu s time. Smatrao se posljednjim od svoje braće i če¬ 
sto je znao reći kojem pouzdaniku: "Kako su velikodušna moja 
subraća! Toliko su dobri da me podnose!” 31 Smatrao se da je 
na teret samostanu, jer nije mogao dati nikakvog materijalnog 
prinosa za uzdržavanje subraće. Zato kad mu je koji dobroči¬ 
nitelj dao kakav dar, bio je veoma zadovoljan i govorio je: 
"Hvala, hvala! Tako će me moji poglavari lakše podnositi.” 32 

Iz takvog raspoloženja proizlazila je silna zahvalnost za 
svaku pa i najmanju pažnju koju mu je bilo tko iskazao, za 
svaki znak uslužnosti i poštovanja. Poniznost i plemenitost 
njegove duše pokazivala se u svakoj prilici začudnom jedno¬ 
stavnošću i priprostošću. Uvijek je imao na ustima riječi: 
"Hvala! Hvala!” Te su riječi bile popraćene vedrim smiješkom 
koji je otkrivao svu zahvalnost njegove duše. To je osvajalo 
ljude. 33 

Piše jedan brat laik kapucin: »Uvijek me duboko dirnula 
poniznost oca Leopolda. Čim sam izišao iz novicijata prošao 
sam kroz padovanski samostan i otac Leopold, sav ponizan, 
dođe da me pozdravi i preporuči se mojim molitvama. Zagrli 
me kao da sam bio njegov stari prijatelj, a bio sam tek običan 
brat laik koji je tek ušao u samostan. Kad sam kasnije bio 
određen za samostan u Padovi, vršio sam službu kuhara i silno 
sam bio potresen kad bi otac Leopold znao doći k meni i u svoj 
poniznosti naprosto poput novaka zamolivši me da mu spremim 
malo kave i donesem je na prozor njegove ispovjedaonice. 
Svaki put bi dugo zahvaljivao i govorio mi: ’Gospodin će Vam 
najbolje naplatiti vaš trud.’« 34 


Ponizno zahvaijivanje 

Nikada nije zaboravljao ni najmanje primljeno dobročin¬ 
stvo. Jedan subrat iznio je na postupku: "Iskazivao je zahval¬ 
nost za svaku pažnju koja mu je bila iskazana. Sjećam se, na 
primjer, da sam mu na njegovu molbu pribavio jednu stolicu 
za njegovu sobicu-ispovjedaonicu. Pod svaku cijenu htio mi je 


31 AVP, kut. VIII, br. 9; usp. BP, str. 113. 

32 AVP, kut. IX, br. 20. 

33 Na postupku su donesena brojna svjedočanstva o privrženosti i dru¬ 
gim osjećajima koje je pobuđivao otac Leopold svojom poniznošću. Evo 
nekih: "Bio je savršeno ponizan. Ta se vrlina očitovala na njegovoj vanj¬ 
štini i za nas je bila pobudna” (BP, str. 102); "Krepost poniznosti bila je 
duboko ukorijenjena u srcu oca Leopolda i očitovala se u cijelom njegovom 
ponašanju. Vjerujem da je to bila karakteristična vrlina koja je k njemu 
privlačila duše, i ona je utjecala da je njegova služba bila tako plodo¬ 
nosna” (BP, str. 167); "Poniznost oca Leopolda uistinu je bila pobudna" 
(BP, str. 245); "Bio je iskreno ponizan i u svom vanjskom držanju te je 
odmah privlačio srca ljudi upravo zbog toga svog poniznog stava" (AP, 
str. 174). 

34 Fra Gaudencije, brat pomoćnik kapucin (AVP, kut. G, br. 2). 

dati dvije naranče koje su mu bile inače potrebne da olak¬ 
šaju njegovu vazda tešku probavu. Godinu dana kasnije pozove 
me ponovno i dade mi dvije jabuke, jer, reče mi, sjeća se uslu¬ 
ge koju sam mu iskazao pribavivši mu tu stolicu.” 35 

I sva su njegova pisma prepuna toga plemenitog i profi¬ 
njenog osjećaja zahvaljivanja. U njima je on uvijek pravio 
razliku između svoje neznatne osobe, nedostojne svakog po¬ 
štovanja, i plemenitosti svoga svećeničkog obilježja, kome za¬ 
pravo prema njegovu sudu iskazuje pažnju i naklonost. Do¬ 
nosim samo nekoliko od brojnih svjedočanstava toga poniznog 
zahvaljivanja i žao mi je što ne mogu navesti i druga, tako ple¬ 
menita i ganutljiva. 

"Neizrecivo sam Vam zahvalan za Vašu pažljivost prema 
mojoj maloj i kukavnoj osobi. Naplatit će Vam naš Gospodin, 
jer njega častite kad častite njegove sluge.” 36 

"Zahvaljujem na Vašem tako živom povjerenju prema 
mojoj poniznoj i siromašnoj osobi. U službeniku svetišta Vi 
častite našega Gospodina, a ja, Vama na utjehu, podsjećam 
Vas na evanđeosku izreku: nagrađen je prorok ali i onaj koji 
pomaže proroku. To znači: osiguran je Božji blagoslov onome 
koji časti i iskazuje dobročinstva njegovim službenicima.” 37 

"Veoma sam Vam zahvalan za tolike plemenite osjećaje 
prema mojoj poniznoj i neznatnoj osobi. Nek sve bude na slavu 
Onome od koga nam svako dobro, a ništa čovjeku koji je ne¬ 
izmjerno slabašan.” 38 

"Primite ovo moje skromno pismo kao znak priznanja i 
ljubavi od najmanjeg Božjeg svećenika.” 39 

»Predragocjeno mi je Vaše prijateljstvo i naklonost; udo- 
stojte se uvijek imati to poštovanje prema poniznom, malom 
bratu videći u njemu službenika Božjega.”* 10 

Želio je svima iskazati zahvalnost na opipljiv način. Kad 
to nije mogao drugačije, velikodušno je nudio svoju duhovnu 
pomoć. Pisao je jednom gospodinu iz Padove: "Kad Vaše go¬ 
spodstvo zaželi sa mnom razgovarati, spreman sam Vam biti 
na uslugu u svemu što mogu. Štoviše, velika mi je čast (to 
govorim pred svojom savješću) kad vidim da sam počašćen 
tolikim Vašim povjerenjem i dobrotom. Zato je svaki Vaš po¬ 
sjet novi znak ljubavi i nova milost koju se Vi udostojavate 
iskazivati meni siromašnome.” 41 

35 BP, str. 303. 

36 Klemenzi Capuzzo, Padova, 20. veljače 1941 (AVP, kut. II, br. 20). 

37 Josipi Cremonesi, Padova, bez nadnevka (AVP, kut. IV, br. 105). 

38 Mariji Bertolani Del Rio, Padova, 14. prosinca 1936 (AVP, kut. I, br. 23). 

39 Alojziju Borđignonu, Kopar, 22. srpnja 1902. (AVP, kut. I, br. 26). 

40 Ninu Bortottiju, Padova, 9. svibnja 1942. (AVP, kut. I, br. 30). 

41 Josipu Albertottiju, Padova, 17. ožujka 1916. (AVP, kut. I, br. 10). 

Istome je gospodinu napisao i ovo: ”Molim Vas za jednu 
ljubav: nemojte se ništa ustručavati od mene tražiti ono u 
čemu Vam mogu učiniti uslugu. Bit ću veoma sretan svaki 
put kad mi pružite priliku da Vam u nečem poslužim.” 42 

Otac Leopold je uistinu velikodušno davao sve što je 
osobno posjedovao samo da uzvrati svojim dobročiniteljima. 
Bile su to trajne patnje koje je prinosio Gospodinu da postigne 
milost i blagoslov, a zatim molitve, osobito sveta misna žrtva, 
•koliko je samo noćnih sati probdio u molitvi za one koji su 
mu nešto učinili!? To je poznato jedino Gospodinu i malom 
plamenu vječnog svjetla koje je plamtjelo pred svetohrani- 
štem, jedinom svjedoku tolike kreposti. 

Pisao je jednom dobročinitelju: "Mnogobrojna svjedočan¬ 
stva velike dobrote koja se Vaše gospodstvo udostojalo iskazati 
mojoj maloj i poniznoj osobi obvezuju me da Vam izrazim 
svoju duboku zahvalnost. Vama je dobro poznato moje siro¬ 
maštvo. Ni na kakav način ne mogu uzvratiti toliku Vašu 
ljubaznost. Jedino sredstvo koje mi u mome siromaštvu poka¬ 
zuje evanđelje jest molitva, osobito svečana, službena molitva 
u slavljenju svetih otajstava. U tim za mene tako svečanim 
trenucima sjetit ću se Vas i svih Vaših dragih. Da, u svako 
vrijeme gajim prema Vama duboke osjećaje.” 43 

Prema kolikima se osjećao takvim dužnikom! 

Poput sjene što prolazi 

Trajan napor da postigne i živi pravu poniznost srca stvo¬ 
rile su kod oca Leopolda takvo duševno i osjećajno stanje 
koje nam naprosto izgleda nevjerojatnim. Oko njega se okre¬ 
tao čitav jedan svijet, na njegove su se molitve događale iz¬ 
vanredne stvari, pa je sve to svršavalo u tišini. Ostajale su sa¬ 
mo obdarene duše i proslavljeni Gospodin. Nikakvog objavlji¬ 
vanja, nikakve graje, pa ni u zaista iznimnim prilikama. Iz¬ 
gledalo je kao da on ništa ne opaža, i zaista nije znao zbog 
čega se toliki svijet kupi oko njegove ispovjedaonice. Jednom 
svom prijatelju koji ga je na to upozorio, sasvim je jednostav¬ 
no odgovorio: ”Što sam ja kriv ako dolaze s tolikom vjerom 
da ih zbog njihove vjere Gospodin uslišava? Što ja imam s ti¬ 
me!” 44 

Jedan brat bolničar, koji je više godina bio uz oca Leo¬ 
polda, piše: Divio sam se kako to profesori i veoma uvažene 
osobe dolaz e k njemu, siromašnom fratru, da od njega traže 

42 Istome, Padova, bez nadnevka (AVP, kut. I, br. 1). 

43 J^AlbertcttUu, Padova, 17. svibnja 1916 (AVP, kut. 1, br. 10). 

savjeta, a on je sve to pripisivao Gospodinovoj milosti koja se 
udostojala da preko njega učini toliko dobra dušama. Zbog 
te svoje poniznosti bio je silno cijenjen i voljen, tako da ga 
nitko od onih koji su ga upoznali nije više napuštao.” 45 

No upravo je on sam, vođen poniznošću, stvarao šutnju 
oko svoje osobe. Jednog je dana rekao: »Sakrijmo sve što je u 
nama, pa i ono što može imati sjenu Božjega dara, da se od 
toga ne načini trgovina. Bogu jedinome čast i hvala! Ako nam 
je moguće, moramo proći zemljom poput sjene, koja ne ostav¬ 
lja traga za sobom, po primjeru svete Terezije od Djeteta 
Isusa, prigodom čije su smrti sestre u samostanu govorile: 5 Vi¬ 
djet ćemo kakav će negdje izvještaj dati poglavarica o smrti 
sestre Terezije, jer mi nismo nikad na njoj opazile nijednog 
znaka izvanredne kreposti.’« 46 

I on je upravo tako činio. Poticao je svoje pokornike, u 
koje je imao više povjerenja, da žarko mole da mu Gospodin 
udijeli milost da učini mnogo dobra, ali da to nitko ne zna. 
Ispred vrata njegove ispovjedaonice uvijek je bila velika sku¬ 
pina ljudi koja ga je čekala, ali tu je vladala potpuna tišina. 
Čulo se jedino škripanje vrata koja su se otvarala da kroz 
njih uđe jedan pokornik i zatvarala se iza drugoga. Nikakva 
galama, vika, fanatizam. On je izabrao siguran put svetosti, 
a to je put poniznosti i skrovitosti. I taj je put nastojao širiti 
na sve moguće načine. 

Dogodilo se čak da je ostao nezapažen i većem dijelu 
svoje subraće, koja su u njemu vidjela dobrog čovjeka i rev¬ 
nog redovnika, ali ništa više od toga. 47 Upoznali su ga jedino 
oni koji su sami doživjeli putove svetosti. On je sve to htio. 
Jednog dana reče, nasmiješivši se nekome prijatelju koji ga je 
na to upozorio: ”Sinko, da možemo činiti dobro, moramo biti 
(svetački) lukavi.” 48 


45 AVP, kut. M, br. 12. — Jedan svjedok: ”Bio je veoma ponizan. 
Čudio se pažnji koja mu se iskazivala i izjavljivao je da je toga nedo¬ 
stojan” (BP, str. 2G3). 

46 AVP, kut. X, br. 22. 

47 Već prvi svjedok na prvom postupku iznosi govoreći o glasu sve¬ 
tosti koji se stvorio u vezi s ocem Leopoldom nakon njegove smrti: ”Ja 
osobno nikad se ne bih tome nadao, jer za svog života uopće mi nije iz¬ 
gledao nešto posebno” (BP, str. 10). Jedan monsinjor: ”Dok je otac Leo- 
pold još bio na životu, imao sam neki osjećaj o glasu svetosti koji je on 
uživao kod velikog dijela svijeta. Ali nakon njegove smrti taj se glas 
očitovao u za me neočekivanom obliku, i to je za mene bila objava” (BP, 
str. 147). Jedan profesor: ”Dok je otac Leopold bio na životu, smatrao sam 
ga redovnikom osobitih vrlina, ali čini mi se da naročito njegova subraća 
nisu imala jasnu spoznaju o njegovoj svetosti. Više su laici izvan samo¬ 
stana gajili prema njemu posebno poštovanje . . .” (BP, str. 199). Jedan 
biskup koji je bio njegov provincijal: ”Za života smo oca Leopolda po¬ 
štivali kao uzornog redovnika, ali ne i kao sveca, u smislu da je bio obda¬ 
ren nadnaravnim darovima ili da je bio čudotvorac. Nakon njegove smrti 
glas o svetosti izvanredno je brzo rastao” (BP, str. 239-240). 

48 o njegovoj ljubavi prema skrovitosti i poniznosti u jednoj zgodi 
dao je izjavu Anđelo Zambaldo: ”Sluga Božji bio je osobno uvijek spre¬ 
man da pobjegne pred svima, toliko je u njegovoj duši bio živ osjećaj 


182 


Ponizno ponašanje 

Monsinjor Gay piše: ’Tostoji stanje skrajnje poniznosti 
kad duša, iskreno ponizna, uvijek čuva tijelo. To je nešto sa¬ 
držajno, suzdržano, mirno, što daje cijelom izgledu i svemu 
ponašanju onu neizrecivu ljepotu, sklad, milinu što je izražena 
riječju čednost.” 49 

To je upravo odražavala vanjština oca Leopolda. U raz¬ 
govoru je bio smiren, suzdržan, radije je volio da mu postav¬ 
ljaju pitanja nego da ih on postavlja drugima. Nikad prvi ne 
bi započinjao razgovor, već je čekao da mu se drugi obrate i 
odmah je pokazivao zanimanje za ono što su govorili. Nikad 
ne bi govorio o sebi i o onome što mu se desilo. Izgledalo je 
kao da nikada nije upoznao nijednu osobu. I s pokornicima u 
ispovjedaonici postupao je veoma pobudno. Uvijek je bio do¬ 
stojanstven i nikada nije ponizio značaj svoje svete službe. 50 O 
svima je uvijek govorio s poštovanjem i drugima je ustupao 
časnije mjesto. Poglavarica jednih časnih sestara pripovijeda 
da je svaki put kad je s ocem Leopoldom imala kakav razgo¬ 
vor — koji je znao biti vrlo dug — on naređivao da sjedi, a 
sam je uvijek ostajao na nogama. 51 Ista časna sestra spominje 
da je, osnivavši svoju Družbu, čija je svrha bila molitva i pot¬ 
puno žrtvovanje njih samih u korist svećeničkih duša, otac 
Leopold znao dugo s njom razgovarati o toj Družbi. On je 
pokazivao veliko poštovanje prema dušama koje su se u njoj 
posvećivale i više je puta rekao: ”Ja se ne bih osjećao sposob¬ 
nim da načinim Vašu žrtvu.” 52 

Svake je večeri dolazio k poglavaru, ili ako njega ne bi 
našao, k nekom drugom, pa i mlađem ocu, 53 te je na koljenima 
tražio oprošten je za propuste učinjene preko dana i molio 


poniznosti . . . Sjećam se jedne zgode. Nećak sada već pokojnog oca Celsa 
pričao mi je kako je jednog dana otac Leopold ljubazno i ponizno upitao 
strica da li zna gdje je otac gvardijan. Otac Celzo ne odgovori ništa. Sluga 
Božji ponovi svoje pitanje, ali ni drugi put nije dobio odgovora. Tada se 
otac Leopold udalji, a da nije pokazao nikakve nestrpljivosti ili negodova¬ 
nja. Nećak je upitao strica zašto je tako neljubazno postupio sa svojim 
subratom, a otac Celzo smijući se odgovori da je to učinio da mu pruži 
priliku da se vježba u kreposti” (BP, str. 197). Otac Celzo je tada bio is¬ 
povjednik sluge Božjega te je stoga dobro poznavao njegovu krepost. (Za to 
ga ne možemo pohvaliti, ali time samo želimo istaknuti da je to "iskuše¬ 
nje” imalo čist pogodak.) 

49 Msgr Gay u djelu "Život i kršćanska krepost”, sv. I, O poniznosti, 
str. 120. 

50 AVP, kut. IX, br. 6. 

51 AVP, kut. M, br. 2; usp. AP, str. 207. 

52 Ondje. 

53 Jedan se od tih mladih svećenika sjeća: ”Bio je uvijek ponizan. Ni¬ 
kad se nije hvastao. Sjećam se, jednog dana, već sam bio svećenik, zamo- 
lih ga za blagoslov. Nije mi ga htio dati iz osjećaja poniznosti. Ja klek- 
nem i tako ga na neki način prisilim da me blagoslovi. On me blagoslovi 
rekavši: ’Dajem Vam blagoslov kao stariji brat.’ Raspeti je bio nadah¬ 
nuće njegovoj poniznosti, jer On je bio ponizan sve do smrti” (AP, str. 
51-52). Uostalom, otac Leopold je ponizno tražio savjete i od mlađe su- 

blagoslov. Taj je običaj bio za venetske kapucine obvezan sa¬ 
mo za mlađe koji su tek ušli u samostan. Otac Leopold je to 
provodio sve do smrti. 

Sve te male i velike stvari, koje je trajno vršio, davale su 
ocu Leopoldu svojstvenu fizionomiju, one su ga ocrtavale kao 
pravi uzor redovničke poniznosti i pribavljale mu neodoljivu 
naklonost. Posljednji njegov starješina otac Benjamin piše: 
"Izvanjsko držanje oca Leopolda bijaše jednostavno i nije se 
razlikovalo od držanja drugih, osim po svojoj silnoj čednosti, 
skromnosti i izrazu velikog poštovanja prema svima.” 54 

No poniznost priznaje darove koje Gospodin daje dušama. 
Bez toga bi se ona protivila istini. Štoviše, poniznost priznaje 
te darove i iskazuje slavu Gospodinu, kako je to učinila i Dje¬ 
vica u svom hvalospjevu: "Velika mi djela učini Svesilni." 
Tako je postupao i otac Leopold i davao je slavu Gospodinu 
Bogu moleći ga u isto vrijeme oproštenje što te darove nije 
iskoristio kako je On očekivao. Jednog dana reče nekom po¬ 
korniku: "Uza sve naše bijede i naše nedostatke Gospodin nas 
je odabrao da držimo prevagu na vagi gdje se važe zlo. Ispu¬ 
nimo poslanje koje nam je povjereno pa ćemo za to dobiti 
nagradu." 55 Posjedovao je dakle pravu poniznost, koja ne 
uzrokuje klonulost i nepokretnost, već je silna pokretna snaga 
za svako dobro djelo. 


braće. Jedan se od njih sjeća: ”Bio je poslušan i ponizan. Koji put je 
zatražio savjet i od mene koji sam tek bio završio studije. To bi učinio 
uistinu pobuđnom poniznošću . . . Čitava njegova osoba, cijelo njegovo 
držanje — sve je to bilo čista slika poniznosti” (AP, str. 118-119). 

54 AVP, kut. B, br. 10. 

55 AVP, kut. X, br. 42. 

Dvanaesto poglavlje 

SAVRŠEN REDOVNIK 

»Onaj koji ne želi slušati, mora očajati. 
Takav je svaki poglavar s odobrenjem vi¬ 
ših poglavara, a ovi s odobrenjem pape. 
Papa je Kristov namjesnik. 

Poglavari su, dakle, Božji predstavnici. 
Pristajući uz njih, sigurni smo da ne gri¬ 
ješimo. Časteći njih, častimo Krista, to 
jest Boga.« 

Kad je bio upitan: »Oče, išao bih svaki 
dan na svetu pričest, ali se bojim da mi 
to postane navika«, odgovorio je: »Ja sva¬ 
ki dan govorim misu i ona mi je uvijek 
novi događaj .« 

Redovnički stalež 

Svetost se može postići — pa i ona koju Crkva priznaje i 
svečano proglašuje — u bilo kojem životnom staležu kojemu 
program nije grijeh. Ipak, pogledamo li službeni popis svetaca, 
vidjet ćemo — pustimo po strani mučeništvo — da je redov¬ 
nički stalež najplodniji rasadnik kršćanske svetosti. Razlog to- 
me je jednostavan: u svakom drugom životnom staležu svetost 
je dužnost povezana sa samom činjenicom što je netko krš¬ 
ćanin. A za redovnički stalež svetost je program i taj se pro¬ 
gram zove savršenstvo. 

Mladiću koji je tvrdio da je već obdržavao sav Zakon i 
izrazio želju da napreduje u dobru, Isus je savjetovao život 
koji je u korijenu sličan redovničkom životu rekavši mu: 

Hoćeš li biti savršen, idi prodaj što imaš i podaj siromasima 
pa ćeš imati blago na nebu! A onda dođi i idi za mnom." 1 
Činjenica da taj mladić, koji je imao dobar društveni položaj i 
bio bogat, nije prihvatio taj poziv, pokazuje nam da takav 
život, pun zalaganja, nije za sve, već jedino za onoga koji 
prima poseban poziv, to jest posebnu milost da na nj odgo¬ 
vori. Bog ne izabire bolje, već one koje želi učiniti da postanu 
boljima. 

Za ostvarenje redovničkog staleža u Crkvi pobrinuli su se 
ustanovitelji Redova. Oni su jednom širem i organskom ži- 
votnom pro gramu nazvanom Regula (Pravilo) pridodali obđr- 

1 Mt 19, 21. 

žavanje triju bitnih evanđeoskih savjeta — poslušnosti, siro¬ 
maštva i čistoće. Tom su Pravilu ulili vlastitu duhovnost, a i 
duhovnost svoje povijesne i geografske sredine. 

Sveti Franjo Asiški, jedan od najvećih osnivača i genij 
kao čovjek i kao svetac, za svoje je izradio Pravilo nazvano 
"jezgra Evanđelja", jer je tijesno povezano sa stranicama 
koje donose riječi i nauk Kristov. Takvo se Pravilo najbolje 
može prilagoditi različitim vremenskim i mjesnim prilikama 
u kojem se treba proživljavati. Da bi što bolje svoju braću i 
sestre potaknuo da čeznu za nebeskim Ocem, sveti Franjo je 
naročito isticao siromaštvo, koje čuva srce i sav život od za¬ 
mamnosti ovoga svijeta; radosno siromaštvo koje u dušu usa¬ 
đuje osjećaj slobode i potpune otvorenosti prema nebeskim 
dobrima. I siromaštvo zajedno sa savršenom radošću postaje 
obilježje njegove redovničke zajednice — male braće. 

No s vremenom, i ne bez žučnih rasprava, življenje siro¬ 
maštva i odgovarajuće strogosti, ublažilo se u Franjevačkom 
redu. Poduzetni ljudi proveli su tada u različitim vremenima 
i krajevima razne reforme i tako su ojačali i omogućili pro¬ 
cvat snage i svetosti na prvotnom deblu. Najodvažnija takva 
obnova — koja je preživjela stoljeća, a ostale su propale — 
bila je kapucinska, nastala službeno 1528. godine. Ta je obnova 
bila odvažna jer je nastojala u punom čovjekoljublju saču¬ 
vati viteški duh srednjovjekovnog Asiškog sveca. 

Redu kapucina i njihovoj strogoj duhovnosti nisu uz- 
manjkala najšira odobrenja. Odobrila ih je Crkva. Ona im je 
obranila nezavisnost od ostalih reformi. Tu su obnovu odobrili 
ljudi koji su ih sa simpatijom prihvatili i naprosto ih nazvali 
"pučkim fratrima". I konačno, odobrilo ju je samo nebo koje 
je posljednju od franjevačkih obitelji uresilo velikim brojem 
svetih duša, od kojih je mnoge već Crkva proglasila svetima 
ili blaženima. 

To je redovnička zajednica u kojoj je otac Leopold proveo 
svoj život. U nj je ušao vrlo mlad i bio je uvjeren da je u tom 
Redu primio mnogo dobra za svoju dušu. Ali danas možemo 
reći da je mnogo dobra on i dao svome Redu svojim svetim 
životom. 

Redovnički život, herojski život 

Otac Leopold je jednom napisao jednome svome pokor¬ 
niku: "Najveća milost koju Gospodin udjeljuje nekoj dusi 
jest poziv u redovnički stalež. Istina, dobro koje netko može 
učiniti u drugom životnom staležu već je nešto. No, žrtva koju 

netko prinosi prihvaćajući redovnički život, ima veću vrijed¬ 
nost i zaslugu pred Bogom." 2 

Te nam riječi jasno pokazuju kako je on gledao na redov¬ 
nički život. Ponajprije, za njega je to najviša milost, to jest 
dobrohotni Gospodinov dar kojim se nitko ne može hvastati. 
Često je znao reći pokazujući na raspelo: "Nismo mi izabrali 
Njega, nego je On izabrao nas!" 3 Takvo poimanje koje je oži- 
tvoreno i ostvareno njegovom dubokom vjerom, poticalo ga je 
na zalaganje u trajnom naporu kako bi odgovorio primljenom 
dobročinstvu i postigao redovničku savršenost. 

Redovnički poziv je najviši dar, ali taj dar zauzvrat zah¬ 
tijeva potpuno žrtvovanje. Otac je Leopold to veoma dobro 
znao. Jednog dana reče: "Redovnički život je mučeništvo; tre¬ 
ba umrijeti da bismo živjeli!" 4 Osjećao je svu njegovu težinu 
i zbog svoje tjelesne slabosti kojom je prihvaćao to muče¬ 
ništvo. No žrtva je morala ostati na žrtveniku sve do kraja. 
Rekao je jednome povjerljivom prijatelju: "Gospodin Bog me 
je pozvao i ja sam njegovom milošću dao svoj pristanak; sa¬ 
da .. . umrijeti, ali stajati!" 5 Kad je uskraćeno svako zemaljsko 
zadovoljenje, jedino misao na vječnu nagradu podržava redov¬ 
nika na njegovu teškom putu savršenstva. Pisao je jednome 
redovniku: "Potvrdimo se u svom pozivu, a onda, u svoje vri¬ 
jeme, preblagim Božjim milosrđem, čeka nas nagrada za naš 
naporan posao!" 6 Jedan franjevački redovnik, slijedeći sav¬ 
jete oca Leopolda, prevladao je dosta opasnu krizu svoga zva¬ 
nja. Kad je prošla oluja, pisao je: "Više mi je puta rekao, a to 
mi je i napisao, da, premda imam pravo na svoju potpunu slo¬ 
bodu, ipak najbolji je izbor za mene žrtva, ma tražio se i sam 
život za vjernost idealu. Prihvatio sam i sada sam sretan!" 7 

Uistinu herojsko poimanje redovničkog života. Zbog toga 
je bio veoma razborit u prosuđivanju da li je netko zaista 
pozvan u redovnički stalež, jer — kako je često znao reći — 
"redovnički život je veoma ozbiljna stvar: bez pravog zvanja 
postoji opasnost da netko izgubi sama sebe i upropasti druge." 8 

Evo jedne veoma značajne zgode. Jedan gospodin iz ne¬ 
kog mjesta blizu Padove piše: "Imao sam dvadeset godina i ni¬ 
sam bio siguran kojim životnim putem da krenem. Često je u 
moju kuću dolazio jedan fratar koji je skupljao milostinju i 
uporno mi je svaki put savjetovao da ga nasljedujem u istom 

2 AVP, kut. VII, br. 20. 

3 Usp. Iv 15, 16; AVP, kut. VIII, br. 26. 

4 AVP, kut. IX, br. 12. 

5 Ondje, br. 27. 

6 Ocu Ignaciju, dominikancu, Padova, 18. kolovoza 1938 (AVP, kut. 
VI, br. 153). 

7 AVP, kutija: Pisma upravljena sluzi Božjemu. 

8 AVP, kut. VIII, br. 22. 

zvanju i postanem fratar kao i on. Bio sam nesiguran i pođoh 
k ocu Leopoldu. Čim sam se ispovjedio, prije no što sam mu 
iznio svoju sumnju, on me upita: 

— Što ste po zanimanju? 

— Nemam zanimanja — odgovorih — ali sam mislio po¬ 
stati fratar. 

— Kad biti fratar bude neko zanimanje — odgovori otac 
Leopold uozbiljivši se — onda ćeš i ti postati fratar. Nemojte 
slušati riječi onog fratra, jer ni on nije pošao tim putem. 

Poslušao sam njegove riječi, ostao sam u svijetu, osnovao 
obitelj i zadovoljan sam svojim stanjem. Onaj fratar koji me 
poticao da pođem s njime u samostan, nakon dvije godine 
odbaci habit i vrati se svojoj kući.” 9 

Otac Leopold je silno cijenio redovnički stalež, ali nije u 
tome bio zaljubljen jedino u svoj Red. Posve je prirodno da je 
među svim redovničkim zajednicama najviše volio Kapu- 
cinski franjevački red. I ponosio se što mu pripada. Međutim, 
cijenio je i poštivao i druge Redove i, kad je pred Bogom 
smatrao pravednim, nije oklijevao da uputi u druge Redove 
koje zvanje kako bi dotična osoba u njemu našla svoje pravo 
mjesto. Evo kako piše M. Friso, brat pomoćnik Družbe Isusove: 
”Kad sam dan prije ulaska u novicijat otaca isusovaca u Gorici 
pošao na ispovijed k ocu Leopoldu, on mi nakon ispovijedi re¬ 
če: ’Jako sam zadovoljan što ulaziš u Družbu Isusovu, jer, znaš, 
ja želim mnogo dobra Družbi. Razumije se, ja sam kapucin i 
želim više dobra svome Redu, ali zatim mnogo dobra želim 
Družbi, pa sam zato baš zadovoljan. Daj da te poljubim.’ I dao 
mi je dva poljupca, a lice mu je zračilo radošću.” 10 

Tako je on cijenio sve redovničke zajednice, jer sve one 
svoje članove vode k ljubavi prema Isusu i rade za spas duša. 

Redovnički život je žrtva jer se u biti zasniva na tri 
temeljna zavjeta — siromaštva, čistoće i poslušnosti — kojima 
se čovjek lišava mnogih dobara i prirodnih prava. Otac Leo¬ 
pold nekamo da je volio svoje zavjete već su oni za njega bili 
ponos. Želio ih je što savršenije obđržavati. Želio je prije biti 
savršen redovnik negoli ispovjednik ili nešto drugo. Sve je 
činio da ih provodi u život u skladu s njihovim strogim po¬ 
imanjem u Kapucinskom franjevačkom redu. Obnavljao ih je 
svaki dan usmeno, a često i pismeno. Donosim samo nekoliko 
navoda u kojima se osjeća sva ljubav prema ta tri slatka lanca 
kojima je tijesno bio privezan uz Isusa. Na nekoliko je Gos¬ 

9 AVP, kut. M, br. 10. 

10 Ettore M. Friso (AVP, kut. F, br. 12). 


pinih sličica napisao: ”Htio bih svojom krvlju pisati svoje za¬ 
vjete! Blažena Djevice, neka Ti bude mila ova moja želja.” 11 
”Danas sam svečano obnovio svoje zavjete pred pećinom Bla¬ 
žene Djevice Marije.” 12 ”Danas sam obnovio svoje zavjete naj¬ 
svečanije što sam mogao.” 13 

Ljubio je svoje zavjete i obdržavao ih je. 


Zavjet siromaštva 


Zavjetom siromaštva redovnik se odriče vanjskih stvari i 
postaje pravno nesposoban pred Bogom i svojom savješću da 
bilo što posjeduje ili da ima bilo kakva pokretna ili nepokret¬ 
na dobra. 14 Preostaje mu jedino upotreba tih dobara i to iz 
očitih životnih potreba ili potreba njegova rada. Ta je upo¬ 
treba više ili manje stroga već prema Pravilima pojedinih re¬ 
dovničkih zajednica. Ta upotreba kod kapucina je veoma 
ograničena i u mnogim stvarima je ograničena upravo na ne¬ 
ophodno. Redovnički poglavar prosuđuje u kojoj mjeri može 
upotrebu nekih stvari dopustiti redovniku. Podložnik se njemu 
treba obratiti i u slučajevima koji, iskreno govoreći, mogu 
izazvati smijeh kod nekoga koji nije redovnik. 

Otac Leopold je svoj zavjet siromaštva obdržavao savrše¬ 
no, moglo bi se reći čak i skrupulozno. U njegovoj sobici nije 
bilo gotovo ništa. Mnogi bi pokornici bili počašćeni da su mo¬ 
gli pomoći, samo da je on izrazio želju da želi nešto imati. 15 
Nije želio imati niti one male predmete koje drže čak i redov¬ 
nici s istančanom savjesti. Jedna gospođa iz Padove je izjavila: 
”Utvrdila sam da je otac Leopold imao duh pravoga franje¬ 
vačkog siromaštva. Jednog sam ga dana upitala da li mu nešto 
treba. Na moje uporno traženje, odgovori mi da mu je potreban 
kišobran. Ali se živo preporuči da bude prikladan za siromaš¬ 
nog redovnika. Drugom zgodom sam se zanimala da mu pri¬ 
bavim par naočala i tada sam morala tražiti sasvim neupad¬ 
ljive naočale. Bio je već dosta bolestan, a ipak sam morala 
uporno moliti da primi vunene čarape.” 16 


11 Na sličici Blažene Djevice od Vječne pomoći. Padova, 2. XI 1914. 
AVP, Rukopisi, br. 20. 

12 Lurd, 7. IV 1934. AVP, Rukopisi, br. 38. 

13 Padova, 8. XI 1937. AVP, Rukopisi, br. 42. 

14 U kojem slučaju, kao kod obnovljenih franjevaca i kapucina, po¬ 
stoji pravna nemogućnost posjedovanja, koja se proteže i na Red kao cje¬ 
linu. Tada se dobra (samostani, crkve, posjedi, itd.) kojima se služi Red 
priznaju u savjesti kao vlasništvo Svete Stolice. Zbog praktične potrebe 
društvenog života, Red ili koji njegov dio nekako figurira kao vlasnici 
pred građanskim zakonima, ali uvijek s tim pridržajem u savjesti i s ob¬ 
vezom da će se uteći na višu vlast, sve do same Svete Stolice, ukoliko 
raste vrijednost dobara za koja drže neophodnim da njima raspolažu. 

15 AVP, kut. IX, br. 16. 

16 AP, str. 314. 

Njegovo krajnje siromaštvo pokazivalo se i na odjeći. Kod 
venetskih kapucina bio je običaj da svake tri godine traže 
habit, ali otac Leopold nikada nije tražio ni habit ni drugu 
odjeću. Čuvar odijela (brat koji se brine za odjeću) zamjenji¬ 
vao mu je sasvim istrošenu robu, 17 naime onu koju krojač više 
nikako nije mogao okrpiti. Budući da je zbog upale zglobova 
morao noge imati pokrivene, upotrebljavao je komade staroga 
grubo izrađenog platna. Tek je u posljednje vrijeme bio na¬ 
gnan da nosi čarape. 18 Nosio je veoma siromašni habit, ali je 
htio da bude uvijek čist, jer po službi je uvijek dolazio u dodir 
s ljudima. 19 

I krevet mu je bio veoma siromašan. Dosta je sjetiti se da 
je, unatoč svojoj trajnoj i teškoj bolesti, gotovo do konca ži¬ 
vota htio spavati na slamniači, kao što su tada činili zdravi 
redovnici. 20 

Za sve stvari kojima se služio tražio je dopuštenje od 
poglavara, kako bi se osjećao sigurnim da ih samo upotreb¬ 
ljava, a da nisu njegovo vlasništvo. 21 Uzdizao se iznad pukog 
obdržavanja zavjeta i njegovo je srce bilo sasvim slobodno od 
bilo kakve stvari. 

Bio je veoma skrupulozan u upotrebi novca. Često je znao 
reći: Udovac je roba koja se može upotrebljavati kao univer¬ 
zalna putna isprava, kojom se može svuda doprijeti samo ne 
u nebo. Novac je proizvođač (generator), proizvodi mnoge 
stvari, samo ne sreću.” 22 Kad bi od dobročinitelja primio kakav 
dar, odmah ga je uručivao poglavaru. 23 Ako mu je katkada ko¬ 
ja velikodušna duša darovala novac da ga dade kojem pozna¬ 
tom siromahu, činio je to samo s dopuštenjem poglavara. Malo 
prije smrti mogao je reći jednom prisnom prijatelju: ”Često 
sam primio darove da se njima po volji poslužim, ali ja po 
milosti Božjoj nikada, nikada nisam njima osobno raspola¬ 
gao.” 24 

Zavjet čistoće 


Zavjetom čistoće redovnik se iz ljubavi prema Bogu lišava 
jednoga od temeljnih dobara ljudskog života: spolnog užitka. 
Naravno, ovdje nije riječ o nedopuštenim užicima, jer oni su 
već Božjim zakonom zabranjeni svakome čovjeku. Riječ je o 
užicima —• u sebi dobrima i za kršćane posvećenima sakra- 


17 Usp. AP, str. 127, 142. 

18 Usp. AP, br. 24. 

19 Usp. AP, br. 42. 

20 AVP, kut. X, br. 21. 

21 AVP, kut. VIII, br. 19; usp. BP, str. 35. 

22 AVP, kut. J, br. 9. 

23 Usp. AP, str. 127, 191. 

24 AP, str. 142. 

mentom ženidbe — koji su povezani s drugim prirodnim do¬ 
brima ljudskog stvorenja: pravo stvoriti vlastitu obitelj. Za to 
je odricanje Krist rekao: ”Ne shvaćaju toga svi.” 20 I doista, 
krepost čistoće koja sprečava prolaz samo nedopuštenim uži¬ 
cima, za mnoge je već rijetkost na ovome svijetu. Ali zavjet 
čistoće, kojim se netko odriče dopuštenih i dobrih užitaka, na¬ 
prosto izgleda nečim što prelazi ljudske snage. Taj zavjet na¬ 
meće ljudskoj naravi nešto što je vlastito anđeoskoj naravi, 
gdje ne postoji tijelo koje traži svoja ”prava” niti srce koje 
žudi za nečim drugim osim za Bogom. Nikakvo čudo da onda 
takav život i napor mnogima izgleda gotovo nemogućim. S 
druge pak strane nije nikakvo čudo da srce koje je snagom 
tog zavjeta naprosto slobodno, postaje još sposobnije za mnoge 
druge vrline. 

Otac Leopold je čuvao svoj zavjet čistoće kao zjenicu oka. 
Često je znao uskliknuti: ”Koliko ljubim čistoću.” 26 S najve¬ 
ćom je brižljivošću izbjegavao sve što je i izdaleka moglo 
uprljati, ne kažem zavjet čistoće, nego i krepost čistoće. Zavjet 
čistoće naime ne odstranjuje požudu, a milost koja nam se da¬ 
je da ga obdržavamo, jest milost trajne borbe. Jednog dana u 
ispovijedi reče jednom pokorniku, koji je bio veoma utučen 
zbog trajne borbe protiv napasti čistoće, da ga ohrabri: ”Vidite, 
dragi moj, napasti ne poštuju ni ovu” — pa se uhvatio za svo¬ 
ju bijelu bradu, ”niti ovu svetu odjeću.” 27 On je točno obdr- 
žavao sve što je neophodno da se daleko drži anđeo Sotone: 
budnost i molitva, mrtvenje vanjskih osjetila, posebno očiju i 
znatiželje, trajna zauzetost a naročito ljubav prema bližnjemu 
i Bogu, plam što izgara svaku nečistoću. 

Bdio je nad sobom. Nikad nije gledao osobe ravno u lice, 
posebno ne žene, tako da ni jedna nikada nije mogla reći kakve 
su mu boje bile oči. Uz to je imao veliko poštovanje prema 
ženi, jer, govorio je, ona ga podsjeća na Božju i našu Majku. 
Zbog toga je prema njima bio veoma ljubazan. Kad bi koja 
žena ušla u njegovu ispovjedaonicu po neki savjet, rekao bi 
da odmah sjedne, a on bi ostajao na nogama i obično je držao 
vrata napola otvorena. 28 Jedan svjedok na postupku spominje 
ovo: ”Kad je sjedio u ispovjedaonici za žene, imao je običaj 
da uvijek drži otvorenu zavjesu.” 29 A jedna časna sestra svje¬ 
doči: ”Kad je dolazio da me bolesnu posjeti, uvijek bi bio nešto 
udaljen od moga kreveta, oko tri koraka, i uvijek je stajao na 
nogama.” 30 


25 Mt 19, u. 

26 AVP, kut. IX, br. 14. 

27 AVP, kut. VIII, br. 7; BP, str. 65. 

28 AVP, kut. VIII, br. 9; AP, str. 181. 

29 AP, Str. 236. 

30 AP, Str. 225. 

Dakle, poštovanje i suzdržanost. No to nije priječilo da 
postupi veoma strogo prema ženama koje bi se usudile doći 
k njemu nedolično odjevene. 

Jednog ljetnog dana, dok je mali hodnik pred njegovom 
ispovjedaonicom bio pun ljudi koji su čekali na svoj red, pojavi 
se jedna gospođica hoteći i ona s njime govoriti. Bila je nevje¬ 
rojatno našminkana i nečedno obučena: s velikim dekolteom, 
sa suknjom iznad koljena i bez čarapa. 

Radoznali da vide što će reći otac Leopolđ, brzo su joj 
načinili prolaz i ona uđe. Čim ju je ugledao, i ne čekajući da 
gospođica otvori usta, potrči prema vratima ispovjedaonice, 
otvori ih i pošalje tu nesretnicu napolje govoreći glasno: "Meso 
na prodaju! Meso na prodaju!” 

Gospođica se, sva crvena od stida, htjela ispričati, htjela 
je nešto reći, ali sve je bilo uzalud; otac Leopold je otpravi 
van riječima: ”Idite, pa se obucite, i onda dođite da Vas slu¬ 
šam.” 31 

Tako nije dopuštao da u njegovu ispovjedaonicu dođu dje¬ 
čaci ili mladići s odveć kratkim čarapama; a ako bi opazio da 
su u crkvi, slao bi ih van sa strogim riječima. 32 Kad je sam iz¬ 
lazio iz samostana, uvijek je imao oborene oči. 33 

Bio je veoma strog prema samome sebi. Premda je volio 
čistoću, on je ipak svoje tijelo smatrao nečim svetim jer ga je 
kao žrtvu prinio Gospodinu. Nikad nije dopuštao da ga netko 
dirne i htio je da to pravilo, koje su tako strogo obdržavali 
dobri redovnici, posebno obdržavaju mlađi. 34 Kad je zbog toli¬ 
kih svojih bolesti trebao pomoć brata bolničara, vidjelo se da 
zbog toga trpi, i uvijek je bio u bojazni da ga ne sablazni, pa 
je molio oproštenje kao da je počinio grijeh. 35 Jednom je po¬ 
vjerio nekom svom prisnom prijatelju kako se zbog svoje bo- 
ležljivosti treba liječiti, što ga silno ponizuje, pa završi riječi¬ 
ma: "Molite Blaženu Gospodaricu da me oslobodi tog poniže¬ 
nja, ako joj se sviđa!” I glas mu je drhtao od navale plača. 36 

U govoru je bio silno oprezan. Izbjegavao je svaku riječ 
ili aluziju koja bi mogla povrijediti lijepu krepost čistoće, tako 
nježan cvijet za koji je dosta mali dašak da ga uništi. 37 Ako bi 
čuo kakvu šalu, koja se inače znade prepričavati, ali koja je 
ciljala na nečiste stvari, on bi se, a da to drugi nisu ni primi¬ 
jetili, udaljio. Uostalom, njegovoj nazočnosti nitko se nije 

31 AVP, kut. X, br. 19- usp. BP, str. 127; AP, str. 24. 

32 AP, str. 236; usp. AVP, kut. G, br. 25. 

33 AP, str. 317. 

34 Usp. AP, str. 45. 

35 Usp. AP, str. 191. 236. 

36 AVP, kut. VIII, br. 8; usp. BP, str. 127. 

37 Usp. AP, str. 142. 

usuđivao izgovarati neprikladne riječi ili pričati neprikladne 
stvari. 38 Ipak sva ta brižljivost i opreznost nisu činile oca Leo- 
polda nekim čovjekomrscem, neprijaznim i neodgojenim. Što¬ 
više, činilo ga je to prostodušnim i ljubaznim te je bio pravi 
užitak razgovarati s njime. U njemu se mogao vidjeti Čovjek 
koji zna gospodariti sobom i svojom krepošću. 39 

Budnost, molitva, mrtvenje — to je bio njegov život. On 
se očuvao od svake ljage. Sve ljudske prljavštine, koje su 
preko pedeset godina trajno ulazile u njegove uši, nikada nisu 
uprljale vedrinu i sjaj njegove duše. Malo prije smrti mogao 
je reći jednom svom prisnom prijatelju: ”Milošću Božjom, 
čini mi se da nisam nikada povrijedio krepost čistoće.” 40 A pred 
samu smrt je mali časni otac uskliknuo smiješeći se: "Osjećam 
se još djetinje duše.” 41 

Blagoslovljena, uistinu, duša! 

Zavjet poslušnosti 

Zavjetom poslušnosti žrtvovanje redovnika zahvaća naj¬ 
dublje njegovo biće, zahvaća ono što mu je najdraže i što je 
njemu samome pridržano — žrtvovanje vlastite volje. Pojedi¬ 
nac, koji je nezavisan u svojim odlukama i u izboru svoga ži¬ 
votnog puta, postaje član jednog tijela, to jest svoga Reda, 
podložan volji i odlukama drugoga. To je za narav najmučnija 
žrtva. Ona je teška osobito zbog svoje trajnosti. No upravo 
zbog toga ta je žrtva veoma dragocjena i prebogata plodovima. 
Ako se čini iz poštovanja prema Bogu i iz nasljedovanja Kri¬ 
sta koji je bio "poslušan sve do smrti”, 42 kod svećenika dobiva 
osobitu zaslugu jer djelima službe utiskuje posebnu vrijednost, 
vrijednost svete i spasiteljske Božje volje, koju namjerava iz¬ 
vršiti svaki put kad sluša svoga poglavara. Neredovniku i taj 
zavjet može izgledati neprikladnim, kao kršenje ili barem 
umanjenje ljudske osobnosti. Ali onome koji živi taj zavjet, 
poznato je kakva se osobnost traži da se nekome podložimo 
poslušnošću a ne da slijedimo svoju volju. 

Otac je Leopold sve to dobro znao i zavjet poslušnosti bio 
je njegov ponos. "Često su mu na ustima bile riječi: ’Kad go¬ 
vori poglavar, govorio je Bog.’ ’Učinio sam zavjet poslušno¬ 
sti.’ ” 43 I glas mu je bio prožet radošću. Bila je to ozbiljna ali 
jasna radost čovjeka koji žrtvuje na Gospodnjem žrtveniku 

38 AP, str. 246, 263. 

39 AVP, kut. F, br. 13. 

40 AP, str. 127. 

41 Ondje. 

42 Fil 2, 8. 

43 AP, str. 128. 


13 Blaženi Leopold kapucin iz Herceg-Novog 

najplemenitiju stvar koju ima* vlastitu slobodu. Temelj svega 
bila je vjera. U poglavaru je gledao samoga Boga pa je radio 
u skladu s time. Jednom je zgodom pisao ocu provincijalu: 
"Dopustite mi da Vam zahvalim za Vaše pismo koje je tako 
puno blagonaklonosti prema poniznome potpisanome. Govo¬ 
rio mi je poglavar, to jest onaj koji je za mene Gospodinov 
zamjenik, dakle za mene je njegova riječ Božja riječ. Kako mi 
je ona samo draga! Ponovno Vam zahvaljujem što ste se udo¬ 
stojali biti tako dobrostivi prema meni. Udostojte se uvijek 
me blagoslivljati.” 44 

Taj mu je osjećaj nadahnjivao najveće poštovanje prema 
poglavarima. Svaki dan kad je prvi put susretao oca gvar¬ 
dijana, iskazivao mu je poštovanje; a prolazeći ispred njegove 
sobice, po drevnom redovničkom običaju, nikad nije propustio 
da učini čin poštovanja otkrivajući glavu i čineći mali naklon. 45 
Kad bi doznao da neki redovnik ide k ocu provincijalu, pošao 
bi k njemu i ponizno ga zamolio da izrazi njegovo poštovanje 
prema poglavaru. 46 

Njegovo je poštovanje bilo toliko da nikada nije kritizi¬ 
rao poglavare. Msgr Vigilije Dalla Zuanna (čit. Cuana), nad¬ 
biskup kapucin, posvjedočio je: "Od njega nikada nisam čuo 
riječ kritike na poglavareva naređenja." 47 U određenim je pri¬ 
likama poglavarima znao iznijeti svoje poteškoće, ali je onda 
uvijek u duhu poslušnosti naklonio glavu. Otac Bernardin 
Lago, kapucin i njegov dugogodišnji gvardijan, piše: "Nisu mu 
se sviđala određena ograničenja koja mu je nametao dnevni 
red, jer je želio nastaviti s ispovijedanjem. Ipak se u svemu 
podvrgavao odredbama poglavara.” 48 A msgr Antun Bettanini, 
profesor na Padovanskom sveučilištu: "U različitim zgodama 
otac je Leopold, ako ne bi odmah mogao udovoljiti nekome 
koji je nešto od njega tražio, na usnama imao ovu rečenicu: 
’Oprostite, gospodine, ali poglavari žele tako, a ja sam posluš¬ 
ni sin!’ ” 49 

Neka gospođa iz Padove jedne nedjelje navečer dođe po 
savjet k ocu Leopoldu. Bio je izvan samostana i ispovijedao. 
Morala je čekati do sedam i po. Bila je zima i gospođa se u 
hladnoj crkvi gotovo smrzla. Otac Leopold ušavši u crkvu, 
opazi je, ali u tom času kroz vrata sakristije iziđe otac gvar¬ 
dijan i pozove ga na večeru. Nije pokazao nikakva izraza ne¬ 
ugodnosti, već pozove k sebi gospođu i reče joj: "Oprostite, 

44 AVP, Rukopisi, br. 25. 

45 AVP, kut. IX, br. 15. 

46 Ondje, br. 24. 

47 AP, str. 252. 

48 BP, str. 69. 

49 BP, str. 95. 

gospođo, oprostite mi, ali sada više ne mogu vas saslušati jer 
poslušnost me zove drugamo. Dođite sutra.” Čin spremne 
poslušnosti na prvi mah uznemiri tu gospođu, ali zatim, kako je 
sama priznala, unio joj je toliki mir i radost koju ne bi mogla 
dobiti ni u slučaju da ju je otac saslušao. 50 

Bio je obećao Gospodinu da neće izlaziti iz samostana osim 
radi potrebe svoje službe. Ali kad mu je liječnik naredio da se 
mora svaki dan bar pola sata šetati, a duhovni mu vođa to i 
pod poslušnost naložio, on je svaki dan u prve popodnevne sate 
— tada je naime bilo najmanje ljudi za ispovijed — izlazio u 
šetnju. I za najveće vrućine i najgore studeni, po kiši i po 
vjetru, on je redovito izlazio da obavi svoju šetnju. Gdjekoji 
ga brat kušao u ružne dane odvratiti od toga, a kad ga otac 
nije poslušao, smatrao je to tvrdoglavošću; međutim, to je bio 
čin poslušnosti. Otac Leopold ga ne bi izostavio ni pod koju 
cijenu. 51 

U pojedinim prilikama podložnost naređenjima poglavara 
stajala ga je mnoge suze, ali uvijek se podložio njihovoj volji. 
U veljači 1942. godine samostanski bolničar u Padovi fra Hila- 
rion iz Cividale bio je premješten u Veneciju. Bio je to stariji 
brat, pun ljubavi prema bolesnicima, veoma povjerljiv s ocem 
Leopoldom i mnogo godina ga je s ljubavlju njegovao. Sada je 
bio silno potreban ocu jer se nalazio u najgoroj bolesti koja ga 
je nakon nekoliko mjeseci shrvala u grob. Bio je to kao grom 
iz vedra neba koji ga je pogodio u srce. Vrlo je mnogo zbog 
toga trpio, mnogo je plakao, ali je govorio: ”Poglavari tako 
hoće ... i dosta! Preko njih govori Gospodin Bog!” Kad je brat 
otputovao, s krajnjim ga je naporom htio otpratiti do samo¬ 
stanskih vrata, zagrlio ga i više ga je puta poljubio te mu re¬ 
kao: ”Idite u miru. Zahvaljujem Vam i blagoslivljam Vas za 
svu ljubav koju ste mi iskazali.” Videći da brat ne izlazi, po¬ 
novno mu reče: ”Idite, idite u miru . . . tako je Gospodin na¬ 
redio preko poglavara!” Vratio se u svoju sobicu slomljena 
srca, ali nije izrekao ni riječi kritike ili žaljenja. 52 

A u dužnosti koju je izvršio s poslušnošću nalazio je utje¬ 
hu za žrtvu. Kad je 1905. premješten iz samostana u Bassano 
del Grappa u Kopar, njegovi su pokornici bili veoma ožalošćeni 
i pismeno su mu iznijeli svoju bol. On je, odgovarajući jed¬ 
nome od njih, napisao: ”U mojoj udaljenosti najveća mi je 
utjeha svijest o ispunjenoj dužnosti, to jest, ostavio sam toliko 


13* 


50 AVP, kut. IX, br. 26; usp. AP, str. 314. 

51 AVP, kut. X, br. 18. 

52 AVP, kut. VIII, br. 19. 

dragih prijatelja iz poslušnosti prema Bogu koji je htio da 
budem drugdje. Svoju je volju izrazio meni preko poglavara.” 53 

Ne samo da je slušao poglavare kad su nešto naređivali već 
je htio njihovo dopuštenje i blagoslov u svim stvarima što ih 
je činio. S djetinjom se prostodušnošću uvijek obraćao svome 
poglavaru i molio blagoslov čak za tako male stvari koje i re¬ 
dovnici bojažljive savjesti smatraju da mogu učiniti bez po¬ 
glavareva dopuštenja. Nije bilo opasnosti da će gvardijan mo¬ 
rati pitati što on čini, jer je to već znao. Otac Vjenceslav iz San 
Martina di Lupari, kapucin, piše: ”Njegova je poslušnost bila 
neograničena. Posebno se sjećam da je on, kad sam bio pro¬ 
vincijal, od mene tražio za svetog posjeta (vizitacije) odobrenja 
i za najsitnije stvari, želeći da poslušnost blagoslovi sva nje¬ 
gova djela. Nije on tražio slobodu i izuzeća, već žrtve, mrt- 
vljenja i veći posao, to jest, da može ispovijedati do kasno na¬ 
večer, da može, kad ga pozovu, poći i daleko da pomogne bo¬ 
lesnicima, da može bdjeti u molitvi koji sat više i ustati rano 
ujutro kako bi bio spreman da bude na raspolaganje pokorni¬ 
cima.” 5 ^ 

Bez poglavareva dopuštenja nije baš ništa činio, premda 
ga je to dosta puta stajalo žrtve. Veoma je značajna ova zgoda. 
Bilo je to u prosincu 1905. godine i otac Leopolđ je pošao 
posjetiti rođake koji su stanovali u Roianu, predgrađu Trsta. 
Već je bila večer, kišilo je kao iz kabla i puhala je ledena bura. 
Otac Leopold je pošao mjesnom svećeniku da mu iskaže čin 
poštovanja. Ovaj je pod svaku cijenu htio da otac Leopold 
prenoći u župnom dvoru, jer je već bilo kasno, kišilo je i vjetar 
je puhao. Ali on nije htio ni čuti rekavši da nema dopuštenja 
od poglavara da spava izvan samostana. Nije htio čuti više ni 
riječi, već pođe po kiši. Nakon više od sat hoda stigne u samo¬ 
stan u Trstu sav promrzao i mokar. 55 

Slušao je i tražio da i njegovi pokornici shvate vrijednost 
poslušnosti. Msgr Vigilije Dalla Zuanna, koji je bio njegov 
poglavar, piše: ”Otac Leopold je bio veoma poslušan i dru¬ 
gima je usađivao krepost poslušnosti, osobito kad su se našli 
u posebno teškim slučajevima.” 56 

Gajio je zatim pravo poštovanje prema svome ispovjed¬ 
niku i duhovnom vođi. Držao ih je Božjim anđelima i slijepo 
ih je slušao. Često je znao reći: ”Najveći dar što ga Bog može 
pokloniti jednoj duši jest taj da joj dade iskusna ispovjednika 
i duhovnog vođu.” 57 

53 Antunu Settinu, Kopar, 5. srpnja 1905 (AVP, kut. VI, br. 172) 

54 otac Vjenceslav Baggio (AVP, kut. V, br. 4). 

55 AVP, kut. P, br. 15. 

56 AVP, kut. Y, br. 9; usp. AP, str. 252. 

57 AVP, kut. IX, br. 19. 

Kad bi koji pokornik tvrdoglavo odbijao njegove upute, 
odlučno bi mu rekao: ”1 ja se pokoravam svome ispovjedniku, 
pokoravajte se i vi!” 58 

Riječ ispovjednika i duhovnog vođe bijaše za nj riječ 
Božja, zato ju je veoma cijenio. Pisma koja mu je pisao njegov 
duhovni vođa otac Odorik iz Pordenona, čuvao je uvijek s po¬ 
božnim poštovanjem i često ih čitao. Na omotu je napisao: 
”Dragocjene uspomene”. 59 

U jednom je pismu duhovnom vođi napisao: ”Govorim 
kao Vaš duhovni sin. Pred svojom savješću namjeravam ovi¬ 
siti o Vama. U svojim činima uvijek se želim ravnati prema 
Vašim načelima.” 60 

Kroz mnogo godina bio mu je ispovjednik otac Celzo iz 
Udina. Kad je on umro, toliko je zbog toga trpio da se bojao 
za svoje zdravlje, koje je bilo veoma slabašno. Dugo je plakao 
ljubeći njegov dragi lijes i želio ga je pratiti sve do groblja. 

Kao zaključak donosim riječi msgra Jeronima Bortignona, 
biskupa kapucina iz Padove, koji je bio njegov provincijal: 
”Kao provincijalni starješina oca Leopolda mogu posvjedo¬ 
čiti da sam u njemu uvijek susretao divan i primjeran duh po¬ 
slušnosti.” 61 

Zavjet poslušnosti je uistinu za oca Leopolda bio središnja 
točka redovničkog života u kojoj nije bilo ni mogućnosti nekog 
kompromisa, jer je želio biti savršen redovnik. 


piši, 


58 AVP, kut. VIII, br. 20; kut. Y, br. 74. 

59 AVP, kut. Rukopisi, br. 22. 

60 Ocu Odoriku, kapucinu, Padova, 14. veljače 1941 (AVP, kut. Ruko- 
br. 30). 

61 AVP, kut. Y, br. 6; usp. AP, str. 308. 

Trinaesto poglavlje 

ISPOVJEDNIK 

»Oče Leopolđe« — primijeti jednom net¬ 
ko — »u svom ste životu čuli svakakvih 
stvari pa Vas ništa više ne može iznena¬ 
diti .« 

»Varate se, sinko« — odgovori on — »ču¬ 
dim se svakog časa kako čovjek može 
staviti na kocku spas svoje duše zbog sa¬ 
svim ništavnih i prolaznih razloga,« 

Veličina ispovijedi 

Pred Isusom je stajao čovjek. Bio je uzet i ležao je na no¬ 
siljci. Bolesnika u nosiljci spuste kroz krov kuće u kojoj Isus 
bijaše gost i stave ga preda nj. To je bio jedini mogući način 
da ga donesu preda nj jer je veliko mnoštvo nagrnulo u kuću 
i oko nje. 

Hebreji su držali da je netko bolestan zato što je sagri¬ 
ješio on ili barem njegovi roditelji. Pomisao na to možda je 
tištala i tog čovjeka, ili je možda nada da će ga Isus ozdraviti 
bila potisnuta upravo sviješću vlastitih grijeha. Dakako, Isus 
nije tako mislio. On sam, sasvim nevin i Sin Božji i Djevičin, 
pripremao se za muku križa. No trebalo je odmah podignuti 
moral tom čovjeku, a onda mu iscijeliti tijelo. To je ujedno 
bila prilika da nagovijesti jedan od svojih najvećih darova 
što ih je dao ljudskom rodu. I reče: ”Sinko! Opraštaju ti se 
grijesi.” Okolo su sjedili pismoznanci, koji su bili upućeni u 
zakon. Oni su u srcu mozgali o toj Kristovoj izjavi: ”Što to 
ovaj govori? Huli! Ta tko može grijehe otpuštati doli Bog je¬ 
dini?” Isus, koji je pročitao njihova srca kao da su bila otvo¬ 
rene knjige, nije povukao svoju riječ, već tjelesnim ozdrav¬ 
ljenjem bolesnoga pruži nepobitan dokaz već izvršenog duhov¬ 
nog ozdravljenja: ”Ali da znate: vlastan je Sin čovječji na 
zemlji otpuštati grijehe ...” i uslijedila je zapovijed koju je 
odmah ispunio uzeti na nosiljci, da ustane i hoda. Ljudi su me¬ 
đu sobom govorili da ništa takvo još nisu vidjeli . 1 

Ipak, moralo se dogoditi još nešto više: ne samo da Bogo- 
čovjek nego i običan čovjek, uzdignut u svećeništvo, ima vlast 
da ozdravljuje i podiže drugog čovjeka koji je grijehom du¬ 
hovno ranjen ili ubijen, pošto mu je prosudio savjest: ”Pri- 

1 Usp. Mk 1, 1-2. 

mite Duha Svetoga. Kojima otpustite grijehe, otpuštaju im se; 
kojima zadržite, zadržani su im .” 2 

To je jedan od najspasonosnijih darova otkupljenja što ga 
je Krist ostvario i jedan od najvećih darova ljudskome rodu. 
Odveć je lako čovjeku da padne; pa i najbolji među nama 
osjećaju još veću gorčinu činjenice da mogu sagriješiti. Sveti 
Pavao, koji kaže da ga nikoje stvorenje ne može odijeliti od 
ljubavi Božje , 3 osjeća se ipak nesretnim zbog ”zakona grijeha” 
koji je u njegovim udovima i čezne za tim da se oslobodi tog 
zakona . 4 No tako lako oslobođenje od grijeha nikada nitko nije 
mogao ni zamisliti. Ako mi danas o sakramentalnom odrješe- 
nju govorimo bez čuđenja i sablazni, onda je tome uzrok što 
nam je dana ”sablazan križa”, kojom je Krist za sve zaslužio 
oproštenje, a onda službenicima tog oproštenja učinio svoje 
svećenike. 

Znak je njegova milosrđa da od vremena do vremena po¬ 
diže u Crkvi uistinu izvanredne službenike praštan ja, kao da 
time želi svratiti pozornost sviju, svećenika i običnih vjernika, 
na veličinu i uzvišenost tog sakramenta. 

Izvanredan ispovjednik 

Otac Leopold je bio jedan od takvih izvanrednih službe¬ 
nika oproštenja i milosti. On je uistinu izvanredno očaravao 
duše. Dosta je bilo da ste ga vidjeli, ili samo čuli njegovo ime, 
i već vas je nešto gonilo da dođete k njemu i otvorite mu 
svoju dušu. 

Čim je kao mlad svećenik započeo svetu službu, njegova 
je ispovjedaonica odmah bila opsjedana od naroda u svim sa¬ 
mostanima kuda je prolazio. No u Padovi je stvar zauzela do¬ 
ista izvanredne razmjere. 

Pravo mnoštvo guralo se oko malih vrata sobice u kojoj je 
on ispovijedao i čekalo sate i sate, željno da se baci pred nje¬ 
gove noge, da čuje od njega riječ oproštenja, puno pouzdanja 
da će dobiti prosvijetljeni savjet, siguran pravac za život! 

I nisu k njemu dolazili samo siromašni i priprosti ljudi ne¬ 
go i predstavnici svih društvenih položaja. Sveučilišni profe¬ 
sori, studenti, obrtnici, industrijalci i trgovci, visoki vojnički 
časnici — svi su se oni gurali s priprostim seljacima i radnici¬ 
ma i strpljivo čekali svoj red pred ispovjedaonicom oca Leo- 
polda. Osobito svećenici, redovnici, visoki crkveni dostojan¬ 
stvenici! Svećenika je toliko dolazilo k njemu te se činilo da 

2 Iv 20, 22-23. 

3 Usp. Rim 8, 38-39. 

4 Ondje, 7, 23-25. 


jc on u pravom smislu riječi ispovjednik svećenika . 5 Kod sve¬ 
ćeničkih godišnjih duhovnih vježbi u Padovi, Vicenzi {čit. Vi- 
čenci) i drugim gradovima otac je Leopold bio živo tražen. Go¬ 
tovo svi koji su obavljali duhovne vježbe, ispovijedali su se 
kod njega. I biskupi venetske pokrajine htjedoše da bude 
među njima otac Leopold kad su dolazili u Paderno del Grappa 
na skupne duhovne i biskupske konferencije. 

Često je bio pozivan k smrtnoj postelji bolesnika također 
u vrlo udaljene gradove Italije. A njegov je posjet uvijek 
nosio spasenje. Toliki koji ne bi nikada bili dopustili svećeniku 
da se približi njihovu krevetu, čim su vidjeli oca Leopolda, 
bili su duboko dirnuti, ispovijedali su se i mirno umirali pre¬ 
dani u ruke Božje. 

Zašto sve to? Bila je to posljedica niza uzroka koji izmiču 
našem istraživanju, jer se gube u otajstvu Božje milosti. Čisto 
ljudski razlozi ne izgledaju nam dostatnima da bismo protu¬ 
mačili pojavu tako širokog dometa. A otac Leopold je sa svoje 
strane pridonio sve što je mogao. Ponajprije svojom doktrinar¬ 
nom pripravom. 

Doktrinarna priprava 

Ispovijedati nije laka stvar, kako to možda mnogi misle. 
Ispovjednik je sudac koji prosuđuje pitanja od silne važnosti, 
koji odlučuju o sudbini duše i to ne za nekoliko godina, kako 
to čine građanski suci u vezi sa slobodom ili s često samo tvar¬ 
nim dobrima, nego za vječnost. Riječ je ništa manje nego o 
donošenju presude o odrješenju ili o vječnoj osudi. Stoga je 
ispovjedniku ponajprije nužno sigurno poznavanje Božjeg za¬ 
kona i veoma složenog mehanizma ljudske odgovornosti. Zbog 
toga Crkva, prije no što svojim svećenicima daje tako važnu 
zadaću, traži od njih nužno znanje. 

Otac Leopold je to uzeo veoma ozbiljno i na to se pri¬ 
pravljao ne samo temeljito proučavajući dogmatiku, pravo, 
moral, asketiku i mistiku za vrijeme studija koji su prethodili 
svećeništvu već je to nastavio i cijeloga života. Kao što smo već 
vidjeli, u dogmatici su njegovi omiljeli učitelji bili sveti Augu- 
stln i sveti Toma, u moralu sveti Alfonzo i priznati suvremeni 
pisci. Njihove je knjige često imao nadomak ruke u svojoj is~ 
povjedaonici kako bi ih mogao pogledati za svaki slučaj kad 
mu je to bilo potrebno. Silnu je važnost pridavao pismima i 
enciklikama papa, jer — govorio je — u njima se uvijek na- 

5 Msgr B. Dalla Zuanna spominje na postupku bol oca Leopolda sto 
ie morao gotovo prestati vršiti svoju službu za posljednje bolesti i dodaje. 
>>Ali je bio radostan što je mogao primiti barem svećenike te je znao reci. 
'Ostaju mi duše najdraže Gospodinu’« (BP, str. 137). 

laži siguran put u težim primjenama moralnog zakona . 6 Nije 
on bio stručnjak u svim tim teološkim znanostima — uosta¬ 
lom to se i ne može tražiti od svih ispovjednika — ali je imao 
široku i sigurnu pripravu koja mu je omogućavala da mirno 
rješava svaki, pa i teži slučaj. Ako je koji put kolebao, onda 
je tražio mišljenje od osoba koje je smatrao stručnijim. Ta je 
njegova doktrinarna priprava bila dobro poznata osobama koje 
su bile dobro upućene u teološka pitanja. 

O tome piše otac Alfonz Orlini, bivši vrhovni poglavar 
franjevaca konventualaca: ”Moji su se razgovori s ocem Leo- 
polđom često prođužavali i izvan ispovijedi. Ulazili smo u bo- 
goslovska i društvena pitanja. Često smo govorili i o poteško¬ 
ćama i problemima naše službe, a to je za mene bilo od veli¬ 
kog interesa, jer mi je otkrivalo njegovu rijetku mudrost. 

Često mi je iznosio vrlo zamršene slučajeve savjesti, i to 
koji put u vezi s mišljenjem Svetog oficija. On ih je izražavao 
u općem, pače naučnom obliku, ali ja sam držao da se on s nji¬ 
ma stvarno susreo u vršenju svoje svete službe. Katkada sam 
ga molio vremena za odgovor, jer sam osjećao da ne mogu od¬ 
mah dati rješenja. No uistinu moram reći da je on već imao 
spremljeno zadovoljavajuće rješenje. 

Začuđivala me činjenica da je on, koji je cio dan bio za¬ 
uzet svojom ispovjedničkom službom, mogao voditi računa o 
suvremenim ne samo bogoslovnim nego i filozofskim proble¬ 
mima te izricati zanimljive primjedbe i dosta točne sudove. 
U sebi sam se često pitao nema li časni otac također dar uli¬ 
vena znanja. 

Kad sam u svom apostolatu, koji se kretao najviše u nao- 
braženim krugovima, opazio da koji obraćenik ima neku od¬ 
bojnost prema tome da se kod mene ispovjedi, jer smo bili 
prijatelji ili školski drugovi, slao sam ga k ocu Leopoldu. Tada 
sam vidio da sveti kapucin uspijeva zarobiti te duše — a one 
su ipak toliko zahtijevale! — i nadopuniti moje prijašnje pro¬ 
puste. Zato, diveći se i blagoslivljajući Gospodina, nikada se 
nisam čudio čaru što ga je on budio upravo u dušama koje je 
teže voditi k savršenosti: u dušama učenih ljudi .” 7 

A msgr Antun Bettanini, profesor na sveučilištu u Padovi, 
piše: ”Kroz trideset i tri godine bijah pokornik oca Leopolda. 
Imao sam sreću da sam ga mogao duboko upoznati, također po 
dobroti koju mi je iskazivao raspravljajući sa mnom o razli¬ 
čitim pitanjima. 

6 AVP, kut. X, br. 24; usp. BP, str. 11. 

7 AVP >. kut - °« br< 2 - Na postupku o. Orlini spominje neke učene 
ljude koje je on doveo k ocu Leopoldu a on ih je priveo k ispovijedi i 
obraćenju; usp. AP, str. 155, 156. 

Uvijek sam imao dojam da imam posla sa svecem. Njegova 
je svetost odsijevala s njegova molitvenog života. Odsijevala 
je i iz onih poduka koje je davao u ispovijedi. One su uvijek 
bile nadahnute najvišom teologijom, za koju se znalo da je on 
posjeduje više po trajnom razmatranju i kontemplaciji nego 
po studiju iz knjiga. Kao duboki poznavalac duša i najprofi¬ 
njeniji psiholog bio je u sudovima siguran i uvijek je otpuš¬ 
tao pokornika zadovoljna i mirna. 

Tko bi mu pripisao široku i laku savjest, pokazao bi time 
najveće nepoznavanje Božjih stvari i moralne teologije, koju je 
on duboko poznavao i primjenjivao je u svjetlu nadnaravnih 
načela .” 8 

Msgr Hiacint Ambrosi, nadbiskup Gorice: ”Otac Leopold 
je bio stručnjak za teološka pitanja i rješavanja moralnih slu¬ 
čajeva. Povrh toga bio je veoma upućen u sva pitanja, uvijek 
je bio uravnotežen u odlukama i nikada se nije usuđivao reći 
da je neka tvrdnja vjerojatna ako uistinu ona ne bi bila ta¬ 
kva .” 9 

Mudrost ispovjednika 

Znanje koje ističemo iz knjiga i koje nam prenose učitelji 
ništa ne vrijedi za dušu ako mu ne pridođe mudrost koja naš 
um uzdiže od zemaljskih i krhkih stvari k nebeskim i trajnim 
stvarima, to jest k vječnoj istini, koja je Bog, te nam pruža 
osjećaj ljubavi prema njemu, pravom i najvišem dobru čov¬ 
jekovu. Uzmemo li sasvim ljudsku usporedbu pa zato i nekako 
nama shvatljivu, onda je znanost kao skup spoznaja što ih jed¬ 
na majka može steći iz testa za odgoj djece, a mudrost je slična 
"ljubavi” koju ona primjenjuje u njezi i odgoju vlastitog dje¬ 
teta. 

Ta mudrost, tako potrebna da možemo ravnati samima so¬ 
bom a još više da možemo voditi i brinuti se za duše drugih u 
ispovijedi, nije plod ljudskog rada i napora, već dar Duha Sve¬ 
toga. Otac Leopold je to dobro shvaćao, pa je zato trajno mo¬ 
lio Gospodina da mu udijeli dar mudrosti koji mu je bio toliko 
potreban da vodi duše u ispovjedaonici. U tu se svrhu utje¬ 
cao zagovoru svetaca, osobito svetoga župnika Arškog i svete 
Katarine Aleksandrijske, glasovite po svojoj mudrosti. Svake 
godine na njezin blagdan odlazio je u njezinu crkvu, nastojao 
je ostati sam i onda je stavljao sebi na glavu njezine relikvije. 
Pri tom je žarko molio da mu od Boga isprosi znanje koje mu 
je bilo potrebno u njegovoj službi . 10 


8 AVP, kut. B, br. 11. 

9 AVP, kut. Y, br. 6; usp. AP, str. 11. 

10 AVP, kut. IX, br. 26. 

I doista, nebeska mudrost, koju mu nije mogao prenijeti 
nijedan ljudski učitelj, udijeljena mu je i on je posjedovao na¬ 
ročitu spoznaju stvari. Osjećao je da svaka istina dolazi od 
Boga kao od počela i teži k njemu kao konačnoj svrsi. Zbog 
toga nije običavao gubiti se u pojedinostima, nego je sve svo¬ 
dio na osnovna načela, tako da je svaka njegova spoznaja vo¬ 
dila k ljubavi prema Bogu i bližnjemu. 

Mudrost oca Leopolda imala je sve značajke koje su vla¬ 
stite mudrosti, daru Duha Svetoga. O tome msgr Jakob Dal 
Sasso, profesor filozofije u padovanskom sjemeništu, piše: "Bo¬ 
žanska je mudrost u duši oca Leopolda stvorila sebi odabrano 
boravište i obogatila ga svojim sjajem i svojim vrlinama.” 11 

Poznavanje srdaca 

Daru mudrosti Gospodin je pridodao dar poznavanja sr¬ 
daca. Taj je dar čudesan i on se duboko doima onoga koji to 
osjeti, jer mu se čini kao da je poništen. Doista, velik dio čov¬ 
jekove sigurnosti temelji se na činjenici što drugo ljudsko oko 
ne može prodrijeti u njegovu savjest. Ali kad se nađe pred 
nekim koji razotkriva taj veo i podiže svojim okom u najskro- 
vitije kutke duše, osjeća se smućen i prožima ga neki tajan¬ 
stven strah. 

Otac Leopold je imao taj višnji dar. Poput sv. Arškog žup¬ 
nika, sv. Josipa Cafassa (čit. Kafasa) i brojnih drugih Božjih 
slugu, i on je čitao u savjestima i tamo je otkrivao najskrive¬ 
nije tajne. 

Za to postoje brojna i nepobitna svjedočanstva. 

Otac Alfonz Orlini piše: "Otac je Leopold, bez sumnje, 
prodirao u ljudska srca. Čuo sam kako se osvrtao na činjenice 
i događaje mog života koje nikako nije na ljudski način mogao 
doznati.” 12 

A msgr Hijacint Ambrosi oštroumno primjećuje: ”U po¬ 
stupcima oca Leopolda mogla je iznenaditi činjenica da on 
katkada nije dopuštao pokorniku da se dobro izjasni, niti da 
ispovjedi grijeh, premda je to smatrao nužnim. Što se mene 
tiče, rekao bih da je otac Leopold, bilo zbog velikog iskustva 
s pokornicima bilo zbog prodornosti svoga uma, ali osobito 
zbog marljivosti i navike da ispituje sama sebe, stekao izvan- 

11 AVP, kut. D, br. 4. 

12 AVP, kut. O, br. 2, — Na postupku je isti redovnik iznio konkretan 
i osoban primjer; "Jednom, pošto sam načinio opću ispovijed, i to točno tri 
tjedna poslije toga, rekao mi je sluga Božji: »Nemojte se brinuti za svoju 
potvrdu. Valjano Vam je podijeljena!’ Zaista dugo sam sumnjao da li sam 
valjano primio sakramenat, jer me moja majka odvela u Veneciju da me 
krizma patrijarha. Ali o tome nikad nisam ništa spomenuo ocu Leopolđu" 

rednu krepost pronicanja u duše. Ne može se isključiti da je od 
Boga primio i posebnu milost intuicije. Ima dosta zgoda o tome. 
Otac Leopold je često čitao ljudska srca.” 13 

Profesor Anđelo Zambaldo (čit. Cambaldo) iz Tergnaga 
(čit. Ternjaga) tvrdi na postupku za proglašenje blaženim: 
"Imamo dojam da je Bog ocu Leopolđu udijelio dar poznava¬ 
nja srdaca. Više mi se puta dogodilo, kad sam išao k njemu 
da se ispovjedim, da mi nije dopuštao ni da usta otvorim i bez 
daljnjega me slao na svetu pričest. Primijetio sam da se to 
događalo kad sam se u savjesti osjećao mirnim. Kad sam pak 
imao potrebu da pitam savjeta ili da mu se povjerim, on je 
drugačije postupao i dopuštao mi je da govorim.” 14 

Gospodin Josip Bolzonella (čit. Bolconela) iz Padove ispo¬ 
vijedao se kroz dulje vrijeme kod oca Leopolda. Jednog jutra 
1939. godine pođe kao obično da se ispovjedi. Jedva je i klekao, 
još ni usta nije otvorio, kad mu otac Leopold, kao iz sna, ne 
svrativši ni očiju na nj, počne govoriti sve što je učinio sa 
svim pojedinostima. Čim je otac svršio, reče mu gospodin silno 
preneražen: 

— Ali, oče, što je to? — sve to je ono što sam Vam ja 
imao reći. 

Otac Leopold, kao da se trgnuo iz svoga mrtvila, ljubazno 
ga pogleda u lice i reče mu: 

— Budite mirni, budite mirni! I ne mislite više na to! 15 

Mnoge sestre Elizabetinke iz kuće matice u Padovi sjećaju 
se: Otac je Leopold, bez sumnje, jasno vidio duhovne potrebe 
duša, a da mu ih one nisu očitovale. Često se događalo da on 
nije svojim pokornicama dao reći ni riječi optužbe za njihove 
nedostatke, a ipak je čovjek imao dojam da on sve znade, te se 
o tom odmah i osvjedočio, jer su se njegove riječi odnosile baš 
na ono za što smo se mi htjele optužiti, pa je tako velik mir 
ulazio u naše duše. 

Jedna od spomenutih sestara, sestra Ambile Cadorin (čit. 
Kadorin), imala je bolesnu majku. Zamolila je poglavaricu za 
dopuštenje da je posjeti, ali joj ona nije dopustila. Sva satrta 
pođe da svoju bol povjeri ocu Leopolđu koji joj sa smiješkom 
reče: "Budite mirni! Odmah se vratite k poglavarici; uvjera¬ 
vam Vas da je već promijenila mišljenje.” 

13 AVP, kut. Y, br. 8- usp. BP, str. 167; AP, str. 11. 

14 BP, str. 197-198. — Dosta je svjedoka na postupku iznijelo i osobne 
podatke o pronicanju srdaca sa strane oca Leopolda. Spomenimo samo 
msgra V. Dalla Zuannu (BP, str. 44), o. Rajmunda iz Herna (BP, str. 62), 
msgra Josipa M. Bianchinija (BP, str. 228), profesora Alojzija Zoldana (BP, 
str. 256), o. Sebastijana iz Carrea (BP, str. 47: "Sjećam se, kad sam se 
u kojoj prilici našao u muci i htio obaviti opću ispovijed, otac Leopold me 
znao prekinuti i reći: 'Dosta! Sve sam shvatio!’ I onda mi je iznio sve što 
sam mu htio reći, to me je začudilo, ali sam se tome i divio”). Bilo bi ne¬ 
moguće ovdje iznijeti sva svjedočanstva. 

Tako je uistinu i bilo. Čim je naime poglavarica vidjela 
sestru Amabilu, pozove je k sebi i reče joj: ’Tdite ipak za ne¬ 
koliko dana kući posjetiti majku.” 16 

Otac Rajmund iz Herna, kapucin, piše: ”Dok sam se na¬ 
lazio u samostanu u Padovi, dođe mi jednoga dana u pohode 
jedan moj mladi prijatelj. Razgovarali smo šetajući u samo¬ 
stanskom klaustru. 

Najedanput prođe kraj nas otac Leopold, baci jedan pogled 
na mladića i ode naprijed. Čim se udaljio, prijatelj me upita: 

— Tko je taj brat? 

— Kako? Zar ga ti ne poznaješ? To je otac Leopold. No 
što ti je, nekako mi izgledaš uznemiren?! 

— Zar nisi vidio kako me pogledao? 

— Meni se čini da te je gledao kao što on obično gleda. 

— Ne, ne! On me je gledao na jedan osobit način! Zar 
nisi vidio onaj pogled? On je pročitao svu moju savjest, vidio 
je sav moj život. 

Htio sam nastaviti razgovor, koji je prekinuo prolazak oca 
Leopolđa, ali me prijatelj nije više slijedio i svaki je čas po¬ 
navljao: ”Taj je otac pročitao moju savjest!” 

Stvar se i mene malo dojmila. Rekoh mu kako je jedini 
način da se umiri da ide i ispovjedi se kod njega. 

— To ću bez daljnjega i učiniti — zaključi on — jer toga 
pogleda nikada više neću zaboraviti. 

Sutradan, da saznam ili naslutim istinu, upitao sam oca 
Leopolđa, ali on se ljubazno nasmiješi i promijeni razgovor. 17 

Godine 1934. jedan gospodin iz Padove, koji je dugo go¬ 
dina bio daleko od Boga, da bi se riješio trajnog nagovaranja 
nekih prijatelja, pođe prigodom Uskrsa s njima k ocu Leopol- 
du. Razmišljao je: razumije se, ja se neću ispovjediti; stat ću 
u red s drugima, pustit ću da uđu; kad iziđu moji prijatelji, 
izići ću i ja pa će misliti da sam se ispovjedio. 

Krivo je računao, jer čim iziđe prvi pokornik, na vratima 
ispovjedaonice pojavi se otac Leopold i obrati mu se riječima: 
”Pođite naprijed vi, gospodine, . .. znate, čekao sam Vas . . . 
čekao sam Vas.” On, sav zaprepašten, uđe, ali nije znao što da 
reče jer se nije pripravljao na ispovijed. Za njega je govorio 
otac Leopold: ”Vi niste htjeli doći, zar ne? ... ali je Gospodin 
to htio ... ne brinite se . . . ja ću Vam reći što ste počinili.” I 
sve mu reče: ”Da li ste to počinili? . . .” Kao izvan sebe pro¬ 
mrmlja taj gospodin ”đa”. ”Da li se kajete za to? Hoćete li 
uistinu živjeti kao dobar kršćanin?” Jedan drugi ”da”, koji je 

15 AVP, kut. B, br. 27. 

16 AVP, kut. S, br. 4. 

17 AVP, kut. R, br. 1. 


izgovorio od srca. ”Onda, Bog Vam sve prašta. Zahvaljujem 
Vam što ste došli i silno me obradovali, ali opet Vas čekam, 
znate . . . dođite i bit ćemo dobri prijatelji.” 

Taj gospodin iziđe sav preobražen. Prijateljima koji su ga 
upitali kako je bilo, reče: ”Ali, to nije čovjek kao drugi ljudi. . . 
to je svetac!” Od tog dana često se vračao k ocu Leopoldu i 
uistinu su bili dobri prijatelji. 18 

Jednog travanjskog dana 1939. godine otac Leopold je sa¬ 
tima ispovijedao sestre Llizabetinke u crkvici kuće matice u 
Padovi. Iznenada, a da ga nitko nije pozvao, iziđe iz ispovje¬ 
daonice i reče sestri Ermeti Favaro, koja je čekala na svoj red: 
”Žao mi je što morate i dalje čekati, ali u govornici je jedna 
osoba kojoj sam potreban.” 

Upravo u tom času došao je u kuću časnih sestara jedan 
gospodin koji je došao iz daleka da bi govorio s ocem Leo- 
poldom. Budući da ga nije našao u samostanu, uputili su ga 
ovamo. 19 

Jednom dođe k njemu na ispovijed neki klerik. Imao je 
naskoro biti zaređen za svećenika te je htio, prije nego se uspne 
na sveti oltar, obaviti opću ispovijed. 

Otac Leopold mu se usprotivi govoreći: ”Ne, ne treba! Vi 
ne trebate obaviti opću ispovijed. To Vam kažem u ime Božje!” 

No taj mladić nije bio zadovoljan, pa pozove drugoga oca i 
ispovjedi se kako je želio. Od tada se više nije vratio k ocu 
Leopoldu. 

Nakon kakvih dvadeset godina, kad je bio u dušobrižnič- 
koj službi, dogodi mu se vrlo težak slučaj. Tada pođe k ocu 
Leopoldu da ga pita za savjet. Cim je ušao u sobicu, gdje je 
otac Leopold ispovijedao, otac ga pogleda i smiješeći se reče: 
”Mi se poznamo, zar ne? Vi ste onaj klerik koji ono jedanput 
nije imao pouzdanja u me, pa je kod drugog obavio svoju opću 
ispovijed. Pa ipak Vam opet kažem da niste trebali obavljati 
one ispovijedi!” 20 

Jednog dana otac Leopold se pješice vraćao u samostan. 
Baš kraj crkve uz njega prođe jedan čovjek na biciklu. Bio 
je to jedan gospodin koji već četrdeset godina nije nogom 
stupio u crkvu i hvastao se da ne vjeruje u Boga, pa je pre¬ 
zirao Crkvu i svećenstvo. 

18 USD. BF, lipanj 19G0, str. 6; AP, str. 57. — Redovnik koji je dobio 
svjedočanstvo tog gospodina na postupku je ispripovjedio i ovu drugu_ zgo¬ 
du: "Knjigovođa B . . . , sada direktor toplica u Abanu, pođe se ispovjediti 
kod oca Leo'pblcTa nekoliko mjeseci prije njegoye smrti. Otac ^ Leopold, 
zahvaljujući mu za mali dar (nešto kave što mu ju je donio), reče mu da 
izmoli za pokoru tri Zdravo Marije. Knjigovođa se tome začudio i htio se 
prije optužiti. No otac Leopold, da bi bio miran, iznese sve sto je pokornik 
počinio tih dana, i tako pokazao da poznaje do u sitnice njegovu savjest 
(AP, str. 57). 

19 AVP, kut. F, br. 3. 

20 AVP, kut. P, br. 16. 

Otac Leopold ga nikada dotad nije vidio. No tako ga je 
pogledao da se taj čovjek zaustavio i upitao ga: 

— Oče, želite li nešto kad ste me tako pogledali? 

— Želim da odmah pođete sa mnom u crkvu! 

Taj je gospodin bio kao gromom ošinut. Ostao je za tre¬ 
nutak ošamućen, a onda odlučno reče: ”Dobro, idem!” 

Uđe u crkvu i otac Leopold ga odvede u svoju ispovje- 
daonicu i otpusti ga pomirena s Bogom i sa samim sobom. 

Od tog je dana živio kao dobar kršćanin i svima je pripo¬ 
vijedao kako mu je onaj pogled oca Leopolda poput britka ma¬ 
ča prodro u dušu i tako ga je potresao da mu nije bilo moguće 
odoljeti pozivu da se obrati. 21 

Jedan kapucinski klerik prije svojih svečanih zavjeta po¬ 
đe k ocu Leopoldu i zamoli ga da učini opću ispovijed. Na to 
je mnogo mislio za duhovnih vježbi koje se po pravilu obav¬ 
ljaju prije toga značajnog trenutka redovničkog života. I evo 
kako je sam iznio svoj doživljaj na postupku za proglašenje 
blaženim oca Leopolda: 

”Otac Leopold prekine moje optuživanje. Bio sam neza¬ 
dovoljan pa ga upitah: ’Što ste razumjeli, oče?’ A on mi, sav 
strpljiv, udovolji i otkrije mi točno u pojedinostima grijehe 
koje sam već bio zaboravio. Osobito me se dojmila činjenica, 
na koju me on podsjetio, da sam u šestoj godini prvi put 
ukrao svojoj mami dvadeset centi da kupim kestenja. Čini mi 
se da je to pravo poznavanje srdaca.” 22 

Gospodin Umberto iz Padove piše: ”Bilo je to uoči Uskrsa 
1934. godine. Nakon mnogo godina što se nisam ispovjedio, os¬ 
jetio sam potrebu da se vratim Crkvi. Veliku sam otpornost 
osjećao da se ponovno vratim i kleknem pred svećenikom, ali 
gotovo neodoljiva snaga me gonila da učinim taj korak. Pošao 
sam u različite crkve i naposljetku uđoh u kapucinsku crkvu 
Svetog Križa. Bilo je mnogo ljudi koji su čekali na ispovijed i 
ja, pošto sam malo čekao, namislih otići nekako zadovoljan 
što sam u toj teškoći našao ispriku da se ne ispovjedim. Dok 
sam upravo htio otići, gle, s jedne strane oltara iziđe jedan 
fratar, malen, pogrbljen, koji je jedva jedvice hodao. Pribli¬ 
ži mi se i reče: ’Došli ste se ispovjediti. Pođite odmah sa 
mnom, inače ćete otići bez ispovijedi.’ Pođoh za fratrom u jed¬ 
nu sobicu kraj oltara. Brzo me ispovjedi i vratih se u crkvu, 
miran i zadovoljan kao nikad u životu. Vratih se kući misleći 
u sebi kako je taj fratar bio pronicav da je pročitao u mojoj 
duši što sam mislio i kanio učiniti. Nekoliko dana kasnije vra- 

21 AVP, kut. F, br. 17. 

22 o. Kerubin Viale (AP, str. 80). 

23 AVP, kut. P, br. 3. 


tih se ponovno u kapucinsku crkvu i saznadoh da je taj fratar 
bio otac Leopold. Tada sam se prestao čuditi. Već sam čuo go¬ 
voriti da je otac Leopold svetac i da čita savjesti.” 23 

Gospođa Marija Gotti iz Padove dovede 1937. godine jednu 
gospođicu, koja se nalazila u velikoj poteškoći, da primi bla¬ 
goslov od oca Leopolda. Gospođica se žurila jer se morala 
vratiti vlakom. Uz ispovjedaonicu je bilo mnogo svijeta koji 
je čekao na ispovijed. Zamolile su da bi mogle poći preko reda 
ali drugi za to nisu htjeli ni čuti. Obeshrabrene, upravo su mi¬ 
slile otići jer nisu mogle čekati, kad iznenada iz ispovjedaonice 
iziđe otac Leopold, obrati se gospođici riječima: ”Dođite, samo 
dođite!” Njih dvije uvede u svoju ispovjedaonicu, blagoslovi ih 
i otpusti ih s prijateljskim riječima utjehe. 24 

Često se inače događalo da je otac Leopold nekoga čekao 
i pozvao, a da ga prije nikada nije. vidio. Evo i jednoga dru¬ 
gog svjedočanstva s postupka za proglašenje blaženim: 

”Znam za jednog . . . čovjeka iz Stellate koji je imao tu¬ 
mor na jeziku” — riječ je o gospodinu Petru Boccafoglio (čit. 
Bokafolio) — koji je došao k ocu Leopoldu s popratnim pismom 
svoga župnika. Kad je došao u samostan, izravno ga redovnik 
pozove: ’Vi, bolesniče, dođite ovamo!’ Zatim ga pozove da se 
ispovijedi i nakon ispovijedi sluga Božji doda: ’Sada ćemo se 
pričestiti!’ Bolesnik iznese svoju nemogućnost da proguta, ali 
će redovnik: ’Ne, sad to možete učiniti!’ 1 zaista taj je čovjek 
mogao primiti svetu pričest. Štoviše, na poziv redovnika po¬ 
đoše zajedno na doručak. U podne je taj čovjek mogao mirno 
jesti kruh i salamu.” 25 

Mjesec dana nakon smrti oca Leopolda jedne katoličke 
novine su pisale: ”Mi osjećamo silnu potrebu da se upoznamo. 
Otac je Leopold privlačio baš zato jer smo u njemu vidjeli 
čovjeka koji je mogao uprijeti pogled u tamnu dubinu našega 
bića: osjećali smo da nas poznaje i da nam pomaže da se upoz¬ 
namo. 

Nije na meni da kažem da li se radilo o oštrom pogledu ili 
o rasvjetljenju; sigurno je da smo se pred njim osjećali kao 
pod djelovanjem jakog reflektora koji rasvjetljuje našu tamu. 

Koliko li je on duhovnih problema riješio onim svojim ma¬ 
lo umornim i spokojnim glasom, onom običnom rečenicom: 
’Togledajte, gospodine!” 

"Pogledajte, gospodine” — i davao nam je da smo vidjeli, 
jer je on vidio, jer je osjećao i proživljavao našu vlastitu dra¬ 
mu.” 


24 AVP, kut. C, br. 17. 

25 Ana Gazzi (AP, str. 200). 


14 Blaženi Leopold kapucin iz Herceg-NovO; 

Ganutljivo svjedočanstvo koje su za oca Leopolda mogli 
dati mnogi njegovi pokornici. 

Dar savjeta 

Daru poznavanja srdaca Gospodin je pridodao dar savjeta. 
Taj je dar usavršavao njegovu naravnu razboritost, tako da je 
on, osobito u teškim slučajevima, mogao nekom posebnom 
nadnaravnom intuicijom brzo i sigurno prosuditi što treba 
učiniti. 

Visoki su ga crkveni prelati pitali za savjet u teškom po¬ 
ložaju svojih biskupija, svećenici su iznosili zamršene slučaje¬ 
ve iz svoje župničke službe, očevi obitelji stavljali su pred 
njega svoj često vrlo mučan položaj; a i poslovni ljudi iz ve¬ 
likog trgovačkog svijeta tražili su u njega svjetla i vodstva. 

Otac Leopold pažljivo ih je saslušao, zadubio se, molio 
od Boga rasvjetljenja, zatim bi pošao moliti pred oltar Sveto- 
otajstva ili Gospe, a onda davao zamoljeni savjet s najvećom 
jasnoćom i sigurnošću. Njegova riječ bijaše uvijek riječ raz¬ 
boritosti, iskustva i visoke mudrosti. 27 

U polusjeni njegove sobice, kad je on govorio, kao da je 
sve mijenjalo izgled: teškoće su nestajale, a novi i sigurni pu¬ 
tovi otvarali su se pred neodlučnim savjestima. 

Profesor Henrik Rubaltelli piše: ”Veličina oca Leopolda 
zasjala je najljepše onda kad se našao pred kakvom dušom 
koja je bila pritisnuta duševnim ili tjelesnim bolima ili nesi¬ 
gurna zbog kakve važne odluke za vlastiti duhovni ili obitelj¬ 
ski život. On bi se šuteći sabrao, učinilo bi se kao da se pre¬ 
obrazio u Bogu, i onda bi ukratko razložio put kojim treba 
poći, ili rješenje koje treba prihvatiti. Mnogi su se čudili što im 
to rješenje nije prije palo na um. Ta ono se činilo ne samo naj¬ 
lakšim nego jedino mogućim, tako je bilo u skladu sa stvar¬ 
nošću! Ti su savjeti kao iznenadan bljesak rasvijetlili neiz¬ 
vjesne duše i šuštala srca.” 28 

Otac Alfonz Orlini, bivši vrhovni poglavar konventaulaca, 
tvrdi na postupku: ”U svim savjetima što mi ih je dao, pa i u 
prilikama posebno teškim i neizvjesnim, on se pokazivao iz¬ 
vanredno razboritim a ujedno i sigurnim, tako da sam se osje¬ 
ćao mirnim da slijedim njegove upute, koje su kasnije i činje¬ 
nice potvrdile kao jedini ispravan put.” 29 

26 L’Avenire d’Italia, 30. kolovoza 1942. 

27 AVP, kut. Y, br. 15; usp. AP, str. 139. 

28 AVP, kut. R, br. 3; usp. BP, str. 183. 

29 BP, str. 17. 

Kad je dušama zacrtavao put pobožnosti, uvijek je znao 
zauzeti siguran put bez nekog pretjerivanja, koje bi moglo 
neizbježno voditi u propast. Kolike li uravnoteženosti u nje¬ 
govim smjernicama! 

Odgovarajući na jedno pismo sluge Božjega Gvida Negrija, 
mladog i revnog katolika, pisao je: ”Sto je plemenitija stvar 
o kojoj se radi, što su veće poteškoće, što se više treba bojati 
neprijatelja kojima idemo u susret, to moramo biti razboritiji. 

”Ono čega se kod mladih ljudi najviše bojim, jest odušev¬ 
ljenje. 

Istina, oduševljenje je nešto dobro, ali kad ono prijeđe u 
pretjeranost, vrlo se lako dogodi da nabuja previše, to jest 
pogrešno, jer pretjeranosti su uvijek pogrešne. 

Vi, dakle, budite i dalje velika srca! Bog Vas hoće za svoga 
apostola! Njegova, dakle, mudrost i milost mora, koliko je to 
moguće među nama ljudima, voditi sve Vaše korake. 

Evo sad ću Vam odgovoriti na Vaša pitanja: 

I. Čežnja kojom žudite da biste Božanskog Otkupitelja na¬ 
sljedovali u Njegovim trpljenjima, jamačno je osobit dar Bož¬ 
ji, ali ta čežnja mora biti podvrgnuta poslušnosti. Zato Vi mene 
slušajte! Sto se tiče mrtvenja, dosta je da se izvan obroka 
uzdržite od svakoga jela i pića, osim ako Vam okolnosti pro¬ 
tivno savjetuju. 

II. Sto se tiče mrtvenja kostrijetima itd., toga nikako ne 
dopuštam. 

III. Sto se tiče vanjštine, hodajte obučeni primjerno svome 
položaju.” 30 

Msgr Antun Bettanin, profesor na Sveučilištu u Padovi, 
sjeća se na postupku: »Otac Leopold se uvijek pokazivao raz¬ 
borit u davanju savjeta, poticanju i bodrenju. Kad sam ga pi¬ 
tao kako da se ponašam sa svojim sveučilišnim kolegama, sav¬ 
jetovao mi je da budem razborit i dodao je: ’Nositi svećeničko 
odijelo s dostojanstvom već je svojevrstan apostolat.’« 31 

A jedan monsinjor iz Padove: ”Otac je Leopold u svojoj 
službi ispovjednika i duhovnog učitelja pokazivao nadnarav¬ 
nu razboritost. Ona ga je vodila kad je poticao i davao opo¬ 
mene. U vezi s time sjećam se da su me, dok sam bio student 
teologije, poticali da se upišem u Društvo duša žrtava. Pitao 
sam za savjet oca Leopolda i on je bio protivna mišljenja. 
Kasnije sam sasvim shvatio njegovu pronicavost.” 32 

Poglavarima je savjetovao dobrostivost i umjerenost u 
davanju naređenja i propisa. O tome piše otac Vjenceslav 


14 * 


30 AVP, Rukopisi, br. 8; AP, str. 346-347. 

31 BP, str. 94. 

32 BP, str. 225. 

Baggio: ”Kad sam bio provincijal oca Leopolda, znajući koliko 
mu dobra želim, imao je u mene veliko povjerenje i često mi je 
znao reći: ’Oče provincijale, ako mi dopustite . . . nemojte op¬ 
terećivati savjesti braće propisima koji nisu neophodni. . . jer, 
vidite, onda treba obdržavati propise poglavara. Ako baš nisu 
neophodni, oni su zamka za đavle. Oprostite mi, znate, opro¬ 
stite mi!” 33 

Podložnicima je pak savjetovao pouzdanje i iskrenost pre¬ 
ma poglavarima pouzdavajući se uvijek u Gospodina. Pisao je 
jednoj časnoj sestri: ”Evo mog savjeta: nastojte o svemu oba¬ 
vijestiti vrhovnu poglavaricu, to jest reći joj sve stvari onako 
kako stoje. Zatim, kao dobra redovnica čija je najveća utjeha 
molitva, molite kako možete i potičite svoje gojenice da mole.” 34 

Njegova je razboritost najviše zasjala u savjetovanju pri 
izboru zvanja, osobito pri izboru redovničkog i svećeničkog 
staleža. 

Gospođica Marija Prearo piše: ”Kad sam se našla u veli¬ 
koj tjeskobi kako da usmjerim svoj život, 1926. godine jedan 
uzoriti svećenik uputi me k ocu Leopoldu. Primio me s velikom 
dobrotom. Ostala sam ne tek uzbuđena, već zbunjena kad sam 
vidjela kako on poznaje sav moj život, pa i činjenice koje mu 
nisam nikako namjeravala otkriti. Odmah mi reče da redov¬ 
nički život, na koji sam mislila, nije za mene te da će mi na¬ 
kon godine dana jasno reći što Gospodin Bog želi od mene. 

Nekoliko sam puta kroz tu godinu dana pokušala doći do 
njega, ali nikada mi nije bilo moguće s njime govoriti. Među¬ 
tim, neočekivani događaji vodili su me onim putem koji mi je 
otac Leopold u mom prvom susretu s njime dao naslutiti. Kad 
sam naposljetku nakon godine dana mogla ponovno s njime 
govoriti, on mi, sasvim siguran, reče što moram činiti u po¬ 
niznoj službi za svoju župu i u brizi za napuštenu djecu. Kas¬ 
nije me je uvijek s velikom mudrošću savjetovao i bio mi je 
oslonac u teškim kušnjama koje su me znale zadesiti. Otac je 
Leopold uistinu bio prosvijetljen i razborit savjetnik. Dobivao 
se dojam da u njemu govori Gospodin.” 35 

Don Eugen Pila, salezijanski svećenik: ”Bio sam klerik i 
našao sam se u duhovnim poteškoćama. Posumnjao sam u svoje 
zvanje i mislio sam napustiti sjemenište te se vratiti kući. 
Prije konačne odluke pođoh k ocu Leopoldu. Pošto me je strp¬ 
ljivo saslušao, reče mi sasvim odlučnim tonom: ’Vas je Go¬ 
spodin pozvao u svećeništvo; ali ako se ne posvetite propovi- 

33 AVP, kut. V, br. 7; usp. BP, str. 233. 

34 Jednoj časnoj sestri, bez imena, Padova, 12. listopada 1938 (AVP, 
kut. VII, br. 202). 

35 AVP, kut. P, br. 9. 

jedanju i apostolatu među narodom i postanete svjetovni sve¬ 
ćenik, stavljate u opasnost svoje vječno spasenje jer biste mogli 
upasti u nerad, a svećenik se ne može spasiti ako mnogo ne 
radi za duše. Postanite dakle salezijanac. Salezijanci po prim¬ 
jeru svoga svetog utemeljitelja radnici su u pravom .smislu 
riječi i bit ćete dionikom svih njihovih zasluga.’ Zatim me od¬ 
vede pred svetohranište i kao nadahnut pokazujući mi euha¬ 
ristiju reče: ’Onda, razumjeli smo se. Učinite kako sam Vam 
rekao, uvjeren sam da tako hoće Gospodin za Vaš vječni spas 
i za spas duša za koje ćete raditi kao salezijanac.’ Poslušao sam 
njegov savjet i danas, na 25. obljetnicu svoga svećeničkog re- 
đenja i dvadesetu obljetnicu svoga redovničkog zavjetovanja, 
osjećam dužnost da zahvalim Bogu na velikom dobročinstvu 
koji mi je udijelio nadahnuvši oca Leopolda da mi dade sav¬ 
jet da uđem među salezijance gdje sam našao svoj mir.” 36 

Don Antun Barbacci (čit. Barbači), salezijanski svećenik: 

Dugo sam godina bio pokornik oca Leopolda i imao sam pri¬ 
like utvrditi kako ga je Gospodin obdario posebnim darovima 
da čita u nama tajnovitu budućnost. Bio sam neodlučan u iz¬ 
boru zvanja. Jednog dana očitovah mu svoju tjeskobu. On se 
najednom digne iz svoga naslonjača, pođe do jednog malog 
stolića, uzme sličicu svetog Ivana Boska, dade mi je i reče: 
Moli se ovom svecu!’ Ništa drugo nije dodao. No za mene je to 
bilo poput udarca groma i to me je navelo da postanem sin 
svetog Ivana Boska. Već sam bio neko vrijeme svećenik, kad 
mi u ruke dođe slika časnog oca Marka iz Aviana, koju mi je 
dao otac Leopold mnogo godina prije nego sam mu očitovao 
svoju nakanu da postanem svećenik. Ljubaznim riječima koje 
je tu napisao, on me je nazvao svojim dragim kolegom. Otac 
je Leopold jasno čitao budućnost moga života:” 37 

A otac Adelmo iz Arezza (Areca), kapucin: ”Godine 1919— 
1920. bio sam u Padovi kao poručnik pješadije. Posjećivao 
sam kapucinski samostan i uputili su me k ocu Leopoldu. U 
krizi oko mog zvanja otac Leopold me odvažno podržao i vra¬ 
tio je vedrinu u moju dušu. On mi odlučno reče: ’Gospodin 
hoće da vi budete svećenik u našem Redu i bit ćete učitelj 
mladeži u provinciji.’ Njegove su se riječi sasvim obistinile. 
Cim sam završio studije, 1927. bio sam određen za poučava¬ 
nje naše mladeži i na tom sam položaju ostao sve do 1946. 
godine.” 38 

Dai savjeta ne samo da mu je pomagao da vodi druge već 
i sama sebe, jer stanovite zle prigode prisutne su i u vršenju 
najsvetijih službi. Jednom je rekao: »Ja, koji mnogo ispovi- 


36 AVP, kut. P, br. 13. 

37 AVP, kut. B, br. 3. 

38 AVP, kut. A, br. 7. 

jedam, moram uvijek biti veoma pažljiv da se zlo drugih ne 
uhvati također i mene. S nekim osobama mora čovjek biti 
veoma oprezan, da ne stavi u opasnost svoju vjeru. Toliko puta 
se čovjek nađe među čekićem i nakovnjem i ne zna kuda bi 
izišao i za što bi se uhvatio! Ja u takvim okolnostima kažem: 
’Tu će posegnuti Gospodin Bog! On će me spasiti od zla!’« 39 

Jakost 

Bog je ocu Leopoldu udijelio i dar jakosti. Taj je dar 
njegovoj volji dao poticaja i snage da podnosi sve muke i čini 
velike stvari Bogu na slavu. Već smo vidjeli s kakvom je hra- 
brošću podnosio svoje trajne bolesti i svojevoljna mrtvljenja, 
naročito podnoseći kroz dugi niz godina strahovit križ ispo- 
vjedaonice. Takva je bila i jakost u njegovoj službi. 

Jednog dana reče: ”Kad ispovijedam i dajem savjete, ja 
osjećam svu težinu svoje službe i ne mogu biti izdajica svoje 
savjesti. Kao svećenik, Božji službenik, kad imam štolu na 
ramenima nikoga se ne bojim. Istina prije i iznad svega.” 40 
I on doista nije gledao tko je tko, nego je s najvećom smje- 
lošću rekao što je mislio da mora reći, pa makar se to nije 
svidjelo njegovu subesjedniku ili kome drugome. U takvoj je 
prilici digao oči prema križu koji je visio na zidu njegove 
sobice i rekao: ”On nam je ostavio primjer da se ne bojimo 
nikoga i da dademo život za istinu!” 

Imao je vrlo teških neprilika zbog jednog savjeta koji je 
ponizivao samoljublje neke viđene osobe. No on je sve hrabro 
podnio i nikada nije povukao ono što je pred Bogom rekao. 

Jednoga dana dođe mu neka visoka gospođa da ga zapita 
za savjet u vrlo važnoj stvari. Ona je, u želji da vidi svoju kćer 
udatu, bila stavila njezino ime u novine. Djevojka se udala, 
ali je ženidba, naravno, postala nesretna, pa je sada gospođa 
nastojala da bude proglašena nevaljanom. Kad je otac Leo- 
pold čuo žalostan slučaj, razljuti se i strogo reče: ”Vi ste uči¬ 
nili žalosnu trgovinu sa svojom kćeri! Idite! Ja Vam ne mogu 
ništa drugo reći!” 

Gospođu je ta otvorenost uvrijedila i ponizila, pa iz os¬ 
vete iskrivi te riječi i iznese ih pred crkveni sud. Ali se istina 
saznala i svi su se divili otvorenosti časnog oca. 41 

Jednom dođe neki čovjek na ispovijed. Počinio je dosta 
težak grijeh, ali sve bi bilo izbrisano neizmjernim Božjim mi¬ 
losrđem da ga je priznao i zatražio oproštenje. No on je upor- 

39 BP, str. 132. 

40 AVP, kut. IX, br. 27; usp. BP, str. 126. 

41 AVP, kut. VII, br. 212. 

no branio svoj grijeh. Otac Leopold je mirno pokušavao uvje¬ 
riti ga koliko je pogriješio, ali uzalud. Tada, da bi obranio 
Božju pravednost kojoj se taj bijedni grešnik ismijavao, ustane 
veoma ozlojeđen, pokaže mu vrata i reče: ”Tako Vas ne mogu 
odriješiti! Odlazite, odlazite! Vi sami prelazite na stranu Bož¬ 
jih prokletnika.” Taj čovjek još nije popuštao, ali on je bio 
neumoljiv i dalje mu je pokazivao prstom vrata. Izgled oca 
Leopolda postao je tako prijeteći da je nesretnik osjetio kako 
malakše, brižne u gorki plač i padne na zemlju, zamoli milo¬ 
srđe i obeća da će popraviti svoje pogreške. Otac Leopold od¬ 
mah izmijeni izgled i ton glasa te mu, podižući ga, reče: ”Sad 
si moj brat!” Podijeli mu odrješenje i utješena ga otpusti. 
Otada je taj gospodin živio kao dobar kršćanin i na dan po¬ 
greba oca Leopolda pred njegovim lijesom plačući ispripovjedi 
što mu se dogodilo. 42 

U Trevisu je jedan ugledan gospodin bio na kraju života. 
Odavna nije više išao u crkvu. Dobre osobe uvjeriše rođake 
da pozovu oca Leopolda. Po nj su došli autom. No, kad je 
došao u kuću bolesnika, okruže ga i počnu nagovarati da bla¬ 
goslovi bolesnika iza vrata da ga on ne bi opazio i prestrašio 
se. Ali otac Leopold nije došao da kradom dade blagoslov i re¬ 
če im da je bolesniku potrebno nešto sasvim drugo prije no 
što se pojavi pred Bogom. Uporno je stajao pri tom doklegod 
je mogao. No, kad mu se oni odlučno usprotiviše, podigne glas 
i, kao da je postao veći, reče tim nesretnicima: ”Ne pravimo 
komedije. S Bogom se ne ruga! Vi ste odgovorni za tu siro¬ 
mašnu dušu!” Morao se vratiti neobavljena posla. Ali kad je 
kasnije razmišljao o tom žalosnom događaju, plakao je od 
boli. 44 

Jednoga dana dođe k njemu neki svećenik da ga zamoli 
za savjet. Napisao je bio debelu knjigu, u kojoj je, po vlasti¬ 
tom kazivanju, bio jasno protumačio tajnu Presvetog Trojstva! 
Ništa manje! Čim je otac Leopold to čuo, digne se i sav zaža- 
ren u licu reče: ’Trotumačena tajna, to je zanijekana tajna! 
Odmah spalite taj spis!” Više nije htio slušati i otpravio je ne¬ 
sretnika. 45 

Sluga Božji don Ivan Calabria (čit. Kalabrija) potvrdio je 
na postupku: ”Dobrota oca Leopolda bila je povezana s kršćan¬ 
skom i apostolskom jakošću. Štoviše, njegov snažan prirodni 
temperamenat (jednom, kao da mi se želio ispričati, reče: Dal- 


42 AVP, kut. IX, br. 34. — Isti događaj spominje i jedan svjedok na 
postupku (O. Anđelo Scipioni, kapucin), kome je dotična osoba to ispričala 
osobno (BP, str. 141). 

44 AVP, kut. M, br. 18. 

45 AVP, kut. R, br. 1. 

mata sum), za njega je, bez sumnje, bio motiv posvećenja i on 
je znao upravljati sobom i kontrolirati se. Sjećam se da sam 
od njega čuo kako mu je jedan svećenik pokornik jednom po¬ 
stavljao poteškoće i prigovore. On ustane i obrati se tom sve¬ 
ćeniku riječima: ’Sjednite vi ovdje!’ pokazujući mu sjedalicu u 
ispovjedaonici.” 46 

Istu jakost koju je otac Leopold očitovao u uistinu nuž¬ 
nim prilikama sa svojim pokornicima, trajno je očitovao pre¬ 
ma samome sebi. Svatko može shvatiti da njegovo ”uporno, sa¬ 
svim spremno i nenametljivo” 47 čekanje u ispovjedaonici una¬ 
toč njegovoj bolesti te nutarnjim teškoćama koje su povezane 
s tom službom ispovijedanja, zapravo je njegovo najzaslužnije 
vršenje te stožerne kreposti koju zovemo jakost. Ona, kao 
dar Duha Svetoga, postaje svojevrsnim nadnaravnim nago¬ 
nom. 48 


Blagost srca 

S jakošću oca Leopolda združila se i izvanredna blagost i 
tako je bio upotpunjen njegov divan lik kao suca duša. 
Često je podsjećao na riječi svetog Franje Saleškog: ”Mo- 
raš učiniti odluku da se nikad nećeš naljutiti, jer je lakše 
potpuno se obuzdati nego umiriti se kad smo se naljutili. Kad 
te zahvati kakav izljev srdžbe, odmah se smiri moleći Boga da 
ti pomogne.” 49 Te riječi odražavaju duhovni portret njegova 
života. 

Donosim što je msgr Gvido Bellincini napisao u govoru za 
pedesetu obljetnicu svećeništva oca Leopolda, jer bolje se ne 
može opisati ta njegova krepost: »Treba uistinu reći da na 
osjećajnog čovjeka izvanjske kvalitete značaja imaju poseban 


46 BP, str. 219. 

47 Tako njegov posljednji ispovjednik otac Marcelin iz Cartigliana, 
koji je ujedno bio njegov gvardijan (BP, str. 88). 

48 Toga su bili svjesni mnogi svjedoci u postupku. Oni u toj službi 
sluge Božjega vide ne samo znak jakosti nego općenito herojski stupanj 
njegovih vrlina. Evo samo nekih glasova: "Otac Leopold, bilo podnošenjem 
svojih gotovo neprekidnih tjelesnih smetnji bilo podnošenjem vrlo teškog 
tereta ispovjedaonice kroz mnogo godina, pokazivao je osobitu kršćansku 
jakost” (o. Barnardin Lago: BP, str. 68). ”Kad mislim na to da je otac 
Leopold kroz toliko godina vršio tešku ispovjeđničku službu, a da se nikad 
nije odmarao, čini mi se da mogu ustvrditi da je on kreposti oživotvorivao 
u herojskom stupnju« (o. Anđelo Scipioni: BP, str. 140). ”Dosta je sjetiti se 
života sluge Božjega, njegova neprekidnog napora u vršenju ispovjedničke 
službe, osobito ako imamo pred očima njegove gotovo neprekidne tjelesne 
patnje, i odmah možemo vidjeti kakva je bila jakost njegove duše. kad su 
to prilike tražile, znao je biti jak u pravom smislu te riječi i to radi Božje 
stvari i radi dobra duša” (prof. Anđelo Zambaldo: BP, str. 196). "Imam 
dojam da je otac Leopold oživotvorivao kreposti u stupnju višem od obič¬ 
nog. Dosta je promotriti život koji je proživio kroz mnoge godine, s nepo¬ 
kolebivom ustrajnošću i vedrinom, vršeći ispovjeđničku službu, unatoč 
slabostima svojih fizičkih snaga” (msgr Karlo Margotti, nadbiskup Gorice: 
BP, str. 277). 

49 Sveti Franjo Saleški, Filoteja, poglavlje 8. 

utjecaj. Među njima prvo mjesto zauzima blagost, čarobna 
vrijednost duše nježne poput baršuna, koja se spremno prila¬ 
gođuje pritiscima, koja otupljuje oštrice i smiruje sukobe, čiji 
je ideal, čini se, vazda se žrtvovati za dobrobit drugih. Mi¬ 
slimo na čovjeka koji je neprekidno bio predan u službu dru¬ 
gome, na čovjeka koji pedeset godina, svaki dan, svaki sat, 
uvijek nasmijan i spreman drugoga primiti, naprosto stoji za¬ 
tvoren u jednoj sobici, kao u nekoj odvojenosti u samici; sve je 
to bilo mučnije od monotonog gunđanja kraj njegovih ušiju 
bezbrojnih bijeda, a na tom čovjeku nikad nisi mogao otkriti 
znaka srdžbe, nikakvu nestrpljivost, nikakva umora, nikakve 
promjene u njegovu blagu potihu glasu. Sve nam to velikim 
dijelom tumači tajnu kako je otac Leopold mogao zadobiti po¬ 
vjerenje tolikih duša. Na njemu se vidi ostvarena Isusova riječ: 
’Blago krotkima, oni će baštiniti zemlju.’« 50 

A Jakov Tivaroni, redoviti profesor financijskih znanosti 
na sveučilištu u Genovi (Đenovi), piše: ”Kad sam se prvi put 
ispovjedio kod oca Leopolda, slušao me i govorio mi s takvom 
blagošću i dobrotom da sam se pitao nije li on laksist i ne 
propušta li svoju dužnost. Ali sam odmah sebi rekao: ’Ne, ti se 
varaš! Otac Leopold ima u sebi nešto od one blagosti koju je 
s raskajanim grešnicima imao Isus. Njegova velika milostivost 
i dobrota sigurno proizlaze iz toga božanskog primjera.’ Baš 
taj osjećaj imao sam onda i uvijek dok god mi je bio ispovjed¬ 
nik. A to je bilo gotovo punih osamnaest godina, sve do nje¬ 
gove smrti.” 51 

Profesor Henrik Rubaltelli iz Padove piše: ”U različite 
godine i različite sate, u dane kad je bilo mnogo pokornika, u 
zdravlju i u dugoj bolesti, uvijek sam oca Leopolda našao ista: 
uvijek je bio vedar, miran i ponizan. Bio je ponizan onom 
franjevačkom poniznošću koja je svaki put zadivljavala. Ona 
je smela svakoga koji je došao da moli savjet, utjehu i opro- 
štenje, jer mu je bilo zahvaljivano, jer je bio blagoslivljan i ot¬ 
pušten ne kao onaj koji je došao nešto moliti, nego kao onaj 
koji je nešto dao, nešto veliko darovao. 

To je možda bila jedna od tolikih tajna oca Leopolda ko¬ 
jima je privlačio duše k Bogu. Doista, njegova mu poniznost 
nije dopuštala čuđenja, prijekora ni gorčine. Nikada ni jedne 
nervozne kretnje, ni jedne grube opomene, nego uvijek samo 
dobrota, ljubav i razumijevanje, rekao bih naprosto — njež¬ 
nost. Nitko nije imao dojam da se nalazi pred sucem, nego uvi¬ 
jek samo da se nalazi pred ocem, ili pače, mogli bismo reći, 

50 Msgr Gvido Bellini, Govor prigodom 50. obljetnice svećeništva oca 
Leopolda, nav. mj., str. 11. 

51 AVP, kut. T, br. 8. 

pred majkom. Tako je on bio oprezan i pažljiv u opominjanju, 
karanju i u pokazivanju pravoga puta.” 52 

Neka nikoga ne začudi ta usporedba s majčinskom ljubavi. 
Jedan svećenik iz Padove govori na postupku o ocu Leopoldu: 
”Sjećam se da sam ga više puta pozvao da koji dan odmora pro¬ 
vede kod mog brata svećenika, jer sam vidio da je silno umo¬ 
ran od svakodnevnog rada. Odgovorio mi je: ’Kako da majka 
napusti svoju djecu? Za mene je dovoljan odmor prošetati od 
samostana do isusovačke kuće, ili do sjemeništa ili do ubož¬ 
nice da ondje ispovijedam.’ ” 53 

Velikodušnost opraštanja 

S njegovom blagošću združila se i velikodušnost oprašta¬ 
nja. Ta je velikodušnost mogla nekome na prvi pogled izgle¬ 
dati popustljivošću u moralnim načelima. No to je ipak bilo 
razumijevanje ljudske slabosti i pouzdanje u neiscrpivo bogat¬ 
stvo milosti. Nije to bila pomirljivost ili ravnodušnost prema 
grijesima, već velikodušnost pokazana prema grešniku da ne 
sumnja u svoje mogućnosti da se podigne i učvrsti u dobrim 
odlukama. 54 Nije on bio lakouman djelitelj odrješenja, već ve¬ 
likodušan djelitelj Krvi Kristove, prolivene za spas duša. On 
je svoju širokogrudnost u podjeljivanju odrješenja temeljio na 
Božjem milosrđu. 55 

Njegov povjerljivi prijatelj msgr Hijacint Ambrosi piše: 
”Nekoga se mogla dojmiti širina s kojom je pristupao pa i 
najokorjelijim grešnicima, širina koja je nekome izgledala čak 
pretjeranom. Da bismo pravo vrednovali dobrotu i velikoduš¬ 
nost opraštanja oca Leopolda, mislim da bismo nužno morali 
poput njega biti prožeti beskrajnom Božjom dobrotom i milo¬ 
srđem. Uostalom, da iz postupaka oca Leopolda možemo sa¬ 
svim isključiti popustljivost, dovoljno je promisliti kako je 
on bio razborit i točan u svim stvarima.” 56 

A msgr Antun Bcttanini, profesor na Sveučilištu u Padovi, 
svjedoči: ”Na ustima oca Leopolda često su bile riječi: ’Božje 
je milosrđe iznad svakog našeg očekivanja . . . ’ Kad sam ga 
upitao da li je ikad posumnjao u svoju širokogrudnost prema 
pokornicima, kratko se sabere te mi odgovori: ’Ako mi se ne- 


52 AVP, kut. R, br. 3. 

53 BP, str. 224. 

54 Usp. msgr Gviđo Bellicini, nav. mj., str. 8. 

55 BP, str. 18. Tako svi svjedoci na biskupijskom i apostolskom postup¬ 
ku govore o velikodušnosti oca Leopolda, utemeljenoj na nauci Crkve. 

56 AVP, kut. Y, br. 3; usp. AP, str. 12. — Isti nadbiskup iznosi na po¬ 
stupku: ”Otac Lcopold je bio skrajnje dobar, moglo bi se reći gotovo pre¬ 
tjerano, ako se može pretjerati u ljubavi” (AP, str. 10). 

što ne sviđa, onda je to što sam koji put, doduše veoma rijetko, 
uskratio odrješenje.’ ” 57 

Otac je Leopold od samoga Isusa naučio s kakvim milosr¬ 
đem treba postupati s dušama. A to je često i znao reći onome 
koji se čudio njegovoj širokogrudnosti: 

”Gledajte” — govorio bi pokazujući na raspelo — ”On 
nam je dao primjer. Nismo mi umrli za duše, nego je On pro¬ 
lio svoju božansku krv. Moramo dakle s dušama postupati kako 
nas je On svojim primjerom naučio.” 

A zatim bi kao u šali dodao: ”Ako me Gospodin bude korio 
zbog prevelike širokogrudnosti, moći ću mu reći: Blagoslovljeni 
Gospodaru, taj loš primjer dao si mi Ti kad si, vođen svojom 
božanskom ljubavlju, umro za duše na križu.” 

Zato je malo dana prije smrti mogao reći: ”Više od pede¬ 
set godina ispovijedam i savjest me ne peče što sam uvijek 
davao odrješenje. Više me boli srce za ona tri ili četiri slučaja 
kad ga nisam mogao dati. Možda nisam učinio sve što sam mo¬ 
rao da i u tim dušama pobudim kajanje.” 58 

Kanonik msgr Antun Barzon piše: ”Ja sam preko dvadeset 
godina imao oca Leopolda za ispovjednika i duhovnog oca. 
Sav svoj duhovni napredak u dobru dugujem njemu, njegovoj 
neizmjernoj dobroti. 

Katkada mi je dopustio da mu u duhu sinovskog povjere¬ 
nja rečem: ’Oče, Vi ste previše dobri. . . Zato ćete polagati ra¬ 
čun pred Gospodinom. Zar se ne bojite da će Bog od Vas tra¬ 
žiti razlog za prekomjernu širokogrudnost?’ 

A on bi mi spremno odgovorio: ’Ali Vi me slušajte!’ I od¬ 
mah bi dodao: ’Ako se imam zbog čega kajati, onda je to zbog 
toga što od početka nisam tako tumačio dobrotu Gospodinovu.’ 

I ja sam ga slušao, jer je on preda mnom imao ugled oca 
koji zapovijeda u ime Božje i jer je njegova riječ prožimala 
moju dušu, ona je bila kao svjetlo koje sve rasvjetljuje, sve 
obavija i zarobljava.” 59 

I duše, obasute tolikom dobrotom i milosrđem, nalazile su 
same sebe, kretale su pravim putem i shvaćale nužnost da 
ljubavlju odgovore na toliku ljubav. 

Otac Leopold je uistinu imao potrebnu pripravu i darove 
da bude ispovjednik, i to ispovjednik u punom smislu riječi. 

Njegovo zvanje 

Bilo je to njegovo zvanje i u duši ga je osjetio već kao 
dječačić. Jedna časna sestra iz Padove piše: ”Jednog mi dana 


57 BP, str. 97. 

58 AVP, kut. X, br. 29. 

59 AVP, kut. B, br. 6. 

otac Leopold reče: 'Kad sam bio dijete od osam godina, jednog 
dana učinih jednu pogrešku koja mi se nije činila velikom, a 
tako mislim još i danas. Moja me sestra ukori, a onda me od¬ 
vede k župniku da me ukori i kazni. Ispovijedio sam župniku 
svoju pogrešku i on, pošto me oštro ukorio, stavi me klečati 
usred crkve. Bio sam duboko ožalošćen i u sebi rekoh: Ali 
zašto tako strogo postupati s djetetom za tako mali prijestup? 
Kad budem velik, želim biti fratar i postati ispovjednik te po¬ 
kazivati veliko milosrđe i dobrotu prema dušama grešnika." 60 

Nakon svoga svećeničkog ređenja, videći da mu je nemo¬ 
guće poći u misije na Istok, što je jako želio, još bolje upozna 
svoje zvanje na koje ga je Gospodin pozvao i pripravio toli¬ 
kim darovima, pa ga prihvati s najvećim oduševljenjem. Jed¬ 
nog dana reče svome subratu msgru Vigiliju Dalla Zuanni (čit. 
Cuani) koji se divio kako može toliko sati proboraviti u ispo- 
vjedaonici: "Vidite, Gospodin mi nije dao dar govora da pro¬ 
povijedam, pa se želim posvetiti tome da duše privodim k Bo¬ 
gu u ispovjedaonici.” 61 

Zato je i tu službu osjećao kao svoj poziv. Nikad je ne bi 
napustio, pa ni iz razloga koji su drugima mogli izgledati (a 
takvi su uistinu i bili) teški. Jedan subrat pripovijeda: "Neko¬ 
liko tjedana prije nego je otac Leopold umro, vidjeh ga kako je 
izišao iz svoje sobice i jedva se vukao uza zid. Sa mnom je bio 
otac Marcelin, tadašnji njegov poglavar. Kad on to vidje, reče 
ocu: 'Slušajte me, dajte se malo odmorite!’ Na te riječi otac 
Leopold padne na koljena i raširi ruke moleći rastuženim gla¬ 
som: ’Oče, smilujte mi se... toliko dobra još treba da se 
učini!’ Tolika je bila njegova želja da služi dušama." 62 

Njegova metoda 

Pokušajmo sada nešto reći o metodi kojom se služio kod 
ispovijedi otac Leopold. Ovo je samo pokušaj, jer je njegov 
način ispovijedanja bio jedino njemu vlastit. Velikim dijelom 
to je bio i plod darova kojima ga je Bog obdario kao i njegovih 
izvanrednih kreposti. On nikada nije govorio o metodama is¬ 
povijedanja, već je postupao onako kako mu je govorila pamet 
i srce Bogom ispunjeno. Da bismo postupili poput njega, mo¬ 
rali bismo imati njegovu dušu. Mnogo puta veliki grešnici, čim 
bi ušli u njegovu sobicu, samo što su ga ugledali, briznuli bi u 
plač . . . Već su bili obraćeni. Zašto nas uostalom ovdje posebno 
zanima metoda ispovijedanja? Cijeli njegov život sjedinjenja s 
Bogom pripravljao je to čudo milosti. 

60 Sestra Terezija, službenica Bezgrešne, Padova (AVP, kut. T, br. 4). 

61 AVP, kut. Y, br. 6. 

62 AP, str. 116. 


Ipak, nešto se može reći. 

Ponajprije, otac je Leopold imao veliko mišljenje o sakra¬ 
mentu ispovijedi. Nikada nije mogao opravdati mišljenje da je 
ispovijed samo za svećenike koji ne mogu ili nisu kadri činiti 
nešto drugo. Za njega je ispovijed bila veliki sakramenat, u 
kojem se jedino može doći u izravan dodir s dušama, obratiti 
ih i voditi ih putem savršenstva sve do najvišeg sjedinjenja s 
Bogom. Jedino u ispovijedi, sa svetom štolom na ramenima, 
svećenik može svoju dušu sliti s dušom pokornika, oblikovati 
je kako hoće, učiniti je uistinu kršćanskom. Sav ostali aposto¬ 
la!, kakogod on bio bučan i izvana djelotvoran, ako ne vodi 
k tom prisnom susretu s milošću, ničemu ne služi, samo je va¬ 
tra od slame koja se odmah gasi. To je bila temeljna misao oca 
Leopolda, koji se zato osjećao od Boga izabranim za veliko dje¬ 
lo, za uzvišen apostolat. Za njega je ulazak u ispovjedaonicu 
bio mnogo ozbiljniji posao od posla suca koji s porotnicima 
ulazi u sudnicu da donosi odluku o životu ili smrti optuženoga. 
Zato je mnogo trpio kad je vidio kojeg ispovjednika da ulazi 
i izlazi iz ispovjedaonice kao da se radi o bilo kakvom poslu. 
Jednog dana reče jednom svećeniku: "Najviša milost koju 
nam može dati Bog jest milost da nađemo pravog ispovjednika 
i duhovnog vođu. Kako je malo onih kojima je to dano! Sve¬ 
ćenik svaki može ispovijediti. No, jedno je ispovijedati, a dru¬ 
go voditi duše putem savršenstva." 63 

Tako je on vršio službu naprosto drhtajući. 

Za dobrog ispovjednika potrebno je u prvom redu da stek- 
ne povjerenje pokornika. Otac Leopold je u tome uspijevao na 
čudesan način. Sama njegova osoba, tako malešna, naprosto 
nevidljiva u polutami sobice, mirno lice koje zrači dobrotom, 
oči ispunjene vedrinom, odmjerene i očinske kretnje — sve je 
to kod njega pridonosilo da odmah pridobije povjerenje sva¬ 
koga koji mu se približavao. Često se znao dignuti s naslonjača, 
poći u susret pokorniku, širiti ruke i govoriti: "Izvolite, gospo¬ 
dine, izvolite." Izgledalo je kao da prima prijatelja koga je 
dugo očekivao. 64 Nikakve kretnje, nikakve riječi koja bi na 
bilo koji način mogla novog pridošlicu poniziti ili zatvoriti 
mu dušu. Bio je veoma pažljiv prema svakome, jer pridobiti 
povjerenje neke duše često je posljedica niza nesagledivih uz¬ 
roka, katkada je to učinak prividno beznačajnih sitnica. 

Piše gospodin Ivan Chiovato iz Padove: "Već se mnogo 
godina nisam ispovijedao. Konačno se odlučih i pođem k ocu 
Leopoldu. Bio sam sav ustrašen i zbunjen. Čim sam ušao u 

63 AVP, kut. IX, br. 38. 

64 AVP, kut X, br. 20. — Na postupku msgr Josip Schievano iznosi: 
”Bio je veoma ljubazan prema pokornicima, primao ih je srdačno i sve je 
to bio više plod vrline negoli njegova temperamenta” (AP, str. 89). 

njegovu ispovjednu ćeliju, otac se Leopold digne sa svoje sto¬ 
lice i pođe mi u susret, sav zadovoljan kao da sam ja neki 
očekivani prijatelj i reče mi: ’Izvolite, gospodine, izvolite!’ Ja, 
kako sam bio zbunjen, pođem i sjednem na njegov naslonjač 
a on, bez riječi, klekne kraj mene na pod i sasluša moju ispo¬ 
vijed. Istom poslije ispovijedi shvatih što sam načinio. Htio 
sam se ispričati, ali on mi, smiješeći se, reče: ’Ništa, ništa. Po¬ 
đite u miru!’ Ta crta dobrote oca Leopolda ostade duboko utis- 
huta u moju dušu, jer sam shvatio njegovu tankoćutnost. Nije 
rekao ništa na moju gestu, jer še bojao da bi me time ponizio. 
On me je time potpuno osvojio.” 65 

Ako sve to nije bilo dosta te je pokornik i dalje bio zatvo¬ 
ren i neodlučan, sav prestrašen ili stidljiv, otac Leopold bi ga 
odmah ohrabrio očinskim riječima, tako ljudskim da mu nitko 
nije mogao odoljeti. Koji put se sam ponizivao stavljajući se 
naprosto na njegovu razinu govoreći: ”Nemojte se ništa sti¬ 
djeti . . . vidite, i ja, premda sam fratar i svećenik, tako sam 
bijedan. Da me Gospodin Bog ne drži na uzdi, učinio bih gore 
od drugih . . . nemojte se ništa bojati.” 66 A to bi on rekao s 
tolikom poniznošću, s takvim bratskim tonom da je pokornik 
odmah bio potresen i otvarao mu srce. Dok je pokornik otva¬ 
rao svoju savjest i svoju nutarnju bijedu — a mogla je to biti 
tek koja ili mnoge, pa čak i sve bolesti siromašnog čovječan¬ 
stva — lice oce Leopolda polako je dobivalo jasniji izražaj, 
postajalo je određenije, odražavalo se na njemu očinstvo, bla¬ 
go gospodstvo i najviša moć. 67 Tu je počinjao njegov posao. 

Otac Leopold nije samo slušao ono što su mu govorili. On 
je nastojao prodrijeti u dubinu duše. Ono što pokornik kaže, 
to je samo mali dio njegove duše. Mnogo toga on ne otkriva, 
jer je to skriveno u dubini njegove duše, nekako je neraz¬ 
dvojivo od njegove naravi pa to i ne uspijeva izraziti. U taj 
tajnovit svijet otac je Leopold prodirao sigurno. Koji put je 
sam bljesak nebeskog svjetla raspršivao tmine duše koja je 
bila pred njim, ali više puta je to bilo i iskustvo koje je stekao 
dugim nizom godina strpljivog i oštroumnog promatranja. 
Pokornik nije ni primijetio kako je o. Leopold, diskretno, sve 
zapazio: odijelo, pogled, izraz lica i glas. Bio je naučio nutrinu 
upoznavati iz vanjskog držanja. I pri tom je postupao sasvim 
sigurno. Nadopunjao je ono što je pokornik rekao, i otkrivao 
mu je samu tajnovitu dubinu duše koju nikada nije sam pri- 

65 AVP, kut. C. br. 10. 

66 Otac Pankracije Chemin, kapucin, na postupku iznosi: "Znam od 
jednog grešnika kojemu je, dok je ispovijedao veoma teške grijehe, otac 
Leopold rekao: 'Ovdje smo dvojica grešnika. Neka nam se Bog smiluje.’ 
To je rekao takvim tonom da je pokornik odmah bio ohrabren da se iskreno 
i s bolju optuži za svoje grijehe i izrazi veliko pouzdanje u Boga’' (AP, 
str. 117). 

67 Msgr Antun Barzon, kanonik iz Padove (AVP, kut. B, br. 6). 

mijetio. Duša se osjećala naprosto razgolićenom. Vidjela je 
sebe samu kao nikada do tada. Sve je to činio s takvim umije¬ 
ćem, s takvom obazrivošću da se ni osjetljiviji pojedinac nije 
na to vrijeđao, i ostao je zapanjen kao da se nalazi u nekom 
novom svijetu. Spontani pokret ga je tjerao da se potpuno pre¬ 
da u duhovni naručaj ispovjednika koji bijaše prodro u njego¬ 
vu dušu tako dubokim pogledam kao što to nitko do tada nije 
učinio, i osjećao se spremnim dopustiti da ta očinska ruka, koja 
je blago i lagano milovala povrede, iscjeljuje njegove rane. 

Otkrivao je rane duše i pomogao je svakome da uvidi 
svoju odgovornost. Nije podnosio neke suvremene teorije koje 
na svaki način nastoje umanjiti ljudsku odgovornost za vlastite 
grijehe, osobito teorije koje se temelje na neizbježnosti seksu¬ 
alnih pojava. 68 On je silno vodio računa o tjelesnom sastavu, 
bolestima, okolišu, odgoju i najozbiljnije je pratio studije o 
tim problemima, ali nije htio ni čuti o tobožnjem otklanjanju 
svake krivnje. 69 Odgovornost za grijeh silno se razlikuje od 
pojedinca do pojedinca, ali svaki ima svoju odgovornost i po¬ 
trebno je da je prizna. U tome je bio nepopustljiv. On je bio 
živa slika Gospodinova milosrđa u suosjećanju i praštanju. 
Ali za njega nije bilo diskusije o načelima. 70 Ako je već naila¬ 
zio na poteškoće u toj temeljnoj točki, koristio se svim zna¬ 
njem koje je posjedovao. No ako mu je zid izgledao nepro¬ 
bojnim te se um nije htio podvrći očitoj istini, on je prestajao 
biti dobar i milosrdan otac i postajao je strog sudac protiv 
zloće svakoga koji je htio prikriti svoje pogreške varavim 
razlozima samo da prekrije svoju zloću i osjećaj za grijeh. 
Katkada se u takvim slučajevima pokazivao tako snažnim da je 
naprosto nasilno lomio volje koje su izgledale čvrste poput sti¬ 
jena. Ako mu ni to nije uspjelo, onda je plačući otpuštao ne¬ 
sretnika, okorjelog u zlu i za sada nepopravljiva. Bili su to 
vrlo rijetki slučajevi: jedva tri ili četiri u svih pedeset godi¬ 
na njegove službe 71 Ali nije napuštao jadnika. Od tog časa 
nije prestajao moliti i prinositi žrtve Bogu za spas te duše. 

Kad je jednom uklonio poteškoće koje su se suprotstavljale 
slavodobiću milosti, otac Leopold bi započeo liječiti otvorene 
rane koje su krvarile. To je poput dobrog Samarijanca činio 
uljem milosrđa, a jedino ako je to bilo potrebno, vinom čvr- 

68 AVP, kut. R, br. 3. 

69 AVP, kut. J, br. 16. — Poznato je da bez priznavanja vlastite odgo¬ 
vornosti u grijehu nije moguće žaljenje za grijeh, što je neopohdno po¬ 
trebno za oproštenje. 

70 AVP, kut. R, br. 3. 

71 AVP, kut. X, br. 6. — Otac Bernardin Lago na postupku iznosi: 
"Jednom sam zapitao oca Leopolda da li je ikada uskratio odrješenje po¬ 
kornicima. Odgovori mi: 'Na žalost, da! Dok sam bio mlad, u prvim godi¬ 
nama svećeništva, uskratio sam tri ili četiri puta odrješenje. No, na žalost, 
to je bilo zbog mog neiskustva i jer nisam znao pobuditi bol kod pokori 
nika" (AP, str. 27). 

stoće. Nije postupao bezobzirno prema dušama koje su bile 
ranjene, niti ih je beskorisno ponižavao. Jednog dana reče: 
”Zašto bismo mi trebali još više ponižavati duše koje se bacaju 
pred nas na koljena? Zar nisu dovoljno ponižene? Zar je mo¬ 
žda Isus ponizio carinika, preljubnicu, Magdalenu?” 72 Ne sa¬ 
mo da ih nije ponizivao već je prema njima postupao s veli¬ 
kim poštovanjem. Prema svima je iskazivao poštovanje. I u 
tome nije bilo nikakve razlike, nikakve prednosti. Bila to ve¬ 
lika gospoda, sveučilišni profesor, radnik, seljak ili drhtava 
starica — on je uvijek pred sobom gledao dušu otkupljenu 
Krvlju Kristovom. Smatrao se nedostojnim da im se približi u 
trenutku kad je u njima na djelu bilo čudo Božje milosti i mo¬ 
lio je oprostenje od njih i od Boga ako se ne bi ponašao onako 
kako je zasluživao toliki misterij. 73 

Takvo umijeće, tolika krepost otvarale su dušu pokornika 
da spremno sluša njegovu riječ pouke i poticaja. A njegova ri¬ 
ječ nije bila uobičajena riječ, jednaka za sve, već riječ prila¬ 
gođena potrebama pojedinih duša, već prema njihovoj naobraz¬ 
bi i shvaćanju. Ako je bilo potrebno, služio se i priprostim re¬ 
čenicama običnog pučkog govora samo da bi ga bolje mogli 
razumjeti. Tome je on pridavao mnogo važnosti. Jednog dana 
reče nekom svećeniku: ”Mi u ispovjedaonici ne smijemo praviti 
reklamu svojoj naobrazbi i ne smijemo govoriti o stvarima ko¬ 
je nadvisuju sposobnost pojedinih duša, inače ćemo svojom ne- 
razboritošću razoriti ono što Gospodin kani u njima izgraditi. 
Bog djeluje u dušama: mi moramo nestati i ograničiti se samo 
na to da pomažemo taj božanski zahvat na tajanstvenim puto¬ 
vima spasenja i posvećenja duša.” 74 Njegove su riječi bile pro¬ 
mišljene, odmjerene, prilagođene svakome pokorniku. Ni jed¬ 
nu suvišnu riječ nije rekao, već samo ono što je bilo nužno, 
i ništa više. Svatko tko ga je slušao, imao je dojam da se ne 
nalazi pred učiteljem koji te svojim znanjem pritišću, već 
kraj oca, brata i prijatelja. 

Msgr Antun Barzon, padovanski kanonik, piše: ”Slušao 
je, savjetovao i opraštao. Malo riječi, kakva izreka, pogled pre¬ 
ma raspelu, kadikad koji uzdah. Sve je bilo obično, ali nitko 
nije iz tog duhovnog zagrljaja odlazio a da se ne bi osjetio 

72 AVP, kut. X, br. 47. Za oca Leopolda sama činjenica da grešnik 
ide na ispovijed već po sebi nekako pretpostavlja njegovo dobro raspolo¬ 
ženje. Prof. Ezio Franceschini, rektor Katoličkog' sveučilišta Presvetog Srca 
Isusova, iznosi na postupku: "Točno se sjećam ove zgode. Dok sam jednom 
išao na ispovijed, prije nego sam se počeo ispovijedati, primijetih kod oca 
Leopolda uznemirenost. Nisam ga ni pitao za razlog, kad mi on reče: 'Go¬ 
vore da sam odveć dobar. Ali ako netko dođe i klekne preda me, nije li 
to dovoljan dokaz da želi dobiti od Boga oprostenje?’ Rekavši to pokaže 
mi na raspelo” (AP, str. 227). 

73 AVP, kut. X, br. 56. 

74 AVP, kut. IX, br. 15. 

75 AVP, kut. B, br. 6. 

obnovljenim, s novom nadom u srcu.” 75 A msgr Gvido Bellincini, 
kanonik-teolog u Padovi: ”Otac Leopold nije bio dug u nago¬ 
vorima. Jedan promišljen savjet, jedna mudra rečenica, često 
puta jedna jedina riječ bila je dovoljna da pokaže duši put; 
i to je sažeto otkrivalo njegovu nauku i pretvaralo je u životnu 
mudrost. Ta je mudrost u njemu pretpostavljala studij, ali je 
ona na poseban način bila plod dugoga iskustva, a nadasve vr¬ 
hunaravni dar Božji, dar koji je Bog dao svome odabranom 
službeniku.” 76 

Odvjetnik Filip Conconi (čit. Konkoni) iz Padove dodaje: 
Mliječ oca Leopolda u ispovjedaonici izricala je duboke misli, 
ali tako jednostavno da bi se čovjeku činila beznačajnom ako 
je ne bi mirno i dobro promotrio. Dok je poučavao, savjeto¬ 
vao i blago opominjao, činilo se da govori sasvim obične stvari, 
a ipak se pod tim običnim stvarima skrivala duboka kultura.” 77 

Gospođa Katarina D’Ambrosio iz Padove piše: ”Velika je 
bila moć riječi oca Leopolda. Njegova je riječ prosvjetljivala, 
osvajala, ona je činila čovjeka boljim, pobožnijim, revnijim u 
ispunjavanju vlastitih dužnosti i prihvaćanju žrtve. 

Približiti se časnome ocu značilo je proživjeti jedan ne¬ 
beski trenutak: čovjek tada zaboravlja svaki nemir i zemaljsku 
bijedu. 

Jedna jedina riječ davala je toliko svjetla koliko čovjek 
nije bio kadar sam postići kroz duge godine osobnih napora i 
nastojanja. Njegova je riječ imala takav učinak kakav ne bi 
mogao proizvesti ni dugi niz propovijedi. 

Iz njegove je ispovjeđaonice čovjek uvijek izlazio pre¬ 
porođen i s novom duševnom snagom. 

Jednog dana pođoh k njemu zbog jedne svoje daleke pri¬ 
jateljice koja me je za to zamolila. Ona je bila vezana jednom 
vezom koju je htjela raskinuti, ali za to nije osjećala dovoljno 
snage. Časni otac mi dade savjete za taj slučaj i doda: ’Samo 
Bog može osloboditi od onoga što gane srce.’ 

Ta ,mi je rečenica, naprosto usput izrečena, dala shvatiti 
da za tu dušu za sada nema nikakve nade. Bilo je baš tako.” 78 

Karao je, poučavao, vodio duše. On je vrlo dobro shvatio 
da ispovjednik ne smije biti samodržac koji nameće svoje ideje, 
već — kako je često znao reći — jednostavno pomoć milosti 
Božjoj, koja je jedina kadra izvesti svoja čudesna djela. Zbog 
toga je proučavao sve dobro što je bilo u njegovu pokorniku 
i nikad nije sebi dopuštao da ga skrene na drugačiji put od 
puta na koji ga je Gospodin postavio. Uistinu, mudra metoda 

76 Msgr Gvido Bellincini, nav. dj., str. 9. 

77 AVP, kut. C, br. 13. 

78 AVP, kut. D, br. 2. 

koja dušama ulijeva osjećaj osobnosti i odgovornosti i čini ih 
svjesnima njihova vlastitog dostojanstva. One su to priznavale 
i bile su mu za to zahvalne. 

Jedan je monsinjor iz Padove rekao: ”Otac Leopold je bio 
veoma razborit i to je osobito dolazilo do izražaja u njegovim 
odnosima s pokornicima i u vodstvu duša. Njegova metoda je 
bila ova: ne prisiliti ljude da se podvrgnu njegovim pogledima, 
već radije prilagoditi se drugima i pomoći im da djeluju prema 
svojim osobnim mogućnostima.” 79 

A jedan profesor: ”Otac Leopold je sebe smatrao posljed¬ 
njim kršćaninom: nikada nije o sebi govorio. Sto se tiče nje¬ 
govih pogleda, mogu reći da ih otac Leopold nije nametao u 
svom duhovnom vodstvu. On je radije nastojao pomoći dušama 
da se duhovno razviju u skladu s osobitim njihovim darovi¬ 
ma pa i onda kad su oni imali duhovnost različitu od njegove. 
Uvijek je veoma poštivao duhovnu osobnost svojih pokornika. 
Otac Leopold je bio jednostavno ponizan: samo mu je jedno 
bilo na srcu — služiti drugima.” 80 

Dakako, takav postupak nije bio prikladan za sve duše. 
Kad je bilo potrebno, on se znao nametnuti nevjerojatnim au¬ 
toritetom i sigurnošću. 

Mnogi su ljudi tako nesigurni, kolebljivi i malodušni, pa 
im je potrebna jaka i odlučna ruka. S takvima nije vodio ni¬ 
kakve rasprave, jer bi samo povećao njihovu neodlučnost. 
Ispovjednik mora zapovijedati, nametnuti se, a da pri tom ne 
dopusti nikakvo prekoravanje. Jedino tako te duše mogu ići 
putem dobra, jer se osjećaju podržavane i od njega primaju 
onu snagu koja im nedostaje. Tu je psihološku pojavu otac 
Leopold veoma dobro poznavao. Znao se nametnuti riječima i 
postupcima koje je možda jedino on znao upotrijebiti, jer je u 
svojoj vjeri osjećao da je Bog s njime. 

Za to imamo brojna svjedočanstva. 

Tvrdi profesor Anđelo Zambaldo (čit. Cambaldo) iz Treg- 
naga (Trenjaga): ”Sluga je Božji bio veoma razborit redovnik, 
ali se uvijek činilo da njegova razboritost proistječe iz vjere 
i milosti. Zato je pri davanju savjeta ili upozorenja govorio 
autoritativno kao Božji službenik, kao čovjek, bez sumnje, 
prosvijetljen božanskom mudrošću.” 81 

Gospodin Ivan Armellini iz Padove: ”Odgovori oca Leo- 
polda pokazuju da je on od neba primao potrebno svjetlo. 
Prije nego bi odgovorio, znao se sabrati, ali onda je bio odlu¬ 
čan i točan. Zaključio bi riječima: ’Činite ovako i imajte vje- 

79 Msgr G. B. Dala Zuanna (BP, str. 134). 

80 Prof. Ezio Franceschini (AP, str. 229). 
8) BP, str. 1913. 


re!’ Jednom sav očajan dođoh k njemu jer sam imao veoma 
velike životne poteškoće. On me sasluša i gotovo ne obazirući 
se na moje riječi malodušnosti, jednostavno mi reče: ’Vjerujete 
li vi u Evanđelje?’ Na moj potvrdni odgovor doda — poziva¬ 
jući se na evanđeosku zgodu kad je Isus prestrašenim aposto¬ 
lima zbog oluje rekao ove riječi: ’Malovjerni, ako sam ja s 
vama, zašto sumnjate?’ — ’Učinite i vi tako: ljubite mnogo na¬ 
šega Gospodina, privijte se uz njega i vjerujte.’ Izidoh iz ispo- 
vjedaonice preobražen: prevladao sam krizu koja me je bila za¬ 
hvatila.” 82 

Mnoge sestre Elizabetinke iz kuće matice u Padovi jedno¬ 
dušno tvrde: ”Otac je Leopold s malo riječi umirivao duše. 
Znao bi reći: ’Budite mirni! Tu ja mislim na Vašu dušu. Tko 
to sad govori? Zar čovjek u svoje ime? Ne! To Isus govori na 
usta svoga službenika. Dakle, pouzdajte se u Isusa!’ I te su 
riječi bile dosta da u duše siđe neograničeno pouzdanje u Go¬ 
spodinovu dobrotu i ulije se u njih nebeski mir!” 83 

Jedna od tih sestara tvrdi da je patila od skrupula. To joj 
nije davalo mira unatoč nastojanju ispovjednika da je umire. 
Čim je svoju muku očitovala ocu Leopoldu, on joj reče: ”Bu- 
dite mirni, kćerko, ne mislite više na to!” Od toga trenutka 
zauvijek je nestala ta njezina tjeskoba. 84 

Svećenik don Petar Zambon iz Padove piše: ”Bilo je to 
17. rujna 1923. godine. Nalazio sam se u Padovi u Zavodu otaca 
isusovaca na duhovnim vježbama. Od nekog vremena dušu mi 
obuzimale brojne nesigurnosti i nitko me nije mogao smiriti. 
Dan ranije sam se ispovijedio kod jednog oca isusovca, ali 
uzalud, jer mi je duša i dalje bila uznemirena. Tog dana po¬ 
mislih poći na ispovijed k ocu Leopoldu koji je došao u Zavod. 
Uopće ga nisam poznavao. Kad sam kleknuo pred njega da se 
ispovijedim, on načini nada mnom znak križa i ne dopusti ni 
da usta otvorim, već mi autoritativno reče: ’Vi ste pred Bo¬ 
gom opravdani. To Vam govori ispovjednik ... to jest sam Bog 
na usta svoga službenika. Da li ste razumjeli?’ Bio sam zbu¬ 
njen i iznenađen te nisam znao što da rečem, no iznenada os¬ 
jetih u svojoj nutrini nešto neuobičajeno, veliko zadovoljstvo, 
osjetih se prosvijetljenim i sasvim smirenim.” 85 

Već prema pojedinim slučajevima, on je bio dobar ili 
odlučan. No uvijek je donosio dobro dušama, a često i uzro¬ 
kovao i prava obraćenja. Donosim jednu dosta značajnu zgodu. 
Piše gospodin Rikard Carini (čit. Karini) iz Padove: ”Jednog 
dana nađoh se s nekolicinom drugih u malom hodniku ispred 

82 BP, Str. 201-202. 

83 AVP, kut. F, br. 10. 

84 Ondje. 

85 AVP, kut. Z, br. 1. 

ispovjedaonice oca Leopolda. Najednom bezobzirno uđe neki t 
seljak atletskog tipa. ’Već se četrdeset godina nisam ispovije- 
dio’, reče glasno, ’i moram se sad poći ispovijediti jer inače će 
mi moja gospodarica oduzeti polja što mi ih je dala u najam. 
Budite dobri pa me pustite odmah, jer nemam vremena da ga 
gubim za takve stvari.’ Pustimo ga odmah da prođe. Nakon 
gotovo pola sata iziđe sasvim izmijenjen i udalji se plačući kao 
dijete. Što se dogodilo u toj maloj sobi oca Leopolda? Zasigurno 
je Božja milost dirnula dušu toga grešnika i preobrazila ga. 
Od tog dana, kako sam saznao, često se vraćao k ocu Leo- 
poldu.” 86 

Razumijevanje ljudske slabosti 

Otac je Leopold svoj rad u ispovjedaonici krunio oprašta¬ 
njem: širokim, velikodušnim, pa čak prema sudu nekih koji 
su ga površno sudili, i pretjeranim opraštanjem. 87 No on se 
nije osvrtao na kritike; praštao je jer je bio vođen mnogo vi¬ 
šim načelima: gledao je na Božje milosrđe koje se udostojalo 
proliti svu svoju Krv na križu samo da dade oproštenje greš- 
nicima. 

On po višem nadahnuću nije u grešniku koji je pred njim 
klečao promatrao pojedinačni grijeh za sebe, nego je taj grijeh 
promatrao u općoj slici cjelovitog pokornikova života. 

Iskustvo ga je učilo da kod duhovnih bolesnika ne može 
biti operacije kao kod tjelesnih, gdje često jedan točan i sigu¬ 
ran rez može odnijeti bolestan dio i vratiti bolesniku zdravlje. 
Duševne su bolesti mnogo jače isprepletene i svoje korijene 
puštaju tako duboko da je potrebna ne samo vješta ruka nego 
i dugo i mučno naprezanje ako ih hoćemo potpuno iščupati. 

Grijehom se čovjek stropošta u dubok ponor i mora proći 
trnjem posutu stazu ako se hoće opet uspeti na svijetle vrhun¬ 
ce kreposti. I čovjek tu osjeća neophodnu potrebu vodiča, koji 
bi ga odlučnom ali i milosrdnom rukom podupirao u tešku i 
opasnu uspinjanju. 

To je otac Leopold i radio. Radio je to tako vješto da 
mnogi nisu opazili koliko je djelovanje u njima proizvela bo¬ 
žanska milost preko njega. 


86 AVP, kut. C, br. 6. 

87 Don Antun Bellan izjavljuje na postupku: '’Zelim također primije¬ 
titi . . . njegovu izvanrednu dobrotu i strpljivost prema svojim pokornici¬ 
ma, premda je netko mogao katkada to smatrati pretjeranim. Znam da je 
otac Leopold bio upoznat sa sudom prema svojoj ispovjedničkoj službi, i 
znam da je on opravdavao svoj postupak koji je ovisio o velikom milo¬ 
srđu što su ga kod njega izazivali siromašni grešnici i uzvišena ideja koju 
je imao o neizmjernoj Božjoj dobroti” (BP, str. 181). 


228 


Njegov je rad za dobro duša pokazivao tako divnu širinu 
pogleda i takvo velikodušje srca kakvo samo Gospodin može 
dati, a koje ne mogu shvatiti skučeni duhovi. 

O toj stvari piše msgr Gvido Bellincini, kanonik-teolog u 
Padovi: ”Velika širina Vašega srca, oče Leopolde, nije bila 
popuštanje u ćudorednim načelima, nego razumijevanje ljud¬ 
skih slabosti i pouzdanje u neiscrpivo blago milosti. Ona nije 
bila pristanak ili nehaj za grijeh, nego velikodušnost iskazana 
grešniku da ne izgubi nadu u mogućnost popravka i da se 
utvrdi u dobrim odlukama.” 88 

Često je znao reći: ”0 kako je slaba ljudska narav! Istočni 
ju je grijeh strašno izranio! Kako silno nam je potrebno bes¬ 
krajno Božje milosrđe!” 89 

I opet: ”Gospodin je dušama dao različite darove pa stoga 
ne možemo od svih tražiti jednaku savršenost. Pred njim mož¬ 
da ima veću zaslugu onaj koji je primio malo darova i s veli¬ 
kim naporom čini malo dobra nego onaj koji je mnogo pri¬ 
mio i čini veće dobro, ali s manje truda. Zato moramo imati 
veliko smilovanje kad sudimo duše, i moramo ih u njihovim 
naporima pratiti s ljubavlju i brižnom skrbi.’ 00 

Jednog dana reče učiteljici novakinja sestara sv. Franje Sa- 
leškog u Padovi: ”Životopisi svetaca obično pišu veliku laž. 
Trebalo bi da opišu sve na njima: protivštine, borbe koje su 
podnijeli da sačuvaju kreposti, pa i padove, pogreške koje su 
učinili. Međutim, oni previše često opisuju samo kreposti, kao 
da su sveci bili nepogrešivi i bez posljedica istočnoga grijeha. 
Samo je blažena Gospodarica imala tu povlasticu.” 

I nastavio je: ”Znate, kažite to, kažite svojim novakinjama 
da se osokole i da dobiju hrabrosti za napredovanje na putu 
kreposti, a ne da zbog svojih nedostataka izgube smionost.” 91 

Pratio je svoje pokornike 

Druga značajka rada oca Leopolda bila je da je on pratio 
duše svojih pokornika. Bilo je to naprosto čudesno. Osjećao ih 
je kao dio samoga sebe. Molio je za njih i čekao ih je. Kad je 
tkogod prvi put došao k njemu, na rastanku bi mu rekao: 
”Dođite opet! Ja vas čekam!” 

I od toga časa nije on više zaboravio na tu dušu. Uistinu, 
čudesna stvar! Stotine su i tisuće osoba prilazile njegovoj is¬ 
povjedaonici, otkrivale mu svoje grijehe, pitale ga za savjet, 

88 Msgr Gviđo Bellincini, nav. dj., str. 6. 

89 AVP, kut. VIII, br. 6. 

90 AVP, kut. X, br. 24. 

91 AVP, kut. S, br. 7. 


229 




iznosile mu svoje osobne stanje i stanje svoje obitelji, a on se 
sjećao svih i svega. Ljudi koji su bili prisiljeni da osam, deset 
i više godina budu daleko od njega, ostali bi preneraženi od 
silnog čuđenja kad bi se vratili. Otac Leopold, duboko u svom 
naslonjaču, izgledao je kao da drijema, ali čim bi oni otvo¬ 
rili usta, odmah bi im rekao: ”Mi se poznamo, zar ne? Gdje 
ste bili cijelo to vrijeme? Kako Vaša obitelj? A kako je svršio 
onaj posao?” 

Sjeća se otac Alfonz Orlini, bivši vrhovni poglavar kon¬ 
ventualaca: ”Otac je Leopold, kad je dolazio u našu zajednicu 
ispovijedati, katkada popio kavu. Sjećam se da mi je jednom, 
dok smo zajedno pili kavu, rekao: ’Dvadeset i pet godina!’ 
’Što’, upitah ga, a sluga će Božji: ’Dvadeset i pet je godina da 
ste prvi put došli k meni.” 92 Možemo zamisliti kako se začudio 
taj redovnik, jer je znao da je on jedan između bezbrojnih po¬ 
kornika. 

A otac Rajmondo, kapucin: ”Kad sam bio student u Pa¬ 
dovi, ispovijedao sam se kod oca Leopolda. Ispočetka mi se či¬ 
nilo da mi jednostavno daje odrješenje, a da nema nikakvog 
zanimanja za moje duhovno zdravlje i da mi gdjekoju riječ ka¬ 
že samo toliko da nešto kaže. Kasnije sam se, naprotiv, uvjerio 
da se živo zanima za dobro moje duše. No on je to učinio tako 
mudro i nježno da se to u prvi mah činilo kao nezanimanje, a 
time je naprotiv, stekao moje potpuno povjerenje. 

Zato sam se vrlo čudio stanovitoj nerazboritoj kritici nje¬ 
gova načina ispovijedanja, jer sam ja našao ono što sam uzalud 
tražio kod drugih, pa i vrlo cijenjenih duhovnih vođa. 

S vremenom sam također bolje vidio kako je on poznavao, 
ljubio i u stopu pratio svoje pokornike kroz život, i kako su 
se svi nekako nesvjesno osjećali s njime povezani nerazrješi- 
vim vezom te mu iskazivali potpuno povjerenje.” 93 

Piše jedan svećenik iz Genove: ”1935. godine kao vojni 
kapelan nađoh se u Padovi. Budući da sam bio sasvim nov u 
ovom gradu, obratih se biskupu msgru Karlu Agostiniju da mi 
preporuči kojeg dobrog ispovjednika. On me uputi k ocu Leo- 
poldu. Primio me ljubazno, ali riječi koje mi je upravio, bile 
su tako odmjerene da nisam bio zadovoljan. Izgledalo mi je da 
se ne zanima za moju dušu. Neko sam vrijeme bio nešto dalje 
od njega. Imao sam priliku doći k biskupu. On me upita: 

— Onda, da li ste zadovoljni s ocem Leopoldom? 

Ne baš — odgovorih — jer mi se čini da se ne zanima 
za moju dušu. 


92 AP, str. 157. 

93 AVP, kut. R, br. 2. 

— Vratite mu se — inzistirao je biskup — siguran sam da 
je otac Leopold u brizi za Vas. 

— Ne vjerujem. Sigurno nema vremena da misli na mene 
kad ispovijeda toliko ljudi. 

— Nije istina. Vi još ne poznate oca Leopolda. Vratite se k 
njemu i bit ćete zadovoljni. 

Više da udovoljim biskupu, vratih se k ocu Leopoldu. Cim 
sam ušao u njegovu sobicu, on odmah ustane iz naslonjača i 
klekne preda me te mi reče: ’Oprostite mi, znate ... oprostite 
mi ako nisam znao shvatiti Vašu dušu. Ja sam tako jadan . . . 
oprostite mi.’ Dvije velike suze poteku mu niz lice. Bio sam 
tako zbunjen da nisam znao što da učinim ili reknem. Znam 
samo da sam i ja pao na koljena i zagrlili smo se. Tek sam tada 
upoznao tko je otac Leopold i kako on poznaje moju dušu bolje 
od mene.” 94 

Uistinu je čudesno da se za jednog ispovjednika kao što je 
otac Leopold, čija je ispovjedaonica kroz sve godine bila po¬ 
put luke za duše, moglo na postupku ustvrditi: ”Za svakog po¬ 
kornika se na poseban način brinuo.” 95 

Želio je pravu pobožnost 

Otac Leopold pratio je svoje pokornike ne samo kad su 
dolazili k njemu nego također, koliko je to mogao, i preko 
pisama kad su bili daleko od njega. Ta su pisma za nas drago¬ 
cjena. Ona nam jasno pomažu uvidjeti kako se on nije ograni¬ 
čavao tek na puke poticaje na dobro već je na sve načine na¬ 
stojao u njima oblikovati izgrađenu kršćansku savjest koja im 
može biti vodič na putu dobra i bez njegove nazočnosti. Poti¬ 
cao ih je da postupaju ispravno te nastoje sve svoje djelova¬ 
nje uskladiti s poticajima savjesti. 

Odgovorio je jednoj gospođi: ”Dobro ste postupili da ste 
poslušali savjet župnika, jer svećenik je učitelj i vođa vjer¬ 
nika. U svim svojim poteškoćama uvijek se obratite župniku i 
Gospodin će Vas po njem voditi dobrim putem. Nastavite i 
dalje živjeti s tom vjerom i kršćanskim osjećajem i Vaša će 
savjest biti pred Bogom ispravna.” 96 

A gospođi Katarini D’Ambrosio iz Padove pisao je: ”Ra- 
zumio sam Vašu misao. Svojom dobrom nakanom i dosadaš¬ 
njim poduzimanjem Vi ste učinili što ste bili dužni. Sada to sve 
prepustite neizmjernom milosrđu našega Gospodina Isusa Kri¬ 
sta. Njegovo bezgranično Srce, koje se uvijek žrtvuje za nas, 

94 AVP, kut. G, br. 18; usp. AP, str. 56. 

95 Olinto Berto (AP, str. 174). 

96 Josipi Cremonesi, Padova, 15. svibnja 1933 (AVP, kut. III, br. 58). 

već će sve učiniti. Dakle, bez daljnjega budite mirni! Okanite 
se svakog drugog nastojanja. Ponavljam: bezgranična ljubav 
našega Gospodina učinit će sve!” 97 

Nije htio da se gube u sitnim činima pobožnih vježbi ve¬ 
zujući se obećanjima za beznačajne stvari, već ih je poticao 
da idu na svete sakramente, jer su oni pravo vrelo milosti i 
kršćanskog života. Jednoj drugoj gospođi je pisao: ”Što se tiče 
molitava i obveza koje ste si nametnuli da biste postigli že¬ 
ljene milosti, ja Vas oslobađam svih tih malih obveza. Nasta¬ 
vite i dalje moliti se kako možete a da se pri tom ne vežete 
posebnim obećanjima. Međutim, što bolje možete, pristupajte 
svetim sakramentima, to jest ispovijedi i pričesti te slušajte, 
ako možete, svaki dan svetu misu.” 98 

Sprečavao je svako zastranjivanje od prave pobožnosti pa 
je za to htio da ne gledaju na njegovu osobu, nego na Boga. 
Pisao je jednoj gospođi: ”Žalite se da mi ne znate sasvim otkri¬ 
ti svoju dušu. Ne uznemirujte se zbog toga. Ne može Vam tu 
milost udijeliti čovjek, već Bog u svojem neizmjernom milo¬ 
srđu. Njegovoj neizmjernoj Mudrosti dobro je poznata Vaša 
duša; on je, štoviše, prvo počelo svake dobre misli i svake 
dobre želje. Zbog toga će se udostojati da dovrši ono dobro što 
ga je svojom milošću započeo.” 99 

Osobito je nastojao u dušama svojih pokornika pobuditi 
osjećaj ljubavi i apostolata. Pisao je jednom gospodinu: ”Sveto 
pismo kaže: ’Molite jedni za druge, da ozdravite!’ 100 Dakle, svat¬ 
ko je pozvan da ispuni jedno poslanje. Kao što u društvenom 
poretku Bog daje bogatstvo jednome da se on njime pošteno 
služi i učini ga dionikom i drugih ljudi, tako i u nadnarav¬ 
nom redu milosti daje više svjetla, više milosti jednome da se 
time on sam okoristi a onda i druge učini dionicima tog bo¬ 
gatstva. Tako, tko u nutarnjem glasu svoje savjesti osjeti da je 
bogatiji milošću od drugih, to više mora imati širinu srca za 
druge.” 101 

Nadalje, posebno se brinuo i zanimao za duše koje je Go¬ 
spodin pozvao izvanrednim putovima. Od njih je trajno tražio 
da se za nj mole da bi ih mogao sigurno voditi putem svetosti. 

Jednog je dana pisao nekoj gospođici iz Padove: ”Otkri- 
vam Vam jednu tajnu svoga srca: u rukama imam stvar jedne 
duše, za koju se čini da je u svome staležu zvana na velika 
djela. Potrebno je da joj naš Gospodin pomogne da ustraje 

97 Katarini D’Ambrosio, Padova, 10. prosinca 1940 (AVP, kut. D, br. 2). 

98 Dragici Bonasi-Bruni, Padova, 2. rujna 1936 (AVP, kut. III, br. 69). 

99 Neli Marangoni, Padova, 16. kolovoza 1914 (AVP, kut. V, br. 118). 

100 jak 5, 16. 

101 Ivanu Cavalliniju, Padova, 11. travnja 1937 (AVP, kut. VIII, br. 213). 


u započetom dobru. U ovaj čas, iza Vaše duše, mnogo mi Je 
na srcu ta stvar! Zaklinjem Vas da se i Vi vruće molite. 

Bili su njegovi prijatelji 

To, a i mnogo toga, može se napisati o metodi ispovijeda¬ 
nja oca Leopolda. No, uvijek su to stvari tek izvanjske i one su 
učinak njegove prave metode: ljubavi. On je Krista gledao u 
svojim pokornicima, ljubio ih je poput oca, brata i prijatelja. 
Vođen ljubavlju da im čini dobro, znao je naći načina koji se 
ne može opisati a još manje odrediti kao neki zakon. Da li 
možda jednu majku možemo naučiti što mora činiti da bi lju¬ 
bila svoje dijete? 

A otac je Leopold uistinu ljubio svoje pokornike. 

To je osobit vid odnosa koje je imao sa svima njima. To je 
nešto tako lijepo, ganutljivo i ljudsko da se teško susreće kod 
drugih. On je to izražavao jednom samom riječju: prijatelj¬ 
stvo. Otac Leopold krio je pod izvanjskim, tako neznatnim iz¬ 
gledom, veliko, plemenito i velikodušno srce koje mogu imati 
jedino duše prisno povezane s Bogom, najvišom ljubavi. Svi 
koji su mu se približavali, a osobito oni revniji, nisu bili 
stranke, već prijatelji. Uvijek je pred očima imao riječ koju je 
Isus uputio učenicima: ”Vi ste moji prijatelji. 103 On je želio 
u sebi očitovati nešto od te neizmjerne ljubavi. Stvorila se oko 
njega velika obitelj u kojoj nije on bio glava, učitelj, vodič, 
već brat, pouzdanik i prijatelj svima. 

U svojoj poniznosti nije sebe smatrao onim koji drugima 
u znak dobrohotnosti i kao neku naklonost nudi prijateljstvo, 
već ga je smatrao darom koji njemu drugi daju, pravom po¬ 
sebnom milošću što mu je udjeljuje Gospodin, a da on sam 
nije zaslužio toliko dobročinstvo. Takav osobit stav duše uz¬ 
rokovao je plemenite, velikodušne i ljubavlju prožete osje¬ 
ćaje i čine koji su duboko dirali sve koji su mu bili prijatelji 
i s kojima je bio povezan nerazrješivom ljubavlju. 

Već od mladih dana njegovo je srce bilo otvoreno tom 
plemenitom osjećaju prijateljstva. Imao je šesnaest godina i 
nalazio se u kapucinskom sjemeništu u Udinama. U posjete 
mu je došao jedan njegov drug iz djetinjstva iz Herceg-Novog. 
Čim je prijatelj otputovao, on, ne mogavši u srcu zadržati val 
ljubavi koji je osjećao prema njemu, uze pero u ruke i napiše 
mu: "Budući da sam već napustio svijet, roditelje, braću, ro¬ 
đake i sve da idem za ljubljenim Gospodinom Isusom Kristom, 
i budući da sam otišao u daleke krajeve gdje su me iz ljubavi 

102 AVP, kut. D, br. 2. 

103 Iv 15, 14. 

primili u svetu sklonište svetog oca Franje, Gospodin mi je 
udijelio milost da te danas zagrlim, dragi moj prijatelju, te ti 
nakon tako dugo vremena udijelim slatki poljubac mira. 
Odavna sam te upoznao i radosne sam dane proveo s tobom, 
ali Gospodin nas je razdvojio ovdje na zemlji da nas sjedini 
u nebu.” 104 Kako je rastao s godinama, u njemu je rastao i taj 
plemenit osjećaj prijateljstva, dobivao je svoje konkretnije 
oblike nadahnute na uzvišenim načelima vjere. Gospodinu 
Alojziju Bordignonu pisao je 1906. godine: ”To što Vi za sebe 
svjedočite da ćete vječno sačuvati' uspomenu na mene, veoma 
mi je drago i ja isto to Vama posvjedočujem sa svoje strane. 
Čovjek je po naravi biće koje traži društvo sebi sličnih, jer ni¬ 
tko nije dostatan sam sebi. Vjera posvećuje tu plemenitu tež¬ 
nju jer zapovijeda da ljubimo sve ljude, ali posebno one s ko¬ 
jima smo vezani osobitim vezama.” 105 

Kao što smo već spomenuli, u svojoj poniznosti smatrao se 
nedostojnim prijateljstva svojih pokornika. To je prijateljstvo 
smatrao posebnom Gospodinovom milošću i zahvaljivao im je 
na toj ljubavi riječima divne jednostavnosti i priprostosti. Pi¬ 
sao je: ”Kao što posebnim Božjim darom smatram što sam Vas 
upoznao, tako ću zauvijek dragim smatrati vaše prijatelj¬ 
stvo.” 106 

”Udostojte se sačuvati mi svoje prijateljstvo, koje smatram 
posebnom Božjom naklonošću. Veoma sam Vam zahvalan na 
Vašoj ljubavi prema meni.” 107 

”Imao sam milost da Vas upoznam za hodočašća u Lurd. 
Uvijek će mi biti draga svjedočanstva poštovanja i ljubavi što 
sam ih primio od Vas. Uvijek će mi biti draga slika s onom 
skupinom osoba, to jest Vi, moja siromašna osoba, Vaša go¬ 
spođa i ostali sudionici te skupine. Vi ste mi uvijek blizi kad 
se sjećam tih dragih uspomena. Molim Vas da mi sačuvate 
uvijek svoje prijateljstvo koje smatram Gospodinovom mi¬ 
lošću.” 108 

”Znam koliko mi dobra želite. To je za mene milost s neba. 
Srce Isusovo, sa svom svojom neizmjernom širinom, s Vama 
je i s Vašom suprugom. Tako i Uzvišena Gospodarica. Blago¬ 
slivljam Vas oboje.” 109 

A gospodinu Arturu Gherlandi pisao je: ”Neizmjerno sam 
Vam zahvalan za osjećaje koje gajite prema meni. Dva puta 
ste bili u Padovi želeći me posjetiti, ali nisam bio dostojan da 

104 Andriji Korneru, Uđine, 30. ožujka 1883 (AVP, kut. I, br. 4). 

105 Alojziju Bordignonu, Kopar, 29. ožujka 1900 (AVP, kut. I, br. 28) 

106 Istome, bez nadnevka i mjesta (AVP, kut. I, br. 25). 

107 Josipu Albertottiju (specijalistu za oči), Padova, 17. ožujka 1913 

108 Danteu Cavalliniju, Padova, bez nadnevka (AVP, kut. II, br. 46) 

109 Anđelu Marzottu, Padova, bez nadnevka (AVP, kut. V, br. 125) 

budem obdaren Vašim posjetom. Morao sam se predati božan¬ 
skoj odredbi, ali se nadam da će mi Bog opet dati preslatku 
utjehu da ću moći koji čas provesti s tako dragim prijate¬ 
ljem.” 110 

Suosjećao je s patnjama svojih prijatelja i svim je sred¬ 
stvima koja su mu bila na raspolaganju nastojao da ih utješi. 
1913. godine pisao je gospodinu Erminiju Sabbadinu: ”Pravi se 
prijatelji poznaju u nevolji. Zbog svog staleža ja ne mogu biti 
od koristi nikome osim sredstvima duhovne naravi. Tim sred- 
svima — molitvom i utjehom, služit će se svom ljubavlju kako 
bih bio uzrokom dobra, utjehe i okrepe Vama i svim Vašim 
dragima. Vi me dobro poznajete i znate da uistinu iz mene go¬ 
vori srce i pamet. Dopustite mi u ovim trenucima strahovite 
nevolje i boli da Vas još srdačnije zagrlim kao prijatelj i, ako 
Vam to nije krivo, kao najdraži brat.” 111 

Katkada je Gospodin izvanrednim zahtjevima nagradio to¬ 
liku ljubav oca Leopolda prema njegovim pokornicima, koji 
više zapravo nisu bili samo pokornici nego prisni prijatelji. 
Piše jedan gospodin iz Padove: ”U jednom trenutku velike 
malodušnosti pokušao sam si oduzeti život. U tom kobnom času 
u duhu mi se pojavi jasna slika oca Leopolda i razoruža me. 

Vjerni prijatelji odjuriše da o tom ludom pokušaju oba¬ 
vijeste časnog oca. Čim su se pojavili, prije nego su bilo što 
spomenuli, on im duboko potresen reče: ”Došli ste mi reći o na¬ 
šem zajedničkom prijatelju, zar ne? ... Ali Gospodin Bog to 
nije dopustio. Ja imam u ruci njegovu dušu. Budite mu blizu 
i pomozite mu!” 112 

Bio je veoma osjetljiv na svaki znak ljubavi koji je od 
njih primio i uzvraćao im je žarkim molitvama. Pisao je jed¬ 
nom prijatelju: ”Veoma sam Vam zahvalan za Vašu ljubav, za 
Vaše poštovanje. Uistinu, tako dragi i uzvišeni znakovi kao što 
ste mi ih Vi iskazali davši svome sinu ime Leopold meni na 
spomen, nisam doživio ni od svojih dragih. Ponavljam, silno 
sam Vam zahvalan. Priznajem da se ne osjećam dostojnim 
tolike ljubavi i poštovanja; pravednost dakle traži da ja svaku 
stvar pripisujem Bogu i tom slavnom svecu čije ime nosim, 
premda toga nedostojan. U znak zahvalnosti za Vašu dobrotu 
molit ću dragog sveca da svojim dobrostivim okom motri va¬ 
šeg sinčića Leopoldića. 

U svetoj misi sjetit će Vas se; ali što kažem da ću Vas se 
sjetiti, jer kad smo duhom sjedinjeni, onda se ničega više ne 
sjećamo nego svojih dragih prijatelja. Primite ovih nekoliko 


HO Arturu Gherlandi, Padova, 7. prosinca 1916 (AVP, kut. V, br. 115bis). 
Hl Erminiju Sabbadinu, Padova, 13. svibnja 1913 (AVP, kut. VI, br. 166). 
112 AVP, kut. A, br. 12< usp. BP, str. 205-207. 

riječi koje Vam pišem iz dubine svoga siromašnog srca. Pri¬ 
mite to, ponavljam, s onom istom dušom s kojom Vas ovaj po¬ 
sljednji Kristov svećenik grli i pozdravlja u ljubavi i dobroti 
Otkupitelja i njegove Bezgrešne Majke.” 113 

A jednom drugom prijatelju piše: ”Zahvaljujem na Vašem 
daru, ali još više na Vašem srcu. Znam koliko mi dobra 
želite.” 114 

Godine 1905. bio je poslan iz samostana u Bassano del 
Grappa u samostan u Kopru. Čitava četa prijatelja, koji su se 
u Bassanu odmah okupili oko njega, nije bila mirna zbog nje¬ 
gove udaljenosti, i mnogi su mu često pisali. Tako on odgovori 
jednome od njih: ”Premda je prošlo gotovo devet mjeseci 
otkako sam otišao iz Bassana, ipak još tolike drage osobe gaje 
ljubav za mene siromašna i na različite mi načine to pokazuju. 
Svima zahvaljujem a posebno Vama iz dubine svoga siromaš¬ 
nog srca za Vaše prijateljstvo. Ne možete zamisliti koliko mi je 
ono drago. Ne znam gdje se pod nebom našao, uvijek ću Vas 
se sjećati. 

Kažete mi da sam svojim odlaskom tamo ostavio prazninu. 
Siguran sam u ovo: ostavio sam predrage prijatelje, ali utjeha 
mi je znati da u ljubavi Kristovoj mogu molitvom još biti uz¬ 
rokom kakvog dobra svojim dragim prijateljima.” 115 

Kad bi pak koji prijatelj prevladao kakvu poteškoću, on 
je svim srcem sudjelovao u njegovoj radosti. Pisao je gospo¬ 
dinu Alojziju Bordignonu, koji je ozdravio od teške bolesti: 
”Zahvaljujem Vam što ste se sjetili javiti mi novosti o svome 
zdravlju. Iz dubine svoga srca zahvaljujem velikom Bogu koji 
me je uslišao. Ni za čim nisam više čeznuo nego da mi Bog 
vrati tako dragog prijatelja. Sada, kad sam postigao milost, 
sretan sam. Završavam ovo pismo, ali ne i ljubav i brigu koju 
imam za Vas, jer vi ćete uvijek biti nazočni u mojoj pameti i 
mom srcu.” 116 

Uvijek je dakle prijateljstvo svodio na višu razinu, da.bi 
ono postiglo svoj najvažniji učinak, ljubav Božju. Pisao je: 
”Zbog velikog i svetog prijateljstva koje postoji među nama, 
dopusti mi da te potaknem da gajiš nježnu ljubav prema Pre¬ 
svetom Srcu Isusovu i Marijinu. O, kako je slatko služiti Kristu 
Gospodinu! Ta zna dobro onaj koji je imao milost to osjetiti. 
Zato te potičem, kad možeš, da često pristupiš svetim sakra¬ 
mentima. Neka ti ne bude neugodno moje savjetovanje, već 
neka ti budu drage ove moje riječi.” 117 

113 Alojziju Bordignonu, Padova, 24. kolovoza 1910 (AVP, kut. I, br. 29). 

114 Anđelu Marzottu, Padova, bez nadnevka (AVP, kut. V, br. 126). 

n5 Antunu Settinu, Kopar, 5. srpnja 1905 (AVP, kut. VI, br. 172). 

116 Alojziju Bordignonu, Kopar, 22. srpnja 1905 (AVP, kut. I, br. 26). 

n7 Andriji Korneru, bez nadnevka i mjesta (AVP, kut. I, br. 5). 


236 


A gospodinu Antunu Settinu je pisao: ’Iz više razloga mi 
je drago Vaše prijateljstvo, ali osobito mi je drago zbog ljubavi 
koju Vi imate prema našem Otkupitelju i Bogu. U Isusu i Ma- 
riji obnavljem Vam svoju ljubav; u njima ja ću vječno že¬ 
ljeti svako dobro svom predragom prijatelju.” 118 

I ocjekovječivao je svoje prijateljstvo mišlju na vječnost 
gdje će svaka pravedna i sveta ljubav biti u Bogu okrunjena. 
Prigodom smrti svog brata Tome pisao je prijatelju Andriji 
Korneru: ”Nas trojica: moj siromašan brat, ti i ja bili smo 
uvijek više negoli obični prijatelji, premda je svatko od nas 
imao sasvim različit život. Ali uvijek nas je združivalo prija¬ 
teljstvo. To prijateljstvo nikad neće prestati. Na temelju naše 
vjere i nade ono ce se nastavljati u posljednjim godinama 
našeg života, usavršiti će se i dopuniti u raju.” 119 

Toliko putem pisama. U osobnim susretima s prijateljima 
pokazivao je tolike znakove ljubavi i naklonosti da nam to nije 
moguće opisati. Glas, lice prožeto radošću, oči koje su izraža¬ 
vale nutarnje osjećaje duše, tisuću sitnih pažnji i ljubaznosti 
koje se ne mogu nabrojiti, ali što je sve zajedno predstavljalo 
uistinu nešto posebno — svim se tim on služio da očituje pri¬ 
jateljima svoju pravu ljubav. 

Donosim samo jedno svjedočanstvo, kakvo bi svi mogli 
iznijeti. Gospodin Nino Bortatti iz Trapanija piše: ”Dugo sam 
se vremena ispovijedao kod oca Leopolda. Posljednji put sam 
pošao k njemu u samostansku bolnicu. Čim me ugleda, poljubi 
me a na rastanku me zagrli i iznova poljubi. Nikad neću više 
zaboraviti taj uistinu očinski zagrljaj. Još danas, kad se toga 
samo sjetim, ganem se do suza.” 120 

Tako je postupao otac Leopold. To je bila njegova metoda. 

Zar je onda čudno da je toliki svijet hrlio u njegovu is- 
povjedaonicu? On je učinio da ispovjedaonica ne bude teret, 
već radost. Kad bi čovjek ušao u njegovu sobicu, nije naišao 
na suca, već na oca, brata i prijatelja. Bila je to radost Božje¬ 
ga praštanja, blagdan što ga je spomenuo Isus. U toj radosti 
sudjelovali su i anđeli nebeski. 

Sve je to divno izraženo u nekoliko izvanrednih riječi 
sluge Božjega kapetana Gvida Negrija, kad je u odgovoru na 
jedno pismo oca Leopolda, u kojem mu je davao sigurna na¬ 
čela za njegovo ponašanje, napisao: ”Pokoravam se. Uz Euha¬ 
ristiju i papinstvo Gospodin je postavio jedan uzvišeni dar: 
katoličku ispovijed.” 121 

118 Antunu Settinu, Padova, 16. ožujka 1908 

n9 Andriji Korneru, Padova, 24. rujna 1941. 

120 AVP, kut. B, br. 18. 

121 AVP, Rukopisi, br. 1; AP, str. 348. 

Uistinu je to božanski dar koji je otac Leopold obilato dije¬ 
lio dušama. Sažimajući nekako glasove svih njegovih pokor¬ 
nika, jedan je od njih ustvrdio na postupku: ”Otac Leopold je 
bio uzoran ispovjednik . . . Znao je unijeti mir u dušu: davao 
je onaj osjećaj sklada sa samim sobom koji nam katkada ne¬ 
dostaje.” 122 


122 Ivan Armellini: AP, str. 66, 67. 

Četrnaesto poglavlje 

PROROČKI DUH 


»Gospodin je na strani siromaha te će im 
uzvratiti pravednost; dosta je da ne čine 
z.lo. Nikad ne trpimo uzalud. Samo ako 
smo dobri.« 

»Prolazi svijet sa svojim olujama, neprav¬ 
dama i zlom. Samo je Bog vječan i sva¬ 
kome će dati plaću koju zaslužuje. Zbog 
toga se isplati biti dobar prijatelj svima.« 
»Nitko ne ostaje na ovom svijetu. Stoga 
ovo malo dana što smo na njemu nastoj- 
mo činiti dobro: ljubimo se i pomaži- 
mo se.« 

»Moramo nastojati svoje nevolje podno¬ 
siti u šutnji, a da ne pričamo mnogo o 
njima. Tako gubimo zaslugu, i nije dobro 
ako smo željni ljudskih utjeha. Gospodin 
vidi naše nevolje i on će ih nagraditi.« 

Čudo i proroštvo 

Nadnaravno ulazi — ili može ući — u svaku dušu posve- 
ćujućom milosti, koja je najviši dar što nam ga Bog može dati, 
jer je to udioništvo u samoj njegovoj naravi. Vjerna i pozorna 
duša primjećuje u sebi njezinu prisutnost i raduje joj se ili 
uočava njenu odsutnost i zato je tjeskobna. No odviše mnogo 
ljudi malo misli na to nutarnje bogatstvo koje im otvara vrata 
neba. Previše su zabrinuti i zauzeti za ovozemne stvari. 

Postoji zato drugi oblik nadnaravnoga koji više privlači 
pozornosti čak i onoga koji redovito ne misli na duhovno. To je 
čudo. Dakako, čudo nije dovoljno da u nekome pobudi vjeru. 
Štoviše, mnogi se ljute kad im se govori o čudu, 1 a drugi bi ga 
htjeli vidjeti samo da utaže svoju radoznalost ili da iskušaju 
znatiželju koju stvara nadnaravno. To se i Kristu dogodilo. 
Herod ga je poticao da učini čudo kako bi se sa svojom svitom 
zabavio kao pred prizorom čarobnjaka. Uz to je velik broj He- 

1 I osobe koje imaju vjeru i posjeduju znanje čim danas čuju rijeci 
čudo proroštvo, ukazanje i slično, odmah se nekako protive tome. Mo 
ramo priznati da je takva reakcija posljedica olakosti kojom se nekoć 
vidielo nadnaravno ondje gdje to nije bilo. Ali između vjerovanja i ne- 
vierovaniaima mjesta i za vjerodostojnost koja prihvaća nadnaravno 
kad za to svjedoče osobe kojima se može slobodno vjerovati. Ovdje upravo 
mislimo na to. 

breja ostao izvan "kraljevstva nebeskoga”, premda su prisu¬ 
stvovali tolikim čudesima. 

No valja nam priznati postojanje čuda, ako priznajemo 
Božju opstojnost. Čudo je samo izvanredna činjenica koju Bog 
izvodi mimo naravnog poretka prirodnih zakona koje je sam 
uspostavio radi redovnog održavanja svijeta. 

Bog često izvodi čudo kao dokaz i očitost svetosti. I Crkva 
tim božanskim znakom prosuđuje hoće li nekog vjernika uzdig¬ 
nuti na oltar kao sveca. U životu oca Leopolda susreli smo do¬ 
gađaje koji u sebi kriju nešto čudesno. 2 Nisu ga ti događaji 
učinili "svetim”, već su oni samo upućivali i dalje upućuju 
pažnju mnogih na njegove kreposti i poziv su da ih nasljeduju. 

Među različitim oblicima čudesa kojima nas Bog želi uvje¬ 
riti na koje se jedinstvo milosti s njime uspeo otac Leopold, 
bio je i dar proroštva. Taj je dar sam blaženik, ne govoreći o 
sebi, protumačio veoma lijepom usporedbom. Rekao je naime 
jednog dana svome pokorniku, koji ga je pitao kako to da su 
sveci mogli proricati budućnost: "To je vrlo jednostavna stvar. 
Uzmimo da se nalazimo na podnožju visokog brda. Možemo li 
vidjeti ono što je s druge strane? Jamačno ne, jer nam brdo 
priječi. No ako se počnemo penjati na brdo, pogled nam se 
stalno širi. Kad dospijemo na vrhunac, vidimo i ono što je s 
druge strane samoga brda. Brdo je savršenost, to je Bog. Što 
više uzlazimo na tu visinu, to se našem pogledu otvara više 
novih stvari; a kad smo sjedinjenjem s Bogom dospjeli do vrha, 
ništa više nije sakrito našim očima. No, to je povlastica svetih 
duša. Za nas siromašne grešnike dosta je da nam Gospodin 
udijeli svoje milosrđe." 3 

Razdirao je koprenu budućnosti 

Otac Leopold dospio je vrlo visoko na taj božanski brijeg 
i njegovo je oko u gledanju Boga širilo svoj vidik razdirući 
gustu koprenu budućnosti. To dokazuju mnoga svjedočanstva i 
brojne činjenice. 

Pripovijeda msgr Sebastijan Cuccarollo, nadbiskup: "Mo¬ 
gu reći da je vladalo gotovo opće mišljenje da je otac Leopold 
imao izvanredan dar čitanja savjesti. Kad sam mu jednom u 
ispovijedi otkrio svoje pastoralne križeve dok sam bio župnik 
u Adriji, on me hrabrio da ih podnosim i dodao: ’A kako ćete 
onda podnijeti križ koji ćete kasnije primiti?’ Tada nisam ni- 

2 Ovdje upotrebljavamo izraz svet, čudo i si. kako se oni obično upo¬ 
trebljavaju, prepuštajući konačnu odluku sudu Crkve. 

3 AVP, kut. X, br. 20. 

kakve važnosti pridavao tim riječima, ali kad sam kasnije bio 
izabran za biskupa, shvatio sam značenje te rečenice.” 4 

A otac Alfonz Orlini, bivši vrhovni poglavar otaca kon¬ 
ventualaca: ”Kad sam bio izabran za provincijalnog poglavara 
venetske provincije, odmah sam pošao k ocu Leopoldu. On mi 
je čestitao, a zatim rekao: 'Znate, vi ćete malo vremena ostati 
na ovoj dužnosti, jer ćete biti izabrani za generalnog poglavara 
Reda!’ Tada tim riječima nisam pridavao nikakve važnosti, jer 
su mi se činile kao jednostavni izraz ljubaznosti, ali nisu prošla 
tri mjeseca i ja sam bio izabran za generalnog Ministra Reda. 
Mislim da se radi o pravom i stvarnom proroštvu.” 5 

Msgr Hijacint Ambrosi, nadbiskup u Gorici: "Otac je Leo¬ 
pold često s velikom jednostavnošću proricao pokornicima 
što će im se dogoditi. I ja sam sam to iskusio.” 6 

Katkada su to bile tajanstvene riječi koje su se shvatile 
tek nakon ispunjenja. 

Ustanoviteljica jedne ustanove časnih sestara piše: "Upoz¬ 
nala sam oca Leopolda godine 1913. kad sam imala nešto više 
od dvadeset godina. Išla sam s mamom jednoga dana k njemu 
na ispovijed. Nisam ga nikad prije vidjela. Čim je izišao iz 
ispovjedaonice, reče mi na moje veliko iznenađenje da pođem 
s njim u sakristiju. Čim smo ušli, on zauzme dostojanstven 
stav koji je bio u punoj protivnosti s njegovim niskim stasom 
i reče mi nekako preobražen u licu: 'Dobro pazite na ovo što 
ću Vam reći. Gospodar lađe ima naume s Vama. Odazivajte se 
uvijek božanskim milostima! Jeste li me razumjeli!’ 

Onda kao da je zaboravio na moju nazočnost, pokazujući 
svoje unutarnje zadovoljstvo trljao je ruke u znak radosti i po¬ 
navljao, kao da govori sam sa sobom: 'Gospodar lađe ima na¬ 
ume . . . naume .. . !’ 

Bila sam začuđena i smetena, ne znajući kakav da smi¬ 
sao dadem tim riječima. Onda još nisam ni sanjala o djelu što 
će ga Gospodin izvršiti preko mene. Prestrašena tim riječima, 
izrečenim od čovjeka koji je uživao glas svetosti, nisam više 
imala hrabrosti da mu se približim i dugo sam bila daleko od 
njega. Tek mnogo godina kasnije, videći kako djelo koje sam 
osnovala, unatoč svim poteškoćama na koje sam naišla, cvate i 
napreduje, shvatila sam značenje njegovih riječi.” 7 


4 BP, str. 53; usp. AVP, kut. „ br. 6. ...... ,„ r .. 

5 AVP, kut. O, br. 2; usp. BP, str. 18, gdje svjedok dodaje; Valja 
primijetiti da se te godine uopće nije birao general. Zaista, malo zatim 
zamjenik generala je dao ostavku i ja sam u svojoj trideset i šestoj godini 
izabran za generalnog poglavara.” 

6 AVP, kut. Y, br. 4; usp. BP, str. 167. 

7 AVP, kut. M, br. 2. 


16 Blaženi Leopold kapucin iz Herceg-Novog 

Jedna je svjedokinja iznijela na postupku za proglašenje 
blaženim oca Leopolda: ”Čula sam govoriti o nadnaravnim da- 
rima. I sama sam imala dojam da on ima pokoji izvanredan 
dar. 

Kad mi se rodila peta kćerka, na primjer, čestitao je na 
rođenju rekavši da se radi o kćerki prije nego mu je moj muž 
bio išta rekao. Primjećujem da sam se tada nalazila u Salou. 8 
Boja njegova glasa bila je boja glasa čovjeka koji zna, a ne 
nekoga koji izražava neku dobru želju. Ta me je stvar veoma 
dirnula.” 9 

Jedan sveučilišni profesor iz Padove iznosi na postupku: 
”Svaki put kad sam ocu Leopoldu pričao o svojim bolesnicima, 
davao mi je točne odgovore uvjeravajući me da će sve biti 
dobro. Tako je zaista i bilo. Ili bi me poticao da se predam u 
volju Gospodinovu, što je predoznačavalo da bolest neće dobro 
svršiti. 

Također mi je poznato da je jedna moja nevjesta . . . pošla 
k ocu Leopoldu (bila je u drugom stanju), molila ga da joj od 
Gospodina isprosi milost da nakon dviju djevojčica dobije mu- 
ško dijete, što bi joj bila utjeha nakon gubitka jedinog sin¬ 
čića. 

Sluga Božji joj zajamči da će biti uslišana. Kad je kasnije 
muž pošao k ocu Leopoldu priopćiti rođenje djeteta, prije no 
što je progovorio, otac Leopold mu reče: ’Znam da se rodio 
sinčić, i tome se veselim.’ 

Nitko nije mogao tu vijest prenijeti ocu Leopoldu, jer stvar 
nije bila poznata ni nama u obitelji.” 10 

Na utjehu žalosnima 

Dar proroštva davao je ocu Leopoldu, koji je naprosto go¬ 
rio od ljubavi prema bližnjemu, mogućnosti da dade oduška 
svojoj žarkoj želji da pomogne žalosnima koji su mu se 
utjecali. 

Gospodin Cesare Friso iz Albignasega zadobije 1935. go¬ 
dine vrlo teške boli od bubrežnih kamenčića, koji su bili za¬ 
uzeli vrlo opasan položaj. Stručnjaci su ga brižno pregledali i 
izjavili da će bubrezi biti potpuno uništeni ako se kamenčići 
brzom operacijom ne izvade. 

Kad je stvar bila iznesena ocu Leopoldu, on reče: ”Vje- 
rujte! Ne treba operacije! Kamenčići će izići sami! Vjerujte!” 

8 Gradić na jezeru Garda, oko 150 kilometara od Padove. 

9 Marija Bondesan, AP, str. 148. 

10 Henrik Rubaltelli, BP, str. 184-185. 


Profesori su izjavili da će gospodin Friso u manje od tri 
mjeseca biti potpuno uništen ako ostavi kamenčiće u tom po¬ 
ložaju. Međutim, prošlo je osam godina. Bolesnik je s vremena 
na vrijeme svraćao k ocu Leopoldu, koji mu je uvijek ponav¬ 
ljao: ”Vjerujte! Kamenčići će izići sami od sebe!” 

Godine 1940, shrvan od malodušnosti, gospodin Friso reče 
ocu Leopoldu: 

— Oče, vi mi uvijek govorite neka imam vjere, ali ja sam 
je sad već potpuno izgubio. 

— Pa dobro, imat ću je ja za Vas — odgovori on — pa 
onda . . . još ima vremena sve do 1943! 

Pogođen tom rečenicom, gospodin Friso upita: 

— Oče, što to znači da do 1943. ima vremena? 

Otac je Leopold bio očito zbunjen što mu je to izbjeglo iz 
usta, pa je nastojao zabašuriti stvar govoreći: 

— Ništa! Ništa! Vjerujte i dosta! 

No on je točno vidio, jer se u kolovozu 1943. godine go¬ 
spodin Friso doista bez operacije oslobodio svojih teških smet¬ 
nji. Rendgenske su snimke naknadno pokazale da su bubrezi 
savršeno zdravi i on se nije više ni na što tužio. 11 

Gospođica Anita Santon iz Padove nakon dugih godina 
teškoga trpljenja morala se podvrći dvjema teškim operacija¬ 
ma i kao posljedicu toga zadobila je colitis i cistitis (upala 
mjehura). Još je dugo primjenjivala različita liječenja, ali sve 
uzalud. Profesor koji ju je liječio, izjavi da više neće ozdra¬ 
viti jer joj je bolest poprimila kroničan oblik. 

Iscrpljena od trpljenja koje ju je mučilo oko petnaestak 
godina, gospođica je shvatila da joj ljudska znanost više ništa 
ne može pomoći i da bi je mogao jedino Gospodin spasiti. Pođe 
k ocu Leopoldu i iznese mu sve svoje muke. On joj odmah reče: 

— Vjerujte! Vi ćete ozdraviti! 

— Ali, oče, kako ću moći ozdraviti od tolikih boli? 

— Ako budete imali vjere, ozdravit ćete — bijaše iznova 
njegov odgovor. 

Ona ode utješena i sigurna da će joj bolesti nestati, no 
prođoše dani mjeseci, prođe i godina dana a njoj se stanje 
samo pogoršavalo. 

U rujnu 1941. pođe opet k ocu Leopoldu i reče mu: 

— Oče, ja ne mogu više! Ne mogu više jesti, ne mogu spa¬ 
vati, život je za mene u takvom stanju nemoguć. Bolje je um¬ 
rijeti! 

II AVP, kut. F, br. 12bis. 


16 * 

_ Ali zar Vam nisam rekao da ćete ozdraviti ako budete 

imali vjere? — odgovori on prijazno. — Ponavljam Vam: 
Vjerujte i ozdravit ćete od svih svojih bolesti. 

I Gospodin je uslišao molitve svoga vjernog sluge. Jedne 
večeri pod konac rujna gospođica osjeti takvu želju za jelom 
kao da je zdrava. Jela je s velikim tekom, kako to godinama 
nije činila. Njezina se sestra grozno preplašila od straha što 
bi se moglo iz toga izleći. Ona je međutim mirno prespavala 
čitavu noć. 

Sutradan pođe k ocu Leopoldu da mu ispripovjedi što se 
dogodilo, a on, sav zadovoljan, reče: "Gospođin Vam je iskazao 
milost! Budite mu uvijek zahvalni!" 

Od tog dana se nikada više nije tužila ni na kakve smet- 

nje. 12 t . 

Gospodin Alfons Zannini od 1927. do 1941. imao je jake 
bolove od čira na želucu i od cistitisa i colitisa. Za svog bo¬ 
ravka u Padovi, kao vratar kapucinskog samostana, svakodnev¬ 
no se preporučivao ocu Leopoldu koji mu je uvijek ponavljao. 
"Vjerujte! Bit će bolje!" 

Jednog dana, videći da nije baš uvjeren, reče mu jasno: 
"Vjerujte! Ozdravit ćete! To Vam jamčim u ime Božje. Znam 
što govorim." 

Godine 1941. Zannini je bio na koncu života i primio je 
posljednje sakramente. Nakon kolebanja, pokušaju s operaci¬ 
jom, ali nisu jamčili za njen dobar ishod. Međutim, sve je svr-, 
šilo dobro i za kratko vrijeme bio je savršeno zdrav kao što 
mu je zajamčio otac Leopold. 13 

Gospođa Ana Selvaggini (čit. Selvađini) iz Venecije bila 
je 1934. godine u teškoj životnoj opasnosti zbog otrovanja u 
crijevima. Budući da su je krivo liječili nadošle su strašne 
komplikacije i nastali brojni čirevi. Sirotica je mislila da će 
poludjeti od boli. Obrati se ocu Leopoldu i on joj napiše. 

"Ništa se ne bojte! Znajte, gospođo, i dobro zapamtite što 
ću Vam reći: Ostaje Vam još mnogo godina života! Oporavit 
ćete se! Budite dakle mirni u duši! Isus i Marija su s vama." 

Ozdravljenje je bilo gotovo trenutačno i ta je gospođa 
živjela mnogo godina u savršenom zdravlju. 14 

Gospođa Marija Parpaiola iz Meneghella nađe su u srpnju 
1933. godine u jednoj klinici u Padovi. Profesor Fasiani nakon 
dugog istraživanja utvrdi da ima tumor na crijevima i odluči 
je operirati. Odredio je i dan operacije. Njezin suprug zaželi 
da je dođe blagosloviti i ispovijediti otac Leopold. Dan prije 

12 AVP, kut. S, br. 3. 

13 AVP, kut. Z, br. 5. 

14 AVP, kut. VII, br. 240. 


operacije otac Leopold je pođe posjetiti, ispovijedi je i ohrabri. 
Ali videći je tako utučenu i prestrašenu, ostane začas zadub¬ 
ljen u molitvu, a zatim sav veseo potapša je po ramenu i reče: 
"Vjerujte! Gospodin je sasvim izmijenio karte na stolu. Jeste 
li razumjeli? Izmijenio je karte na stolu. Vjerujte i budite za¬ 
dovoljni!" Sutradan je gospođa bila spremna za operaciju, ali 
do nje nije došlo jer profesor iznenada odluči da još malo 
počeka. Poslije podne je iznova pregleda i ne nađe ni traga 
bolesti. Gospođa se više nije tužila na smetnje i iziđe zdrava iz 
bolnice. 15 

Nevolje rata 

Za života oca Leopolda u Italiji (1882—1942) Italija je bila 
u više ratova. Blaženik je oko sebe imao dosta nevolja u koji¬ 
ma je trebao uzeti udjela svojom ljubavlju ispunjenim srcem; 
trebao je otirati mnoge suze nevoljnika. Slijedeća tri izvještaja 
povezana su na neki način s ratnim prilikama. 

Otac Cezarije M. Finotti, kapucin, piše: "1919. godine na¬ 
kon dugih godina vojničkog života vratih se u samostan. Moji 
školski drugovi koji nisu služili vojsku, već su bili zaređeni. 
Bila je stoga i moja živa želja da i ja što prije postignem že¬ 
ljeni cilj. Nakon dvije prve godine teologije poglavari, želeći 
udovoljiti mojoj želji, zatražiše dva puta oprost iz Rima da bih 
bio zaređen prije vremena koje je crkvenim zakonom određeno. 
Ali odgovor je bio niječan. Kad je provincijalni poglavar do¬ 
šao u Padovu, jasno mi reče da nije mogao ništa učiniti i da 
moram čekati još jednu godinu. 

Bio je listopad i ja sam još bio u Padovi. Jedne večeri bio 
sam u koru i obavljao ispit savjesti prije odlaska na počinak. 
Otac Leopold, koji je molio, ustane, dođe k meni i reče mi: 
’Hrabro, ove ćete godine biti zaređeni za svećenika!’ 

Bio sam silno začuđen i mislio sam: to je nemoguće! Iz 
Rima su odrečno odgovorili već dva puta a godina se završava. 
Vidjet ćemo tko će imati pravo. 

U međuvremenu sam prešao u samostan u Veneciji i sre¬ 
dinom studenoga, gle, dođe za mene velika novost. Protiv 
svake nade, iznenada dođe iz Rima dopuštenje za moje sveće¬ 
ničko ređenje. Kardinal La Fontaine bio je tako dobar da je 
prihvatio molbu mojih poglavara da mi podijele sve redove i 
da se 17. prosinca održi svećeničko ređenje samo za mene. 

Tada sam shvatio kako je otac Leopold, od Boga prosvi¬ 
jetljen, sigurno čitao budućnost." 16 

15 AVP, kut. P, br. 14. 

16 AVP, kut. C, br. 9. O tom događaju dao je otac Cezarije izjavu i 
na postupku (BP, str. 266-267). 

Gospodin Lino Menegazzo (čit. Menegaco) iz Padove piše: 
"Godine 1935. pođoh na ispovijed k ocu LeopoLdu. Bio sam 
pozvan u vojsku i to me duboko potreslo, tako da sam pred 
njim plakao kao dijete. On me utješi, zatim mi dade Gospinu 
medaljicu i reče mi: 'Rat će biti strašan, ali ti nećeš umrijeti.’ 

Rat je započeo, i 1941. godine iznova sam pozvan u vojsku. 
Silno sam trpio od bolesti i kirurških zahvata. Dok sam se još 
oporavljao, bio sam poslan u Albaniju i za našeg prijelaza 
preko Jadranskog mora napala nas je jedna podmornica, ali 
njezini su pucnji promašili. Bio sam u ratu. Stotinu sam puta 
gledao smrti u oči, ali uvijek su mi bile u ušima riječi oca 
Leopolda: Ti nećeš umrijeti u ratu.’ One su mi ulijevale hrab¬ 
rost. Sve je prošlo i ja, iako slaba zdravlja, mogao sam se vra¬ 
titi svojoj kući i zagrliti svoje drage.” 17 

Gospođa Ada Bendazzoli (čit. Benclacoli) udova Zanatto 
(čit. Zanato) iz Padove nađe se u proljeće 1942. u vrlo teškoj 
nevolji. Imala je sina koji je bio na bojištu u Africi i već dugo 
nije od njega primila nikakve vijesti. Tražila je i dugo ispiti¬ 
vala kod nadležnih ureda, ali sve je bilo badava. Bila je pri¬ 
tisnuta neizrecivom tjeskobom i nije mogla više naći mira. 
Pođe k ocu Leopoldu. Nikada dotad nije govorila s ocem, i on 
je uopće nije poznavao. Čim mu je očitovala svoju bol, on joj 
reče: 

— Vi ste udovica, zar ne? 

— Da, oče! 

— I imate sina jedinca, zar ne? 

— Da, oče! 

— No dobro — nastavi on kao nadahnut —* vratite se mir¬ 
no kući. Vaš će Vam sin uskoro pisati. Proslavit ćete sretno 
Uskrs. 

Ta je gospođa bila duboko iznenađena činjenicom đa otac 
Leopold zna da je ona udovica i da ima sina jedinca, i blagi 
mir uđe u njenu dušu. Još je bilo samo nekoliko dana do Us¬ 
krsa. Ujutro toga svetog dana, čim se vratila s mise, dođe po¬ 
štar i uruči joj pismo od sina koji joj javlja da je u zaroblje¬ 
ništvu, ali da je dobro. 18 

Dva tragična pređskazivanja 

23. ožujka 1932. dođe nakon dugog vremena k ocu Leo¬ 
poldu jedan gospodin iz Padove, njegov prisan prijatelj. Čim 
je ušao u sobicu, primijeti da je otac Leopold veoma rastužen. 

17 AVP, kut. M, br. 8. 

18 AVP, kut. B, br. 8. 

— Oče, što je? — upita ga — zar Vam možda nije dobro? 

— Ne, ne, dobro mi je. 

—* Zar Vam se možda dogodila kakva nesreća? 

— Ne, ne, nije mi se ništa dogodilo — odgovori on opet, no 
tada brižne u grčevit plač. 

Taj je gospodin bio vrlo ganut, pa je navaljivao da mu 
povjeri uzrok tolike žalosti. Konačno mu otac Leopold reče: 
"Prošle noći, dok sam se molio, Gospodin mi je otvorio oči i 
vidio sam Italiju u moru vatre i krvi!” 

Kad je to rekao, pokrije oči rukama i progovori kroz suze: 
"Dao-Bog da sam se prevario! Da sam se prevario!” 

Tako je ostao neko vrijeme. Onda se uspravi, načini od¬ 
lučnu kretnju rukom i čvrsto reče: ”Ne, nisam se, na žalost, 
prevario. Italija će biti u moru vatre i krvi! . . .” 

Od toga. dana svaki put kad se govorilo o žalosnim vreme¬ 
nima ili o mračnim predviđanjima za budućnost, on bi uvijek, 
prekrivši lice rukama, uzdahnuo i uskliknuo: ”Neka se Bog 
smiluje Italiji!” 

Na žalost, otac se Leopold nije prevario i predviđanje je, 
kao što je svima poznato, imalo svoje najžalosnije ispunjenje. 19 

Više puta je otac Leopold manje ili više jasnim riječima 
dao znati da će kapucinski samostan u Padovi biti porušen, a 
1940. to je i jasno rekao. 

U lipnju te godine upita gospodin Franceschini (čit. Fran- 
českini) Alvise iz Padove oca Leopolda hoće li njegov grad 
biti pogođen od zračnog bombardiranja, a on odgovori: 

— Hoće, i to mnogo puta! 

— A ovaj samostan? — upita opet gospodin. 

— Na žalost, i ovaj će samostan biti teško pogođen . . . , 
ali ova sobica (njegova ispovjedaonica) ne; ona ne. Ovdje je 
Gospodin Bog pokazao toliko milosrđe dušama; mora ostati 
kao spomenik njegove dobrote. 20 

Tužno proroštvo kobno se obistinilo. Grad Padova prepa¬ 
lio je grozote zračnih bombardiranja, koja su prouzrokovala 
strašne ruševine i vrlo brojne žrtve. 

14. svibnja 1944. pet velikih bombi silne razorne snage 
pogodilo je kapucinsku crkvu i samostan. Čudesno je ostao 
pošteđen kip Blažene Djevice i sobica u kojoj je ispovijedao 
otac Leopold. Žrtava nije bilo. Bez sumnje otac je Leopold 
isprosio od Gospe spas svojoj braći. 

19 AVP, kut. X, br. 36. 

20 AVP, kut. C, br. 22. 

To su samo neke zgode, ali je otac Leopold bezbroj puta 
svojim pogledom prodro u tajanstvenu koprenu budućnosti; 
uvijek i jedino za dobro svojih pokornika. Više je puta to 
učinio posve diskretno i jednostavno, te tome nije pridavao 
važnosti, tako da ni sama osoba na koju se to odnosilo u tom 
času nije to primjećivala, a toga se sjetila tek kad se sve 
dogodilo kako je on prorekao. Uistinu, i u tim nadnaravnim 
darovima on je tražio samo dobro duša i Gospodinovu slavu. 

Petnaesto poglavlje 


PLEMENITOST I SVETOST 
OBITELJSKE LJUBAVI 

»Tko pomisli na bezbrojne ruševine što ih 
prouzrokuje loš tisak, i to ponajprije u 
ćudorednom redu a onda kao nužna po¬ 
sljedica i u svim drugim redovima ljud¬ 
skog života, mora zaplakati zajedno s pro¬ 
rokom Jeremijom na ruševinama razore¬ 
nog Jeruzalema. U tome nam naši neprija¬ 
telji mogu biti učitelji. U njihovoj ćemo 
školi naučiti kako se trebamo služiti tis¬ 
kom za spas kršćanskog naroda, kao što 
se oni njime služe na propast.« 

(Iz Blaženikovih spisa) 


Obitelj: sredstvo posvećenja 

Bog, sama Ljubav, htio je ljubav učiniti zakonom svijeta 
a posebno ljudskih stvorenja. Zato je zapovjedio da ljubimo 
njega i da se ljubimo međusobno šireći što življi oganj te uza¬ 
jamne ljubavi u obitelji. Prvom ljudskom paru podijelio je svoj 
blagoslov i naredio da to jedinstvo bude plodno. Taj blago¬ 
slov ostao je i nakon pošasti istočnog grijeha . 1 

U svojim ćudorednim zastranjenjima ljudski je rod dije¬ 
lom pogazio i te božanske naume i Bog je to pripustio videći 
tvrdoću ljudskog srca . 2 Ali kad je on sam postao čovjek da 
ljudskom rodu ponovno dade, rekao bih, novi zrak za disanje, 
bogatstvo otkupljenja i milosti prelilo se i na obitelj, i on ju je 
obnovio. Štoviše, on je ženidbu uzdigao na dostojanstvo i sve¬ 
tost sakramenta i tako je učinio kanalom svoje milosti, to jest 
djelotvornim sredstvom posvećenja. Nekome, kojega je poseb¬ 
no poznavao, on je pokazao život koji ne sadrži taj oblik ljud¬ 
ske ljubavi. Ali većinu poziva da prema pozivu naravi prigrle 
obiteljski život. A to znači da je za sve te obiteljski život naj¬ 
većim dijelom put i mjesto gdje će postići i vršiti kreposti i 
tako zadobiti spasenje. Tko ne izvršava svoju zadaću u vlasti¬ 
toj obitelji, uzalud od Boga moli uspjeh za svoje djelovanje 
na drugim područjima rada. Sveti Pavao je i od samih pred- 


1 Usp. Obred vjenčanja. 

2 ”Zbog tvrdoće srca vašega dopusti vam Mojsije otpustiti žene, ali 
od početka ne bijaše tako” (Mt 19, 8). 

vodnika Crkve (kad su bili izabrani između prvih obraćenika 
Lto iz staleža u kojem su se nalazili) zahtijevao da prije no što 
će upravljati braćom u vjeri, moraju dati dokaz da znadu lju¬ 
biti i zdravo upravljati vlastitom obitelji. 3 Uostalom, povijest i 
iskustvo nam pokazuju da, kad neki narod počinje propadati 
ćudoredno, razdor najprije nastaje upravo unutar samih obi¬ 
telji. Eto, tako je važna i odlučujuća uloga obitelji u građan¬ 
skomu vjerskom životu. 

Među pokornicima oca Leopolda brojni su bili svećenici. 
S njima je postupao u skladu s naročitim njihovim položajem. 
No brojnije su bile osobe s obitelji ili koje su se na obitelj 
pripravljale, pa ih je trebao voditi tim putem. Na to je posla¬ 
nje, premda ga je Bog pozvao drugim putem, on bio veoma 
pripravan. Kod njega se još jednom pokazalo da obitelj u duši 
ostavlja neizbrisiv trag i rijetko se tko može osloboditi njena 
ćudorednog utjecaja. Do kasne dobi osjeća se u životu svakog 
čovjeka utjecaj obitelji. Obitelj oca Leopolda, podrijetlom ple¬ 
mićka, bila je ćudoredno zdrava, dobro odgojena, sva usmje¬ 
rena na to da odgoji djecu u vedrini i ljubavi prema Bogu i 
ljudima. Ona im je u dušu usadila neopisivu nježnost i osjećaj 
plemenitosti i svetosti obiteljske ljubavi pa je to u svijesti 
.o, Leopolda ostalo živo cijeloga života. Kad je postao kapucin, 
sasvim se odijelio od obitelji i imao je rijetke prilike da vidi 
svoje drage. No ljubavlju, koju je trajno očitovao u molitvi, 
uvijek je ostao s njima povezan i sve do posljednjih dana osje¬ 
ćao je bol odijeljenosti od svojih dragih. Tako je bila nježna 
i profinjena njegova duša. Jedino mu je jača ljubav, ljubav 
prema Bogu, uspjela nametnuti toliku žrtvu. 

No, kako je sasvim bio udaljen od svoje obitelji, želio je, 
koliko je mogao, pomoći da postanu zdrave i svete obitelji nje¬ 
govih pokornika, da one u punini uživaju svetu radost obi¬ 
teljskog ognjišta kojega se on svojevoljno odrekao. 

Priprava na obitelj 

Za njega je obitelj bila nešto veliko. 1909. godine je na¬ 
pisao: "Obitelj je prvo, najsvetije, najplemenitije i najpo¬ 
trebnije društvo. Bog ga posvećuje, upotpunjuje i usavršava jer 
njegova milost ne oduzima naše naravi, već je kao temelj pret¬ 
postavlja.’’ 4 Želio je da se mladi čisto pripravljaju na obitelj; 
bio im je savjetnik u njihovim najintimnijim povjeravanjima. 

3 ”Treba, stoga, da nadglednik bude besprijekoran, jedne žene muž . . . 
da svojom kućom dobro upravlja i sinove drži u pokornosti sa svom oz¬ 
biljnošću — a ne zna li netko svojom kućom upravljati, kako će se brinuti 
za Crkvu Božju? ...” (1 Tim 3, 2-5). 

4 BF, rujan 1909, str. 249. 

Koliko je samo mladih u njegovoj očinskoj mudrosti, a ako je 
bilo potrebno i strogosti, našlo spas od opasnosti koje su im 
zauvijek mogle otrovati život, a oni su ipak uspjeli osjetiti 
neizrecivu radost zdrave kršćanske obitelji! Ako je bilo po¬ 
trebno, pisao im je riječi čudesne dobrote i mudrosti. Tako je 
jednome od njih pisao: "Zaruke i brak vrelo su poštenog ži¬ 
vota. 5 Tako se pod božanskim nadahnućem izražava sveti Pa- 
vao. Želite uvijek samo dobro i sve činite za dobro svoje bu¬ 
duće nerazdružive životne družice. Vidite: ženidba je za nas 
vjernike sakramenat, to jest u biti sveta stvar. Zato je posred 
supruga i supruge Gospodin Bog. Eto kako mora biti sveta, 
jaka i vjerna ljubav, koju dugujete svojoj zaručnici i budućoj 
supruzi. Dok ja govorim zaručnicima i supruzima, onda im 
svom snagom svoje duše nastojim usjeći u svijest tu veliku 
istinu. Vjera vas uči kakvu ljubav morate gajiti prema svojoj 
supruzi. Ta ljubav, kako nam govori sveti Pavao, 6 mora biti 
jednaka ljubavi koju je imao i ima Gospodin Isus Krist prema 
nama.’’ 7 

A Armandu Berdolu je pisao: "Vi ste zaokupljeni jednom 
ozbiljnom misli: ženidbom kojoj idete u susret. To mi je ut¬ 
jeha, jer pokazujete da pravo ocjenjujete taj ozbiljan korak 
koji ćete učiniti. Sa ženidbom započinje jedan novi život, da¬ 
kle novi životni položaj. No, budite mirni i prihvatite taj novi 
stalež kao smisao svoga života u vremenu. Neka u dnu svih 
Vaših osjećaja uvijek bude istina i pravednost a onda će bo¬ 
žanska Providnost upravljati svim Vašim koracima. 

Imat ćete milost da ćete stvoriti dobru obitelj. Tko polaže 
dobre temelje, moći će podići dobru i čvrstu tvornicu. Vi stav¬ 
ljate dobre temelje svojim prakticiranjem vjere. Imajte i da- 
ije takve dobre osjećaje pa će Isus i Marija uvijek biti s 
Vama.’’ 8 

Toliko je bio zadivljen ljepotom i veličinom te strane ljud¬ 
skog života da je bio silno strog prema onome koji se na nju 
nabacivao blatom. Oni koji su pokušali ostaviti koju siromaš¬ 
nu ženu pošto su je zaveli pustim obećanjima, morali su od¬ 
mah ispraviti počinjenu nepravdu, inače više nisu smjeli nogom 
stupiti u njegovu ispovjedaonicu. O tom pitanju nije dopuštao 
nikakve rasprave. Pokoji kicoš koji bi se hvastao, dobio bi 
takvu čitulju da više nije želio drugu. "U takvim slučajevima", 
govorio je, "ježi mi se koža.’’ 9 Osim u ponekom slučaju, uvijek 
je veću krivnju svaljivao na muža, tvrdeći da je Bog muškarcu 

5 Usp. 1 Kor 7, 9. 

6 Usp. Ef 5, 25. 

7 Blažu Angeliniju, Padova, 2. kolovoza 1938. (AVP, kut. VII, br. 201). 

8 Armandu Bredolu, Padova, 14. ožujka 1937. (AVP, kut. II, br. 37). 

9 AVP, kut. VIII, br. 39. 

dao u životu veću ravnotežu pa zato i veću odgovornost. 10 Jao, 
ako mu je netko počeo govoriti o teorijama koje u tim stvari¬ 
ma smanjuju osjećaj odgovornosti, iznoseći oštrinu strasti i 
druge slične pripovijesti. ”Gospodin Bog”, tvrdio je, ”dao je 
muškarcu dovoljno sredstava da može sobom vladati; reći 
drugačije značilo bi da želimo Boga obmanuti, a s Bogom se 
ne šali!” * 11 

Svim je sredstvima nastojao da se stvore prave kršćanske 
obitelji, kako bi svojim primjerom branile Evanđelje i u dru¬ 
štvu oživljavale vjeru. 

Jedan gospodin iz Padove, dugogodišnji pokornik oca Leo- 
polda, otkrije mu jednog dana svoju odluku da napusti svijet 
i postane redovnik. Mislio je da će otac time biti zadovoljan i 
da će ga poticati da ostvari svoju dobru želju. Ali on mu, za¬ 
mišljen, reče: ”To što mi govorite, vrlo je ozbiljna stvar. Za¬ 
molimo jednom devetnicom Gospodina za savjet i onda ću 
Vam dati odgovor.” 

Kad se devetnica svršila, on mu odlučno reče: ”Ne! Osta¬ 
vite meni to odijelo! Ja sam ga sebi odabrao.” I plačući od ra¬ 
dosti prizna mu da ga je cjelivao svako jutro i večer. ”Vi ste 
zvani u redoviti obiteljski život. Vi morate živjeti u društvu i 
tamo predstavljati pravoga kršćanina katolika, koji živi po 
svojoj vjeri. Propovijedat ćete ne riječima, nego primjerom! Vi 
ćete opipljivo pokazati kako se može živjeti usred svjetskih 
poslova i biti praktičan kršćanin. Ako ne poslušate moje riječi, 
ne jamčim Vam vječno spasenje.” 12 

Katkada je izgledao nadnaravno prosvijetljen kad je svo¬ 
jim pokornicima objašnjavao put koji trebaju izabrati i kad 
im je savjetovao da stvore obitelj. 

Jednog dana reče nekom svom pokorniku: 

— U svoje vrijeme Gospodin će Vam dati družicu. 

— Ali, oče — odgovori taj siromašak, koji je negdje od 
sedme godine bio teško bolestan, u krajnjoj bijedi, u pogibli 
da bude sa svom obitelji istjeran iz kuće od brojnih vjerovni¬ 
ka — zašto mi o tom govorite? Zar Vam nije poznat moj po¬ 
ložaj? Zar mislite da bih ja mogao misliti na stvaranje obitelji? 

— Budite mirni — nastavi otac Leopold sav rasvijetljen u 
licu — prepustite to Gospodinu Bogu! On će to sasvim sigurno 
učiniti zajedno sa svojom blagoslovljenom Majkom. Vi ćete 
ozdraviti; ako bude potrebno, Gospodin će učiniti i čudo. On 
će Vas izvesti iz Vaše obitelji i dat će Vam časno mjesto u 

10 AVP, kut. VIII, br. 16. 

11 AVP, kut. VIII, br. 38. 

12 AP, str. 139. 


društvu. Pouzdajte se u ono što Vam kaže ispovjednik. Ispo¬ 
vjednik ne govori ni mrvice laži niti govori po samovolji. Go¬ 
spodin Bog mu daje govoriti. Sve će se dogoditi što sam Vam 
rekao. Niti jedno slovo Božje se ne briše!” 

I zaista, sve se obistinilo kako je otac Leopold prorekao. 13 

Brojni mladenci posjetili bi ga na dan svadbe da i on su¬ 
djeluje u njihovoj radosti i da im podijeli blagoslov. Ganut¬ 
ljivo je bilo gledati s kakvim ih zadovoljstvom prima. Blago¬ 
slivljao ih je svom velikodušnošću svoga srca, darivao im Go¬ 
spinu medaljicu i davao očinske savjete, posebno da često pri¬ 
stupaju svetim sakramentima, kako bi se njihova ljubav mo¬ 
gla zauvijek održati u Gospodinovoj milosti. 14 

Unosio je mir 

U već stvorenim obiteljima nastojao je na sve moguće na¬ 
čine da vlada mir i sklad. Kad je to slučaj tražio, otklanjao je 
ćudoredne nemire koji su mogli prouzročiti opasna zastranjenja 
u bračnom životu. Jednoj gospođi iz Padove pisao je: ”Pod- 
sjećam Vas na utjehu vjere, to jest na Onoga kome su dobro 
poznati svi ljudski osjećaji, ne znam koje vrste oni bili. Uko¬ 
liko su oni zakoniti i sveti, On je prvi njihov začetnik, jer je 
tvorac prirodnog reda i reda milosti.” 15 Radovao se s muže¬ 
vima koji su gajili duboku ljubav prema vlastitoj obitelji i od 
srca ih je blagoslivljao. Pisao je gospodinu Ninu Bortottiju: 
”Vaše mi je pismo predrago i iz jednog drugog razloga. Evo: 
premda ste daleko od svojih dragih, naime od supruge i dje¬ 
teta, Vaše je srce vazda u obitelji i osjećate svetu dužnost su¬ 
pruga i oca. Ta dva plemenita osjećaja oca i supruga, nakon 
Boga, neka uvijek budu smisao Vašega života. Lako možete 
sebi zamisliti kakva je utjeha za nas svećenike vidjeti tako 
duboku ljubav prema vlastitoj obitelji.” 16 

A jednoj gospođi iz Rima: ”Kad sam pročitao ljubazne iz¬ 
raze Vašeg muža, izraze koji očituju svu ljubav koja vječno 
mora povezivati one koji su, prema riječi Evanđelja Krista 
Gospodina, dvije duše u jednome tijelu, 17 ti izrazi, kažem, silno 
su me utješili.” 18 

Nadalje, veoma se radovao kad je vidio da se bračna lju¬ 
bav hrani i učvršćuje vjerskim osjećajem. Pisao je gospođi 
Ines Benetti: ”U Vašem pisamcu sam pročitao jedan tako đra- 

13 AP, str. 138. 

14 AVP, kut. X, br. 21. 

15 Dragici Bonasi, Padova, 13. rujna 1912. (AVP, kut. I, br. 15). 

16 Ninu Bortottiju, Padova, 9. svibnja 1942. (AVP, kut. I, br. 30). 

17 Mk 10, 8. 

18 Dragici Bonasi. Vidi br. 15. 

gi nadnevak. Toliko me raduje vjerski čin koji ste obavili s 
toliko dubokim osjećajem. Uvijek gajite taj osjećaj, pa će u 
Vašoj obitelji uvijek vladati prava ljubav, plod Božjeg bla¬ 
goslova.” 19 

Kad bi se u kojoj obitelji pokolebali sklad i ljubav (što se 
može dogoditi a da ne nadođe slabosti ljudske naravi neka po¬ 
sebna zloća), on je znao ponovno unijeti Gospodinov mir. Ko¬ 
like su samo obitelji, koje su bile pred lomom, našle spas u 
sobici oca Leopolda. Ma kako bili duboki nesporazumi i raz¬ 
mirice, dovoljno je bilo da su supruzi došli k njemu. Nisu mo¬ 
gli odoljeti njegovim tako plemenitim, proćućenim i ljubavlju 
prožetim riječima: najprvo suze, a onda poljubac praštanja, i 
vraćali su se vedri svojim kućama i zajedno ponovno nastavili 
svoj životni put. 

Evo jedne prekrasne zgode. Pripovijeda jedan gospodin iz 
okolice Padove: "Godine 1907. izišao sam iz svoje obitelji i pre¬ 
šao u kuću svoje žene, koja je bila jedinica sa starim roditelji¬ 
ma. Nakon nekoliko mjeseci boravka u novom prebivalištu 
počelo me obuzimati jako kajanje što sam ostavio svoje drage 
roditelje, koje sam vrlo ljubio, i ujedno takva čežnja za očin¬ 
skom kućom da nisam više mogao naći mira. Svi su na mome 
uvijek žalosnom licu opažali da sam duboko nesretan, ali raz¬ 
log nije mogao otkriti nitko, pa ni moja žena, koja je na sve 
načine nastojala da me učini zadovoljnim. Nakon koje godine 
nisam to više mogao podnositi i utekoh se ocu Leopoldu da me 
savjetuje što mi je činiti. On mi odmah reče: 'Slušajte, vjerujte 
mi i pouzdajte se! Sve je to đavolov posao; on bi Vas htio uči¬ 
niti nesretnim jer je pogodio Vašu slabu stranu. Ne mislite 
više na to! Molite se i sve će se rasplinuti!’ 

Njegove su svete riječi vratile odmah vedrinu mojoj duši. 
Svaka je žalost odjednom nestala, i od toga časa uvijek sam bio 
tako zadovoljan u novoj obitelji da se ne bih vratio u staru 
svoju kuću ni za sve zlato svijeta.” 20 

Branio je potlačene 

Obitelj, na žalost, nije uvijek gnijezdo mira. Kad uz- 
manjka međusobno razumijevanje i prava ljubav koja po¬ 
kreće svakog supružnika da se, kad ustreba, žrtvuje za dobro 
drugoga, uvlači se najstrašnija i najbezobzirnija sebičnost te 
obitelj postaje pravi pakao. U takvim slučajevima suprug zna¬ 
de postati okrutnim te tlači svoju ženu, koja je po naravi sla- 

19 ines Benetti, bez nadnevka i mjesta (AVP, kut. I, br. 10). Benetti su 
mu pisali da su proslavili 25. obljetnicu svoga braka svečanim bogoslužjem. 

20 AVP, kut. C, br. 8. 

bija. Otac Leopold je patio zbog takvih tragedija i odvažnoje 
ustaj'ao protiv nekih muževa. U vezi s time piše gospođa Elvira 
Furlan, udova Mezzadri, iz Padove: »Jednom mu prilikom u 
posebnim okolnostima ispripo vi jedili žalosne slučajeve kako 
neki muževi muče svoje jadne žane. Kako je snažno i sa sil¬ 
nim žarom ustao na obranu žene, njezina mučeništva i njezi¬ 
nih obiteljskih prava! Služio se vrlo oštrim riječima protiv 
nasilja, grubosti i takozvanih povlastica. Rekao je: ’Bog ne os¬ 
tavlja zla nekažnjena! On uvijek stigne zločinca, a posebno 
onoga koji tlači slabe/« 21 

Jednom je rekao: ’Tolike su žene žrtve svojih okrutnih 
muževa. Sirotice, kako ih žalim! Kad mi zato dođu takvi mu¬ 
ževi pod ruke, stavim ih pred zid i očitam im dobru bukvicu!” 22 
I uistinu su te riječi bile teške! 23 

Na biskupijskom postupku iznio je gospodin Ivan Armel- 
lini: ”Sa svojim je pokornicima redovito bio očinski blag. No 
kad je vidio teške grijehe bračne nevjere, očitovao je posebnu 
energiju. Sjećam se jednog događaja. 

Jedan moj prijatelj, oženjen i s djecom, neko je vrijeme 
imao redovne odnose s nekom drugom ženom. Jednog ga dana 
nađem sva smetena; na moja pitanja prizna mi svoju odluku 
da si oduzme život. 

Nagovorih ga da pođe k jednom ispovjedniku koga je on 
poznavao. No, premda sam mu preporučio toga svećenika, za¬ 
moli me da ga odvedem k ocu Leopoldu i da mu pripravim put. 

Rado sam na to pristao i kasnije, nakon svoje ispovijedi, 
ispriča mi teške riječi oca Leopolda, koji je tražio da on sa 
svoje strane odmah prekine grešne odnose, jer inače je besko¬ 
risno da se više vraća k njemu.” 24 

Jednog dana dođe k njemu na ispovijed neki muškarac 
šezdesetih godina. Bio je to nesretnik koji je strašno mučio 
svoju ženu. Najednom se otac Leopold digne, jer više nije 
mogao suzdržati drhtanja svoje duše, promijeni se iz jaganjca u 
lava i triput ponovi: ”Vi ste zločinac!” 

Gospodin se uvrijedi i zatraži od oca Leopolda da povuče 
svoje riječi, no otac Leopold, kao da raste u diva, odgovori: 
”Ništa ne povlačim što sam rekao! Čak to ponovno tvrdim u 
ime Božje!” 


21 AVP, kut. F, br. 13. 

22 AVP, kut. VIII, br. 26. . v 

23 Na postupcima su među ostalim donesena i ova svjedočanstva. 
Prof. Henrik Rubaltelli: ”U bračnim problemima i dužnostima bio je veoma 
strog i nježan” (BP, str. 111); Olinto Berto: ”Cuo sam da je veoma oštro 
postupao prema onima koji su griješili protiv bračne vjernosti” (BP, str. 273). 

24 BP, str. 202-203. 


255 




Tolika je čvrstoća tako duboko pogodila toga čovjeka da 
se ponizio i rekao: ”Oče, imate pravo. Vidim i ja da sam uisti¬ 
nu zločinac kad tako postupam.” 

Tada ga dobri otac ispovijedi i otpusti utješena i preobra- 
žena. Kad se vratio kući, sve to ispripovjedi ženi koja se, sva 
ganuta, došla zahvaliti. 25 

Doista je tragična ova zgoda, gdje je Božja ruka bila tako 
stroga u obrani prava jedne siromašne žene, izdane u njenom 
najsvetijem osjećaju. Piše jedna gospođa iz Padove: ”Moj me 
muž bio kroz neko vrijeme zanemario, jer se upoznao s nekom 
drugom ženom, i ja sam bila njena žrtva. Kad sam vidjela da 
ni na kakav način ne mogu promijeniti njegova srca, odem 
jednog dana k ocu Leopoldu i razložim mu svoju teškoću. On 
me prijazno sasluša i utješi govoreći neka se pouzdam u Boga. 

Budući da je moj muž nastavio istim životom, vratim se 
poslije nekog vremena opet k ocu Leopoldu, a on me, kao i prvi 
put, savjetuje da se pouzdam i da se molim. No kad sam vi¬ 
djela da stvari idu sve nagore i da grešno ljubakanje ne kani 
prestati, pođoh po treći put k njemu i rekoh mu, očajna, da 
više toga ne mogu podnositi i da mi život u tim prilikama 
postaje nemoguć. 

Čim sam ja svršila, otac Leopold postane vrlo ozbiljan i 
činilo se da je uronio u žalosne misli. Nakon dulje šutnje reče 
mi čvrstim glasom: ’Evo, pravda se Božja već izvršila! . . . Idite 
kući i sve će biti na svome mjestu.’ 

Te su me riječi duboko potresle i vraćala sam se zabrinuta 
kući. Ali me stigne muž, sav zbunjen i smeten. On me plačući 
zagrli. Ljubavnica je iznenada umrla i njega je ta smrt po¬ 
tresla poput groma. Ušao je u se i vratio mir u domaće og¬ 
njište.” 26 

Shvaćao je ljudske osjećaje 

Otac Leopold, dakako, nije bio tako jednostran da je uvi¬ 
jek za neslogu u obitelji krivnju bacao na muževe. Samo je 
govorio da je Gospodin Bog, postavivši čovjeka glavom obitelji, 
njemu dao veću milost da mirno i razborito može upravljati 
svojim malim kraljevstvom. 27 

On je bio sav nježan i pun sućuti prema siromašnim udo¬ 
vicama koje su ostale osamljene i često prepuštene samima 

25 AVP, kut. IX, br. 33. 

26 AVP, kut. C, br. 9. 

27 AVP, kut. VIII, br. 39. — Valja imati pred očima da je sluga Božji 
gotovo uvijek ispovijedao muškarce a, kao što se navodi kasnije u tekstu, 
žene je primao ”izuzetno”. Stoga je imao više prilika da ih upozori na nji¬ 
hove dužnosti kao muževa. 

sebi. IJ vezi s time donosim jedan veoma lijep iskaz gospođe 
Elvire Furlan, udove Mezzarđi, iz Padove: ”Rekli su mi da je 
otac Leopold ispovjednik muževa, ali da iznimno prima i žene. 
One koje su kod njega bile na ispovijedi, ili su od njega dobile 
utjehu ili savjet, izjavljivale su da su veoma zadovoljne. Zato 
sam htjela i ja da dođem k njemu. 

Nikad nisam vjerovala da bi jedan muškarac, još k tomu 
redovnik, koji je gotovo čitav život proveo u samostanu, dale¬ 
ko od svijeta i njegove svagdanje stvarnosti, mogao tako du¬ 
boko shvatiti dušu jedne žene i prilagoditi se njezinoj osje¬ 
ćajnosti. 

Žena je po naravi svojoj slaba, potrebna ojačanja, brza na 
malodušnost, često progonjena, osobito ako je sama. Ona u 
stanovitim časovima naginje k očaju, ako joj ponestane vjere 
i veze s Bogom. A on, dobri otac, tako je divno znao rastjerati 
oblačine, obnoviti nadu, vratiti hrabrost, izvesti dušu natrag 
na svjetlost i uliti joj pouzdanje u Gospodnju pomoć. 

Kako su tankoćutni i nježni bili njegovi osjećaji za obi¬ 
telj! Jedanput mu rekoh: 

— Oče, kako je teško na te velike blagdane (Božić, Uskrs) 
biti sam, kad svi imaju obitelj. 

— Razumijem, kćerko — odgovori on — razumijem . .. 
čovjek trpi . . . bolno je . . . Vidite, i ja, premda sam redovnik 
od mladenačke dobi, osjetim na te blagdane čežnju za svojom 
dalekom obitelji! Ali Gospodin tješi, ispunja i blagoslivlja! 

Otac Leopold bijaše svetac, ali svetac koji je razumio ri¬ 
ječi ljudskih stvorova, koji je tankoćutnošću nevinih duša os¬ 
jećao želje, potrebe i žudnje ljudske, ali on je sve to pridizao 
k Bogu i posvećivao.” 28 

Blagoslov obiteljskog ognjišta 

Obitelj je potpuna kad je obdarena potomstvom. Obitelj 
bez djece, ili samo s jednim djetetom, hladna je, mir i ljubav 
je napuštaju. Otac Leopold se grozio nad stanovitim teorijama 
koje su trovale vrelo života i poticao je svoje pokornike da ih 
isto tako mrze. 

On je znao postići od Gospodina prava čudesa kad je bilo 
u pitanju spašavanje novog života koji se našao u opasnosti. 

Godine 1933. spopadne gospođu Carenza (čit. Karenca) iz 
Padove, koja je bila trudna, jaka upala bubrega. Slučaj se 
brzo pokazao vrlo ozbiljnim. Profesori Bertino i Scimone (čit. 
Šimone), liječnici na porodiljskoj klinici, izraziše se da drže po- 

28 AVP, kut. F, br. 13. 


17 Blaženi Leopold kapucin iz Herceg-Novog 

trebnim prekinuti trudnoću da se spasi barem majka. Muž, 
profesor Ksaverije Carenza, iznese žalostan slučaj pred oca 
Leopolda, koji odmah reče: ”Ne, ne! Gospodin Bog to ne voli! 
Imajte vjere! Sve će dobro proći! Vjerujte!” 

Gospodin, dubok kršćanin, nije mario za mišljenje slav¬ 
nih liječnika, već se pouzdao u riječi oca Leopolda. A Gospodin 
je nagradio njegovu vjeru, jer je gospođa do konca sretno pro¬ 
vela trudnoću i rodila dijete, kojemu na trajnu uspomenu 
dadoše ime Leopold. 29 

Gospodin Cencio Marconi (čit. Cenčo Markoni) iz Padove 
piše: ”1927. godine obratili se ocu Leopoldu za veliku milost. 

Moja je kći Alojzija iščekivala svoj drugi porod, a budući 
da je prvi porod bio vrlo težak i vrlo opasan za majku i dijete, 
svi smo u kući bili u velikom strahu pred onim što bi se moglo 
dogoditi. 

Otac mi Leopold reče odmah s najvećom sigurnošću: 'Vje¬ 
rujte, budite mirni, jer će sve dobro proći! To Vam kažem služ¬ 
beno u ime Božje! Vi dobro znate što znači: službeno. Vjerujte.’ 

Kad je došlo vrijeme porođaja, moja kći ne osjeti nikak¬ 
vih boli, no po nekim pojavama ustanovismo da je stvar na¬ 
ravno nemoguća. Otpremismo je u porodiljsku kliniku u Pa¬ 
dovu, gdje je profesor Bertino nakon brižnog pregleda izjavio 
da je rođenje naravno nemoguće i da će sutradan pokušati 
operaciju koja može biti opasna za dijete. 

Bio sam prisutan. Kad' sam čuo profesorovu odluku, sjetio 
sam se riječi oca Leopolda i okrenuvši se prema raspelu, koje 
je visjelo na zidu bolnice, zamolim za obećano čudo. U taj 
čas počnu porođajne boli moje kćeri i naskoro je naravno i s 
najvećom lakoćom rodila.” 30 

Gospođa Viktorija di Giuro (čit. Đuro), supruga dra Petra 
Carenze iz Rima, bila je nakon petog vrlo teškog poroda lošega 
zdravstvenog stanja zbog velike organske slabosti, malokrv- 
nosti i upale bubrega. Ginekolog profesor D’Aprilia reče da 
kod eventualnog novog poroda ne može preuzeti odgovornost 
jer bi joj taj porod, bez sumnje, bio sudbonosan. Gospodin Ca¬ 
renza je imao četiri sinčića, a dvije su im kćerke umrle, pa su 
silno željeli dobiti kćerkicu. Zato se s pouzdanjem još jednom 
prepuste Božjoj Providnosti. Ali je stanje žene vrlo brzo pro¬ 
uzrokovalo toliku zabrinutost pa je gospodin Carenza, da sam 
sebe umiri, odlučio iznijeti žalostan slučaj ocu Leopoldu. 

Došavši 28. siječnja 1937. godine u Padovu, odmah pođe k 
časnome ocu, izloži mu stanje svoje duše i zaklinjao ga da mu 

29 BP, str. 178; AP, str. 106. 

30 AVP, kut. M, br. 1. 

od Gospodina isprosi milost te se njegovoj supruzi ne dogodi 
nikakva nesreća. 

Otac Leopold mu obeća da će rado moliti za njegovu go¬ 
spođu. Zatim mu, podigavši oči prema nebu i kao zanesen, si¬ 
gurnim riječima reče: 

— Idite samo mirno i uvjerite svoju gospođu da će sve do¬ 
bro proći bez potrebe ikakvog zahvata i da će nakon poroda 
ona potpuno ozdraviti od svih svojih poremećaja. 

— Oče — odgovori gospodin Carenza — od sveg Vam srca 
zahvaljujem. No mi bismo željeli da nam se rodi djevojčica, da 
utažimo svoj bol nad smrću dviju kćeri. 

Dobri otac, s istom dobrotom i vedrinom kao i prije, od¬ 
mah doda: 

— I u tom ćete biti potpuno zadovoljeni! 

— Oče, ja čvrsto vjerujem što ste mi rekli, ali hoće li moja 
žena biti u tom osvjedočena ili će možda misliti da sam te 
riječi ja izmislio da je umirim. Ne biste li bili tako dobri da mi 
u svojoj dobroti napišete to što ste mi usmeno rekli? 

— Bez daljnjega! — reče on. 

Miran i siguran da mu je ono što je rekao, bilo od Boga 
nadahnuto, uzme pero i napiše gospođi ono što je usmeno re¬ 
kao: neka naime ima puno pouzdanje u Gospodina, da će sve 
dobro proći i da će biti ispunjena i želja da dobiju kćerkicu. 

Otac se Leopold nije prevario. 1. ožujka 1937. rodi se sret¬ 
no toliko očekivana kćerka, kojoj su uz imena pokojnih se¬ 
strica nadjenuli ime Leopolda, u trajnu uspomenu na primljenu 
milost. Uz to, u potpunu potvrdu svega, što mu je prorekao, 
njegova je žena od toga dana bila sasvim iscijeljena od svih 
smetnji. 

Dragocjeno pismo, što ga je napisao otac Leopold, koje je 
proreklo tolike milosti i dobrote, obitelj Carenza ljubomorno 
čuva u okviru, kao najčasniju relikviju. 31 

Gospođa Ana Gazzi iz Stellata Po (kod Ferrare) imala je 
1936. godine postati majkom. Mnogo je dana ležala u krevetu 
u teškim mukama. Kad je općinski liječnik vidio teško stanje 
bolesnice, više puta je savjetovao da je odmah otpreme u bol¬ 
nicu. No gospođa Gazzi je poznavala oca Leopolda i nije htjela 
prihvatiti takve odluke dok mu nije pisala da čuje njegovo 
mišljenje. Međutim, liječnik i ukućani, videći da joj se stanje 
stalno pogoršava i postaje opasno, zaklinjali su je da dopusti da 
je odvezu u bolnicu. No ona o tome nije htjela ni čuti. Neki 
unutarnji glas joj je govorio da počeka. 

31 AVP, kut. C, br. 4. 

Konačno stigne iz Padove brzojav od oca Leopolda u ko¬ 
jem je stajalo: ’Tdite u bolnicu; sve će dobro proći.” 

Puna pouzdanja u riječi časnog oca, gospođa Gazzi dopusti 
da je odvezu u bolnicu. 

Čim je stigla, primarijus profesor Đoni je pregleda i, zapa¬ 
njen težinom slučaja, odmah reče suprugu i roditeljima da go¬ 
tovo više nema nikakve nade u spas. U međuvremenu su boli 
postajale još jače i temperatura je bila trajno vrlo visoka. Pošto 
je profesor pokušao sve što mu je znanost omogućavala, izjavi 
da je jedino čudo može spasiti. Svi su rođaci bili kraj njezina 
kreveta i plakali ne vjerujući u njen spas. Ona je međutim bila 
mirna, sigurna da će se dogoditi čudo koje je obećao otac 
Leopold. 

I čudo se zbilo. Protiv svih ljudskih predviđanja gospo¬ 
đa sasvim prirodno rodi kćerkicu. Svi su bili zadivljeni i jasno 
su prepoznali božanski zahvat. Dugo vremena se u bolnici u 
Ferrari govorilo o tom izvanrednom događaju. 

No otac Leopold je znao još više. Prije no što su mu Gazzi 
priopćili svoju radost zbog primljene milosti, on im iz Padove 
pošalje brzojav: ”Čestitam na rođenju kćerkice.” 

Milost je bila potpuna jer gospođa Gazzi, unatoč dugoj pat¬ 
nji koja ju je bila sasvim iscrpla i premda je prema riječima 
liječnika trebala dugo vremena liječenja, nakon samo četiri 
dana napusti bolnicu oporavljena i ojačana. 

U znak zahvalnosti za tu milost sretni roditelji htjedoše 
da se njihova kćerkica nazove Leopolda. Čim je bilo moguće, 
odnesoše dragu djevojčicu u Padovu i pokazaše je ocu Leo- 
poldu, koji je, duboko ganut, uzme u naručaj i poljubi. 32 

Volio je djecu 

Isus je svojim sljedbenicima proglasio nužnost da budu 
kao djeca, to jest da krepošću smatraju neke osobine koje su 
po naravi vlastite našoj nježnoj dobi. Tako je Isus pokazao da 
postoji stanovita jednakost između svetosti i djetinjstva. Ne 
treba se stoga čuditi da svete duše iz dvostrukog razloga vole 
djecu. Prvi je razlog sasvim naravan. Djetinjstvo je svim lju¬ 
dima svjedočanstvo naše prošlosti a ujedno i naša projekcija u 
budućnost. Drugi je razlog nadnaravan. Djetinja dob je ogle¬ 
dalo kreposti koje Krist traži od kršćana. 

Zbog toga su i djeca, koju je ljubio Otkupitelj, bila draga 
i ocu Leopoldu. Sav radostan ih je primao, blagoslivljao ih i 
upućivao im nježne riječi kojima ih je poticao na dobro. I dje- 

32 AVP, kut. G, br. 5. 

ca su ga voljela. Zvala su ga dragi, dobri nono. Profesor Hen- 
rik Rubaltelli iz Padove piše: ”Upoznao sam oca Leopolda pre¬ 
ko svoje djece. Ona su često odlazila da ga pozdrave i zamole 
za blagoslov. On ih je uvijek vedro, strpljivo i radosno pri¬ 
mao. Katkada bi im dao kakvu sličicu, a nadasve bi ih opomi- 
njao da budu dobri, poslušni i pobožni. 

Oni su osjećali pravu privrženost prema tome skromnom 
sinu svetoga Franje. Samostan Svetoga Križa bijaše čest cilj 
njihovih šetnja, s kojih bi se vraćali puni oduševljenja i neke 
čudnovate vedrine. Doista, uspomena na oca Leopolda ostala 
je, unatoč njihovoj nježnoj dobi, tako živo usječena u pamet 
moje djece da ona nikad ne zaboravljaju da svaki dan kakvom 
molitvom zazovu njegovu zaštitu, cvijećem okite njegovu sli¬ 
ku i njemu na čast učine kakvu žrtvicu.” 33 

Bilo je to 14. travnja 1938. godine. Gospođa Amalija Le- 
voratti iz Padove ušla je sa svojim djetetom u crkvu Svetog 
Križa. Otac Leopold je klečao pred oltarom svetog Antuna 
udubljen u molitvu. 

”Kako bih bila sretna da on blagoslovi moje dijete”, reče 
u sebi gospođa, ”ali nemam hrabrosti da ga smetam u njegovoj 
molitvi.” 

Otac Leopold odmah ustane, dođe k djetetu, pomilova ga i 
blagoslovi a onda se vrati pred oltar i nastavi moliti. 

Gospođa je bila tako potresena da nije mogla ni riječi 
izustiti. Kad je izišla iz crkve, sva ganuta do suza reče svome 
djetetu: ”Sinko moj, uvijek se sjećaj da te je blagoslovio sve¬ 
tac.” 34 


Dobrota i strogost 


Otac je Leopold nježno ljubio djecu i mladež. Ipak je pre¬ 
poručivao roditeljima da u svom odgoju, kad je to potrebno, 
budu i strogi, kao što to jasno govori Gospodin u Svetom pis¬ 
mu. 3 " Žalio je roditelje koji su zbog krive ljubavi prema djeci 


33 AVP, kut. R, br. 4. Isti prof. H. Rubaltelli izjavljuje na postupku: 
”Otac Leopold je ginuo od ljubavi prema bližnjemu. Posebnu je nježnost 
pokazivao prema majkama i djeci. Čitav njegov život bio je neprekidno 
vršenje djela duhovnog milosrđa” (BP, str. 183). 

34 AVP, kut. L, br. 4. 

35 usp. Izr 13, 24 (”Tko štedi šibu, mrzi na sina svog, a tko ga ljubi, 
na vrijeme ga opominje”); 19, 15 (”giba i ukor podaruju mudrost, a ra¬ 
zuzdani mladić sramoti majku svoju”); Sir 30, 1, 7 (”Tko ljubi sina svog, 
često ga bije šibom, da se na koncu u njemu obraduje . . . Tko miluje sina 
svog, zavijat će mu rane, i na svaki će mu se njegov jauk potresati srce”). 
U naše vrijeme, nažalost, roditelji znadu odveć slobode prepuštati svojoj 
djeci te zaboravljaju da ”neukroćen konj postaje ćudljiv, a zapušten sin 
postaje tvrdoglav” (Sir 30, 8). Držimo da problemima koje stvara današnja 
mladež ne smiju biti tuđa pedagoška načela koja donosi Sveto pismo. 
Premda je otac Leopold imao moderan pogled na život, on ipak ne za¬ 
boravlja životna pravila koja su ujedno plod ljudske i božanske mudrosti, 
a koja je pravila posvetila i sama Biblija. 

prepuštali da se loše razvijaju a da ih pri tom nisu ispravljali 
niti kažnjavali. Jedan svećenik kapucin piše: ”Neka je majka 
molila jednog dana u sakristiji oca Leopolda da joj dade bla¬ 
goslov za njezina sina učenika koji je bio vrlo neposlušan. 

— Koliko mu je godina? — upita on. 

— Petnaest! 

— Kaznite ga! Kaznite ga! — odgovori on odlučno i bez 
daljnjega je otpusti. 

Gospođa iziđe plačući, sretne mene i ispripovjedi mi što 
se dogodilo. Ja joj kažem: 'Gospođo, da Vas utješim, dat ću 
Vam ja blagoslov za vašega sina, kako želite. Ali nastojte se 
dobro okoristiti tim riječima, jer on vrlo dobro zna što kaže.’ 

Pošavši poslije za ocem Leopoldom u njegovu sobu, rekao 
sam mu: 

— Oče, ona je gospođa bila jako ožalošćena. 

— Sa zlim sinovima te dobi treba postupati tako — po¬ 
novi on odlučno i ne reče ništa više.” 36 

Nedužnost života, živa ljubav prema Bogu i ljudima omo¬ 
gućili su ocu Leopoldu savršenu uravnoteženost u prosuđivanju 
tako delikatnog područja ljudskog života kao što je obitelj. 


36 AVP, kut. I, br. 3. 

Šesnaesto poglavlje 


ŽRTVA ZA SVOJ NAROD 

»Sveto pismo veli: ’Molite jedni za druge 
da se spasite.’ Dakle, svatko je pozvan da 
ispuni svoje spasiteljsko poslanje. 

Kao i u društvenom poretku, tako i u nad¬ 
naravnom redu milosti Bog daje pojedin¬ 
cu bogatstvo da se njime pošteno sluzi i 
druge učini dionicima tog bogatstva. On 
nekome daje više svjetla, više milosti da 
njemu prvome to bude od koristi a onda 
da to i drugima prenosi. Tako, tko osjeti 
u glasu svoje savjesti da ga je Gospodin 
obdario više od ostalih, on mora imati 
još veću širinu srca za svoju braću.« 

(Iz Blaženikovih spisa) 


Preteča vremena 

Kao što je čovjek unio nered u divna Božja remek-djela, 
tako je on i na području vjere unio pomanjkanje ljubavi i 
svoju grešnu strastvenost. Nakon dugog niza krivovjerja koja 
su ranjavala i kidala haljinu "Kristova tijela”, Crkve, povijes¬ 
ne prilike i ljudske strasti još dublje raniše to Tijelo Kristovo 
kad se politički razdor Istoka i Zapada prenio i na vjersko po¬ 
dručje. Do raskola je konačno došlo 1054. godine kad je cari¬ 
gradski patrijarha Mihajlo Cerularije odbio da prizna primat 
Rimske Crkve. Bilo je više pokušaja da se zacijeli taj razdor. 
Čak je izgledalo da je uspostava jedinstva na pomolu. Među¬ 
tim, prvom polovicom 16. st. u Evropi je došlo do novog vala 
raskola i krivovjerja, do protestantizma, koji se s vremenom 
opet razbio u niz novih skupina koje su utjecale da se kršćan¬ 
ski svijet izvan katoličke i pravoslavne Crkve rascjepkao u niz 
novih skupina. 

Kršćani su se stoljećima nekako navikli gledati takvo sta¬ 
nje kršćanstva i kao da su zaboravili žarku Kristovu molitvu 
da svi njegovi budu jedno, 1 kao i program svetog Pavla koji je 
zacrtao Kristovim sljedbenicima da svi budu "jedan Gospodin, 
jedna vjera, jedan krst.” 2 


1 Usp. Iv 17, 21. 

2 Ef 4, 5. 

U katoličkoj Crkvi ipak su uvijek postojale izabrane duše 
koje je trajno mučila žeđ za jedinstvom, premda na službenoj 
razini nisu uvijek bili očevidni pothvati za sjedinjenje kršćana. 
Za to nisu bila sazrela ni vremena ni ljudi. Da li su sazrela 
danas? Otkako je Ivan XXIII, koji je bio otvoren svim perspek¬ 
tivama mira i ljubavi, taj problem stavio u prvi plan života 
Crkve, mi smo ohrabreni da se nadamo i da, svaki na svom 
području, radimo novim žarom za sjedinjenje. Gledamo li pot¬ 
hvate koje ljudski rod poduzima na drugim područjima života 
— političkom, gospodarskom i društvenom — kako bi postigao 
jedinstvo, nada u nama raste. No problem je ipak velik, jer se 
radi o srcima i savjestima, to jest o području na kojem Božja 
milost djeluje djelotvornije od samih ljudskih poziva i želja. 
No Božja milost traži srca spremna da prihvate njegove da¬ 
rove. Dug je ipak posao da se u jedinstvu ponovo nađe Kri¬ 
stovo tijelo’ 7 . Ne treba se čuditi ako nam neki događaji, koji 
bude nadu i očekivanja, izgledaju poput tračka svjetla usred 
polutame dugih razdoblja, koja su prividno razdoblja zastoja a 
stvarno su to razdoblja razmišljanja, studija, intimnog rada 
savjesti. 

U vrijeme oca Leopolda, premda nam ono nije tako daleko, 
problem jedinstva nije bio kao danas u prvom planu. No on'je 
žar za sjedinjenjem unaprijed proživljavao, kao da ima onu 
naročitu osjetljivost, svojevrsnu ”antenu duha” koja određe¬ 
nim izabranim dušama omogućuje da na svim područjima 
ljudske djelatnosti predosjete buduća vremena. S druge strane 
ne smijemo predvidjeti vjerske prilike njegova rodnog mjesta, 
koje su, bez sumnje, u njemu stvorile tu naročitu osjetljivost. 
Na te smo prilike već upozorili, ali opet ćemo ih ovdje iznijeti 
da bismo bolje mogli shvatiti što se u njemu događalo i kako 
je on mogao biti pretečom naših vremena na tom naročitom 
području vjerskoga života. 3 

Veliko otajstvo milosti 

Proniknuti u nutrinu oca Leopolda znači osvijetliti jednu 
veliku tajnu što ju je milost izvela u njegovoj duši. On je u 
svom apostolatu vodio dvostruk život: jedan vidljiv i cijenjen 
od ogromnog broja osoba. To je život ispovjednika. A drugi 
sakriven, koji bijaše poznat samo Bogu i djelomično kojoj 
povjerljivoj duši.. To je bio život potpunog žrtvovanja samoga 
sebe da bi se od Boga isprosila milost za povratak odijeljenih 


3 Te nam okolnosti ujedno tumače zašto se otac Leopolđ, apostol je¬ 
dinstva, imajući pred očima sve probitke Crkve, ipak posebno obratio 
Istočnjacima. 

istočnih kršćana u jedinstvo katoličke Crkve. U šutnji i skro- 
vitosti, on je izvršio veliko djelo koje ga stavlja uz bok velikih 
apostola crkvenog jedinstva. Ipak, mi možemo samo djelomično 
skinuti koprenu s toga djela, jer tajanstvene dubine milosti 
poznaje samo Bog, koji je njezin začetnik. 

Gospodin ga bijaše pozvao na to veliko djelo, ali mu je 
samo postupno davao da shvati na koji način treba da ga po 
njegovoj volji izvrši. I dugo on nije u potpunosti shvatio na 
što ga zove Božji glas. Ostavio je očinsku kuću i postao redov¬ 
nik kapucin da slijedi uzvišeni ideal koji je smatrao vrhovnim 
ciljem svoga života: naime, da postane apostol istočnih naroda 
i da ih dovede u jedinstvo katoličke Crkve. Studirao je sa ža¬ 
rom i ljubavlju i trudio se kako bi postao izabrana posuda mi¬ 
losti Božje upravo s ciljem da mogne sipati obilje nebeskih 
darova na te sinove Crkve koji su sada izvan kuće. 

Gospodin ga bijaše zaista izabrao za to veliko poslanje, ali 
je u svojoj Providnosti htio da on u tom uzvišenom djelu su¬ 
djeluje samo molitvom i žrtvom, posvećujući svoj život radu 
za spasenje i duhovni rast bezbrojnih duša u ispovjedničkoj 
službi i ostajući u Italiji, daleko od osobnog dodira s istočnim 
kršćanima. 

Često nalazimo u životima svetaca takav tajanstven Božji 
postupak. Sveta Terezija Velika, sveta Terezija od Djeteta 
Isusa, sveti Filip Neri — da spomenemo samo nekoliko imena 
— imali su veliku želju da idu u misije među nevjernike, ali 
volja Božja bijaše da oni ostanu zatvoreni u svojim samosta¬ 
nima, a sveti Filip Neri da radi u Rimu odgajajući mladež. Pa 
ipak, oni su bili veliki misionari! Imali su punu zaslugu misio¬ 
nara, jer su i na taj način spasili velik broj duša; dapače, sveta 
Terezija od Djeteta Isusa (za koju je objavljeno da je spasila 
isto toliko duša koliko i sveti Franjo Ksaverski) zaslužila je da 
bude proglašena zaštitnicom svih katoličkih misija. 

Isto su takvi bili Božji naumi s ocem Leopoldom, za ko¬ 
jega smijemo reći da je bio jedan od najvećih apostola pravo¬ 
slavnih naroda, makar je ostao trajno zatvoren u svojoj ispo- 
vjedaonici. 

Čini se da je Bogdan Mandić ušao u Kapucinski red upravo 
zato što je mislio da će u tom Redu lakše ostvariti svoj ideal 
apostola crkvenog jedinstva. U Herceg-Novom je bio i samo¬ 
stan franjevaca, ali kapucini su mu se činili prikladnijima da 
ostvari taj svoj ideal. Gledao ih je kako prostodušno svakome 
pristupaju, čuo je da o njima svi govore samo dobro i vidio 
je da im se i pravoslavci rado približuju. 4 

4 Kapucini su uistinu bili misionari Istoka. Istina, ondje su radili 
i drugi Redovi, ali kapucini su sve nadmašili brojem evanđeoskih radnika, 
apostolskim žarom, brojem mučenika, širinom svoga polja rada. Može se 

Kad je ušao u kapucine i još bolje upoznao što su sve nje¬ 
gova subraća učinila i čine za obraćenje pravoslavnih, još više 
se učvrsti u toj svojoj odluci. Na to je trajno mislio i o tom 
razgovarao sa svojim školskim drugovima. Msgr Sebastijan 
Cuccarollo, njegov školski drug, u vezi s time piše: ”Još od 
đačkih dana mislio je otac Leopold s oduševljenjem na polje 
svoga budućeg apostolata među istočnim narodima, odijelje¬ 
nima od Crkve. O tome je često govorio sa svojim školskim 
drugovima i povjeravao nam je da želi te narode obratiti 
pomoću štovanja Gospodina, koje bi tamo širio riječima i tis- 
skom. Zato je uporno učio balkanske i istočne jezike.’' * * * * 5 


Glas Božji 

18. lipnja 1887. dok je još bio student u Padovi, zbio se 
događaj koji je značio novu etapu u razvitku njegova zvanja 
kao apostola istočnih naroda. Gospodin ga je zazvao kao nekoć 
mladoga Samuela i otkrio mu je jasno svoju volju. Da li je to 
bilo viđenje? Možda samo jasan Božji glas? Ili je to bilo unu¬ 
trašnje rasvjetljenje? Nitko to nije nikad saznao, jer otac 
Leopold nije o tome ni s kime govorio, ni onda ni kasnije. 
Samo nakon pedeset godina, točno na obljetnicu toga doga¬ 
đaja, pošto je odslužio svetu misu u padovskoj katedrali na 
oltaru sv. Grgura Barbariga, zapisao je na jednu Gospinu sli¬ 
čicu ovo: 6 ”Na svečanu uspomenu, 1877—1937. 18. VI. Ove 


reći da nema kraja na Bliskom Istoku, Kavkazu, južnoj Rusiji i j_i Egiptu 
sve do Etiopije, gdje se nije pokazala njihova velika revnost za Božju stvar. 
Svrha njihovih žrtava bila je ustrajnost katolika u vjeri, obraćanje Turaka 
a posebno povratak pravoslavaca u jedinstvo s Rimskom Crkvom. Kad bi 
se napisala povijest tog njihova pothvata, uistinu bi to bile jedne od naj¬ 
hrabrijih strana povijesti katoličkih misija svih vremena. Ali kapucini su 
se zanimali samo za spasenje duša na Božju slavu. Zato su dokumenti skri¬ 
veni u arhivima ili nikada nisu bili napisani. Njima je bilo dovoljno da 
znoj suze i krv što su je oni prolili . . . da sve to bude poznato jedino 
Gospodinu. Tako je velik bio njihov rad da su u zemljama Istoka kapucini 
poznati kao Misionari Levanta. _ . 

U tom njihovom apostolskom radu pomagala ih je Mletačka Repub¬ 
lika. Ona je gajila ljubav prema kapucinima i željela je da oni budu kape¬ 
lani na njihovim lađama koje su plovile Levantom pa im je podigla i 
hospicije po mjestima kamo su dolazile njihove lađe. Tako je veliki fran¬ 
cuski kapucin otac Josip Le Clerc du Tremblay organizirao pravu invaziju 
kapucina na sav Istok. Istina, tom redovniku, koga su nazivali sivom emi- 
nencom kardinala Richelieua, predbacivali su neki da je pomagao poli¬ 
tičkom širenju Francuske na Istok i da je dosta naškodio kršćanstvu. No, 
povijesna su istraživanja pokazala da ga je u tome vodio drugi duh. Od 
1600 godine nadalje kapucini su bili prisutni na Levantu gotovo u svim 
zemljama gdje je bilo i malo katolika i ondje su ostajali unatoč borbama, 
razočaranjima i prolivenoj krvi. I danas su prisutni u nekim mjestima. 
Još 1912. skupina venecijanskih kapucina pošla je starim stopama svojih 
pređa i vratila se na grčke otoke i u Jonsko more. 

5 AVP, kut. J, br. 12. — Na biskupijskom postupku, na pitanja: "Da 
li svjedok štuje oca Leopolda? Kako i koliko? Traži li da bude proglašen 
blaženim i zašto" — bivši provincijal kapucina otac Odorik iz Pordenona 
— koji mu je bio školski drug a kasnije ispovjednik i duhovni vođa — od¬ 
govara posebno ističući tu stranu života sluge Božjega: "Uvijek sam veoma 
cijenio oca Leopolda posebno zato jer je od svog boravka u zavodu pa 
dalje sve što je činio, činio iz sasvim apostolske nakane, to jest za obra- 

godine pada pedeseta obljetnica otkako sam prvi put osjetio 
glas Božji koji me pozvao na molitvu i sticanje zasluga za po¬ 
vratak odijeljenih Istočnjaka u katoličko jedinstvo.” 7 

Očevidno, tu se nije radilo samo o nekom pojačanju želje 
za spasenjem odijeljenih Istočnjaka, nego baš o nekom izvan¬ 
rednom događaju u kojemu se mladome redovniku otkrila 
volja Božja, kad se, eto, on toga tako jasno sjećao čitav život, 
i to vezano uz takvu pojedinost kao što je dan i godina! 

Od toga dana njegovo srce nije više imalo mira. Činilo 
mu se kao da čitav veliki Istok, čitavo to mnoštvo naroda, 
različitih politički, kulturno i osjećajno, ali uvučenih u odi- 
jeljenost od Crkve, pruža prema njemu ruke i zove ga u po¬ 
moć. 8 Gospodin ga je izabrao za spasenje tolikih naroda, i jas¬ 
no mu je to dao znati. Nešto takvo znači zaista orijaški pot¬ 
hvat, tako da bi to moralo obeshrabriti svakoga koji bi pomi¬ 
slio da se dade na nj, ali je on čuo jasan glas Božji i htio je 
ispuniti to poslanje koje mu je Bog dao. 9 


»Gospodinov vjetar« 

Čim je bio zaređen za svećenika, zamolio je on, pun odu¬ 
ševljenja, dopuštenje poglavara da se posveti ostvarivanju 
svojih snova. Ali su poglavari, kako smo vidjeli, mislili druk¬ 
čije. Drukčije nije ni moglo biti, jer zdravlje i tjelesna kon¬ 
strukcija oca Leopolda nisu dopuštali takav apostolat. No mladi 


ćenje nesjeđinjenih, posebno za obraćenje Slavena, Rusa i za jedinstvo odi¬ 
jeljenih Crkava s Rimskom katoličkom Crkvom. Mogu reći da su to div¬ 
ljenje prema njemu imali i poglavari i subraća . . . Sto se tiče apostolske 

revnosti, a posebno obraćenja krivovjeraca, mogu reći da je to bila njegova 

misao vodilja, a mi smo govorili da je to bila njegova sveta ludost. Želim 
njegovu proslavu ne samo radi veće slave Božje nego također i zato jer 

sam uvjeren da to može koincidirati s povratkom Slavena odijeljenih od 
Rima. u Rijeci, gdje sam u trajnom dodiru s njima, postoji živa pobožnost 
prema ocu Leopoldu: njemu se utječu za milosti i na njihovu želju sada 

se na hrvatskom i slovenskom jeziku sprema kratak njegov životopis" (BP, 
str. 27-28). 

6 Otac Leopold je uvijek pisao na latinskom svoje zavjete koji su 
povezani s povratkom Istočnjaka u katoličko jedinstvo. 

7 AVP, Rukopisi, br. 52. 

8 Otac Leopold u svojim bilješkama govori da je pozvan za spase: 
nje: "svog naroda — svog puka — svoje braće" (" . . . za otkupljenje svog 
naroda", 6. XII 1906. — AVP, Rukopisi, br. 1; "prinosim se za žrtvu za svoju 
braću", 27. VIII 1912. — AVP, Rukopisi, br. 11; "... za spas svoga naroda", 
14. X 1936. AVP, Rukopisi, br. 49. Time on nije mislio samo na svoj hrvatski 
narod, jer taj je narod u većini katolički, već je mislio na sve istočne 
narode odijeljene od crkvenog jedinstva. U svojim bilješkama, govoreći o 
svom poslanju, više puta upotrebljava ove izraze: "... pozvan sam za spa¬ 
senje svog naroda, to jest slavenskog naroda", 14. VIII 1936. — AVP, Ruko¬ 
pisi, br. 50* "... za otkupljenje odijeljenih istočnjaka", 29. X 1910. AVP, 
Rukopisi, br. 4; "... Obnavljam zavjet da ću se brinuti o jedinstvu Latin¬ 
ske Crkve s Grčkom", 19. I 1913. AVP, Rukopisi, br. 13; "... Danas ob¬ 
navljam zavjet u vezi s apostolatom prema Istoku", 9. XII 1913. AVP, Ru¬ 
kopisi, br. 14. 

9 Pitanje jedinstva svih kršćana posebno je postalo aktualno s papom 
Ivanom XXIII i II vatikanskim saborom. Otac Leopold je uistinu bio pre¬ 
teča toga velikog pokreta koji, po Kristovoj želji, treba stvoriti da bude 
"jedno stado i jedan Pastir". 

redovnik ne bi to nikada bio u svome srcu priznao, jer njemu 
je Bog progovorio i pozvao ga na to veliko djelo: a zar se Bog 
nije jednoć poslužio slabašnim mladićem Davidom da obori 
diva Golijata? Ipak je poslušno sagnuo glavu pred onim što 
mu je bilo naređeno, moleći i čekajući da Bog ukloni poteškoće 
i da mu otkrije način kako će ostvariti poslanje koje mu bijaše 
povjerio. Tako je u službi poslušnosti prošao kroz različite sa¬ 
mostane venecijske kapucinske provincije. Dva puta mu se 
učinilo da je blizu čas da se dade na posao, kad je kroz kratko 
vrijeme bio u samostanima u Zadru i Kopru, ali se svaki put 
sve brzo rasplinulo, i on se morao vratiti u venecijsku pokra¬ 
jinu. Međutim, trudio se na različite načine kako bi se što 
bolje pripravio na ono što Bog od njega hoće te da spremi 
apostole za to veliko poslanje. U vrijeme kad je kroz četiri go¬ 
dine vršio službu ravnatelja u kapucinskom filozofskom stu¬ 
diju u Padovi, zapisao je ove riječi: ”Svrha moga života mora 
biti da pripremim povratak odijeljenih Istočnjaka u katoličko 
jedinstvo . . . Zato, dokle me poglavari ostave ravnateljem na¬ 
ših mladića, ja ću nastojati svim sredstvima, koliko bude ra¬ 
zumno, da među njima spremim apostole koji će u svoje vrijeme 
izvršiti to djelo (21. VIII 1914). 5,10 

Mnogi od studenata doista su prigrlili njegove plemenite 
ideale. Jedan od njih, otac Tarzicije iz Bovolona, pisao mu je 
godine 1939. iz Brazilije, gdje je djelovao kao misionar: ”Pri- 
premio sam za Vas jedno pismo o sjedinjenju Crkava da Vam 
reknem ovo: premda naše molitve na tu nakanu imaju, čini se, 
na Istoku malen ili nikakav uspjeh, ovdje u Braziliji mnogi 
grkoistočnjaci arapskog podrijetla lako prigrljuju našu vjeru, 
daju nam krstiti svoju djecu i hoće da budu podučena u nauci 
Rimske Crkve.” * 11 

Godine 1923. učinio je otac Leopold posljednji korak pre¬ 
ma žuđenom Istoku. Bijaše poslan na Rijeku da bude ispovjed¬ 
nik za Hrvate i druge Slavene. Je li napokon kucnuo čas? 
Ne! . . . Došao je samo trenutak kad će otac Leopold zadobiti 
potpunu jasnoću: odredba poglavara otkrit će mu kakva je 
volja Božja. Još nije prošao mjesec dana otkako boravi na 
Rijeci, kad mu kao grom iz vedra neba dođe pismo oca pro¬ 
vincijala koje mu je naređivalo da se zauvijek vrati u Padovu. 
Provincijal, otac Odorik iz Pordenona, bijaše također duhovni 
vođa oca Leopolda, pa je tako poznavao do dna njegovu dušu i 

10 21. VIII 1914. AVP, Rukopisi, br. 16. Na postupku je msgr Jeronim 
Botignon iznio: ”Osobno sam poznavao oca Leopolda od 1924. godine, kad 
je kroz cijelu godinu dolazio svakog četvrtka u Veneciju da studente 
poučava hrvatski i slovenski. Sjećam se da je to vršio marljivo i s odu¬ 
ševljenjem, smatrajući da tako pripravlja redovnike za kuće koj'e je Red 
imao u slavenskim zemljama, a eventualno i za misije na Istoku” (BP, str. 

11 AVP, kut. T, br. 2. 

njezine čežnje; ali skup okolnosti, o kojima smo već govorili 
u ovoj knjizi, pokazao mu je jasno što je volja Božja u vezi 
s ocem Leopoldom, i on je to kao poglavar priopćio ocu Leo- 
poidu. Među ostalim mu je pisao da ga podrži u kušnji: Go¬ 
spodin od Vas traži još jednu žrtvu i siguran sam da ćete još 
jednom ponoviti Ecce adsum i Fiat voluntas tua Božanskog 
Učitelja. Vas žele u Padovi. U tome nema ništa novo. I sveti 
je Ante htio propovijedati nevjernicima, da bude mučenik, ali 
je Gospodinov vjetar ponio na naše žale lađu na kojoj je sve¬ 
tac plovio put Afrike. Vidi se, dakle, da sveti Ante želi da mu 
budete blizu; prihvatite stoga volju Gospodnju i vratite se u 
svoje gnijezdo.” 12 Ponovno smo donijeli taj odlomak pisma oca 
Odorika jer ima temeljno značenje u usmjerenju života oca 
Leopolda. 

Otac Leopold posluša i vrati se odmah u Padovu. Bio je to 
svršetak snova! Ali ne! To je za nj bilo konačno i potpuno ob¬ 
jašnjenje u čemu je njegovo pravo poslanje za spasenje istoč¬ 
nih naroda. 

Žrtvovati samoga sebe 

No već je kroz dulje vrijeme Božji plan zadobivao u nje¬ 
govu duhu sve određenije crte. Već je on bio jasno shvatio 
da se Gospodin hoće poslužiti njime za velik plan, za surad¬ 
nju u spasenju istočnih naroda, ali na jedan posve osobit na¬ 
čin. Bog nije htio da otac Leopold osobno ide da propovijeda i 
obraća istočne narode uvjeravajući ih da se treba povratiti 
u jedini ovčinjak Rimske Crkve; Bog nije htio da on u tu 
svrhu piše knjige i rasprave; Bog je htio da se on žrtvuje da se 
postignu milosti za to veliko djelo. Neka drugi odlaze, neka 
propovijedaju, neka drugi govore, raspravljaju, pa možda 
pred svijetom i uberu slavu velikog događaja: otac se Leopold 
mora samo žrtvovati. Nije važno hoće li se znati sve to što on 
čini za odijeljenu braću; nije važno što će njegovo djelo, nje¬ 
gove suze, njegova krv, sve to što čini i što će učiniti, ostati 
zauvijek sakriveno: on se mora samo žrtvovati. To zna Bog 
koji mu je stavio u srce tu veliku odluku i koji ga je izabrao, 
za to, i to je posve dosta! Samo Bog može razriješiti tolike 
poteškoće koje stoje na putu sjedinjenju — i nikakva ljudska 
radinost i zauzetost ne može to izvršiti! — A on, otac Leopold, 
imao je dužnost da svojom sakrivenom žrtvom, koliko mu je 
dano, zasluži to veliko Božje milosrđe. 

On je velikodušno prihvatio i šutke se žrtvovao. 

U otac Odorik iz Pordenona, iz Villafranca Veronese, 11. studenoga 
1923 (AVP, kut. O, br. 7). 

Tko nema vjere, ne može razumjeti veličinu i zaslužnost 
toga čina, ali za vjernika je to najveće što jedan čovjek može 
učiniti, ne pred ljudima, nego pred Bogom. Svako dobro dolazi 
dušama od milosti Božje, pa zato više vrijedi onaj koji ga 
svojim žrtvama znade zaslužiti. 

Čim je otac Leopold shvatio i razumio Božji naum, on ga 
prihvati u cjelini, i to ne radi neke slave ljudske, koja je mogla 
sasvim izostati, nego samo radi slave Božje. Shvatio je da Bog 
hoće njegovu žrtvu, i od toga trenutka on više nije ni s kime 
govorio o svome poslanju; jedini ispovjednik i pokoji prisan 
prijatelj bili su u to upućeni. 13 Htio je biti sličan Isusu koji 
se u muci sam žrtvovao za spas duša. 

Tu su promjenu zapazila njegova braća. Fra Osvald iz 
Fontanive, kapucinski brat laik piše: ”Godine 1907. bio sam 
namješten u samostanu Thiene zajedno s ocem Leopoldom. 
On mi je govorio o Istoku i preporučio mi neka se molim Gospi 
da mu dade milost da može ići obraćati nesjedinjene. Nakon 
nekoliko godina nađoh se s njime u Padovi i rekoh mu jednoga 
dana: 

— Kako to, oče, da ste prije nekoliko godina silno željeli 
ići u misije i da ste o tome govorili s tolikim zanosom, a sada 
više ništa o tom ne govorite? 

— Prije stanovitog vremena — odgovori on — imao sam 
prilike susresti i pričestiti jednu svetu dušu. Poslije svete pri¬ 
česti reče mi ona: ’Oče, Isus mi je naredio da vam kažem da 
je svaka duša, koju vi ovdje ispovjedite, Vaš Istok!’ Vidite, 
dakle, moj dragi — nastavi on sjajući od zadovoljstva — da me 
Bog hoće imati ovdje, a ne u misijama, kao što je htio svetoga 
Filipa imati u Rimu.” 14 

Jednoga dana reče nekom prijatelju: ”Ja sam rođen medu 
narodom koji ne misli kao što mi mislimo, ali ja živim za nj. 
Molite Blaženu Gospodaricu da mi udijeli milost te, pošto iz¬ 
vršim svoje poslanje u Padovi, mogu svoje siromašne kosti 

13 To nam tumači zašto o tome nije bilo svjedočanstava ni na bisku¬ 
pijskom ni na apostolskom postupku, premda već dosta govori i ono malo 
svjedočanstava koja su iznesena. Samo je jedan svjedok mogao ustvrditi 
da mu je sluga Božji često govorio o tome. To je msgr G. B. Dalla Zuanna, 
njegov redoviti pokornik: ”Znam da je ocu Leopolđu silno ležalo na srcu 
širenje vjere, naročito među njegovim odijeljenim sunarodnjacima. O tome 
je često govorio i preporučivao da se u tu svrhu molim. Kad sam jednom 
bio u Rijeci radi nekog posla, na povratku mi je postavio brojna pitanja, 
pokazujući živo zanimanje i očitujući mi svoju želju da se posveti posla¬ 
nju među tim narodima" (BP, str. 132). No uobičajena diskrecija sluge 
Božjega o toj njegovoj tajni bila je tolika da je njegov redoviti pokornik 
msgr Antun Bettanin mogao jedino reći: "Imam dojam da je otac Leopold 
jednom očitovao svoju želju za crkveno jedinstvo slavenskih pravoslavaca, 
koji su mu bili silno na srcu" (BP, str. 92). 

14 AVP, kut. O, br. 3. To je otac Leopold rekao i msgru Gvidu Bellin- 
ciniju, koji se toga sjeća na postupku, pa je dao izjavu: "Bilo je poznato 
da je otac Leopold od mladih dana imao želju da se posveti radu za je¬ 
dinstvo pravoslavaca u Kristovoj Crkvi. On mi je to i osobno potvrdio . . ." 
(BP, str. 143). 

ponijeti među svoj narod, za dobro onih duša. Zasada ne mogu 
pobjeći iz Padove; ovdje me hoće, ali ja sam kao ptica u kr¬ 
letki: moje je srce uvijek tamo preko mora.” b 

Baš tako. On je shvatio da Gospodin hoće da on kroz čitav 
život ostane kao žrtva u jednoj sobici slušajući ispovijedi. I da 
će žrtva koju on izvrši obavljajući taj mučan i težak posao, biti 
ona otkupnina koju Bog od njega traži za spas odijeljenih Is- 
točnjaka. Otac Leopold je to zapisao u više navrata. 12. IX 
1935. napisao je u Vicenzi: ”... svaka duša koja zatraži moju 
službu, bit će moj Istok.” 16 

A 31. I 1941. pisao je opet: ”Svaka duša koja bude trebala 
moju službu, bit će za mene kao neki Istok.” 17 

I dalje se živo zanimao za sve što se odnosi na obraćenje 
istočnih naroda, ali o svojem zavjetu, o svojoj žrtvi za taj 
uzvišeni cilj, o tome nije više progovarao ni riječi. Tako je 
npr. gospođica Magdalena Bredo iz Padove, koja je radila na 
osnivanju instituta kojemu je glavna svrha bila povratak odi¬ 
jeljene braće u jedinstvo Crkve, imala uvijek oslonac i savjet¬ 
nika u ocu Leopolđu, a istom je poslije njegove smrti saznala 
da je blaženik imao iste ideale i da se za njih žrtvovao kroz 
čitav život. 18 

Novo zvanje 

Otac Leopold je osjetio kako ga Bog zove na veliko djelo, 
i to je bilo njegovo novo zvanje unutar njegova franjevačkog 
zvanja. Često je to samome sebi opetovao kao čovjek koji 
trajno doziva u svijest temeljnu ideju svoga života: ponovno 
i ponovno je to zapisivao na različite listiće, na sličice Marijine 
i svetaca, koje je držao na svome stolu ili u časoslovu, da 
mu posluže kao upozorenje na primljeni poziv kada god nje¬ 
gov pogled padne na te retke. 

Ni najmanje nije dvojio o Božjemu pozivu. 2. veljače 1918. 
zapisao je ove riječi: ”Vjerujem, zato i govorim: Krist Gospo¬ 
din jest otkupljenje, 19 a ja — premda nedostojan njegov služ¬ 
benik — ipak sam uistinu službenik njegova otkupljenja glede 
odijeljenih Istočnjaka. Gospodine, ti znaš sve: ti si sam začet¬ 
nik moje volje. 20 

Još je jasnije napisao u Padovi 22. srpnja 1923: ”Na sjeća¬ 
nje. Pred Bogom sam siguran, kako iz pouzdanosti činjenica, 

15 AVP, kut. IX, br. 13. 

16 12. IX, AVP, Rukopisi, br. 44. 

17 Na blagdan sv. Ivana Boska, 31. I 1941, AVP, Rukopisi, br. 60. 

18 AVP, kut. B, br. 19. 

19 l Kor 1, 30. 

20 AVP, Rukopisi, br. 32. 

tako iz glasa moga ispovjednika, da sam po odredbi Provid¬ 
nosti, koja sve raspoređuje snažno i blago, 21 poslan za spasenje 
svoga naroda.” A zatim, kao da samome sebi daje poticaje, 
nastavlja: "Sjeti se da si poslan na spasenje svoga naroda.’’ 22 

A 11. kolovoza 1925. zapisao je u dva sata poslije podne: 
”Eto, po milosti Božjoj meni je sasvim jasno na kakvo sam 
djelo pozvan: to jest vidim da sam pozvan na spasenje svoga 
roda . . . ” 23 

A 1937. godine, dok je bio u Veneciji, zapisao je: ”Sama 
volja, sama želja više ili manje žarka da se postigne to dobro, 
to je sam Božji poziv kojim se Božja Providnost udostojala da 
me obdari . . . Pred Bogom više ne mogu dvojiti o tome da li 
sam pozvan ili ne da se trudim oko toga dobra. Ta mi je istina 
postala sasvim jasna.” 24 

31. siječnja 1941. godine, na blagdan sv. Ivana Boska, na¬ 
pisao je: »Pred Bogom nema za me više nikakve sumnje: 
samim svojim serafskim svećeničkim zvanjem izabran sam 
za spasenje istočnoga naroda, to jest odijeljenih Istočnjaka. 
Radi toga moram odgovoriti božanskoj dobroti Gospodina na¬ 
šega Isusa Krista koji me se udostojao izabrati da se također 
po mojoj službi jednoć zbude ono božansko obećanje: ’Bit će 
jedan ovčinjak i jedan Pastir.’« 25 

Više puta mu je Gospodin posebnim znakovima dao po¬ 
novno razumjeti da je to doista Njegova volja i da mu se sviđa 
način kako ju je njegov vjerni sluga izvršavao. 7. listopada 
1912. otac Leopold je zapisao: ”Danas sam u svetoj pričesti 
po mnogo čemu i iz očevidnosti te istine shvatio da sam 
pozvan na djelo otkupljenja svoga naroda. To jest, Gospodin 
Isus i Djevica Marija hoće pasti zalutale ovce; oni hoće da među 
ostalima, koji su pozvani na to djelo, budem i ja.” 26 

A 11. lipnja 1928. zapisao je: ”Da ne zaboravim. Danas, 11. 
lipnja 1928, za vrijeme duhovne pričesti osjetih, ako se ne va¬ 
ram, kao neko čuvstvo da je Bog zadovoljan, po čemu sam 
mogao jasno razumjeti da sam ja samim svojim zvanjem poz¬ 
van na apostolat da se odijeljeni Istočnjaci vrate u katoličko 
jedinstvo.” 27 

Taj isti osjećaj, da je Bog s time zadovoljan, mora da je 
imao još dva puta u tom istom mjestu, jer su na istom listu 
pored gornjeg zapisa pripisana još dva nadnevka: 19. lipnja 
1928. poslije podne i 27. lipnja 1928. u 4 sata poslije podne. 

21 Mudr 8, 1. 

22 AVP, Rukopisi, br. 35. 

23 AVP, Rukopisi, br. 36. 

24 12. X 1937. u Veneciji u samostanu Presvetog Otkupitelja. AVP, Ru¬ 
kopisi, br. 53. 

25 AVP, Rukopisi, br. 60. 

26 AVP, Rukopisi, br. 10. 

27 AVP, Rukopisi, br. 40. 

Svrha njegova života 


Nema sumnje, Bog ga je uistinu pozvao da svojim tihim 
žrtvovanjem surađuje za spasenje istočnih naroda. Otac Leo¬ 
pold je u tom pozivu vidio poseban uzvišeni Božji dar i htio 
je da to bude cilj njegova života, u koji će potrošiti sve svoje 
sile. To je samome sebi zapisao nebrojeno puta dirljivim ri¬ 
ječima. Na žalost, mi možemo ovdje donijeti samo nekoliko 
navoda. 


31. kolovoza 1908. dok se nalazio u sjemeništu u Vicenzi 
da kao ispovjednik bude na službu svećenicima koji su ondje 
obavljali duhovne vježbe, zapisao je ove riječi: ”Pred Bogom 
i Bogorodicom Djevicom, danas sam se istinski obvezao, potvr¬ 
đujući to prisegom, u znak počitanja prema Suotkupiteljici 
ljudskoga roda, da ću sve u svome životu — u skladu s po¬ 
slušnošću svojim poglavarima — upravljati na spasenje Istoč¬ 
njaka odijeljenih raskolom i zabludom.” 28 

A 21. kolovoza 1914. pribilježio je svoju odluku riječima 
koje je potvrdio ponovno 3. kolovoza 1928. godine u 6 sati po- 
slije podne dopisavši samo novi nadnevak: ”Da ne zaboravim. 
21. VIII 1914 3. VIII 1928. u 18 sati. Svrha moga života 

mora biti povratak odijeljenih Istočnjaka u katoličko jedin¬ 
stvo, tj. moram sav smisao svoga života pred Bogom u vjeri i 
ljubavi Gospodina našega Isusa Krista, koji je pomirna žrtva 
za grijehe čitavog svijeta, tako usmjeriti da sa svoje strane, 
koliko je mojoj neznatnosti dano, nešto doprinesem zaslugom 
žrtvovanja svoga života za to tako veliko djelo.” 29 

24. travnja 1915. zapisuje ove riječi: ”Da ne zaboravim. 
Danas, tj. 24. IV 1915. služeći svetu misu, zavjetovao sam se 
našemu Gospodinu Isusu Kristu za povratak odijeljenih Is¬ 
točnjaka u katoličko jedinstvo. 

Budući da je Gospodin Isus pomirna žrtva za grijehe cije¬ 
loga svijeta, 30 On je također pomirna žrtva za te narode; že¬ 
lim, dakle, Dodlučujem da svrha moga života, potpun smisao 
svega moga bivstvovanja bude da poslužim toj božanskoj lju¬ 
bavi Krista Gospodina.” 31 


Godine 1935, nalazeći se ponovno u sjemeništu u Vicenzi, 
zapisuje: ”... u skladu s milošću svoga zvanja glede odijelje¬ 
nih Istočnjaka obvezujem se zavjetom: ubuduće smisao svega 
moga života bit će da se što prije s obzirom na odijeljene 


28 AVP, Rukopisi, br. 4. 

29 AVP, Rukopisi, br. 16. 

30 Usp. Iv 2, 2. 

31 AVP, Rukopisi, br. 28. 


18 Blaženi Leopold kapucin iz Herceg-Novog 

Istočnjake ispuni ona riječ Gospodina našega Isusa Krista: 
Bit će jedan ovčinjak i jedan Pastir/’ 32 

1938, 28. listopada u Padovi: ”... stoga slobodnom voljom 
prianjam uz Vječnu Odluku (jer to je moj osobni poziv) ; Sav 
smisao moga života bit će one božanske riječi. Bit će jedan 
Pastir i jedan ovčinjak.” 33 

A malo prije smrti, 27. srpnja 1941, zapisuje ove retke: 
”Sav smisao moga života mora biti ova božanska činjenica, da 
i ja prema svojim mogućnostima nešto pridonesem da se jed¬ 
nom, prema razredbi božanske Mudrosti koja sve raspoređuje 
snažno i blago, odijeljeni Istočnjaci vrate u katoličko jedin¬ 
stvo.” 34 

Poseban zavjet 

Otac Leopold se nije ograničio na to da čvrsto vjeruje 
kako ga je Bog posebno pozvao da radi za povratak odijeljenih 
istočnih kršćana, pa da je to njegovo pravo zvanje i da to 
mora biti svrha njegova života, nego je sve to htio posvetiti 
posebnim zavjetom, te tako sama sebe na osobit način na to 
obvezati kao na svetu dužnost. Zavjet! To je velika riječ, riječ 
koja obvezuje! Otac je Leopold veoma dobro shvaćao težinu 
i odgovornost te riječi, pa je ipak nije prestajao izricati sa 
sigurnošću, opetovati je i zapisivati upravo do dosade. Ne zna¬ 
mo točno kad je prvi put načinio taj zavjet, jer se, na žalost, 
izgubio velik dio svetih sličica i onih listića na kojima je on 
zapisivao te stvari samo za sebe i sa željom da drugi to ne vide. 
Sačuvalo ih se samo šezdeset i šest, ali je i to više nego do¬ 
voljno da spoznamo kako je otac Leopold žarko, kako često i s 
kakvom odlučnošću obnavljao taj svoj zavjet. Svaki je sat, 
okolnost, prigoda bila za nj pogodna: on je uzimao pero i pisao 
svoj zavjet. Ako mu vrijeme nije dopuštalo da novim riječima 
i mislima osvježi staru odluku, on bi pod zavjet, zapisan već 
nekada prije, pribilježio samo novi nadnevak, znak kojim je 
htio reći da obnavlja ono što je već napisano. Nekoliko je sli¬ 
čica i listića tako gusto ispunjeno nadnevcima da daju dojam 
kao da su pokriti hijeroglifima. Čovjek mora biti zapanjen nad 
takvom trajnom napetošću i odlučnošću volje koja neprestano 
ostaje uperena na veliko djelo. Kad čitav život oca Leopolda, 
tako pun uravnoteženosti, ne bi svjedočio protivno, čovjek bi 
bio sklon u toj upornosti vidjeti neku fiksnu ideju. 35 

32 12. X AVP, Rukopisi, br. 44. 

33 Padova, 28. X 1938., AVP, Rukopisi, br. 65. 

34 Padova, 27. VII 1941, AVP, Rukopisi, br. 65. 

35 Već smo u bilješci br. 5 donijeli riječi ispovjednika oca Leopolda na 
postupku koje se odnose na mlade dane sluge Božjega: ”Sto se tiče apo¬ 
stolske revnosti, a posebno obraćenja krivovjeraca, mogu reći da je to bila 

Prvi dokumenat o zavjetu nosi nadnevak 17. prosinca 
1905. godine. Poslije slijede jedan za drugim, kroz sve godine, 
sve do predvečerja smrti, bez i jednoga trenutka nekog zastoja. 
To je zaista stvar koja mora svakoga čovjeka iznenaditi i ispu¬ 
niti čuđenjem! 

Evo nekoliko primjera. 

”U ruke ispovjednika obnovio sam svoj zavjet uz prisegu 
17. XII 1905.” 36 

Godine 1906. na sličicu Marije od otkupa robova: Sav¬ 
jetom, potvrđenim zakletvom, obvezujem se Djevici Bogorodi¬ 
ci, nazvanoj ’od otkupa robova’, na rad za otkup njezine djece 
Istočnjaka.” 37 

”Ja brat Leopold Marija ispovijedam pred Bogom, Djevi¬ 
com Bogorodicom i svetima, da sam zavjetom obvezan da se 
brinem za povratak nesjedinjenih Istočnjaka u katoličko je¬ 
dinstvo. Vicenza, u biskupskom sjemeništu, 20. IX 1911.” (Na 
sličici sv. Leopolda). 38 

18. siječnja 1913. napisao je na sličici svetog Petra: Ob¬ 
navljam zavjet da ću se brinuti za jedinstvo Latinske Crkve s 
Grčkom.” 39 

A 9. studenoga 1913. zapisao je na istoj sličici: ”Danas 
obnavljam zavjet o apostolatu s obzirom na Istok.” 40 

Na sličici sv. Pavla zapisao je 6. XI 1913: Obvezujem se 
zavjetom, potvrđenim zakletvom, da ću ispunjavati ono što 
nedostaje mukama Isusa Krista s obzirom na odijeljene Istoč¬ 
njake.” 41 Na toj je sličici naznačeno još šest nadnevaka te iste 
godine. 

Na sličici Marije Djevojčice, 21. IX 1916: ”Pod nogama 
presvete Marije Djevojčice zavjetom se obvezujem da ću ispu¬ 
njavati njezino materinsko poslanje prema nesjedinjenim Is- 
točnjacima.” 42 


njegova misao vodilja, a mi smo govorili, njegova sveta ludost.” Msgr Jo¬ 
sip M. Bianchini je iznio: ”Otac Leopold je bio sav predan radu za ponovno 
sjedinjenje Istočnjaka i zbog svoga podrijetla”, pa nastavlja: ”Sjećam se 
da je i mene više puta pozvao da se molim za odijeljene Istočnjake .,. . Za 
vrijeme svjetskog rata (možda 1916) jedan otac kapucin, koji je dolazio 
ispovijedati u sjemenište, reče da je otac Leopold sebi utuvio u glavu da 
ide među svoje slavenske narode, i da je zato lud. To pokazuje kako je 
on za tim živo žudio” (BP, str. 221-222). Da bismo protumačili taj sud, na¬ 
pominjemo da većina nije mogla prodrijeti u dušu sluge Božjega i mislili 
su da on taj apostolat želi vršiti jedino svojom fizičkom prisutnošću i iz¬ 
ravnim radom. Isti svjedok je iznio: ”Kao što sam već rekao, on je žudio 
da bude misionar među svojim sunarodnjacima” (BP, str. 227). Sigurno je 
mnogima neshvatljiv taj njegov misionarski apostolat među zidovima ispo- 
vjedaonice. 

36 17. prosinca 1905. AVP, Rukopisi, br. 2. 

37 AVP, Rukopisi, br. 3. 

38 AVP, Rukopisi, br. 9. Vicenza, 20. IX 1911. 

39 18. I 1913. AVP, Rukopisi, br. 13. 

40 AVP, Rukopisi, br. 13. 

41 AVP, Rukopisi, br. 14. 

42 AVP, Rukopisi, br. 29. 

Na sličici sv. Paulina iz Nole zabilježio je 11. veljače 1918. 
godine: ”Sv. David, nadahnut od Boga, reče u Duhu Svetome: 
’Vjerovao sam, zato sam i govorio.’ 43 Tako i ja vjerujem Bogu, 
pa se zato opet zaklinjem i odlučujem: to jest obnavljam zav¬ 
jete za povratak nesjedinjenih Istočnjaka u katoličku istinu.” 44 

”Danas, 19. kolovoza 1928, obnavljam svoje zavjete za odi¬ 
jeljene Istočnjake. Milosrđe Božje neka se udostoji udijeliti 
mi što tražim.” 45 

”Danas, 30. rujna 1935, na dan posvećen sv. Jeronimu, 
obnavljam sve i pojedine svoje zavjete za Istočnjake.” 46 

”Posve jasno sam shvatio one božanske riječi: ”Ja sam te 
uhvatio za ruku i ja sam te vodio, no ti me nisi upoznao. 47 
U mome slučaju, moram pred Bogom držati da su rečene meni. 
I zato sam danas, 19. XII 1935. u 15 sati, u župnoj crkvi Sv. 
Križa, pred slikom Blažene Djevice Gospe od Zdravlja obnovio 
svoje zavjete za Istočnjake.” 48 

A 18. kolovoza 1941. zabilježio je ove riječi: ”Danas, 18. 
VIII 1940. pred Bogorodicom u crkvi Sv. Križa, obnovio sam 
zavjet za Istočnjake. Pred Bogom se zavjetom vežem da ću biti 
na službu našemu Gospodinu Isusu Kristu da bi se izvršilo ono 
božansko obećanje: Bit će jedan ovčinjak i jedan Pastir.” 49 


S aktualnom nakanom 

Lako je načiniti zavjet, ali treba zavjet i izvršiti. Otac 
Leopold uzimao je stvari ozbiljno. Budući da je spoznao 
kako ga Bog zove da se trudi za spasenje istočnih naroda, i 
budući da je taj svoj poziv utvrdio i posvetio posebnim zav¬ 
jetom, on je htio da svoj zavjet ispuni na najsavršeniji mogući 
način. 50 

Prije svega, on se ustrajno trudio da sama sebe učini 
dostojnim božanskoga poziva kako bi preko njega Gospodin 


43 Ps 115, 10; 2 Kor 4, 13. 

44 U. II 1918. AVP, Rukopisi, br. 33. 

45 AVP, Rukopisi, br. 44. 

46 AVP, Rukopisi, br. 45. 

47 Iz 42, 6. 

48 AVP, Rukopisi, br. 47. 

49 AVP, Rukopisi, br. 61. 

50 Samo su neki svjedoci poznavali taj zavjet, a svi nisu mogli ni 
znati pravi predmet tog zavjeta. Naime, otac Leopold nije namjeravao 
osobno ići u misije na Istok (jer to nije o njemu ni ovisilo), već da radi 
kako može za jedinstvo Crkve. Msgr Hijacint Ambrosi je izjavio: "Nači¬ 
nio je osobit zavjet da će se zalagati za ponovno sjedinjenje odijeljene 
istočne braće. Taj zavjet nije mogao obdržavati nego željom, žarkom mo¬ 
litvom i žrtvovanjem cijeloga svog života" (AP, str. 9). U to je više bio 
upućen otac Bernardin Lago: "Što se tiče širenja vjere, otac je Leopold već 
od malih nogu osjetio poziv na apostolat za ponovno sjedinjenje slavenskih 
pravoslavaca. Njegova je želja bila da kao svećenik pođe u zemlje Istoka 
i vrši svoj apostolat. Budući da nije to mogao činiti, namjenjivao je svoj 
rad u ispovjedničkoj službi, misu i svoje molitve za ponovno sjedinienje 
pravoslavaca, i to sa zavjetom koji je više puta obnovio" (AP, str. 21-22). 

mogao izlijevati milosti na te duše koje su daleko od jednog 
ovčinjaka. 23. travnja 1910. napisao je na sličicu koja prikazuje 
božanskoga Otkupitelja kako blagoslivlja sve narode svijeta: 
”Želim postati izabrana posuda da bude jedan ovčinjak i je¬ 
dan Pastir.” Jl A 22. srpnja 1923. upravlja samome sebi ove 
riječi: ”Što svetijim načinom budeš ispunjavao svoju dužnost, 
to će obilniji biti učinak na spasenje naroda Istoka.” 52 

U izvršenju toga zadatka on je uložio najveće zalaganje 
i žar. Nije dopustio da ostane bez učinka nijedan poticaj Božje 
milosti. Evo kako izražava oganj što je plamtio u njegovoj 
duši 21. svibnja 1914. u 7 sati navečer napisao je na sličici čas¬ 
nog Dominika od Majke Božje, pasioniste: ”Božanskom vjerom 
držim da si ti, Blažena Djevice, veoma zabrinuta za odijeljene 
Istočnjake: Ja silno želim biti na službu tome tvome materin¬ 
skom čuvstvu.” 53 

A 3. studenoga iste godine napisao je na sličicu Majke 
Božje od trajne pomoći: ”Htio bih svojom krvlju pisati svoje 
zavjete: Blažena Djevice, neka ti bude mila moja želja.” 54 

To su rečenice koje nisu bile samo iskre časovitog raspa- 
Ijenja, nego stvaran izraz duše koja je živjela u trajnoj nape¬ 
tosti i neprekidnom naprezanju oko ostvarenja velikog djela. 
Na to je djelo otac Leopold upravljao sve svoje čine, ali ne 
nekom općenitom virtualnom nakanom, nego trajnim naporom 
aktualne nakane. Ne tako da bi tu nakanu načinio jedanput na 
dan ili jedanput u svakom satu, nego se trudio da baš svaki 
svoj čin pojedinačno i svjesno prikaže Bogu na nakanu da za¬ 
služi tu neizmjernu milost povratka nesjedinjenih, koju je 
smatrao smislom svoga života. I nije se zadovoljavao da to 
čini samo u srcu, nego je to svaki čas zapisivao, kako bi sigur¬ 
nije i bolje držao na pameti što mora i što hoće izvesti. 

U njegovim zapisima nalazimo zabilježeno kako je on 
obnavljao svoju nakanu na sasvim različitim mjestima: u sa¬ 
mostanu u Padovi, u bazilici sv. Justine pred slikom Gospe 
Konstantinopolske, u župnoj crkvi Sv. Križa, blizu samo¬ 
stana, pred slikom Gospe od Zdravlja i pred oltarom sv. Antu¬ 
na; u padovanskoj katedrali pred oltarom sv. Grgura Barba- 
riga; u župi sv. Tome u Padovi; u sveučilišnom zavodu Anto- 
nianum u Padovi, kamo je dolazio ispovijedati; u kapucinskom 
samostanu u Veneciji; u biskupskom sjemeništu u Vicenzi; u 
Gospinu svetištu Monte Berico; u kapucinskom samostanu u 
Noli. 55 Jasno se vidi da ga ta misao nije nikada napuštala, da 

51 AVP, Rukopisi, br. 8. 

52 AVP, Rukopisi, br. 35. 

53 AVP, Rukopisi, br. 17. 

54 AVP, Rukopisi, br. 20. 

55 Usp. AVP, Rukopisi, br. 4, 5, 7, 9, 12, 15, 17, 23, 33, 34, 35, 38, 39, 
44, 45, 53 i 57. 

mu je bila uvijek prisutna, da je bila upravo kao oko koje je 
osvjetljavalo svaki njegov čin da ga upravi prema željenoj 
svrsi kako bi mu time bila dana najveća vrijednost pred 
Bogom. 

Donosimo samo dva navoda, jer su svi u jednakom tonu. 
14. srpnja 1926. godine zapisuje: "Zavjetujem se da ću iz 
trenutka u trenutak sa svim marom raditi za spasenje nesje- 
dinjenih Istočnjaka, prema načinu koji sam sebi predodredio.” 56 

A 21. lipnja 1940: "Zavjetom se obvezujem da ću kroz 
čitav svoj život, svaki trenutak, sa svim marom, koliko mi moja 
slabost bude dopuštala, sav smisao svoga života upravljati za 
povratak nesjedinjenih Istočnjaka.” 57 


Način obdržavanja zavjeta 

Predavši se sasvim volji Božjoj, koja je od njega tražila da 
radi za spasenje istočnih naroda, potvrdivši zavjetom i prise¬ 
gom predanost svoje volje božanskoj volji, otac Leopold je 
mnogo razmišljao na koji će način moći ostvariti primljeno 
poslanje. Nakon mnogog razmišljanja i mnogih molitava, i po¬ 
što je pitao za savjet svoga ispovjednika i duhovnog vođu, on 
je našao pravi put. 58 

Tako je zacrtao samome sebi ono što je on nazivao svojim 
načinom, ili dapače, svojim skromnim načinom rada za spase¬ 
nje istočnih naroda. 59 

Sastojalo se to u ovome: svakoga pokornika koji priđe k 
njemu da se kod njega ispovijedi, on će primiti kao da je je¬ 
dan od pripadnika istočnih naroda, koji se po njegovu po¬ 
sredništvu vraća u Rimokatoličku Crkvu. Sve što bude učinio 
za tu svaku pojedinu dušu, sve će to prikazati Bogu da postigne 
povratak jednoga od svoje istočne nesjedinjene braće u jedin¬ 
stvo Crkve. Njegovo je djelovanje imalo, prema tome, dvo¬ 
struku aktualnu nakanu: učiniti dobro ovoj jednoj duši koja 
je stajala pred njim kao pokornik, i ujedno u ovoj duši spasiti 
jednu dušu između one djece Crkve koja su daleko od jednoga 
ovčinjaka Kristova. Njegovi zapisi razjašnjavaju tu misao: 


56 AVP, Rukopisi, br. 34. 

57 AVP, Rukopisi, br. 57. , , A 

58 "Obnavljam svoj zavjet koji sam više puta pod zakletvom potvrdio 
pred svojim ispovjednicima”, 2. XII 1906, AVP, Rukopisi br.l;”Predis- 
povjednikom sam obnovio pod zakletvom svoj zavjet”, 17. XII 1905, AVP, 
Rukopisi, br. 2; ”Pred Bogom iz samih činjenica i iz glasa mog ispovjednika 
jasno mi je da sam poslan za spas svoga naroda”, Padova, 22. VII 1923, 

*59 ''Učinio' sam zavjet da ću se, koliko mi to bude moguće, brinuti za 
ponovno sjedinjenje odijeljenih Istočnjaka”, 20. IX 1911, AVP, Rukopisi, 
br 9; "Zavjetujem se da ću sve sile svoga života uložiti za ponovno sjedi¬ 
njenje odijeljenih Istočnjaka, na način koji mi je predložen , 8. IX 1927, 
AVP, Rukopisi, br. 38. 


278 


"Obnavljam svoje zavjete (za povratak Istočnjaka): kao zalog 
neka bude pomaganje dušama." 60 "Svaka će duša, koja zatraži 
moju službu, biti moj Istok." 61 "Moram izvršavati svoje dvo¬ 
struko poslanje, to jest spasenje svoga naroda brinući se oko 
duša vjernika po sakramentu pokore." 62 

Poslušnost i molitva 

Taj posao — posvetiti se sasvim spasenju duša u ispovje- 
daonici, nije za oca Leopolda bio samo čin ljubavi koji mu je 
u srcu zapalila ljubav Božja nego je to bio također čin po¬ 
slušnosti izričitoj volji njegovih poglavara. Za svakog pokorni¬ 
ka koji je kleknuo preda nj, otac Leopold obnavljaše nakanu 
da to čini iz poslušnosti. Saslušati, ojačati i utješiti svaku po¬ 
jedinu dušu, to je za nj bio čin poslušnosti, a zaslugu toga čina 
prikazivao je Bogu da zadobije veliku milost povratka Istoč¬ 
njaka u Petrov ovčinjak. Otac je Leopold dobro poznavao vri¬ 
jednost poslušnosti; temeljito je prostudirao duh sv. Franje u 
vezi s tom krepošću, a također duh sv. Ignacija Lojolskog, 
koji je tako veličajno izražen u njegovoj poslanici o posluš¬ 
nosti. 63 Da bi bolje proučio tu poslanicu, pravo remek-djelo o 
kreposti poslušnosti, otac ju je Leopold čitavu vlastoručno 
prepisao i trajno je držao u svojoj ispovjedaonici. Shvatio je da 
nijedan ljudski čin, načinjen po vlastitoj volji, ma kako se 
činio kreposnim, nikada nije tako mio Bogu kao čin posluš¬ 
nosti svojim poglavarima, učinjen iz ljubavi prema Bogu. On 
je znao da ima u ruci moćno oružje za spasenje istočnih naroda, 
mnogo moćnije nego što bi bile propovijedi koje bi on mogao 
držati ako bi osobno otišao u istočne zemlje, moćnije od knjiga 
koje bi mogao napisati — poslušnost. On je to znao i time se 
služio kao pravi vještak. O tom je mislio i to je zapisivao 
sa živim zadovoljstvom: "Zavjetujem se da ću kroz sve vri¬ 
jeme svoga Života, u duhu serafskog oca Franje i po načelima 
blaženoga oca Ignacija Lojolskog, raditi za vječno spasenje 
istočnog puka, sa svim marom, svaki trenutak (10. X 1925)." 64 

I opet: "Vežem se zavjetom, u skladu s poslušnošću svo¬ 
jim poglavarima, da ću sve sile svoga života potrošiti za po¬ 
vratak nesjedinjenih Istočnjaka u katoličko jedinstvo. 2. IX 
1914." 65 


60 AVP, Rukopisi, br. 43. 

61 12. XI 1935, AVP, Rukopisi, br. 44. 

62 25. IX 1936, AVP, Rukopisi, br. 50. 

63 Thesaurus spiritualis Societatis Jesu. Tipys poliglottis Vaticanis, 
1948, Usp. Epistola S.P.N. Ignatii de virtute obedientiae, str. 457 si. 

64 10. X 1925. AVP, Rukopisi, br. 37. 

65 2. IX 1914. AVP, Rukopisi, br. 19. 

66 AVP, Rukopisi, br. 4. 

U rujnu 1928: ”Zavjetom se obvezujem da ću sve sile svoga 
života upotrijebiti, u skladu s poslušnošću svojim poglavarima, 
za otkupljenje nesjedinjenih Istočnjaka .” 66 

Drugo sredstvo za izvršenje zavjeta bila je neprekidna 
molitva da Gospodin iskaže milost toga velikog događaja. Mi 
smo već vidjeli koliko i kako je on molio: nema sumnje da je 
veći dio njegovih molitava bio upravljen prema tome cilju. 

Poticao je također svoje pokornike, s kojima je bio u užim 
prijateljskim vezama, da mole za tu veliku stvar. 

Reče jednoć jednome od njih: ”Naši su oci molili, mi mo¬ 
limo, drugi će poslije nas moliti, i ja se nadam da nije daleko 
dan kad će biti samo jedan ovčinjak i jedan Pastir .” 67 


Prikazao je sebe kao žrtvu 

Ne samo da je otac Leopold zavjetom posvetio svoj život 
za otkupljenje istočnih naroda i da je za tu milost neprekidno 
izlijevao svoje molitve pred Gospodinom nego ga je njegovo 
plemenito srce ponijelo također mnogo dalje: on je sebe pri¬ 
kazao kao žrtvu za svoju braću. 27. kolovoza 1912. zapisuje na 
sličicu sv. Ignacija Lojolskoga: ”Upoznavši veličinu božan¬ 
ske ljubavi prema nama, evo ja se prikazujem kao žrtva za 
svoju braću .” 68 

A 18. listopada iste godine, na. sličicu sv. Josipa: ”Evo, pi¬ 
šem pred Bogom: po milosti koja mi je dana opet obnavljam 
svoje zavjete i prikazujem samoga sebe kao žrtvu za otkup¬ 
ljenje istočne braće .” 69 

I zaista, otac Leopold bijaše žrtva. Tko je pročitao onaj 
dio ovoga životopisa u kojem se govori o njegovoj junačkoj 
požrtvovnosti u ispovjedaonici kroz više od pedeset godina, 
trajnim trpljenjima koja je podnosio s tolikim predanjem, da 
ne reknemo s radošću; tko ima na pameti da kroz čitav život 
nikad nije počivao više od pet sati na dan, a ostalih je devet¬ 
naest sati trošio na ispovijedanje i molitvu, taj će dobro ra¬ 
zumjeti da se 3 a to da netko bude žrtva zaista ne može zahti¬ 
jevati više . 70 


67 BP, str. 131. 

68 AVP, Rukopisi, br. 11. 

69 AVP, Rukopisi, br. 14. 

70 Ne smijemo zanemariti ni posebnu muku koju je ocu Beopolđu 
prouzrokovalo silno žaljenje što ne može izravnije vršiti svoj apostolat na 
Istoku, premda je on to svojom krepošću znao nadvladati. Njegov bolničar 
je izjavio na postupku: ”Posebnu je ljubav imao prema pravoslavnima. 
Jednog ga puta zatekoh gdje plače što ne može ići u misije, ali mi reče: 
Valja ići u misije plačući!’ Znam da se trudio da nauči istočne jezike u 
nad] da ce ga poglavari poslati u misije” (AP, str. 189). 

Žrtva s Isusom na oltaru 


Ipak, poglavito sredstvo kojim je otac Leopold bio sigu¬ 
ran da će postići velik događaj povratka odijeljenih Istočnja- 
ka u jedinstvo Crkve, bijaše prinošenje svete mise. Mi smo već 
vidjeli kako je otac Leopold imao uzvišeno shvaćanje o svetoj 
euharistijskoj žrtvi i kako ju je učinio središtem svega svoga 
duhovnog života. Živa njegova vjera govorila mu je da u sve¬ 
toj misi prikazuje Bogu tako velik dar da može biti siguran da 
će postići sve što god zatraži od Boga, jer sve što bi on mogao 
zatražiti, nije ništa u usporedbi s onim što prikazuje. Prikazu¬ 
jući Bogu taj veliki dar, on je bio čvrsto uvjeren da na najsa- 
vršeniji mogući način ispunjava svoje poslanje u odnosu na 
istočne nesjedinjene kršćane. 

U vezi s time on je imao vrlo jasne pojmove, mada ih nije 
izricao u tradicionalnim teološkim terminima, jer je, uosta¬ 
lom, te misli zapisivao samo za sebe, ne pomišljajući nikada 
da bi ti reci mogli kada biti objelodanjeni. 

kolovoza 1923. zapisao je kao poticaj samome sebi: 
Imaj u vidu da si poslan za spasenje svoga naroda, ali ne 
kao da si mu to spasenje ti zaslužio, jer je Gospodin Isus umro 
za duše, a ne ti. Ti si poslan kao službenik; zbog toga možeš reći 
da si^poslan što se zasluga tiče, samo u ovom smislu: što svetije 
budeš izvršavao svoju službu, to će plodniji biti učinak. Raz¬ 
motrivši te istine, jasno slijedi što treba činiti .” 71 

Htio je reći da zasluga žrtve svete mise proizlazi samo iz 
nekrvne žrtve Isusove i da je svećenik samo službenik preko 
kojega se prikazuje Isus; ali je također znao da je primjenji¬ 
vanje tolikih zasluga dušama povezano sa svetošću i savrše- 
nošću službenika. I zato je želio služiti svetu misu sa što većom 
savršenošću, da bi milost Isusove žrtve u što obilnijoj mjeri bila 
primijenjena na veliku stvar: to je bila njegova vlastita za¬ 
sluga, što ju je htio sjediniti sa zaslugom Krista Žrtve. 

Godinu dana prije smrti piše: ”Moram odgovoriti božan¬ 
skoj dobroti Gospodina našega Isusa Krista, koji se udostojao 
mene obiadovati, da se također po meni kao službeniku jednoć 
obistini ono božansko obećanje: Bit će jedan ovčinjak i jedan 
Pastir. Kažem, po mojoj službi, ukoliko se, dok služim svetu 
misu na tu nakanu, božanska ljubav prikazuje za same nesje- 
dinjene i tako se izvršava njihovo otkupljenje. Na blagdan sv. 
Ivana Boska, 31. I 1941.” 72 


71 Padova, 22. VIII 1923, AVP, Rukopisi, br. 35. 

72 31. I 1941, AVP, Rukopisi, br. 60. 

73 AVP, Rukopisi, br. 48. 

Uzvišeni plod svete mise biva primijenjen na duše za koje 
se misa prikazuje, ali otac Leopold nije mogao božansku žrtvu 
primjenjivati svaki dan, kako bi on bio želio, za veliku stvar 
koja mu je bila na srcu, jer su mu pravednost, ljubav i posluš¬ 
nost u najviše slučajeva naređivale drukčije. Ipak je dvaput 
na mjesec mogao to učiniti slobodno, jer kapucinski svećenici 
po svojim pravilima imaju pravo da smiju nekoliko misa na 
mjesec prikazivati po svojoj nakani, kako mi se sviđa. Otac 
Leopold je u tim slučajevima obično namjenjivao misnu na¬ 
kanu za povratak odijeljenih Istočnjaka u katoličko jedinstvo. 

No to nije bilo dosta njegovu žaru, pa je zato želio da bi 
na najveći mogući način mogao iskoristiti ono veliko blago 
koje je svako jutro bilo u njegovim rukama kod obavljanja 
božanskog otajstva. Misa ima pred Bogom neizmjernu vrijed¬ 
nost: zato je otac Leopold odlučio da — zadovoljivši praved¬ 
nost i ljubav primjenjivanjem misne nakane — prikaže Gospo¬ 
dinu za svoju veliku stvar misne nakane koje su mu preostale. 

Evo kako on sam to izražava u zapisu od 19. X 1935: "Za¬ 
vjetom se obvezujem: koliko god puta budem obavljao žrtvu, 
osim ako budem spriječen pravednošću ili pijetetom, sav će 
plod svete žrtve biti za povratak odijeljenih Istočnjaka u kato¬ 
ličko jedinstvo. A kada mi pravednost ili pijetet budu dopu¬ 
štali drugo, tada će — ne dirajući u pravednost i pijetet — sav 
plod koji preostaje biti za tu svrhu.” 73 

S još većom jasnoćom otkriva nam se taj unutarnji svijet, 
što ga je vjera čudesno izgradila u srcu oca Leopolda, u zapisu 
od 28. rujna 1931: "Danas sam imao milost da prikažem svetu 
misu na glavnom oltaru bazilike Blažene Djevice Marije na 
Monte Berico. 

Jasno mi se otkrila rasporedba Božje milosti glede ljud¬ 
skog spasenja: Krist jučer, danas, On i u vijeke. Bez mene ne 
možete ništa učiniti. Evo ja sam s vama u sve dane do svršet¬ 
ka svijeta. 74 

Zbog toga je moja želja da zaslužujem povratak odijelje¬ 
nih Istočnjaka u katoličko jedinstvo samo božansko djelovanje 
kojim se Krist udostojao također po mojoj službi spašavati one 
narode; to jest: ne povrijedivši moje slobode po najslobodnijoj 
mojoj volji prikazuje se on na svetom žrtveniku za njihov 
spas, tako da se ja sam, svjesno i dragovoljno, najslobodnije 
pokoravam samim vječnim odredbama. 

Tako Krist Bog, ne potvrđujući ni najmanje ljudsku slo¬ 
bodu, njoj zapovijeda, nju pokreće kako hoće. 

74 Heb, 13, 8; Iv 15, 5; Mt 29, 20. 

Stoga danas obnavljam svoje zavjete za odijeljene Istoč- 
njake, i kao da opet iznova započinjem." 75 

Otac je Leopold, nakon dugog naprezanja, shvatio da je 
poziv da radi za povratak odijeljenih Istočnjaka njegov čisto 
osobni poziv. Zato je, kako smo vidjeli, razvijao to djelo sa¬ 
svim sam, u tišini svoje duše. Ipak, toliki žar nije mogao ostati 
potpunoma sakriven; kadikad bi što od toga priopćio kojoj 
povjerljivoj duši. Reče jednoga dana nekom prijatelju: "Ja se 
osjećam pozvanim da radim za dobro pravoslavnog Istoka. 
Gospodin Bog mi je dao po svojoj divnoj Providnosti za to 
sredstvo u svetoj misi. Pomozite mi i Vi slušajući svetu misu 
i primajući svetu pričest, imat ćete istu plaću kao i ja, jer je 
tolika plaća proročka, kolika je i onoga koji pomaže proroka. 
Nikad nemojte zaboraviti da je svaki čovjek dužan spašavati 
svoju braću." 76 

Jednoga dana, pošto je prikazao svetu misu za Istočnjake, 
reče istome prijatelju: "Jutros sam prikazao svetu misu za svoj 
narod." A onda doda, čineći odlučnu kretnju rukom i rasvi¬ 
jetljen u licu: "I siguran sam da su one duše već osjetile uči¬ 
nak tolike žrtve!" 77 

Po Mariji 

Drugo sredstvo za ostvarenje svoga poslanja s obzirom na 
odijeljene istočne kršćane vidio je otac Leopold u pobožnosti 
prema Blaženoj Djevici. Već smo vidjeli koliko je on ljubio 
nebesku Majku, kakav je pojam imao o njezinoj pravoj veli¬ 
čini i kako je sinovsko pouzdanje osjećao prema njoj. Milost 
te nježne pobožnosti prema presvetoj Djevici on je stavio u 
prilog'velikog djela koje mu je bilo na srcu. 

No ni tu nije htio ostati u okvirima nekog neodređenog 
sentimentalizma, već je sve oslonio na solidna načela marijan¬ 
ske teologije. Evo njegovih riječi: "Vjerovao sam, zbog toga 
sam i govorio, rekao je već prorok. Te riječi, od Boga nadah¬ 
nute, s pravom je apostol sebi prisvojio. Stavivši kao osnovi¬ 
cu božansku vjeru, i ja ih sebi prisvajam. 

Vjerujem u ovo učenje katoličke vjere: Preblažena Djevica 
Marija jest druga Eva, kao što vjerujemo da je Krist drugi 
Adam. 78 Zbog toga vjerujem da u Crkvi postoji također trajna 
materinska providnost Preblažene Djevice Marije i da po za¬ 
povijedi, koja joj je dana od Sina dok je umirao na križu: Evo 

75 AVP, Rukopisi, br. 43. 

76 usp. Sir 17, 12; AVP, kut. VIII, br. 32. 

77 AVP, kut. IX, br. 35. 

78 Usp. 1 Kor 15, 22. 

ti sina, evo ti Majke, 79 u nebu zajedno sa svojim Sinom, koji 
uvijek posreduje za ljudski rod, i ona posreduje za nas kod 
Oca, tako da na nebu dovršuje ono što je činila pod Sinov¬ 
ljevim križem. . . 

Tolikom je ljubavlju, tolikom skrbi za ljudski rod prožeta 
Presveta Djevica, da je ona sama žrtva svoga srca, zbog svoje 
ljubavi prema nama. No budući da je ta njezina ljubav prema 
nama zajamčena blaženom ljubavlju Boga, ona puninom svo¬ 
ga blaženstva i zagovora radi na ljudskom spasenju. Tako mi, 
kao što kod Oca imamo svoga Odvjetnika Gospodina našega 
Isusa Krista, 80 imamo također kod Sina Odvjetnicu, koja kod 
Sina i zajedno sa Sinom kod Oca, zagovarajući, radi na ljud¬ 
skom spasenju.” 81 

A ta ljubavi puna briga Djevičina za ljudski rod, osjećao 
je to otac Leopold, na poseban se način odnosi na odijeljene 
istočne kršćane da bi se vratila u jedinstvo Crkve. U 7 sati 
navečer 21. svibnja 1914. zapisao je otac Leopold ovo: "Božan¬ 
skom vjerom držim da si ti, Blažena Djevice, veoma zabrinuta 
za odijeljene Istočnjake: ja silno želim biti na službu tome 
tvome materinskom čuvstvu. Zato tom djelu posvećujem sva 
nastojanja svoga života. To neka bude moja životna dužnost.” 82 

On je htio sve svoje čine staviti u ruke Marijine, da bi 
tako na neki način pomogao da se ostvari materinska želja nje¬ 
zina srca. Zapisao je 3. svibnja 1915: 

"Izraz moga vječnog štovanja i čašćenja Djevice Marije bit 
će ovo: svim silama svoga života ispunjavati njezino materin¬ 
sko poslanje prema odijeljenim Istočnjacima.” 83 

Obraćajući se izravno presvetoj Djevici, pisao je: "Prebla- 
žena Djevica Marijo, ja brat Leopold Marija, da izvršim tvoje 
poslanje glede istočnih naroda u onom dijelu u kojem ja po 
milosti Božjoj imam izvršiti tvoje poslanje, zavjetujem se . . .” 84 

Otac Leopold je imao jasan pojam o poslanju Marijinu, 
koje je sasvim drukčije od njegova poslanja, jer ona je surad¬ 
nica i pomoćnica u otkupljenju, prava suotkupiteljica s Kri¬ 
stom Gospodinom, a on je pozvan samo kao službenik. I kao 
takav on je sve svoje čine htio predati Djevici. Zapisao je dne 
27. studenog 1911: "Krist Gospodin i Blažena Djevica su pred 
Bogom Ocem naši odvjetnici, svaki na svoj poseban način. 
A ja pred Bogom izjavljujem da sam službenik njih oboje. 
Obvezujem se na tu službu zavjetom i prisegom." 85 

79 Iv 19, 26-27. 

80 1 Iv 2, 1. 

81 Bez mjesta i nadnevka, AVP, Rukopisi, br. 66. 

82 AVP, Rukopisi, br. 17. 

83 Padova, 3. V 1915, AVP, Rukopisi, br. 26. 

84 Padova, 10. X 1925, AVP, Rukopisi, br. 32. 

85 Padova, 27. XI 1911, AVP, Rukopisi, br. 12. 

I on je neprekidno opetovao to prikazivanje svoje službe 
Blaženoj Djevici. Dosta je bilo da mu dođe pod ruku kakva 
sličica Marijina ili kojega sveca koji je bio poseban Marijin 
štovatelj, i on je odmah običavao na nju zapisivati svoj zavjet 
Suotkupiteljici. Kada god je posjetio koje Marijino svetište ili 
ušao u koju crkvu, on bi zastao pred njezinom slikom i uronio 
u molitvu; čim bi se vratio u samostan, zapisivao bi opetovano 
svoj zavjet dodavajući da ga je obnovio pred Djevicom u nje¬ 
zinu svetištu ili pred njezinom slikom. 86 

Tolika upornost, kojom je ponavljao Blaženoj Djevici svo¬ 
ju odluku da se žrtvuje za spasenje pravoslavnih naroda, svje¬ 
doči da je njegov žar za tu svetu stvar bio zaista izuzetno velik 
i neobičan. Kad je mislio da njegovi napori nisu dostatni i kad 
mu se činilo da mu životne prilike onemogućuju da se djelu, 
na koje se osjećao pozvanim od Boga, posveti onako kako bi 
bio želio, on se obraćao svojoj dobroj nebeskoj Majci i s djeti¬ 
njim je povjerenjem pisao: "Ti vidiš u kakvim se okolnostima 
odvija moj život, kakve me tjeskobe pritišću: udostoj se, mo¬ 
lim te, preuzeti moju stvar u svoje ruke. Padova, 7. X 1925.” 87 

Kako bi mogla nebeska Majka ne obazreti se na tolik žar, 
toliku ljubav, toliko pouzdanje u nju za spasenje duša koje se 
nalaze daleko od Kristova ovčinjaka? 


»Sigurno će se dogoditi« 

Samo vjera, duboka i nepokolebiva vjera podržavala je 
oca Leopolda u trajnom zalaganju oko tog sakrivenog djela, 
koje ga je stajalo suza i krvi. I ta ista vjera davala mu je čvr- 


86 Prosinac 1906, na sličici svetog Nikole; 23. srpnja 1907, na sličici 
Gospe od mira: 31. kolovoza 1908, u sjemeništu u Vicenzi; 18. listopada 1908, 
na sličici Gospe od nagrade (Mercedes); 20. rujna 1911, na sličici svetog 
Leopolda; 23. kolovoza 1913, na sličici Majke Božje (na toj je sličici obnovio 
svoj zavjet još četiri puta u toj godini, kako se vidi iz kasnije dopisanih 
nadnevaka); 27. studenoga 1912, na sličici svete Elizabete; 6. veljače 1913. 
na sličici sv. Pavla apostola (na toj sličici je obnovio zavjet još četiri puta, 
kako se vidi iz kasnije dopisanih nadnevaka); 7. listopada 1913, na sličici 
svete Justine; 21. svibnja 1914, na sličici Časnog Dominika od Majke Božje, 
pasionista; 2. rujna 1914; na sličici svetog Stjepana, ugarskog kralja; 2. stu¬ 
denoga 1914, na sličici Majke Božje od trajne pomoći- 12. studenoga 1914 
na sličici svetog Petra Klavera; 27. prosinca 1914, na sličici Dobrog Pasti¬ 
ra; 3. svibnja 1915, na sličici Gospe Pastirice; 26. rujna 1916, na sličici Ma¬ 

nje Djevojčice; 13. listopada 1917, na sličici Presvete Bogorodice; 10. listo¬ 
pada 1925, na malom listiću papira; 18. rujna 1927, u isusovačkom zavodu, 

na malom listiću papira, na kojem je, kako se vidi iz dopisanih kasnijih 

nadnevaka, još tri puta obnovio svoj zavjet; 27. kolovoza 1931. na malom 
listiću papira u sjemeništu u Vicenzi; 9. studenoga 1935, na sličici Gospe 
Konstantinopolske; 19. prosinca 1935 godine, na sličici Gospe od zdravlja; 26. 
prosinca 1935, na malom listiću papira; 29. lipnja 1936, na malom listiću pa¬ 
pira; 18. lipnja 1937, na malom listiću papira; 13. listopada 1938, na malom 
listiću papira; 28. listopada 1938, na sličici Bezgrešne; 28. veljače 1940, na sli¬ 
čici svetog Gabrijela od Prežalosne Gospe; 21. lipnja 1940, na malom listiću 
papira; 18. srpnja 1940, na sličici Gospe od Zdravlja; 31. siječnja 1941, na 
slicici svetog Ivana Boska- 27. lipnja 1941, na sličici Presvetog Srca i na 
jednom listiću bez nadnevka (AVP, Rukopisi). 

87 Padova, 7. X 1925, AVP, Rukopisi, br. 37. 

sto osvjedočenje da će njegove žrtve zaista ubrzati toliko 
željkovano ponovno ujedinjenje istočnih kršćana s Rimskom 
Crkvom. Otac je Leopold u to bio siguran. 

Godinu dana prije smrti pisao je svome duhovnom vođi 
ocu Odoriku iz Pordenona ove riječi, pune proročkog predska- 
zivanja: ”Meni je Istok uvijek pred očima i osjećam se od Go¬ 
spodina pozvanim da svetu Tajnu uvijek služim ne povrije¬ 
divši pravednost i pijetet, već prema okolnostima' u tu 
svrhu, da se u svoje vrijeme ispuni veliko obećanje: jedan 
ovčinjak i jedan Pastir. I sigurno će se dogoditi.” Zatim nastav¬ 
lja: "Evo kako ja mislim: Gospodin potiče nas, svoje službenike, 
da njegove zasluge namjenjujemo za odijeljene Istočnjake, to 
jest on moli za njih ukoliko mi namjenjujemo svetu Tajnu na 
tu nakanu. On sam, dakle, moli preko nas; a mi znamo po sa¬ 
moj njegovoj božanskoj riječi da Bog Otac uvijek uslišava nje¬ 
govu molitvu. 89 Stoga će se velika činjenica neosporno dogoditi. 
Moja je, dakle, dužnost da i ja pripomognem da se veliko pro¬ 
ročanstvo ispuni u svoje vrijeme. Eto, to je čitava moja duša.” 90 

Dobrota Presvete Djevice i njezina materinska zabrinutost 
za istočne kršćane, koji prema njoj gaje tako veliku pobožnost, 
bijahu za oca Leopolda nepogrešivo jamstvo da će se oni vra¬ 
titi u katoličko jedinstvo. Pisao je: ”0 Preblažena Djevice, ti 
si u svome hvalospjevu zapjevala: Primi Izraela slugu svojega, 
sjećajući se milosrđa svoga. 91 Tako i ja sada držim da će se do¬ 
goditi ujedinjenje odijeljenih Istočnjaka. Padova, 27, I 1915. 
Zapisao je to na sličicu Dobroga Pastira. 

Godine 1910. pisao je jednom prijatelju: ”Što više ulazim u 
godine, sve više bivam osvjedočen o potrebi apostolata molitve 
u prilog nesjedinjenih Istočnjaka. 

Presveta Djevica, koju ti narodi posebnom pobožnošću 
štuju, svakako gaji i gajit će za njih sasvim posebnu brigu, 
pa će im izmoliti od svoga Božanskoga Sina dar prave vjere. 

I sada, budući da nam, po redu od Boga ustanovljenom i po 
redovitom toku Božje Providnosti, svako dobro dolazi po mo¬ 
litvi, svaki koji bude molio za taj cilj, postat će sluga i oruđe 
te božanske Providnosti, a ujedno će, u pravom smislu riječi, 
postati aktivno oruđe i sluga materinskog Srca Majke Božje 
za te narode koji su skrenuli s pravoga puta. 

Kršćanin koji bude imao tako velikodušno srce i koji bude 
vršio taj apostolat, postići će svako dobro kod Boga.” 93 

88 Potcrtao sam otac Leopold. 

89 Usp. Heb 5, 7. 

90 AVP, kut. O, br. 10. 

91 Lk 1 54. 

92 Padova, 27. I 1915, na sličici Dobrog Pastira, AVP, Rukopisi, br. 27. 

93 Alojziju Bordignonu, Padova, 24. kolovoza 1910 (AVP, kut. I, br. 29). 

A kad je prikazivao svetu misu za svoj narod, sigurnost u 
sjedinjenje ispunjavala ga je radošću punom uzbuđenja. Jed¬ 
nog dana reče jednom pouzdanom prijatelju: »Vidiš, jutros 
sam prikazao svetu misu za svoj narod i poslije, misleći na ve¬ 
ličinu božanske Žrtve što sam je prinio Vječnom Ocu, usklik¬ 
nuli: 'Uskrati mi sada uslišanje, ako možeš, blagoslovljeni Go¬ 
spodaru!'« 94 I obliše ga suze od uzbuđenja! 

Ne može biti sumnje da je vječni Otac, koji je u srce oca 
Leopolda i stavio taj toliki plamen ljubavi prema braći koja 
su izvan Kristova ovčinjaka, čuo taj njegov tjeskoban vapaj. 
I jednog dana ćemo vidjeti kako je otac Leopold svojim skrovi¬ 
tim djelovanjem, koje je u svoj svojoj punini bilo poznato sa¬ 
mo Bogu, bio jedan od najvećih apostola sjedinjenja. 


94 ”Paron Beneđeto!”; AVP, kut. IX, br. 24. 

Sedamnaesto poglavlje 


PREMA CILJU 


»U riječima što ih je sotona upravio Evi 
krije se samo laz i prijevara, a Evin pri¬ 
stanak uzrokovao je propast ljudskog ro¬ 
da, Međutim, u riječima što ih je anđeo 
upravio Mariji nalazi se, samo istina i 
pravednost: Djevica je spoznala svoje po¬ 
slanje, izgovorila veliki 'Neka bude i po¬ 
stala pravi uzrok ljudskog spasenja. Eto, 
dakle, Izraelu je data jedna Majka, i mi 
moramo ponoviti ono što je jednom dru¬ 
gom zgodom odjeknulo s usta starog 
Božjeg naroda: ’Ustadoše u Izraelu jaki 
ljudi i proširi se njegova slava jer ustade 
Debora, ustade kao majka Izraelu.'« 

(Iz Blaženikovih spisa) 


Sveta i radina starost 

Na kraju ljudskog života dolazi razdoblje koje usitinu nije 
lagano: starost. Suvremeno doba je te godine života učinilo još 
težima osobito zbog činjenice što tada ljudi više ne rade i što 
su oslabile obiteljske veze koje su nekoć starce povezivale s nji¬ 
hovim dragima. Umirovljenje kod velikog dijela starijih ljudi, 
a to se to gorče doživljava što se prije predvidi, stvara osjećaj 
isključenosti iz radne zauzetosti u društvu. I dosta se često do¬ 
gađa da su djeca već materijalno isključila svoje "starce” iz 
svojih novostvorenih obitelji. Te moralne patnje, povezane s 
fizičkima, koje redovito prate tu životnu dob, možemo sma¬ 
trati u naumima Providnosti, kao posljednje zgrtanje zasluga, 
kao pripravu za vječni život, posebno ako se želi iskupiti mla¬ 
dost i zrelost, koje su više sterilne. Da bi nas uveo u nebesku 
baštinu, Otac zapravo hoće da i mi, njegovi posinci, postanemo 
slični njegovu naravnom Sinu, a ništa toliko ne usavršava tu 
sličnost kao strpljivo podnošenje boli. 1 Na žalost mali je broj 
ljudi koji u tim fizičkim i moralnim teškoćama starosti vide to 
Očevo klesanje za vječnost. Nakon mnogih godina života i veli¬ 
kog iskustva većina ljudi više nije naviknuta da zapaža nje¬ 
govu ruku. 


1 Usp. Rim 8, 29. 


19 Blaženi Leopold kapucin iz Herceg-Novog 

Dobri redovnik o. Leopold, koji se već udomaćio s mišlju 
na nebo i željno ga očekivao, pripravio se ujedno i za taj ko¬ 
načni udarac dlijetom Vrhovnog Kipara i Umjetnika. Istina, 
stanovitih gorčina starosti bio je pošteđen (njegova je obitelj 
druge naravi i njegova aktivnost prestaje jedino fizičkom ne¬ 
mogućnošću da više obavlja svoj posao, a nikako određenim 
brojem godina koje bi ga prisilile da ide u mirovinu). No ni on 
nije bio pošteđen od patnji starosti. Štoviše, kod njega je žeđ 
da se što više suobliči Kristu već po sebi muka, jer je to nje¬ 
govim zavjetovanjem postala težnja cijelog njegova života i ta 
je njegova čežnja postajala to veća, što se više približavao 
Bogu i bolje upoznao vlastitu bijedu. Zapravo, što je netko 
svetiji, to više osjeća kako je daleko od svetosti. Nije to optič¬ 
ka varka poniznosti: to je pojava što je svetost redovito pro¬ 
izvodi. Ista je pojava da početnik u nekoj znanosti smatra da 
mnogo znade, a onaj koji je uznapredovao, vidi koliko još toga 
treba naučiti i otkriti. 

Otac Leopold je prihvatio starost s dušom kršćanina i sa¬ 
vršenog redovnika. Premda su njegove tjelesne snage kobno 
slabile i premda je prema sudu većine svoje subraće imao 
pravo i potrebu da prihvati uistinu zasluženi odmor, on je sa 
svoje strane htio još više povećati svoj rad. Molio je i od dru¬ 
gih je tražio da mole kako bi mu bilo dopušteno da svoj po¬ 
nizan i skroman rad, rad koji ga je sve više umarao, obavlja 
do konca života. Držao je da mora umrijeti na radnom mjestu, 
ne zato da bi se time uzdizao, već zato što je bio uvjeren da 
je malo ili ništa do tada učinio i da još s malo dobra mora 
ispaštati mnoge grijehe. 

Tim patnjama Bog je pridodao i druge nutarnje i veoma 
gorke patnje. Bilo je to kao posljednje udaranje dlijetom, pre¬ 
ma pjesničkom izrazu jednoga crkvenog himna, 2 što je priprav¬ 
ljalo tu izabranu stijenu da bude smještena u nebeskom gradu 
na počasnom mjestu. 

Međutim, kao dvije zrake svjetla usred tame, dvije obljet¬ 
nice bile su pred njim i omogućile mu da se sjeti i obnovi ra¬ 
dostan žar svoje mladosti: pedeseta obljetnica njegova redov¬ 
ničkog zavjetovanja i svećeništva. 

Pedeseta godišnjica redovničkih zavjeta 

22 . svibnja 1935. proslavio je otac Leopold u 69. godini 
života pedesetu obljetnicu svojih redovničkih zavjeta u kapu- 
cinskom redu. Prema običaju, to je bilo obiteljsko slavlje, 

2 Himan Večernje na spomen-đane posvete crkve. 

slavlje njegove samostanske obitelji u Padovi, ali za nj je to 
bila intimna i duhovna svečanost, prigodom koje je njegova 
duša, koja je već tako dugo bila prinesena Gospodinu, oćutjela 
neizrecivu radost da je mogla s istim svetim oduševljenjem kao 
u mladenačkim godinama obnoviti svoju žrtvu. 

Pred velikim oltarom dupkom pune samostanske crkvice 
on je okružen radosnom braćom najprije od uzbuđenja drhta¬ 
vim glasom zamoiio oproštenje, ako se kroz tih pedeset godina 
redovničkog života nije vladao kako je od njega tražilo sveto 
zvanje. Zatim je ponovio svoje zavjetovanje obećavajući Go¬ 
spodinu da će s novim žarom započeti uspon prema savršenosti. 

Otac provincijal Hijacint iz Trsta pisao mu je iz Venecije: 
”Otac provincijal želi Vam prvi uputiti najiskrenije čestitke 
i najsrdačnije želje za pedesetu obljetnicu Vašega redovničkog 
zavjetovanja. 

Pedeset godina života u sebi je mala stvar, a ako su te go¬ 
dine zlo proživljene, onda je to još manje nego ništa; ali pe¬ 
deset godina redovničkog života, proživljenih u trajnom na¬ 
poru oko dobra, doista vrijedi svetosti, njihova je cijena 
vječnost. 

Vi ste. dragi oče Leopolde — dopustite da Vam to kažem, 
pa mislite što hoćete — Vi ste svojih pedeset godina redov¬ 
ničkog života upotrijebili u neprestani napor da se danomice 
sve više uspnete u serafskom savršenstvu: u nastojanje da do 
najmanjih sitnica ispunite svoje zavjete i najsitnije dužnosti, 
Vi ste svoje vrijeme potrošili na molitvu, studij i poslove svoga 
apostolata. I kakvog apostolata! Apostolata koji nije poznavao 
stanke ni neodlučnosti, apostolata koji je bio pravo i neprekid¬ 
no žrtvovanje za Boga. 

Vaš apostolat, na koji ste posebno pozvani, jest vođenje 
duša. Ne treba ponavljati ono što je svima poznato. Vi ste bili 
uvijek, svaki dan i svaki sat u ispovjedaonici! Oh strašnog li 
”svaki dan”! Od njega Vi niste ništa za sebe sačuvali, ni jed¬ 
noga ciglog sata, sve ste dali drugima! Biskupi, svećenici, re¬ 
dovnici i redovnice, dobri laici i bijedni grešnici, svi se obra¬ 
ćaju ocu Leopoldu kao ljubljenome ispovjedniku, jer u njemu 
opažaju sjajniju iskru Milosrđa, koje prima s uviđavnošću i do¬ 
brotom, svima oprašta, svima otvara srce, sve okrepljuje i 
oživljuje nebeskim nadama. 

Ne treba žaliti za pedeset godina tako provedenih; to 
su godine pune pravoga života i zaslužuju najveće čestitke! A 
ja Vam te čestitke i izričem u svoje ime i u ime provincije ve- 
netskih kapucina, koja se s plemenitim zadovoljstvom veseli 
sinu koji joj toliko služi na čast! 


19 * 

A čestitkama dodajem — jer vi nećete a ni mi ne želimo 
pjevati Vaš Nunc dimittis — najsrdačnije želje za mnogo go¬ 
dina plodnog apostolata na slavu Božju, utjehu tolikih duša i 
na diku provincije i Reda. 

Neka vas serafski Otac sveti Franjo, koji je veoma po¬ 
čašćen krepostima i radom svoga sina, obasiplje uvijek sve ve¬ 
ćim blagoslovima!” 3 

Otac je Leopold proživio svu ljepotu te sretne obljetnice, 
ali se nije zaustavio u promatranju dobro provedenih tolikih 
godina redovničkog života. Njegova je glavna misao bila da se 
obrati svojoj preslatkoj Majci, svetoj Djevici, da mu ona dade 
nove snage, da uvijek sve jače proživljava život žrtve, koji je 
slobodno izabrao od svoje najranije mladosti. 

Na jednu je Gospinu sličicu zapisao: ”Danas, na dan pede¬ 
sete obljetnice svoga redovničkog zavjetovanja, obnavljam 
svoje zavjete u čast Božanskog Srca nebeskog Pastira i Pre- 
blažene Djevice Marije, jer nam je ona po Božjoj odredbi dana 
za Majku. Zato obnavljam svoje zavjete da služim njezinoj 
majčinskoj ljubavi.” 4 

Zlatna misa 

22 . rujna 1940. proslavio je otac Leopold pedesetu obljet¬ 
nicu misništva. 

Ta obljetnica zaslužuje da bude posebno spomenuta, jer 
je opće spontano i velebno iskazivanje naklonosti, poštovanja 
i ljubavi prema časnome ocu jasno pokazalo kako je mnogo 
dobra on učinio kroz pedeset godina svećeničkog života. 

Ujutro dok je služio zlatnu svetu misu, kapucinska crkva 
bijaše prepuna svijeta. Bili su zastupljeni svi društveni slojevi: 
svećenici i laici, bogati i siromašni, svi su bili tu da iskažu ocu 
Leopoldu svoju ljubav i zahvalnost. 

Poslije Evanđelja održao je msgr Gvido Bellincini prigodno 
slovo. Valjan je govornik — ne povrijedivši svečareve skrom¬ 
nosti izvanredno vješto uzvisivao njegove kreposti i velik 
apostolat na dobrobit bezbrojnih duša. Osvijetlio je uzvišene 
darove što ih je otac u tako obilnoj mjeri primio od Gospodina 
i pokazao kako se on njima znao čudesno služiti u skromnoj, 
ali ipak tako uzvišenoj ispovjedničkoj službi. 5 

Otac Leopold bijaše tako sabran i uronjen u sebe te se či¬ 
nilo da uopće ne opaža što se oko njega zbiva. Svega ga je 

3 AVP, kut. Pedeseta obljetnica zavjetovanja. 

4 AVP, Rukopisi, br. 55. 

5 Msgr Gvido Bellincini, Na dan zlatne mise oca Leopolđa, kapucina 

u Padovi, Padova, 22. rujna 1940. 

obuzimala milost koju mu je Gospodin udijelio, da je mogao 
kroz toliko godina prinositi božanske Tajne. 

Nakon mise pođe u jednu dvoranu pokraj crkve, jer su mu 
nazočni htjeli iskazati svoje odano poštovanje. To je bio ga¬ 
nutljiv prizor! Svi su se gurali oko njega; netko mu je ljubio 
ruke, netko odijelo, a netko ga je ljubio u čelo! Ganut i sme¬ 
ten od tolikog iskazivanja ljubavi, on se činio još manjim, 
upirao je oči prema nebu i neprestano ponavljao: ”Sve za moje 
grijehe! Sve za moje grijehe!” 6 

Sa svih strana Italije stigli su mu snopovi pisama i brzo¬ 
java od najviših crkvenih i građanskih uglednika kao i od pri¬ 
prostih osoba iz puka, a iz svih je izbijalo isto: radost milosti 
što ju je primio časni otac i zahvalnost za duhovno dobro koje 
su oni primili od njegove službe. 

Najviša mu utjeha bijaše blagoslov Kristova namjesnika, 
Svetoga Oca Pape, koji je na njega zazivao obilje božanske 
milosti. 

Provincijalni poglavar, otac Jeronim iz Felette, sada bis¬ 
kup u Padovi, pisao mu je: ”Od sretne obljetnice, koju će s 
bratskim zanosom i odanom ljubavlju proslaviti subraća, znan¬ 
ci i poklonici, ne može biti odsutan otac provincijal. 

Pedeset godina svećeničkog života, i to svećeničkog života 
kakav je bio Vaš, sadržava i izražava toliko divnih i svetih 
stvari te one doista zaslužuju da budu spomenute na primjer 
i pobudu svima. 

Vi niste bili nemaran sluga, koji je pod zemlju sakrio 
primljeni talenat, nego zaista dobar i vjeran sluga, koji je uči¬ 
nio da donese obilan rod za svog Gospodara. U svakodnevnom 


6 Taj je susret s ocem Leopolđom ostao neizbrisivo utisnut u pameti 
mnogih ondje nazočnih. Mnogi su to iznijeli na postupcima za proglašenje 
blaženim. Evo nekih svjedočanstava. Don Vilim Marin, župnik područja na 
kojem se nalazi samostan: ”Kad se slavila 50. obljetnica njegova svećenič¬ 
kog ređenja, videći da je on u središtu te svečanosti, izgledao je zbunjen 
i govorio je da on ništa od toga ne zaslužuje” (BP, str. 211). Otac Bernar- 
din Lago: ”... kad bi ga netko pohvalio, ili kad mu je netko iskazivao 
svoje poštovanje, on se smatrao nedostojnim toga i pokazivao je obratno. 
A ako je tu netko bio nazočan, rekao bi: ’Ništa mi ne daju, ništa mi ne 
oduzimaju!’ Tu je rečenicu rekao i prigodom svoje zlatne mise 1940. Tada 
su mu svećenici i vjernici iskazali veličanstven izraz svoga poštovanja. 
On je bio veoma zbunjen i začuđen jer se nije smatrao dostojnim tog is¬ 
kazivanja poštovanja” (AP, str. 24-25). Teresita Pizzo: ”Na dan zlatne mise 
bila je svečanost priređena njemu u čast, ali on se tako skromno držao 
da je izgledalo da jedva jedvice podnosi izraze poštovanja vjernika i da 
samo želi da se što prije sve to završi” (AP, str. 100). Prof. Saverio Caren- 
za: ”Tako je bio ponizan da nije želio ni proslavu svoje zlatne mise. U ispo- 
vjedaonici, kad sam mu čestitao, odgovori mi da je to prihvatio samo zato 
jer su htjeli poglavari” (AP, str. 107). Dva svjedočanstva koja slijede od¬ 
nose se na pedesetu obljetnicu njegova redovničkog života. Sestra Cecilija 
Martinello: »Na dan svoje 50. obljetnice zavjetovanja reče mi: ’Evo Vam 
nekoliko sličica za vaše susestre: da li će ih primiti? Za mene ova sveča¬ 
nost samo stvara smetenost, ali . . . sve neka je Bogu na slavu!*« (AP, str. 
171). O. Pankracije Chemin: ”Kad se slavila 50. obljetnica njegova redov¬ 
ničkog života, kao i zlatna misa, bio je zadovoljan ali i smeten zbog tolike 
pažnje koja mu je iskazivana” (AP, str. 119). 

napornom vršenju svete ispovjeđničke službe koju ste VI is¬ 
punjavali s tolikom postojanošću, zasjao je Vaš duh žrtve i 
samoprijegora, Vaša revnost za slavu Gospodnju, Vaše potpuno 
predanje za duhovno dobro bližnjega. 

Sve je to zlatnim slovima upisano u knjizi života i bit će 
Vam sve to vijenac na nebesima. 

No, pravo je međutim da se i mi, Vaša subraća, zajedno s 
Vama radujemo zbog svega toga dobra koje toliko veseli svetu 
Crkvu i služi na veliku čast našemu Kapucinskom redu.” 7 

Svi venecijanski biskupi, a prije svih kardinal i patrijar¬ 
ha Venecije, izraziše mu svoje čestitke i srdačne želje. 

Padovanski biskup msgr Karlo Agostini pisao mu je: ”Ša- 
ljem Vam svoje iskrene i srdačne čestitke. Kako je i pravo, 
zajedno s Vama zahvaljujem Gospodinu za sve dobro što ste 
ga svojim primjerom i svojom službom kroz pedeset godina 
izvršili, te želim da biste još mnogo dobra mogli izvršiti na 
slavu Božju, za dobrobit tolikih duša i da zaslužite sebi još 
dragocjeniju krunu. Svaki blagoslov neka krijepi Vaš život i 
umnožava plodove Vašega apostolata. Molite također i za 
mene!” 8 

Načelnik Padove G. Solitro: ”Dopustite da Vam i grado¬ 
načelnik u ime građanstva izrazi najiskreniju radost i najtop¬ 
lije želje prigodom Vaše zlatne svete mise.” 9 * 

Svi su gradski listovi u dugim stupcima spominjali sretnu 
obljetnicu uzvisujući pojavu skromnoga kapucina kao jednoga 
od najvećih dobrotvora grada. 

Dne 30. rujna htjelo je svećenstvo na poseban način iska¬ 
zati ocu Leopoldu svoje poštovanje i zahvalnost. Zato se toga 
dana sabralo u samostansku crkvu vrlo mnogo svećenika jer 
su zaželjeli da on za njih odsluži jednu svetu misu. 

Poslije mise skupiše se u dvoranu pokraj crkve, izraziše 
mu svoje duboko poštovanje i msgr Josip Schievano, arhiprez- 
biter padovanske stolne crkve, pročita u ime svih ovu čestitku: 
”Časni oče Leopolde, evo Vas usred jednoga značajnog dijela 
Vaše duhovne obitelji! Veze koje nas s Vama vežu jesu svete, 
čvrste i iskrene. 

Istom na sudnji dan pokazat će se Vaše žrtve i sve dobro 
što ste ga učinili našim dušama. Onda će se jasno pokazati svi 
umireni nemiri, sve ublažene i utišane boli. Kad su nas proga¬ 
njale sumnje, malodušja i slabosti, Vi ste nas uvijek poput 
oca primali među ona četiri mračna zida, koji su bili mučilište 


294 


7 AVP, kut. Pedeseta obljetnica svećeništva. 

8 Ondje. 

9 Ondje. 


Vašega života, a uskrsnuće tolikih duša; poput dobrog Sama¬ 
ri janca Vi ste nam milosrdno zavijali i viđali naše rane. 

Ako Vam imamo dati koji prigovor, onda je to ovaj: bili 
ste s nama previše dobri. Pa ipak, ta Vaša neiscrpiva dobrota 
za nas je dvostruka pouka: sjeća nas na dužnost da velikoduš¬ 
no odgovaramo Gospodaru koji s nama preko svoga sluge po¬ 
stupa s tolikom dobrotom, i nadalje, podsjeća nas na obvezu da 
istom mjerom mjerimo dušama koje dolaze k nama. 

Vaša dobrota nas podsjeća da duše osvaja jedino ljubav, 
i to ljubav koja nas čini sličnima Kristu, koji je izabrao put 
ljubavi, premda je mogao biti slavodobitnikom u sili i moći. 
Ali on se radije odrekao tog slavodobića, ako bi ono bilo nije¬ 
kanje ljubavi. Ta je ljubav nadahnjivala sav Vaš život.” 10 

Otac Leopold proveo je te svete dane u najčistijem vese¬ 
lju. Zahvaljivao je Gospodinu za svu radost što ju je osjećala 
njegova duša zbog takvog iskazivanja vjernosti, ali njegova 
poniznost ne bijaše time nimalo povrijeđena. Ako ga je tko 
upozorio na spontanost i veličajnost proslava njemu u čast, 
odgovarao bi sasvim priprosto: ”Ništa mi ne daju niti mi išta 
oduzimaju. Nije to bilo radi mene, nego radi habita!” 11 

Budući da je istinski bio ponizan, nije prezreo hvale. Što¬ 
više, primao ih je zahvalne duše, jer je u duši bio uvjeren da 
nisu upravljene njegovoj osobi, već habitu koji je nosio i veli¬ 
kom Svećeniku Kristu Gospodinu, čiji je on bio ponizan služ¬ 
benik kroz pedeset godina. 

Pisao je gospodinu Dominiku Morassuttiju: ”Poput tolikih 
drugih predragih prijatelja i Vi mi iskazujete velike hvale. 
Dužnost mi je da prihvatim čin tako uzvišenog prijateljstva i 
sve neka bude na čast instinitome, velikome vječnom Sveće¬ 
niku Gospodinu Isusu Kristu, kojega smo mi, službenici i sve¬ 
ćenici udioništvom, ljudi od krvi i mesa, samo sjene koje s vre¬ 
menom nestaju. 

Dakle, u znakovima poštovanja i naklonosti koji su mi 
iskazivani ovih dana, dok sam u svojoj poniznoj osobi osjećao 
da je počašćen naš Gospodin, osjetio sam ipak da je ponizna 
osoba koja predstavlja Gospodara, koji jedini ima pravo na 
hvalu, sva puna nutarnjih nedostataka. 

Osjećao sam, kao što i sada osjećam, svu suprotnost iz¬ 
među onoga što mi svjedoči moja savjest, koja je glas istine i 
pohvala koje su meni iskazivali. 

Prihvaćam to poštovanje što mi je iskazano, i za to sam 
veoma zahvalan i to će za mene biti tako draga uspomena i ta- 

10 AVP, kut. S, br. 9. 

11 AVP, kut. B, br. 12. 

ko duboka naklonost, ali sve to prvotno pripada Onome koji 
ne prezire hvalu, već hoće da mu bude iskazana i od poniznoga 
potpisnika.” 12 

A profesoru Ivanu Soranzo priznaje: ”Kroz ovih pedeset 
godina apostolske službe za koliko mi samo stvari predbacuje 
moja savjest! Moram prihvatiti iskrene izraze poštovanja svo¬ 
jih prijatelja, ali uvijek neka je hvala Onome koji je prvi 
Svećenik u samoj svojoj božanskoj Osobi; neka On bude vazda 
veličan!” 13 

Tako i jednodušne, oduševljene pohvale koje je primao sa 
svih strana poslužiše njemu da još više ponizi sama sebe i sla¬ 
vu dade Gospodinu. 

Uspon na Kalvariju 

No otac Leopold je bio svjestan da se njegov život stre¬ 
lovito približava svome zapadu. Onome tko bi mu čestitao za 
izvanredne svečanosti prigodom njegove pedesete obljetnice 
svećeništva, odgovarao je smiješeći se: ”Da, lijepe su bile, ali 
to su bile oproštajne svečanosti!” 14 

On je kroz toliko godina bio neumoran radnik u vinogradu 
Gospodnjem, s najherojskijim je žrtvama sijao riječ Božju u 
duše i pun radosti brao obilne plodove. Sada ga je Gospodin 
htio pozvati na svoju vječnu gozbu da mu dade obilnu nagradu. 

Ipak prije no što mu dade okusiti rajske radosti, Bog je 
htio da se on s Isusom popne na krvavo sljeme kalvarijsko, jer 
jedino s tog vrhunca, rumenog od krvi Njegova božanskog 
Sina, mogu duše upraviti siguran let prema vječnim radostima. 
Zna se, uostalom: koliko je neka duša veća pred Gospodinom, 
toliko je teži njezin posljednji put. One se moraju u vatri boli 
potpuno osloboditi ljudske kore i postati dostojne da iz pro¬ 
gonstva ove zemlje odmah prijeđu u vječni božanski zagrljaj. 

Tako je bilo i s ocem Leopoldom. 

Zbog nježne tjelesne konstitucije uvijek su ga mučile pat¬ 
nje i bolesti, često i veoma nesnosne, ali u posljednje dvije go¬ 
dine te su boli narasle preko svake mjere. 

Želučane boli koje su ga mučile, može se reći, čitav život, 
veoma su se pooštrile zimi 1940—1941. godine. Držali su da ima 
čir na želucu. Siromašni se otac nije mogao više hraniti, pa je 
danomice gubio snagu te se zbog slabosti više nije mogao dr¬ 
žati na nogama. 

12 Dominiku Morassuttiju, Padova, 20. listopada 1940 (AVP, kut. V, 

br. 120). ’ 

13 Ivanu Soranzu, Padova, bez nadnevka (AVP, kut. VI, br. 178) 

14 AVP, kut. B, br. 12. 

Jednoga dana reče nekom svom pokorniku: ”Sad osjećam 
i ja da Leopoldu još malo preostaje, ali ipak ćutim da mi je 
duša još djetinja.” 15 

Toliko je puta u svom životu znao odgovoriti onome koji 
ga je poticao da malo smanji posao koji ga umara i otpočine: 
”Počinut ćemo u nebu kad stavimo svoju glavu na Božansko 
Srce Isusovo!” 16 Taj se trenutak približavao i za njega. 

Imao je snažnu volju pa se još neko vrijeme održao na¬ 
stavljajući posao, ali je onda morao popustiti težini bolesti i 
leći u krevet. Bio je podvrgnut brižnom liječenju. 

Trpio je naprosto smrtne muke, koje ne može razumjeti 
onaj tko ne pozna žar njegove velike duše. Tjelesne su boli 
bile ništa u usporedbi s duševnim trpljenjem. Tolike su duše 
čekale njegovu riječ uskrsnuća i života, toliko je ranjenih 
srdaca trebalo utjehe, a on je morao ostati u postelji! 

Jednog dana, ne mogavši više odoljeti svome žaru, siđe 
ispovjediti jednu osobu koja je došla izdaleka da ga vidi. Ali 
snage su mu smalaksale. Pokušao se vratiti u svoju sobicu, no 
došavši do polovice stepenica, stane sav klonuo i drhtajući. 
Slučajno onuda prođe jedan subrat. 

— Ali zašto ste silazili u crkvu kad ste tako slabi? 

— Što ćete? — odgovori on smiješeći se. — Jedna je duša 
došla izdaleka i čekala me. 

Morali su ga odnijeti u bolnicu. 

Više nego ikada osjećao je Božji glas koji ga je pozivao da 
radi na spasenju istočnih naroda i znao je da je sredstvo za to 
upravo pomoć dušama. I ne moći sići u svoju ispovjedaonicu! 
Sam je Gospodin uvećavao tu želju da bi porasla zasluga te 
blagoslovljene duše. Drhtavom je rukom još na svome kreve¬ 
tu pisao: ”Samim svojim zvanjem pozvan sam poglavito za spa¬ 
senje istočnih naroda, a zatim da služim dušama osobito ispo¬ 
vijedanjem.” 17 

Trajno je molio da bi dobio milosti da se malko oporavi i 
uzmogne iznova vršiti svoje veliko poslanje. Sveta krunica je 
uvijek bila u njegovim rukama a usne su mu neprekidno po¬ 
navljale zazive Gospi, zdravlju bolesnih. Preporučivao se i mo¬ 
litvama svojih pokornika i to je činio na tako tužan način da 
su bili ganuti do suza. 

Pisao je gospođi Katarini D’Ambrosio: ”Molite za me svetu 
Djevicu da mi se udostoji dati milost te mi se vrati prvašnje 
zdravlje i da mogu iznova čekati duše. Dajte, molite se svim 

15 Usp. BP, str. 127; AVP, kut. X, br. 35. 

16 AVP, kut. IX, br. 11. 

17 Padova, 17. I 1941, AVP, Rukopisi, br. 58. 

srcem. Molim Vas da zaklinjete i Srce Isusovo i njegovu neiz¬ 
mjernu Ljubav da mi se udostoji dati zdravlje kako bih mu 
služio kao ispovjednik/’ 18 

A gospodinu Anđelu Marzottu: ”Zahvaljujem Vam na to¬ 
likoj Vašoj ljubavi. Naš će Vas Gospodin, po svom božanskom 
obećanju, za to nagraditi. Sutra je blagdan naše uzvišene Go¬ 
spodarice. 19 Pokušat ću se moliti za Vas i Vašu gospođu svom 
vjerom koja mi bude udijeljena. Dobro znadem kakve osjećaje 
gajite prema ovom siromašnom čovjeku koji Vam piše. U 
svome velikom poštovanju prema meni, zajedno sa svojom su¬ 
prugom, sjetite me se kod uzvišene Gospodarice da me se udo¬ 
stoji sjetiti. Molite je da mi se smiluje. Njoj je dobro poznat 
moj slučaj. Neka ovo bude naše pobožno sjedinjenje: zajedno 
sjedinjeni s Gospom. Neka uzvišena Gospodarica bude naša 
Majka.” 20 

Kao da sve to nije bilo dosta da izmuči njegovu siromašnu 
dušu. Nadošle su i duhovne kušnje. Kao što smo već istaknuli 
u ovom životopisu, on je često proživljavao duhovne suše, a 
kroz posljednje dvije godine kao da uopće nisu prestajale. Do¬ 
vodile su ga do ludila. Opet se obratio svome duhovnom vođi 
ocu Odoriku iz Pordenona, koji mu je odmah odgovorio iz Ri¬ 
jeke 22. siječnja: ”Bolno me se dojmila vijest da ste bolesni. 
Ipak se nadam da se radi o prolaznoj stvari. 

No preporučam Vam, pače, naređujem, Vam da imate ob¬ 
zira prema sebi i da se dadete liječiti. Znam koliko trpite kad 
vidite da ste, makar i trenutačno, spriječeni u vršenju svoje 
svete službe, pa ipak primite i to iz ruke Gospodnje. Vidi se da 
Vas Isus uistinu voli jer Vas je, kako se obično kaže, pogodio 
u živo. Zahvalite mu za taj dar! Vidi se da hoće Vašu dušu 
pripraviti i učiniti je sve milijom svome Božanskome Srcu.” 21 

Pisao je i svom prisnom prijatelju don Ivanu Calabria (sa¬ 
da sluzi Božjemu) tako tužno pismo koje ga je nagnalo, premda 
je i on bio u teškom stanju, da odmah dođe u Padovu ohrabriti 
svoga bolesnog prijatelja. Dugo su ostali-sami u bolesničkoj 
sobi. Nitko ne zna što su govorile te dvije velike duše, ali si¬ 
gurno je to bila velika utjeha za oca Leopolda, jer od tog se 
trenutka na njemu primijetila nova vedrina. 22 

I kušnja bijaše Gospodnjom pomoću i majčinskom zašti¬ 
tom Gospe nadvladana. Otac se Leopold počne polako oporav¬ 
iš Katarini D’Ambrosio, Padova, 20. siječnja 1941 (AVP, kut. IV, br. 20). 

19 Misli na blagdan Gospe Lurdske. Nakon svog hodočašća u Lurđ, 
on je u svojoj sobici-ispovjedaonici trajno imao jednu sliku koju je sa 
sobom donio iz Lurđa. 

20 Anđelu Marzottu, Padova, 10. veljače 1941 (AVP, kut. V, br. 135). 

21 AVP, kut. O, br. 8. 

22 Arhiv kapucinskog samostana u Padovi, Cronaca, siječanj 1941. 

ljati, boli su se stišale, mogao je opet uzimati hranu i malko 
je oporavio svoje izgubljene sile. 

Herojska volja 

Cim su mu sile dopustile da se može držati na nogama, 
otac se Leopold odmah vratio u ispovjedaonicu, ali po njegovu 
nemoćnom izgledu, po onom siromašnom, sve pogurenijem 
tijelu, moglo se s bolju predvidjeti da je blizu njegovo ponov¬ 
no oboljenje. 

On je htio raditi kao prije bolesti, no njegove sad već sla¬ 
be sile nisu mu to više dopuštale. To je za njega bila velika 
muka. To više što su mu poglavari ograničili vrijeme ispovije¬ 
danja, da uzmogne dovoljno otpočinuti. 

Njegovo je srce zbog toga krvarilo, no ipak se ponizno 
podložio poslušnosti. Jedino je uporno tražio od onih koji su ga 
voljeli da se mole za nj ne bi li mu Gospodin došao u pomoć. 23 

Don Ivan Bussoni pisao mu je iz Canoscia (Kanoša, Peru- 
gia) 21. kolovoza 1941: "Stvar sam iznio majkama kapucinkama 
a posebno onoj za koju držim da je više sjedinjena s Gospo¬ 
dinom. 

Nakon dugih molitava, danas sam dobio upravo ovakav 
odgovor: Recite onom ocu da će na duše misliti Gospodin, ili 
tako da im dade drugog ispovjednika ili će mu, kao nagradu za 
njegovu poslušnost, vratiti zdravlje i nadahnuti poglavare da 
mu dadu više slobode u njegovoj službi.” 24 

Tako je prošlo ljeto, ali s prvim zimskim hladnoćama po¬ 
čne otac Leopold opet strašno trpjeti. Još nije bio došao na vrh 
svoje kalvarije u svom bolnom uspinjanju. Započele su opet 
nesnosne boli u želucu pa opet nije mogao zadržavati hranu. 

I ovaj se put nastojao održati na nogama do posljednjih 
granica svojih mogućnosti. Nastojao je sakriti svoje patnje da 
ga poglavari ne bi prisilili da napusti ispovjedaonicu. 

Ali naposljetku je snaga bolesti nadvladala njegovu heroj¬ 
sku volju i bio je prisiljen da legne u krevet. Kao ni prošle zi¬ 
me, tako mu ni sada nisu uzmanjkale duhovne kušnje kojima 
ga je Gospodin htio dovesti do najvišeg vrha savršenosti. 

23 Jedna časna sestra svjedoči: ”... govorio mi je: 'Molite Gospodina 
da mi moji poglavari ne prave zapreke, i dopuste da mogu primati pokorni¬ 
ke i izvan određenih sati.’ Ipak nikad nisam čula da je izgovorio kakve ri¬ 
ječi nepoštovanja prema njima, već je uvijek izjavljivao da je spreman 
činiti njihovu volju” (BP, str. 290-291). A jedna druga redovnica: "Izjavlji¬ 
vao je uvijek da je spreman slušati, ali je tražio da molim kako bi pogla¬ 
vari udovoljili njegovoj želji da duže ostane u ispovjeđaonici” (AP, str. 223). 
I to je bilo kad je sluga Božji posvećivao ispovijedanju više vremena nego 
u posljednjim mjesecima. 

24 AVP, kut. B, br. 21. 

A trajna misao na brojne duše, koje su ga uzalud čekale 
pred vratašcima ispovjedaonice, prouzrokovala mu je takvo 
trpljenje kakvo je bila kadra izmjeriti samo njegova duša, puna 
žarke želje da sve ljude dovede Gospodinu. Često su dolazile 
osobe iz veoma udaljenih krajeva, samo da čuju od njega riječ 
oproštenja i silnu utjehu, riječ koju je on jedini znao reći. 
Mnogi su se uspinjali u njegovu sobicu i on ih je, premda is¬ 
crpljen od boli i slabosti, primao s uobičajenom brižljivošću i 
ljubavlju. 25 No svi nisu mogli imati te sreće. Takvima je on svo¬ 
jom drhtavom rukom napisao kratko pisamce. Bili su to reci 
najtoplije ljubavi. Obično se ispričavao što nije mogao sići da 
im pruži svoju uslugu, kao da je to sve bila njegova krivnja. 26 

Katkada nije mogao više stišati žara svoje revnosti pa je 
s krajnjim naporom htio sići u crkvu, ali su ga često morali 
odnijeti natrag u krevet. 

Brzo se raširila vijest o lošem zdravstvenom stanju oca 
Leopolda i svi su bili time silno pogođeni. Narod je samo gr- 
nuo u samostan da čuje vijesti o njemu. Na svakom se licu 
mogla pročitati bol i zabrinutost da bi mogli izgubiti tako 
ljubljenog oca. 

Brojni svećenici i svjetovnjaci dolazili su mu često u po¬ 
hode. Padovanski biskup je želio trajno imati vijesti o toku 
bolesti. Često je slao svoga generalnog vikara da pohodi boles¬ 
nika, a i on je sam osobno došao da mu dade svoj blagoslov. 

No život je oca Leopolda, na žalost, unatoč brižnom lije¬ 
čenju, strahovito brzo išao k svome svršetku. On je bio spre¬ 
man primiti poziv Gospodnji, ali ga je još izjedala revnost za 
duše, za koje je dao svoj život. Zato je često opetovao riječi 
svetoga Martina: "Gospodine, ako me držiš korisnim za svoje 
stado, ne odričem se truda; ali neka bude volja Tvoja!” 27 

Ujutro 25. ožujka mislili su da mu je došao kraj, pa su mu 
podijelili svete sakramente. Primio ih je s predanjem koje je 
za sve bilo pobudno. Rekao je: "Gospodar tako hoće; nek se vrši 
volja njegova!" 28 Ali volja Božja bijaše da on još trpi. 


25 Msgr A. Marija Bettanini, iznosi na postupku: "Svoju je službu 
vršio do uoči svoje smrti. Tog je dana u bolnici ispovjedio oko pedesetak 
osoba, unatoč tome što je bio sav iscrpljen. Jednog od posljednjih dana i ja 
sam se ispovjedio kod njega u bolnici. U bolnici (samostanskoj) sjedio je 
na naslonjaču i s pravim je oduševljenjem primao pokornike" (AP, str. 33). 

26 Evo početka tih dvaju pisamceta koja su objavljena u mjesečniku 
Portavoce di P. Marco e P. Leopoldo, što ga izdaje Vicepostulatura. Uprav¬ 
ljena su gospođi Mariji Bortolami Del Rio. Jedno počinje: "Vrlo poštovana 
gospođo, zabranjeno mi je sići u crkvu. Zato Vam ne mogu, na veliko 
svoje žaljenje, učiniti uslugu. Ali primite ovaj moj list kao izraz dubokog 
poštovanja ...” A drugo: "Plemenita gospođo, na veliku svoju žalost ne 
mogu sići u crkvu. Ali svojom dušom pred Bogom sam s Vama. Ovaj moj 
list nadomještava moju odsutnost" (Portauoce . . . lipanj 1971, str. 87). Ovo 
posljednje pismo nosi nadnevak 20. srpnja 1942: deset dana prije smrti oca 
Leopolda. 

27 AVP, kut. IX, br. 20. 

28 AVP, kut. X, br. 21. 

Nekoliko je sveučilišnih profesora liječnika održalo savje¬ 
tovanje o njegovu stanju. Oni odlučiše da se pokuša transfuzi¬ 
jom krvi, ne bi li se tome bijednom, oslabljenom tijelu dalo 
nešto malo snage. Prvoga travnja otpremiše ga u bolnicu. Prva 
je transfuzija bila veoma pogibeljna zbog krajnje bolesnikove 
slabosti. Bila su prisutna tri liječnika. Oni su znali da čitav 
grad od njih očekuje čudo, da spase ljubljenog oca. 

Transfuzija je dobro prošla. S vremenom su je obnovili 
sedam puta. Svi su htjeli dati svoju krv da spase tako skupo¬ 
cjen život, ali su bili izabrani brat laik kapucin fra Ruđer i 
bolničar Marko Ercolini (čit. Erkolini). 28a 

I zaista, otac se Leopold počeo oporavljati. Polako je opet 
zadobivao svoje sile i činilo se da je spašen od smrtne opas¬ 
nosti koja mu je ozbiljno prijetila. 

On je zbog toga zahvaljivao Gospodinu, a zahvaljivao je i 
onima koji su ga tako brižno i ljubežljivo liječili. Taj izljev 
ponizne zahvalnosti duboko je djelovao na sve. Stišćući ruke 
liječnicima govorio je: "Hvala! Vi ste meni povratili život!"~ 9 

Čim se po novinama razglasilo da je otac Leopold u bol¬ 
nici, ljudi su grnuli k njegovu krevetu da mu izraze svoje 
želje i nade da će ga naskoro opet vidjeti zdrava. 

I njegova je postelja postala katedra odakle je on svima 
davao divan primjer strpljivosti i predanja u volju Božju. 


28a Donosim spis đra Pavla Angija koji osvjetljuje taj veoma kritični 
trenutak za život oca Leopolda: "Travanj 1942. Tek sam završio studije i 
radio sam kao asistent u kirurškom odjelu bolnice u Padovi što ga je vo¬ 
dio prof. Aldo Zaniboni. Ujutro prvoga travnja profesor me pošalje u kapu- 
cinski samostan da načinim hipodermoklizu jednom bolesnom redovniku. 
Odmah sam pošao u samostan. Bolesnik je bio otac Leopold, ali ja nikad 
prije nisam bio kod njega i nisam ga poznavao. Otac je s mukom đisao, 
ali iz očiju mu je izbijao neki neobičan bljesak života. Odmah sam vidio 
da je stanje veoma teško: jedan i pol milijun crvenih krvnih zrnaca, na¬ 
mjesto 5 milijuna, i sve je govorilo da je to opasna anemija, kao posljedica 
tumora koji se još nije bio utvrdio. Bio je poput plamena koji se gasio 
zbog pomanjkanja ulja. Bio sam duboko dirnul i, rekao bih, osjetio sam 
silnu nježnost prema tom stvorenju koje je u tišini trpjelo a da ništa nije 
pitalo, nikoga nije uznemirivalo. Čim sam se vratio u bolnicu, sve sam po¬ 
duzeo da bi se načinio savjet više liječnika. Cim sam stvar spomenuo prof. 
Piju Bastaiju, on odmah zajedno s prof. Aldom Zanibonijem pođe u samo¬ 
stan. Oni su odlučili da se otac Leopold odmah prebaci u bolnicu. Iste te 
večeri pod vodstvom prof. Alda Zanibonija i Pija Bastaija (naime zbog bo¬ 
jazni da neće dobro uspjeti) dao sam ocu Leopoldu prvu transfuziju krvi. 
Transfuziju sam ponovio nekoliko puta. Bio sam dirnut viđeći kolike se, 
pa i vrlo ugledne osobe, ponudiše da dadu vlastitu krv bolesniku. 

Otac Leopold se iz dana u dan oporavljao i nakon mjesec dana mo¬ 
gao je sam hodati. Odmah je počeo ispovijedati kraj svoga kreveta i pod 
suncobranom na bolničkoj terasi. Neprekidno mi je zahvaljivao za sve što 
sam za njega učinio. Govorio mi je da sam mu vratio život i mogućnost 
da se u punoj svijesti pripravi na skori susret s Bogom, jer prije . . . još 
nije bio spreman. 14. svibnja služio je za me svetu misu. 

Ujutro 30. srpnja, kao posljedica tumora na grlu, dok se spremao da 
uziđe na oltar te odsluži svetu misu, umre spreman i svjestan kako je to 
želio. Odonda uvijek osjećam na sebi njegovu zaštitu." — Dr Pavao Angi 
(AVP, kut. I, br. 4bis). 

29 AVP, kut. A, br. 4 bis. 

Jednog dana dođe ga posjetiti njegov ispovjednik otac 
Marcelin iz Cartigliana (čit. Kartiljana). Nađe ga svega u su¬ 
zama. Reče mu: 

— Ali, zašto plačete? 

— Jer vidim — odgovori — da se toliko brinu za mene 
profesori, bolničari, sestre i tolike osobe koje mi dolaze u po¬ 
sjete. Ali zašto sve to meni neznatnome? 

— Nije to zbog Vas — reče mu otac Marcelin — već je 
sve to zbog habita svetog Franje. 

Taj ga odgovor odmah razvedri. Činilo se da je tek tada 
opazio kako veliko poštovanje prema njemu gaje osobe svih 
slojeva i toga se bojao kao neke napasti. 30 

Liječnici su se bojali da mu ta navala svijeta može ško¬ 
diti, jer mu je bio neophodno potreban odmor, pa su strogo 
zabranili posjete i dali su na vrata njegove sobe pribiti oglas 
koji su i potpisali. Ali je sve bilo uzalud: narod nije htio ništa 
znati o zabranama jer se nije mogao odreći svoga ljubljenog 
oca. U gradu se govorilo samo o njemu. 

A otac je Leopold sve primao, ispovijedao je, savjetovao i 
tješio, uza sve to što je bio tako slab da se jedva mogao čuti 
njegov glas. 

Msgr Karlo Margotti, nadbiskup Gorice, zapisao je: ”Jed¬ 
nog dana dođoh u Padovu posjetiti oca Leopolda koji se na¬ 
lazio u gradskoj bolnici. Budući da nisam poznavao put, ođlu- 
čih poći taksijem. Kad je šofer čuo da idem u bolnicu, upita 
me: 'Idete li možda posjetiti oca Leopolda? To je svetac!', doda 
zatim dobri čovjek.” 31 

Nakon jednomjesečnog boravka u bolnici vratio se u sa¬ 
mostan. Činilo se da se potpuno oporavio jer se mogao držati 
na nogama i hodati. Već je gajio najbolje nade. Ali je njegov 
kraj već bio neopozivo određen. 

Posljednja kušnja 

Pažljiv rendgenski pregled pokazao je, na žalost, da je 
oca Leopolda zahvatilo strašno zlo: jedan prije pomični tumor 
ustalio se sada u jednjaku. Svako liječenje bilo je više nemo¬ 
guće. 

On nije ništa znao i čim su mu sile dopustile, započeo je 
opet ispovijedati silazeći katkada i u svoju ispovjedaonicu u 
crkvi ili primajući pokornike u bolesničkoj sobi. Činilo se da se 
preporodio na novi život i sa starim je oduševljenjem gajio 
svoje snove o neumornom apostolatu i obraćenju pravoslavaca. 

30 AP, str. 87. 

31 AVP, kut. Y, br. 7. 

Ali mu je strašno zlo, najprije podmuklo, a onda sve oči¬ 
tije, dalo svaki dan sve jače osjetiti svoje strahovite učinke. 
Često su mu oštre krize prouzrokovale tako ljute boli da je 
padao u nesvijest. Bilo mu je sve teže progutati bilo kakvu 
hranu pa i tekuću, jer mu je to prouzrokovalo nesnosne grčeve. 

Bila je to posljednja kušnja, kojom ga je Gospodin htio 
posve učiniti dostojnim svoga božanskog zagrljaja, koji je tre¬ 
bao brzo nadoći. Kao i u prošlosti, tako su se i sada tjelesnim 
bolima pridružile i duševne kušnje. 

Otac je Leopold za svoga života često rekao siromašnim 
patnicima: "Hrabro! Pouzdajte se u Gospodina, jer Isus je Li¬ 
ječnik i lijek!” 32 Sada, kad je vidio da su iscrpljene sve ljud¬ 
ske mogućnosti, obraćao se najživljom vjerom i uvijek novim 
žarom Isusu i njegovoj presvetoj Majci da mu priskoče u po¬ 
moć, ako je to njihova sveta volja. 

Opet je pisao prijatelju don Ivanu Calabria moleći ga za 
pomoć molitve. Dobio je ovaj odgovor: "Neka milost i mir 
blagoslovljenog Isusa budu vazda s Vama koga se, ja siroma¬ 
šan, vazda sjećam. Vaše me^je pismo smelo i ganulo zbog velike 
dobrote i ljubavi iskazane prema meni siromašnom svećeniku. 
Neka Vam uzvrati Bog, kako to on sam znade, okrenuvši sve 
na veliko duhovno dobro. U svome siromaštvu molio sam i 
molim da Vam božanski Liječnik, ako je to njegova volja, dade 
zdravlje toliko potrebno da nastavite činiti dobro dušama koje 
žeđaju njegovu božansku Krv. U tu sam svrhu služio svetu 
misu. I ja imam krajnju potrebu molitve za svoju siromašnu 
dušu." 33 

Ipak, unatoč tolikim patnjama i mukama, neustrašivo je 
nastavio i dalje ispovijedati, i to je činio tako brižljivo, s toliko 
ljubavi prema pokornicima da su bili ganuti svi koji su dola¬ 
zili k njemu. Piše gospodin Josip Rampazzo (čit. Rampaco): 
”30. lipnja 1942. pođoh se ispovijediti kod oca Leopolda u nje¬ 
govu bolesničku sobicu. Toliko je trpio i s mukom je hodao, 
ali sam je htio da me doprati sve do samostanskih vrata i is¬ 
kazao mi znakove najveće ljubavi. Kad smo došli do vrata, za- 
hvalih mu na njegovoj pažnji, ali on, sa žalosnim osmijehom, 
kakvog nikad nisam vidio na njegovu licu, reče: 

— Znate li zašto sam Vas pratio? Jer se više nećemo 
vidjeti! 

— Ali vratiti ću se najkasnije za mjesec dana. 

— Dobro, dobro, ali se više nećemo vidjeti. 

32 AVP, kut, IX, br. 18. 

33 AVP, kut. Pisma sluge Božjega don Ivana Calabria. 

Vratio sam se nakon mjesec dana, ali je otac Leopold već 
bio prešao u nebo.” 34 

A gospodin Ivan Mattiello: ”U jedan od posljednjih dana 
njegova života popeo sam se u njegovu sobu da se ispovjedim. 
Očitovah mu želju svoje supruge da se želi i ona ispovjediti 
kod njega. Odmah, s velikom mukom, siđe u crkvu i ispovjedi 
je. Taj me događaj ganuo i uvijek mi je pred očima.” 35 


Tjeskoban vapaj blaženoj Gospodarici 

No njegova je bol, žalost i duhovna muka trajno rasla. U 
trašnom vrtlogu posljednje kušnje nalazio je jedinu utjehu u 
tome da se obraća Gospi. Nju je toliko ljubio kroz čitav svoj 
život: ona ga zato neće ni sada napustiti. 

Neprestano joj se molio i preporučivao se drugima da joj 
se i oni mole za nj. 

U mjesecu lipnju napisao je jednome svom prijatelju dva 
pisma u kojima ga je zaklinjao da se za nj moli Gospi. Ta dva 
pisma ne mogu se čitati bez dubokog ganuća. U njema se osjeća 
sva tjeskoba njegove duše, a ona ujedno očituju njegovu uzvi¬ 
šenu ljubav i vjeru prema Djevici. Pisao je: ”Danas ste se Vi 
molili za me uzvišenoj Gospodarici.” (Valja napomenuti da se 
taj gospodin uistinu toga dana molio Gospi za oca Leopolda, 
ali ništa nije rekao njemu jer ga nije mogao posjetiti.) Neka 
Vam osnova svemu bude vjera. Ta nas vjera uči da u presvetoj 
Djevici imamo svoju majku. 

Ne mogu se hvaliti da imam kakvo pravo zbog zasluga, 
jer je čovjek ništa, ako se uspoređuje s Bogom; štoviše, on je 
grijeh, jer je pravi začetnik jedino grijeha. Pa ipak, Božje je 
milosrđe neizmjerno. Zato se ja nadam velikom milosrđu od 
uzvišene Gospodarice. Toliko mi je potrebno to milosrđe, jer 
osjećam da sam tako slab. Ali presveta je Djevica naša Majka! 
I to je dosta!” 36 

Nekoliko dana kasnije: ”Silno mi je potrebno da uzvišena 
Gospodarica ima smilovanja sa mnom. Neka se njezino majčin¬ 
sko Srce udostoji pogledati na me bijednika! Neka se udostoji 
imati samilosti prema meni! Njoj su dobro poznate moje zdrav¬ 
stvene prilike. Bog sam zna da se ja hoću u nju ufati i onda kad 
bi i odbila moje molbe! $1 ona je Majka! Ona je moralni izvor 
milosrđa, ona je, pače, ftlajka milosrđa! Ja se, dakle, hoću u 
nju uzdati. Ona je Majka, i to je dosta! Vi mi pomognite kod 
uzvišene Gospodarice!” 37 

34 AVP, kut. R, br. 2. 

35 AVP, kut. M, br. 19. 

36 Anđelu Marzottu, Padova, 14. srpnja 1942 (AVP, kut. IV, br. 32). 

37 Istome, ondje, br. 33. 

I presveta Gospa kao dobra Majka sigurno nije odbila tako 
žarku molitvu i uvijek mu je bila blizu, podržavala ga u kraj¬ 
njoj kušnji. 

Prvih je dana mjeseca srpnja imao veliku utjehu da je 
mogao opet vidjeti svoga duhovnog vođu oca Odorika iz Por- 
denona. Njegove su mu riječi bile velika utjeha i oslonac da 
nadvlada kušnje koje su se u tako velikoj mjeri sručile na 
njega. 38 

No Gospodin nije napustio svoga slugu, premda ga je sta¬ 
vio na najstrašniju kušnju. On ga je krijepio izvanrednim milo¬ 
stima i dao mu shvatiti da je sve to trpljenje samo zato da se 
njegova duša sve više usavrši. 

Otac Leopold je u punini shvatio mudru i očinsku Božju 
ruku prema sebi. Dva dana prije smrti napisao je jednoj go¬ 
spođi: ’Tznesite moj slučaj pred božansku ljubav Srca Isusova. 
Ono se udostojalo dati mi znakove neizmjerne ljubavi; neka 
ima smilovanja sa mnom, da uzmognem postati njegov savr¬ 
šeni sluga.” 39 


38 isti duhovni vođa sluge Božjega sjeća se na postupku: ”Imao sam 
priliku da ga posjetim otprilike deset dana prije njegove smrti. Bio je 
strpljiv, predan u volju Božju, premda malo žalostan zbog pomisli na 
Božji sud. Utješio sam ga i on se umirio” (BP, str. 36). 

39 Katarini D’Ambrosio, Padova, 28. srpnja 1942. (AVP, kut. IV, br. 20). 


20 Blaženi Leopold kapucin iz Herceg-Novog 

Osamnaesto poglavlje 

U SVJETLU BOŽJEM 

»Vjera nas uči da Bezgrešno Začeće Dje¬ 
vice ima svoj konačni razlog u božanskom 
materinstvu. 

Presveta Djevica je nakon svoga Sina 
imala biti moralni uzrok ljudskog spase¬ 
nja. Njoj je udijeljena sva pravednost i 
izvorna svetost da bi ljudski rod — da¬ 
kako — srazmjerno — dobio od nje, kao i 
od njena Božanskog Sina , svoje spasenje, 
to jest Božju milost u ovom životu i vječ¬ 
nu slavu u drugome.« 

(Iz Blaženikovih spisa) 


Sučelice smrti 

Čovjekovo ponašanje, koje je misterij za života, postaje 
još tajanstvenije kad se on nađe pred smrću. Obično se kaže: 
”Kakav život, takva smrt.” Biblija istu tu poslovicu donosi u 
tvrdnji da mladić, kad izabere jedan put, njime ide sve do sta¬ 
rosti. 1 No poslovice valja uvijek razborito shvatiti. Mi znamo 
da se poziv božanske dobrote može plodonosno prihvatiti i na 
samom pragu vječnosti, kao što je to učinio dobri razbojnik. A 
znademo i to da dobro, želi li primiti nagradu, mora to biti do 
kraja. 2 

Stoga redovito svjetlo vjere, potpora nade i napetost lju¬ 
bavi prate dobro do kraja, pače sve to postaje još jače kad dob, 
bolesti i tjelesna klonulost predosjećaju skori cilj. 

Ipak postoji razlika u osjećajima što ih čovjek doživljava 
pred posljednjim događajem svoga života. Tu različitost mo¬ 
žemo protumačiti činjenicom da je i smrt mnogostruka zbilja: 
smrt je dijeljenje od drugih, ali i sjedinjenje; gubitak, ali i do¬ 
bitak; svršetak koje radosti, ali i mogući početak mnogo pot¬ 
punijih i sigurnijih radosti; kraj kojoj muci, ali i mogući po¬ 
četak bezutješne mnogo strašnije i trajnije muke. Ta složenost 
i prirodna različnost među ljudskim dušama tumače nam i 
različiti stupanj straha što ga stvara smrt. Nerazborito bi bilo 
kad bismo iz toga osjećaja straha zaključivali na moralnost do¬ 
tičnog čovjeka. Ima razbojnika koji se u tim trenucima smiju 

1 Usp. Sir 46, 11. 

2 Usp. Mt 24, 13. 


20 * 

i podruguju, a opet ima svetaca koji plaču i dršću. Sam Krist, 
koji je toliko čeznuo za svojim "krštenjem” krvi da bi očistio 
ljudski rod, 3 sam je za sebe izabrao teži i mučniji stav: svjestan 
skore smrti, znojio se krvavim znojem. 

Otac Leopold se uvijek jako bojao smrti. 4 Sada, kad se 
strašan trenutak velikim koracima približavao, oćutio je svu 
tjeskobu toga straha. Da spriječi te ga ta tjeskoba ne udari, 
i on se sjećao Kristove misli. Nekoliko dana prije smrti rekao 
je jednome subratu: ”Ja sam se uvijek bojao smrti. Ta kako se 
i ne bih bojao kad je i sam Isus pred njom drhtao i molio svoga 
božanskog Oca da udalji od njega tu gorku čašu?! Ali ne plaši 
me toliko sama tjelesna smrt koliko misao da nas poslije smrti 
čeka strašan sud Božji. A ja sam grešnik. Neka mi Gospodin 
Bog bude milostiv!” 5 

Zbog toga je uvečer prije svoga blaženog preminuća pro¬ 
živio strahovite trenutke, ali se onda smirio govoreći: "Gospo¬ 
dar tako hoće. Nek se vrši Njegova volja! Samo neka mi bude 
milostiv!” 6 

Radi jednog drugog veoma plemenitog razloga želio je du¬ 
go živjeti. Izjedala ga je revnost za spas duša. Za njih je pri¬ 
nosio herojske žrtve i želio je živjeti do svršetka svijeta kako bi 
neprekidno radio u ispovjedničkom apostolatu i proslavljivao 
Boga vodeći k spasenju bezbrojne grešnike. Uvijek je molio 
Gospodina da uzmogne raditi do posljednjeg dana svoga života 
i da umre na terenu. I to mu je bilo udijeljeno. 


Posljednji dani 


Može se reći da je kroz ona tri mjeseca života, što su mu 
preostala nakon povratka iz bolnice, nastavio vršiti svoju služ¬ 
bu kao prije bolesti, jer je bolesničku sobicu pretvorio u ispo- 


3 Usp. Lk 12, 50. 

4 Da je i htio, sluga Božji ne bi bio mogao sakriti te svoje osjećaje. 
Dobro su bili poznati mnogima pa su ih svjedoci iznijeli i na postupku. 
Otac Vjenceslav Baggio: "Bojao se smrti, ali samo zato jer se osjećao 
nedostojnim za nebo. Želio je živjeti kako bi nastavio vršiti svoj apostolat 
i spašavati duše" (AP, str. 95). Otac Pankracije Chemin: »Sjećam se da sam 
mu uvečer prije smrti postavio ovo pitanje: ’Zašto, zašto se toliko bojite 
smrti?’ Odgovorio je: 'Jer dolazi sud Božji!’« (AP, str. 115). O. Kalist iz 
Mortegliana ovako govori o osjećajima sluge Božjega pred posljednji ko¬ 
rak: "Bojao se smrti iz straha od Božjeg suda, ali se silno pouzdavao u 
Božje milosrđe” (AP, str. 179). 

5 AVP, kut. M, br. 12. 

6 AVP, kut. M, br. 12. Toj potištenosti pridonio je i njegov tadašnji 
ispovjednik otac Marcelin Bresolin, koji mu reče da se pripravi odmah na 
smrt jer ima rak na grlu i više nema nikakve nade. Skrajnja tjelesna 
oslabljenost utjecala je i na njegovo psihičko stanje, tako da ga je strašno 
potresla ta vijest koja mu je izrečena tako oporo. Ali on se smirio izjavivši 

da se podlaže volji Gospodinovoj (BP, str. 88-89). Uzrok njegove uznemire¬ 

nosti bila je pomisao da još nije pripravljen da se tako brzo pojavi pred 
Bogom. To je jasno rekao svome bolničaru: "Otac Marcelin mi je to mo¬ 

gao prije reći." Ali je onda odmah očitovao svoju podložnost Gospodino¬ 
voj volji s njime (AP, str. 186). 

vjedaonicu i primao u nju pokornike koji su mu se obraćali. 
Naprosto je bilo neshvatljivo kako je on, u teškom tjelesnom 
stanju u kome se nalazio i koje je pobuđivalo samilost u svako¬ 
me koji ga je vidio, 7 smogao još moralne snage da s uobičaje¬ 
nom brižljivošću i ljubavlju prima sve, a da nikada nije poka¬ 
zao ni najmanjeg znaka umora ili nezadovoljstva. Dan prije 
smrti ispovjedio je, među ostalima, oko pedesetak svećenika. 

Otac Leopold je od Gospodina uvijek molio jednu drugu 
milost, da naime do posljednjeg trenutka svoga života može 
biti pri svijesti kako bi mogao svoju dušu pripraviti na veliki 
korak. Piše otac Luka iz Carrea, kapucin: "Bilo je to uvečer 29. 
srpnja 1942. godine. Nakon veoma vrućeg dana zrak je bio još 
težak i sparan. Dva mlada subrata pratila su oca Leopolda u 
samostanskom vrtu da bi udahnuo malo svježega večernjeg 
zraka. Sjeli smo na jedan zidić pokraj zdenca. Razgovor je te¬ 
kao sporo i s velikom mukom jer se otac Leopold jedva mogao 
držati. Glas mu je tajanstveno podrhtavao. Govorili smo o jed¬ 
nom bolesnom subratu koji je zbog dobi i bolesti bio gotovo 
u besvjesnom stanju. Otac Leopold nakon kratke šutnje žalos¬ 
nim glasom reče: ’Žalosna je stvar pojaviti se u besvijesti pred 
Gospodinom Bogom!’ Glas mu je imao takav naglasak da sam 
se duboko ganuo i nikada ga više nisam zaboravio. Sutradan 
ujutro kad sam promatrao oca Leopolda koji je gotovo nepri¬ 
mjetno micao usnama i molio molitve umirućih, shvatio sam 
da je njegova žudnja, da se pred Gospodinom Bogom pojavi 
savršeno svjestan svih vlastitih čina, bila uslišana.” 8 

Posljednju noć svoga zemaljskog života otac je Leopold 
gotovo čitavu proveo u molitvi. Brat bolničar je dugo ostao 
pokraj njega, ali onda ga on otpusti rekavši mu: ”Idi se od¬ 
moriti jer si umoran. Dajem ti blagoslov.” 9 Oko ponoći drugi 
brat, fra Juraj iz Bassana, uđe u njegovu sobu i nađe ga u 
molitvi. Ostao je malo s njime i zamolio ga za ispovijed. Otac 
Leopold mu odmah, kao što je to inače običavao, slabašnim gla- 


7 Njegov bolničar pripovijeda na postupku: ”Za posljednjih dana iz 
sobice je odlazio u bolesničku kapelu držeći se za zid da ne padne. Više 
ništa nije mogao progutati, pa ni tekućine. U posljednjim danima sve je 
povraćao. Ipak je uvijek primao Presveto. Plašio se smrti zbog suda Bož¬ 
jega, ali je uvijek bio predan u volju Božju i jak” (AP, str. 188). Prof. 
Feliks Rodighiero, specijalist za uho, nos i grlo: "Otac Leopold je umro od 
raka na jednjaku. Posjetio sam ga više puta u posljednjoj bolesti, i uvi¬ 
jek sam ga našao vedra i mirna" (BP, str. 290). Prof. Henrik Rubaltelli, spe¬ 
cijalist za uho, nos i grlo: "Bio sam veoma blizak ocu Leopoldu i pratio 
sam sve faze njegove bolesti, osobito nakon njegova povratka iz bolnice; 
kao liječnik mogu reći (a rak na jednjaku je upravo moja specijalnost) da 
je barem petnaest-dvadeset dana prije smrti jednjak potpuno sužen i ne 
dopušta nikakvo primanje hrane, niti prirodno niti pomoću sonde, pa ni 
tekućine. Svakako iznenađuje činjenica da je on mogao uzimati svete pri¬ 
like i purifikaciju poslije pričesti kod svete mise, i to se ne može protu¬ 
mačiti prirodnim i medicinskim sredstvima i spoznajama" (BP, str. 108). 

8 O. Luka iz Carrea, Umanesimo franccscano di Padrc Leopoldo, iz¬ 
vadak iz "Italia Francescana", kolovoz 1952. 

9 AVP, kut. M, br. 12. 

som reče: ”Evo me! Evo me!” Pošto su zajedno molili, reče mu: 
"Sada se pođi i ti odmoriti, ali prije pođi u bolesničku kapelu 
i pozdravi mi Gospodara.” 10 

Ostao je sam. Da li je sigurno znao da je njegov čas došao? 
Nitko to ne može ustvrditi, jer nikada nije za to dao nekome 
jasan znak, ali se može pretpostaviti da je to već bio spoznao. 
Njegova duša, koja je postala tako osjetljiva, uočavala je sto se 
s njome događa; zatim, duboko sljeđinjenje s Bogom, koje je 
bilo pripravljano cijelog njegovoga besprijekornog života, si¬ 
gurno mu je omogućilo đa jasno spozna što će se dogoditi, lu 
je noć on svu proveo u pripravi na veliki susret s Gospodarom. 


Blaženo preminuće 


Dan vječne nagrade svanuo je 30. srpnja. 

Toga se jutra otac Leopold po svome običaju digao vrlo 
rano da se pripravi na svetu misu i proveo je gotovo jedan sat 
u molitvi u bolesničkoj kapeli. U šest i po pođe u sakristiju da 
se obuče, ali mu iznenada jako pozli. Onesvijesti se i klone na 
pod. Odmah su mu pritrčali u pomoć i odnijeli ga u krevet. Tu 
se osvijestio i činilo se da opet zadobiva snagu. Pače, htio je 
ustati da pokuša služiti svetu misu. Ali ga novi napadaj go¬ 
tovo potpuno shrva. Kod potpune svijesti primi od samostan¬ 
skog vikara oca Marecelina iz Cartigliana sakramenat posljed¬ 
njeg pomazanja, potpuno predan u volju Božju. U međuvre¬ 
menu dođe i poglavar otac Benjamin in Enega, koji preporuci 
njegovu dušu i zatim izmoli glasno tri puta Zdravo Marijo i 
jedanput Zdravo Kraljice. 

Otac je Leopold, riječ po riječ, polako ponavljao te zazive, 
a glas mu je bio sve slabiji. Kad je izgovorio: ”0 blaga, o mi a, 
o slatka Djevico Marijo!”, njegova blagoslovljena duša odleti 
prema nebeskoj domovini. 11 

Nema sumnje da je u taj trenutak bila uza nj Blažena Go¬ 
spodarica, koju je toliko ljubio i zazivao. Ona je piimila nje 


11 Evo P ’što U na G postupku pripovijeda Tegovbolni£ar^ "Prije 

a .»■?, ffSoSKir.ffi.s 

jemu 

loškf Ved°ovog S prlpovijed^nja' zapravo nam govori o uzbuđenju koje nakon 
. više godina još uvijek prožima svjedoka. 

govu odabranu dušu i ponijela je pred prijestolje Božje da 
primi nagradu za svoje herojske kreposti. 

Takav su dojam imali svi nazočni. Tako otac Benjamin 
svjedoči: ”Ja, koji sam prisustvovao njegovim posljednjim tre¬ 
nucima, nepokolebivo vjerujem da je kod njegova prijelaza u 
vječnost uza nj izvanrednim pojavljenjem bila velika Majka 
Božja.” 12 

Otac Leopold bijaše mrtav! Ali se na licu ne vidje nikakvo 
grčenje i nikakva promjena. Činilo se da je mirno i spokojno 
zaspao. U svečanom veličanstvu smrti izgledao je kao pre- 
obražen: tolik je mir i takva je plemenitost odsijevala s nje¬ 
gova lica. 13 

Bilo je to u 7 sati 30. srpnja 1942. godine. 14 

Glas svega naroda 

Poput munje raširila se gradom i selima žalosna vijest da 
je otac Leopold umro i svuda je uzbudila najdublju tugu. Iz 
usta svih čulo se samo jedno: ”Umro je svetac! Umro je svetac!” 

Narod je odmah počeo grnuti da vidi blagoslovljeno mrtvo 
tijelo. Od siromašnog poljoprivrednika ili tvorničkog radnika 
pa do najviših crkvenih ili građanskih osoba — nije se znalo 
tko je izražavao veću bol. 

Osjećali su da im se pred tim mrtvim tijelom kida srce. 

Otac Leopold neće više dizati svoje mršave ruke da iz¬ 
briše tolike bijede, njegova usta neće više izricati onih nebeskih 
riječi uskrsnuća i silne utjehe, njegove oči neće više prodirati 
u dušu i prosvjetljivati savjesti. 

Svi su osjećali da su izgubili vodstvo, okrepu, oca svoje 
duše. Cjelivali su to drago lice i natapali ga suzama. Ali to 
bijaše tiha bol koja se, a da to nisu ni htjeli, pretvarala u ra¬ 
dost, jer su svi jasno shvaćali da će ih dobri otac pratiti iz 
Božjega svjetla i štititi ih još više nego prije. 

Mnoštvo koje je htjelo vidjeti oca Leopolda, bivalo je sve 
veće. Budući da nije bilo moguće da se svi popnu u samostan- 


12 Na postupku isti se svjedok ovako izrazio: ”Našao sam ga vedra, 
predana u volju Božju. Umro je ponavljajući zazive koje smo mi glasno 
govorili. Cim je rekao: ’O blaga, o mila, o slatka Djevice Marijo’, podigne se 
i pruživši ruke prema gore, kao da ide u susret nečemu, izdahnu. Izgledao 
je kao da je preobražen” (BP, str. 273). 

13 Na postupku je fra Juraj iz Bassana iznio ovo: "Mogu potvrditi da 
mi je otac Leopold, koga sam vidio desetak minuta nakon smrti, izgledao 
mnogo ljepši nego za života” (BP, str. 14). 

14 Arhiv kapucinskog samostana u Padovi, Cronaca, srpanj 1942. 

sku bolnicu, posebno ne gospođe zbog klauzure, pokojnika su 
31. srpnja prenijeli u dvoranu pokraj crkve. 15 

Kroz čitav dan grnula je tamo ogromna masa svijeta. Sa¬ 
mostanska crkva i prostran trg Svetoga Križa bili su samo 
jedno more naroda. Oko mrtvoga tijela događale su se dirljive 
stvari. 16 Svi su htjeli da ga se dotaknu, da ga cjeluju; stav¬ 
ljali su na nj krunice, sličice, komadiće platna i druge pred¬ 
mete, da ih onda sačuvaju kao relikvije. 

Čule su se samo ovakve rečenice: ”Bio je svetac! Bio je 
svetac! Koliko je dobra učinio mojoj duši! Oče Leopolde, moli 
za nas!” 

I djeca su dalozila blizu i bez ikakvog straha cjelivala 
njegovo drago lice. Jedna ga djevojčica dugo, dugo gledala, a 
onda reče svojoj drugarici koja je bila blizu: ”Gledaj, izgleda 
kao Isus.” 

Svi su očekivali da će kod smrti oca Leopolda biti velikih 
pojava, ali nitko nije mogao sebi zamisliti da će doći do takvih 
manifestacija. Računa se da je samo toga dana ispred njegova 
mrtvog tijela prošlo više od dvadeset i pet tisuća ljudi! Morali 
su biti prisutni i gradski redari, da se sve odvija u redu. Po 
ulicama, kućama i selima govorilo se samo o ocu Leopoldu, a 
svaki je razgovor završavao riječima: ”Bio je svetac! Bio je 
svetac!” 

Jedna gospođica iz Padove piše: ”Ujutro 29. srpnja pred 
zoru sam sanjala. Činilo mi se da se nalazim u jednom veličan¬ 
stvenom hramu i dok sam promatrala svu onu veličajnost, čuh 
glas kako govori: ”Umro je otac Leopold, pođimo sada da ga 
uzmemo!” 

Odmah se pojave četiri anđela bijela kao snijeg, obučena 
u plavo, otvorenih ruku, gledahu prema nebu i penjahu se 
stepeništem koje je sve bilo u cvijeću. 

Probudih se plačući. Na žalost, ujutro slijedećeg dana do¬ 
godilo se ono što sam sanjala. Otac Leopold, u zagrljaju anđela, 
odletio je u nebo.” 17 


15 To je dvorana za sastanke trećoredaca. Kasnije je ona srušena. 
Na dijelu prostora što je ostao slobodan kasnije je podignuta kapelica 
sluge Božjega. Mjesto na kojem se danas nalaze njegovi smrtni ostaci za¬ 
pravo je isto ono na kojem su ti isti smrtni ostaci bili izloženi dan nakon 
njegove smrti. 

16 Fra Juraj iz Bassana iznosi na postupku: ”Bezbrojno je mnoštvo 
svijeta došlo pohoditi smrtne ostatke te je bilo potrebno da policija odr¬ 
žava red kako bi spriječila kakvo neuredno očitovanje pobožnosti . . . Znam 
da je na izloženo mrtvo tijelo oca Leopolda bila stavljena odjeća jednog 
veoma bolesnog djeteta koje je kasnije ozdravilo” (BP, str. 10-11). Ali ni 
do kakvog nereda nije došlo. 

17 Anita Santon (AVP, kut. S, br. 3). 

To je samo san, ali donio sam ga jer pokazuje kakav je bio 
osjećaj naroda o svetosti oca Leopolda. 18 

Teškom su se mukom mogla uvečer 31. srpnja zatvoriti 
crkvena vrata jer je brojni narod neprekidno dolazio. 

Dostojan sprovod 

Sprovod je bio 1. kolovoza. 

Samostanska crkva bijaše otvorena u 5 sati ujutro, i odmah 
je započela navala svijeta. Ponavljali su se dirljivi prizori pret¬ 
hodnog dana. Neprekidno do deset sati služile su se svete 
mise i veoma velik broj ljudi pristupio je k svetoj pričesti. 

U devet sati doneseno je mrtvo tijelo u crkvu, koja je u 
tili čas bila prepuna naroda. I trg Svetoga Križa sav se crnio 
od mnoštva ljudi. 

Bili su nazočni svi gradski, crkveni i građanski uglednici. 
Biskupa, koji je bio odsutan, zastupao je njegov generalni vikar 
msgr Josip Pretto. Bio je nazočan i gradski načelnik, koji je 
rekao: ”Gdje je sav narod, tu mora biti i njegov načelnik!” 
Bio je nazočan velik broj svećenika i predstavnika svih redova 
i redovničkih ustanova u gradu. 

U međuvremenu je stigao i kapucinski provincijal otac 
Jeronim iz Fellette. Kad je vidio da je u samostanskoj crkvi 
nemoguće služiti sprovodnu svetu misu, jer je samo mali dio 
onoga nepreglednog mnoštva mogao ući u crkvu, na molbu 
mnogih odluči da se obred obavi u crkvi otaca servita, 19 kako 
bi svi mogli prisustvovati. 

Odmah se oblikovala povorka. Mrtvački sanduk nosili su 
na ramenima svećenici kapucini iz samostana. Mnoštvo naroda 
pokrene se poput ogromne rijeke prema spomenutoj crkvi. 
Brojni su stražari održavali red. Više od dva sata morao je na 
najprometnijoj gradskoj ulici, po kojoj je prolazila povorka, 
biti obustavljen svaki promet, jer je sve bilo zakrčeno svijetom. 

18 O sličnoj stvari možemo — dakako, ne tražeći ni od koga da u to 
vjeruje — spomenuti i izjavu na postupku što ju je dala redovnica Cecilija 
Martinello, koja se našla izvan Padove kad je umro sluga Božji i tu je 
doznala za njegovu smrt: ”Ta vijest, premda me ražalostila, pobudila je u 
meni osjećaj radosti i utjehe . . . Slijedeće nedjelje, nakon svete pričesti u 
zavodskoj kapelici, imala sam jasan dojam da vidim oca Leopolda okružena 
slavom i u društvu s drugim časnim osobama. Otac Leopold me upozori da 
preko našeg ravnatelja msgra Santinella zatražim svoj dnevnik koji sam 
mu dala prije godinu dana . . .” (BP, str. 292). Doista, dnevnik je nađen u so¬ 
bici sluge Božjega, prema točnim uputama koje je taj monsinjor dao gvar¬ 
dijanu. Te je upute otac Leopold dao sestri Ceciliji, naime ”ispod tri knji¬ 
ge, položene na malom stoliću” (BP, str. 274). Dnevnik je vraćen spomenu¬ 
toj redovnici. 

19 premda se tako zove, ta crkva više ne pripada redovničkoj zajed¬ 
nici Marijinih servita, već je župna crkva u središtu grada. 

Kad je prolazilo mrtvo tijelo, mnogi su se naginjali kroz 
prozor i bacali cvijeće, drugi su klekli na koljena. Tko je mo¬ 
gao, približio se nosilima i doticao ih se praveći znak svetoga 
križa. 

Kad su došli u crkvu otaca servita, pokazalo se da je i ona 
premalena za tolik narod. Tu je otac provincijal uz asistenciju 
subraće odslužio svečane zadušnice. 

Msgr Jakob Gianesini (čit. Đanezini) održao je posmrtno 
slovo. Njegove su riječi bile dirljive i tako su živo iskazivale 
osjećaje nazočnih da su ganule do suza. 

Ocrtao je dugotrajni rad oca Leopolda govoreći: ”... On 
nije ostavio velikih knjiga i omašnih svezaka koji bi budili po¬ 
zornost učenjaka, ali je u bezbrojne duše, koje su žeđale svjetla 
i pravde, neizbrisivim slovima upisao opomene i pouke koje 
neće biti nikad zaboravljene; on nije pokretao mase rječitošću 
i govorničkom vještinom, ali je tisućama i tisućama s evan¬ 
đeoskom jednostavnošću rekao riječi dobrote, riječi praštanja 
i uskrsnuća; on nije preplovio mora i oceane, nije prešao^ pu¬ 
stinje i divlje, neprohodne šume tražeći duše da ih pridobije za 
Krista, ali su mjesto toga dolazile k njemu osobe svake dobi, 
svakog položaja, izbliza i izdaleka, dolazile su k njemu da po¬ 
novno nađu Isusa koga su bile izgubile; on nije ustanovio do¬ 
brotvornih ustanova, ali je poput milosrdnog Samarijanca iz 
Evanđelja punim rukama lijevao ulje i vino kršćanske ljubavi 
na srca koja su bila ranjena fizičkim i moralnim patnjama. 
On je blažio rane; po njemu je o tolikim dušama, koje su lu¬ 
tale u dubokoj tami zabluda i sumnja, zasjalo neugasivo sunce 
istine; on je dušama, koje su bile šuštale pod teretom ljudskih 
bijeda, donosio mir koji svijet ne može dati, mir Isusa Krista! 
Njegova pojava nije imala izvanjskog čara, ali on je imao drugi 
čar, čar koji ne nagrđuju mnoge godine, nego koji u odabra¬ 
nim dušama trajno raste i jača, čar dobrote, kreposti, svetosti, 
čar koji je blistao u svakoj njegovoj riječi, u svakoj njegovoj 
kretnji i koji je osvajao sve koji su imali sreću da mu se 
približe.” 20 

Poslije zadušnice ponovno se uredila povorka i pošla na 
Piazza Castello (čit. Pjaca Kastelo). Tu je uz opće ganuće dan 
ocu Leopoldu posljednji pozdrav, posljednji zbogom. 

Časni ostaci nisu na opću želju stavljeni u zemlju, nego su 
zatvoreni u skupocjeni lijes i pokopani u svećeničkoj grobnici 
na gradskom groblju. 

20 AVP, kut. Smrt i sprovod oca Leopolda. 

Opće oplakivanje 


Sav je gradski tisak kroz nekoliko dana u dugim člancima 
pisao o velikom pokojniku. Uzvisivao je njegovu divnu pojavu i 
izricao tugu čitavoga grada zbog gubitka preljubijenoga oca. 

Spomenut ćemo ovdje samo dva odlomka: 

Novine ”Avvenire dTtalia” pisale su 1. kolovoza pod na¬ 
slovom ”Tuga i zahvalnost grada” ovo: ”Sada, kad je Padova 
izgubila svoga skromnog, gotovo nevidljivog vođu, velika se 
praznina otvorila među nama. Osjetiti to i tugovati zbog toga 
nije samo izraz zahvalnosti dugotrajnim naporima oca Leo¬ 
polda nego je također čin vjere, svjedočanstvo onome uzviše¬ 
nom sakramentu milosti koji je otac Leopold u Kristovo ime 
tako širokogrudno dijelio. 

Uzdah koji se kida iz srca, suze koje danas ovlažuju tolike 
oči, svjedoče o čistim radostima koje je on neumorno sipao i 
obnavljao u dušama. 

Prizor iskrene žalosti koji se danas vidi oko njegova mrt¬ 
vačkog lijesa svečana je proslava, odavanje najviše počasti 
božanskoj službi ispovjedničkoj. Onome koji zbog svoje nevjere 
kudi ispovijed kao preteški i mrski teret, možemo reći: ”Gle¬ 
dajte, ova masa ljudi plače i moli upravo zato jer je izgubila 
jednoga od tih službenika oproštenja, pomirenja i mira!” 

List ”Gazzetina” pisao je 2. kolovoza pod naslovom ”Veli¬ 
čanstveni sprovod oca Leopolda” ovo: ”Ono mnoštvo ljudi u 
crkvi i na trgu Sv. Križa, ona masa u ulici Vittorio Emaneule 
i u Prato della Valle, u ulici Umberto i u ulici Roma, ona masa 
u crkvi servita — to je bio narod koji je jučer ujutro htio 
prisustvovati sprovodu kapucina oca Leopolda. To je svjedo¬ 
čanstvo da snaga duha, ako se približi dušama po jednostavnim 
i ravnim putovima Gospodnjim, očarava i zanosi. 

Bilo je tu nepoznatih ljudi koji su naročito za to došli iz 
Trsta, Milana, Torina, Rima pa čak iz Napulja. Taj siromašni 
kapucin, koji je na ovom svijetu zauzimao tako malo prostora, 
koji je imao, može se reći, samo toliko tijelo koliko je bilo 
dovoljno da na zemlji drži veliku zublju vjere koja ga je proži¬ 
mala, taj je siromašni kapucin kroz duge godine apostolata 
znao punim rukama sipati utjehu među one koji su prigodom 
velikih hodočašća dolazili iz svih krajeva Italije u Padovu da 
se pomire s Bogom. To je bio narod koji mu je htio iskazati 
čast i dati opće i otvoreno svjedočanstvo zahvalnosti. Da je živ, 
on jamačno ne bi toga htio, ali sada kad je mrtav, još će više 
time proniknuti zahvalna srca.” 

Sa svih strana Italije dolazila su pisma s izrazima sućuti. 
Ljudi svih društvenih položaja jednoglasno su oplakivali oca 
svoje duše i uzvisivali njegovu svetost i junačke kreposti. Evo 
samo nekih od tih pisama. 

Prečasni otac Donat iz Welle, vrhovni poglavar Kapucin- 
skoga reda, pisao je iz Rima: ”Ne čudi me ’narodna kanoniza¬ 
ciji (proglašenje svecem) neprežaljenog oca Leopolda, kao što 
se ne bih čudio ako bi sveta Crkva, koja je jedina vlasna to 
učiniti, tu kanonizaciju i službeno priznala. Za ono malo dana 
što sam ih proboravio u Padovi, imao sam čisti dojam da se 
nalazim u nazočnosti pravoga sveca koji je sakriven u najdub¬ 
ljoj poniznosti, u žarkom nutarnjem životu, abscondita cum 
Christo in Deo. 21 

Za dragu Venecijansku provinciju to je nova slava, ali 
smatram da je to i teški gubitak. Sveti otac Leopold bit će u 
nebu zaštitnik i zagovornik svoje drage Provincije i čitavoga 
Reda, a mi se veselimo nagradi slave koja će okruniti njegov 
sveti život.” 22 

Njegov duhovni vođa otac Odorik iz Pordenona pisao je iz 
Rijeke: ”Izgubili smo sveca! Više od šezdeset godina prisno 
poznajem oca Leopolda, i već od sjemenišnih dana bio je Božja 
duša, uvijek jednaka, uvijek s Gospodinom sjedinjena. Bez 
straha da ćemo pogriješiti, možemo reći da je njegov život 
bio život u Bogu, s Bogom i za Boga, sav prožet željom da 
zasluge našega Gospodina primijeni na dobrobit duša. Svi su 
njegovi čini već od mladih dana bili prikazivani Gospodinu po 
Mariji za povratak odijeljenih pravoslavaca u jedinstvo Kato¬ 
ličke Crkve.” 23 

Njegov prisni prijatelj don Ivan Calabria napisao je ove 
jednostavne riječi koje očituju njegovu duboku bol: ”Časni i 
sveti otac Leopold iz raja nas gleda, moli i čeka nas. Za mene 
je to bila velika bol.” 24 

Doktor Jeronim Pavari iz Padove: ”Otac Leopold je odle¬ 
tio u nebo. Bio je svetac, vjeran sluga Božji.” 25 

Gospođa Julija Tessaro iz Padove: ”Smrt oca Leopolda du¬ 
boko nas je potresla i ražalostila. Odmah ujutro pošla sam da 
pohodim njegove smrtne ostatke, molila sam i plakala shrvana 
od najdublje boli. Poslije podne vratila sam se sa suprugom i 

21 Na povratku iz Padove u Rim 1941. godine isti je general Reda to 
svoje divljenje prema sluzi Božjemu iznio ocu Vjenceslavu Baggio, koji je 
to prenio na postupku (AP, str. 97). 

22 AVP, kut. Smrt i sprovod oca Leopolda. 

23 AVP, kut. O, br. 9. 

24 Sluga Božji don Ivan Calabria dao je izjavu kao svjedok na bisku¬ 
pijskom postupku za proglašenje blaženim oca Leopolda (BP, str. 218-220). 

25 AVP, kut. Smrt i sprovod oca Leopolda. 

sinom, upravo kao što se ide na hodočašće na grob kakvog 
sveca; a tako je on i izgledao u svome miru. 

Izgubili smo svoga velikog dobrotvora, svoga dragocjenog 
savjetnika, svoga tješitelja. Koliko sam samo puta došla k nje¬ 
mu s očajem u srcu, a vratila se potpuno umirena! 

Nećemo ga nikad zaboraviti. Zazivat ćemo ga i obraćati 
se njemu, jer toliko nam je potrebna njegova pomoć i njegov 
zagovor. Osjećamo da je umro svetac! Takvo je opće mišljenje 
građanstva i svega nepreglednog mnoštva koje je tih dana do¬ 
hrlilo sa sela da vidi njegovo blagoslovljeno mrtvo tijelo.” 26 

Prve obljetnice 

Veličanstveno su proslavljeni trideseti dan i godišnjica 
smrti oca Leopolda. Obično se ti obredi obavljaju kako se ne 
bi tako brzo ugasio spomen na osobe koje su nam bile drage 
i koje smo cijenili. Za oca Leopolda možemo reći da su to bile 
prigode još većem buđenju i razvijanju uspomene i sve živ¬ 
ljeg i proširenijeg štovanja. 

Sveta misa na trideseti dan odslužena je u bazilici svetog 
Antuna kako bi joj mogli svi prisustvovati. S padovanskim 
biskupom i predstavnicima građanskih vlasti i ovoga puta sa- 
braše se mnogi svećenici, članovi redovničkih zajednica i toliko 
mnoštvo ljudi kakvo se može u bazilici vidjeti samo o naro¬ 
čito velikim prilikama. Najvećim su dijelom to bila duhovna 
djeca oca Leopolda koja su se sastala da oplaču gubitak svog 
vođe, savjetnika, tješitelja i duhovnog oca. 

Posmrtno slovo održao je msgr Josip Andreotti, profesor 
na padovanskom sveučilištu. Sinovskim osjećanjem, koje je nje¬ 
govu riječi činilo ganutljivom, ocrtao je lik oca Leopolda isti¬ 
čući osobito poniznost i revnost za duše. Među ostalim je rekao: 

... kako su različni putovi Gospodnji od putova ljudskih! 
Sva povijest religije pokazuje kako Gospodin mrzi ljudsku 
bahatost, sjaj i svjetsku moć, a ljubi poniznost i na poniznost 
sije obilje svojih darova, i poniznost odabire, da bude temelj 
njegovih veličajnih građevina, poljem njegova božanskog dje¬ 
lovanja, sredstvom njegova nauma! 

Danas se spominjemo čovjeka koji je jedan od najboljih 
dokaza te božanske rasporedbe spasenja. Kad bi poniznost tre¬ 
bala uzeti ljudski oblik i pojaviti se među ljudima, doista bi 
dobro bila predstavljena u osobi oca Leopolda. 

On je kroz mnogo vremena svojoj subraći izgledao kao 
zvijezda po sljednje veličine, koja šutke i neopazice putuje po 

26 AVP, kut. T, br. 5. 

nebeskom svodu. A promatran drugim lećama, on se pokazao 
kao zvijezda prvoga reda. A leća koja nam omogućuje da pro¬ 
matramo, proučavamo i spoznamo sav sjaj te zvijezde, hoću 
reći sve zasluge uma i srca oca Leopolda, bila je ispovijed.” 

I pošto je sažeto prikazao sva divna djela što ih je otac 
Leopold učinio kroz tolike godine ispovjedničke službe, u 
skromnoj tišini svoje sobice, te istaknuo velike pouke koje je 
ostavio, osobito onima koji poput njega rade za spas duša u 
ispovjedaonici, zaključio je svoj divni govor riječima. » Umro 
je svetac’, uskliknuo je sav narod kad je doznao za njegovu 
smrt. I nije to nikakvo čudo, jer je otac Leopold bio jedan od 
onih velikih duhova koji je zasluživao da mu se pristupi po¬ 
klonom uma što se sagiba, da upotrijebim izražajni pjesnički 
izraz. Bio je jedan od onih povlaštenih duhova koji su na polju 
kršćanskih vrlina dosegli uzvišeni vrhunac, to uzvišeniji, što 
je dublja dolina naše osrednjosti iz koje ih promatramo i divi¬ 
mo im se. 

Kažimo dakle i mi: Otac je Leopold bio svetac! I nek nam 
bude dopušteno izreći jednu želju, koja je, držim, želja sviju, 
svećenstva i naroda, želju da se dragi ostaci oca Leopolda što 
prije vrate na mjesto njegova rada, u njegovu sobicu, koja je 
sad već dostojna da bude prijestolje gdje će turobni zidovi, 
siromašan naslonjač, priprosto klecalo neprestano^ pjevati ta¬ 
janstvenim glasom o tajni ljubavi, o tajni dobrote! 

Godišnjica smrti oca Leopolda proslavljena je u kapucin-^ 
skoj crkvi gdje se slilo mnoštvo naroda. 

Svetu je misu služio msgr Josip Pretto, generalni vikar 
padovanske biskupije, i prije odrješenja izrekao je nekoliko 
divnih riječi. 

Među ostalim je rekao: ”Već je prošla godina dana od 
smrti ljubljenog oca, a spomen na njega nije se umanjio. Za¬ 
hvalnost i štovanje prema njemu i dalje su živi u srcu svih 
koji su ga upoznali. To sasvim jasno pokazuje ovako velik broj 
građana koji su se danas sabrali ovdje na ovaj spomen-dan 
molitve za njega. Ovaj spomen pruža nam opravdano zadovolj¬ 
stvo da možemo časnome ocu izraziti svoje osjećaje zahvalno¬ 
sti za veliko dobro što ga je učinio našim dušama, ali nas ujed¬ 
no poziva da ustrajemo u onom duhu pouzdanja i ljubavi pre 
ma našem Gospodinu koji je on tako dobro znao ulijevati u 
duše svih koji su k njemu dolazili. 

Glas o krepostima oca Leopolda nadaleko se širi. I to je 
dobročinstvo koje on nastavlja među nama produbljivati i za 
koje mu moramo biti zahvalni.” 28 

27 AVP, kut. Trideseti dan smrti oca Leopolda. 

28 AVP,' kut. Godišnjica smrti oca Leopolda. 

Svi su katolički listovi pisali o obljetnici. 

List ”Gazzetino” pisao je 31. srpnja pod naslovom ”Otac 
Leopold”: ”Padova je jučer na spomen oca Leopolda obnovila 
počasti od 1942. godine i to s nesmanjenom veličajnošću i s 
istim velikim mnoštvom štovatelja. 

Brat Masseo upitao je jednog dana svetog Franju: ’Zašto 
sav svijet ide za tobom, i svi žele da te vide, čuju i poslušaju? 
Ti nisi lijep tijelom niti si velik znanjem, nisi ni plemenit. 
Zašto dakle sav svijet ide za tobom?” Isto pitanje, dakako, s 
potrebnim razmjerom, moglo bi se postaviti kad mislimo i na 
očaravajuću moć kojom je otac Leopold djelovao na narod iz 
svoga tihog samostana Svetog Križa. 

Malen, neugledna izgleda, nekako zapleten i u hodu i u 
govoru; ni propovjednik ni pisac, niti je ikada u Redu obna¬ 
šao kakve upravne službe; čovjek koji po običnom sudu ljudi 
nije imao ničega što privlači! A ipak, svi su ga tražili i pošti¬ 
vali kao sveca. 

I bio je svetac, nadasve svojom poniznošću. Svatko tko se 
našao pred njim, odmah je vidio da u njegovu skromnom dr¬ 
žanju nema pretvaranja i da on o sebi zbilja ima vrlo nisko 
mišljenje. 

Njegovo je srce bilo nježno, puno sućuti za duševnu bije¬ 
du, nemoć i svaku drugu patnju. Bio je pun one kršćanske čov¬ 
ječnosti po kojoj se osjećao čovjekom među ljudima, njima bli¬ 
žim i sve ih je bez razlike ljubio, i svakoga je htio dovesti do 
njegove visine, ali ne formalističkim metodama i sponama, ne¬ 
go najiskrenijom jednostavnošću. 

I zato je k njemu hrlilo veliko i šaroliko mnoštvo duša, a 
on je za svaku imao prikladnu riječ. 

Rano ujutro, dok sunce još ne bi izišlo, služio je misu, a 
onda odmah odlazio u ispovjedaonicu, u onu malu sobicu koju 
je napustio tek kasno uvečer. Tu je vršio svoj apostolat, brat¬ 
ski poticao, mudro savjetovao i tješio. Nitko nije otuda izlazio 
bez utjehe. 

Poznato je da je u nekim zgodama proricao budućnost, i to 
se potpuno ostvarilo, ali nije htio da to itko sazna. A budući 
da su ga drugi smatrali pravim svecem, on je sve činio da to 
opovrgne i spriječi takvo mišljenje, koje je sam mrzio. 

Širokogrudan u opraštanju drugima, otac Leopold bijaše 
strog prema samome sebi: odricanja, postovi, duga bdjenja. 
Jeo je ne toliko koliko je najmanje bilo dosta, nego koliko nije 
bilo dovoljno. To je možda i ubrzalo njegovu smrt. 

Jučerašnje počasti ocu Leopoldu svjedoče da istinski tihi 
i skroviti dobrotvori čovječanstva žive i poslije smrti.” 

Devetnaesto poglavlje 


USPOMENA NA PRAVEDNIKA 
OSTAJE DOVIJEKA 

»Svaki vjernik, da bi bio pravi Kristov 
sljedbenik, mora širiti Evanđelje pogla¬ 
vito dobrim primjerom, jer mora biti 
svjetlo svijeta; mora ga širiti molitvom i 
kršćanskim prihvaćanjem svagdašnjih 
Žrtava svoga života.« 

(Iz Blaženikovih spisa) 

Za veći dio ljudi, pa i za one za koje je izgledalo kao da 
će ih veličina i moć učiniti besmrtnima, grob je svršetak svega, 
ili barem one ljudske pažnje koja ih je okruživala. Mogu se 
uklesati više ili manje emfatični nadgrobni spomenici, više 
ih manje iskreni, mogu se podići kameni ili brončani spome¬ 
nici koji će prkositi stoljećima. Neki ljudi čiji se spomen tako 
čuva i dalje će zanimati stranice povijesnih knjiga, pokoji od 
njih bit će predmet predavačima da iznesu lijepi lik, ali pri 
tom uvijek nedostaje jedan ljudski elemenat: kucanje srdaca 
za njih. 

Nije tako s dušama koje su se u svom zemaljskom životu 
sasvim posvetile Gospodinu tražeći u žrtvovanju samih sebe 
ftj^Sovu a ne svoju slavu. Za takve duše sam se Bog obvezuje 
da će očuvati spomen na njih, kako je i rekao: ”U vječnome će 
spomenu biti pravednik!” 1 Bit će to spomen doličan Boga i lju¬ 
di, spomen ne pukog sjećanja, već divljenja i ljubavi. 

v Ta ri ječ nepogrešive Istine obistinila se i na čudesan se 
način obistinjuje na primjeru oca Leopolda. 

Svečanosti na sam dan sprovoda i prigodom prvih obljet¬ 
nica nisu bile posljednji znak ljubavi i zahvalnosti, već početak 
jednoga novog života ljubavi i odanosti koji je trajno rastao. 

Na svome zemaljskom putovanju on je iskreno ljubio 
skrajnju skrovitost i nikada nije htio da se o njemu govori. 

I Gospodin ga je bio uslišao. Ali poslije njegove blažene smrti 
više nije bilo potrebno čuvati poniznost, i Gospodin ga je htio 
proslaviti na izvanredan način. 

Njegov je grob na padovanskom groblju odmah postao ci¬ 
ljem neprekinutih posjeta; bila su to prava hodočašća. Grob 
je bio prekrit cvijećem sve dok je njegovo mrtvo tijelo ležalo 

1 Ps 111, 7. 


21 Blaženi Leopold kapucin iz Herceg-Novog 

na tom groblju. 19. rujna 1963. godine bijaše prenesen u kapu- 
cinski samostan. Bio je to veličanstven izraz pobožnosti i lju¬ 
bavi. Mnoštvo svijeta je došlo iz svih krajeva Italije. 

Novi grob u kapeli pokraj sobice-ispovjedaonice, omogu¬ 
ćio je pobožnim vjernicima i posjetiocima da još trajnije i 
prisnije očituju svoju ljubav i naklonost. 

Sobica-ispovjedaonica je uvijek ista. Otac je Leopold bio 
rekao: ”Crkva i samostan bit će pogođeni bombama, ali ne i 
ova sobica. Ovdje je Gospodin Bog pokazao toliko milosrđa 
dušama; mora ostati kao spomenik njegove dobrote!” Da li je 
to bila pobožna želja, neko očitovanje ljubavi prema onim si¬ 
romašnim zidovima koji su bili svjedoci njegove duge žrtve 
i postali kao dio njega samoga? Ili je to bilo jasno viđenje 
u prosvijetljenom proroštvu koje mu je Gospodin udijelio? 

Činjenica je da sobica nije bila dirnuta prilikom razornog 
bombardiranja i još uvijek je svjedok Gospodnje dobrote i 
kreposti njegova vjernog sluge. U njoj nije više otac Leopold 
prisutan svojom riječju oca i vođe, ali je prisutan svojim du¬ 
hom, svojim velikim duhom. Njegova se prisutnost uistinu os¬ 
jeća. To je glas svih koji otvore vratašca toga svetog mjesta. 
Prožima ih osjećaj dobrote, nježnosti i ljubavi prema Bogu, 
mnogi često to izražavaju plačući. Mnogi govore: ’Tosjetio sam 
velika svetišta i divio se velebnosti zdanja i umjetnosti, ali ni¬ 
sam proživio ono što proživljavam ovdje. Ovdje osjećam Božju 
nazočnost, jer osjećam da me zahvaća želja da budem bolji, da 
ljubim svoje bližnje, da živim u miru sa svima, a ponajprije 
s Njime.” Za mnoge je to početak obraćenja. Koliki samo iz te 
mistične sobice odlaze u crkvu i mole ispovijed. 

I mnogo protestanata posjećuje sobicu oca Leopolda. Kad 
čuju o neizmjernom dobru što ga je on mnogima učinio preko 
ispovijedi, zamisle se i traže sličicu dragog oca. Za ne mali 
broj njih taj posjet je bio početak njihova obraćenja na kato¬ 
licizam. 

Otac Leopold je uistinu još uvijek nazočan u svojoj sobici- 
-ispovjedaonici i neprekidno prima sve koji ga dolaze posjetiti. 
Mnogo više nego prije, sada se oko njega okreće cijeli jedan 
svijet duša. U jednom kutu je jedna velika knjiga i u tu knjigu 
mnogi pišu ocu Leopoldu svoje želje. Ne samo da pišu, oni i 
govore. Toliko je pouzdanje kojim ispisuju te retke. Otvaraju 
mu svu dušu sa svim svojim tjeskobama. Osjećaju da je dobri 
otac tu, da ih sluša i da će ih utješiti: materijalne nevolje, du¬ 
hovne tjeskobe, tjelesne patnje, obiteljske nevolje. Jedna stvar 
dira svakoga tko to čita: velik broj duhovnih milosti koje traže: 
milost za dobru ispovijed, obraćenje kojeg grešnika, povećanje 

Božje milosti, milost ustrajnosti u dobru daleko od grijeha. 
Otac Leopold uistinu nastavlja svoje poslanje obraćanja duša 
i postizavanja za njih velikih milosti. 

Druga stvar koja dira čitaoce jest sam ton i ljubav s ko¬ 
jom su napisani ti reci. Nisu to hladne rečenice, već tople. Oni 
koji su ih napisali, osjećali su da se obraćaju ocu, bratu i pri¬ 
jatelju. Izraz je to osjećaja koji imaju svi koji se sjećaju oca 
Leopolda i oni koji ga malo-pomalo upoznaju i postaju mu 
vjerni i odani. Svi govore da osjećaju kako im je bliz, da osje¬ 
ćaju prema njemu više ljubav nego neko poštovanje. I tako 
svi, bez razlike staleža, dobi i položaja. Posebno ga ljube dje¬ 
čaci i djeca. Kolike majke moraju često dovoditi svoju djecu 
u tu sobicu. Govore: morala sam doći jer mi ne daju više mira. 

I čim oni ugledaju njegovu sliku, viču radosni: Evo nono, evo 
nono! 1 trče k njemu i nose mu cvijet. To je tako ganutljivo! 

I ne dolaze samo osobe iz Padove, već iz cijeloga svijeta. 
U istom danu u tim svescima možemo vidjeti potpis kardinala, 
riječi zahvalnosti jednog židovskog novinara iz Pariza i zaziv 
gospođe koja je došla iz Filipina. 

Uistinu, čitav jedan svijet duša kreće se u toj sobici jer 
do prosinca 1971. godine ispisano je 186 svezaka, svaki od tisuću 
stranica. Prava kjižnica boli, povjerenja i utjehe! 

Otac Leopold je za svog života ostao vazda zatvoren u 
svojoj sobici-ispovjedaonici, čekao je duše koje su hrlile k 
njemu da zadobiju mir s Bogom i okrepu; ali sad se ne ograni¬ 
čuje na to, nego želi proći svijetom tražeći duše da ih dovede 
Gospodinu. I prokrčio je put! Može se reći da nema kraja na 
zemlji gdje nije poznato njegovo ime. 

Ta je činjenica ljudski neprotumačiva. Život je proživio u 
posvemašnjoj skrovitosti, a da nije učinio ništa veliko pred 
svijetom, a da nije izveo ni jedno djelo koje bi privlačilo po¬ 
zornost ljudi i koje bi uzvitlalo prašinu. Tako brza i sveopća 
raširenost poznavanja i štovanja oca Leopolda uistinu je stvar 
koja iznenađuje. Njegov kratki životopis preveden je na dvade¬ 
setak jezika, i uvijek ga traže vjernici. Sva su izdanja naprosto 
razgrabljena. I veći životopis je preveden na nekoliko jezika 
i izdan u više izdanja. Devetnica Presvetom Trojstvu za pro¬ 
slavu sluge Božjega prevedena je na više od trideset jezika. 

Ocu Leopoldu u počast podignuto je više dobrotvornih 
ustanova, kao što su škole, udruženja za podučavanje kršćan¬ 
ske nauke, svetišta, bolnice za siromahe. Tako u Italiji, u Bra¬ 
zilu, u Belo Horizonte (glavni grad države Minas Gerias u 
Brazilu) i u drugim gradovima. 

Štuju ga i istočni narodi koji ga smatraju svojim zaštit¬ 
nikom i njemu se utječu u svim svojim nevoljama. U Hrvatskoj 

je njegov životopis izišao u više izdanja, najprije ciklostilski a 
onda tiskom. U Sloveniji također. Oca Leopolda štuju i na 
Srednjem Istoku. I sami muslimani traže od misionara njegovu 
sliku i zazivaju oca Leopolda. Tako otac Leopold s neba vrši 
poslanje kod istočnih naroda koje mu nije bilo moguće vršiti 
za zemaljskog života. 

I s neba otac Leopold sluša i uslišava brojne molbe. Gla¬ 
sovi zahvale na uslišanjima uistinu su brojni i dolaze iz svih 
kontinenata. 

Potaknuta tolikim štovanjem oca Leopolda, crkvena je 
vlast pokrenula 1946. godine Postupak za njegovo proglašenje 
blaženim. 

Informativni biskupijski postupak zaključen je 1952. go¬ 
dine i predan je sav materijal u Rim. 

Brojni kardinali, biskupi, prelati, redovničke ustanove, 
laici iz svih društvenih slojeva prekrasnim su pismima tražili 
od Svetog Oca proglašenje blaženim poniznog sluge Božjega, 
kao svijetli primjer ljubavi prema Bogu i bližnjemu, za što je 
žrtvovao svoj život u poniznoj i tako spasonosnoj službi ispo¬ 
vijedi. 

Pobožna je želja ispunjena. 2. svibnja 1954. ispitani su i 
odobreni spisi sluge Božjega, a 25. svibnja 1962. Sveti Otac 
papa Ivan XXIII potpisao je Dekret o uvođenju kauze za pro¬ 
glašenje blaženim. Apostolski postupak je zaključen 12. svib¬ 
nja 1966. godine. 

Dodatak I 


JEKA S ISTOKA 

» ... kada dođu (a sigurno će doći) bolji 
dani, divan lik oca Leopolda bit će sigu¬ 
ran vodič k miru srdaca i duša u Bogu, 
jer on je znao, kao jedan od malobrojnih 
ljudi našega vremena, ulijevati preko is - 
povjedaonice Božji mir u ljudska, žalos¬ 
na i patnjom slomljena srca.« 

Krašić, 6. rujna 1959. 
+ kardinal Alojzije Stepinac 
(1898—1960) 

Otac Leopold je svrhom svoga života smatrao spasenje 
pravoslavaca u povratku katoličkom jedinstvu. Zato je žrt¬ 
vovao svega sebe u svakodnevnom teškom mučeništvu. Ko¬ 
liko su mu snage dopuštale, želio je za odijeljenu braću zaslužiti 
veliku milost. Ali njegova žrtva, molitve i žarke želje ostale 
su zauvijek skrivene: samo su Bogu bile poznate. 

I gle čuda nakon njegove smrti! Gospodin je htio da svi 
spoznaju koliko je on učinio. Na uistinu neprotumačiv način 
glas o njegovoj žrtvi prodro je posvuda na Istok i izazvao 
duboku ganutljivost. U srcima tih naroda odjeknuo je tajan¬ 
stven glas: duša iz našeg naroda šezdeset se godina žrtvovala 
Gospodinu, žrtvovala se za nas! Toliko je blago zasluga pred 
Bogom; ono će sići na nas u obliku Njegova blagoslova. 

Tako je ime oca Leopolda, koje je prije bilo sasvim nepo¬ 
znato, za istočne narode postalo zalogom milosti i spasenja. 
Poznat je i štovan u Mađarskoj, Bugarskoj, Grčkoj, Turskoj i 
drugim državama Srednjeg Istoka, u Egiptu, Eritreji i mnogim 
afričkim zemljama, a da i ne govorimo o Indiji i zemljama 
Dalekog Istoka. 

Posebno se štuje u Hrvatskoj i Sloveniji. Njegovo pošti¬ 
vanje počinje od propovijedi kardinala A. Stepinca u zagre¬ 
bačkoj katedrali na Staru godinu 1945. U kolovozu 1946. godine 
među prvih pet prijevoda pojavio se i hrvatski tada u ciklo- 
stilskom izdanju. Sva kasnija izdanja naprosto su razgrabljena. 
Mnogi bi u Hrvatskoj mogli izjaviti ono isto što je 17. IV 1957. u 
pismu kapucinskom provincijalu u Zagrebu izjavila nezabo¬ 
ravna velika štovateljica oca Leopolda s. Marica Stanković: 
"Uvijek mislim na to kako naš zemljak ne može odbiti molbe 

uz koju je spojena vjera s pouzdanjem ... Vi i ne znate kako 
sam si s njim dobra. To već kod mene prelazi u preuzetnost. 
On mi ispunja sve što zaželim, za dušu i tijelo, za druge i za 
sebe. Samo jednom me nije uslišao, ali i to je bilo za moje 
dobro.” 

U Hrvatskoj je o ocu Leopoldu Mandiću posebno pisao dr 
Tomislav Šagi-Bunić, kapucin, osobito o njegovu apostolatu 
za sjedinjenje kršćana. Na mnogim su se mjestima održavale 
molitve za proglašenje blaženim oca Leopolda. 

I najviši crkveni autoritet u Hrvatskoj gleda na oca Leo¬ 
polda kao na novo svjetlo rođeno u njihovoj zemlji, svjetlo 
koje svima donosi mir i okrepu. Kardinal A. Stepinac napisao 
je predgovor hrvatskom prijevodu životopisa oca Leopolda. 
Evo njegovih riječi napisanih 12. srpnja 1946. godine: 

”Slabe svijeta izabra Bog da posrami jake.” Tako apostol 
Pavao u Poslanici Korinćanima. Te riječi možemo primijeniti 
na našega dragog oca Leopolda. 

Taj čovjek, malen stasom i slabašna zdravlja, bio je pravi 
div duha. Njime se poslužio Gospodin da bezbrojnim dušama 
olakša teret života i da im nadahne vječne ideale i ojača ih u 
dobru. 

Svatko tko čita životopis oca Leopolda, mora se diviti i 
hvaliti Boga koji je neistraživ u svojim naumima, jak da ih 
sprovede u djelo, svet u svojim djelima, neizmjerno dobar 
prema svojim stvorenjima. Čitanje ovog životopisa bit će od 
silne duhovne koristi svakome tko priznaje Boga, označit će 
njegovu vjeru, ufanje i ljubav u ovim danima kad se Bog na¬ 
stoji izbrisati s lica zemlje. 

Posebno će hrvatskom narodu biti od velike radosti jer se 
dobri Bog udostojao usmjeriti jednog sina naše zemlje k ži¬ 
votu koji je velik uzor svima nama, a posebno će nam pomoći 
spoznati koliko je nužno da ustrajemo u dobru.” 

Msgr Pavao Butorac 10. listopada 1946. godine napisao je 
padovanskom biskupu: 

”Preuzvišeni gospodine, 

Čast mi je da se mogu ovim pismom predstaviti Vašoj 
Preuzvišenosti kao Ordinarij Kotorske biskupije iz koje je 
potekao veliki kapucin otac Leopold Mandić. On je slava naše 
i vaše biskupije, i nadamo se da će se njegova velika duša 
zauzeti za nas pred Božjim prijestoljem. 

Prije nekoliko mjeseci izdao sam odredbu biskupijskom 
kleru Kotora da obavlja javne molitve u našim crkvama za 
proglašenje blaženim oca Leopolda. 

Hrvatski su oci kapucini preveli zanimljiv životopis sa 
talijanskog, što su ga napisali venetski kapucini, najbolji poz¬ 
navaoci te skromne duše koja nije htjela da se ikad o njoj 
govori, ali, na žalost, mali je broj tih primjeraka, jer sada se 
još ne može tiskati. 

Ja sa svoje strane služim i svete mise za proglašenje bla¬ 
ženim oca Leopolda i imam puno pouzdanje u njegov moćan 
zagovor. 

Izražavajući Vašoj Preuzvišenosti svoju duboku zahvalnost 
i poštovanje za Vašu osobitu revnost koju pokazujete za kauzu 
oca Leopolda, neprestano upravljamo svoje molitve Gospo¬ 
dinu da se udostoji proslaviti svoga Slugu.” 

25. rujna 1952. jugoslavenski episkopat, sabran u Zagrebu, 
prekrasnim zajedničkim pismom moli od Pape pokretanje po¬ 
stupka za proglašenje blaženim oca Leopolda. Biskupi u svojoj 
molbi izražavaju svoju sigurnost da će proslava tog sina nji¬ 
hove zemlje donijeti veliku okrepu vjernicima usred nevolja 
sadašnjeg časa i bit će siguran znak za povratak u katoličko 
jedinstvo svih kršćana udaljenih od Petrova ovčinjaka. Molba 
episkopata nosi dvadeset potpisa (preuzv. gg. Ujčić, Pušić, 
Bonefačić, Srebrenić, Akšamović, Salis-Sewis, Bauerlein, Če¬ 
lik, Garković, Banić, Vovk, Držečnik, Butorac, Burić, Bukatko, 
Čekađa, Alaupović, Nežić, ap. prot. Majić, ap. adm. Toroš). 
Zajednička molba profesorskog zbora Rkt. bogoslovskog fa¬ 
kulteta u Zagrebu za proglašenje blaženim oca Leopolda posla¬ 
na je 24. lipnja 1953. Potpisao ju je u ime profesorskog zbora 
dekan prof. dr Vilim Keilbach. Molbu je uputio također Rkt. 
teološki fakultet u Ljubljani 28. listopada 1953. 

Osim zajedničke molbe upravili su Sv. Ocu pojedinačne 
osobne molbe slijedeći naši biskupi: preuzv. gg. Kv. Klement 
Bonefačić (20. VIII 1952), Mate Garković, Pavao Butorac (16. 
VII 1952), Josip Srebrenčić, Anton Vovk (18. VII 1952) te rektor 
Zavoda sv. Jeronima u Rimu msgr J. Mađerec. 

Svi oni ističu rad oca Leopolda za otkupljenje istočnih 
naroda i očekuju njegovu proslavu kao moćno sredstvo da se 
postigne tako željeno jedinstvo. Vrlo lijepo je u svojoj molbi 
napisao tadašnji zadarski biskup preuzv. Mate Garković: 
”Sveti Oče, učini da se njegov dragi lik vrati među nas, u naše 
crkve i naše kuće. Što nije mogao u tijelu, neka sada vrši kod 
nas u duhu i svojim zagovorom! On sigurno već i sada za nas 
posreduje na nebesima, ali kad ga njegov ispaćeni narod bude 
zajednički zazivao, on će mu biti utjeha i jaka obrana; sveće¬ 
nicima našim primjer poniznosti, pokore i apostolske revnosti; 
vjernicima poticaj na čestu ispovijed; djelu za jedinstvo Cr- 

kava novi zaštitnik. Svi će ga tada bolje upoznati, štovati i 
nasljedovati.” 

Revnost oca Leopolda za spasenje pravoslavaca bila je na¬ 
prosto značajka apostolata oca Leopolda, kako to jasno osvjet- 
ljuje papinski dekret za apostolski postupak sluge Božjega. 

Dokumenat je od velike važnosti i savršeno izražava djelo 
oca Leopolda, pa ga ovdje donosimo u cjelini. 

Dekret za proglašenje blaženim i svetim sluge Božjega 
Leopolda iz Herceg-Novog, svećenika redovnika Male 
braće kapucina 

Sveti Pavao, apostol naroda, raspaljen revnošću za spas 
svoje braće Hebreja, rekao je: Htio bih ja sam proklet biti, 
odvojen od Krista, za braću svoju, sunarodnjake svoje po ti¬ 
jelu (Rim 9, 3). Te se riječi mogu primijeniti na slugu Božjega 
Leopolda iz Herceg-Novog, svećenika redovnika Male braće 
kapucina, zbog osobite ljubavi kojom je grlio braću odijeljenu 
od katoličkog jedinstva. 

Rodio se u Herceg-Novom u Dalmaciji 12. svibnja 1866. Na 
krštenju je primio proročko ime Bogdan. Roditelji mu bijahu 
Petar A. Mandić i Dragica Carević, uzorna ponašanja, čiste 
vjere i pobožni. Dobrim kršćanskim odgojem podigli su dva- 
naestero djece koju im je Bog darovao. 

Među njima je naš sluga Božji već od mladih dana počeo 
gajiti kršćanske vrline, osobito pobožnost prema presvetom 
otajstvu Euharistije i Djevici, Majci Božjoj, poslušnost i čistoću. 
U osamnaestoj godini oprostio se od roditeljske kuće i svijeta 
te ušao u Kapucinski red u venetsku provinciju. U njem je do¬ 
bio ime Leopold, položio je jednostavne zavjete 5. svibnja 1885. 
i nakon dobro završenih studija posvećen je za svećenika 20. 
rujna 1890. 

Kad je zatim jasno shvatio da je određen od Božje provid¬ 
nosti da promiče povratak braće, posebno istočnjaka i svog 
naroda, u jedinstvo Crkve, ništa nije propustio da bi postao 
prikladnim sredstvom za to poslanje. Još kao mlad svećenik, 
koga su njegovi poglavari slali od jednog do drugog samostana 
u provinciji, mislio je otputovati u svoju domovinu, te se ko¬ 
načno predati poslanju da pridonese povratku odijeljenih. 
No čim je spoznao da je to nemoguće, preda se volji svojih 
poglavara i prinese Bogu tu žrtvu i sama sebe kao žrtvu za 
braću. Štoviše, obvezao se zavjetom, koji je često obnavljao, da 
će za taj apostolat posvetiti sav svoj život i sve napore svoje 
službe. 

I zbilja, premda Leopold nije mogao poći u zemlje Istoka, 
on je ipak bio pravi apostol pravoslavaca (istočnjaka). Jedino 
Bog, koji vidi u tajnosti i ispituje bubrege i srca, zna dobro 
kolike je on molitve i prošnje upravio za taj apostolat, koliko 
je žrtava i odricanja prinio, na koliko je poteškoća naišao, ko¬ 
like je tjelesne i duhovne muke i boli radosno podnio. 

Njegov život se sastojao u jvome: pošto bi rano ujutro 
odslužio misnu žrtvu, sjedao je u sobicu-ispovjedaonicu i ondje 
ostajao cijeli dan na raspolaganju pokornicima. Takav je život 
proveo kroz oko četrdeset godina, bez ikakva jadikovanja zbog 
zimske hladnoće ili ljetne žege; nije se žalio ni na mnoge boli 
i slabosti tijela koje su ga neprekidno mučile. Trpio je od boli 
u želucu, što je kasnije prešlo u tumor koji se proširio i na 
jednjak. Vrlo malo je spavao; a kad su ga poticali da se duže 
odmara i da se bolje pazi, odgovarao je da mu to nije dopu¬ 
šteno, jer mora moliti za svoje pokornike te ispaštati i grijehe 
drugih. Uz tjelesne boli bio je iskušavan i duhovnim borbama 
i patnjama. 

Podnijevši sve silno strpljivo, okrijepljen sakramentima i 
molitvama Crkve, predao je svoju dušu Bogu u Padovi, gdje je 
proveo veći dio svoga života, 30. srpnja 1942. godine. 

Čudesna je stvar kako se glas o svetosti sluge Božjega 
Leopolda iz Herceg-Novog nadaleko i kako brzo raširio i dalje 
se širi gotovo po čitavom svijetu. To pokazuju veoma jasno i 
brojna pisma poslana Papi kojima se moli uvođenje kauze od 
uzoritih kardinala, preuzvišenih nadbiskupa i biskupa, vrhov¬ 
nih poglavara redova. Prošle su tek četiri godine od dragocje¬ 
ne smrti sluge Božjega, i odmah je započet biskupijski postu¬ 
pak na kojem je među mnogim svjedocima saslušano šest nad¬ 
biskupa i biskupa, veoma brojni svećenici, sveučilišni profe¬ 
sori i liječnici. 

Pošto su dolično ispitani i pretresem njegovi spisi, Sveti 
zbor obreda odredio je 2. svibnja 1954. da ništa ne priječi da 
se pođe i dalje. 

Pošto su, dakle, obdržani svi propisi, 15. svibnja 1962. na 
molbu prečasnog oca Bernardina iz Siene, veoma revnog ge¬ 
neralnog postulatora Male braće kapucina, uzoriti i prečasni 
kardinal Arkadije M. Larraona, prefekt Sv. zbora obreda i 
pokretač ili izvjestitelj postupka, na redovnoj sjednici Sv. 
zbora obreda u Vatikanu dao je na raspravu pitanje: Da li da 
se ustanovi Komisija za pokretanje postupka, sa svrhom i učin¬ 
kom o kojem je riječ, i o tome je izvijestio. Preuzvišeni i pre¬ 
časni oci, pošto su čuli izvještaj i čuli glasove službenih veliko¬ 
dostojnika, osobito prečasnog oca Ferdinanda Antonellija, fra- 

njevca, općeg promicatelja svete vjere, dali su svoje mišljenje: 
Neka se ustanovi Komisija, ako se to svidi Svetom Ocu. 

Izvještaj je na niže navedeni dan podnio Presvetom Go¬ 
spodinu našemu papi Ivanu XXIII sam opći promicatelj vjere. 
Njegova Svetost, pošto je odobrila glasanje Svetog zbora ob¬ 
reda, udostojala se vlastoručno potpisati Komisiju o uvođenju 
kauze sluge Božjega Leopolda iz Herceg-Novog. 

U Rimu, 25. svibnja godine Gospodnje 1962. 

M. P. 

Arkadije M. Larraona, prefekt Sv. zbora obreda 
Henrik Dante, tajnik Svetog zbora obreda 

Dodatak II 


NEKOLIKO PISAMA OCA LEOPOLDA 

Na početku ove knjige, govoreći o vre¬ 
lima za životopis oca Leopolda, govorio 
sam i o broju njegovih pisama koja su se 
sačuvala. Velika je šteta što nije više pi¬ 
sao, jer je imao dar pravog pisca, poseb¬ 
no toplinu duše koju je prelijevao u pis¬ 
ma jednostavnim književnim oblicima. 
Najviše su sačuvana pisma iz prvih godi¬ 
na njegova apostolata. Kasnije je rad u 
ispovjedaonici bio neprekidan pa mu nije 
dopuštao da misli na drugo. Na posjetni¬ 
cama je, usred noći, nakon napornog 
dnevnog rada, znao napisati tek nekoliko 
redaka. 

U svojim pismima otac Leopold ima pred 
očima jedino apostolat: tješiti, prosvjet¬ 
ljivati duše, poticati ih toplom i proćuće- 
nom riječi da ljube Gospodina. Vjera ga 
je gonila da zanemari svaku ljudsku lu¬ 
kavost i da jedino upotrijebi vječne isti¬ 
ne, riječ Krista Boga i Otkupitelja. Njego¬ 
va su pisma uistinu djelotvorna. 

Evo samo nekoliko tih pisama. 


Gvidu Megriju * 1 


Osjećam silnu želju da Vam se javim s nekoliko redaka. 
Već je mnogo vremena prošlo otkad sam se, prema riječi koju 
ste mi dali, nadao da ću Vas ponovno zagrliti, ali nisam imao 
te utjehe. 

Ne kažem to kao da bih Vas htio grditi, nego jedino hoću 
iskazati onaj najdublji osjećaj utjehe koju ćutim kad mi je 
dopušteno da govorim s plemenitim i velikim dušama. Tako- 


1 Sluga Božji Gviđo Negri rodio se u Estu 25. kolovoza 1888. Bio je 
uistinu izvanredna ličnost. Prihvatio je svom dušom ideal Katoličke akcije 

i cijelog je života bio uzoran katolik koji se borio za stvar Crkve. U svojoj 
duhovnosti je po naravi naginjao pretjeranosti, pa je otac Leopold kao 
razborit duhovni vođa znao staviti u granice umjerenosti njegov žar i dr¬ 
žati ga u pravim razmjerima. Bio je profesor književnosti, plodan i izvrstan 
pisac. U prvom svjetskom ratu bio je u vojsci kao kapetan; pao je boreći 
se na čelu svojih vojnika kod Brda Colombara (na visoravni Asiago) 27. 
lipnja 1916. Već je završen biskupijski postupak za njegovo proglašenje 
blaženim. 

đer ne mislim reći da Vi odmah morate doći u Padovu da me 
posjetite, želim samo obnoviti svjedočanstva svoje ljubavi i 
poštovanja prema Vama. 

Bliže se božični blagdani pa mi dopustite da Vas podsje¬ 
tim na milost koju Vam je udijelio Krist Gospodin, naime da Vi 
u građanskom društvu trebate predstavljati praktičnog krš¬ 
ćanina. 

Bog Vam daje široko srce i žarku volju, ali neće od Vas 
strogosti i trpljenja, koja traži od nekih drugih svojih slugu. 
Od Vas on traži širinu srca da tako umnožavate svoje zasluge, 
a onda vanjskim vodstvom dovodi u prave granice žestinu 
Vašega žara. 

Vama je dobro poznato koliko mi je draga Vaša naklonost 
i prijateljstvo. Zato Vas se uvijek sjećam pred Bogom. I bu¬ 
dući da Vas pred Gospodinom držim svojim duhovnim sinom, 
trudim se da Vam od Njega zaslužim svako dobro. 

Mogu i moram reći da Srce Isusovo, Srce prvoga Pastira i 
prvoga Oca naših duša, kuca iz ljubavi prema Vama. Njegovo 
je Srce čitavo Vaše. Znam kolika će dobra Bog učiniti preko 
Vas! 

Udostojte se mene sjetiti. 

Padova (bez nadnevka) fra Leopold Marija 2 

Istome 

Danas sam primio Vaše drago pismo. Kakva sam čuvstva 
osjetio, Vi možete lako zamisliti. 

Vidim da se obistinjuje ova činjenica: budući da ste mi Vi 
otvorili svoje srce i stavili na neki način cijelu svoju dušu u 
moje ruke, ja vidim da Gospodin pod moje vodstvo upravlja 
jednu dušu punu apostolskih osjećaja. 

Bogu, koji Vam udahnjuje heroizam, sviđa se Vaša žrtva, 
ali on neće, kako Vi mislite, da dođete k Njemu putem stro¬ 
gosti u životu, koji je po svojoj vanjštini običan, kakav pro- 
življuje svaki vjernik koji se bori i vrši dužnosti svoje dobi i 
svoga staleža. On od Vas traži širinu apostolskoga srca. 

Dopustite mi da Vas upozorim kakav je red određen od 
Krista Gospodina za proširenje, povećanje i ispunjenje njegova 
djela. 

Odrastao čovjek — promatrali ga mi pojedinačno ili kolek¬ 
tivno — mora se spasiti, dakako, milošću pomognut, ali po 
svome vlastitome radu. No pod tim vidom svi mi vjernici sa¬ 
činjavamo jedno jedino moralno tijelo. Kako svi imamo jedan 

2 AVP, kut. N, br. 1. 

zajednički udes, tako moramo također imati jedno zajedničko 
djelovanje. Eto naravnih razloga apostolata! Ali, osim toga 
Krist se Gospodin na osobit način brine za dobrobit svoga 
moralnog tijela, a to tijelo jest Crkva, to jest mi. On posebno 
izabire nekoje, ispunja ih svojim duhom, daje im široko srce, 
velike poglede, čini ih u pravom smislu riječi ljudima rada i 
vodstva. Krist Gospodin daje da taj poseban apostolat blista 
osobito među onima koje on zove u svećenički stalež, ali i me¬ 
đu onima koji su u Crkvi obični vjernici, kad to vremena za¬ 
traže. 

A među tim vjernicima, koji su na poseban način izabrani, 
nalazite se i Vi. 

Dopustite mi da Vam razotkrijem svoje srce. Ja sam se 
uvijek osjećao zvanim na apostolat. Već više od dvadeset go¬ 
dina ja molim na tu nakanu i milost mi je Božja obilno podije¬ 
lila ono za čim sam žudio jer mi je dala prijateljstvo, poštova¬ 
nje i neograničeno povjerenje mnogih velikih duša. 

Vi, dakle, nemojte sumnjati! Bog Vas zove na velike stvari. 
On hoće od Vas da imate veliko srce, On hoće da Vi uvijek 
smjerate na ono što je Njemu više na slavu! 

No ovdje me morate dobro shvatiti. Dobro, da bude uisti¬ 
nu dobro, mora imati sve elemente koji su nužni da ga ob¬ 
likuju, a dosta je da nema jednog jedinog elementa pa da neka 
stvar bude loša. 

Stoga mi moramo svim žarom nastojati oko stvari koju 
nam je Bog povjerio, ali taj žar volje mora biti učinak pot¬ 
pune promišljenosti. Za praktičan postupak može se reći da 
je prije djelovanja potrebno dobro i mirno stvar razmisliti. 
Jednom riječi, što je plemenitija stvar o kojoj se radi, što su 
veće poteškoće, što se više treba bojati neprijatelja kojima ide¬ 
mo u susret, to moramo biti razboritiji. 

Kod mladih ljudi najviše se bojim oduševljenja. 

Istina, oduševljenje je nešto dobro, ali kad ono prijeđe u 
pretjeranost, vrlo se lako dogodi'na nabuja previše, to jest po¬ 
grešno, jer pretjeranosti su uvijek pogrešne. 

Vi, dakle, budite i dalje velika srca! Bog Vas hoće za svo¬ 
ga apostola! Njegova, dakle, mudrost i milost mora, koliko je 
to moguće među nama ljudima, voditi sve Vaše korake. 

Evo sad ću Vam odgovoriti na Vaša pitanja: 

I. Čežnja kojom žudite da biste božanskog Otkupitelja na- 
ljeđovali u Njegovim trpljenjima, jamačno je osobit dar Božji, 
ali ta čežnja mora biti podvrgnuta poslušnosti. Zato Vi mene 
slušajte! Što se tiče mrtvljenja, dosta je da se izvan obroka uz¬ 
držite od svakoga jela i pića, osim ako Vam okolnosti protiv¬ 
no savjetuju. 

II. Što se tiče mrtvljenja kostrijetima itd., toga nikako 
ne dopuštam. 

III. Što se tiče vanjštine, hodajte obučeni kako dolikuje 
Vašem položaju. 

IV. Samo jednu stvar traži od Vas Božanski Otkupitelj 
iznad svega: da ga svaki dan, kad Vam poslovi dopuste, primite 
u Presvetoj Euharistiji. 

Bog vidi da ja zahvaljujem Božanskom Otkupitelju što mi 
je darovao Vašu dušu; od ovoga časa ja Vas grlim u ljubavi 
Božjoj. Budući da me Vi držite svojim duhovnim ocem pred 
Bogom i budući da sam od Božje Providnosti pozvan da nad 
Vama vršim dio službe Božanskoga Pastira, svaki će dan kod 
služenja Božanskih Tajna s najvećom mogućom ljubavi u 
mom duhu biti prisutan moj predragi sin u Kristu, Gviclo Negri. 

P. S. Molim Vas, kad Vam bude zgodno, nanovo se javite 
s nekoliko riječi. Što se tiče Pravila za život, čim uhvatim 
malo vremena, ispitat ću ih. 

Odani Vam 
fra Leopold 

Padova (bez nadnevka) 

Gvido Negri napisao je na dnu tog pisma oca Leopolda: 
Pokoravam se. Uz Euharistiju i Papinstvo Gospodin je posta¬ 
vio jedan uzvišeni dar: katoličku ispovijed! 3 

Antunu Settinu 

Poštovani gospodine, 

Već više puta sam Vam izrazio svoje čuđenje zbog te is¬ 
krene i duboke ljubavi koju su tolike drage osobe tu imale 
prema meni. Prošlo je sedam mjeseci otkako sam otišao iz 
Bassana, a i ovih dana imao sam osobite znakove te ljubavi. 
Uistinu, u tome vidim veliku milost koju je mojoj neznatnosti 
udijelilo Srce Isusovo. 

Ja, dakle, pošto sam zahvalio Bogu, na osobit način čez¬ 
nem da ti moji predragi prijatelji uvijek sve više upoznaju ne¬ 
izmjerno milosrđe Srca Krista Otkupitelja. 

Ateist će se uvijek izrugivati kad vidi našu vjeru, ali mi 
koji prema savjesti slušamo Božju riječ, moramo živjeti po 
svojoj vjeri: jednog ćemo dana vidjeti da je Krist Otkupitelj 
besmrtni Kralj vjekova. 


3 AVP, kut. Rukopisi, br. 1; AP, str. 345-347. 

Vi ste mi govorili da ste nastojali vršiti apostolat trudeći 
se da pomognete drugima da upoznaju i uzljube Isusa Krista 
Otkupitelja; u vezi s time izražavam Vam veliku svoju radost. 

Zahvaljujem na Vašoj ljubavi prema meni. Čuvajte mi i 
dalje svoju ljubav u Kristu. On će nas držati sjedinjene pa¬ 
meću i srcem. 

Kopar, 27. XII 1905. fra Leopold 4 

Istome 

Poštovani gospodine, 

Vaše drago pismo ispunja me radošću. Evo, kako je do¬ 
bar Gospodin! Isus Otkupitelj se udostojao dopustiti Vam da 
naprosto — kako se kaže — rukom opipate istinitost njegova 
slatkog i blagog prijekora: "Malovjerni, zašto sumnjate?” Kad 
je izgledalo da je sve izgubljeno, onda je sve — i to više nego 
ikada prije — spašeno. O, neizrecivog li Božjeg postupanja! 
Uistinu, on ponižava do praha, umrtvljuje gotovo do ponište¬ 
nja, a onda uzvisuje i život vraća više negoli prije. Poučeni u 
toj božanskoj školi, moramo uvijek ljubiti božansku dobrotu, 
a i bojati je se. 

Čitajući Vaše drago pismo, imao sam neizrecivi osjećaj 
radosti videći Vaše plemenite osjećaje prema našem Otkupite¬ 
lju. Bog, vrelo svake utjehe, dao Vam je iskusiti da On uisti¬ 
nu tješi žalosne koji se Njemu utječu. Sretno iskustvo mora 
Vas sve više poučavati gdje se nalazi Vaša prava okrepa. Srce 
Isusovo, koje je tako dobro prema Vama, mora uvijek sve više 
postajati središte Vaše ljubavi. Isus Krist, vječna Mudrost, Vam 
govori: ”Daj mi, sinko, srce svoje!” Da, da, pogotovo danas kad 
je sve upereno protiv Otkupitelja, On treba, ako mi je dopu¬ 
šteno tako reći, našu ljubav. To znači: On u osobi svoga otaj- 
stvenog srca, a to je njegova Crkva, osobito treba revnih vjer¬ 
nika. On već ima svetih svećenika, ali srazmjerno još je veoma 
malen broj takvih vjernika. 

Predragi gospodine Antune, promatrajući čudesni Božji 
postupak prema Vama, sama od sebe mi navire ova misao: 
Isus Otkupitelj hoće da budete njegov vjerni sluga, hoće da u 
svemu budete revan katolik. 

Izabire bol kao najprikladnije sredstvo da nas pouči te 
naprosto rukom opipamo da je svako dobro koje nije Bog, ili 
koje nije usmjereno k Bogu, zapravo ništa, sama ispraznost. 

4 AVP, kut. V, br. 166. Adresa 
Antunu Settinu — Agente Cereria 
sama istome gospodinu sačuvano je 
166-176). 

Ako Vam naš Gospodin u pamet dozove osjećaje koje ste 
imali u trenucima najveće boli, vidjet ćete da moje siromašne 
riječi izriču istinu, i to još manje nego što ona jeste. 

Uvjereni, dakle, u očitost te istine, moramo se svom svo¬ 
jom dušom upraviti našem Otkupitelju i Bogu. Isus Krist Ot¬ 
kupitelj traži našu ljubav. On hoće ovo naše srce koje je On 
stvorio i otkupio. On na nj ima puno pravo: da li možda traži 
previše? 

Čovjek po naravi teži za istinom i pravednošću. To je nje¬ 
gova prirodna težnja. A Isus Krist, naš Bog i Otkupitelj, rekao 
je: ”Ja sam put, istina i život.” Neka, dakle, Njemu bude up¬ 
ravljeno naše srce. 

On zna i može nas učiniti sretnima ne samo u budućem 
životu već i u nevoljama i bolima sadašnjeg života. Vi ste di¬ 
jelom već iskusili istinitost toga. Iskustvo koje ste doživjeli 
mora Vas poučiti da još više ljubite božanskog Otkupitelja. 
Neka, dakle, Vaša ljubav prema Isusu bude sve žarča, pa ćete 
onda sve više osjećati da u Njemu imate pravog, savršenog 
tješitelja prema svim Vašim željama. 

Ove sam Vam retke napisao kako mi je moje srce govorilo. 

Uvijek će mi biti ugodno i drago sjetiti se svog prijatelja. 
Uvijek Vas imam u pameti i u srcu. Eto mojih najdubljih osje¬ 
ćaja prijateljstva: primite ih i neka Vam budu mili. 

Još samo jedna riječ: ljubite, ljubite Isusa Krista Otkupi¬ 
telja pa ćete vazda sve više iskusiti da je On Put, Istina i 
Život, to jest svako dobro. 

Sa svim poštovanjem u Kristu odani 

Thiene, 30. V 1908. fra Leopold 5 

Istome 

Predragi gospodine Antune, 

Odmah na početku ovog pisma moram Vam se ispričati 
što tako kasno odgovaram na Vaša pisma, prožeta ljubavlju 
prema meni. 

Vaša su me pisma utvrdila u ovoj misli: Bog uistinu ču¬ 
desnim putovima vodi svoje sluge. U nekim trenucima ispunja 
ih dobrom, daje im osjetiti svoju blizinu, a onda se, učas, po¬ 
vlači. Gledamo li samo izvana, mogli bismo reći da ih pušta na 
milost i nemilost. Ali on je rekao: ”Ja ću biti s vama.” Doista, 
kasnije, u tren oka, kad sve izgleda izgubljeno, on — kao ne¬ 
koć Petru koji je tonuo u valovima svoje malovjernosti —- 
pruža ruku i govori: ”Malovjerni, zašto sumnjate?” 

5 AVP, kut. V, br. 168. 


336 


Ako pomislite na te strahovite kušnje kojima se Gospo- 
dmu svidjelo da Vas podvrgne, a onda opet na neočekivanu 
utjehu koju Vam je poslala božanska Providnost, moći ćete 
uistinu reći da je Krist Otkupitelj i Vama pružio ruku i go¬ 
vorio Vam slatkim i žalobnim prijekorom: Hajde, zašto se 
bojiš? 

Bit ću s vama! To su posljednje riječi koje je božanski 
Otkupitelj rekao svojim vjernicima kad je prestao biti uz njih 
svojom vidljivom nazočnošću. Dakle, mi koji vjerujemo, mi 
koji se nadamo u Krista, mi koji mu se klanjamo kao Bogu i 
Otkupitelju, imamo ga uza se. 

Predragi Antune, razmislite dobro o ovoj božanskoj riječi: 
"Evo, bit ću s vama sve do svršetka vremena.” Ponajprije: 
s kime je božanski Otkupitelj? On je prije svega u srcu svih 
koji ga ljube, to jest u srcu onih koji vjeruju u Njega, koji se 
nadaju u Njega te imaju dobru volju. ”Ako me tko ljubi”, go¬ 
vori On, ”ja i moj Otac doći ćemo k njemu i nastaniti se u 
njegovu srcu.” Zatim, On je sa svojim vjernima, osobito s 
onima koji se bore za njegovu stvar, svojom osobitom, premda 
nevidljivom nazočnošću. 

A vi osjećate svu ljubav kao vjernik prema našem Otku¬ 
pitelju i Bogu, a uz to radite na socijalnom katoličkom polju. 
Imat ćete puno pravo da se utješite tim božanskim obećanjem: 
”Ja sam s vama.” 

”Nebo i zemlja će proći (to znači: nestat će sva stvorenja) 
prije no što nestane i jednog Božjeg slovca.” Te su riječi izišle 
s usta Bogočovjeka; one su sama istina i pravednost. Na nama 
je da samo vjerom reknemo: Vjerujem, Gospodine, i ako moja 
vjera nije dovoljno živa, ti je, Gospodine ojačaj, jer ti to 
možeš.” 

„ Mal ° sam oduljio s ovim mislima jer mi je dobro poznata 
Vaša duša. Zato držim da je prikladan takav stav. Dok živi¬ 
mo u ovom životu, okruženi prividom i obmanama, drugima 
može izgledati sasvim malom ili nikakvom stvari služiti Kristu 
Gospodinu. Ali doći će vrijeme kad će se Gospodin i Bog ob¬ 
javiti u svoj svojoj punini i slavi i očitovat će se onakav kakav 
jest — kao besmrtni Bog vjekova. Tada će pred njim kleknuti 
svako koljeno. 

_ Trudite se, dakle, da uvijek sve više služite Isusu Kristu, 
našem Otkupitelju i Bogu. Budite čvrsti u svojoj vjeri. Zaista, 
on Vam govori: Ja sam tvoja okrepa. Ne pišem Vam to kao 
običan čovjek, već i u ime one vlasti koja mi dolazi od toga što 
sam, mimo svake svoje zasluge, službenik svetog Evanđelja. 


22 Blaženi Leopold kapucin iz Herceg-Novog 

Da, da, doista se Krist, naš Gospodin i Otkupitelj, u koga ste 
položili svu svoju vjeru, u ovom trenutku služi mojom siro¬ 
mašnom osobom da Vam napiše ove riječi utjehe i okrepe. 
Primite ih i sjetite se mene siromašna. 

Sada ponovno obnavljam svoju zahvalnost na Vašoj oso¬ 
bitoj naklonosti prema meni. Vas se uvijek sjećam kao jednog 
od najdražih prijatelja kojeg imam u vršenju svete apostolske 
službe. Želim Vam svako dobro od Isusa Krista Otkupitelja. 

I doista ćete to i postići, jer ćete se uvjeriti u kušnjama da vjer¬ 
nik u Kristu Otkupitelju nalazi svaku utjehu, svako dobro. 

Vaš najodaniji — ne kažem Vam to iz neke uljudbe, već 
svim svojim srcem — u Isusu i Mariji 

fra Leopold Marija 6 

Thiene, 23. XII 1908. 

Andriji Korneru 

Predragi Andrija, 

Malo ti pišem i moram zbog toga prekoriti samoga sebe. 
Istina, gotovo sam trajno zauzet, ali priznajem, uzrok je tome 
dijelom i moja lijenost i sporost. 

Dopusti mi, predragi Andrija, da te potaknem da uvijek u 
život provodiš načela vjere. O kako je slatko, rekao je sveti 
Pavao, služiti Kristu Gospodinu! To dobro zna svatko koji je 
imao milost to iskusiti. Zato te potičem da često, kad možeš, 
pristupaš k svetim sakramentima. Neka ti ne bude neprijatna 
ova moja "propovijed”, već neka ti budu drage ove riječi. 

Istina, sa svih strana se širi nećudoređe i zločinstvo, ali je 
još veća istina da nikada neće moći prevladati moć neprijate¬ 
lja, kao što kaže naš Gospodin Isus Krist. Sotoni će, prema 
Božjoj riječi, uvijek biti satrvena glava. Zato i uz tolike otpade 
ima uvijek onih koji čvrsto vjeruju i žive kao revm katolici. 
Ja koji pomažem različitim osobama, svjedok sam tih činjenica. 

Pozdravljam te svim svojim srcem kao tvoj predragi i naj¬ 
odaniji prijatelj. 

fra Leopold 7 

Padova (bez nadnevka) 


7 AVP kut.' I V, b?. r 4 . Andriji Korneru, svom prijatelju iz djetinjstva 
otac Leopold je napisao i još druga pisma. Sačuvano ih je ukupno šest 
(AVP, kut. I, br. 4-9). 

Dodatak III 


GLAS USLIŠANIH 

Tako je živa i raširena vjera kojom se 
narod obraća Gospodinu da mu po zago¬ 
voru njegova vjernog sluge oca Leopolda 
udijeli milosti i druge darove da su u 
velikom broju slučajeva njihove molitve 
uslišane. 

Donosimo samo neke »milosti«, koje nam 
omogućuju da stvorimo barem malu sli¬ 
ku o moći i dobroti sluge Božjega. Dono¬ 
simo ih u obliku kako su ih napisale 
osobe koje su dobile dobročinstva. Pre¬ 
puštamo njima svaku odgovornost, a mi 
im dajemo vrijednost koju zaslužuju ri¬ 
ječi ozbiljnih i poštenih osoba. 

Riječ milost, čudo i slične ovdje upo¬ 
trebljavamo u značenju koje im pridaje 
narod. 

”U kolovozu 1942. godine bila sam na kraju života. Obo¬ 
ljela sam od teške upale trbušne opne i liječnik koji me liječio 
izgubio je svaku nadu u moje ozdravljenje. 

Moj zaručnik, koji je došao iz Padove, govorio mi je o ocu 
Leopoldu. Preporučila sam mu se živom vjerom i zadobila 
sam čudo ozdravljenja.” 

San Giovanni in Fiore (Cosenza) 

Rahela Quartucci 

”Ja Mario Barugolo, star 30 godina, sa stanom u San Gia- 
como deirOrio kraj Venecije, razbolih se 23. lipnja 1942. go¬ 
dine od tifusa i smješten sam u bolnicu S. Maria delle Grazie. 
Bolest se strahovito pogoršavala i prouzročila teške srčane 
smetnje. Krajem srpnja liječnici su izgubili svaku nadu da me 
spase a ja sam izgubio svijest. Temperatura je bila neprekid¬ 
no vrlo visoka, a kucanje bila iznosilo je 160 otkucaja u minuti. 

29. srpnja liječnik koji me liječio sretne na ulici moju su¬ 
prugu i reče joj da odmah pođe u bolnicu jer će inače doći 
prekasno, jer je moja smrt neizbježna. Međutim, prošla je 
večer i cijela noć, a ja sam neprekidno bio u velikoj vrućici. 

Ujutro 30. srpnja jedna moja sestra, čuvši govoriti o ocu 
Leopoldu kao o svecu, pođe u Padovu da od njega zamoli za 

mene blagoslov. No, stigavši u samostan, dozna žalosnu vijest 
da je otac Leopold umro baš toga jutra. Kad je jedan otac 
kapucin vidio njenu bol, reče joj: 

"Nemojte klonuti duhom! Prva milost oca Leopolda u raju 
bit će za Vašeg brata. Molite to s vjerom od njega.” 

Ona mu je dala jednu maramu, blagoslovio ju je, njome 
dodirnuo mrtvo tijelo oca Leopolda i onda joj vratio tu ma¬ 
ramu. Puna pouzdanja otide, vrati se u Veneciju, odjuri u bol¬ 
nicu, stavi na mene, koji nisam više davao nikakva znaka ži¬ 
vota, blagoslovljenu maramu i sa svim je ukućanima žarko 
molila da me otac Leopold spasi. 

Odmah — kako su mi kasnije pripovijedali — stanje se 
počelo poboljšavati, vrućica padne, prestanu srčane smetnje, 
osvijestih se i za kratko vrijeme bio sam sasvim zdrav. Liječ¬ 
nici pokazaše veliko iznenađenje zbog toga neočekivanog oz¬ 
dravljenja. 

Danas, 7. srpnja 1943, došao sam sa svojim stricem, žup¬ 
nikom u San Giacomo dell’Orio, sa svojom suprugom i stri¬ 
nom u Padovu zahvaliti ocu Leopoldu na zadobivenoj milosti. 
Stric je služio svetu misu u kapeli na groblju ispred groba 
časnog oca.” 

Padova, 7. srpnja 1943. 

Mario Barugolo 

”Prvi put sam bila kod oca Leopolda u srpnju 1939. godine. 
Neophodno mi je bilo potrebno da ga zamolim za jedan hitan 
savjet. Zbog toga sam u prve poslijepodnevne sate 12. srpnja 
pošla u samostan Svetog Križa. Bilo je 14,30 i rekoše mi da je 
crkva zatvorena do 15 sati te da čekam. Kako je pred crkvom 
bilo veoma vruće, provozah se malo biciklom i vratih se u 15 
sati. Crkva je bila otvorena, ali je već nekoliko gospođa če¬ 
kalo ispred ispovjedaonice oca Leopolda. Bila sam jako ža¬ 
losna jer sam u taj sat morala biti u uredu, i da sam morala 
čekati dok sve te gospođe porazgovore s ocem Leopoldom, bilo 
bi odveć kasno. Bila sam sva žalosna i zaustavih se za tren 
u crkvi kraj vrata već misleći da otidem te pođem na posao. 

Najednom se otac Leopold pojavi na vratima crkve koja 
vode u njegovu ispovjedaonicu i reče tim gospođama, koje su 
se već okolo gurale, da počekaju. Zatim se obrati meni rije¬ 
čima: ’Neka dođe ona gospođica u dnu crkve.’ 

Potrčah k njemu, uđoh u njegovu sobicu, izložih mu što 
sam željela i sva utješena i duboko ganuta odoh. 

’Ali, kako je’ — pomislila sam u sebi — ’otac Leopold mo¬ 
gao znati da ne mogu čekati i pozvao me prvu?’ 

Od toga sam dana imala prema njemu duboko poštovanje 
i smatrala sam ga svecem, od Boga prosvijetljenim. 

U veljači 1942. natekne mi koljeno i dobila sam upalu 
zglobova. Pokušala sam sa svim mogućim liječenjima, ali sve 
uzalud. Boli su postajale sve veće. U srpnju pođoh na more radi 
liječenja suncem i pijeskom. Ondje sam čula za smrt oca Leo¬ 
polda. Bila sam zbog toga sva očajna i dugo sam plakala, ali 
suze su mi bile poput suza radosnica, jer sam u dubini svoje 
duše čula glas koji mi je govorio: ’Otac Leopold će u nebu za 
tebe moliti i ozdravit ćeš.’ 

Vratih se s mora bez ikakva poboljšanja, pa su početkom 
listopada u bolnici u Padovi odlučili da mi stave gips na nogu. 
Nisam za to htjela ni čuti i još žarče započeh drugu devetnicu 
ocu Leopoldu da mi od Gospe isprosi milost ozdravljenja. Tri 
sam dana ujutro s velikom mukom pošla do groblja da molim 
na grobu poštovanog oca. U svojoj velikoj dobroti on pogleda 
na moje patnje i usliši me. Ujutro 13. listopada, kad sam se pro¬ 
budila, bila sam sasvim zdrava. Nestala je oteklina, iščezli su 
bolovi! Zamislite moju radost. Potrčah niz stepenice da svima 
javim radosnu vijest. 

Od tog je dana prošlo više od godinu dana i više nisam 
osjetila nikakve smetnje.” 

Padova, 10. ožujka 1944. 

Clorinda Facco 

"Otprilike prije godinu dana, otkako sam prešla u kuću 
za njegu ’Villa Maria’ u Mestre, trpila sam od boli na lijevom 
oku, najprije laganih i povremenih, a onda sve jačih i trajnijih, 
tako da me boljelo i desno oko i cijela glava. Tako sam trpjela 
neko vrijeme i nisam išla na pregled ni kod kojeg liječnika 
bojeći se neželjene dijagnoze. Konačno u srpnju 1945. pođoh 
na pregled k očnom liječniku dru Henriku Nisi. On mi reče da 
se radi o glaukomu koji treba odmah operirati kako bi se iz¬ 
bjegla opasnost da ne nastrada i desno oko. 

Ali bojala sam se podvrgnuti tako teškoj i složenoj opera¬ 
ciji i čekala sam uzdajući se u Gospodinovu milost. Nakon ne¬ 
koliko dana boli postadoše nepodnošljive pa odlučili poći k 
spomenutome očnom liječniku da se dogovorim za dan opera¬ 
cije. Sa sobom ponesoh sličicu s relikvijama oca Leopolda i 
dok sam išla, toplo se preporučih i pomolih spomenutom ocu, 
koga sam štovala, jer sam čitala o bezbrojnim milostima koje 
je on učinio već za života. 

Kakvog li iznenađenja. Liječnik me pregleda i na veliko 
začuđenje mi reče: ’Draga sestro, više Vam nije potrebna ope¬ 
racija. Ozdravili ste. Zahvalite za to Gospodinu!’ 

Vratili se kući sva radosna i svima sam ponavljala: ’Otac 
Leopold mi je iskazao milost! Otac Leopold me je ozdravio!’« 

Mestre, 20. listopada 1945. 

Sestra M. Teodora Frassetto 
Suore Mantellate Serve di Maria di Pistoia 

”Zbog povrede kralješnice i teške povrede trbušne opne, 
što sam je zadobio u ratu 1915—1918, bio sam osam godina 
prisiljen ležati u krevetu, potpuno paraliziran, u bolnici u 
Castelfranco. Morao sam uvijek ležati na boku, jer mi je svaki 
drugi položaj prouzrokovao jake bolove. 

Otac Leopold, koji me je već jednom čudesno ozdravio 
podijelivši mi sveto ulje, znajući da sam još teško bolestan, 
prije svoje smrti pošalje mi list u kojem mi je napisao da 
imam vjere jer da ću još hodati. 

Imajući pouzdanja u njegovu riječ, nastojao sam hrabro i 
strpljivo podnositi svoju strašnu bolest, neprekidno moleći 
slugu Božjega i čekajući ozdravljenje. Naposljetku je došla 
milost. Bilo je to navečer 7. studenoga 1946. godine. Oko mog 
kreveta nalazili su se drugi bolesnici i nekoliko bolničara. 
Ja nisam vidio oca Leopolda, ali sam osjetio da je bio nazo¬ 
čan, kao da me je dodirnuo svojom osobom. 

Učinilo mi se kao da čujem u svojoj nutrini neki glas koji 
mi je govorio: ’Ustani i hodi!’, i sav se naježili. Skočih odmah 
na noge. Prisutni pritrčaše da me podrže (bio sam težak sto 
i osam kilograma!), ali ja povikah: ’Odlazite, odlazite! Ozdravio 
sam!’ i počeh ići po sobi i drugim prostorijama bolnice. Ostali 
su bili tako izbezumljeni da neko vrijeme nisu bili kadri ni 
riječi progovoriti.” 

Castelfranco, 2. prosinca 1946. 

Albert Bedin 

(Gospodin Bedin je živio još nekoliko godina kao živi spo¬ 
menik dobrote i moći oca Leopolda. — Op. pisca). 

”Od nekog vremena trpjela sam od teških smetnji na 
crijevima. Nakon dugog i beskorisnog liječenja odlučiše se na 
operaciju, da bi se utvrdila prava narav bolesti i da bi se 
moglo poduzeti odgovarajuće liječenje. 4. travnja 1946. poku¬ 
šali su operaciju, koju je izveo primarijus bolnice u Lendi- 
nari, ali su odmah vidjeli da se radi o tuberkulozi potrbušnice 
s brojnim drugim komplikacijama i da se tu ne da ništa učiniti. 
Zato su zatvorili ranu i poslali me kući čim je bilo moguće. 

Moje su patnje postajale sve žešće. Općinski liječnik dr 
Casarotti, koji se brinuo za me poslije povratka iz bolnice, 
nije ih mogao ublažiti. Krajem srpnja jedna dobra osoba upo¬ 
zori me na slugu Božjega oca Leopolda i potakne me da mu se 
počnem moliti živom vjerom. Odmah sam to počela i od toga 
sam dana molila da mi od Gospe isprosi milost ozdravljenja. 
Međutim, patnje su postajale sve veće. Ne mogavši se više 
hraniti, našla sam se u tako žalosnom stanju da sam izazivala 
samilost kod svih koji su me vidjeli. U jednom kritičnom tre¬ 
nutku, kad sam se revnije molitvom preporučila ocu Leopoldu, 
on mi se pokaže i reče mi da imam vjere jer će mi od Gospe 
isprositi ozdravljenje. 

Tako je došao i 12. rujna te sam zajedno s ostalim boles¬ 
nicima bila odnesena u Marijino svetište u Lendinari. Bojala 
sam se da ću svaki čas smalaksati. Odnijeli su me kući, a da 
se nije primijetio nikakav znak poboljšanja, pače, zahvatila 
me još veća iscrpljenost. 

Predvečer, iznenada, imala sam dojam cla sam ozdravila 
i da se mogu dignuti iz kreveta. I zaista ustanem, počnem od¬ 
mah hodati i odlučih da prije svega pođem u crkvu zahvaliti 
Gospodinu. Upravo u taj trenutak nadode liječnik dr Casarotti. 
Htio je da se vratim u krevet, ali ja, dakako, nisam htjela i pri- 
stadoh jedino da me pregleda. U izvještaju koji je dao kas¬ 
nije, kaže, za taj pregled: ’... na svoje veliko začuđenje pri¬ 
mjećujem poboljšanje općeg stanja, i na mjestima osjećam 
mekan donji dio trbuha, ali koji je ne boli.’ 

Ukratko, bila sam sasvim zdrava i, kao što je rekao liječ¬ 
nik kod jednog drugog pregleda nekoliko dana kasnije, nisam 
imala više nikakva znaka poremećenosti probave kao ni dru¬ 
gih smetnji.” 

Cavazzana (Rovigo), 10. siječnja 1947. 

Elza Raimondi 

(Događaj je iznesen na Redovnom biskupijskom postupku, 
BP, str. 333—348. — Op. pisca.) 

”Obolila sam 1944. od tuberkulozne upale potrbušnice. 
Obilazila sam bolnice, ali sve uzalud. Zato su me otpustili iz 
bolnice i u mjesecu svibnju 1947. bila sam na rubu smrti. Po 
savjetu domaćega župnika započela sam devetnicu ocu Leo¬ 
poldu za ozdravljenje, a molili su za me i drugi vjernici zajed¬ 
no sa župnikom. Svaki sam dan primala svetu pričest. Na osmi 
dan devetnice, 24. svibnja, poslije svete pričesti, odjednom sam 

osjetila da mogu ustati i da sam zdrava. Liječnički je pregled 
utvrdio potpuno ozdravljenje/’ 

Lanišće (Istra) 1947. 

Antonija Puhalj 


”Držim da me je Bog ozdravio po zagovoru svoga sluge 
oca Leopolda. 

7. lipnja ove godine osjećao sam jake bolove na dnu 
želuca s desne strane. Stvorila mi se oteklina tvrda kao ka¬ 
men. Pozvali su dra Antunesa i on reče odmah da se radi o 
tumoru. Poslao me u bolnicu u Luandu. Ponovno me pregle¬ 
daše tri liječnika, među kojima je bio i profesor Silveira Ra- 
mos, poznati liječnik kirurg. Svi su se složili da je riječ o tu¬ 
moru. Profesor Silveira me posjetio i narednih dana i samo je 
potvrdio dijagnozu, pače je izjavio da je riječ o zloćudnom tu¬ 
moru. Smatrao je da treba hitno poći na operaciju, ali zbog 
klime i težine operacije reče da je bolje da to učinim u Lisa- 
bonu u Portugalu. Sam se zanimao kod načelnika da mi olakša 
put zrakoplovom. Stigao sam u Lisabon i na trošak vlade 
smješten sam u kolonijalnu bolnicu. Dan kasnije profesor Sexas 
brižljivo me pregleda, ali više mi ne nađe ništa. Obavljene su 
mi rendgenske i sve druge pretrage, ali ni traga tumoru. Pala 
mi je vrućica i vratio mi se tek. Na promatranju su me zadr¬ 
žali nekoliko dana i onda me otpustiše iz bolnice. 

Ja svoje ozdravljenje pripisujem zagovoru sluge Božjega 
oca Leopolda. Kad me poglavar misije, otac Grazijan, upozo¬ 
rio na težinu slučaja, započeo sam devetnicu ocu Leopoldu 
stavivši na bolesni dio tijela jednu njegovu relikviju. I moja 
subraća misionari, sestre, pa čak i mali crnci molili su se ocu 
Leopoldu za mene. Za vrijeme devetnice osjećao sam da se 
bolest smanjuje, tako da nakon devet dana više nisam osjećao 
nikakvih bolova.” 

Lisabon, 4. kolovoza 1948. 

O. Kamilo, kapucin 

(O. Kamilo je 1971. godine otputovao u misije u Angolu, 
u Portugalski Kongo, koje su pred nekoliko godina povjerene 
venecijanskim kapucinima. — Op. pisca.) 


”Nalazim se tako reći u progonstvu. Tom prilikom sam 
čula i upoznala se s kratkim životopisom Sluge Božjega oca 
Leopolda Mandića. Odmah sam mu se utekla devetnicom, da 
mi pomogne u teškim kušnjama, i ja sam bila uslišana. Ovu 

zahvalnicu šaljem na Vaš samostan, ako bi kada pružila se pri¬ 
lika, da je Vi kao subraća oca Leopolda, objelodanite za pri¬ 
mjer drugima.” 

Slavonski Samac, 1948. 

Tinka Babakić 

”6. lipnja ove godine iznenada se onesvijestih u središtu 
grada Cesene dok sam skupljao milodare za naš samostan. 
Loše sam pao i povrijedih jedan bubreg. Dva dana kasnije, 
primijeti se jako krvarenje s mokraćom i odmah sam prebačen 
u bolnicu. Pretrage su pokazale da se radi o krvarenju bubrega 
i otrovanju crijeva. 28. lipnja, uoči blagdana svetog Petra, imao 
sam strašnu krizu s veoma jakim bolovima u bubrezima; izgu¬ 
bio sam mnogo krvi. Sa sve življom vjerom preporučivao sam 
se ocu Leopoldu. Boli i krvarenje trajali su cijelu noć. 

Ujutro, budući da je bio blagdan svetog Petra i Pavla, ka¬ 
pelan mi donese svetu pričest a zatim pođe služiti svetu misu. 
Ostao sam sam. Dok sam zahvaljivao poslije pričesti, odjednom 
u krevetu moje muke ugledah slugu Božjega oca Leopolda i on 
me blagoslovi riječima: ’Ozdravljen si!’ i nestane. Ostao sam 
zbunjen i mislio sam da sanjam. Međutim, malo zatim, pre¬ 
stane mi bol i krvarenje i bio sam sasvim ozdravljen. Ostao 
sam nekoliko dana u bolnici na promatranju, a tada se vratih 
u samostan i ponovno nastavili svoj naporan život putovima 
Cesene.” 

Cesena (Bologna), 25. rujna 1949. 

Fra Pacifik, laik kapucin 

Pred profesorom bogoslovskog fakulteta zagrebačkog sve¬ 
učilišta, dr. Andrijom Živković izjavljujem slijedeće: Bolovala 
sam na kičmi više godina. Liječnici nisu mogli nikako ustano¬ 
viti što je i pronaći sredstva za ozdravljenje. Nakon operacije 
je ustanovljeno da se na unutarnjem kanalu kičme nalazi je¬ 
dan tumor veličine oraha. Osim toga svi su korijeni živaca bili 
zagnojeni i upaljeni. Bolovi su bili neizdrživi. Nalazila sam se u 
nepokretnom stanju, dok se nisam obratila i preporučila blaže¬ 
nom ocu Leopoldu i započela devetnicu. Bolest je odmah kre¬ 
nula na bolje, pogotovo kad sam dobila moći blaženog oca Leo¬ 
polda. Te moći nosim na operiranom mjestu i osjećam se od¬ 
onda svakim danom sve bolje. Davno sam napustila bolnicu, 
u kojoj sam ležala punih 11 mjeseci. Odsada je moje zdravlje 
svakim danom sve bolje po zagovoru blaženog oca Leopolda. 
Neka mu je slava i vječna hvala!” 

Velika Gorica kod Zagreba, 11. XII 1950. 

Jelica Baljak, učiteljica 

»Želim Vam ispričati jedan izvanredan događaj. U siječ¬ 
nju ove 1951. godine, dok su radili, neki indijski radnici se po- 
svadiše međusobno i jedan od njih bio je dobio tri uboda no¬ 
žem u trbuh. U bolnici ustanoviše da mu je trbuh na devet 
mjesta probijen u unutrašnjosti i već je bilo došlo do upale 
trbušne opne. Oblik bolesti je bio tako težak da mu više nisu 
mogli pomoći pa ga ostaviše na jednom krevetu da umre. Ja, 
koji posjećujem bolnicu da budem na pomoć katolicima, videći 
ga napuštena da umire kao pas (nije bio ni kršćanin, već po¬ 
ganin), sažalih se. Obratih se ocu Leopoldu (poznao sam ga či- 
čitajući vašu knjigu koju mi je iz Italije donio moj biskup pri¬ 
godom Svete godine kao i njegove sličice i relikvije) i stavih 
jednu njegovu relikviju na trbuh koji je bio strahovito nate- 
kao. Zaista, čudesna stvar se dogodila. Bolesnik je odmah do¬ 
šao k sebi. Nakon dva dana iziđe iz bolnice potpuno zdrav. 
Događaj je izazvao silan dojam i objavljen je u dnevniku na 
indijskom jeziku zajedno s fotografijom čudotvorca oca Leo- 
polda. Šaljem Vam jedan primjerak dnevnika.” 

Changanacheri (Kerala, Indija), 10. kolovoza 1951. 

Chacko Xavier, biskupov tajnik 

”Moj muž bio je kroz više godina teško bolestan na želucu. 
Imao je više puta i krvarenje. Bio je i operiran. Ali liječnici 
nisu znali pravog uzroka bolesti, a prema tome niti uspješnog 
lijeka. Učinila sam devetnicu na čast Presvetom Trojstvu za 
proglašenje blaženim Leopolda Mandica i nakon te devetnice 
moj je muž potpunoma ozdravio. Držim da je to postignuto za¬ 
govorom oca Leopolda Mandića. A i u drugim zgodama života 
osjetila sam moć njegovog zagovora. Zato se ovim javno zahva¬ 
ljujem na dobivenim milostima. Ova zahvala može se i javno 
oglasiti.” 

Slavonska Požega, 2. II 1951. 

Olga Kuntarić 

”Prije otprilike godinu dana bila sam hitno otpremljena 
na polikliniku Umberto I, na ginekološki odjel, jer sam imala 
tumor, već u trećem stadiju, koji se — kako su izjavili više 
nije dao operirati. Ja sam ušla u kliniku s uvjerenjem da ću 
biti hitno operirana. Suprotno tome, nakon trodnevnih pre¬ 
gleda i pretraga, premjestiše me na drugi odjel i počeše sa zra¬ 
čenjem. Shvatila sam da za me više nema nade te da mi^time 
žele jedino ublažiti boli. Nisam više htjela o tome ni čuti i 
izidoh iz klinike. Rekli su mi da sam luda i da time potpisujem 
svoju smrt, no ja sam ostala čvrsta u svojoj odluci i vratim se 

kući. Odmah otpočnem devetnicu ocu Leopoldu, puna žive vje¬ 
re. Za kratko vrijeme nestanu boli i nisam se više tužila ni na 
kakvu smetnju. Nakon jedne godine, pozvali su me opet na 
kliniku na kontrolu. Nisu više našli nikakvog traga tumoru.” 

Rim, 28. XI 1953. 

Fausta de Carolis 

”Dana 3. rujna 1953. g. prilikom jedne željezničke nesreće 
zadobila sam prelom zdjelične kosti i iščašenje dvaju kralježa¬ 
ka. Pošto sam četiri mjeseca bila nepomična, ustanovio je 
liječnik, specijalista za ortopediju, kod pomnog pregleda, da 
se stanje nije ništa popravilo, nego dapače, da je zdjelica uz 
prelom sasma savinuta i spuštena. Izjavio je, da bez operacije 
neću više uopće biti sposobna ni hodati, a pogotovo nikakav 
rad ne ću više moći vršiti. Dakle, da je operacija neophodno 
potrebna. Pošto je isti liječnik morao biti tri tjedna odsutan, te 
nije mogao odmah izvršiti operaciju i jer je operacija trebala 
biti većeg zahvata, k tome uspjeh nesiguran, počela sam de¬ 
vetnicu na čast ocu Leopoldu Mandiću, da mi izmoli od Pre¬ 
svetog Trojstva, ako je to na slavu Božju, zdravlje i bez ope¬ 
racije. I za čudo svima, počela sam pomalo hodati, tako da sam 
do konca trećeg tjedna već posve dobro i bez bola hodala. Ka¬ 
da se je liječnik vratio, veoma se začudio i izjavio, da je opera¬ 
cija sada nepotrebna, i da mogu pokušati i koji posao obav¬ 
ljati. Već od mjeseca ožujka obavljam svoj dosadašnji dosta 
naporan posao bez smetnje. Uvjerena sam, da mi je Gospodin 
po zagovoru svoga vjernoga sluge oca Leopolda na čudesan 
način povratio zdravlje, na čemu sam od srca zahvalna dra¬ 
gom oce Leopoldu i molim, da ga Gospodin što prije uzvisi na 
čast oltara.” 

Zagreb, 25. IX 1954. 

S. M. Ljudevita Kolarević, 
redovnica Družbe Sv. Križa 

”Dijete Victor Manoury, rođeno prije vremena, u St-Ellier- 
-les-Bois (Orne, Francuska) 2. veljače 1955, bilo je tako malo 
i slabašno da su ga u nuždi krstili kod kuće. Dijete je nepre¬ 
kidno povraćalo i nije moglo primiti nikakve hrane. Liječili 
su ga liječnik iz susjednog mjesta Carrougesa dr J. Viana i 
njegov zamjenik, Parižanin dr Glimet, ali bez uspjeha. Naga¬ 
đajući da se radi o suženosti ušća želuca, ovaj posljednji uputi 
dijete u bolnicu u Alenon. Tu je nakon pokušaja liječenja bilo 
operirano, a liječio ga je pedijatar dr Couderc. Sve uzalud: 
dijete na koncu pošalju kući da umre u krugu obitelji. Na ro¬ 
diteljski poziv dođe u kuću dr Viana, koji sa sobom donese 

obrazac da dade potvrdu o smrti, jer je dobro bio upućen u 
djetetov položaj. Nađe dijete još živo, ali već s izgledom lešine, 
osušeno — sama kost i koža. Sugerirao je neke izmjene u lije¬ 
čenju, ali je upozorio roditelje da je to samo puka formalnost, 
jer je očito da je dijete osuđeno na smrt. 

U tom stanju stvari započeo sam s djetetovom obitelji ’bez- 
nadnu’ devetnicu o. Leopoldu i stavio relikviju sluge Božjega 
na malo tjelešce. Dr Viana je sutradan prolazio mimo kuće. Re¬ 
koše mu da je dijete još živo i da više ne povraća. On se jako 
iznenadi i odluči da će pomno pratiti taj ’slučaj’. No s bolešću 
je bilo gotovo: za šest dana Viktor je postao teži za 500 grama. 

Brižno sastavljen izvještaj liječnika koji ga je liječio za¬ 
vršava ovako: ’Ja osobno priznajem da nisam nikako u stanju 
razumjeti ozdravljenje toga djeteta. Ne nalazim medicinskog 
pojma kojim bi se taj fenomen mogao objasniti.’ 

Ali ga mi možemo vrlo dobro objasniti. Bio je to zahvat 
oca Leopolda, koji je spasio malog Viktora od sigurne smrti.” 

St-Ellier-les-Bois, 20. svibnja 1955. 

R. Giard, župnik 


”Ujutro 1. srpnja 1956. u zoru izašla sam iz kuće i uputila 
se na svetu misu. Dok sam prelazila jednu ulicu, zahvati me 
auto. Zadobila sam prijelom zdjelice i više ozljeda. Neko sam 
vrijeme bila u bolnici, a onda me poslaše kući. Morala sam 
kroz dulje vrijeme ostati ispružena i nepomična na jednoj 
ravnoj ploči. Svaki mi je pokret prouzrokovao žestoku bol. 
Moj župnik mi donese životopis oca Leopolda da mi u čitanju 
lakše prođu beskonačni sati. Položaj je zaista bio nepodnosiv: 
zdjelica nepomična na ploči, noge natečene, a hranu su mi 
drugi davali žlicom. Noć 10. kolovoza provela sam gotovo či¬ 
tavu, a da oka nisam sklopila, čitajući životopis oca Leopolda 
i žarko zazivajući njegovu pomoć. Ujutro oko 5 sati, kad mi je 
muž izišao da radi na polju, odjednom začuh glas: ’Dosta čita¬ 
nja, ustani i hodaj, jer si ozdravila!’ Sva zbunjena, pogledah 
svoje noge: oteklina je nestala! Pokušam ustati i sjesti: zdjelica 
mi više nije pravila poteškoće. Gotovo izvan sebe od uzbuđenja, 
skočih s kreveta i počnem zvati ukućane vičući: ’Ja sam oz¬ 
dravila! Ja sam ozdravila!’ Doista je tako bilo. Od toga sam 
dana mogla opet raditi kao i prije i više nisam imala nikakvih 
smetnji.” 

Torreselle di Piombino Dese (Padova), 10. rujna 1956. 

Lidija Polon 

”U rujnu 1957. prebačen sam u Bolnicu za hitne slučajeve 
u Padovi zbog vrlo teškog oblika hematoma na lijevoj ruci. 
Ruka je silno natekla. Liječnici izjaviše da je moj slučaj veo¬ 
ma opasan. Treba nekoliko godina za ozdravljenje, a i tada je 
ono još u pitanju. Bolovi su bili neprekidni i jaki, ni trenutka 
nisam mogao biti u miru. 

Zajedno sa svojim ukućanima prije kirurškog zahvata, 
koji mi je trebao olakšati patnje, preporučili se živom vjerom 
ocu Leopoldu. Noć prije zahvata učini mi se da ga vidim u 
snu kako me tješi riječima: ”Ne budi malodušan. Mnogo ćeš 
trpjeti, ali ćeš ozdraviti. Vjeruj!’ Nakon operacije bolovi su i 
dalje bili veoma jaki, ali sam nastavio moliti pouzdajući se u 
riječi koje sam čuo. Nakon nekoliko dana iznenada mi presta¬ 
doše boli, oteklina se povukla i prestala je izlaziti gnojna krv. 
Bio sam zdrav. Uskoro me poslaše kući potpuno zdrava.” 

Vescovana (Padova), 29. prosinca 1957. 

Loreto Canato 

”Početkom 1958. g. teško sam oboljela tako da više nisam 
mogla na posao i morala sam ležati u postelji. Liječnica, koja 
mi je dolazila svakih nekoliko dana, ustanovila je ishijas. Na¬ 
kon mjesec i po ležanja i liječenja kod kuće pošla sam na rent- 
gensko snimanje, i onda me liječnica uputila u bolnicu, jer se 
utvrdilo da me muči discopathia spondilosis. Dobivala sam 
injekcije, tablete, kratke valove: ništa mi nije bilo bolje. Da¬ 
pače mi se bolest tako pogoršala, da nisam više mogla ustati 
na noge niti sjesti u krevetu. Kada sam se pomakla, imala sam 
strašne bolove. Bila sam strahovito zdvojna misleći da nikad 
više neću moći hodati. Baš taj dan, kad sam bila strašno ža¬ 
losna, dođe me posjetiti majka. Ona izvadi iz taške devetnicu 
sluge Božjega oca Leopolda s moćima i reče: ’Ovo ti je poslao 
fra Ante, sakristan iz crkve Gospe Lurdske’ i opisala je jedan 
slučaj milosti zadobivene devetnicom ocu Leopoldu. Pomislim: 
sutra ću početi devetnicu; ali kad je mama otišla, promijenila 
sam odluku, jer zašto da ne dobijem milost jedan dan prije? 
Istu večer započnem devetnicu. Kad sam završila devetnicu, 
ja sam prohodala. Kad me mama kod posjeta pitala, hoću li 
brzo kući, rekla sam joj: Kad svršim treću devetnicu, onda ću 
doći kući. Tako je i bilo. Kad sam obavila treću devetnicu, 
dođe liječnik i reče mi: ’Sutra idete kući..’ Sva u radosti molila 
sam liječnika da ponovi. On opet reče: ’Sutra idete kući!’ Ta¬ 
ko sam osjetila pomoć i zagovor oca Leopolda! Došla sam kući 

14. svibnja 1958. Hvala Ti, oče Leopolde, koji si mi isprosio tu 
veliku milost!” 

Rijeka, 1958. 

Dara Karabaić 

"Poštovani oče, imam sreću i radost javiti Vam, i u ime 
svih svećenika Sabarije u Mađarskoj, da je naš ljubljeni bis¬ 
kup, msgr Aleksandar Kovacs, koji već više godina ima boli u 
želucu, ozdravio po zagovoru sluge Božjega oca Leopolda. 
U kratko vrijeme morao se podvrći dvjema teškim operacija¬ 
ma i osam puta je morao primati transfuziju krvi. Liječnici su 
mislili da. ga više ne mogu spasiti. Biskup, koji je bio pobožan 
prema ocu Leopoldu, započne devetnicu sluzi Božjemu i mi smo 
mu se pridružili. Devetog dana bolest se iznenada počne pobolj¬ 
šavati i za malo dana biskup je bio potpuno zdrav, mogao se 
vratiti u Sabariju i ponovno nastaviti svoj apostolski rad. 
Zadužio me da Vam javim kako je otac Leopold bio dobar i 
moćan prema njemu.” 

Kormend, 12. prosinca 1959. 

Ernest Hirschberg 
upravitelj župe Kormend 


"Dječak Marko Ikić, učenik osnovne škole u Boću, obolio 
je od jakog proljeva krvlju. Liječnici su ga u Brčkom pregle¬ 
dali i poslali kući kao neizlječiva. Majka ga je Manda Ikić, rod. 
Blažević idući kući iz Brčkog i vozeći ga napola mrtva zavje¬ 
tovala ocu Leopoldu obećavši devet dana moliti radosnu kru¬ 
nicu za ozdravljenje. Bio je advenat, pa joj se činila radosna 
krunica najzgodnija. I mene su pozvali da dijete opremim sve¬ 
tim sakramentima. Kada sam došao, dječak je jedva pokazi¬ 
vao znakove života. Mislio sam da ne će ostati živ, a i majka 
je kukala, da je badava učinila zavjet. Ja sam dijete blagoslo¬ 
vio svetom vodom i očekivao vijest o smrti. Međutim, kada 
sam došao o Božiću da obavim blagoslov kuće, kako je ovdje u 
Bosni običaj, mali je Marko izašao pred mene potpuno zdrav i 
nasmijan. Roditelji su uvjereni, da je otac Leopold učinio novo 
čudo, a i ja sam u to uvjeren i zahvaljujem se Bogu, što se do- 
stojao proslaviti svojeg ugodnika u našoj župi. Na slavu Božju 
neka bude ovo objavljeno.” 

Boće kod Brčkog, 6. I 1960. 

Petar Živkovič, župnik 

"Dragi otac Leopold dijeli obilje milosti i u ovom gradu 
Gauxupe. Evo jednog dosta značajnog događaja koji je potak¬ 
nuo dosta veliko štovanje prema ocu Leopoldu. 

Četverogodišnji dječačić se loše osjećao. Odvedoše ga u Sao 
Paolo na liječnički pregled. Specijalist dr Machel Jamra usta¬ 
novi da boluje od akutne leukemije. Prema njegovu sudu 
preostajao mu je samo koji mjesec života. Mama maloga boles¬ 
nika, tako reći poludjela od boli, obrati se meni. Utješih je i 
rekoh joj: ’Ja sam poznavao jednoga svetoga svog subrata, oca 
Leopolda, koji je sad već mrtav gotovo dvadeset godina. Vodi 
se postupak za njegovo proglašenje blaženim, jer on zadobiva 
od Gospodina vrlo mnogo milosti za one koji ga zazivaju. Po¬ 
tičem Vas da i Vi s velikim žarom obavite devetnicu i stavite 
na dijete relikviju sluge Božjega. Možete biti sigurni da će 
dijete zadobiti natrag potpuno zdravlje.’ Dao sam joj relikviju 
oca Leopolda i blagoslov. 

Dobra žena obavi devetnicu kako sam joj rekao. Na svr¬ 
šetku devetnice, videći da je dijete sasvim izmijenilo izgled, 
odnese ga opet u Sao Paolo k istome specijalistu. Pažljivo su ga 
pregledali, izvršili sve pretrage i na koncu ustanovili da je 
potpuno ozdravio. 

Događaj je uzbudio veliku pobožnost prema dragome ocu 
Leopoldu. Kad se nalazim u biskupijskoj kuriji, nekrekidno mi 
dolazi narod tražeći blagoslov, sličicu i relikviju sluge Božjega.” 

Guaxupe (Brazil), 19. IV 1961. 

+ F. Ignacije Dal Monte, biskup 

"Dne 16. kolovoza 1960. nesretnim padom slomio sam nogu 
u kuku. Prevezen sam u bolnicu u Zajčevoj ulici. Nakon rent- 
genskog snimanja liječnici mi metnu nogu u ekstenziju i pre- 
pustiše me sudbini punih 60 dana, bez ikakvog operativnog 
zahvata, ili kakvog drugog liječenja. Bolničko je osoblje samo 
klimalo glavama i šaputalo: ’Teška fraktura, neće više pro¬ 
hodati’ itd. ... na moje opetovane upite o operaciji dobivao 
sam nejasne i neodređene odgovore, prozirne izgovore . . . Uo¬ 
čio sam da je po njima moje zdravstveno stanje bezizgledno. 
Sretnim sam slučajem dobio životopis sluge Božjega oca Leo¬ 
polda Mandića. Nakon što sam pažljivo pročitao životopis, po¬ 
čeo sam moliti devetnicu s punim ufanjem i uvjerenjem da 
ću ozdraviti. Za vrijeme devetnice osjetio sam tajno nadah¬ 
nuće i poticaj, da sam zatražim premještaj u traumatološku 
bolnicu u Draškovićevoj ulici. Uvjeren sam, da mi je to tajno 
nadahnuće dao otac Leopold Mandić. Liječnici su ispočetka bili 
protiv zahtjeva za premještanjem, ali su kasnije dozvolili. Dne 

11. listopada 1960. završio sam devetnicu, a već 13. listopada 
1960. bio sam operiran. Operaciju je izvršila kirurg dr. Buta 
Stojanka uz asistenciju prof. dr. Grujića. Dr. Buta mi je kas¬ 
nije izjavila da je operacija bila veoma teška, ali da je ona 
radila s puno ufanja i uvjerenja u uspjeh, unatoč toga što je 
operacija uslijedila s velikim zakašnjenjem. Operacija je 
stvarno uspjela, i nakon gipsa te liječenja oslabljenosti slom¬ 
ljene noge, ja sam 20. travnja 1961. prohodao. Sada hvala Bogu 
hodam normalno na vlastitim nogama. Uvjeren sam da sam 
ozdravio zagovorom oca Leopolda Mandića po Preblaženoj 
Djevici kao Suotkupiteljici ljudskoga roda. Ostat ću vječno 
zahvalan.” 

Zagreb, 23. svibnja 1961. 

Sladek Oskar 

”Od ovdašnjih časnih sestara dobili smo na čitanje životo¬ 
pis našeg dragog oca Leopolda Mandića. Upravo tada se moj 
muž Marko razboli od velike prehlade, dobije visoku tempe¬ 
raturu, posve oslabi, izgubi tek. Budući da od vremena rata 
ima osakaćenu nogu, koja ga povremeno zaboli i oteče, to se 
dogodilo i ovaj put: uslijed velike temperature noga je sva 
otekla i pocrnila. To mu je zadavalo strašne boli. Zvala sam 
odmah u dva navrata liječnika, ali se nije odazvao. Tada smo 
se oboje utekli dragom ocu Leopoldu. Moj muž započne devet¬ 
nicu, i odmah drugi dan temperatura stane opadati; mogao je 
jesti i spavati, a noga također počne dolaziti u normalno sta¬ 
nje, bolovi prestadoše. Odmah smo se zarekli ovo Vam javiti, 
pa to i činimo. Prepisali smo devetnicu, knjigu smo dali dalje 
znancima da čitaju, a jedna je gospođica umnožila devetnicu 
na pisaći stroj i podijelit će poznatima da se mole. I dalje se 
preporučamo dragome ocu Mandiću i zazivamo ga u nevolji.” 

Gunja, 5. veljače 1962. 

Marija i Marko Mijić 

”Učenik sam 7b razreda Osnovne škole u Zagrebu. Osje¬ 
ćam se dužnim zahvalnosti prema Božjem sluzi ocu Leopoldu 
Mandiću. Jednoga dana osjetio sam se potaknutim da se po¬ 
sebno preporučim u zaštitu oca Leopolda. Kao da sam slutio da 
će mi se toga dana nešto strašno dogoditi. Dne 9. ožujka 1964. 
za vrijeme odmora dvojica dječaka su se mačevali željeznim 
šipkama i odjedamput ja sam osjetio pogodak u oko. Šipka mi 
je razrezala kapak tako da je tkivo ispalo van. Prema pogotku 
kako kažu liječnici, šipka je morala probosti oko ali zagovorom 
oca Leopolda ja sam bio spašen.” 

Zagreb, 18. III 1964. 

Šimić Dubravko 

Moje osmo dijete Franjo rođen je sa srčanim grčevima. 
Mnogo se napatio, a ja s njime. Hvatali bi ga svakoga dana. 
Nosila sam ga često na kliniku i dječju bolnicu u Subotici. 
Davali su mu lijekove i injekcije, ali sve uzalud. Tek toliko 
da je živio i nešto rastao. A jako je bio slab. Na Blagovijest 
1963. majka mi reče: Ti kćeri moli devetnicu ocu Leopoldu za 
to dijete. Znaš da smo toliko puta molili i uvijek smo dobili. Po¬ 
čela sam istoga dana, kad tamo 5. travnja primijetila sam 
da je djetetu bolje i da ga grčevi više ne hvataju. Od tada 
se više nisu nikada ponovili. Dijete se brzo oporavilo i danas 
je krasan dječačić, dobro jede i spava i uvijek je zdrav. Hva¬ 
la ocu Leopoldu na ovoj milosti i na svim drugim milostima 
koje smo ja i moja obitelj primili po njegovom zagovoru. 
Moje je pouzdanje neograničeno u zagovor dobroga oca. Mo¬ 
lim mu se ponovo za jednu veliku milost i kada je zadobi- 
jem, javit ću vam odmah uz prilog za beatifikaciju.” 

Žednik, 13. III 1966. 

Kata Ivanković 

Moram zahvaliti ocu Leopoldu za jednu tako veliku mi- 
lost koju se ne ustručavam nazvati čudom. Kao posljedica kom¬ 
plikacija nastalih vađenjem posljednjeg zuba, usta su mi ostala 
naprosto ukočena, tako da sam se mogla hraniti samo tekućom 
hranom, koja je s teškom mukom prolazila kroz zube. Nakon 
liječenja i beskrajnih pretraga odlučiše me operirati. Silom mi 
otvore usta posebnim aparatom i izvade mi zub koji je bio 
uzrok tolikoj mojoj nevolji. Moje se stanje nije poboljšalo; na¬ 
protiv, nakon toga je došlo do infekcije. Bilo je potrebno zare- 
zah u meso iz kojega je i dalje izlazio gnoj u dosta velikoj ko- 
ličini. Ne znam na kakve me sve načine nisu pokušavali lije¬ 
čiti, ali sve je bilo uzalud. Takvo bijedno stanje potraje dvije 
godine. Moje je mučeništvo postajalo svakim danom sve ne- 
podnošljivije i bojala sam se da ću poludjeti. Nastavila sam 
i dalje moliti se ocu Leopoldu danju i noću, u dugim besanim 
satima. Jedne noći, kad sam već bila zadrijemala, učini mi se 
da kraj svog kreveta vidim oca Leopolda sva u sjaju i on me 
je blagoslivljao. Duboko sam zaspala. Kad sam se ujutro pro¬ 
budila i osjetila veliko poboljšanje, skinula sam zavoje: četiri 
rupe iza čeljusti iz kojih je izlazio gnoj bile su zatvorene, 
nestalo je otekline s lica, a usta su bila slobodna. Bila sam 
zdrava. Ostale su mi četiri zacijeljene rane kao uspomena na 
primljenu milost. Neka je vazda blagoslovljen moj dobroči¬ 
nitelj.” 

Padova, 25. travnja 1965. 

' Antonietta Cecchinato 


23 Blaženi Leopolđ kapucin iz Herceg-Novog 

Ja, Dora Greganić izjavljujem slijedeće: Prije četiri go¬ 
dine zadobila sam neobičnu bolest jakog krvarenja u nosu. 
Krv mi je tekla vrlo često i to u velikoj količini kako danju 
tako i noću. Jednoga sam dana zapazila, da mi u lijevoj 
nosnici nešto raste i da mi sprečava disanje. Kroz kratko 
vrijeme lijeva nosnica mi se potpuno zatvorila, a u njoj sam 
osjećala nešto tvrdo poput kamena. Bila sam prisiljena poći 
k liječniku. Pregledao me u Osijeku šef bolnice i dao izjavu, 
da ova stvar ne može proći bez operacije. 

Vraćajući se kući, pošla sam po običaju u kapucinsku 
crkvu u Osijeku. Tu sam ugledala na vratima sliku sluge 
Božjega oca Leopolda i uz nju natpis, da ako tko po njegovu 
zagovoru zadobije kakvu milost, neka to prijavi i napiše 
zahvalnicu. Ja sam se odmah preporučila ocu Leopoldu mo¬ 
leći njegovu pomoć i zagovor s obećanjem da ću, ako mi 
prođe bolest nosa bez operacije, dati služiti jednu sv. Misu i 
napisati javnu zahvalnicu. 

Navršilo se već 11 mjeseci moje bolesti, a krv mi je i na¬ 
dalje jednako curila bez nade da mi bolest krene na bolje. 
Došlo je i vrijeme da pođem na operaciju. U svojem očaja- 
vanju i jadu još sam se jednom žarko pomolila na svoj uobi¬ 
čajeni način, a zatim sam plačući legla na otoman. Odjednom 
kao da sam čula neki glas koji mi govori: puhni jače kroz 
nos da ti se oslobodi nosnica. Nisam odmah poslušala taj 
glas, ali savjest mi opet reče: pokušaj! Ja sam pokušala i na 
moje veliko začuđenje iz nosa mi izađe nešto tvrdo u veličini 
najvećeg zrna graha i još samo tri kapi krvi. Obradovala sam 
se i odmah zahvalila Bogu što me je uslišao po zagovoru 
oca Leopolda. Na dan kada sam trebala biti operirana, pošla 
sam u kapucinsku crkvu u Osijeku da se ispovjedim i da 
dadem služiti sv. Misu, kako sam to obećala. Tom zgodom 
sam i predala u sakristiji pismenu zahvalnicu. 

Mojoj bolesti u nosu nema više ni traga i nije mi više 
nikada procurila krv iz nosa. Zahvalna sam ocu Leopoldu na 
ovoj milosti i svakome preporučam, da moli milost od Boga 
po njegovu zagovoru.” 

Kunišinci, 14. III 1967. 

Dora Greganić 

”Moj župljanin Egidije Demaria, radeći u jednoj tvornici 
u Aix-e-Provence, inficirao je prst lijeve ruke. Nakon dugoga 
beskorisnog liječenja, počela se na prstu stvarati gangrena. 
Jadnik se morao podvrći bolnim kirurškim zahvatima, ali sve 
je bilo uzalud. Dvije godine neprekidne patnje dovedoše njega 

i njegovu suprugu gotovo do očaja. Jednog dana dođe im u 
kuću neki kapucin moliti milostinju. Gospođa, videći fratra, 
sva pobjesni i počne psovati Boga i fratra koji ga je pred¬ 
stavljao. Taj dobri kapucin sve podnese strpljivo a zatim 
potakne gospođu da se uzda u Boga. Dade joj sličicu oca 
Leopolda te im reče da mu se mole. Poslušaše ga i počeše mo¬ 
liti slugu Božjega, stavivši na bolesnu ruku njegovu sličicu. 
Kad gle čuda! Ruka odmah počne mijenjati boju, prestadoše 
bolovi i za kratko vrijeme ozdravljenje bijaše potpuno. U toj 
obitelji život se ponovno smirio; dapače, ponovno su počeli 
kršćanski živjeti.” 

Cervasca (Cuneo), 3. veljače 1968. 

Don Romildo Serra 

”Dok sam u polju orao traktorom, moj dječak Giancarlo, 
star šest godina, htio se popeti na traktor. Sve je bilo dobro 
neko vrijeme i dječak se zabavljao. No iznenada traktor pos¬ 
koči i dječak padne na zemlju i jedno kolo traktora (teškog 
16 kvintala) prijeđe mu preko trbuha. Digosmo ga i izgledao je 
kao da je mrtav. Nikakva znaka života nije davao. U bolnici 
se nisu usudili dirati ga i jedino su mu davali injekcije da mu 
podrže srce. Mi, koji već dugo bijasmo pobožni prema ocu 
Leopoldu, obratismo mu se s tjeskobom u srcu. Dječak je cijelu 
noć bio u komi. Ujutro se iznenada probudi i reče da mu je 
prišao jedan mali fratar i rekao: ’Ustani jer te ništa ne boli/ 
Pregledali su ga rendgenski i, budući da nisu našli nikakve 
rane, poslaše ga odmah kući. Profesor je jasno rekao da je to 
za njega neprotumačiva činjenica. 

Čim je bilo moguće, odvedoh dječaka na grob oca Leo¬ 
polda. Čim je ugledao njegov lik usklikne: ’Evo onoga malog 
fratra kojega sam vidio one noći/« 

Loreggia, 20. ožujka 1969. 

Arcangelo Rampado 

”Bilo je to 1967. g. Već sam i po treći put pala u tešku 
depresiju. Dva puta sam ozdravila zahvaljujući vrijednim 
lijekovima i na zagovor Majke Božje. Ovoga puta je izgleda 
bilo najteže. Lijekovi mi nisu mogli pomoći i morala sam pre¬ 
kinuti školovanje. Bila sam prebačena u Zagreb u bolnicu na 
Rebro. Uzimala sam lijekove, ali sve mi to nije ništa pomoglo. 
Sa samo 17 godina, za mene je sve bilo izgubljeno. Tada sam 
se posavjetovala sa jednim svećenikom. On mi je preporučio, 
da se molim ocu Leopoldu Mandiću za pomoć. Molila sam dvije 
večeri po 3 Očenaša. Trećeg dana osjetila sam se preporođenom, 

sasvim novom. Sav onaj prokleti pesimizam koji me je vodio u 
smrt odjednom je nestao. Novim sam očima ugledala svjetlo 
dana. Kad su me doktori tog jutra upitali za zdravlje, odgovo¬ 
rila sam sva sretna: Osjećam se bolje nego prije bolesti! U bol¬ 
nici sam ležala još svega 5 dana, a onda sam zdrava otpuštena 
kući. Mnogo sam zahvalna ocu Leopoldu i molim ga od sveg 
srca da mi i dalje bude na pomoći. Molim Vas objavite ovo 
moje pismo. Preporučam svima koji su nesretni ili duhovno 
nemirni neka se mole našem moćnom zagovorniku ocu Leo¬ 
poldu. On će ih utješiti i pokazati im put u lijep i sretan život.” 

Bijela (Bosna), 1969. 

Izabela 

”Moj muž je dobio jako krvarenje i morao je biti preba¬ 
čen u bolnicu. Pokušali su sa svim mogućim lijekovima, ali 
kad su vidjeli da je sve uzalud, odlučiše da ga operiraju i tako 
pokušaju spasiti. Kako je imao jako oslabljeno srce, nisu mu 
mogli dati opću anesteziju. Liječnici se stoga nisu mogli od¬ 
lučiti da li da ga operiraju jer su se bojali da neće moći pod¬ 
nijeti boli operacije. Prepustiše da ja odlučim. Možete zamisliti 
moje očajanje! Liječnici rekoše da ga može spasiti samo ope¬ 
racija. Kad je nadglednica časnih sestara u bolnici vidjela 
mene svu očajnu, dade mi jednu sličicu oca Leopolda i potakne 
me da mu se molim rekavši mi da on čini mnoge milosti. Osje¬ 
tih se nadahnutom da to učinim i počela sam mu se moliti s 
jakom vjerom. Osjetih nadahnuće da ne dopustim da mi su¬ 
pruga operiraju, već da ga prebacim kući. Liječnici otkloniše 
od sebe svaku odgovornost i pustiše da ga prebacim kući. 
Imala sam pouzdanje jedino u oca Leopolda. Moje pouzdanje 
nije bilo iznevjereno jer mom mužu prestane krvarenje i od¬ 
onda je uvijek dobro.” 

Belo Horizonte (Brazil), 20. rujna 1970. 

Maria Da Conceisao 

”Evo Vam kratko želim iznijeti svoj slučaj. Bolovao sam 
na nozi. Imao sam ranu zbog koje sam više puta hodao k liječ¬ 
niku. Na pregledu sam bio u ambulanti u Našicama gdje su mi 
kazali da rana sliči na rak. Nakon nekog vremena bio sam pre¬ 
mješten na Trsat, ali bol me nije napuštala. Započeo sam obav¬ 
ljati devetnicu blaženom Leopoldu Mandiću. Drugi dan devet- 
nice prestala me boljeti rana na nozi, a kasnije se rana počela 
sušiti i sada je već pet mjeseci otkako je nestalo boli i rana 
se više ne pojavljuje. Stoga se zahvaljujem Presvetom Troj¬ 
stvu po zagovoru blaženog Leopolda Mandića za ozdravljenje.” 

Trsat, 1970. 

Vinko V. franjevac 


356 


”Imao sam infarkt, a nakon deset dana drugi napad s po¬ 
vredom i komplikacijama pluća. Pluća su mi bila krvlju za- 
čepljena, a kucanje srca se jedva čulo. Sve je bilo gotovo, i to 
liječnici, koji su me liječili, jasno rekoše mojim ukućanima. 
Jedan otac kapucin dade mi sveto ulje i donese popudbinu. 
Htio mi je dati samo jedan komadić svete hostije, a ja jasnim 
glasom rekoh da želim cijelu. To začudi sve nazočne jer, u sta¬ 
nju u kojem sam se nalazio, nisam nikako mogao izgovoriti ni 
riječi. Šesnaest dana ostao sam u takvom stanju, bliže smrti 
negoli životu, prikovan uz krevet. I najmanji, pa i nehotični po¬ 
kret, mogao je za mene biti koban. Liječnici koji su me lije¬ 
čili, za jednoga zajedničkog pregleda upitaše me koji me svetac 
drži na životu. Ja im pokažem sliku oca Leopolda, kojega sam 
neumorno zazivao zajedno sa svojom obitelji. Liječnici su je 
gledali, upitali me tko je on bio i onda se udalje bez riječi. 
Sedamnaestog dana srce počne ponovno normalno raditi, a 
malo zatim mogao sam izići iz bolnice. Rekoše mi da sam do¬ 
ista pravi uskrisenik.” 

Como, 5. ožujka 1971. 

Antonio Riva 

”Već više od tri godine otac Leopold je moj zagovornik što 
iskustveno doživljavam. Utječući se u njegov zagovor, moje su 
molbe bile uvijek uslišane. Otac sam šestero djece. Prije tri 
godine, mnogo nam je brige zadavala najstarija kćerka, već od¬ 
rasla djevojka. Postala je prkosna, neposlušna, radila je u do¬ 
sta lošem društvu i često je između nas dolazilo do nesporazu- 
maka. Da se raščiste stvari utekao sam se molitvom zago¬ 
voru oca Leopolda. Nesporazumaka je nestalo, kćerka se 
upoznala s mladićem dobrim vjernikom, uzeli se i danas žive 
lijepo i sretno, a nas poštuju i vole. Kasnije, kad sam otišao u 
Njemačku na rad zatekao sam se u novoj nevolji, jer su se 
pojavile nepredviđene poteškoće u vezi sređivanja dokumena¬ 
ta. Ponovo sam se preporučio Presvetom Trojstvu po zago¬ 
voru oca Leopolda. Sada je i to u redu. Sredio sam dokumen¬ 
te, našao posao s kojim sam hvala Bogu zadovoljan. Zahvalju¬ 
jem se Bogu i ocu Leopoldu za primljene milosti i šaljem svoj 
mali dar za troškove oko proglašenja svetim sluge Božjega 
Leopolda Mandića.” 

Bleibollerhiitte (Njemačka), 1971. 

Kristić Tadija 

Smatram svojom dužnošću, da Vam javim o dobivenim 
milostima po zagovoru blaženog Leopolda Mandića. Zbog obo¬ 
ljenja srca liječnik mi je pred više godina zabranio porod. Ufa- 

jući se u moć zagovora dobrog oca Leopolda bez velikih teš¬ 
koća sam prošla trudnoću i u normalnom porodu rodila zdra¬ 
vo dijete. Prošle godine mi je to isto dijete oboljelo. Vruće 
sam se utekla ocu Leopoldu za pomoć i poslije deset dana bo¬ 
ravka u bolnici moje drago dijete bude bez ikakvih posljedica 
otpušteno kući. I u drugim slučajevima utjecala sam se za po¬ 
moć svom velikom Zagovorniku i moje molitve nisu bile uza¬ 
ludne. Vjerujem, da će me njegov zagovor i pomoć pratiti i 
nadalje, osobito sada kad se molim za zdravlje svoje dobre 
majke. Vječno zahvalna štovateljica oca Leopolda.” 

Solin, 1971. 

Kat ja P. 

”Iz Splita sam Vam poslao prilog na čast sluge Božjega 
oca Leopolda Mandića u znak zahvalnosti za ozdravljenje od 
bolesti na plućima. Prošle godine, ne sjećam se točno datuma, 
svakako bilo je to u zimsko doba, imao sam otvorene kaverne 
na plućima. Svaki puta kad bih zakašljao izbacivao bih krv. 
Bio sam upućen u bolnicu u Splitu na plućno odjeljenje. Na¬ 
kon pregleda i snimanja pluća doktorica mi je rekla: da stalno 
moram mirovati i ležati u krevetu, i što manje govoriti, jer 
da sam teško obolio na plućima. Svaki dan se molim ocu Leo¬ 
poldu Mandiću ujutro i navečer, a u vrijeme bolesti molio sam 
ga preko cijelog dana. Molio sam ga, da mi isprosi pred 
Bogom milost ozdravljenja od te opasne bolesti pluća. Moje 
zdravstveno stanje krenulo je na bolje i već poslije trećeg da¬ 
na nije bilo tragova krvi u ispljuvku. Osmi dan sam bio pono¬ 
vo na snimanju pluća, a deseti sam dan bio otpušten iz bolnice 
bez ikakvih tragova na plućima. Hvala Bogu i ocu Leopoldu 
Mandiću! Poslije toga nisam nikada imao krvavi ispljuvak niti 
bilo kakvih poteškoća s plućima.” 

Omiš, 1972. 

Božo Mandić 

”Teško sam oholila od upale pluća. Otekla mi je i po¬ 
plavila desna noga. Sin i nevjesta pozvali*su doktora koji 
je ustanovio, da se nalazim u vrlo teškom stanju. Već sam u 
84. godini života. Liječnik je redovito dolazio i davao mi 
injekcije, ali moje se stanje sve više pogoršavalo. Pogled bi 
mi se zaustavljao na jednoj točki i počela sam se gubiti. K 
meni su dolazili mnogi i mnoge da me po posljednji put vide. 
Ispovjedila sam se, pričestila i primila bolesničko pomazanje. 
Toga dana, posljednjeg po računu mnogih, moja mi je neputa 
pružila moći oca Leopolda da ih poljubim i da ga živom vje¬ 

rom zamolim za ozdravljenje. Moći je stavila na moju bolesnu 
nogu. Započeli smo moliti devetnicu. Na koncu devetnice moje 
je stanje naglo krenulo na bolje. S noge je nestala oteklina 
i plavetnilo. Pluća su postala normalno zdrava. Prigodom 
ponovnog pregleda, doktor se čudio, kako sam mogla pre¬ 
broditi takvu krizu. To se dogodilo 1970. g. u mjesecu trav¬ 
nju. Zahvaljujem se Presvetom Trojstvu i nebeskoj Majci što 
su mi po zagovoru dobrog oca Leopolda udijelili zdravlje. Obe¬ 
ćala sam zahvalnicu i skromni dar. Želja mi je, da Gospodin 
što prije podigne na čast oltara našeg oca Leopolda Mandića.” 

Cara na Korčuli, 1972. 

Šain Marija 

”Vječitu zahvalnost dugujemo dragom oce Leopoldu, na¬ 
šem zaštitniku, na pomoći koju nam je iskazao u jednoj našoj 
velikoj nesreći. Moj nećak, Dražen Mijač, uč. I raz. gimnazije u 
Splitu teško je stradao u prometnoj nesreći. Auto je naletio na 
njegov motocikl, bacio ga i mali je dobio teški udarac u glavu 
s potresom i izlijevom krvi u mozak. Bez svijesti, napola mr¬ 
tav, bio je prevezen u bolnicu. U šok-sobi ležao je osam dana 
bez ikakvog poboljšanja. Poslije mnogih pregleda i nastojanja 
liječnici su izjavili, da nema nikakve nade da bi mogao pre¬ 
živjeti. Jedan od liječnika, stric maloga, nije mogao očajnim 
roditeljima prenijeti groznu dijagnozu, samo je rekao: ’Bog 
može sve, molite se!’ Svi smo molili oca Leopolda da pomogne 
svojim zagovorom pred Presvetim Trojstvom i Blagoslovljenom 
Gospodaricom. Baš za vrijeme devetnice, otac dječaka je vidio 
u snu oca Leopolda sa raskriljenim rukama kako ga gleda i 
smiješi mu se. Od toga časa stanje bolesnika se posve promi¬ 
jenilo. Počeo se postepeno buditi iz nesvijesti i svaki dan je 
bilo bolje tako, da se liječnici nisu mogli načuditi tom naglom 
preokretu i nisu znali kako da ga razjasne. Ali mi znamo, da 
je samo otac Leopold svojim moćnim zagovorom pred Bogom 
i Majkom Marijom isprosio ozdravljenje našem dragom dje¬ 
čaku. I dalje se preporučamo njegovoj zaštiti. Šaljem prilog 
za troškove procesa sa vrućom molitvom da naš dragi otac 
Leopold bude što prije proglašen blaženim i svetim.” 

Bol (otok Brač), 1972. 

Milan Cvitanić, umir. nast/ 

’Tz osjećaja zahvalnosti javljam vam o zadobivenoj milosti 
po zagovoru oca Leopolda Mandića. Evo o čemu se radilo. Pa¬ 
la sam s bicikla i tako zadobila jak udarac u nogu. Za par 
dana su nastale komplikacije, postala sam nemoćna i tek tada 
kada mi je noga jako natekla pošla sam k liječniku. Nakon 

liječničkog pregleda morala sam više puta ići na kontrolu. 
Stvar se nije poboljšavala, iako su liječnici neprestano obeća¬ 
vali da će biti bolje. Nakon stanovitog vremena, nešto više od 
mjesec dana iza nesreće, stanje moje bolesti se toliko pogoršalo 
da sam se srušila i pala u nesvijest kao mrtvac. Odvezli su me 
u bolnicu gdje sam bila podvrgnuta novim ispitivanjima. Di¬ 
jagnoza je glasila: opasna tromboza. Mojemu mužu su saopćili, 
da ne mogu garantirati za moj život, ali ako mi se kroz 14 
dana stanje znatno popravi, onda će moj život biti izvan opas¬ 
nosti. Kroz narednih 14 dana moje se stanje nije ništa pobolj¬ 
šalo. Nastavili su s liječenjem, ali ni samim liječnicima nije 
bilo jasno zašto se moje stanje ne popravlja. Prilikom posjeta 
u bolnici jedna mi je osoba preporučila, da se uteknem za po¬ 
moć molitvom slugi Božjem ocu Leopoldu Mandiću i dala mi je 
njegove moći. Kada je doznala za moje teško stanje moja se¬ 
stra, časna sestra, i ona mi je poslala moći i sličicu s devetni- 
com oca Leopolda i savjetovala mi je, da mu se preporučim 
u zagovor. Moja sestra je i sama molila u zajednici s ostalim 
časnim sestrama za moje zdravlje. Jedne subote osjetila sam se 
laganom, ustala sam iz kreveta i počela sam se šetati po sobi i 
hodniku na veliko iznenađenje i začuđenje svih u bolnici, a oso¬ 
bito liječnika koji se poznavali moje teško stanje. Doznala sam 
kasnije, da je to bilo iste one subote, kada je moja sestra s 
drugim časnim sestrama završila prvu devetnicu ocu Leopoldu. 
U kratkom vremenu sam napustila bolnicu s obavezom dolas¬ 
ka na kontrolu. Prilikom otpuštanja, saopćili su mi liječnici, 
da su me već ubrojili među mrtve i da jedino "prirodi” mogu 
zahvaliti što sam ostala na životu. Ja sam najbolje znala tko 
je ta "priroda” tj. da se to dogodilo Božjom pomoću po zago¬ 
voru oca Leopolda. Moje se stanje neprestano poboljšava kako 
me uvjeravaju liječnici prilikom svake kontrole.” 

Mačkovec (kod Čakovca), 1972. 

Ana M. 

"Javljam se sa zahvalnicom slugi Božjemu ocu Leopoldu 
Mandiću na udijeljenim milostima i pomoći koju sam primila 
u teškim časovima. Od rane mladosti bila sam boležljiva i os¬ 
jetljiva. Poslije vrlo kratkog, ali sretnog braka (muž mi je ne¬ 
stao u ratu 1943.) ponovo sam se udala. Očekivala sam slogu 
koju sam imala u prvom braku, ali sam se prevarila. Potvrdivši 
pred Bogom tu novu bračnu vezu, nisam je htjela prekidati. 
Trpjela sam sve što se dešavalo, a bolest je neosjetno podriva- 
vala već i onako slabo fizičko zdravlje i moju duševnu stabil¬ 
nost. Koliko samo doktora nisam obišla i uvijek ništa bolje. 
Kratki period dobro, a onda opet po starom. Prije sedam godi¬ 

na, kada sam prvi put saznala za slugu Božjega oca Leopolda 
Mandića, bolovala sam već duže vrijeme od kronične astme u 
vrlo teškom obliku. Liječnici su već digli ruke od izliječenja. 
Obratila sam se posljednjem utočištu — vjeri. Kupila sam živo¬ 
topis oca Leopolda, njegove moći i molila sam devetnicu Pre¬ 
svetom Trojstvu da se isprose milosti i proslava oca Leopolda. 
I, malo je reći da sam ozdravila. Kao da sam se preporodila. 
Smiren i dubok san, što mi je toliko godina bio stran, odjednom 
je postao moja svakodnevnica, a astma je odjednom nestala. 
Otada sam se u svojim zagovaranjima uvijek obraćala ocu Leo¬ 
poldu Mandiću. Tako sam i prošle godine primijetila neku iz¬ 
raslinu na nosu koja je polako rasla. Primala sam razne anti¬ 
biotike, ali nije pomoglo. Napokon su odlučili, da to moraju 
rezati, ali ja nisam dala. Molila sam se ocu Leopoldu i izraslina 
je nestala. S iskrenom zahvalnošću izražavam svoju najdublju 
želju, da otac Leopold Mandić dobije što prije zasluženo mjesto 
među proslavljenima u nebu.” 

Barišići — kod Travnika, 1972. 

Luci ja S. 

"Zahvaljujem se od svega srca dragom Bogu koji me je 
uslišao po zagovoru dobrog sluge oca Leopolda Mandića. Bilo 
je to 1968. godine. Oboljela sam od plućne bolesti. U vrijeme 
liječenja te bolesti sam zatrudnjela. Liječnici su mi savjetovali, 
da bi trebala uništiti svoj plod, jer će se u suprotnom, tj. ako 
ostanem trudna, moja bolest pogoršati i da se izlažem velikoj 
opasnosti za svoj život. Pod nikakvu cijenu nisam dozvolila 
prekid trudnoće. U zabrinutosti za svoje i djetetovo zdravlje 
obratila sam se živom vjerom zagovoru oca Leopolda Mandića 
i molila ga, da nas oboje sačuva. Sa mnom je sve svršilo sretno. 
Sada je već šest mjeseci otkad sam rodila sina. Iz zahvalnosti 
prema ocu Leopoldu sinu smo nadjenuli ime Leopold. Oboje se 
dobro osjećamo. Svim vjernicima preporučam, da se sa živom 
vjerom mole u svojim potrebama ocu Leopoldu pa njihove 
molbe sigurno neće biti odbačene.” 

Zenica, 1973. 

K. Lucija 

"Osjećamo svojom dužnošću da se ovim putem zahvalimo 
ocu Leopoldu Mandiću na zalaganju kod Boga za ozdravljenje 
našeg sinčića Edija. Rodio se zdrav. Nakon osam dana počeo je 
naglo slabiti i teško disati. U bolnici su liječnici konstatirali 
vrlo rijetku bolest kojoj nema lijeka takozvanu osteopetrosu. 
Tada smo se utekli molitvama ocu Leopoldu Mandiću, za koje- 

ga smo čuli na misi u crkvi oo. kapucina na Rijeci. Nakon 
otprilike dva mjeseca liječnici su, umjesto očekivanog pogor- 
šavanja, mogli ustanoviti izvjesno poboljšavanje. Otada se 
dijete počelo sve vidljivije oporavljati, da bi nakon pet mjeseci 
hospitalizacije moglo biti pušteno kući. Rezultati svih daljnjih 
povremenih kontrola bili su takvi da su isključivali svaku mo¬ 
gućnost postojanja te bolesti. Danas nakon šest godina dijete 
je zdravo i normalno razvijeno. Naša vječna hvala ocu Leo- 
poldu Mandiću za zagovor pred Bogom.” 

Rijeka, 1973. 

G. Nada 

”Želio sam Vam javiti o uslišenju i dobroti oca Leopolda 
kojemu sam se bio obratio molitvom (devetnicom) koja je tis¬ 
kana na kraju knjige: ”Otac Leopold” Zagreb 1963. Molio sam 
oca Leopolda, da poda zdravlje mojoj mami koja je bila naglo 
oholila velikom upalom iza jednog oka. Prijetila je opasnost, da 
izgubi ovo oko i da ta ista bolest ”glaukom” zahvati i drugo 
oko te bi tako potpuno oslijepila. Zagovorom i molitvom ocu 
Leopoldu koju ja još uvijek svaki dan molim, ona je tu veliku 
upalu i bolest preboljela, iako su tada svi govorili da će biti 
vrlo malo uspjeha ukoliko se izvrši kirurški zahvat. Ona živi u 
Dubrovniku. Pošto je preboljela bolest, sada upotrebljava kap¬ 
ljice za oči i ona može danas gledati na to oko koje je bilo za¬ 
hvaćeno glaukomom. Iz zahvalnosti ocu Leopoldu zavjetovao 
sam se ocu Leopoldu da ću njegov lik, portret naslikati na drvu, 
što sam uljenim bojama prilično dobro uspio. Tu spomen sliku 
na orahovom drvu držim u svojoj sobi na zidu. Na poleđini sli¬ 
ke ispisat ću molitvu i posvetu.” 

Hamburg (Njemačka), 1973. 

K. Antun 

”U Rimokatoličkom župnom uredu u Otoku dala sam sli¬ 
jedeću izjavu. Do 1956. g. bila sam sasvim zdrava. Tada sam 
zadobila upalu zglobova. Nisam se mogla blagovremeno liječiti, 
jer mi je to bilo nemoguće. Zadobila sam iščašenje obadva 
kuka. Pokušavala sam s nekim liječenjem. Išla sam našem liječ¬ 
niku u selu i povremeno primala injekcije za ublaženje boli. 
Išla sam nekoliko puta u Gradište, u tamnošnje vrlo primitivne 
kupke. Bolest mi se nije ništa popravljala, nego je bivalo sve 
gore i gore. Po prilici od 1960. g. počela sam moliti zagovor oca 
Leopolda, da me zagovara pred Presvetim Trojstvom za moje 
ozdravljenje. Do danas sam izmolila nekoliko devetnica u čast 
ocu Leopoldu. Pošla sam 1968. g. u Beograd u bolnicu na Ba- 

njici. Tamo su mi operirali oba kuka. Operacije su uspjele. Za 
ozdravljenje koje sam zadobila zahvaljujem ocu Leopoldu! 
I unaprijed se preporučam u molitve ocu Leopoldu za zdravlje 
svoje i svojega sina!” 

Otok — kod Vinkovaca, 1973. 

Ozdanovac Liza 

”Dok je moj brat imao dvije godine, naglo su ga zabo- 
ljeli prstići na nogama i rukama. Liječnici mu nisu mogli ništa 
pomoći, nego su mu samo odrezali nekoliko prstića na rukama, 
a još više na nogama. Bio je dvije godine u bolnici. Nikada ni¬ 
smo doznali za uzrok te bolesti. Sada već ide u prvi razred 
gimnazije. Kad sam bila kod kuće na odmoru kod mame, jed¬ 
nog se dana moj brat vratio iz škole dosta ranije nego obično. 
Kada sam ga pitala zašto se tako rano vratio kući, umjesto od¬ 
govora pokazao mi je neko oboljenje na licu. Jako smo se pre¬ 
strašili i činilo nam se, da je ovo oboljenje jednakog porijekla 
kao ono kada je bio malen. Dok smo s njim išli u bolnicu, ne¬ 
prestano sam molila oca Leopolda Mandića, da bi se smanjila 
ta njegova bol. Međutim, oboljenje se sve više širilo i bilo me 
je strah da ga samo i pogledam kako je izgledao. U bolnici li¬ 
ječnik mu je propisao dvije injekcije, ali se stanje nije ništa 
popravljalo, nego se i dalje širilo. Ja sam inače na dužnosti u 
rodnom mjestu oca Leopolda Mandića. Tako sam obećala da ću, 
kada se vratim s odmora, izmoliti devetnicu na čast Presve¬ 
tog Trojstva po zagovoru oca Leopolda i drage Gospe, koju 
je on nazivao svojom Gospodaricom. Bila sam uvjerena, da će 
otac Leopold uslišati moju molitvu. Nakon tri dana stanje se 
mome bratu poboljšalo, a već peti dan se jako dobro osjećao. 
Uvjerena sam, da je Gospodin Bog po zagovoru svoga vjernoga 
sluge oca Leopolda na čudesan način povratio zdravlje mome 
bratu. Od srca sam zahvalna dragom ocu Leopoldu i molim se, 
da ga Gospodin što prije uzvisi na čast oltara.” 

Hercegnovi, 1973. 

S. Tihomira K. 

”Slugu Božjega oca Leopolda Mandića štujem već nekoliko 
godina. Posebno prošle godine, kada sam dala zahtjev za in¬ 
validsku mirovinu. Obavljala sam devetnicu na čast Presvetom 
Trojstvu za sretan ishod mojeg podneska za mirovinu. Uspjela 
sam njegovom pomoću. Nakon Nove Godine u siječnju 1973. g. 
počela sam ponovno pobolijevati. Nastupilo je jako krvarenje 
i ustanovljen mi je tumor na maternici i desnom jajniku. Ugro¬ 
žen mi je bio i mokraćni mjehur. Nije preostalo drugo, nego 
otići u bolnicu gdje su mi rekli, da je to obzirom na po- 

stojeće krvarenje vrlo ozbiljna stvar i da je u pitanju karci¬ 
nom. Bila sam određena za operaciju 25. siječnja 1973. Dva 
dana ranije bila sam podvrgnuta konzilijarnom internističkom 
pregledu. Ustanovili su trombozu desne noge i to dubinsku, pa 
se operacija morala odgoditi za osam tjedana. Nisam imala kod 
sebe u bolnici devetnicu, ali sam redovito molila napamet sve 
molitve Majci Božjoj koje sam znala i na čast ocu Leopoldu 
lVTandiću za ozdravljenje i sretan ishod operacije. Nakon četiri 
tjedna moga upornog ležanja, nastupilo je ponovno jako krva¬ 
renje. Konačno su se liječnici odlučili, da me operiraju, jer se 
više nije moglo odgađati. Operirana sam 22. veljače 1973. g. 
Sada mi je pet mjeseci (u kolovozu) nakon operacije. Bila sam 
tri puta na liječničkoj kontroli i ustanovili su, da sam potpuno 
zdrava, a i dobro se osjećam. Svoje zdravlje pripisujem jedino 
zagovoru sluge Božjega oca Leopolda Mandića koji mi je kod 
Boga i Nebeske Majke izmolio milost ozdravljenja. Dva mje¬ 
seca poslije operacije posjetila sam Fatimu i Padovu u znak 
zahvalnosti za primljene milosti.” 

Čakovec, 1973. 

Elizabeta Š. 

”Moja majka je teško bolovala. Imala je ranu na jednjaku, 
žučne kamence i sve bi se to moralo liječiti operacijom na što 
moja mama ne pristaje. Ona je bolovala od želuca mnogo go¬ 
dina i u bolnici su pronašli, da se navodno radi o raku na že¬ 
lucu. U bolnici je nisu izliječili, jer nije pristala na operaciju 
i tako je došla kući. Ima 70 godina pa je željela kod kuće um¬ 
rijeti. Redovito je polazila svakih 14 dana na kontrolu u Ko¬ 
privnicu. Prije četiri dana nagovorili smo je, da pođe u bolnicu, 
jer se tužila na srce. U bolnici su ustanovili, da ima teško bo¬ 
lesno srce i da, htjela to ona ili ne, mora ostati u bolnici. Ležala 
je dva mjeseca nepomična u bolnici. Nakon toga su je otpustili 
iz bolnice pa je i dalje ležala nepomična u kući. Nakon svih 
lijekova konačno je prestala i jesti. Četrnaest dana nije ništa 
jela, samo je vodu pila. Počela je buncati bez temperature. Kad 
ju je posjetio liječnik, naredio je, da joj se ne daju nikakvi 
lijekovi, jer je srce premoreno i da je sva trula te će za koji 
dan umrijeti. Ja i moje kćerke molile smo devetnicu ocu Leo¬ 
poldu Mandiću za ozdravljenje. Nakon toga se njezino zdrav¬ 
stveno stanje počelo popravljati, iako je već punih 30 dana 
bila u nesvjesti i primila sakramente spremivši se za smrt. A 
sada se dobro osjeća i pomalo radi i jede sve bez bola. Hvala 
Bogu i slugi Božjem ocu Leopoldu na dobivenoj tolikoj milosti.” 

Virje (Podravina), 1973. 

Ljubica A. 


364 


”Majka sam troje nejake djece. Moj muž i ja lijepo smo 
se slagali u bračnom životu. Ali jednog kobnog dana, okrutna 
mržnja i ljubomora pokucala je na naša vrata. Bila sam su¬ 
rovo istjerana iz kuće, otrgnuta od svoje djece koja su plačući 
ostala gledajući za mnom. K svojoj nejakoj djeci nisam smjela 
pristupiti niti da ih vidim. Moj me suprug za kratko vrijeme 
pozvao na sud da se razvedemo, jer je doveo drugu ženu. U tim 
strašnim časovima očaja i boli bila sam spremna da si oduz¬ 
mem život. Božjom Providnošću jedna mi je osoba pružila de¬ 
vetnicu sluge Božjega oca Leopolda. Svim žarom srca i duše 
molila sam svaki dan devetnicu i nosila njegove moći. Poslije 
kraćeg vremena osjetila sam neko neobično smirenje u svojoj 
duši, i kao da sam čula glasove svoje djece: strpi se mama, vra¬ 
tit ćeš se k nama, mila majčice naša, da ne budemo sirote. Na¬ 
kon nekog vremena moj suprug je došao po mene, da se po¬ 
vratim svojoj djeci. Sada se nalazim ponovo u krugu svoje 
drage djece i supruga. U mojoj obitelji ponovo vlada ljubav, 
mir i sloga. Uvijek ću biti zahvalna Presvetom Trojstvu i dra¬ 
goj Gospi koja tješi žalosne, što su mi posredovanjem oca Leo¬ 
polda povratili mir i blagostanje u obitelji, a mene spasili od 
sigurne smrti. Uz svoj skromni prilog preporučam se i nadalje 
ocu Leopoldu, da bude zaštitnik moje obitelji.” 

Kotor, 1974. 

Ana K. 

”Više je od godinu dana otkad sam se zavjetovala sluzi 
Božjem ocu Leopoldu Mandiću, da bi ozdravio moj sin. Trebala 
sam to učiniti mnogo ranije, no uzdam se u veliku ljubav i moć 
oproštenja da neću to svoje neopravdano zakašnjenje gorko 
iskupiti. Riječ je o bolesti mog malog sina koji je u mjesec da¬ 
na dobivao infekciju za infekcijom te stalno slabio. Liječnici 
nisu ništa konkretno mogli dugo vremena ustanoviti. Utekla 
sam se u zagovor ocu Leopoldu Mandiću sa željom, da se na 
koncu konca manifestira kao obična dječja bolest. Tako je i 
bilo. Nakon mjesec dana ispoljio se mums s posljedicom menin¬ 
gitisa, ali je sve to sretno prošlo i nije ostavilo nikakvih trago¬ 
va. Možda to nije tako velika stvar u očima drugih, ali za jed¬ 
nu majku nema veće milosti. Sada se opet preporučam ocu Leo¬ 
poldu, da me zagovara kod Boga kako ne bi došlo do raspada 
braka te da djeca dobe natrag svoga oca, ja kao žena da pono¬ 
vo zadobijem ljubav svoga muža, a zatim da milošću Božjom 
uz zagovor oca Leopolda ispravimo sve nedostatke koji su do¬ 
veli do toga.” 

Zagreb, 1974. 

Dunja 

”Kođ liječničkog pregleda za penziju liječnici su primi¬ 
jetili na mojim plućima neke zlokobne početke. Samo dvije 
godine kasnije patio sam od nesnosnih bolova i tako sam se 
podvrgao novom pregledu. Rentgenski nalaz je pokazao, da 
imam na plućima tumor velik kao jaje. ’Vaš otac ima rak i 
ako za 6 mjeseci bude živ, bit će najveće čudo’, izjavio je pri¬ 
marius Vinogradske bolnice u Zagrebu kćerki i zetu pacijenta. 
Nakon pet dana pobjegao sam iz bolnice da se po drugi put 
ne moram podvrći bronhoskopijskom pregledu. Poslije toga ni¬ 
je mi drugo preostalo, nego da se uteknem Bogu za pomoć. 
Preporučio sam se u zagovor ocu Leopoldu. Molio sam, ne 
samo kao devetnicu, nego sam te molitvice i češće ponavljao. 
Za vrijeme obavljanja devetnice, ne znam da li u snu ili kako 
vidio sam oca Leopolda kako kleči kod mojega kreveta okre¬ 
nut prema meni sklopljenih ruku. Tako sam žarki zazivao 
njegovu pomoć. Poslije toga sam osjetio u plućima olakšanje 
od velikih bolova, počeo sam pomalo uzimati hranu, povreme¬ 
no sam se pridizao i hodao. Za kojih desetak dana dao sam se 
privatno pregledati kod odličnog specijaliste profesora Dr. An- 
felda. Nakon svestranih rentgenskih pregleda, spomenuti li¬ 
ječnik mi je izjavio: ’Vi nemate nikakve opasne bolesti na 
plućima’. Nakon godinu dana pozvala me je na pregled liječnica 
Široki iz Zaprešića, koja me je prije hitno s tumorom uputila 
u bolnicu. Nakon ponovnog pregleda na rentgenu ona vrlo iz¬ 
nenađena izjavljuje: ’Pa Vi ste posve drugi čovjek, čime ste se 
izliječili?’ Na plućima nije više postojao nikakav trag raka. 
Ovo svoje ozdravljenje pripisujem jedino zagovoru oca Leo¬ 
polda Mandića ostajući mu trajno zahvalan.” 

LUŽNICA kod Savskog Marofa, 1974. 

”Ima već više vremena da me muči teška astma. Zadnjih 
godina bili su napadi posebno česti i jaki. Više puta mi je liječ¬ 
nik rekao, da mi već nema što propisati, jer mi je sve dao što 
je znao. A trošila sam i razne domaće lijekove i trave. No sve 
je izgledalo uzalud. Malo bi se smirilo, a onda napadi kao da 
su bili još žešći. Nisam se nadala više ni poboljšanju ni zdrav¬ 
lju. Prošloga ljeta u svojoj tegobi obratih se posebno ocu Leo¬ 
poldu i zamolih ga, da mi pomogne. Obećala sam. i javno se za¬ 
hvaliti ako osjetim njegov zagovor. Od toga vremena do danas 
nisam imala niti jednoga teškoga napada i moje zdravstveno 
stanje kao da se je potpuno promijenilo. Istina, uzimam i sada 
po koji lijek u maloj mjeri i rjeđe, ali je moje stanje sada po¬ 
sve drugo. Uvjerena sam da za to imam zahvaliti zagovoru 
kod Gospodina našem dragom ocu Leopoldu pa ovim izvršujem 
svoje obećanje i javno mu se zahvaljujem na pomoći, želeći da 

ga što prije uzmognemo javno častiti kao blaženika i našeg 
dragog zagovornika na nebu.” 

Potoci kod Mostara, 1974. 

S. Trpimira O. 

”U ’šok’ stanju, 27. XII 1972. g. prenesena sam u bolnicu. 
Dijagnoza je glasila: embolija pluća, nefritis bubrega i miokar- 
ditis. Prvog prosinca 1973. bila sam u stanju kliničke smrti. 
Sestra je rekla svojoj kolegici: ’Pokrij je!’ Kad sam došla k svi¬ 
jesti, živom vjerom sam zazvala slugu Božjega Leopolda Man¬ 
dića koji mi je već jednom pomogao u teškoj bolesti. Sada sam 
učinila zavjet da ću hodočasti ti u njegovo rodno mjesto Her¬ 
ceg Novi, ako mi udijeli zdravlje da mogu još svojim životom 
širiti svjetlo Kristovo. U bolnici sam odležala tri i po mjeseca. 
Zatim sam otpuštena iz bolnice u vrlo lošem stanju i nisam mo¬ 
gla stati na svoje noge. Nisam gubila nade. Vjerovala sam i 
molila. Postepeno mi je bivalo bolje. Kad sam nakon tri mje¬ 
seca došla na kontrolu, liječnik se je iznenadio i rekao: ’Pa 
vama, gospođo, nije više ništa, vi nemate više ništa. . .’. Danas 
poslije dvije godine osjećam se također zdravo i dobro. Ne uzi¬ 
mam nikakve lijekove. Radim i živim normalnim životom kao 
što se najbolje može poželjeti u mojoj dobi sa 67 godina. Iz¬ 
vršila sam svoj zavjet slugi Božjem Leopoldu Mandiću po či¬ 
jem sam zagovoru dobila zdravlje. Ovo moje svjedočanstvo 
neka bude još jednom hvala Božjem Slugi za udijeljenu milost 
zbog koje mu ostajem zahvalna do smrti.” 

Split, 1975. 

Stefanija C. 

”U siječnju 1974. g. razbolio se moj unuk. Imao je tada tek 
osam mjeseci. Zadobio je visoku temperaturu. Pošli smo s njim 
k liječniku. Nakon pregleda liječnik nam je odgovorio bez 
ustručavanja, da mu nema spasa. Nismo se mogli pomiriti s 
takvom dijagnozom i zato smo pošli s djetetom drugom liječni¬ 
ku. Ovaj je ustanovio, da ima upalu pluća i ospice i dao je dje¬ 
tetu uputnicu za bolnicu. U bolnici se zdravlje djeteta nije po¬ 
pravljalo i svi su očekivali, da će svaki čas umrijeti. Meni je 
unuk bio jako drag pa sam se utekao Bogu za pomoć moleći 
zagovor oca Leopolda Mandića. Čitao sam ja ranije njegov 
životopis, a uspio sam dobiti njegove moći i devetnicu. Molio 
sam se velikom predanošću Bogu. Uz molitve postio sam kroz 
devet dana samo o kruhu i vodi. U tom vremenu, na začuđenje 
liječnika, zdravstveno stanje djeteta naglo je krenulo na bolje i 
ubrzo je moj unuk bio pušten iz bolnice. Kad je liječnik vidio, 

da je moj unuk Tomislav odzravio rekao je: ’Kad je on ozdra¬ 
vio od tako teške bolesti, živjet će sto godina’. Ozdravljenje 
djeteta pripisujem jedino Božjoj pomoći i zagovoru oca Leo- 
polda Mandića. Želio sam vam osobno ispripovijediti taj slučaj 
i zato sam došao u Osijek.” 

Kondžila (Bosna), 1975. 

Ante Markić 


”Želim vas upoznati s čudom oca Leopolda koje se dogo¬ 
dilo mom sinu Vinku. Kasnim s objavljivanjem ovog događaja. 
Sada osjećam obavezu u savjesti da to iznesem na slavu Sluge 
Božjega. U 1960. g. rodila sam sina kome sam nadjenula ime 
Vinko. U dobi od svega dva mjeseca dijete je počelo patiti od 
vrlo teških smetnja: iznenada bi problijedio i izgledao je kao 
mrtav, nije više podnosio hranu i naočigled je mršavio. Od¬ 
nijela sam ga i smjestila u općoj bolnici u Rimu na dječjem 
odjelu. Nakon svestranog ispitivanja saopćili su mi, da za lije¬ 
čenje djeteta moraju primijeniti poseban način liječenja na 
prsima, ali koji je vrlo opasan. U protivnom slučaju postoji 
opasnost da se njegova bolest pretvori u tumor. Meni su pre¬ 
pustili da se odlučim. Nisam mogla dozvoliti takav način lije¬ 
čenja i odnijela sam svoje dijete kući. Zdravstveno stanje dje¬ 
teta se stalno pogoršavalo. Jedna moja prijateljica, videći 
me satrvenu u očajanju, savjetovala me, da se preporučim 
u zagovor ocu Leopoldu, jer da je on mnoge čudesno uslišio. 
Dala mi je jednu njegovu sličicu. Čim sam zagledala Leopoldov 
lik ispunila sam se pouzdanjem. Cijelu noć sam sprovela uz 
svoje dijete neprestano ponavljajući molitve devetnice. Po koji 
put sam rekla: sutra ću odnijeti svoje dijete na ponovni pre¬ 
gled. Pa ako Ti, sveti Oče, kaniš učiniti čudo daj mi ovaj znak, 
da mi liječnik kaže: uzmi svoje dijete, jer mu nije ništa. Sutra¬ 
dan sam ponijela dijete na liječnički pregled. Pregled je izvršio 
veći broj liječnika na temelju pažljivog ispitivanja. Po zavr¬ 
šetku pregleda profesor medicine Malaguzzi predao mi je dijete 
ponavljajući one iste riječi s kojima sam tražila čudo: ’Uzmite 
svoje dijete, jer mu nije ništa. Okanite se svih lijekova i ne 
budite više zabrinuta. 5 Tako se i dogodilo. Moj Vinko nije više 
nikada pokazivao, da ga nešto boli ili smeta i normalno na¬ 
preduje u rastu zdrav i inteligentan. Sada je već mladić kome 
zavide na zdravlju svi koji ga vide. Neizmjerna hvala čudo¬ 
tvorcu ocu Leopoldu. Neprestano držim njegovu sliku na vid¬ 
nom mjestu u kući i trajno se nadam njegovom blagoslovu.” 

Rim (Italija), 1975. 

Čorbi Lidija 

Po zagovoru oca Leopolda Mandića primila sam mnoge 
milosti. Već više godina razmišljala sam o tom, da jednu od 
njih objavim, dok konačno nisam došla do vaše adrese. Re¬ 
dovnica sam. Pripadam družbi Klanjateljica Krvi Kristove. Ra¬ 
dim među hrvatskim emigrantima, ali jednako tako pružam 
svoju pomoć i drugima koji su potrebni moje pomoći ovdje u 
Australiji. Željela sam već ranije napisati ovo što će slijediti, 
ali razne okolnosti uvjetovale su, da sam odgađala. Ušla sam 
u samostan na blagdan Bezgrešnog Začeća 1954. g. Kod kuće 
mi je ostala bolesna majka, otac, dvoje braće i šestogodišnja 
sestrica. Posebno mi je bilo teško ostaviti majku i sestricu koja 
je bila 14. godina mlađa od mene. No poziv Gospodinov, da sve 
to ostavim i da ga slijedim, bio je daleko jači u meni i po želji 
mog dragog oca navršivši 20 godina smjela sam ući u samostan, 
često su mi javljali da je majka bolesna. Jednoga dana napisao 
mi je otac, da je mama teško bolesna, da je bila na operaciji i 
da postoji mala vjerojatnost da ostane na životu. Ova me je vi¬ 
jest uvelike ražalostila. Bojala sam se da ću morati napustiti 
samostan i otići kući, ako mi majka umre, da se brinem za svo¬ 
ju maloljetnu sestricu. Moji su poglavari razumjeli moje sta¬ 
nje pa smo svi zajedno molili za moju mamu. Odlučila sam za¬ 
početi devetnicu ocu Leopoldu Mandiću. Na početku same de¬ 
vetnice u djetinjem predan ju zamolila sam oca Leopolda da, 
ako će mi mama ostati na životu, neka mi dadne neki znak, 
na javi ili u snu, ali tako da mogu vjerovati, da je ta poruka 
od njega. Počela sam devetnicu 26. veljače 1960. U noći između 
trećeg i četvrtog dana devetnice sanjam i vidim: moja majka 
leži teško bolesna, pokraj nje u dvorištu kraj kuće moja se¬ 
strica. Sestrica me upozorila na zvijezdu koja je u podne padala 
točno iznad nas. Uvijek je bila iste veličine iako nam se sve 
više približavala, a bila je veličine jednog pedlja. Dok je sestri¬ 
ca skakala oko mene da je uhvati, ja sam samo pružila ruku i 
zvijezda se spusti odjednom na moj dlan u obliku pisma. Ot¬ 
vorim i odmah počnem čitati: 'Neumorno revnuj za crkveno 
pjevanje i drži redovnička pravila. Otac Leopold 5 . Nakon ovo¬ 
ga što sam u snu doživjela čvrsto sam vjerovala, da će moja 
majka ostati na životu i ja u svome samostanu. Šesti dan de¬ 
vetnice dobijem pismo od kuće u kojem mi javljaju, da je kriza 
prošla i da se treba nadati, da će se majka ponovno dignuti. Dok 
sam molila za gornju potrebu nalazila sam se u Budžaku kod 
Banja Luke na dužnosti. Moja draga majka živi i danas, a mo¬ 
ja tada maloljetna sestrica završila je školovanje za liječnicu, 
j • kršćanski je živjela i kršćanski se udala i već je sretna mama 

s dvije kćerkice. Po zagovoru oca Leopolda Mandića primila 
sam dosada već mnoge milosti i za svaku koju bih izmolila de- 
vetnicom, devetnicom bih i zahvalila. 7 

Adelaide (Australija), 1976. 

S. M. Judita, A. S. C. 

"Zahvaljujem na velikoj milosti koju sam isprosila po za¬ 
govoru oca Leopolda Mandića. Moj sestrić bolovao je na glavi. 
Trpio je teške i nesnosne bolove. Desna strana glave jako mu je 
natekla te mu se posve zatvorilo desno oko da nije ništa vidio. 
Usta su mu se iskrivila. Ni mi sami, a niti liječnici nisu imali 
nade da će preboljeti ovu bolest. Tražio je, da ga pošalju na li¬ 
ječenje u Zagreb. Doktorica koja ga je najviše liječila u osječ¬ 
koj općoj bolnici rekla je, da bi i to bilo bez uspjeha. Pohodila 
sarn ga u bolnici 11. rujna 1966. g. Kad sam ga vidjela u tako 
jadnom stanju, povjerovala sam s čvrstim pouzdanjem, da bi 
mu otac Leopold Mandić mogao pomoći. Imala sam kod sebe 
moći oca Leopolda s kojima sam prošla preko njegove glave, 
očiju i ustiju moleći pomoć i zaštitu oca Leopolda. Neprekidno 
smo kod kuće molili devetnicu. On sam i njegova obitelj ta¬ 
kođer je molila za Božju pomoć. On onog dana, kada sam s 
moćima oca Leopolda prošla preko glave i ostalih bolesnih di¬ 
jelova, sestriću su odmah nestali bolovi. Kroz kratko vrijeme 
otvorilo mu se oko i ispravno je gledao, a i usta su propri- 
mila normalan izgled kao prije bolesti. Sada je već prošlo 
više od godinu dana, on se osjeća sasvim dobro i ide raditi. Za¬ 
jedno s njim se zahvaljujem Presvetom Trojstvu, Blaženoj Dje¬ 
vici Mariji i ocu Leopoldu na tom velikom uslišanju. 77 

Kešinci (Slavonija), 1975. 

Marija H. 

"Prije godinu dana, nekadašnja moja učenica muslimanka, 
došla je k meni sva razočarana i reče mi plačući: ’Casna se¬ 
stro, moj muž me vara u braku. Zaljubio se u drugu ženu i na 
taj me način ponizuje pred mojom djevojčicom. Prema ovdaš¬ 
njem našem običaju odlučila sam pozvati svoju rodbinu, da ga 
ispremlate na očigled moje kćerke 7 . Ja sam je nastojala smiriti 
rekavši joj: ne čini toga, jer bi poslije toga moglo biti još 
gore, a i upropastila bi svoju djevojčicu. Nisam ništa postigla 
odgovaranjem od takve namjere, jer je mlada žena odlučila 
sprovesti u djelo svoju zamisao. Poslije tog razgovora s njom 
obratila sam se ocu Leopoldu za pomoć svesrdnim zazivanjem. 
Prilikom ponovnog susreta s njom, progovorila sam joj s po¬ 
sebnim nadahnućem: Čuj, kćeri, bi li mogla ti pričekati devet 

dana s kaznom za svoga muža? — ’A zašto devet dana? 7 Znaš, 
imam u nebu jednog moćnog zaštitnika koji me je već mno¬ 
go puta uslišao kad sam ga molila kroz devet dana. Ti ne mo¬ 
žeš obavljati ovu molitvu, ali ću ti zato dati sličicu od ovog 
mog zaštitnika (dala sam joj sličicu oca Leopolda) i svaki dan 
promatrajući ovu sličicu reci: Oče Leopolde, usliši molitvu ko¬ 
jom ti se obraća časna sestra za mene! Prihvatila je moj pri¬ 
jedlog i otide pomirivši se sa sudbinom. Odmah sam započela 
velikim žarom devetnicu ocu Leopoldu. Bila sam uvjerena, 
da će Sluga Božji utješiti ono bijedno stvorenje iako ne pri¬ 
pada kršćanskoj vjeri. Bila sam uslišana iznad svega očeki¬ 
vana. Na sedmi dan devetnice došla je mlada žena k meni 
sva razdragana i s velikim uzbuđenjem mi je kazala: ’Časna 
sestro, otac Leopold je učinio veliku stvar. Sinoć, vrativši se 
kući, moj muž me plačući zagrlio i rekao: ti si toliko dobra, 
a ja sam naprotiv vrlo opak . . . znaj, da sam zauvijek napu¬ 
stio drugu ženu i želim se k tebi vratiti da budem dobar muž 
i dobar otac. Časna sestro, stavila sam sliku oca Leopolda na 
počasno mjesto u svojoj kući i svaki je dan poljubim 7 . Susrela 
sam je nakon mnogo mjeseci ponovo i upitala sam je: kako je? 
— uvijek dobro — odgovorila mi je, i ja još uvijek svaki dan 
poljubim sliku oca Leopolda i utječem se u njegov zagovor ia¬ 
ko nisam kršćanka, jer sam se uvjerila, da on i nas ljubi i da 
nam želi dobro. 77 

Egipat, 1976. 

Č. s. Tarcizija Biasin, misionarka 

PRILOG 


REDOVNIČKA ZAJEDNICA 
KOJOJ JE PRIPADAO SLUGA BOŽJI 
O. LEOPOLD BOGDAN MANDIČ 

’ 

Budući da će gdjekojemu čitaocu ove knjige, u nekim našim 
krajevima, biti tako reći posve nepoznato što su to »kapucini« i 
kakva je to redovnička zajednica »Kapucinški red«, u koji je stu¬ 
pio i u kojem je djelovao otac Leopolđ, držimo veoma korisnim 
reći ovdje koju riječ o kapucinima. 

KAPUCINŠKI RED 

Kapucinški red je samostalan ogranak Reda Male Braće sv. 
Franje, koji se obično u našim krajevima naziva »Franjevačkim 
redom«. 

Franjevački je red ustanovio sv. Franjo iz Asiza (1182—1226) 
u prvom desetljeću trinaestog stoljeća dobivši usmenu potvrdu 
pape Inocenta III g. 1209. On je želio da zajedno sa svojom bra¬ 
ćom što potpunije i vjernije ispunjava i propovijeda Isusovo 
Evanđelje: u najvećem siromaštvu i nenavezanosti na bilo koja 
dobra ili mjesta na ovom svijetu, priprosto, bez pompoznosti i 
radosno nastojati da što vjernije i bez velikih riječi, s najvećim 
zalaganjem drugima propovijedaju. 

Taj visoki ideal, koji bijaše više unutrašnja životna sila i 
životna žudnja negoli pravna forma, učinio je, da se među Fra- 
njmim sinovima često osjećalo nezadovoljstvo s onim što je Red 
postigao i kako je onaj čas stvarno po Evanđelju živio, i potreba 
da se nađu i uspostave oblici života, koji će biti više evanđeoski 
i prikladniji za oživotvorenje Kristova lika u sebi. Zato su u 
okvirima franjevačkog pokreta, više nego u okvirima bilo kojega 
pokreta u Crkvi, nastajala uvijek nova i nova gibanja. To je 
rodilo nečim što se u početku činilo kao cijepanje, a kasnije se 
pokazalo kao plodonosno razgranavanje snažnoga i života puno¬ 
ga osnovnoga debla. Danas nije uvijek lako reći, koja je nova 
grana na franjevačkom stablu u cjelovitom smislu vjernije oli¬ 
čavala početni ideal i početni zanos, jer su tu uvijek igrali ulogu 
također utjecaji i nanosi vremena i prilika u kojima nastadoše, 
ali je sigurno, da su pojedini ogranci naročito živo . razvili bar 
neki dio izvorne očinske baštine i da su oni nastojali da postanu 
više i istinski je evanđeoski. 

Kapucinški red je takav novi ogranak, koji je nikao iz fra¬ 
njevačkog debla u prvoj polovici 16. stoljeća. Početak mu pada u 
g. 1525; nepotpunu pravnu samostalnost, Red postiže od pape 
Klementa VII g. 1528., a potpuno osamostaljenje sa vlastitim vrhov¬ 
nim poglavarom, podijeli mu papa Pavao V g. 1619. 

Osobita karakteristika kapucinskoga ogranka jest da redov¬ 
nik — pored jednostavnosti i ponizne prijaznosti te franjevačke 

ljubavi prema svima — izvanjskim načinom propovijeda prezir i 
nehaj za sve što ovaj svijet drži velikim i vrijednim (zato je u 
Redu običaj da se nosi brada, da se redovnici oblače u grubo 
odijelo itd.), te da se posvećuje propovijedanju Evanđelja i du¬ 
hovnom radu prvenstveno među siromašnim i nižim slojevima 
stanovništva. Blagopok. Papa Pijo XII, obraćajući se suvremenim 
kapucinima od kojih je mnogo očekivao, izrekao je tu kapucinsku 
osebujnost ovim riječima: »Franjevci kapucini su već tamo od 
početka imali pred sobom, kao svoju posebnu zadaću, da preuzi¬ 
maju apostolske i karitativne pothvate u prilog priprostoga puka. 
Zašto, dakle, ne bi većim zalaganjem pojačali djelatnost te vrste 
također danas, kad potrebe rastu u neizmjernost? ... Ipak morate 
imati na umu i mora vam biti jasno, da se radi preuzimanja 
takvih sve većih apostolskih poslova, koje od vas zahtijeva novo 
doba, ne smijete nipošto oslabiti ili iz temelja izmijeniti uređeni 
način vašega redovničkoga života. Naprotiv treba da vaš uobi¬ 
čajen način života tako bude prožet i utvrđen evanđeoskim du¬ 
hom, da svi blistate odgovarajućim siromaštvom, odlikujete se 
blagom jednostavnošću i poniznošću, a naročito da se držite u 
okvirima vaše stroge discipline, kakva je kod vas po predaji 
uobičajena. Ipak ta disciplina neka ne zaprjeČuje svetu službu, 
već neka bude ublažena sviješću izvršene dužnosti i višom ra¬ 
došću. A jednako da gorite od one serafske ljubavi prema Bogu 
i bližnjemu, koju je Asiški Patrijarha kroz čitav svoj život ra¬ 
spaljivao« (Pismo kapucinskom generalu o. Klementu u Milwau- 
kee od 4. XII 1948.). 

DOLAZAK KAPUCINA U HRVATSKE KRAJEVE 

Do godine 1574. kapucinski red razvijao se samo unutar gra¬ 
nica Italije, jer je postojala papinska zabrana, koja nije dopu¬ 
štala proširivanje u druge zemlje. Te godine 1574. ukinuo je papa 
Grgur XIII zabranu, i Red se naglo počeo širiti u različite kra¬ 
jeve Evrope. 

U naše su krajeve franjevci kapucini došli sa dviju strana: 
iz Venecije i iz Austrije preko Slovenije. Razlogom tome bijaše 
politički položaj naših krajeva u ono vrijeme. 

U Dalmaciju, koja je tada bila pod vrhovništvom Venecije, 
došli su kapucini iz Venecije i počeli razvijati svoje djelatnosti u 
nekoliko gradova. Tako u Zadru, Splitu, Herceg-Novom. Od tih 
se samostana najdulje sačuvao gostinjac u Zadru (do svršetka 
drugog svjetskog rata). Razumije se, da su u te jadranske sa¬ 
mostane naskoro počeli ulaziti i naši domaći sinovi, ali razvitak 
kapucinskog reda u Dalmaciji pod mletačkim gospodstvom nije 
uspio postići takve razmjere, da bi dalmatinski samostani bili 
mogli misliti na upravnu samostalnost i takvu samostalnost za¬ 
dobili. Ipak ti samostani nisu ostali bez priličnih zasluga na 
religioznom i karitativnom području, a najveći i najzreliji njihov 
plod jest upravo naš dragi sluga Božji o. Leopold Bogdan Mandić. 
On je jedan od onih naših hrvatskih' sinova, koji su ušli među 

kapucine venecijske provincije, jer su bili privučeni idealom 
života koji su vidjeli oživotvoren u samostanu u svome gradu, 
a koji pripadaše venecijskoj provinciji. 

Danas u hrvatskim krajevima ima sedam kapucinskih sa¬ 
mostana: svi su oni po svome postanku povezani s dolaskom ka¬ 
pucina u Austriju i činjenicom da su naši krajevi u vrijeme po¬ 
stanka pojedinih samostana sačinjavali s Austrijom jednu državu. 

U Austriju je, po nalogu pape Klementa VIII doveo fra¬ 
njevce kapucine g. 1599. venecijski kapucin sv. Lovro Brindiški 
(1559—1619), crkveni Naučitelj. On je zapravo pošao s dvanaest 
drugova u Prag, na želju i molbu nadbiskupa Zbyneka Berke, da 
tamo uspostavi kapucine, ali je već slijedeće godine 1600. mogao 
ustanoviti samostane ne samo u Pragu nego i u Beču te u Grazu. 
Kao datum ustanovljenja samostana u Grazu, koji znači polaznu 
točku za širenje kapucina u naše krajeve, uzima se 10. VIII 1600, 
kad je položen temeljni kamen nove crkve. Tako je utemeljena 
nova relativno samostalna upravna jedinica kapucinskoga reda: 
generalni komesarijat češko-austrijsko-štajerski. 

Komesarijat se, unatoč različitih zapreka, brzo razvijao tako, 
da je već 1608. morao biti razdijeljen na dva komesarijata: češko- 
autrijski i štajerski. Upravu nad prvim preuzeo je sv. Lovro 
Brindiški, koji je — nakon što je kroz tri godine 1602—1605. 
upravljao kao vrhovni poglavar čitavim kapucinskim redom — 
bio g. 1606. po nalogu pape Pavla V ponovno poslan u Češku 
i u Njemačku. A komesarom štajerskog komesarijata bi postav¬ 
ljen o. Fortunat iz Verone, također član venecijanske provincije. 

Već g. 1606. došli su kapucini u Ljubljanu, i dne 25. IV 1607. 
položen je temeljni kamen za ljubljanski samostan. Sva su osni¬ 
vanja bila pod pokroviteljstvom venecijske provincije, i ona je 
davala osobe za nove samostane, dok se ne nađu i ne odgoje 
redovnici iz samih novih krajeva. Tako se dogodilo da u Ljub¬ 
ljani g. 1610. nalazimo kao članove samostana dvojicu kapucina 
iz Dalmacije: o. Mihaela iz Šibenika (umro 23. I 1616. u Gorici) i 
o. Nikolu iz Splita (umro 30. VIII 1625, vrativši se u Dalmaciju). 
U godinama 1612—1613. nalazimo ih obojicu u Gorici, a 1614. bio 
je o. Mihael ponovno u Ljubljani. Očevidno je za ukorijenjenje 
kapucina među slovenskim stanovništvom bilo u tim prvim ko¬ 
racima potrebno prisustvo ovih prvih hrvatskih kapucina iz Dal¬ 
macije, koji su se mogli sa svojim suplemenicima sporazumijevati. 

Po nekim podacima, koji ipak nisu posve sigurni, prvi Hrvat 
koji je stupio u kapucinski red u štajerskoj provinciji bio bi 
mučenik. Bio je to Andrija Bare , koji je u Redu dobio ime 
Benedikt. On je obukao kapucinsko odijelo kao klerik dne 21. IV 
1606. u Beču. Bijaše mu tada 22 godine. Proveo je novicijat u 
Beču pod vodstvom o. Romana da Lodi, a zavjete je načinio u 
ruke o. Fortunata, kasnijeg komesara. Postao je svećenik i pro¬ 
povjednik. O. Benedikt umrije mučeničkom smrću dne 7. IX 1635. 
u Radgoni (Radkersburg). Ondje su ga toga dana ščepala dva 
Madžara krivovjerca (kalviniste) pred gradskim vratima, koja su 

se nazivala madžarskima: oni ga izbodoše noževima zadavši mu 
15 rana i baciše tijelo u rijeku Muru. Narod je pripovijedao da 
se noću nad tim mjestom na rijeci vidjelo neko posebno svjetlo 
kako silazi s neba. Svi. su ovi navedeni podaci posve besprijekorni 
i sigurni. Jedino nije sasvim izvan sumnje, odakle potječe o. 
Benedikt Andrija Bare. »Knjiga mrtvih« štajerske provincije koja 
pripada varaždinskom kapucinskom samostanu a koja je pisana 
g. 1779. bilježi, da je o. Benedikt bio iz Krapine. Neki drugi stari 
dokumenti označavaju njegovo podrijetlo latinski »Carponensis« 
ili talijanski »Carponese« (ili možda »Carpinese«), pa uslijed 
toga autori naprosto donose taj latinski izraz »Carponensis«, a 
da se ne upuštaju u istraživanje, koje bi to mjesto bilo (P. Oto 
Kocjan). P. Mavricij Teraš kaže da je o. Benedikt bio »iz Car- 
pija« (Samostansko življenje, Split 1942, 116). Ta pretpostavka 
nije vjerojatna, jer kad bi o. Benedikt bio iz toga talijanskog 
mjesta, bilo bi gotovo neshvatljivo, zašto je primljen u novicijat 
u Beču. Taj bi problem trebalo potanko istražiti; hrvatski bi se 
kapucini svakako veselili, kad bi smjeli sa sigurnošću tvrditi, da 
je početak kapucinskog reda u Hrvatskoj obilježen krvlju mu¬ 
čeničkom! 

Inače prvi siguran Hrvat koji je primljen u kapucinski red 
u štajerskoj provinciji bijaše iz Senja: Grgur Riljanović (Hrelja- 
nović?), koji je u Redu dobio ime Damjan. On je obučen u redov¬ 
ničko odijelo u Gorici 28. IV 1613, u dobi od 27 godina, a umro je 
kao svećenik u Ljubljani 26. III 1660, proživjevši u samostanu 47 
godina. Iste je godine 1613. (3. X) ušao u kapucinski red drugi 
Hrvat, Juraj Jagušić iz Krapine, mladić od 18 godina, koji je 
dobio ime Robert (Rupert). Obučen je u Brucku, a umro je kao 
propovjednik u Radgoni g. 1648, proživjevši u samostanu 33 godine. 

Međutim, kad su ti Hrvati ulazili među kapucine u štajer¬ 
skoj provinciji, ona je već imala svoj prvi samostan na hrvat¬ 
skom teritoriju. Bilo je to na Rijeci , gdje su kapucini počeli gra¬ 
diti samostan 28. VIII 1610. 

Nekoliko godina iza toga kapucini dolaze u Zagreb na živo 
zauzimanje nekih građana: temeljni kamen samostana na Gor¬ 
njem gradu, blizu današnje uspinjače, položen je 5. V 1618. Prvi 
Zagrepčanin koji je stupio u kapucinski red bijaše devetnaesto¬ 
godišnji mladić Frano Čunko. On je obučen 14. V 1628. u Grazu, 
a dobio je redovničko ime Filip. Nakon 50 godina redovništva, 
o. Filip je umro kao propovjednik u Zagrebu dne 27. XII 1673. 

U međuvremenu su g. 1613. prekinute veze štajerskog ko¬ 
mesarijata i venecijske provincije, jer se ova na općoj skupštini 
Reda (generalnom kapitulu) te godine odrekla svoga vrhovništva 
i brige, a tu je ulogu na to po naredbi vrhovnog poglavara, o. 
Pavla iz Casene preuzela provincija Marcha. No već šest godina 
poslije štajerski je komesarijat toliko ojačao, da je g. 1619. mo¬ 
gao biti proglašen punopravnom provincijom, tj. zadobio je punu 
saglasnost i pravo da sam sebi bira poglavare. 

Iz spomenutih dvaju samostana, Rijeke i Zagreba, kapucini 
su zračili primjerom pokorničke ozbiljnosti i jednostavnosti te 

razvijali svoju djelatnost u Hrvatskoj, ali kroz čitavo 17. stoljeće 
nije osnovan nijedan novi samostan na hrvatskom području, ma 
da se štajerska provincija inače mnogo širila. Ipak je relativno 
mnogo hrvatskih mladića kroz to vrijeme ulazilo u Red, a nji¬ 
hova rodna mjesta pokazuju, dokle je sezao tada utjecaj života i 
rada zagrebačkih i riječkih redovnika. Na prvo mjesto po broju 
mladica koji su tokom 17. st. prihvatili strog redovnički život u 
kapucinskom redu ide Rijeka (21), a zatim Zagreb (13). Razum¬ 
ljivo je, da je najviše zvanja bilo iz samih središta gdje su ležali 
samostani. Ali u gornjoj Hrvatskoj pored Zagreba značajno mjesto 
po broju zvanja zauzima Krapina, a u Primorju Senj. Osim Kra¬ 
pine u području duhovnog utjecaja zagrebačkog samostana nala¬ 
zimo Varaždin, Karlovac, Legrad, Vinicu, Klanjec, Stubicu, Pe- 
trmju, Turopolje, Samobor, Nart, Zelinu, Tabor, a u području 
liječkom: Kastav, Pazin, Grobnik, Hreljin, Brinje, Cres, pa čak i 
Bribir, a u početku 18. st. Bakar, Novi itd. Široko je, dakle, bilo 
podiučje, odakle su vec tokom 17. st. hrvatski mladići polazili 
da potraže ideal redovničkoga života u krugu kapucinskoga og¬ 
ranka franjevačke duhovne obitelji. 

Početkom 18. st. dolaze kapucini u Varaždin , i to na svoj- 
sko zanimanje i nastojanje samog hrvatskog sabora i varaždin¬ 
ske gradske općine. Već 1652. zatražili su hrvatski »Staleži i re¬ 
dovi« skupa s gradskom općinom od štajerskog provincijala o. 
Hijacinta iz Graza, da prihvati u Varaždinu mjesto za gradnju 
samostana. No zbog različitih razloga i zapreka to se tada nije 
ostvarilo. Zato je hrvatski sabor to pitanje opet pokrenuo g. 1695. 
i 169/. odlučivši ukloniti sve zapreke i ustanoviti kapucine u 
Varaždinu. Tako je konačno 25. IV 1701. mogao zagrebački biskup 
Stj. Seliščević svečano položiti temeljni kamen nove kapucinske 
crkve Presvetog Trojstva, i započela je gradnja, koja je tako 
brzo napredovala, da je već 14. VII 1705. zagrebački biskup Mar¬ 
tin Brajković crkvu posvetio na najsvečaniji način, uz prisustvo 
samoga hrvatskoga bana Palffya i drugih odličnika kraljevstva. 
Sve troškove za izgradnju crkve i samostana preuzeli su na sebe 
pojedini pripadnici visokog plemstva. Već i prije nego što su 
kapucini došli u Varaždin, našlo se Varaždinaca koji su pohrlili 
u kapucinski red, ali njihovim dolaskom, propovijedanjem i osta¬ 
lim duhovnim radom, a navlastito samim živim primjerom, brzo 
se ostvarilo — smijemo reći — jedno novo duhovno žarište u 
tom hrvatskom sjevernom gradu i njegovoj okolici. U četrdeset 
godina po otvaranju samostana prihvatilo je kapucinski život 15 
sinova grada Varaždina. 

Kad je poslije 1685. g. oslobođena od Turaka Lika i Krbava, 
trebalo je stanovništvo tih krajeva, koje je za vrijeme Turaka 
bilo vjerski jako zapušteno, religiozno i moralno podići. Zato je 
na želju samoga cara Leopolda I, po savjetu papinskog nuncija 
kardinala Kolonića, poslan u novooslobođene krajeve kapucin o. 
Marin* iz Senja, vrlo okretan i revan svećenik, kao misionar. On 
je pošao u Liku ljeti g. 1696. snabdjeven potrebnim ovlastima 
s crkvene i državne strane, i kroz tri je godine obilazio čitavu 

Liku i Krbavu te postigao velike uspjehe. Čitava naselja, kao 
Perušić, Budak, Belaj, Ribnik, Novi i dr., uspio je vjerski posve 
obnoviti i njihove stanovnike muslimanske vjere obratiti na ka¬ 
tolicizam i pokrstiti. Uz pomoć pobožnih osoba kojima je bila na 
srcu ta misija u Lici sagradio je o. Marin dva gostinjca: u Peru- 
šiću i Ribniku. No onaj je u Perušiću izgorio nepažnjom župnika, 
a ovaj u Ribniku s vremenom se srušio. Premda je ta lička misija, 
dok je bila u rukama o. Marina, obećavala lijepe plodove, ipak 
je kroz slijedeće tri godine propala te ju je provincija napustila. 

Uspjesi o. Marina potaknuše senjskog biskupa Bedekovića 
da na dvoru intervenira, neka bi se u Lici ustanovio kapucinski 
samostan, jer će se jedino tako moći djelo o. Marina nastaviti 
i utvrditi. Tu je zamisao odlučno prihvatio Leopoldov nasljednik 
car Josip I, pa je tako g. 1708. poslan isti o. Marin, koji je onih 
godina bio starješinom novosagrađenog samostana u Varaždinu, 
da izabere mjesto i vodi gradnju, a troškove će podmiriti dvorska 
blagajna. On izabere Karlobag, i tu bude položen temeljni kamen 
g. 1710. Uz dosta neprilika uspjelo je ipak dovršiti i samostan i 
crkvu posvećenu sv. Josipu, jer je i novi Karlo VI bio za to djelo 
te je namirio sve troškove. Prvi građanin novog samostana bijaše 
o. Damas iz Rijeke (1714). 

Samostan u Karlobagu bijaše zamišljen kao polazna točka 
za misijsko djelovanje kapucina po Lici, no ima jednu nezgodnu 
okolnost: Velebit. Dok veliki planinski masiv s jedpe strane zaš¬ 
tićuje grad od možebitnih turskih provala (a zato su se o. Marin 
i njegovi savjetnici i odlučili za Karlobag), on s druge strane 
rastavlja misionare od njihova polja rada: ta doći iz Karlobaga 
u Liku iziskivalo je osam sati hoda! Zato je konačno na carski 
trošak' izgrađen g. 1716. u Kaniži blizu Gospića mali hospicij za 
šest redovnika, koji bijaše kao neka filijala samostana u Karlo¬ 
bagu. Kapucini su iz Karlobaga i iz svoga hospicija u Lici razvi¬ 
jali veliku apostolsku djelatnost propovijedajući riječ Božju i 
podižući katoličke vjernike po Lici i Krbavi: svake treće godine 
održavali su po tim krajevima misije. 

Hospicij u Lici je nažalost kasnije propao, ali karlobaški 
samostan stoji i danas, te u bolnoj suvremenoj nestašici svećen¬ 
stva ima ogromno polje rada, veće nego što su stvarne sadašnje 
snage: dvojica svećenika moraju voditi dušobrižništvo nad pet 
župa biskupije senjske i nad dvije župe zadarske nadbiskupije! 
Jer žetva je velika a radnika malo! Za vrijeme drugog svjetskog 
rata i poslije, karlobaški su kapucini nastavljali u nekom vidu 
nekadašnju tradiciju o. Marina upravljajući također nekim žu¬ 
pama s druge strane Velebita, jer nije bilo dijecezanskih svećenika. 

HRVATSKA KUSTODIJA 

U takvu je stanju proširenosti zatekla kapucine u Hrvatskoj 
vladavina prosvijetljenog apsolutiste Josipa (1780—1790), koji je 
poduzeo da na svoju ruku provede mnoge i dalekosežne religiozne 
reforme, pa i reforme redovništva. Štajerska se kapucinska pro¬ 

vincija bila do onda jako razvila, tako da je g. 1780. imala oko 
800 redovnika i 34 kuće; njezin bivši provincijal bio je general 
čitavog Reda: o. Erhard iz Radgone (1773—1789). Nesklonost cara 
Josipa prema redovnicima i njegovi postupci, koji su smišljeno 
vodili k uništenju redovništva, bili su glavnim uzrokom, da je 
od 34 kuće ostalo g. 1816. samo 17. 

Jedna od carevih odredaba u pogledu redovnika, koja je 
promulgirana u Hrvatskoj dekretom ugarskog namjesničkog vi¬ 
jeća od 28. XI 1782, naređivala je, da se imaju raskinuti sve veze 
između samostana koji se nalaze po Hrvatskoj i Slavoniji te 
onih koji leže na području Austrije (to znači i današnje Slove¬ 
nije). Tako je glasom te odredbe štajerska kapucinska provincija 
bila prisiljena razdijeliti se na dva dijela: moralo je biti prove¬ 
deno otcjepljenje hrvatskih samostana. To je izvedeno carskim 
dekretom od 18. V 1783. Hrvatski su samostani postali posebna 
kustodija »hrvatsko-primorska«, a za prvog je kustosa 19. XI 
1783. izabran bivši štajerski provincijal o. Severijan iz Varaždina, 
muž vrlo zaslužan i poduzetan, koji je već nepune dvije godine 
iza toga umro »izmoren mnogim naporima i putovanjima za 
vjeru te iscrpljen od dugotrajne bolesti što je odatle navukao«, 
kako kaže »Knjiga mrtvih« provincije. 

Još se nova upravna jedinica, koja je imala svega četiri 
samostana i jedan hospicij, nije bila pravo ni snašla u novoj 
situaciji, a već ju zadesi težak udarac, od kojega će dugo krva¬ 
riti: gubitak zagrebačkog samostana, koji bijaše raspušten 1. VIII 
1788. Turski rat 1787—1791. iziskivao je u Zagrebu prostorije za 
smještaj vojske: nakon različitih peripetija kapucini su bili pri¬ 
siljeni da napuste samostan, koji je potom prešao u vlasništvo 
države. Redovnici su dijelom otišli u Varaždin, dijelom na Ri¬ 
jeku, a nekoliko se privremeno smjestilo na župe, dok je pri¬ 
lična knjižnica (1906 različitih djela) bila velikim dijelom prene¬ 
sena u Varaždin, a jedan je znatan dio značajnijih djela prešao 
u zagrebačku metropolitansku biblioteku. 

Taj je gubitak teško pogodio novu kustodiju, koja ionako 
bijaše malena. Sad je izgubila svoje normalno središte, samostan 
koji je — može se reći — i dotle, a svakako bi bio unaprijed, 
predstavljao intelektualno i duhovno vodstvo nove pokrajine. 

Taj gubitak i proturedovničke reforme Josipa II učiniše, da 
kroz čitavih 14 godina od 1781—1795. hrvatska kustodija nije 
imala nikakva prirasta. Godine 1795. njezino je brojčano stanje 
ovakovo: samostana 3 (Rijeka, Varaždin, Karlobag — hospicij u 
Lici zaposjele su vojne vlasti 1. XI 1789), svećenika 32 (svi iznad 
40 godina, a 9 iznad 60), braće laika 10 (najmlađi 38 godina), 
i jedan 60 godina star bolesni klerik; svih redovnika dakle 43. 
Ni u jednom od tih gradova nisu postojale škole kakve su se po 
carskoj naredbi tražile, da netko može biti primljen za klerika. 
Car je htio da svećenici budu njegovi činovnici: zato je tražio 
da moraju imati državne škole po njegovoj uredbi, a nije do¬ 
zvoljavao unutrašnje privatne škole. 

Zagreb je, dakie, bio kustodiji životno potreban. A budući 
da su i mnogi Zagrepčani željeli kapucine natrag, usmjelio se 
kustos o. Modesto Laurenčić iz Rijeke, da g. 1794. posjeti zagre¬ 
bačkog biskupa M. Vrbovca i hrvatskog bana Ivana Erđođya mo¬ 
leći ih za posredovanje: osim općenitog izražavanja naklonosti 
nije konkretno postigao ništa. 

Sve veze sa štajerskom provincijom još nisu bile prekinute: 
ni pravno ni stvarno. Redovnici kustodije su služili mise za po¬ 
kojnu braću cijele štajerske provincije i njihove roditelje, a pro¬ 
vincija ih je badava snabdijevala suknom za habite. I uopće su 
postojale višestruke prijateljske veze. Zato su hrvatski samostani 
vidjeli jedinu mogućnost svoga daljnjeg opstanka u tome, da ili 
budu odmah opet pripojeni svojoj provinciji ili da bar natrag do¬ 
biju svoj središnji samostan Zagreb. U tom smislu piše 6. II 1795. 
kustos o. Modesto u izvještaju što ga šalje ugarskom primasu 
kardinalu Battianu na njegov zahtjev, i moli dostojanstvenika da 
se zauzme za tu stvar navodeći u potkrepu primjer madžarskih 
kapucina, koji nisu bili primorani da se odijele od matične pro¬ 
vincije u Beču. Ne znamo da li je što bilo u tom vidu poduzi¬ 
mano sa strane kardinalove, ali su stvari na kraju krajeva ostale 
kako se bile. 

No tri su samostana nekako prokuburila također nemirne 
godine napoleonskih ratova, kad su za neko vrijeme dva pri¬ 
morska samostana bila i politički posve odijeljena od Varaždina. 
Uspjeli su organizirati domaću školu pod vodstvom o. Tome 
Csukasya, koji je bio rodom iz Gyora u Madžarskoj, a svršio je 
prije stupanja u Red filozofiju u Vaczu te dobio dobru teološku 
naobrazbu u javnim školama u Ljubljani i Grazu. Sam o. Toma bi¬ 
jaše starješina kustodije kroz 12 godina, od 1809—1821. A iste 
godine 1824, kad o. Toma umire, ulazi u Red šesnaestogodišnji Ju¬ 
raj Bedenik iz Koprivnice, koji dobiva ime Angelik, i koji će 
obilježiti novu etapu u razvoju hrvatskih kapucina. 

Kroz čitavu prvu polovicu 19. stoljeća, koja općenito u Evro¬ 
pi znači veliko opravdanje redovništva, tri su samostana, svoj- 
skim nastojanjem oko studija i izobrazbe svojih članova te ozbilj¬ 
nom brigom za disciplinu i vjernošću redovničkom idealu, ne sa¬ 
mo uspjela da se održe nego su i porasli u svojim nadama. 

HRVATSKA PROVINCIJA 

Godine 1845. postao je kustosom o. Angelik, čovjek agilan i 
natprosječnih sposobnosti, kojemu bijaše mnogo na srcu da unese 
nov život i pokrene razvoj kustodije. Najprije izradi da je ku- 
stodija dekretom generala o. Venancija iz Torina 13. IX 1847. 
podignuta u čast provincije (carska potvrda došla je posredstvom 
zagrebačkog biskupa J. Haulika 21. IX 1848), a zatim — kad je 
8. V 1848. izabran za prvog provincijala — trudio se kako bi se 
našla kakva mogućnost proširenja. Ponovno ujedinjenje sa šta¬ 
jerskom provincijom držali su u Rimu nemogućim; htjeli su na¬ 

suprot da hrvatska provincija otvori kuću u Trstu, pa makar da 
dobije za pomoć svećenike iz koje druge provincije; ili da se 
eventualno pokuša dobiti koji samostan od provincije štajerske. 
Dapače general o. Venancije iznio je 23. III 1849. (u pismu o. 
Angeliku) mogućnost, da se hrvatskoj provinciji pripoje neki 
hospiciji u Dalmaciji, koji su pripadali venecijskoj provinciji, jer 
da je venecijski provincijal izjavio da bi to bilo moguće i lako. 
Tako bi — kaže general — hrvatska provincija porasla i imala 
veće pravo da se zove provincijom. 

Hospicij u Trstu je o. Angelik uistinu ustanovio poslije g: 
1845, kad više nije bio provincijalom, ali na koncu ga nije pre¬ 
uzela hrvatska provincija, jer drugi nisu imali istih shvaćanja 
kao o. Angelik. I nije došlo ni do kakva proširenja provincije 
u broju kuća, a i brojčano se opadanje polako nastavilo, kao 
uostalom i po ostaloj Evropi. Godine 1858, prigodom provincijske 
skupštine u Varaždinu na kojoj je predsjedao ugarski primas 
kard. Scitovsky, provincija je imala u svemu 24 svećenika, 14 
braće pomoćnika i 3 klerika studenta. A prigodom skupštine 
1882. brojčano je stanje bilo poraznije: svećenika 15, klerika stu¬ 
denata 3, braće pomoćnika 13. 

Tih je godina kapucinski red općenito bio brojčano u naj¬ 
većem opadanju: godine 1883. bijaše svega na svijetu 7.722 ka¬ 
pucina nasuprot 11.045 u godini 1853. i 34.029 u godini 1761. No 
već su bili položeni temelji za novi rascvat. General Reda o. Egi- 
dije iz Cortone (1872—1884) počeo je uvoditi jednu novost koje 
do tada nije bilo u Redu a koja postavlja razvoj na sasvim nove 
noge: serafska sjemeništa, tj. vlastite škole s odgajalištem, gdje 
se mladeži pruža također početna humanistička naobrazba. Do 
tada se u Red moglo primiti samo takve, koji su već dobili os¬ 
novnu humanističku naobrazbu (nižu gimnaziju) na javnim ško¬ 
lama. Unutar Reda postojao je samo daljnji filozofski i bogo- 
slovski studij. Među prvim provincijama koje su prihvatile i pro¬ 
vele tu novost bijaše venecijska, koja je otvorila serafsko sje¬ 
menište u Udinama g. 1878. A jedan od prvih plodova te novo¬ 
tarije jest upravo Sluga Božji o. Leopold Bogdan Mandić, koji 
je primljen u sjemenište u Udinama g. 1882, a koji bez toga 
uopće ne bi bio mogao postati svećenikom, budući da nije imao 
gimnazije, jer u Herceg-Novom gimnazije nije bilo, a njemu je 
bilo već 16 godina (primio je bio samo neke elemente humani¬ 
stičke naobrazbe, kod hercegnovskih franjevaca, ali to nije imalo 
značaj sistematske školske poduke). Hrvatska provincija nije, 
nažalost, provela tu novu inicijativu, a teško da bi je bila i mo¬ 
gla provesti u onakvom jednostavnom obliku kako je to bilo u 
Italiji, gdje je već bila provedena rastava Crkve i države, dok u 
Austrougarskoj monarhiji država još uvijek smatra svećenike više 
manje svojim činovnicima, pa zahtijeva za njih škole po svojim 
državnim kriterijima. Više se, međutim, bez sumnje moglo učiniti 
nego što je bilo učinjeno u hrvatskoj provinciji onih godina. 

Godine 1884. dolazi za generala Reda naročito sposoban, okre¬ 
tan, energičan, razborit i za redovničku reformu osobito zauzet 

Švicarac o. Bernard Christen iz Andermatta, koji ostaje generalom 
pune 24 godine. Pod njegovim je vodstvom Red oživio, zadobio 
nove snage i procvao; počeo je opet brojčano rasti. Pri svršetku 
generalata o. Bernarda g. 1908. ima već opet 10.083 kapucina na 
svijetu. 

Pet godina po stupanju o. Bernarda na kormilo Reda Bog 
šalje hrvatskoj provinciji zrela i izgrađena muža po svome Srcu, 
koji. će je povesti novim putovima i otkriti joj nove perspektive: 
svećenika splitske biskupije, župnika u Kaštel Sućurcu, don Ni¬ 
kolu Škrivanića , koji uđe u Red 18. V 1889. i primi ime Bernardin. 

Dne 23. VII 1901. bude o. Bernardin izabran za provincijala 
hrvatske provincije i ostade na čelu sve do 1918, najprije kao 
provincijal, a od 1910. kao komesar, jer po revidiranom tekstu 
redovničkih konstitucija nisu više mogle postojati tako malene 
provincije. 

Početkom godine 1904. odvaži se o. Bernardin, pouzdavajući 
se u Božju pomoć, na gradnju nove crkve Gospe Lurdske u Rijeci, 
jer je dotadašnja crkva sv. Augustina bila premalena i previše 
neugledna za ovo gradsko područje, po mišljenju odgovarajućih 
viših faktora, koji su zato snovali izgon kapucina s toga mjesta 
u gradu. Gradnja je započeta 11. II 1904, a 1908. bila je već sa¬ 
građena donja crkva (kripta) tako, da je 11. II 1908. mogla biti 
otvorena bogoslužju. Krčki biskup A. Mahnić posvetio je 10. II 
1908. u kripti veliki oltar B. Djevice »Majke duša u čistilištu«. 
Tada se nastavilo s gradnjom gornje crkve, što je zbog rata 
1914—1913 iglo vrlo teško. 1922. gornja je crkva bila pod krovom, 
a za bogoslužje je otvorena 1923. Ma da ona danas predstavlja 
jedan od najosobitijih uresa Rijeke, crkva još ni danas nije do¬ 
gotovljena: još uvijek nema veličajnoga zvonika, kakav je u na¬ 
crtu. Sve je to ogromno djelo izveo o. Bernardin bez ikakvog 
kapitala, samo milodarima vjernih katoličkih srdaca širom hrvat¬ 
ske zemlje. 

Osim gradnje nove crkve bijaše o. Bernardin začetnikom 
više sjajnih pothvata, koji učiniše riječki kapucipski samostan 
osobitim katoličkim duhovnim i kulturnim žarištem u Hrvatskoj. 
Tu je osnivanje vlastite moderne tiskare »Miriam«, tu je »Kuća 
Dobre Štampe«, i velika izdavačka djelatnost, tu je organiziranje 
prvih hrvatskih hodočašća u Lurd itd. Naskoro riječki samostan 
postaje kao neka osobita radna točka hrvatskog katoličkog po¬ 
kreta, kojemu na čelu bijaše biskup A. Mahnić. Tu se tiska Mah- 
nićeva »Hrvatska Straža«, tu počinju izlaziti »Riječke novine«. 

Ta razgibanost rada u sjeni samostana na Rijeci ubrzo je 
počela pronositi kapucinsko ime po čitavoj Hrvatskoj. Provincija 
je brojčano počela rasti; nešto je tome pridonio i serafski ko¬ 
legij za niže gimnazijalce, koji je o. Bernardin podigao g. 1905. 
u Varaždinu. Tada je kolegij mogao primiti samo 8 učenika; oni 
su polazili državnu gimnaziju; to će se sjemenište kasnije pro¬ 
širiti i donositi svoje plodove. Godine 1909. provincija ima 19 
svećenika, 18 klerika studenata i 17 braće pomoćnika. G. 1915. ima 

provincija već 27 svećenika, 6 klerika studenata i 16 braće po¬ 
moćnika (koji su većinom tada bili na fronti). 

Početkom g. 1913. bude hrvatskom komesarijatu povjerena 
također briga za kapucinsku misiju u Bugarskoj. 

O. Bernardin je uspio ostvariti i onu želju o. Angelika Be- 
denika, da provinciju proširi uspostavom novih samostana. On je 
pošao u Dalmaciju, gdje više nije bilo kapucina nigdje osim u 
Zadru, jer su venecijanski kapucini napustili svoj gostinjac u Her- 
ceg-Novom 1903, a iz Splita su talijanski kapucini otišli već osam¬ 
desetih godina prošlog stoljeća. Zadarski se gostinjac talijanskih 
kapucina održao do svršetka drugog svjetskog rata (kako smo već 
spomenuli). 

Splitski biskup F. F. Nakić pozove g. 1908. o. Bernardina, da 
hrvatski kapucini preuzmu dužnost čuvara vrlo obljubljenog i 
milog svetišta Gospe od Pojišana u Splitu. Tako su se te godine 
hrvatski kapucini naselili u Splitu, a u listopadu 1911. bude do¬ 
vršen malen samostančić uz svetište, koji je povećan, da bude 
mjesta za klerike studente. 

Slično je naklonošću dubrovačkog biskupa J. Marčelića po¬ 
vjerena 1913. kapucinima briga za svetište Gospe od Milosrđa 
na poluotoku Lapadu kraj Dubrovnika. I tu je kasnije, u godi¬ 
nama 1928. i 1936, sagrađena prostrana kuća. 

Tako su se otvarale najbolje nade za razvitak kapucinskog 
reda u hrvatskim krajevima, kad odjednom sav taj žarki elan i 
poduzetnost doživi težak udarac kao posljedicu različitih okol¬ 
nosti, uvjetovanih uglavnom prvim svjetskim ratom. Tri su stvari, 
uglavnom, nadošle, koje su spriječile da se djelo, o. Bernardina 
prirodno nastavi. Prvo i najteže bijaše gubitak riječkog samo¬ 
stana. Kao posljedica novonastalih političkih prilika, grad Rijeka 
bude otkinut od hrvatskih krajeva te g. 1923. u stvari, a g. 1924. 
i pravno priključen Italiji. O. Bernardin i hrvatski kapucini mo¬ 
rali su napustiti Rijeku, i samostan je po vrhovnoj upravi Reda 
predan venecijskoj kapucinsko j provinciji, koja je nastavila 
gradnju crkve, ali dakako, nije nastavila ostali rad o. Bernar¬ 
dina. U to je vrijeme sluga Božji o. Leopold za kratko vrijeme bio 
poslan na Rijeku. Gubitak riječkog samostana ovaj je puta još 
teže pogodio hrvatske kapucine nego nekoć gubitak samostana u 
Zagrebu. Rijeka je bila sada u najistinitijem smislu središnji sa¬ 
mostan, sve je bilo skoncentrirano na Rijeci. Rijeka je bila duša 
svih poduzimanja. Rijeka je u Hrvatskoj bila pojam! I bogata 
knjižnica i redovnička bogoslovija i tiskara i izdavačka djelat¬ 
nost i sve drugo moralo je sada silom prilika biti izgubljeno za 
hrvatske kapucine. Drugi razlog bijaše u tome, što je velik žar, 
naprezanje i oskudica u onim godinama slomila nekoliko života. 
Tuberkuloza je zahvatila i počela harati među mladim članovima 
Reda i nekoliko je darovitih prerano podleglo te ostavilo izorano 
polje: izvrstan propovjednik o. Jakov Brlić umro je 1916. sa 37 
godina, pjesnik o. Augustin Dujmušić g. 1916. sa 32 godine, o. Fi- 
delis Kišak g. 1913. sa samih 26 godina! Treći težak udarac bi¬ 
jaše što su se i u samostanu osjetile posljedice opće dezorijen- 

taci je, koja je po svršetku prvog svjetskog rata zavladala u jed¬ 
nom dijelu hrvatskog svećenstva. Kao posljedica ratnih pometnji 
i poratnih zbunjenosti nastao je tzv. »reformni pokret« među sve¬ 
ćenstvom, koji je konačno svršio u otpadu od Crkve i organi¬ 
ziranju starokatoličke sljedbe. U tu su struju bili uvučeni i neki 
mlađi Članovi hrvatskih kapucina, koji su teškom gorčinom ispu¬ 
nili srce svetoga starca Bernardina. Ako k tome još pribrojimo 
nedovoljnu pronicavost i elastičnost onih, koji su o. Bernardina 
naslijedili u upravi komesarijata, onda ćemo dobiti otprilike cje¬ 
lovitu sliku razloga, zašto se djelo o. Bernardina nije tada moglo 
u svoj cjelovitosti i zamašitosti nastaviti. Mnogo toga je ipak 
ostalo da djeluje i dalje: sjemenište u Varaždinu, novi samostani 
u Dalmaciji itd. A ostala je i ogromna idejna baština te velike 
ličnosti, da je jednoć nastave kasnija pokoljenja. 

»ILIRSKA« PROVINCIJA 

Kad je g. 1918. nastala nova državna jedinica Jugoslavija, 
našli su se unutar njezinih granica, osim samostana hrvatskog ko¬ 
mesarijata: Varaždina, Karlobaga, Splita, Dubrovnika, također ovi 
slovenski samostani štajerske provincije: Celje, Škofja Loka, Krško, 
a slovenski su kapucini dobili g. 1920. na upravu također crkvu 
sv. Josipa u predgrađu Maribora (Studenci). U hrvatskim je kra¬ 
jevima, unutar nove države, postojao tada još jedan kapucinski 
samostan: u Osijeku. Taj je samostan pripadao austrijsko-madžar- 
skoj kapucinskoj provinciji sa sjedištem u Beču. Kapucini su u 
Osijek došli poslije oslobođenja Slavonije od Turaka, u početku 
18. st. (g. 1703), i to na želju njemačkih doseljenika, koji su htjeli 
imati njemačke dušobrižnike. U 18. st. su se kapucini neko vri¬ 
jeme nalazili također u Zemunu, ali su Zemun poslije napustili. 
Osječki su kapucini svoju početnu ulogu sačuvali sve do postan¬ 
ka Jugoslavije g. 1918; nisu dosta nastojali da se prilagode hr¬ 
vatskoj okolini i da u svoj samostan privuku hrvatske mladiće, 
te da ovaj istureni položaj tako urede, da odgovara potrebama 
i općem karakteru okolnog stanovništva, kao što je to uvijek 
bila praksa u staroj štajerskoj provinciji. Zato su uspostavu nove 
države teško osjetili, i oni g. 1920. napuste osječki samostan, a 
vrhovna ga uprava Reda preda slovenskim kapucinima, koji su 
tada — budući da su doonda bili u jedinstvu s austrijskim ka¬ 
pucinima — imali dovoljno svećenika sposobnih da propovijedaju 
na njemačkom jeziku, to jest da nadomjeste dosadašnji rad os¬ 
ječkih kapucina. 

Da se svi ti samostani, koji su se našli unutar granica nove 
države, nekako srede i da im se omogući perspektiva razvoja, 
bude g. 1921. ukinuta stara štajerska provincija, koja je dobila 
starinsko ime »provincija ilirska«. Ta provincija postoji i danas. 
Bugarska misija je 15. X 1926. predana tirolskoj provinciji. 

U novostvorenoj su provinciji kapucini obaju bratskih na¬ 
roda nastojali da međusobnim potpomaganjem što više ojačaju i 
što više urade za duhovno dobro svojih naroda. Od postanka do 

danas upravljalo je provincijom šest provincijala: dvojica od njih 
bili su hrvatske narodnosti. 

Hrvatski su kapucini u novoj provinciji, nakon početnog bol- 
nog zastoja, opet počeli brojčano rasti i razgranjavati svoj rad 
na dobro duša. Nastojanjem o. Anzelma Canjuge izgradiše pro¬ 
strano sjemenište u Varaždinu (»Konvikt sv. Josipa«) za redov¬ 
nički podmladak (sada je u toj zgradi bolnica). No najveću su 
radost doživjeli, kad im se ispunila davna želja i počela liječiti 
preko 150 godina stara rana: kad su mogli opet uspostaviti 
svoj samostan u Zagrebu. To se pokrenulo 1941. godine, kad je 
zagrebački nadbiskup — kasnije kardinal — dr. Alojzije Stepinac, 
pun ljubazne naklonosti prema kapucinima, odlučio da u zagre¬ 
bačkom predgrađu Dubravi sagradi crkvu sv. Mihaela i otvori 
novu župu, pa sve to preda kapucinima. Tik pred izbijanje rata 
u Jugoslaviji, u rano proljeće 1941, zabodene su prve lopate u 
travnatu livadu i iskopani temelji za skromnu crkvu, a 1. I 1942. 
već je u crkvi mogla biti otvorena župa, što je izvršio sam nad¬ 
biskup Stepinac osobno. Kapucini su se tako u Zagrebu, mjesto na 
nekadanjem mjestu u strogom centru, našli među siromašnim 
svijetom na periferiji, točno u skladu sa svojim duhom i svojim 
franjevačkim pozivom: da siromašnima propovijedaju Evanđelje 
i jednostavno žive s jednostavnima. 

Poslije svršetka drugog svjetskog rata hrvatski su se kapucini 
g. 1948. stvarno — a g. 1954. i pravno (dekretom od 11. I 1954) — 
vratili natrag u svoj nekadašnji samostan Rijeku, s velikim po¬ 
ljem rada i novim zadacima, koji su u tom velegradu i te kako 
porasli u odnosu na stanje kakvo bijaše u ono vrijeme, kad su 
hrvatski kapucini pod vodstvom o. Bernardina Škrivanića igrali 
tako veliku ulogu u duhovnom životu Rijeke. 

NEKI ZNAČAJNI MUŽEVI 

Među hrvatskim se kapucinima svagda našlo muževa koji su 
svijetlili svojim primjerom kršćanske i duhovne zrelosti i ozbilj¬ 
nosti, strogosti prema samome sebi a blagosti prema drugima, 
požrtvovne zauzetosti za apostolski i karitativni rad. Ipak su to 
stvari,^ koje se teže zapaze kao nešto izvanredno u usporedbi s 
onim što je kod kapucina redovito, budući da je kapucinski život 
ionako vrlo strog i neprekidno zahtijeva veliko svladavanje sa¬ 
moga sebe te spremnost na svaki posao i svaki napor. Osim to¬ 
ga mi nažalost slabo poznajemo pojedinosti iz povijesti provin¬ 
cije, jer — posebno u našim krajevima — kapucin mora biti uvi¬ 
jek na terenu, uvijek zauzet nečim što treba uraditi sada i što 
treba predvidjeti unaprijed, pa tako ima malo vremena, da se 
čovjek dade na prevrtanje i proučavanje starih dokumenata, koji 
su uostalom u tim duhovnim i svetačkim stvarima često jako 
škrti, a više se bave materijalnim i svakodnevnim stvarima i 
problemima. No uza sve to, mi možemo ovdje spomenuti leti¬ 
mično bar nekoliko muževa, — osim onih na koje smo već naišli 

— pa će se vidjeti, da su kapucini u Hrvatskoj zaista bili vjerni 
svome idealu, ma da — razumije se — nema žita bez kukolja. 

Evo na pr. o. Kazimir Nikola Gergaša iz Klanjca, nakon što 
je proživio u samostanu već 54 godine, umire 1751. na apostol¬ 
skom poslu u Petrinji. Bio je vrlo tražen korizmeni propovjednik. 
Pokopan je u Zagrebu uz ogromno učešće naroda. Slično umire 
1720. u Lovranu o. Florencijan Ivan Turina iz Hreljina, dok pro¬ 
povijeda korizmu. O. Emilijan iz Rijeke podliježe naporima u 
brizi oko ranjenika i duhovnog dobra vojnika u Gospiću 2. XI 
1789, kao vojni svećenik za vrijeme tadanjeg turskog rata koji 
je počeo g. 1787. Bio je samo 17 godina redovnik. O. Luka iz 
Zagreba, gvardijan i definitor štajerske provincije, pade žrtvom 
kuge 19. VIII 1681, jer se zarazio dvoreći bolesnike za vrijeme 
epidemije. O. Rafael iz Novigrada umro je g. 1737. u Moskvi u 
Rusiji kao apostolski misionar, nakon što je samo 27 godina bio 
u samostanu. Nažalost ne znamo ništa više o njemu. Za o. Franju 
iz Karlovca, koji je umro u Zagrebu 10. V 1763, kaže »Knjiga 
mrtvih« provincije, da je bio propovjednik »žarke riječi, koja je 
mnogo prodirala u srca slušatelja«, a oca Feliksa Nikolu Najšića 
iz Budinšćine, koji je umro 8. VI 1756. u Varaždinu, hvali da je 
bio »književno vrlo naobražen«. O. Hijacint Kiseljak iz Varaždina, 
više puta provincijal hrvatske provincije, koji je umro 18. XI 
1893. na Rijeci, bio je 1855. odlikovan od države zlatnim križem 
za zasluge, jer se mnogo trudio oko oboljelih od kolere. 

O. STJEPAN ZAGREBEC 

No najznamenitiji među hrvatskim kapucinima stare šta¬ 
jerske provincije, po spomeniku koji je od njega ostao, jest o. 
STJEPAN MATI JA MARKOVIĆ iz Zagreba, u povijesti hrvatske 
književnosti poznat kao PETER ŠTEFAN ZAGREBEC. On se rodio 
u Zagrebu godine 1669. a redovničko je odijelo obukao kao mla¬ 
dić od'19 godina u Gorici, gdje je pc svršenoj godini novicijata 
načinio redovničke zavjete 1. IV 1689. Gdje je svršio škole i pri¬ 
mio svećeničko zaređenje to se dosad još nije moglo ustanoviti. 
Boravio je, čini se, većinom u samostanima u Zagrebu i Varaž¬ 
dinu. U ovom posljednjem, tada novo sagrađenom samostanu, na¬ 
lazimo ga g. 1706, pod gvardijanatom o. Marina iz Senja, o kome 
smo već govorili. I sam je vršio službu samostanskog poglavara, 
čini se, u više navrata. Umro je 15. II 1742. u Zagrebu, proživ- 
jevši u samostanu 54 godine. Potkraj života zadesila ga teška 
nevolja, jer mu je lijevo oko posve oslijepilo, a desno vrlo oslabilo. 

Došavši u Goricu Stjepan je tamo još zatekao u novicijatu 
o. Rogerija Mihaela Krammera iz Ljubljane (1667—1728), koji će 
kasnije napisati knjigu propovijedi na slovenskom jeziku (Pal- 
marium empyreum, 1731—1743). U samostanu je goričkom tada 
boravio starac o. Romuald Marušić iz Štandreža, koji se bavio 
pisanjem na slovenskom jeziku; sačuvan je od njega stihovani 
tekst za naročito prikazivanje muke Isusove u 13 slika. Je li 
možda primjer toga muža djelovao tada na obojicu mladića i 

jesu li oni možda već u tu prvu godinu redovničkoga života 
odlučili da će se posvetiti pisanju na svojim materinskim jezi¬ 
cima, to ne znamo, ali je to vrlo vjerojatno. No kako god bilo 
s time, činjenica jest, da je o. Stjepan prvi — prije nego o. Ro- 
gerij —- uspio da iznese na svjetlo plod svoga pionirskog rada 
na gojenju materinskog jezika. Već g. 1715. (bilo mu je tada 46 
godina) izdaje o. Stjepan u Zagrebu prvi svezak svoga ogromnoga 
propovjedničkog djela »Hrana duhovna ovčic kerščanskeh«. Tri 
godine kasnije, 1718. izlazi drugi svezak. O. Stjepan se doduše na¬ 
dao da će to biti iste godine, jer tako oglašuje na posljednjoj 
stranici prvoga sveska, ali su očevidno nastale neke teškoće. Dru¬ 
gi je svezak tiskan u Celovcu (Klagenfurt), a svi ostali u Zag¬ 
rebu. Treći je svezak došao na svjetlo g. 1723, Četvrti se po¬ 
javio 1727, a peti istom sedam godina kasnije, g. 1734. Već ti 
razmaci daju naslutiti, da se pisac imao boriti s dosta poteškoća, 
dok je uspio plod svoga pera dati u javnost. Ipak je upornom 
žilavošću i ustrajanjem u ciljevima uspio da svoju zamisao dovrši 
i tako objelodani najveće propovjedničko djelo na hrvatskom je¬ 
ziku, jer njegovih pet svezaka ima preko 3.000 stranica! Djelo ima 
najprije latinski naslov »Pabulum spirituale«, a onda (na prvom 
listu verso) hrvatski »Hrana duhovna«, ali je čitavo pisano samo 
hrvatskim jezikom, i to kajkavskim narječjem. On sam i njegovi 
cenzori (15 puta) nazivaju taj jezik »hrvatskim« (»idiomate cro- 
atico«). Citate donosi uvijek latinskim jezikom, ali odmah do¬ 
daje i hrvatski prijevod. 

Svrhu svoga pothvata opisao je o. Stjepan u tekstu posvete, 
kojom svoj prvi svezak posvećuje i stavlja pod zaštitu zagre¬ 
bačkog biskupa E. Esterhazya, ovim riječima: »Želim da ova Du¬ 
hovna hrana, očinskim govorom i načinom priređena tako da je 
odmah prikladna za pašu, bude kao u kakvoj spremnici kroz sve 
nedjelje u godini pri ruci gospodi pastirima, Vama podložnima, 
koje često mnoge brige sprečavaju kod pripremanja hrane za 
duše, a na korist onima, koje Krist dobri Pastir naziva svojim 
ovcama. A toga sam se posla, koji je doduše skroman ali nipošto 
— držim — beskoristan, prihvatio zato, što se na našem pučkom i 
domaćem jeziku može naći vrlo malo takvih spremnica, kako god 
se danomice sve više osjeća želja za njima. Držim da je to stanje 
takvo baš zato, što mnogi doduše vijećaju i razmišljaju na koji 
bi se način u toj stvari moglo javnosti uzaći u susret, ali se ipak 
nitko ne daje na posao da nas iz toga stanja izbavi. I tako dok 
jedan drugoga čeka uzalud čekamo svi. Meni je zato, kad sam 
počeo tkati ovo tkanje, poglavito bilo na srcu, da primjer ovoga 
moga neznatnoga djelca potakne druge mnogo vještije navjesti¬ 
telje Riječi Božje, neka bi se oni mudrije i s većim znanjem 
oznojili oko ove iste stvari. Jer — kako svjedoči Tulije u Filip 
XII — »kasnije su misli obično mudrije«. Tako se ponajviše i 
događa, da kasnija izdanja budu proširenija od prijašnjih; a takvu 
sreću želim i ovom svome djelu, kako god je neznatno.« 

Knjige o. Stjepana bile su u Hrvatskoj primljene s veseljem 
i upotrebljavane rado i s korišću: dokaz tomu je već sama činje- 

nica, da je on mogao nastaviti s izdavanjem tako omašnih sve¬ 
zaka, što je bez sumnje u ono vrijeme zahtijevalo velik trošak. 
A to nam potvrđuju i laskave izjave cenzora. Ipak je bilo i pri¬ 
govora, od kojih su neki tako ražalostili pisca, da je u predgovoru 
četvrtom svesku franjevačkom jednostavnošću napisao riječi, koje 
ćemo ovdje donijeti, jer nam prilično osvjetljuju njegove ciljeve. 
Navevši najprije klasičnu izreku o Epaminondi: »Nisam nikad 
upoznao čovjeka, koji bi više znao a manje govorio od Epami- 
nonde«, nastavlja: »A o meni će se naći više nego jedan koji će 
govoriti obrnuto: Nisam nikad upoznao propovjednika, naime 
hrvatskoga jezika, koji bi manje znao a više govorio od patra 
Štefana Zagrebca kapucina. I neće govoriti krivo, jer i ja sam 
priznajem da sam najpriprostiji od svih. Ako pak u svojim 
knjigama mnogo govorim, neka svatko znade, da jako malo ili 
ništa govorim iz svoje glave, nego sve iz sv. Pisma i drugih sva¬ 
kojakih knjiga svetih i mudrih naučitelja. Ja se na taj posao, 
sa svojim priprostim razumom nikada ne bih bio odvažio, da 
me nisu viši duhovni pastiri na to primoravali a niži žarko mo¬ 
lili. A ne držim da bi te jedne i druge na primoravanje i prošnju 
bilo pokretalo išta drugo osim onih riječi sv. Tome: Quamvis 
proles generetur infirma, melis tamen est sic esse, quam poenitus 
non esse, tj. mislio sam: premda su moje propovijedi priproste 
ipak je bolje imati nešto nego ništa. Ako dakle, tebi, pobožni či¬ 
taoče, ni ova moja knjižica ne bude po volji, traži sebi drugdje 
bolju, a mojemu priprostom razumu oprosti, živ, zdrav i za me se 
Gospodinu Bogu moli!« 

Kako se vidi, o. Stjepan je imao pred sobom tako reći isklju¬ 
čivo apostolske ciljeve, da olakša svećenicima pripremanje propo¬ 
vijedi, ali također i to, da bismo na hrvatskom jeziku imali nešto 
katoličke literature, makar kako priprosta bila. Bila mu je bez 
sumnje pred očima nakana, da običnom hrvatskom čitaocu, koji 
nije znao dobro latinski, pruži knjigu, u kojoj će moći naći na svo¬ 
me jeziku iznesenu kršćansku nauku i crpsti odatle poduku i po¬ 
ticaje za popravak i poboljšanje svoga života. Ali baš odatle, iz 
činjenice, što je ta nakana o. Stjepana Markovića našla plodno 
tlo i bila prihvaćena od hrvatskoga puka, digao se protiv njegova 
djela u ondašnjoj hrvatskoj stvarnosti najglavniji prigovor, koji 
nam je zabilježio pavlin Hilarion Gašparotti (1714—1762) u svojemu 
»Cvet sveteh«. On kaže, da je od mnogih čuo prigovarati o. Štefanu 
kapucinu, zašto je na našem jeziku »kruto hasnovita prodeštva 
svoja« (vrlo korisne svoje propovijedi) dao u javnost, kad imamo 
dosta takvih knjiga napisanih na latinskom jeziku. »Zar zato da 
svaka bakica to može čitati pa da se onda usudi propovjednicima 
prigovarati?« Sam Gašparotti brani o. Stjepana (i sebe), i kaže: 
»Zašto bi se dakle kod nas uskraćivao tolik duhovni napredak 
priprostim ljudima? Ah, zar nije dušica jedne bakice jednako tako 
vrijedna i predragocjenom krvlju Kristovom otkupljena kao i duša 
najpametnijega čovjeka? Dapače, dao Bog, da bi s vremenom sav 
narod hrvatske zemlje naučio čitati, jer onda napokon ne bi bilo 

toliko praznoglavih i neukih. Niti bi toliko duša zbog velikog grješ¬ 
nog neznanja propadalo.« 

Već iz toga se prilično jasno može nazrijeti, koliko je važan i 
uspješan bio rad o. Stjepana u hrvatskom narodu i kako je on 
krčio tadanju hrvatsku šikaru. 

Knjige o. Stjepana Markovića bile su brzo prihvaćene i čitane 
među Hrvatima također izvan užeg područja kajkavskog dijalekta 
te po Sloveniji. Kao odjek toga čitamo u predgovoru treć.em svesku 
njegovu želju, da svojom »knjižicom dođe u pomoć ljudima hrvat¬ 
skoga, slovenskoga i dalmatinskoga naroda.« 

Da su njegove knjige mogle biti zapažene među slovenskim 
svećenstvom, to je prilično razumljivo, jer su u ono vrijeme me¬ 
đusobne veze Hrvata i Slovenaca bile vrlo uske: ta i sam o. Stje¬ 
pan bijaše član zajedničke redovničke zajednice, provincije šta¬ 
jerske. Zanimljivo je za ondašnje književne i opće prilike, što on 
na koncu treće knjige donosi na latinskom jeziku dvije stranice 
objašnjenja o svome pravopisu pod naslovom »Dodatak za čitatelja 
inostranca«. Tu on piše: »Da ugodim nekim inostrancima, koji ra¬ 
zumiju naš hrvatski jezik i koji bi se (kako čujem) željeli koristiti 
mojom »Hranom«, ali ne mogu postići željeno plodouživanje zbog 
toga, što je pravopis (premda sam donekle) različit od kranjskoga 
(carniolica), pokušao sam ovdje u malo riječi — koliko je moguće 
— objasniti, premda ni ja još nisam imao sreće da proučim pravo¬ 
pis našega jezika (ako takav gdje na svijetu postoji?). Ta jedan 
piše ovako, a drugi onako, kao što sam i pisao različito u oba 
svoja objelodanjena sveska »Hrane duhovne«, premda ni u ovom 
trećem nije sve uređeno.« 

Mora da je o. Stjepan Marković bio dobar i rado slušan pučki 
propovjednik, koji je ne samo pisao, nego najprije govorio, a ovi 
izdani tekstovi predstavljaju uglavnom ono što je on govorio, da¬ 
kako možda dotjerano i dopunjeno. 

Markovićevo djelo nije dosada još nitko, koliko nam je poz¬ 
nato, potanko .proučio ni s jezične ni s književne strane, niti je tko 
posvetio odgovarajuću pažnju njegovu sadržaju te proučio te velike 
sveske s moralno-pastoralnog gledišta. A to bi »Hrana duhovna« 
svakako zavrijedila po svome značenju i utjecaju u onovreme¬ 
nom hrvatskom katolicizmu. 

PATER GREGUR KAPUCIN 

Drugi hrvatski kapucin iz štajerske provincije, koji je uspio 
zauzeti mjesto u hrvatskoj literarnoj povijesti, jest O. GRGUR 
JURAJ MALEVAC (ili možda Malovec) poznat pod imenom 
PATER GREGUR KAPUCIN (1734—1812). On se rodio u mjestu 
Perudina blizu Vinice u Bijeloj Kranjskoj, pa se zato u latin¬ 
skim dokumentima, po kapucinskom običaju potpisivao »P. Gre- 
gorius Venicensis«. Njime su se istraživači više bavili nego o. 
Stjepanom, valjda zato što je o. Grgur pisao pjesme. Veliku 
raspravu o njemu napisao je Vladoje Dukat u Radu Jugoslaven¬ 
ske Akademije 207. Dukat misli, da je o. Grgur do g. 1800. stalno 

boravio u Zagrebu, a te se godine preselio u Varaždin, gdje je 
umro 29. I 1812. Godina smrti je sigurna, a drugo bi trebalo još 
istraživati. Svakako je o. Grgur bio neko vrijeme gvardijanom 
u Zagrebu (bar 1780—1781), ali je sigurno, da se nalazio kao član 
samostanske obitelji u Varaždinu već 6. II 1795. (spomenuti izvješ¬ 
taj kustosa o. Modesta Laurenčića kard. Battianiu). Najvjerojat¬ 
nije će ipak biti da je o. Grgur vrlo brzo poslije raspuštanja zag¬ 
rebačkog samostana g. 1788. otišao u Varaždin. 

O. Grgur Malevac spada među najznatnije hrvatske pisce 
kajkavskoga kruga. Napisao je više pjesničkih djela, od kojih su 
— po Dukatu — najvrednije ove stvari: 1. »Nestrančno vezđaš- 
njega tabora izpisavanje« (1789—1791); zatim 2. »Nebeski pastir 
pogubljenu ovcu išče« (1795); a naročito 3. »Horvacka od Krištu- 
ševoga narođenja vitija (1800). »Nestrančno izpisavanje« (= Ne¬ 
pristrano opisivanje sadašnjega rata) nema toliko pjesničke vri¬ 
jednosti, koliko je to zanimljiv pokušaj od kulturno-historijskog 
značenja za Hrvatsku, jer je to kao neki prvi pokušaj povremenog 
časopisa u Hrvatskoj. Istina, »ispisivanje« je napisano u stiho¬ 
vima, ali izvješćuje o najsuvremenijim događajima: o toku tur¬ 
skog rata koji počinje 1787. Malevac je događaje vidio iz službe¬ 
nih dvorskih novina, a iznosio ih je u stihovima s izvjesnom crtom 
humora, i to svake godine po jedan svezak, kroz tri godine. To 
bi dakle bio kao neki godišnjak. Nešto slično nije prije njega u 
Hrvatskoj postojalo. 

Drugo djelo »Nebeski Pastir« je pjesnički prikaz muke Isu¬ 
sove u okviru usporedbe o Isusu kao dobrom Pastiru. O. Grgur 
je motiv uzeo od njemačkog isusovca Friedricha Spee, ali ga je 
našire obradio, ne bez invencije, topline, pa i dramatičnosti. 

No od svih je Malevčevih spisa pjesnički najvrednije treće 
djelo koje smo spomenuli, »Horvatcka vitija«. To je — po Duka- 
tovu mišljenju — originalno zamišljena božićna igra. Sadržaj se 
kreće oko toga, kako se 12 mjeseci, dan i noć, sijeno i slama itd. 
nadmeću, tko će biti odabran da pruži utočište Kristu kod nje¬ 
gova dolaska na svijet, i kako ih Bog sve izmiruje na taj način, 
što će svaki imati kod Kristova dolaska neku ulogu. Zamisao ba¬ 
rokna s primišlju nekog dobroćudnog humora, ali ne bez pobož¬ 
nog čuvstva, i protkana didaktičkim elementima. Dukat kaže, da 
je Pater Gregur kapucin »po cjelokupnom svom radu, a navla¬ 
stito po svojoj »Horvackoj vitiji« ... svakako najjači pjesnički 
talenat među kajkavskim pjesnicima triju stoljeća«, tj. XVI, XVII, 
XVIII (Slatki naš kaj, Zagreb 1944, 226). 

Sva su djela o. Grgura tiskana u Zagrebu osim »Nebeskog 
Pastira«, koji je otisnut u Ptuju 1795. Sva su pisana hrvatskim 
kajkavskim narječjem. 

O. ANGELIK BEDENIK, biskup 

Najznačajniji muž hrvatske kapucinske provincije sredinom 
19. st. bijaše o. ANGELIK BEDENIK iz Koprivnice. O njemu 
je vrijedno reći još koju riječ, jer je to jedan od onih naših 

ljudi koji su uspjeli prekoračiti granice svoje domovine te odi¬ 
grati neku ulogu u velikom svijetu. Juraj Bedenik rodi se u Kop¬ 
rivnici 3. IV 1808, a u samostan stupi u Varaždinu 13. III 1824, 
kad mu je bilo 16 godina. S redovničkim odijelom dobije ime 
Angelik. Budući da po tadanjim državnim propisima nije smio 
načiniti svečane zavjete prije 21. godine (Crkva još nije bila 
uvela trogodište jednostavnih zavjeta), morao je čekati godinu 
1829. Te godine točno na svoj rođendan, 3. IV u osam sati ujutro, 
načini na Rijeci svečane zavjete. Kad je 31. I 1833. kao svjedok 
potpisujući akt o svečanim zavjetima o. Hijacinta Kiseljaka, već 
je bio svećenik. Vrlo brzo postaje samostanski starješina: bilo 
mu je samo 28 godina, kad 12. VIII 1836. kao gvardijan prima 
svečane zavjete fra Samuela Goričana. Sa 37 godina bude 3. VI 
1845. izabran na Rijeci kustosom, tj. starješinom hrvatske ku- 
stodije. 

Kad se g. 1847. u svibnju imao u Rimu održati generalni 
kapitul, zamolio je o. Angelik dne 13. XI 1846. od dvorske kan¬ 
celarije u Beču putnu ispravu za putovanje u papinsku državu, 
ali mu je molba bila odbijena i vraćena. Novi general Reda, po¬ 
digne dne 13. IX 1847. hrvatsku kustodiju na čast provincije. 
To je učinjeno na zalaganje o. Angelika. 

Na provincijalnom kapitulu, koji se održao u Varaždinu 8. 
V 1848, bude o. Angelik izabran za prvoga provincijala hrvatske 
provincije. 

Odmah čim je izabran novi general o. Venancije, pisao mu 
je o. Angelik o svojim planovima za ojačan je hrvatske provincije, 
prvenstveno time što bi se u Trstu ustanovio hrvatski samostan. 
General se s time složio. 

U rano proljeće 1850. pošao je o. Angelik pješke u Rim, jer 
je svakako htio da o. generalu osobno objasni stanje u provin¬ 
ciji, pa da se onda može nešto efikasno učiniti za njezino oja- 
čanje. U Rimu je bio radosno primljen. Ostavio je generalu jedan 
projekt za obnovu hrvatske provincije. Tu je opet na prvom 
mjestu bilo pitanje samostana u Trstu. Generalno je vijeće obje¬ 
ručke prihvatilo tu nakanu o osnivanju tršćanskog samostana i 
general se obvezao da pomogne. U vezi sa željom o. Angelika da 
ojača redovnički duh u provinciji, predloži mu generalno vijeće 
(pismom generala od 22. XI 1850), neka izabere jedan od tri po¬ 
stojeća hrvatska samostana, te unutra smjesti redovničku mladež 
zajedno sa samim revnim i za stegu zauzetim članovima provin¬ 
cije, a isključivo posve mlade redovnike. U vezi s tom preporu¬ 
kom generalovom sagrađen je g. 1851. na sjevernom krilu samo¬ 
stana na Rijeci drugi sprat za klerike (svećeničke pripravnike). 

Kad je istekao trogodišnji rok provincijalni kapitul na ko¬ 
jemu bude provincijalom izabran o. Maksimilijan Tušek iz Pe- 
trijanca, a o. Angelika izaberu za tzv. generalnog kustosa, to jest 
predstavnika provincije koji zajedno s provincijalom ide na ge¬ 
neralni kapitul da bira vrhovnog starješinu Reda. O. Angelik je 
tada određen ujedno za riječkog gvardijana. 

Premda o. Angelik sada više nije bio provincijalom, ipak se 
general o. Venancije i dalje s njime dopisivao i tražio njegovu 
pomoć i njegov savjet za rad na obnovi Reda i provincije, jer 
ga je osobno poznavao i imao u nj povjerenja, budući da je znao, 
da je o. Angeliku milo sve što odgovara redovničkom duhu. 
(Usp. pismo generala od 9. VII 1851). 

U svibnju 1853. održavao se u Rimu generalni kapitul. O. 
Angelik prisustvuje tome kapitulu kao kustos hrvatske provin¬ 
cije, i tu se odmah pokazalo da on uživa velik ugled među čla¬ 
novima Reda. On je naime bio među dvanaestoricom kandidata, 
koje je — na temelju ispitivanja raspoloženja među biračima 
Papa Pijo IX predložio da se između njih izabere šest članova 
generalnoga vijeća. O. Angelik dobije kod toga glasanja 48 gla¬ 
sova od 112 mogućih. Nije bio izabran za člana vrhovnog vijeća, 
ali se ipak vidi da je bio vrlo ozbiljan kandidat, a to znači da su 
ga mnogi jako cijenili. 

Novi general o. Salvator da Ozieri, odmah poslije kapitula, 
imenuje o. Angelika generalnim konzultorom, to znači svojim 
stalnim pratiocem i savjetnikom na svim putovanjima po pro¬ 
vincijama. Ipak o. Angelik ne ostade u toj službi dugo, jer je već 
iste godine Sv. Kongregacija za širenje vjere (Propaganda) zatra¬ 
žila od generala da ga oslobodi od svih drugih dužnosti i dade 
njima na raspoloženje za ustanovljenje zavoda za odgoj misionara 
za Indiju. Propaganda je htjela ustanoviti negdje u zemljama 
njemačkog jezika misijski kolegij za Indiju, jer se računalo da 
će Nijemci lakše naučiti engleski jezik, koji je u Indiji bio po¬ 
treban. O. Angeliku bude povjereno da izvede taj pothvat. Pro¬ 
paganda mu je dala instrukcije i punomoći da poradi na carskom 
dvoru u Beču, kako bi se takav kolegij utemeljio ili u Beču ili u 
Budimpešti. U međuvremenu, dok se kolegij ne uspostavi, kanio 
je o. Angelik — kako je 13. XII 1853. pisao provincijalu o. Maksi- 
milijanu — boraviti u samostanu Varaždin. 

Pothvat je dobro napredovao i već je bilo sve spremno da 
se kolegij otvori u mjesecima travnju ili svibnju 1854. u Budim¬ 
pešti, ali na koncu od svega nije bilo ništa, jer je vrhovna uprava 
kapucinskoga reda u posljednji trenutak odustala od ustanovlja¬ 
vanja toga kolegija. Ne znamo točno iz kojega razloga; povjesni¬ 
čar Reda o. Melkior a Pobladura misli, da su se poglavari možda 
bojali da ne bi taj kolegij ostao izvan njihove vlasti i jurisdikcije, 
zbog jozefmističkog duha vladajućih krugova u Austriji i Ugarskoj. 

Poslije toga, čini se, o. Angelik odlazi u Trst i ustanovljava 
kapucinski hospicij u gradskoj bolnici. Svakako se on nalazi u 
Trstu kao starješina novog hospicija u jesen 1855. Godine 1857. 
počeo se u Trstu graditi novi samostan na brdašcu »Montuzza«. 
O. Angelik se svakako nalazi u Trstu još 4. V 1858. kad se u 
Varaždinu održava provincijalni kapitul hrvatske provincije, jer 
ga nema u rasporedu samostanskih obitelji koji je načinjen na 
tom kapitulu. Po nekim bi se indicijama možda moglo zaključiti 
da se on nalazio u Trstu još u početku g. 1860, kad posreduje po 
drugi put kod generala da o. Ivan Pavao iz Udina, jedan tali¬ 


392 


janski kapucin koji bijaše član hrvatske provincije, ostane kao 
član obitelji u Trstu. O. Angelik je na svaki način i živo želio, 
da bi tršćanski samostan postao sastavnim dijelom hrvatske pro¬ 
vincije, ali se to nije nikada dogodilo, jer tadanja uprava hrvatske 
provincije to nije htjela. O. Angelik je tršćansku redovničku obi¬ 
telj ustanovio kao neposredno ovisnu o generalnoj Kuriji Reda i 
to je tako jako dugo ostalo, jer ni hrvatska ni štajerska provincija 
nisu htjele prihvatiti tršćanskog samostana: konačno je taj samo¬ 
stan pripojen venecijskoj provinciji. 

Godine 1861. imenuje general o. Nikola da S. Giovanni in 
Marginano o. Angelika Bedenika generalnim vizitatorom Irske. 
Bila mu je dužnost da u ime generala otputuje u Irsku i obavi 
tamo pregled svih kapucinskih samostana te života i rada tamoš¬ 
njih redovnika. 

No još iste godine 1861, u mjesecu lipnju, imenuje ga papa 
Pijo IX apostolskim vikarom Agre u Indiji. Ondje je trebao na¬ 
slijediti o. Ignacija Persica, kasnijega kardinala, koji se već go¬ 
dinu dana prije morao povratiti u Italiju, shrvan od teškoća i 
pogibelji pretrpljenih u nedavnoj indijskoj pobuni protiv Engleza 
(1857—1859), pak se sada odrekao te službe. Papa imenuje 18. VI 
1861. o. Angelika naslovnim biskupom Leuce u Traciji, te on bude 
posvećen za biskupa u Rimu dne 21. VII 1861. Novi je biskup 
po svoj prilici najprije još jednom posjetio svoju domovinu, a 
onda je dne 20. X 1861. krenuo brodom iz Trsta prema Indiji. 

U Agru je stigao 7. XII 1861. Tu se odmah dao na posao 
da upozna svoje ogromno polje rada i da se uhvati u koštac s 
mnogim problemima. Nažalost, o radu, uspjesima i neuspjesima 
o. Angelika u Agri znamo vrlo malo. »Zagrebački Katolički list« 
objelodanio je g. 1862 (str. 54, 236—238) dva njegova pisma iz 
Indije, koja nam daju neki mali uvid u opće prilike apostolskog 
vikarijata podno Himalaja. 

O. Angelik je imao 53 godine kad je kao biskup došao u 
Indiju. Ali ni pune četiri godine nije ostao na svome velikom za¬ 
datku, jer se već 2. XI 1865. prekinula nit njegova života. Umro 
je od tumora na jetri, nakon teških patnji koje su trajale čitavih 
šest tjedana. 

Ovi suhoparni podaci jedva mogoše dati najpovršnije obrise 
velikih poteza života i rada ovoga sina naše grude koji je u 
skromnoj franjevačkoj halji nosio srce puno žara i zauzetosti za 
plemenite kršćanske ideale. Život i rad o. Angelika Bedenika 
svakako bi zaslužio da bude pažljivije i svestranije proučen. Bilo 
bi u redu, da se nađe netko, koji bi taj dug zahvalnosti i pijeteta 
isplatio prigodom stote godišnjice njegove smrti (1865—1965). 

O. AUGUSTIN DUJMUSlC 

Iz početka XX st. potrebno je svakako spomenuti pjesnika o. 
AUGUSTINA DRAGANA DUJMUŠIĆA iz Gradačca u Bosni, koji 
je stupio u kapucinski red kao dijecezanski svećenik i kao već 

poznata ličnost katoličkog javnog života. On se rodio 6. X 1884. 
Rano je izgubio majku. Odgojiše ga Isusovci u travničkom sje¬ 
meništu, gdje je svršio gimnaziju. Bogoslovske je nauke završio 
u Sarajevu i tu bude zaređen za svećenika. Nadbiskupija ga po¬ 
šalje u Regensburg na studij crkvene glazbe. Po povratku bijaše 
najprije neko vrijeme kapelanom u Sarajevu, a onda ode na 
Rijeku, kamo je onih godina privlačilo mnogo zauzetnije ljude 
ime o. Bernardina Škrivanića i živahan katolički kulturni rad, 
koji se tamo razmahao, naročito poslije osnivanja »Kuće Dobre 
Štampe« i utemeljenja vlastite tiskare. Dragan Dujmušić je već 
tada bio priznat pjesnik, koji surađivaše u časopisima katoličkog 
književnog pokreta (Luč, Prosvjeta, Vrhbosna itd.), i g. 1910. 
sabra najzrelije plodove svoje pjesničke duše u zbirku »Iskre 
srca moga«, koja osvane te godine iz kapucinske tiskare »Miriam« 
na Rijeci. Iste godine izađoše njegove »Povjesničke crtice kapu- 
cinskog samostana na Rijeci« u nakladi »Kuće Dobre Štampe«, a 
dvije godine kasnije pojavi se u istoj nakladi njegova velika 
radnja »Kritična povijest svete kuće Marijine u Loretu i njezini 
prenosi« (Rijeka 1912, str. 354). Pored ovih većih radova pisao je 
Dujmušić mnogo članaka o raznolikim kulturnim, religioznim i 
socijalnim pitanjima po različitim časopisima, naročito u glasniku 
»Naša Gospa Lurdska« te, kasnije, u »Riječkim novinama«. 

Kao mlad svećenik popusti Dujmušić neko vrijeme previše 
napasti alkohola, koja u ono vrijeme strahovito haraše među 
našim mlađim ljudima, naročito umjetnički nadarenima (bohem- 
ština!), ali na Rijeci — u onoj groznici rada i molitve — doživi 
on svoje radikalno obraćenje. Naskoro posta on jedan od stupova 
katoličkog protualkoholnog pokreta, koji se počeo širiti s Rijeke, i 
jedan od glavnih pisaca, koji su ispunjavali malo glasilo pokreta 
»Sveti rat«, što je počelo izlaziti kao prilog »Naše Gospe Lurđske«. 

Tako je duša mladog svećenika kroz nekoliko godina do¬ 
živjela potpunu preobrazbu i neuporedivo duhovno sazrijevanje, 
i on se, odjednom, nađe u kapucinskom novicijatu u Varaždinu. 
Obukao je redovničko odijelo 15. I 1912, i pri tom dobije ime 
AUGUSTIN, valjda u znak želje da nasljeduje velikog obraćenika. 
Svečane redovničke zavjete učini 19. II 1916. Kao redovnik o. 
Augustin Dujmušić ne prestade pisati: no više nije pisao pjesme. 
Godine 1916. izađe na Rijeci anonimno njegova veoma zanimljivo 
pisana knjižica »Šta ćemo bez rakije? ...«, u kojoj žigoše porok 
uživanja rakije — tog otrova mnogih naših krajeva. 

Njegova kratka tumačenja nedjeljnih evanđeoskih perikopa, 
što ih je pisao za »Riječke novine«, tako su se svidjela širokim 
svećeničkim krugovima, da se ukazala potreba da budu sabrana 
i otisnuta u posebnoj knjizi »Nedjeljna Evanđelja«, koja je pot¬ 
pisana pseudonimom Evangeliman. Dapače, prvo je izdanje bilo 
vrlo brzo rasprodano, te je naskoro bilo potrebno izdati drugo 
izdanje, na kome je, uostalom, navedeno i ime autora: no on 
već bijaše mrtav. 

O. Augustin poživi u samostanu samo četiri godine, ali su 
to bile godine najuzornijeg asketskog samoizgrađivanja i oče¬ 

vidnog naglog duhovnog rasta. Kapucinski život po sebi nalaže 
mnoga odricanja i prožet je ozbiljnim asketizmom; zato nije lako 
među kapucinima istaći se strogošću života i biti u toj stvari 
zapažen kao takav koji nadilazi druge. Pa ipak je upravo to 
postigao o. Augustin u kratko vrijeme svoga redovničkoga života. 
I braća u samostanu i vjernici izvan samostana divili su se nje¬ 
govu duhu pokore, šutljive radinosti, nenamještene i duboke 
skromnosti, molitvene uronjenosti i nenatrunjene finoće. Kroz 
one četiri godine o. Augustin nije hodao, nije trčao, on je letio, 
kao da je osjećao da ima malo vremena, i da nekoć propušteno 
treba sada brzo nadoknaditi. Kad ga je shrvala bolest i kad se 
neminovno približavao kraj, o. Augustin sve proživljavaše kao 
što čitamo u životima svetaca. Strpljivost, predanost u volju 
Božju, svjesna briga da u svemu nasljeduje velike uzore sve¬ 
taca i da u svemu bude mio Bogu: to je bilo jedino što je još u 
njemu živjelo, kad je tijelo ginulo i približavao se čas tjelesnog 
utrnuća. Osjetivši da nastupa taj trenutak, zamoli o. Augustin 
da mu obuku grubu redovničku halju: ne htjede umrijeti bez 
odijela sv. Franje, koje je uz cijenu tolikog nasilja nad sobom 
uspio zadobiti. To mu dozvoliše. No to njegovoj žednoj duši nije 
bilo dosta. Kad je agonija počela rasti, usrdno moljaše o. Odorika 
Ožega, neka ga skinu s postelje i polože na pod: da umre po 
uzoru sv. Franje u potpunu odricanju. No ta mu želja nije bila 
uslišana. 

I tako umre taj nježan pjesnik i velik pokornik, neumoran 
radnik i borac Božji, smrću svetaca u Varaždinu 14. IX 1916, ne 
navršivši još 32 godine života. Njegova je svetačka pojava ostala 
dugo u svijesti i sjećanju njegove redovničke braće i vjernika na 
Rijeci i u Varaždinu. 

O. BERNARDIN SKRIVANlC 

O. BERNARDIN NIKOLA SKRIVANlC rodio se 7. III 1855. 
u Omišu u Dalmaciji, od roditelja Ivana i Josipe r. Kalajžić. Otac 
mu bijaše obrtnik. Gimnaziju i bogoslovske nauke svrši u gla¬ 
goljaškom sjemeništu u Priku kod Omiša. Završne ispite iz bo¬ 
goslovlja načinio je u Zadru. Pošto je 10. VIII 1877. zaređen za 
svećenika splitske biskupije, postavi ga njegov biskup za upra¬ 
vitelja biskupskih dobara. Tako je prva njegova služba bila u 
splitskoj biskupskoj kuriji. Kasnije ga pošalju za upravitelja župe 
u Koštanje, a g. 1886. morade preuzeti vodstvo župe Kaštel-Su- 
ćurac kod Splita. 

Svojom razboritošću, dobrim i žarkim zalaganjem uspio je 
u tri godine izvesti pravi duhovni preporod župe i ostaviti 
trajno sjećanje i želju za sobom. Oduševljena je župa na čelu sa 
svojim pastirom izvela obnovu zapuštenog svetišta Majke Božje 
na Hladima, i tako se don Niko izvježbao da može kasnije kao 
o. Bernardin biti graditeljem mnogo velebnijeg Marijinog sve¬ 
tišta, bazilike Naše Gospe Lurdske na Rijeci. Kao župnik u Su- 
ćurcu osjeti Škrivanić poziv Božji, da se odreče svoje svjetske 

slobode i ode u samostan. Bilo je to jedne svibanjske srijede 
(svaku je srijedu postio u čast Presvete Djevice), 17. V 1888, dok 
se molio pred Marijinom slikom. Odluči se za strogi kapucinski 
red i stupi u novicijat u Rijeci dne 18. V 1889. Četiri godine 
kasnije, 21. V 1893. načini svečane zavjete i tako se zauvijek sveza 
s kapucinskim ogrankom Franjina reda. 

Rijeka bijaše glavnim poprištem njegova redovničkoga us¬ 
pona i njegova neumornog rada. Vrlo je predano i ne pazeći 
na svoju udobnost odmah od početka redovništva pregnuo, da 
što više učini za duše i da se što više istroši za njih. Neutrudivo 
propovijedaše na hrvatskom i talijanskom jeziku, sjedaše u ispo- 
vjedaonici, pohađaše bolesnike. Uskoro ga provincijska uprava 
postavi starješinom riječkog samostana: odmah se dao na sređi¬ 
vanje bogate biblioteke (koja je nažalost kasnije jako okljaštrena!). 

23. VII 1901. postaje provincijalom hrvatske provincije. Ota¬ 
da se njegov rad neprekidno pomnožava, proširuje, umnogostru- 
čuje, kroz čitavih 18 godina, koliko je bio na vodstvu provincije. 
Osim gradnje crkve Gospe Lurdske i unutrašnjeg rada za. ojača¬ 
le provincije, o čemu smo već govorili, poduzeo je o. Bernardin 
i izveo mnogo pothvata, po kojima o. Bernardin postade »ime, koje 
će trajno ostati u povijesti hrvatskoga naroda« (Dr. A. Pilepić). 

Već od. mladosti bijaše osobitim štovateljem Marijinim, no 
ta je^ pobožnost dobila novi vid kad je g. 1902. posjetio Lurd. 
Kao što je francuski kapucin sluga Božji o. Antun Marija iz La 
Vaura postao glavnim širiteljem lurdske ideje po Francuskoj, tako 
je hrvatski kapucin o. Skrivanić odlučio lurđsku misao i lurdsku 
pobožnost prenijeti i oživjeti u hrvatskim krajevima. 

Zato sa svojom braćom priredi i izda na hrvatskom jeziku 
veliku Bertrinovu »Kritičnu povijest« lurdskih događaja te raspa- 
čava po hrvatskim krajevima 10.000 primjeraka, a g. 1905. dade 
na svjetlo pučki molitvenik »Ave Maria«, koji je također veli¬ 
kim dijelom sam sastavio i u kojem lurdske pobožnosti zauzimaju 
velik dio prostora. Molitvenik je prodro u sve hrvatske krajeve 
i doživljavao nova i nova izdanja: do blizu 100.000 primjeraka. 
G. 1907. počne izdavati mjesečni glasnik »Naša Gospa Lurdska«, 
koji ižlažaše sve do g. 1916. postigavši nakladu — za ono vrijeme 
nenadmašenu u sličnim publikacijama — od 35.000 primjeraka. 
Glasnik je bio dobro uređivan, a tehnički na najvećoj visini u 
Hrvatskoj. Od 1911—1915. izlazio je i godišnjak »Almanak Gospe 
Lurdske«, koji se po raznovrsnosti i vrijednosti sadržaja te po 
suvremenosti tehničke opreme mogao natjecati s najboljim izda¬ 
njima te vrste u zapadnoj Evropi. Tu treba ubrojiti i »Vjenčić 
Gospe Lurdske«, koji je zajedno s desetak drugih »Vjenčića« u 
nekoliko stotina tisuća razbuđivao iskrena srca na pobožnost ši¬ 
rom hrvatske zemlje. Poslije prvog svjetskog rata počelo je Dru¬ 
štvo sv. Jeronima u Zagrebu iznova izdavati »Našu Gospu Lurd¬ 
sku« (1928) i »Almanak« (1929), ali staro oduševljenje nije se više 
uspjelo oživjeti. 

Isti je cilj imalo prvo hrvatsko narodno hodočašće u Lurd, 
koje je o. Bernardin uspio organizirati 1908, za pedesetu gođiš- 

njicu lurdskih ukazanja, a kojemu na čelu bijaše krčki biskup A. 
Mahnić i makarski biskup J. Carić. To je prvo hrvatsko narodno 
hodočašće bilo ujedno i najveće od svih 18 hrvatskih hodočašća, 
jer je bilo 410 hodočasnika. O. Bernardin je organizirao još tri 
hrvatska lurdska hodočašća pred prvi svjetski rat (1914—1918). 
Osim toga je s Rijeke — pod duhovnim i organizatorskim žarom 
o. Škrivanića — išlo također 6 hrvatskih hodočašća u posjete 
Presvetoj Djevici u Loreto (u hodočašću 1910. sudjelovalo je oko 
2.000 osoba), na Brezje u Sloveniji, pa onda sv. Antunu u Pa¬ 
dovu i na druga sveta mjesta. 

Osim toga razgranatog rada, koji iđaše za oživljavanjem po¬ 
božnosti u hrvatskom puku, posebno marijanske, o. Bernardin je 
brzo osjetio neophodnu dužnost, da se protiv tolikih napadaja na 
katoličku vjeru i potkopavanja putem štampe odlučno ustane na 
njezinu obranu istim oružjem štampane riječi. Zato on g. 1906. 
uz pomoć riječkog župnika dr. Kukanića osniva apologetski tjed¬ 
nik, koji donošaše članke na talijanskom i hrvatskom jezika, a 
pod talijanskim imenom »II Quarnero«. Talijanski je dio uređivao 
sam o. Bernardin, a list ižlažaše sve do 1918. 

Prvi uspjesi u tom području štampe ohrabriše o. Bernardina, 
a zapravo i prisiliše, te on utemelji g. 1910. vlastitu tiskaru koju 
stavi također pod zaštitu Marijinu nazvavši je »Miriam«. Tako 
se taj apostolat štampe stavio na čvršće i nezavisnije temelje i 
mogla je, po uzoru na takav pothvat francuskih asumpcionista, 
biti osnovana u samostanu na Rijeci hrvatska »Kuća Dobre 
Štampe«. G. 1912. prenosi biskup A. Mahnić na Rijeku i svoju 
»Hrvatsku Stražu«. Uspostavljanjem vlastite tiskare, koja bijaše 
opremljena najmodernijim strojevima, bili su udareni temelji za 
izdavanje prvog hrvatskog strogo katoličkog dnevnika. Taj se 
dnevnik pojavio iz tiskare »Mariam« pod naslovom »Riječke no¬ 
vine«, a uređivali su ga u ime starješinstva hrvatskih katoličkih 
akademskih društava dr P. Rogulja i R. Eckert. Za vrijeme prvog 
svjetskog rata novine su, zbog cenzure, prestale izlaziti. Poslije 
su prenesene u Zagreb kao »Narodna politika«, koja kasnije po¬ 
stade »Hrvatska straža«. 

O. Bernardin je i sam mnogo pisao u sve te različite časo¬ 
pise, a posebno je izdao knjigu »Duhovne vježbe za redovnike i 
svećenike« (Rijeka 1911). 

Sve svoje pothvate stavljao je o. Bernardin pod zaštitu Mari¬ 
jinu, kojoj bijaše uvijek odan djetinjom ljubavlju. Stalna lozinka 
njegova života i rada bila je: »Po Mariji k Isusu!« 

Takvo neumorno djelovanje o. Bernardina i njegova izgrađena 
ličnost duhovnog upravljača nije mogla da ne svrati na sebe°pažnju 
viših crkvenih poglavara. Samo velika poniznost njegova spriječi 
da ne bude podignut na biskupsku stolicu u dva navrata. Sv. 
Pijo X naročito ga je volio i cijenio njegov rad: sam je rado čitao 
apostolski tjednik »II Quarnero«. Postoje i neke lijepe epizode 
o susretu svetoga Pape sa skromnim kapucinom. Još se sada čuva 

u kapucinskom samostanu u Zagrebu srebrni kalež, koji je sv. 
Pijo X osobno poklonio o. Bernardinu, a koji su Papi, za njegov 
jubilej 1908, poklonile »Kćeri Irske«. 

Kad su Talijani po svršetku prvog svjetskog rata okupirali 
Rijeku, morade o. Škrivanić pred sam Božić 23. XII 1922. napu¬ 
stiti Rijeku. Otišao je u Split, u zaklon Gospe Pojišanske, da tu 
proživi posljednjih deset godina života. Težak udarac, koji ga 
snađe gubitkom Rijeke i nezahvalnom rabotom nekih jučerašnjih 
suradnika, podnosio je velikom ustrpljivošću i nepomućenim pouz¬ 
danjem. K svemu tome pridružila se dugotrajna bolest, no o. Ber- 
nardin ostade do kraja sa svima prijazan, pun nekog čednog dosto¬ 
janstva i šutnje, koja je rječito govorila kako je Bog velik tako¬ 
đer kad kuša svoga vjernog slugu. 

U Splitu je o. Bernardin kroz sedam godina (1923—1930) bio 
kućnim starješinom, a kroz tri je godine (1927—1930) bio članom 
provincijalnog vijeća nove provincije »Ilirske«. 

Pojava o. Bernardina učinila je velik utisak na svakoga, tko 
se s njime susreo, zbog svoje visoke izgrađenosti i nepokolebive 
vjernosti idealu, koja je odsijevala s njegova lika. Zato je već za 
života kod mnogih uživao glas sveca. Preminuo je u Splitu, opla¬ 
kan od sveukupne javnosti, dne 25. IX 1932. Više puta su neki nje¬ 
govi poštovaoci (na pr. dr. Fran Binički) izricali želju, da bi se 
pokrenuo proces za njegovo proglašenje blaženim. Završimo ovaj 
prikaz markantnog lika Škrivanića riječima glasovitog našeg ka¬ 
toličkog javnog radnika i teologa o. dr. Petra Grabića, franjevca 
i bivšega provincijala: »Kada bi bilo do mene, ja bih sutra stavio 
na oltar našeg blagopokojnog Bernardina i s pouzdanjem mu se 
preporučio u mojim teškoćama« (U pismu O. A. Prebegu, od 16. 
III 1962). 


O. ANZELMO CANJUGA 

U crkvenom životu hrvatskoga naroda trajan je spomenik 
sebi ostavio također kapucin o. ANZELMO FRANJO CANJUGA, 
kompozitor i borac za obnovu crkvene glazbe u Hrvatskoj. Rodio 
se 27. XI 1894. u selu Budislavec kod Varaždina, od oca Jakoba 
i majke Mare r. Cafuk, a umro je u Staroj Gradiški 19. XII 1952. 
Gimnaziju je učio u Varaždinu i kao 16 godišnji mladić obukao 
je tamo skromno odijelo sv. Franje dne 1. VIII 1910. Svečane za¬ 
vjete načini 28. XI 1915, a za svećenika bude zaređen 8. XII 1917. 
U samostanu je dugo vremena vršio službu odgojitelja u sjeme¬ 
ništu, a 1933, bude izabran za člana provincijalnog vijeća i samo¬ 
stanskog starješinu u Varaždinu. Kao takav poduzme gradnju 
nove zgrade za serafsko sjemenište (»Konvikt sv. Josipa«) u Va¬ 
raždinu. Više od deset godina bijaše vjeroučiteljem na velikoj 
osnovnoj' školi u Varaždinu, a neko vrijeme i na šegrtskoj školi 
Od g. 1938. djelovao je u Osijeku. 

Glazbu je učio privatno i kod Franje Dugana st. Bio je na¬ 
stavnik crkvene glazbe i pjevanja na drž. gimnaziji u Varaždinu 
te nastavnik pjevanja na drž. gimnaziji u Osijeku. Istakao se kao 

dobar zborovođa i orguljaš, a davao je s uspjehom više crkvenih 
koncerata. Bio je jedan od najaktivnijih pobornika ideja hrvat¬ 
skih cecilijanaca za obnovu crkvene glazbe, te je u tom smjeru 
mnogo radio u različitim vidovima. Osobito je značajan njegov 
prinos kod izdavanja Hrvatskog crkvenog kantuala (1934), a istakao 
se također surađujući u časopisu »Sv. Cecilija« kao skladatelj, ali 
i kao dobar glazbeni pisac i kritičar. Skladao je većinom crkvenu 
glazbu (preludiji i fuge za orgulje, mise, moteti, crkvene popijevke 
itd.). »Izvrsno je poznavao naše stare crkvene pučke pjesme. Kom¬ 
pozicije mu odaju svježu invenciju, jednostavnost i dotjeranu 
formu. Znao je u njima pogoditi narodni duh, pa su neke prih¬ 
vaćene i kao pučke pjesme« (A. Vidaković). Priredio je harmoni¬ 
zacije za više koralnih napjeva i obradio mnogo starih hrvatskih 
korala iz zbirke »Cithara octochorda« (1701, 1723, 1757). Osobito 
su popularne njegove crkvene popijevke »Ljiljane bijeli«, »Uzmite, 
jedite«, i dr. Jedan je dio njegovih skladbi ostao još u rukopisu. 

SADAŠNJE STANJE 

U posljednja desetljeća kapucinski ogranak franjevačkoga 
reda doživljava, čini se, značajnu obnovu života i rada. Već 1948. 
održao se u Rimu interprovincijalni kongres kapucinskoga reda, 
kojemu bijaše cilj istražiti i otkriti načine, kako bi se apostolsko 
djelovanje Reda što bolje uskladilo sa stanjem suvremenog čo¬ 
vječanstva i što bolje odgovorilo današnjim potrebama duša. Du¬ 
hovni začetnik toga nastojanja bijaše sam blagopokojni papa Pijo 
XII, koji je kapucinski red smatrao naročito prikladnim za apo¬ 
stolski rad u onim krugovima suvremenog čovječanstva, koji su 
duhovne pomoći najviše potrebni. Zato je sam Pijo XII živo po¬ 
ticao da se Red što više apostolski založi, i to, dobro ocijenivši 
današnje okolnosti, današnje bolesti i današnje mogućnosti. Kao 
najvažniji plod kongresa 1948. i svih tih nastojanja oko podanaš- 
njenja apostolskog djelovanja kapucina izašla su g. 1951. »Pravila« 
(Norme) o suvremenom apostolatu, koja je generalni kapitul Reda 
g. 1958. prihvatio kao obvezatna za sav Red. Dosada se već u raz¬ 
ličitim krajevima i u različitim vidovima očituje blagotvorni upliv 
tih poduzimanja i otvaraju se vidici koji mnogo obećavaju. 

S obzrom na brojčano stanje redovništva u današnjoj Crkvi, 
sve franjevačke skupine zajedno predstavljaju jednu petinu (oko 
20%) od sveukupnog broja redovnika svih kleričkih skupina sa 
zavjetima (svih ima 117 skupina). Kapucinski ogranak dolazi među 
franjevačkim redovničkim skupinama na drugo mjesto po broju 
članova, a među svim kleričkim skupinama na četvrto mjesto 
(Isusovci, Franjevci, Salezijanci, Kapucini). Na svršetku godine 
1961. bilo je na svijetu 15.849 kapucina raspoređenih u 1.251 re¬ 
dovničku kuću, koje su upravo grupirane u 69 teritorijalnih 
jedinica (pravih provincija 51). Od toga je svećenika bilo 9.191, 
a ostalo su svećenički pripravnici (klerici) i braća pomoćnici. 
Red ima svega 1167 malih sjemeništa sa 8.823 pitomca. Novaka 
je Red imao prošle godine svega 648 (klerika 534, braće po- 

moćnika 114). Misija u strogom smislu povjerenih kapucinima bilo 
je 48, a u njima djeluje 1.305 redovnika kapucina, od kojih je 
996 svećenika. Među kapucinskim svećenicima u misijama 62 su 
domaćeg podrijetla, a isto tako ima 55 domaćih klerika i 35 
domaće braće pomoćnika. Ostalo su stranci. To spominjem zato 
da se može vidjeti u kakvu omjeru kapucinski red hvata kori¬ 
jena među obraćenim kršćanima. Ovdje treba dodati da u Indiji 
postoji vrlo jak komesarijat, koji ima svega 136 svećenika, od 
kojih samo deset gore uračunatih, jer se sam komesarijat ne broji 
kao misija. Na tim misijskim područjima djeluje 257 domaćih 
svjetovnih svećenika i 1.750 domaćih časnih sestara. Misijskih 
postaja ima u svemu 3.451, a pitomaca u malom sjemeništu 1.140, 
dok u velikom sjemeništu ima 225 klerika, koji se pripremaju za 
svećeništvo. Svih katolika na tim područjima ima 2.004.119, a ne- 
katolika koje bi trebalo obratiti 109.123.510. Zaista ne malo polje 
rada. 

Misijskih škola u tim područjima, osnovnih, srednjih, viših, 
stručnih, ima preko 5.167 (uključujući dječje vrtiće) sa 436.750 
učenika. Te misije imaju 67 bolnica s 3.377 kreveta; 26 sklo¬ 
ništa za gubavce (leprozarija) sa 5.976 sklonjenih; 160 sirotišta sa 
8.194 siročadi; 265 ljekarna i 18 tiskara. Krštenih je prošle godine 
bilo na tim područjima 154.715; od toga odraslih 43.378, a onih 
na smrtnom času 11.725. Umrlo je međutim svega 24.515. 

U odnosu na g. 1956. Red je porastao za 711 redovnika i 58 
kuća. Svećenika ima sada više 391. U misijama radi sada 132 
kapucina više. 

Jedna redovnička zajednica može se to više radovati, što 
više svetaca iz njezinih redova rasvijetli Crkvu Božju i svojom 
ličnošću uzdrma i pokrene suvremenike na dobro, jer odgajanje 
i podizanje svetaca i jest najhitniji cilj redovničkog organiziranja 
uopće. Svevišnji Gospodin, čini se, posebnom darežljivošću izlijeva 
tu milost svetosti u posljednje vrijeme na kapucinski ogranak 
franjevačkog reda. Dosada kroz 400 godina svoga opstanka kapu¬ 
cinski je red dao Crkvi 9 kanoniziranih svetaca i 12 blaženika. 
5 kapucina ima pravo na naslov »časni sluga Božji« (to znači da 
su u apostolskom procesu potvrđene njihove herojske kreposti); 
23 je slugu Božjih čiji je apostolski proces već utvrđen i 147 slugu 
Božjih, o kojima je biskupski proces već završen ali nije još 
uveden apostolski. Značajno je, da je priličan broj tih svetih 
muževa živio u prošlom i u ovom stoljeću, to jest da su to naši 
suvremenici. G. 1934. proglašen je svetim brat pomoćnik iz Nje¬ 
mačke (Bavarska) sv. Konrad Birndorfer, koji je umro 1894. Pro¬ 
šle godine proglašen je blaženim svećenik iz Sjev. Italije Inocent 
Scalvinoni iz Berza, koji je umro 1890. Lanjske godine 9. XII 
1962. proglašen je svetim brat pomoćnik iz genovske provincije 
bi. Franjo iz Camporossa, koji je umro 1866. Blizu je uvođenje 
apostolskog procesa za francuskog kapucina, glasovitog lurdskog 
apostola, koji je g. 1860. vodio u Lurd hodočašće prvo od svih 
hodočašća uopće, slugu Božjega o. Antuna M. iz La Vaura (umro 
1907), a već je krenuo apostolski proces za njemačkog kapucina 

slugu Božjega o. Viktricija Weissa, umrlog 1924. Godine 1961. 
otvoren je biskupski proces u Granadi u Španjolskoj za brata 
pomoćnika slugu Božjega Leopolda iz Alpendiere, koji je umro 
9. II 1956. Više ima takvih slučajeva svetosti iz najbliže prošlosti 
i sadašnjosti, ali sve ih po glasu svetosti i raširenosti štovanja 
nadmašuje naš dragi sluga Božji o. Leopold Bogdan Mandić (umro 
1942.), koji u tom smislu nadmašuje uopće sve slučajeve kojima 
se bavi sv. Kongregacija za Obrede. Zanimljivo je također znati, 
da je blizu svršetka postupak za proglašenje blaženim kapucin- 
skog brata pomoćnika Jeremije Kostista iz Rumunjske, koji je, 
međutim, umro još 1625. U isto vrijeme napreduju i stare kauze’ 
pa je tako g. 1951. proglašen svetim kapucinski brat pomoćnik 
Ignacije iz Laconija,. koji je umro 1781. Velika je radost zadesila 
kapucinski red, kad je g. 1959. Sveti Otac Ivan XXIII proglasio 
kapucina sv. Lovru Brindiškoga (1559—1619) crkvenim naučite- 
ljem pod nazivom »Apostolski Naučitelj«. 

Koliko ima odlične svetosti po kapucinskim samostanima 
među sada još živim redovnicima, a tom ne možemo govoriti, jer 
se o svecima u tom herojskom smislu po crkvenoj tradiciji ne 
govori dok nisu umrli i tako metnuli točku na svoj duhovni 
lik. Pozornost na kapucinski red posljednjih desetljeća također 
je svrnuo stigmatizirani kapucin Pater Pijo, čija je ličnost još 
uvijek predmet najživljih diskusija. 

Kapucinski se red po svijetu bavi najrazličitijim djelova¬ 
njem na korist svoje ljudske braće: od brige za gubavce i razli¬ 
čite druge bolesnike, utamničenike, zapuštene, pomaganja župni¬ 
cima i mnogobrojnih župskih misija do velikih propovjedaonica i 
nastupanja na radiju i televiziji (P. Heinrich Sušo Braun, Padre 
Mariano itd.) i sveučilišnih katedra (P. Ilarino da Milano i dr). 
Uvijek u stilu onoga svjedočanstva što ga o kapucinima dade 
papa Pijo XI: »Kamo nisu kapucini prodrli i gdje se oni nisu 
pojavili? Naročito u momentima, koji su bili žalosniji, kad je 
trebalo priteći u pomoć, na najzapuštenijim mjestima, kamo nitko 
nije htio ići, kapucin je bio onaj koji je pošao«. (1928). 

U Hrvatskoj kapucini imaju sada 7 samostana (Zagreb, Ri¬ 
jeka, Varaždin, Osijek, Split, Karlobag, Dubrovnik), koji zajedno 
sa samostanima u Sloveniji tvore jednu zajedničku provinciju 
pod imenom »Ilirska«. Svih članova ilirske provincije ima 126; od 
toga svećenika 54, klerika 51, braće pomoćnika 21. Lanjske godine 
je stupilo u novicijat 10 klerika i 1 brat pomoćnik. Zajedničko 
serafsko sjemenište ima provincija u Osijeku, a bogoslovske nau¬ 
ke svršavaju hrvatski klerici na Rkt bogoslovnom fakultetu u 
Zagrebu, a slovenski u Ljubljani. U pružanju srednjoškolske nao¬ 
brazbe bratsku pomoć iskazuju kapucinima Franjevci, Isusovci i 
Salezijanci. 

Uslijed nedovoljnog broja dijecezanskog klera hrvatski su 
kapucini u posljednje vrijeme preuzeli također redovito dušo¬ 
brižništvo u više župa. Tako upravljaju velikom župom sv. Miha- 
ela na periferiji Zagreba (Dubrava), župom Naše Gospe Lurdske 

u strogom centru Rijeke, novom župom sv. Vida u Varaždinu. Te 
su župe pravno pripojene samostanima. Osim toga kapucinima je 
trajno povjerena uprava župe Gospe Pojišanske u Splitu. Na 
privremenoj upravi imaju hrvatski kapucini sada svega 8 župa: 
Sračinec kod Varaždina u zagrebačkoj nadbiskupiji, te Karlobag, 
Oštarije, Cesarica, Prizna, Lukovo Šugarje u senjskoj biskupiji, 
pa Barbat i Tribanj u zadarskoj nadbiskupiji. U svojim župama 
kapucini u posljednje vrijeme posebno živo rade oko liturgijske 
obnove te nastoje da bi njihove župne crkve postale uvijek živa 
i aktivna žarišta liturgijskog i sakramentalnog života. U tome 
su postignuti neki početni uspjesi, naročito u vjerničkom sudje¬ 
lovanju u svetoj liturgiji, koji vjernike ispunjaju osobitom du¬ 
hovnom radošću i predstavljaju svakodnevno srdačno religiozno 
osvježen je. 

Hrvatski kapucini i danas, kao i nekoć, shvaćaju svoj poziv 
u svjetlu riječi, koje je g. 1907. zapisao sluga Božji o. Leopold 
Bogdan Mandić: »Oni koji su pozvani da prigrle redovnički sta¬ 
lež, pozvani su tim samim na apostolsku službu, jer je redovnički 
stalež po svojoj naravi prikladniji za apostolsku službu. Uistinu: 
budući da su redovnici pozvani da potpunije provode svetost 
Evanđelja, razumljivo je, da će moći također bolje boriti se za 
stvar Evanđelja.« I današnjim hrvatskim kapucinima lebdi pred 
očima i goni ih ona ista misao, koju je g. 1723. zapisao hrvatski 
kapucin o. Stjepan Marković Zagrebec u predgovoru trećega 
sveska svoje »Hrane duhovne« ovim riječima: » .. . spominam se 
obećanja Bogu mojemu vuČinjenoga pred trideset i petemi letmi, 
obderžavati naimre Regulu i Žitek mojega sv. serafinskoga Oca 
Ferenca: Regula pak i Zitek njegov drugo ni, nego Sanctum 
Domini nostri Jesu Christi Evangelium observare. Sv. Evangelium 
obderžavati, nasledujuč sv. Apostole osebujnem vu nazveščanju 
Reči Božje, i nju nazveščajuč grešnikom put vu nebo kazati. Ar 
ako on, koji bližnjemu svojemu pomoći more, i ne pomore, on 
takaj pomoći i pomiluvanja vu svjeh potrebočah ni vređen. Za- 
kajzato za krivca velikoga spoznaval bi se, da bi dužnosti moje 
zadosta ne vučinil: Dužnost pako moja je, Non šibi soli vi vere, 
sed et aliis proficere. Ne samomu živeti, nego i drugem pohasneti«. 

Ako dakle, i ti, dragi mladi čitaoče, koji si pažljivo pročitao 
ovu knjigu, osjetiš u sebi poziv Božji, da i ti pođeš tragom miloga 
oca Leopolda i da žrtvuješ sebe za tako svetu stvar u sličnom 
načinu života kakav je bio njegov, najjednostavnije će biti, da 
brzo sjedneš te se pismeno (ili osobno) obratiš — da dobiješ daljnje 
informacije -— na adresu: O. ALOJZIJE NOVAK, kapucinski pro- 
vincijalat, Zagreb III, Borska 35. Da bi netko mogao biti primljen 
na daljnje školovanje za svećenika u kapucinskom redu mora 
biti duševno i tjelesno zdrav i mora imati završenu osmogodišnju 
školu (te čist i neporočan život). Može se obratiti i stariji, pa će se 
vidjeti što se može učiniti. Ne smeta, ako je takav možda već za¬ 
počeo kakav drugi studij ili preuzeo kakvo zvanje, pa sada istom 

otkrio nove ljepote, koje su odjeknule u njegovu srcu i počele ga 
privlačiti. Bog zove na različite načine i ima s ljudima planove koji 
nisu svakome odmah jasni, a istom kasnije se pokaže kako ih je 
mudro vodila Providnost. Ako netko nema dara ni sklonosti za ško¬ 
lu, a ipak osjeti želju da i on nešto pridonese za kraljevstvo Božje 
na sličan način kao o. Leopold i u ovakvoj duhovnoj sredini, takav 
može preuzeti dužnost brata pomoćnika. 

S. B. 

kronološki podaci 


12. V 1866. 

13. VI 1866. 
16.- XI 1882. 

2. V 1884. 

4. V 1885. 
28. X 1888. 

20. IX 1890. 

1890—1897. 

10. IX 1900. 

14. IX 1897. 

6. IV 1905. 

9. IX 1906. 

6. X 1909. 
1917—1918. 

16. X 1923. 

11. XI 1923. 

22. V 1935. 

22. IX 1940. 

30. VII 1942. 

16. I 1946. 

20. III 1952. 

2. V' 1954. 


f R ° đ “. U Herceg-Novom od roditelja Petra Mandića 
ladice iođ. Carević, kao dvanaesto dijete. 

Ki šten i dobio ime Bogdan. 

Ušao u serafsko sjemenište u Udinama (Videm) ve¬ 
necijanske kapucinske provincije, koja je imala svoj 
samostan u Herceg-Novom. J 

Stupio u kapucinski novicijat u Bassano del Grappa 
S redovničkim odijelom dobio ime fra Leopold. P 

Položio jednostavne redovničke zavjete. 

Inl^ ar ? , zavjetovan i e u Padovi. Filozofske i teo¬ 
loške studije završio u Padovi i Veneciji. 

Zaređen za svećenika u Veneciji u crkvi Gospe od 
điavlja. Zaredio ga je kardinal Dominik Agostini. 

^edSk UCinSk ° m Samostanu u Veneciji kao ispo- 
Zadrm 1 ^ 11 ^ POglavara kapucinskog samostana u 

SpovSS," u Bassa "° del 

Zamjenik samostanskog poglavara u Kopru. 

Premješten u samostan u Thiene kao ispovjednik. 

Premješten u samostan u Padovi kao ispovjednik. 

Interniran po raznim mjestima Južne Italije jer 
nije htio primiti talijanskog državljanstva. 

Premješten u samostan na Rijeci kao ispovjednik 
za Hrvate i druge Slavene. 

ćln u r rS 6 padovanskih katolika i biskupa vra- 
smrti! 23 1SP ° VJednika 1 tu ^ ostao do svoje 

Proslava 50-obljetnice redovničkih zavjeta. 

Proslava 50-obljetnice svećeništva (zlatna sveta 

Umro u Padovi na glasu svetosti. 

Počinje u Padovi biskupijski informativni postupak 
za proglašenje blaženim. Postupak 

Zaključen biskupijski informativni postupak Soisi 
odnese,,, u Elm i preden. Svetom eberS obreda 

Izdana Odredba Sv. zbora obreda kojom se odo- 
bia\aju spisi oca Leopolda. 

18 XII 1958. 

15. V 1962. 
25. V 1962. 

14. IX 1963. 
19. IX 1963. 

24. II 1966. 

12. V 1966. 
10. IV 1973. 

1. III 1974. 
3. II 1976. 

12. II 1976. 

2. V 1976. 


Na javnom konzistoriju u bazilici Sv. Petra čitana 
pred papom Ivanom XXIII molba da se otvori apo¬ 
stolski postupak. 

Sveti zbor obreda raspravlja o uvođenju kauze 
sluge Božjega. 

Papa Ivan XXIII odobrio glasanje Sv. zbora obreda, 
vlastitom rukom potpisao odredbu o uvođenju kau¬ 
ze (apostolskog postupka). 

Svečano je otvoren apostolski postupak u Biskup¬ 
skoj kuriji u Padovi. 

Posmrtni ostaci oca Leopolda preneseni iz gradskog 
groblja u Padovi u kapelu kraj njegove sobice-ispo- 
vjedaonice uz kapucinski samostan. 

Kanonsko utvrđivanje istovjetnosti posmrtnih os¬ 
tataka. Tijelo je pronađeno čitavo i neraspadnuto. 

Zaključen apostolski postupak. 

Održana je specijalna sjednica Sv. Kongregacije na 
kojoj se raspravljalo o herojskom stupnju krepo¬ 
sti oca Leopolda Mandića. 

Papa Pavao VI objavljuje svečani dekret kojim se 
potvrđuje herojski stupanj kreposti. 

Izvršio se ponovni pregled tijela oca Leopolda. Pro¬ 
nađeno je potpuno sačuvano u svim svojim dije¬ 
lovima. 

Papa Pavao VI je potpisao dekrete po kojima se 
priznaju čudom dva iznenadna ozdravljenja zago¬ 
vorom oca Leopolda. 

Leopold Bogdan Mandić proglašen je blaženim. 
Proglasio ga je papa Pavao VI u bazilici Sv. Petra 
u Rimu. 

SLUŽBENI IZVJEŠTAJ O ČUDESNIM OZDRAVLJENJIMA 
KOJA SU BILA PREDLOŽENA U PROCESU ZA PROGLA¬ 
ŠENJE BLAŽENIM ČASNOG SLUGE BOŽJEGA OCA LEO¬ 
POLDA BOGDANA MANDIĆA, KAPUCINA. KONGREGA¬ 
CIJA ZA PROCESE SVETIH IH JE POTVRDILA I SVEĆANO 
PROGLASILA KAO NEPROTUMAČIVIMA PO PRIRODNIM 
ZAKONIMA, POŠTO JE PAPA PAVAO VI POTPISAO DVA 
DEKRETA O PREDLOŽENIM ČUDESIMA 12. VELJAČE 
1976. GODINE, NA SJEDNICI KOJA SE ODRŽALA U 
PALAČI SVETE APOSTOLSKE STOLICE U VATIKANU. 

PRVO ČUDO 

Čudesno je ozdravijena gospođica Elza Raimondi, rođena 
u Cavazzana di Lusia (Kavacana di Luzia) (Rovigo) dne 30. 
lipnja 1922. godine. Čudo se dogodilo na večer 12. rujna 1946. 
godine. 

Kada je gospođica Elza Raimondi imala 22 godine, osje¬ 
ćala je neprekidne bolove na doljnjem dijelu trbuha. Prim¬ 
ljena je u bolnicu u Lendinari i operirana 6. lipnja 1944. godine 
na slijepo crijevo i na bruhu u preponi. Slijedio je težak po- 
slijcoperacijski period: rana se zatvorila tek nakon tri mje¬ 
seca i bolesnica je, usprkos najenergičnijem liječenju, stalno 
slabila pokazujući uvijek veću osjetljivost na bol i neprekidnu 
groznicu. Kad je izišla iz bolnice, predana je na liječenje Dr 
Ivanu Casaroti (Kazaroti), općinskom liječniku Luzije. Svako 
se liječenje pokazalo beskorisnim i poradi stalnog pogorša- 
vanja patoloških pojava, bila je 30. ožujka 1946. godine po¬ 
novno primljena u bolnicu u Lendinari. Nakon točnih pre¬ 
gleda, da bi došao do jasnijeg uvida u bolest, prof. Petar 
Tagariello izvrši operaciju u svrhu istraživanja dne 16. travnja. 
Zahvat je otkrio teški oblik tuberkulozne upale potrbušnice: 
nabori crijeva bili su slijepljeni, na stijenkama i na borama 
crijeva naziralo se mnoštvo, na tisuću, malih čireva. Budući 
da se ništa svrsishodno nije moglo poduzeti, zatvore trbušnu 
šupljinu i dadoše dijagnozu kirurškog zahvata da se radi o 
tuberkuloznoj upali potrbušnice sa prognozom da nema nade 
za ozdravljenje. Ostala je još mjesec dana u bolnici i onda je 
15. svibnja bila otpuštena, a da joj se zdravstveno stanje nije 
promijenilo. 

Kad se vratila kući, opet ju je preuzeo na liječenje dr 
Ivan Casaroti (Giovanni Casarotti). Nađe je, da je veoma osla¬ 
bila s povremeno dosta visokom groznicom, intenzivnim tr¬ 
bušnim bolovima i nepopustljivom zatvorenošću crijeva. Bu- 

dući da su se pojavili bolovi na hrptenjači i jaka glavobolja, to 
je pobudilo sumnju, da se radi o komplikaciji na moždanoj 
opni. Budući da je stanje gospođice Raimondi bilo bijedno, 
liječnik ju je posjećivao svaki dan i pravom ljubavlju nasto¬ 
jao, da joj ublaži neprekidne ljute boli. Kliničko stanje stalno 
se pogoršavalo. Bolesnica je bila prisiljena da bude neprekid¬ 
no u krevetu, ispružena, nesposobna da se miče. I sam pokušaj 
da se digne i da sjedne na krevet prouzročio bi joj nesvjesticu. 

Vidjevši da je svaka ljudska pomoć beskorisna, odluči 
uteči se zagovoru Časnog O. Leopolda iz Hercegnovog. Župnik 
Ivan Arduini dao joj je mali životopis O. Leopolda i potaknuo 
ju je, da mu se obrati u živoj vjeri. Isti je dne 30. srpnja, na 
obljetnicu smrti O. Leopolda, služio sv. misu na čast Pre¬ 
svetog Trojstva, da za proslavljenje svoga vjernog Sluge, 
udjeli zdravlje bolesnici, koja je pobuđivala sažaljenje kod 
sviju. Gospođica Raimondi sa svojim domaćima i drugim po¬ 
božnim osobama započne onaj dan devetnicu u čast O. Leo¬ 
polda, i molila ga, da On, kao dostojniji, posreduje za nju kod 
Majke Božje Pilastrello čije se svetište nalazi u blizini Len- 
dinare. Molila je, da bi ozdravila 12. rujna na svetkovinu Majke 
Božje. Kad je završila devetnicu, gospođica Raimondi tvrdi, 
da je vidjela O. Leopolda. Na pitanje, da li će ozdraviti 12. 
rujna, O. Leopold sa smješkom odgovori: da, da, da, i nestane. 
Ovaj je događaj pojačao vjeru u O. Leopolda kod bolesnice 
i cijele obitelji. Nastavili su svaki dan ponavljati devetnicu 
Časnog Oca, a pod jastukom bolesnice bila je stalno jedna 
njegova sličica. 

Bolest se međutim stalno pogoršavala i stanje je bolesnice 
izgledalo stvarno nepodnosivo. Tako je došao dan 12. rujna, 
svetkovina Majke Božje Pilastrello kod Lendinare. Gospođica 
Rimondi, uvjerena da će joj O. Leopold taj dan isprositi od 
Majke Božje ozdravljenje, željela je da je s drugim bolesnici¬ 
ma odnesu u Svetište. Njezini roditelji, koji su se bojali za nje¬ 
zino zdravlje, to nisu htjeli, ali jer je navaljivala, u nosiljci su 
je odnijeli u Svetište. Prisustvovala je na jednom djelu bogo¬ 
služja, stalno moleći O. Leopolda da joj isprosi obećanu milost. 
Ali njezino je stanje bilo takvo, da je liječnik dr. Petar Terra- 
nova, koji je bio prisutan da pruži pomoć bolesnicima koji su 
bili u Svetištu, odredio, da ju odmah nose kući, jer se bojao 
za njezin život. Kući je došla u stanju pojačane iznemoglosti, 
mnogo gore nego u jutro. Ali ona nije nimalo izgubila nade, 
nego je stalno držala u ruci sličicu Majke Božje i O. Leopolda 
i zaklinjala ga, da održi obećanje koje joj je dao. Vrijeme je 
prolazilo i ništa se nije dogodilo. Sestra Viktorija koja je bila 
uz nju reče joj: »Elza, što je to? Nije li ti O. Leopold obećao 

da ćeš danas ozdraviti? Dakle ...?« A ona odgovori: »Još nije 
večer!« 

I evo čuda! Gospođica Raimondi najedamput začuje jedan 
unutarnji uporni glas koji joj je govorio da siđe s kreveta. 
U taj tren neko novo ugodno raspoloženje prostruji cijelim 
njezinim tijelom. Siđe s kreveta govoreći onima koji su bili 
prisutni i zbunjeni zbog onoga što se događalo: »Nisam više 
bolesna, nisam više bolesna. Jeste li vidjeli — O. Leopolda?!« 
Nestalo je otekline u trbušnom predjelu i ponovno je zadobila 
boju i jakost. Obuče se i siđe u kuhinju. Baš u taj čas dođe 
dr Casarotti i ostade bez riječi pred događajem. Gospođica 
Rahnondi odluči odmah poći u crkvu, da zahvali Bogu, Majci 
Božji i O. Leopolđu. Dr Casarotti ju je pratio da vidi što će se 
dogoditi. Ali ne dogodi se ništa. Ozdravljena je išla pješke do 
crkve, dugo je molila i vratila se kući. Liječnik ju je nakon 
toga točno pregledao i kako je na procesu izjavio: »Ustanovio 
sam, da su nestali svi znakovi bolesti, koja nije ostavila ni 
traga od prijašnjih smetnja. Potpuno je ozdravila.« 

Ona je na večer mogla večerati kao i svi ostali u obitelji i 
nije osjećala nikakove boli. Od toga dana ona nije imala nika¬ 
ko 11 fizičku smetnju koja bi bila u vezi s prijašnjom bolešću. 

Nakon nekoliko dana išla je u Padovu u sobicu — ispovje- 
daonicu O. Leopolda, da mu zahvali za dobivenu milost. 

U znak svoje zahvalnosti od toga dana posvetila je svoj 
život potpuno brizi za siročad koja se nalaze u »Maloj kući 
O. Leopolda«, tj. u ustanovi koju je osnovala gospođica Lau- 
domia Venuti, učiteljica, u selu Covazzana. 

Neslužben! opis ovog čuda nalazi se na str. 342 


DRUGO ČUDO 

Čudesno ozdravljen gospodin Pavao Castelli rođen je u 
Sabbioncello dne 2. ožujka 1902., a stanuje u Pagnano di Me- 
rate, kod Vizzago (Como). Čudo se dogodilo u 2 sata dne 8 
ožujka 1962. 

... c ? 0Sp ? din Pavao CasteIIi nije bio nikada bolestan do svo¬ 
jih 60 godina i uvijek se bavio poljodjelstvom vršeći sve polj- 
ske poslove, pa 1 one najteže. Ujutro 4. ožujka 1962. bila je 
nedjelja. Najprije je jeo kao obično, zatim ode u župnu crkvu 
gdje je u 10 sati prisustvovao misi, a da nije osjećao nikakvih 
smetnj! Kad se vratio kući ode u svoju sobu da promjeni 
oujelo. Oko 11,30 sati njegova žena Marija Brivio, jer je zapa¬ 
zila da ne silazi iz svoje sobe, pođe da vidi i nađe ga kako se 

drži za krevet duboko sagnut. Iznenada su ga zahvatili jaki 
bolovi u trbuhu. Pozove kćerku, pomognu mu da siđe u ku¬ 
hinju i da sjedne uz zapaljenu peć. Kad su vidjele da bolovi 
ne prestaju nego postaju jači, telefoniraju liječniku Dr. Josipu 
Bonanomi. On odmah dođe, pregleda ga i sudeći da se radi o 
stvari koja još nije jasna ali je ozbiljna, naredi da bude od¬ 
mah odveden u bolnicu u Merate. Dr Italo Bella Rocca ga pre¬ 
gleda i dođe do zaključka da se radi o tipičnom slučaju želu¬ 
čane perfuracije i da je potreban brzi kirurški zahvat. Tele¬ 
fonski je odmah bio pozvan Dr Eduard Berla, primarius ki¬ 
rurškog odjela bolnice, koji se, jer je bila nedjelja, nalazio u 
Milanu. Međutim, brzo su bila obavljena laboratorijska ispiti¬ 
vanja, bolesniku je bio dan kisik i (aplicirana) primjenjena je 
crijevna klizma. Doktor Eduard Berla čim je došao pažljivo 
je pregledao Castellija i potvrdio dijagnozu Dr Della Rocca. 
Odluči da ga operira u 17,30 sati, da bi tako mogao pacijenta 
pripraviti kako je najbolje moguće. Želio je da bolesnikova 
žena bude jasno obavještena da je stanje muža jako slabo. 

Operacijska ekipa je u 17,30 sati bila spremna (ne kom¬ 
pletna; neki su bili odsutni zbog nedjelje): primarius kirurg 
Dr Eduard Berla, asistent Dr Italo Della Rocca, ancstezist 
doktorica Karla Caffaro Wedenissow, bolničari Anđeo Pan- 
zeri i časna sestra Germana Baroni. Otvorivši trbušnu opnu 
liječnici su se našli pred potpuno drukčijom slikom nego su 
očekivali: umjesto perforata Čira utvrdili su da se radi o mno¬ 
go težoj stvari. Više od metar crijeva bilo je ozlijeđeno, a boja 
crijevnih nabora bila je tipična boji mrtvog lista. Liječnici su 
međusobno diskutirali što da učine kako bi nesretnika spasili: 
izvade crijeva i pokušaju reaktivirati cirkulaciju sa mlakim 
krpama natopljenim u fiziološku rastopinu, ali kad su vidjeli 
da je sve beskorisno crijeva su stavili na njihovo mjesto bez 
odsjecanja i nanovo ih sašili. Dr Eduard Berla je diktirao Dr 
Dalu Della Rocca, i on sam je zatim potpisao ovaj izvještaj: 
»4. ožujka — kirurški zahvat — opća anestezija sa enđotra- 
healnom intubacijom. Trbušni rez uzdužno od prsne kosti do 
pupka. Otvorena potrbušnica: začepljenje u području gornje 
mezenterije žila s proširenim infarktom tankog crijeva. Zbog 
proširene povrijeđenosti crijeva odustalo se od svakog zahvata 
i zatvorio se trbušni zid po pojedinim slojevima. Kopče na 
koži.« 

Pavlu Castelli nije bilo spasa. Bolesnikovoj ženi koja je 
pitala za informacije o zahvatu, Dr Eduard Berla je rekao: 
»Žao mi je gospođo, ali nije se moglo poduzeti ništa da se va¬ 
šeg muža spasi, i nažalost, ne može se više ništa učiniti.« Bo¬ 
lesnika su odveli u sobu gdje je bio sam. Te večeri bio je poz¬ 

van župnik mjesta Paguano di Merate, Ivan Fumagalli, koji je 
Castelliu podijelio pobesničko pomazanje, a rodbinu je pota¬ 
kao da primi volju Božju. 

Prema tome kako su liječnici predvidjeli Castelli je mo¬ 
gao preživjeti još samo koji dan, a on je međutim ostao živ do 
dva sata slijedećeg četvrtka kad se dogodilo čudo iznenadnog 
ozdravljenja. Njegova žena, Marija Brivio već je dulje vrije¬ 
me mnogo Štovala Oca Leopolda, a štovanje je preporučivala 
mužu i cijeloj obitelji. U onom teškom času obori se na njega 
u živoj vjeri. Prije nego su bolesnika odnijeli u operacijsku 
salu pričvrstila mu je na majicu medalju Sluge Božjega i dok 
je trajala operacija ona je bila u kapelici bolnice i molila Oca 
Leopolda da joj isprosi spas muža. I tako je nastavila moliti 
s nevjerojatnom postojanošću sve one beskrajno duge dane 
nakon operacije. Bila je sigurna da će Otac Leopold spasiti 
njezinog Pavla. I bila je uslišana. Evo kako sama Marija Bri¬ 
vio pripovjeda kako se dogodilo čudo u iskazu koji je učinila 
pred Crkvenim sudom: 

»Četvrte noći oko jedan sat predložila sam svome mužu 
da ugasnem svjetlo u pokušaju da zaspi jer poslije operacije 
uopće nije spavao. Upozorila sam ga da mu između majice i 
poveza stavljam relikviju Oca Leopolda što nisam učinila ni¬ 
jednu prijašnju noć. Rekla sam mu: »Kušaj spavati; ja ću 
moliti i Otac Leopold već će se pobrinuti«. Počela sam moliti 
Oca Leopolda recitirajući njegovu devetnicu koju sam znala 
napamet. Malo nakon toga mislila sam u sebi: Sada ću moliti 
još posljednju molitvu recitirajući dvanaest Očenaša«, i po¬ 
čela sam ih moliti tiho da ne bi smetala muža koji je, činilo 
mi se, spavao. I tek što sam dovršila deveti Očenaš moj se muž 
uznemiri i zaviče: »Slabo mi je, slabo mi je, umirem!« Zapa¬ 
lila sam svjetlo i vidjela sam da je bio obliven znojem. Poku¬ 
šala sam mu brisati znoj, ali znojio se i dalje. Bio je smrtno 
blijed. Pomislila sam da ne može više biti tako ispružen i po¬ 
mogla sam mu da sjedne tako da su mu noge visjele uz kre¬ 
vet. Nikoga nisam dozivala u pomoć jer se nisam htjela uda¬ 
ljiti baš u času kad sam bila uvjerena da će me Otac Leopold 
uslišati. Muž se i dalje znojio, a ja sam ga brisala. I tako je 
prošlo oko tri-četvrt sata. Najedanput moj muž počne govo¬ 
riti: »Umirem, umirem!« Ja sam mu odlučno govorila: »Ne, ti 
ne umireš jer će te Otac Leopold ozdraviti«. On mi je uzvratio: 
»Umirem, umirem i ti ne razumiješ kako sam bolestan«. Malo 
nakon toga uvidjela sam da je još više problijedio. Teškom 
mukom je pokušavao dignuti glavu da me gleda, a ja sam mu 
pristupila; imao je potpuno bijele oči. Zahropta i glava mu je 
pala naprijed. Ja sam onda dignuvši ruke, uskliknula: »Gospo- 

dine, neka bude tvoja volja!« U taj čas moj muž se srušio una¬ 
trag, ne na jastuke nego popreko, a noge su mu ostale visjeti uz 
krevet. Najednom, u ispruženom stanju počne vikati: »Ozdra¬ 
vio sam, zdrav sam, nemam više ništa!« U taj čas dignula sam 
mu noge i ispružila ga po krevetu, stavila sam mu glavu na 
jastuk, međutim on je stalno ponavljao: »Ozdravio sam, ne 
osjećam više nikakve boli«. Bila sam toliko ganuta da se više 
nisam ni sjetila da bi recitirala Očenaše koji su mi manjkali 
od onih dvanaest kako sam obećala. Malo nakon toga mužu se 
počelo kretati u crijevima koja su od nedjelje ujutro bila za¬ 
tvorena. Ostali dio noći mirno je razgovarao sa mnom. Liječnik 
koji ga je ujutro pregledao našao je da je klinički zdrav. Na¬ 
kon toga bio je osam dana u bolnici pod kontrolom, i 17. 
ožujka otpušten je »ozdravljen«, kako piše na kliničkoj tablici.« 

Ovaj je događaj učinio duboki dojam na liječnike, bolniča¬ 
re i na sve koji su za njega doznali. Dr Eduard Berla, koji je 
Castellia operirao reče gospođi Mariji Brivio kad mu je za¬ 
hvaljivala: »Ne zahvaljujte meni nego Bogu. Ja mu nisam mo¬ 
gao baš ništa pomoći.« 

Pavao Castelli vrati se kući i nastavi svoj rad na polju. 
Hranio se kao prije bolesti i nije osjećao nikakvih smetnji koje 
bi bile u vezi s bolešću koju je imao. 

2. Nekad župna crkva 
u Zakučcu, poznata 
kao »Gospa od Pište- 
ta«, sada filijala župe 
u Omišu. 


1. Selo Zakučac, blizu Omiša. Rod Mandića doselio se ovamo u davnini iz Bosne, bježeći pred 
naletom Turaka. Na slobodnom prostoru (prvi plan slike) bila je kuća i preša obitelji Mandića 
iz koje potječe Bogdan-Leopold, prije nego je odselila u Herceg-Novi. 











3. Nekadašnji izgled Herceg-Novog. U prvom planu (najveća kuća ograđena zidom) jest 
kuća u kojoj se rodio Bogdan Mandić. Ispred kuće bila je mala plaža gdje se Bogdan 
igrao sa svojim drugovima iz djetinjstva. Gore, na stjenovitoj uzvišici, ruševine mletačke 







IBBBR;, jKftu 


llr * ; « i v rTf 

.i CT 


utvrde. 




5. Pogled na zapadni dio Herceg-Novog s uzvisine na kojoj se nalaze ruševine mletačke 
utvrde. U prvom planu lijepo se vidi rodna kuća oca Leopolda. Ona je sada, kako se 
vidi, već podignuta za još jedan kat i sva modernizirana. Ispred nje nema više zida, 
koji je uklonjen prigodom gradnje željeznice i ceste. Tako je nestala i mala plaža pred 
kućom. 


6. Rodna kuća Bogdana-Leopolda Mandića: pogled s mora. 




















7. Današnja župna crkva sv. Jeronima u Herceg-Novom. Obnovljena je polovinom prošlog 
stoljeća. Stara je crkva u vrijeme turske vladavine bila pretvorena u džamiju. 



8. Unutrašnjost župne crkve sv. Jeronima u Herceg-Novom, sadašnje stanje (gore). 

9. Gospa od Škrpjela u Boki Kotorskoj. 













































Dvorišna fasada nekadašnjeg kapucinskog samostana u Herceg-Novom, sada župni 


13. Pogled na nekacfašnji kapi 
cinski samostan u Herceg-Nc 
vom (lijevo).” 

14. i 15. Gospin oltar (dolje lijev« 
u crkvi bivšeg samostana kapi 
čina u Zadru (dolje desno). Ota 
Leopold bio je poglavar u toi 
samostanu od 1897. do 1900. 

16. Panorama Padove, gdje je o. Leopold živio četrdeset godina predavši se potpuno 
službi ispovijedanja. 

18. Fotografija oca Leopolda iz 1890. prigodom svećeničkog ređenja. Nju je poslao svojim 
roditeljima jer nije mogao osobno doći u Herceg-Novi da ondje služi svoju prvu svetu 
misu. 


























19. Otac Leopold s braćom, sestrama, nećacima i ostalim rođacima 1905. godine kad je 
bio u Herceg-Novom prigodom smrti svoje majke. 


20. Otac Leopold (prvi zdesna) u Bossanu del Grappa 1905. s redovnicima kapucinskog 
samostana u tom mjestu i s mons. Andreom GiacintOm Longhinom. kapucinom, novim 
biskupom - u Trevisu. 




21. Putnica (pasoš) oca Leopolda prigodom njegova* hodočašća u Lurd 1934. godine. 

22. Kopar. Samostan kapucina (do 1945). Pogled s vrtne strane. 





















23. \ biskupi venecijske pokrajine (Triveneto), kad su se skupili na godišnje duhovne 
vježbe u mjestu Villa Fietta (pokraj Asola, Treviso), željeli su u svojoj sredini imati 
oca Leopolda kao ispovjednika. 


24. Fotografija o. Leopolda iz 1940. godine, snimlje¬ 
na prigodom pedesete obljetnice njegova svećeni- 
štva. 

25. Kut sobice-ispovjedaonice o. Leopolda dok je bio na životu. Na polici se 
nalazi »Summa theologica« svetog Tome. Na zidu slike Gospe Lurdske, 
Ispred kojih je o. Leopold nastojao Imati uvijek svježe cvijeće. 




















27. Mali hodnik ispred sobice-ispovjedaonice 
o. Leopolda. Takav je bio i za njegova života. 


28. Sobica-ispovjedaonica o. Leopolda iz 
vana. Ploča na zidu spomen je na zračne 
bombardiranje 14. svibnja 1944. kad je bile 
srušeno sve uokolo osim sobice (ožbukar 
dio s prozorom). 


29. Zbirka od 250 svezaka (svaki po tisuću stranica) što su ih ispisali posjetioci sobice- 
-ispovjedaonice o. Leopolda moleći za zagovor ili zahvaljujući za milosti. Gotovo svakog 

mjeseca ispuni se po jedan svezak. 



























30. Kuća Leopoldova brata Nikole u Herceg-Novom. Tu je, za posljednjeg posjeta svom 
kraju, 1927. godine, kratko boravio o. Leopold (sobica iza prozora u prvom planu slike). 



31. Obitelj Pave Mandića 
(s njima na slici i Božo 
Mandić). Ta obitelj, koja 
je podrijetlom također iz 
Zakučca kao i obitelj iz 
koje potječe Leopold, od¬ 
selila je iz Zakučca u 
Omiš, gdje i sada živi. 




32. Jedan od mnogih 
listića na kojima je 
o. Leopold ispisivao 
svoje zavjete za sje¬ 
dinjenje kršćana, o- 
sobito istočne i zapa¬ 
dne Crkve, u jednu 
Kristovu Crkvu. Otac 
Leopold pisao je svo¬ 
je zavjete, kao i na¬ 
kane misa, latinskim 
jezikom. 

Dopisani nadnevci svjedoče kako je on često, nemajući vremena za pisanje svega zavjeta, 
dopisivao samo datum, želeći time obnoviti zapisani zavjet. 


Prijevod zavjeta na slici: 

Danas, 13. rujna 1927., obnovih svoje zavjete služeći svetu misu. 

Danas, 23. rujna 1927. poslije podne u kući Družbe Isusove u Padovi. 

Na veću slavu Božju i za vječni spomen. 

Ja, brat Leopold Mandić Carević, vjerujem i držim da blažena Djevica Marija, kao suotkupiteljica 
ljudskog roda, jest moralni izvor svih milosti, te od njezine punina svi mi primisrno. 
Zato — u službi ispunjenja njezina poslanja prema narodima Istoka, koliko mi moje služenje 
i zvanje najviše zadaju — obećavam i zavjetujem se da ću svakog časa, sa svom marlji- 
vošću, kako sam to sebi odredio, upotrijebiti sve sile svoga života za jedinstvo svih kršćana 
u jednoj Kristovoj Crkvi. 

Fra Leopold Mandić Carević 

33. i 34. Bilježnica u koju je o. Leopold svaki 
dan upisivao nakane misa. Na, ovim dvama 
listovima gore ispisane su nakane za mjesec 
travanj, svibanj, lipanj i dio srpnja 1934. Iz tih 
se listova jasno vidi kako je on mise koje 
su po nakani bile prepuštene njemu na slobodu 
(običaj u mletačkoj pokrajini kapucina) namje¬ 
njivao ponajprije sjedinjenju istočnih naroda: 
tako 1. travnja. 9. i 10. svibnja, 8. lipnja. 11. i 
16. srpnja. Iz nakana zrcali i njegova ljubav i 
zahvalnost: 7. srpnja namjenjuje misu za jednog 
svog dobrotvora. 9. za svoje roditelje, 10. za 
svoju subraću, 13. za pokojnu majku. Vidi se i 
istančanost njegove savjesti, jer 1. svibnja služi 
misu da zadovolji obvezi od jedne mise čiju 
je milostinju izgubio. 


Na si. 34 (lijevo) vide se posebno nakane iz 
zahvalnosti nakon povratka iz bolnice 1942.: 
za fra llariona koji ga je njegovao, za prof. 
Zanibonija, bolničara Artusa. dr. Angija i druge. 


i 

i 

35. Rukopisi o. Leopolda 
koji se čuvaju u arhivu 
vicepostulature u kapu- 
cinskom samostanu u Pa¬ 
dovi. 



mmmm 


Ovdje je dio jednog pisma što ga je o. Leopold napisao sluzi Božjemu Guidu Negriju, 
čiju je fotografiju (v. sliku) čuvao s ljubavlju. 































































36. Fotografija o. Leopolda nekoliko dana prije smrti. Pogled mu je još živ i 
prodoran. 





provodio 

naporom. 


kapucinskoj samostanskoj bolnici u Padovi. Tu je o. Leopotd 
3 u bdjenju i molitvi, a svoje posljednje mise služio je s velikim 



























38. Posmrtne ostatke o. Leopolda nose na službu Božju u crkvu servita u Padovi, jer 
kapucinska crkva nije mogla primiti mnoštvo svijeta koje je došlo na sprovod. 


39. Duga povorka svećenika na sprovodu o. Leopolda 

40. Posljednja odjeća o. Leopolda (habit. ogrtač, pojas, sandale), kalež s purifikatorijem, 
časoslov i mali stalak koji mu je služio da može otvoriti svetohranište, jer je bio 
niska rasta. 





















41. Svećenička grobnica-kapeia na gradskom groblju u Padovi, gdje su 21 godinu počivali 
posmrtni ostaci o. Leopolda. Kasnije, 1963. godine, preneseni su u novosagrađenu 
kapelicu u neposrednoj blizini sobice gdje je o. Leopold ispovijedao. 



42. Samostanska kapelica u kojoj se sada čuvaju posmrtni ostaci o. Leopolda Mandića. 


P. LLOPOLDO DA CASTLLNOVO 
CAPPUCCINO 

. - ma 



43. Kapucinska crkva u Padovi. 
Bila je razrušena bombardira¬ 
njem 12. svibnja 1944., ali je 
odmah obnovljena. Sobica-ispo- 
vjedaonica o. Leopolda, lijevo 
od pročelja, ostala je netaknuta 
usred ruševina crkve. 


44. Skupina ministranata iz naše 
zemlje prilikom posjeta grobu 
o. Leopolda na povratku s mini- 
strantskog hodočašća u Rim. 


























45 Naši hodočasnici u dvorištu pokraj kapelice-grobnice o. Leopolda. na povratku s 
jubilarnog, svetogodišnjeg hodočašća u Rim 1975. 



46. Skupina pravoslavnih svećenika i ostalih gostiju iz okolice Banje Luke prilikom 
posjeta grobu o. Leopolda u Padovi. _ 



47. Brojni su umjetnici kistom i dlijetom oživili lik o. Leopolda. Ovu sliku izradio 
je prof. Mincato iz Padove. 




























50. Unutrašnjost kapucinske crkve u Dubrovniku (stranica lijevo, gore). 


51. Kapucinska crkva u Rijeci (stranica lijevo, dolje). 


52. Štovanje i sve veće poznavanje o. Leopolda među Hrvatima počelo je osobito nakon 
poticajne propovijedi zagrebačkog nadbiskupa 1946. godine u zagrebačkoj katedrali. 


53. Ananija Verbinski, O. Leopold Mandić (detalj). 
Na toj slici, od koje se ovdje vidi samo detalj, 
prof. Verbinski, Rus pravoslavac iz Herceg-Novog, 
prikazao je mjesta gdje je živio o. Leopold: 
župnu i bivšu kapucinsku crkvu u Herceg-Novom, 
te Piazzu dei signori u Padovi. Povrh o. Leopolda 
nalazi se lik Djevice Marije, a kroz rešetke 
Leopoldove ćelije nazire se obala njegove omiljele 
Boke Kotorske. 

















































54. Leopold Mandić. Vitraj I. Dulčića 
u samostanskoj kapeli franjevačkog 
samostana u Vrbanićevoj ulici u Za¬ 
grebu. 


55.. Lik oca Leopolda Mandića u karak¬ 
terističnom držanju kako su ga ljudi 
upamtili: blagi, dobroćudni pogled skro¬ 
mnog kapucina niska rasta, uvijek spre¬ 
mnoga za pomoć i razumijevanje. 

Šfer. 


























